
Partea întâi 


Vechea și noua generaţie 
în anul „gloriosului deceniu” 


„Gazeta noastră literară” 


Cum era de așteptat, anul 1954 — cel de-al zecelea an 
de imixtiune și prestație ideologică în sfera esteticului — 
are o pronunţată orientare bilanţier-festivistă. Sub toate 
compartimentele literaturii se trage linie și se adună. Presa 
literară și de partid contabilizează succesele nu numai pe 
orizontală (poezie, proză, dramaturgie, scenariu cinema- 
tografic), ci și pe verticală, dezvăluind creșterile realist- 
-socialiste ale cutărui sau cutărui autor. Indiferent de 
natura analizei, noua calitate literară este pusă pe seama 
factorului politic îndrumător, recte asimilarea justă a învă- 
țăturii marxist-leniniste, și în seama misiunii și forţei 
transformatoare a noii literaturi, adică transmiterea efi- 
cientă a ideologicului prin imaginea literară — devenită 
instrument, canal și pârghie de influențare și formare nu 
atât a conștiinței artistice, cât a celei politice. N-au fost, în 
acest an, numai nominalizări de succese; sunt semnalate 


„„ și lipsuri, dar mai bemolizat decât în anii anteriori. Prin- 


cipala purtătoare și executoare a finalităţii demonstrative 
a anului, este Gazeta literară, apărută la 18 martie, primul 
săptămânal literar din 1948 incoace, când Revista literară 
condusă de M.R. Paraschivescu și ea, urmașa altui săp- 
tămânal „de poezie, proză și critică”, revista Orizont (1944- 
-1947) își încetează apariţia. 

„Drumul ne este clar, obiectivele ne sunt vizibile: să 
slujim acelei literaturi care prin mijloacele artei realist- 
-socialiste are o funcţiune educativă a poporului” — 

aceasta este prima frază a editorialului! primei reviste 
săptămânale a Uniunii Scriitorilor din RPR.” Și expunerea 
de principii, intenţii și sarcini continuă: „Învățătura 
marxist-leninistă ne va lumina drumul (...). Suntem 
convinși de funcțiunea socială de prim ordin a literaturii 
în aceste condiţii istorice. Uriașele succese ale literaturii 
sovietice demonstrează acest adevăr și stă în faţa tuturor 
scriitorilor progresiști drept pildă; izvor de experienţă și 
îndemn. (...) 

Succesele de până acum stau chezășie pentru succesele 
viitoare ale scriitorilor noștri celor mai buni, de la Mihail 
Sadoveanu la începătorii încă stângaci în artă, dar hotă- 
râţi, în luptă, tot mai mult împotriva literaturii tributare 
ideologiei burgheze, împotriva decadentismului, obscu- 
rantismului, formalismului în creaţia artistică.(...) 

În acest moment, tocmai pentru că literatura se găsește 
în larg cu toate forțele ei de creație, avem nevoie de deplină 
valorificare, pentru public, a tot ce este de preț la noi, ca 
moștenire progresistă a trecutului; de cunoaștere a tot 
ceea ce ne poate ajuta din experienţa sovietică; de înfă- 
ţișare a tot ceea ce este valoros în ţările prietene; de tot 
ceea ce este progresist în acuitatea literară a scriitorilor 
oricărui popor. 

Vom încrucișa spada necruțătoare cu dușmanii con- 
cepţiei noastre despre viaţă și ai temeiurilor noastre so- 
cialiste, gata să respingem orice atac. Vom schimba păreri 
deschise, critice, cu prietenii noștri, cu aceia care luptă 
pentru o literatură pătrunsă de spritul de partid, realizând 
creaţia artstică folosind metoda realismului socialist. 

Vrem să promovăm opere literare de înaltă valoare 
ideologcă și artistică; vrem să ridicăm la o treaptă mai 
înaltă de limpezime și de bogăţie limba românească. (...) 

Organ al Uniunii Scriitorilor din Republica Populară 
Română, gazeta noastră literară se vrea în linia întâia de 
luptă pentru o literatură menită să ridice conștiința so- 
cialistă a celor ce muncesc pe ogoare și în uzine, în 
gospodăriile colective și pe marile șantiere, în munca de 

producţie manuală sau în activitatea de creaţie intelec- 
tuală. Iar conducerea gazetei va fi mereu cu ochii îndreptaţi 
către ţelurile spre care înaintează poporul nostru prin 
muncă constructivă, va fi mereu cu urechea trează la 
puntea de comandă de unde glasul partidului clasei mun- 
-citoare ne călăuzește către aceste țeluri. 

Cu acesta gânduri pornim la drum, cu toate pânzele 
umflate de vântul proaspăt al timpurilor noi, încărcat cu 
miresmele păcii și socialismului, constient = gata de a 
înfrunta orice furtuni”, 

Conducerea revistei: Zaharia Stancu (redactor-șef), George 
Macovescu și Veronica Porumbacu (redactori-șefi adjuncți), 
colegiul redacțional: Mihai Beniuc, Marcel Breslașu, Eusebiu 
Camilar, Paul Georgescu, Alexandru Jar, Eugen Jebeleanu, 
Cicerone Theodorescu și Ion Vitner: Această primă echipă 
se va completa, începând cu 30 septembrie (nr. 29), cu 
încă un redactor-șef adjunct: Ion Mihăileanu. 

Dar ce mai cuprinde primul număr al Gazetei literare? 

„ Prezentarea conjuncturii prielnice în care apare noua 
gazetă literară, în comparație cu statutul nesigur al „vechilor 
foi săptămânale” este făcută de Mihail Sadoveanu; nota 
partinic-luptătoare a revistei este recomandată de Mihai 
Beniuc, necesitatea angajării sociale a literaturii este 
pledată de Petru Dumitriu; Paul Georgescu? publică o 
parte a studiului despre originalitatea liricii militante a 
lui Mihai Beniuc; contribuţia scriitorului interbelic la întă- 
rirea frontului literar este demonstrată de Mihai Gafiţa? în 
cronica literară la romanul Un om între oameni de Camil 
Petrescu; imaginea tânărului scriitor este asigurată de 
nota despre Nicuţă Tănase; modelul literaturii sovietice 
veghează prin fragmentul din Pământ desțelenit de Mihail 
Şolohov în traducerea lui Dumitru Mircea și Vladimir 
Cavarnali, reportajul este semnat de Geo Bogza. 

Nu lipsește nici puntea spre trecut, prin comentariul 
despre „ediţia științifică” a Țiganiadei și spre viitor (ru- 
bricile La ce lucrează scriitorii și Sub tipar), nici informaţia 
despre viaţa secţiilor Uniunii Scriitorilor!, ori despre 

„literatura de la Bon”, despre emisiunile radiofonice apu- 
sene susţinute de „abjecţi trădători de țară”6. Nu lipsesc, 
desigur, nici versurile ilustrative pentru cele două direcţii 
lirice din vreme: militantism (Eugen Frunză”, M.R. 
Paraschivescut) și satiră (Cicerone Theodorescu, Marcel 
Breslașu). 

Dar să citim câteva din pledoariile pomenite anterior. 
Mihail Sadoveanu” - Vechi foi săptămânale: „Ultima deca- 
dă a veacului trecut s-a caracterizat la noi pe tărâmul 
literar printr-o depresiune pricinuită de dispariția lui 
Eminescu (1889) și nu târzie vreme după aceea a lui 
Creangă (1890). 

«Secetă literară» era expresia curentă în acea epocă 
spre a denumi starea de lucruri pe ogorul prozei și poeziei. 
Acest ogor sărăcuţ, într-o ţară de latifundii, urma legea 
economică a statului burghez: era lăsat în paragină și la 
voia întâmplării. Țăranii erau măcinaţi de proprietari și 
mergeau cu privirile crunte de suferinţă către anul 1907. 
Cei mai mulți scriitori, copii ai poporului, trăiau de azi pe 
mâine în starea de proletari intelectuali fără edituri și fără 
reviste organizate. 

În asemenea ţară, suptă alternativ de partidele «istorice», 
se acorda din bugetul cultural, când și când, partizanilor 
politici, câte două trei sute de lei pentru traducerea Cotoiului 
incălțat, basm ce nu s-a tradus niciodată. Ministerul ins- 
trucțiunii publice cumpăra pentru premiile școlare broșuri 
din epoca ortografiei latiniste, cuprinzând instrucțuni asu- 
pra aplicării sistemului metric. Nu era altă ieșire pentru 
slujitorii literaturii noastre decât să-și strângă cureaua și 
să cotizeze cu pâinea lor zilnică la publicarea unor foi 
sporadice pentru versuri și proză, mai cu seamă la ieșirea 
soarelui de primăvară. 

Prin ce minuni și ajutoare generoase s-au putut susține 
Viața lui Vlahuţă, Evenimentul literar, Lumea Nouă, Po- 
vestea Vorbei, Pagini literare, Adevărul de Joi, și alte multe 
foiţe pe care le-a dus vântul? Aproape toate săptămânalele 
acestei epoci porneau de la ideologia Contemporanului 

vechi și erau luminate de credinţa în progres. Truda din 
care s-au susținut a fost zadarnic cheltuită, viaţa le-a fost 
ca a fluturelui îmbătat de o rază de soare. 

La una din revistele săptămânale bune ale acelui timp — 
Pagini Literare — mi-am început activitatea mea de ucenic 
în breasla scrisului. Dacă aș fi așteptat de la străduinţele 
mele în nopţi nedormite, răsplată materială, ar fi trebuit 
să lepăd pana. Dar nu; și eu și toţi tovarășii mei începători 
căutam în artă acea bucurie ce nu se putea agonisi atunci 
decât cu jertfă. 

Dintre poeţii acelui răstimp eroic, numai trei sau patru 
au răzbit peste oceanul timp ce a despărțit două evuri ale 
umanității. Ceilalţi s-au scufundat — nu de bine, nici de 
huzur - cu mult înainte de desăvârșirea lor artistică. Unii 
au căzut cu mintea întunecată, alţii uscați de ftizie”. 

„Condiţiile în care apare astăzi publicaţia săptămânală 
Gazeta literară sunt cu totul altele. După binecuvântata 
cotitură istorică de la 23 August 1944, Partidul Mun- 
citoresc Român a înfăptuit prefaceri uimitoare în toate 
sectoarele vieţii. (...) Gazeta de faţă a scriitorilor de creaţie 
și a criticilor apare din îndemnul și cu sprijinul larg al 
Partidului Muncitoresc Român spre a strânge și mai mult 
raporturile cu cititorii și pentru a lega actvitatea scriito- 
rilor tineri cu aceea a celor vârstnici. 

Publicaţia aceasta a Uniunii Scriitorilor tinde a se apropia 
mai activ de acei cititori care nu pot da tipăriturilor decât 
un timp mărginit. Săptămânal, cititorul nostru cel mai 
modest va avea știri și cronici despre toate realizările - 
culturale atât la noi, cât și din Unuinea Sovietică și ţările 
prietene de democrație populară. 

La această tribună tinerii vor dovedi că pot scrie scurt, 
concis și artistic. Se cuvine să reluăm schița și nuvela, 
gen în care meșterii noștri mari de odinioară au excelat. 
Gazeta se va lega în același timp cu toate centrele din 
țară, unde există teatre, cenacluri și preocupări cărtu- 
rărești. 

Și dacă se mai află scriitori vechi care simt că au ceva 
de spus în zilele excepționale pe care le trăim, Gazeta 
literară le e deschisă; îi așteptăm frăţește alăturea de noi”. 

Să-ncepem dar ca din bătrâni: No haida! 
Să nu ne pese ce-o să urle haita. 
Sunt fel și chip în ea de câini și lupi. 
Botul la toți e greu să li-l astupi. 
Sunt fel și chip în ea de lupi și câini, 
De vechi dușmani, de slugi și de stăpâni. 
Vrăjmași haini, stăpâni și slugi - 
Izbește-n ei și nicicând să nu fugi. 
Aceasta-ți fie legea pururi sfântă: 
Până-n prăsele junghiul i-l îimplântă 
Dușmanului în trup, în carnea lui 
Și nu te mulțumi să-i faci cucui. 
Să-ţi fie crezul muncă și iar muncă, 

. Poporul — dătătorul de poruncă. 
Partidul - călăuză și lumină 
Sub steagu-nflăcărat ce nu se-nclină. 
Nicicând și nicăieri nu-ți fie frică. 
Tu de-o să cazi, o mie se ridică. 
Mai hotărâți, mai strașnici și mai aprigi 
De pe ogoare, din uzine și din fabrici. 


De zice vreun bancher, vreun fost ministru 
Vorbinde de tine: „ăla...comunistul”, 

Fii mândru și te bucură, căci ura 
Vrăjmașului mai sigur e că spune de tine adevărul, 
decât gura 

Aceluia ce te-adoarme-n vorbe bune. 

Fii mândru că ești fiul țării tale. 

Că poţi să faci plăceri din vechea jale. 

Și din tristeți și vechi amărăciuni 

Noi bucurii vieții, noi minuni. 

Visează-ţi împlinirea pământească 

În comunism, pe vatra strămoșească! 

Cicerone THEODORESCU: 


— Nu-i chip să zbori în libertate, 
Tot ciripea un vrăbioi. 

M-am săturat aci-n zăvoi. 

Să zbor-așa pe apucate. 


Ce-aș bate piscurile... Toate! 

Zău: nu-mi place pe la noi. 

— Nu-i chip să zbori în libertate?... 
Tot ciripea un vrăbioi. 


Chiar și streinii-mi dau dreptate: 
Și-un dezinteresat cotoi 

Mi-a spus-ol... Şi-un vulpoi de soi 
Mi-a spus şi uliul: — „Bine, frate, 


Nu-i chip să zbori în libertate?” 
(Rondelul vrăbioiului) 


* 


Sunt, azi, orizonturi mai vaste... 
Nu văd de ce ai scrie rondele! 
Ce poate să-ncapă în ele 

Din zările epocii noastre? 


Mai dă-le încolo... Mai lasă-te... 
Ce-i trebuie ție belele? 

Sunt azi orizonturi mai vaste. 
Nu văd de ce-ai scrie rondele! 


. „Mai sfaturi, mai ghionturi în coaste 
Că lumea, la noi, fel de fel e... 

Dau numai tăind la surcele 
Pădurea-nălțimilor caste, 


Sunt, azi, orizonturi mai vaste! 
(Rondel despre rondele) 

Marcel BRESLAȘU: 


Văzut-aţi oare voi, in fapt de lună, 
cum trec în pâlcuri mlădioase cerbii 

și leagănă-ncrengata lor cunună 

peste oglinda argintie-a ierbii 

parc-au pornit tufișuri desfrunzite? (...) 


(...) mă bate-un gând de la o vreme 
să le dedic un ciclu de poeme 

în stilul încâlcit din strofa-ntăi! 

...Dar fabulistul vine să mă cheme 
să-mi pipăi iar pământul sub călcâi... 


Spunea un clasic din antichitate: 
„Sfârșitu-ncoronează orice op”... 

Aș crede-o zău, de n-ar fi din păcate 
Cununa cerbului ca să-mi arate 

Că tocmai „spre sfârșit” mai e un hop! (...) 


S-au îngustat potecile-ntr-atât? 

S-au îindesit — s-au îngroșat copacii? 
Și zarea-atât de jos a coborât? 
„„„Se-mpleticește-n ramul mohorât 
și-ncremenit adulmecă gonacii... 


O, unde e sprințara primăvară?... 

De atâtea crengi, de-atâtea-ncrângături 
s-a prefăcut podoaba în povară 

și-i prizonierul propriei păduri! 


„Bătrâne brad, să nu pățești ca cerbul 


împodobind — și-mpovărându-ți verbul!” 
(Cerbul) 

Petru DUMITRIU - artist al vremii noastre: „Vom avea 
șase loan Vodă cel Cumplit. La o recentă discuţie a biro- 
urilor secţiilor de creaţie, s-au trecut în revistă planurile 
scriitorilor celor mai activi. Și perspectivele așa arată: în 
1954-1955 șase loan Vodă cel Cumplit, vreo două poeme 
Tudor Vladimirescu; un tânăr de talent scrie (şi a isprăvit 
primul volum) un roman uriaș de vreo 1500-2000 de 
pagini, despre epoca lui Mihai Viteazul. Și așa mai departe. 

Nu e rău și nu ne putem plânge. De pildă, ne bucurăm 
că academicianul Camil Petrescu (...) a dat el însuși răs- 
punsul creând o vastă operă dramaturgică și epică în 
jurul lui Nicolae Bălcescu. Ne bucurăm și de scriitorii mai 
puţin consacraţi de care vorbeam la început. 

Dar ne bucurăm - noii cititorii- de avântul entuziast al 
unor scriitori, dintre care o seamă de tineri, către un trecut 
din ce în ce mai îndepărtat. Un prieten al meu care a scris 
poetic și romantic despre pescarii din deltă, mi-a spus 
că-l atrage mult epoca lui Decebal, sau, nu, mă înșel: 
epoca lui Burebista. 

Cred că acest fenomen al vieții noastre literare trebuie 
să ne dea de gândit. Dacă marea și laborioasa muncă a lui 
Camil Petrescu este justificată de însăși marea seriozitate, 
de marele simţ de răspundere, de reușita artistică, de cei 
douăzeci de ani consacraţi operei, în schimb în cazul celor 
șase Ioni, autorii cred că pleacă de pe o poziţie mai puţin 
nobilă și de la un limitat simţ de răspundere. 

Căci ei uită de un lucru foarte însemnat. Și anume că 
însuși Camil Petrescu a scris multe cărți și piese inspirate 
din realitatea contemporană lui. Că scriitorul care a creat 
o uriașă și clasică frescă a trecutului poporului nostru — 
Mihail Sadoveanu - a scris multe cărţi despre contem- 
poraneitate și lucrează în clipa asta la un roman a cărui 
acțiune se petrece azi. Că George Călinescu își continuă 
Bietul Ioanide și, după cât aud, spre contemporaneitate, 
în sensul din ce în ce mai strict al cuvântului. (...) 

Câteodată mă întreb, însă, dacă discuţia pentru tema 
contemporană mai are rost între noi, scriitorii. Dacă nu e 

inutil să-i explici unui confrate că epoca noastră e vie, 
plină de eforturi uneori supraomenești și eroice, de patimi, 
violențe, de bine și de rău, de bucurii de toate felurile și de 
suferințe, vai, la fel de variate. E o epocă plină de încor- 
dare, de fapte sublime, de întâmplări odioase. O epocă în 
care se arată bine ce e înalt și frumos în fiinţa omenească 
și ce e, din păcate, josnic și rușinos în ea. E o epocă în 
care mase imense de oameni se ridică la o conștiință nouă, 
aspiră la fericire și la o viaţă demnă; o epocă în care 
asemenea aspirații sunt uneori călcate cu sălbăticie în 
picioare, O epocă în care întâlnești oameni a căror soartă 
e mai pasionantă decât unele romane care au apărut de 
curând la noi. (...) Într-un cuvânt, epoca e o mină de aur. 
Trebuie numai să te pasioneze și s-o iubești. 

Si atunci are rost să le spun coniraţilor care vor să 
scrie romane și piese despre secole apuse, «epoca e fru- 
moasă»? 

Poate că da. Ei fac parte din categoria celor care nu se 
îndrăgostesc decât când le spun prietenii: «E frumoasă, e 
interesantă, e unică». 

Dacă e așa, să le-o spunem”. 

Petru Dumitriu se ţine de cuvânt și, în următoarele 
numere, într-un triptic de cronicar dezvăluie și alte aspecte 
ale mișcării literare a epocii: fuga de actualitate și de 
„sarcina istorică” a scriitorului de a scrie „marea cronică 
a epocii noastre”, vituperează critica inhibantă, insufi- 
cienta popularizare a literaturii sovietice și alte neajunsuri 
pe care le reproducem în ordinea menţionării lor. 

Aș vrea să fiu cronicar!?: „Aș vrea să fiu cronicar și să 
scriu o cronică în Gazeta literară. (...) Și dacă aș scrie o 
cronică? (...). Multe aș scrie. De pildă, azi, sunt câteva 
lucruri pe care aș vrea să le spun cititorului. De pildă: 
află, iubite cititor, că anul acesta s-ar putea să găsești în 
librării vreo douăzeci de romane noi. (...) Şi dacă poves- 
titorii noștri adorm pe lauri sau dacă redactorii adorm pe 
scaun în biroul încărcat cu manuscrise nerezolvate, dacă, 
într-un cuvânt, apar mai puţine romane decât ar putea 

apărea, scrie-mi o scrisoare iubite cititor, scrieţi-mi toți, o 
mie, două mii, zece mii de scrisori și mă însărcinez să le 
transmit celor în cauză - de la care voi, cititorii, aveţi 
dreptul să cereţi marea cronică a epocii noastre. Marea 
cronică pe care ei au sarcina istorică s-o scrie, la înălțimea 
vremii. 

Te miri câteodată, și te întrebi: «de ce unii din cei mai 
prețuiți scriitori nu se arată la dezbaterile secţiilor de 
creație?», Se întâmplă să se discute, de pildă, povestirile 
unor foarte talentaţi prozatori tineri: Nicuţă Tănase, M. 
Șerbănescu, Francisc Munteanu, R. Luca, Silviu Podină. 
Lucrările sunt deosebit de interesante; scriitorii merită 
atenţia tovarășilor și făgăduiesc o frumoasă dezvoltare 
literară. Te-ai aștepta ca Nicolae Jianu să se suie-n tren la 
Sinaia și să dea o fugă până aici, să vadă: ce se spune 
despre oamenii ăștia, despre scrierile lor? Te-ai aștepta să 
vezi pe Marin Preda apărând în sală, să-i înveţe pe confrații 
lui începători câteva taine ale meșteșugului: poate da și la 
alţii, că în materie de taine ale meseriei, e milionar. 

Să zicem că ei nu vin. Dar numai comoditatea lor de 
gândire și de deplasare, și economia lor de glas sunt de 
vină? 

Poate că și noi, cei care participăm la dezbateri, avem o 
parte de răspundere. Știm să facem destul de atractive 
discuţiile, să interesăm îndeajuns pe tovarășii noștri? 
Răspunsul e: nu. De pildă vine Francisc Munteanu cu 
eroii nuvelei lui Lenta la dezbatere. Şi-l aude pe Dumitru 
Mircea care luat cuvântul și spune: «... pe Leanţa n-o 
iubeşti, ci o detești!... Trebuie să primească neapărat câteva 
palme». Leanţa, speriată, se ascunde după autor. Acesta 
le șoptește personajelor: «No, haideţi acasă copii, că se 
sfădesc rău aici dumnealor și vor să vă bată». 

Când te gândești că arta noastră înseamnă cunoașterea 
sufletului omenesc, nu poţi înţelege poziţii ca ale lui Dumitru 
Mircea. (...)” 

Dac-aș fi cronicar’: „Dac-aș fi cronicar la Gazeta literară, 
cred că n-ar trece multă vreme și m-aș căi de dorința 

exprimată săptămâna trecută, și anume dorinţa de-a primi 
scrisori. Trebuie să mărturisesc că am și primit, și anume, 
scrisori de protest. Astfel, într-una din serile trecute, într-un 
loc plin de oameni, am întâlnit o privire melancolică, 
îngreunată de o tristă mustrare. Privirea era a scriitorului 
Tiberiu Vornic. De ce se uita la mine așa? Ce-i făcusem? 
Deodată m-a fulgerat gândul: îl uitasem! Deși fără făgă- 
duința de-a aminti toate romanele ce vor putea apărea în 
1954, am numit atâtea, încât omiterea vreunuia putea 
părea un semn că nu-l preţuiesc (...). 

La un seminar al Școlii de Literatură «Mihai Eminescu», 
discutând cu studenţii școlii problema stilului, a formei 
în înţeles mai restrâns, am văzut cât de simţitori erau la 
culoarea, la strălucirea ca de odăjdii scumpe, a stilului lui 
Mateiu Caragiale. Am citit numaidecât apoi pagini din 
Caragiale cel mare, Ion Luca. Acolo, o măiestrie tot atât de 
rafinată se ascundea elegant, și trebuia să cercetezi textul 
ca să descoperi muzicalitatea frazei, simetria propozițiilor 
în frază, gradarea meșteșugită a efectelor, antitezelor, eco- 
nomia și sobrietatea expresiei — în pagini pe care le citeşti 

„curgător, fără să-ţi dai seama câtă trudă cuprind. Am citit 
apoi câteva pagini ale lui Tolstoi. Forma sa era limpede, 
cristalină, transparentă, modelată pe însăși mișcarea oame- 
nilor, pe chipul și mișcarea realității descrise. Ici-colo, 
răzleaţă, o imagine. (...) Mi-am adus aminte atunci de un 
sonet, al șaptezeci și șaselea din cartea sonetelor lui Wiliam 
Shakespeare: 


De ce imi este versul despuiat? 

De ce mai niciodată nu se schimbă? 
De ce de-atâta timp n-am căutat 
Ritmuri mai noi și-o mai ciudată limbă? 


De ce forma dramelor sale e cea curentă atunci iar a 
sonetelor la fel cu ale lui Petrarca, vechi de aproape două 
sute de ani la vremea lui Shakespeare? Fiindcă erau prea 
plini de faptele, simţirile și gândurile oamenilor. La fiecare 

vers, detaliul concret, faptul omenesc, și nu distilarea, nu 
întortocherea formei - tot ce e omenesc, și numai ome- 
nesc, face forţa titanului (...). 

Și-acum e firesc să ne întoarcem la vremea noastră — 
mai frământată și mai dramatică decât a lui. «Rostind 
cuvinte care s-au mai spus», avem de scris despre oameni 
și fapte cum n-au mai fost. E necesar doar să ne înălțăm 
așa cu gândirea, ca orizontul să ne fie mai vast. E necesar 
să cunoaștem ideile și sentimentele, chipurile și faptele 
vremii noastre, la fel de adânc și amănunţit ca marii noștri 
maeștri (...). 

Şi o ultimă observaţie: cu o prefăcută naivitate, marele 
Will spunea că n-avea nevoie «de ritmuri noi și-o ciudață 
limbă». Căci el știa că ritmurile noi și limba bogată vor 
veni de la sine. Știa marele secret, secretul victorios: că în 
artă orignalitatea formei e determinată de originalitatea, 
intensitatea și adevărul ideilor și sentimentelor exprimate. 
Acuma, secretul acesta nu mai e un secret «ci e garanţia 
succeselor noastre». 

De parc-aș fi cronicar!*: „De parc-aș fi cronicar la Gazeta 
literară continui să primesc scrisori de la cititori! (ra. 

Un astfel de corespondent, elev în clasa noua, scrie 
printre altele în legătură cu ce spuneam despre proza 
noastră în nr.3 al Gazetei literare: «Nu desconsiderăm atât 
de necesarele opere contemporane (cred că „opere cu teme 
contemporane”, nota mea). Dar majoritatea lor întunecă 
și tulbură întregul tablou al literaturiii noastre... Scriitorul 
nostru ia forma unui tip a romanului și toarnă în ca 
cuvintele lui (...). Talentul autorului se rezumă la capa- 
citatea de a umfla în cât mai multe pagini această formă 
generală și de a boteza persoanele în chip cât mai 
simbolic... Cum pot aceste lucrări, a căror bogăţie de idei 
e ca norii din cerul Saharei, să învioreze, să nască idei 
sănătoase, educative, în sufletul celui care a fost terorizat 
făcând cunoștință cu ele?» (...). 

Desigur că nu poate fi vorba de «majoritatea lucrărilor», 
sau că «talentrul autorului se rezumă», etc. «Talentul 

autorului» poate fi găsit de corespondentuul Gazetei literare 
în nuvela Desfășurarea de Marin Preda. Să caute acolo 
șabloanele «pozitivii» și «negativii» de care vorbește și sa- 
botajele făcute în biroul autorului. Să vază cum sună 
proza lirică a lui Zaharia Stancu în Florile pământului, sau 
să citească povestirea sprintenă, zâmbitoare şi nuanțată 
cu ironie amară a lui Nicuţă Tănase, M-am făcut băiat 
mare. Să citească versul liric al lui M. Beniuc, rondelul 
elegant și străpungător al lui Cicerone Theodorescu. (Uit 
trei sferturi din prozatori, poate și patru sferturi de dra- 
maturgi). Să citească, dacă-i place literatură! Va găsi mai 
multe cărţi bune decât bănuiește. (...) 

Încheind, observ că rămâne de discutat problema carac- 
terului educativ al cărților, despre care nu-i răspund nimic 
în rândurile de mai sus tânărului nostru corespondent 
(...). Rămân multe de discutat. De pildă, de ce criticii 
literari și redactorii de reviste și edituri nu învaţă mai 
mult de la literatura sovietică, nu citează Donul liniștit și 
Înfrângerea ca exemple de urmat și trec prin romanele 
Verei Panova și ale lui Leonov ca rața prin apă, adică fără 
să se prindă nimica de ei. Aș încerca să le pun în discuţie 
pe toate acestea, dac-aș fi cronicar la Gazeta literară”. 

Oprindu-se aici cu sugestiile de cronicar literar, Petru 
Dumitriu nu-și încetinește consecventa acțiune de îndru- 
mare și supraveghere a mișcării literare. Căci scrie în 
numărul următor al revistei: „din ce în ce mai mulți 
scriitori admit că arta are darul de a plămădi sufletele 
oamenilor, deci de a contribui la determinarea destinului 
lor, deci și la transformarea și progresul societăţii.(...) 

Uneori, însă, acest simț al obligaţiei morale pe care o 
are scriitorul faţă de concetățenii săi este cauza nevinov- 
ată și nedreptăţită a unor scrieri nereușite și plicticoase. 
Cum se poate ajunge de la o asemenea înălțime de con- 
cepţie a misiunii artistului, la platitudine, monotonie 
searbădă și cenușie, care în loc să dureze aere perennius, 
a murit înainte de a ajunge în librării? Drumul e, vai, 
scurt și se numește didacticism. Confuzia între valoarea 

educativă a artei și metoda didactică, școlărească, în a 
educa publicul, e ucigătoare pentru artă și somniferă 
pentru cititor. (...) 

Avem datoria să ne supraveghem pe noi înșine și pe 
confrații noștri, să-i oprim în clipa în care eroul e mai bun 
și mai sublim decât în adevăr (...). Avem datoria să spu- 
nem: Stai! Stai, că te faci vinovat de trădarea adevărului și 
de lipsă de stimă faţă de semenii tăi. Stai, că oamenii vor 
să le arăţi viaţa adevărată, nu una fictivă; stai că oamenii 
nu cred decât în ce sună cu plinătatea experienţei și 
realităţii, nu în glasul dogit și fără ecou în timp, a idilizării 
vieţii. 

Nu vreau să citez anume un caz. întâi fiindcă sunt mai 
multe, și apoi fiindcă rostul acestor gânduri e de a ajuta 
pe prietenii mei scriitori să-și întrebe conștiința. Și, în 
sfârșit, fiindcă nu mă simt nici eu fără păcat în privinţa 
asta”. 


* 


Nemulţumiri faţă de creaţia literară din epocă (diluarea 
forței educative, refugiul în trecut, mesaj și personaje 
irelevante) exprimă și Zaharia Stancu în două intervenţii. 

Literatura trebuie să ajute!®: „Abia se potolise cel de-al 
doilea viscol năpraznic din zilele de sfârșit ale acestei iernii 
neobișnuite. (...) 

Ne aflam laolaltă într-o sală înaltă cu pereţi de marmoră 
scumpă și cu mari și luminoase oglinzi. Oamenii îmbrăcați 
în sumane și cojoace se găseau în acea sală pentru întâia 
oară. Nici unul dintre ei nu arăta însă vreo mirare. Fie- 
căruia i se părea cum nu se poate mai firesc să calce fără 
slială pe lespezile lucitoare. (...) Ei se mișcau pe sălile 
clădirii președinției Consiliului de Miniștri și se compor- 
tau, în marea sală cu oglinzi unde se ţinea consfătuirea, 
ca la ei acasă (...). În cadrul consfătuirii ei au cerut cu- 
vântul și au vorbit cu aceeași naturaleţe cu care ar fi 
vorbit la ei în sat. Au vorbit simplu și limpede, iar unii 

dintre ei neobișnuit de frumos, fără să fie nevoiţi a se uita 
o clipă măcar pe vreo însemnare. Nu se ţineau acolo 
discursuri. Țăranii și țărăncile care vorbeau povesteau 
celorlalţi cu simplitate și cu șarm, chipul în care au ajuns 
ei să obţină roade mai multe și de mai bună calitate. Unii 
erau colectiviști. Alţii membri ai unor tinere întovărășiri 
agricole. Cei mai mulţi erau ţărani muncitori cu gospodării 
individuale. Dar toţi laolaltă înfățișau în acea sală lumea 
cea vie (...). Rosteau limpede ceea ce aveau de rostit. (O! 
De-am izbuti noi, scriitorii, să ne rostim totdeauna, în 
scris, clar și precis!). Oamenii care vorbeau despre porumb, 
despre cartofi și despre sfecla de zahăr, ar fi putut vorbi și 
despre altceva. 

Mulţi dintre acești țărani muncitori ar fi putut, dacă ar 
fi vrut, să vorbească și despre literatură. Unii diintre noi 
eram stânjeniţi. Ce-am fi răspuns, dacă unul dintre ei, 
unul singur, ar fi venit și ne-ar fi întrebat de ce unele 
personaje din scrierile noastre sunt atât de costelive și de 
ce unii dușmani din scrierile noastre seamănă deseori 
mai curând cu mielușeii nevinovaţi decât cu crâncenii 
lupi? Ce-am fi răspuns și cum am fi răspuns dacă unul 
dintre acești țărani, unul singur ne-ar fi întrebat pentru 
ce oare, când descriem în cărţile noastre viața satelor 
noastre de azi nu reușim să redăm totată bogăţia de oameni 
noi și fapte noi, pozitive, a acestor sate? 

Trei sute dintre eroii pozitivi din lumea satelor se aflau 
acolo, lângă noi, în sala cu oglinzi și cu pereții înalți de 
marmoră. Viaţa fiecăruia dintre ei constituia subiectul 
unei mari cărți. | 

De ce n-a scris-o nici unul dintre noi, încă? (...) Am fi 
putut noi răspunde ceva: că nu cunoaștem bine vița satelor 
noastre de azi; că nu cunoaștem bine pe oamenii satelor 
și câmpurilor noastre de azi. 

Atunci, însă, pe bună dreptate, s-ar fi ridicat altă între- 
bare: Dar cine vă împiedică, tovarăși scriitori, să cunoaș- 
teți satele, și cine vă împiedică să ne cunoașteţi bine pe 
noi, fruntașii în muncă ai satelor, care suntem aici, și pe 

alții ca noi, care se numără cu zecile de mii și cu sutele de 
mii? Da, da... cine vă împiedică, tovarăși scriitori, să ne 
cunoașteţi și să-i cunoașteţi? (...). 

Literatura trebuie și poate să reflecte aceste uriașe 
eforturi și izbânzile, câte au fost câștigate și câte, mai 
ales, vor fi câștigate. Mai mult: literatura trebuie să și 
ajute. Este necesar, pentru aceasta, ca noi, scriitorii să 
mai ieșim puţin din birouri și dintre cărţi. Să mai cunoaș- 
tem oamenii adevărați. Să mai gustăm din viața adevărată”. 

Mai multe teme de actualitate!”: „Nu încape nici o îndoială 
că anul acesta va fi bogat în opere literare. (...) Examinarea 
atentă a planurilor de lucrări originale ce urmează a fi 
tipărite de către Editura de Stat pentru Literatură și Artă 
și Editura Tineretului până la sfârșitul acestui an, ne 
arată că un număr însemnat din aceste lucrări se ocupă 
cu subiecte din trecut. 

Am vrea să fim înţeleși: noi socotim că este bine să se 
scrie despre trecut dacă autorii își scriu cărţile de pe 
poziţia de luptă a clasei muncitoare și folosesc metoda 
realismului socialist. (...) Nu ar fi însă just ca un număr 
din ce în ce mai mare de scriitori să se refugieze într-un 
trecut tot mai îndepărtat, lepădând de pe umerii lor sar- 
cina cea mai grea poate, dar și de cea mai mare onoare: 
aceea de a-și culege temele din viaţa pe care o duce azi 
poporul nostru muncitor, de a zugrăvi în operele lor lite- 
rare oamenii cei mai avansați care au răsărit până acum 
din mijlocul poporului nostru, și care se află în fruntea 
luptei pentru construirea socialismului. (...) 

Interesant este, desigur, să scriem despre primii oameni 
care au descoperit și folosit focul. Interesant este, desigur, 
să scriem despre voievozii din trecut și despre faptele lor 
mai mult sau mai puțin strălucitoare. Interesant este și să 
demascăm burghezo-moșierimea care până mai deunăzi a 
asuprit și a exploatat, a tăiat și a spânzurat în această 
țară. 

Dar, oare, să fie mai puţin intereesant să zugrăvim 
epoca noastră, anii aceștia cu oamenii lor, conflictele lor, 

cu inevitabilele lipsuri și suferințe, dar și cu marile lor 
biruinţe, cu uriașele lor înfăptuiri și înălțări? Răspunsul 
este limpede. 

Și acest răspuns al nostru se cuvine să-l constituie 
cărţile noastre. 

Cărţile noastre legate de viaţa de azi a poporului nostru, 
de viaţa de mâine a poporului nostru”. 

Ne oprim aici cu detalierile privind începuturile Gazetei 
literare, nu înainte de a menţiona opinia ziarului Scânteia! 
privind evoluția și politica revistei în primele trei luni: ,, 
Revista a avut un început promițător. În primele ei numere, 
Gazeta literară a publicat o serie de articole judicioase 
despre literatura noastră, unele materiale literare de va- 
loare. În revistă începuse să fie stimulată lupta de opinii. 

Si în numerele mai recente ale Gazetei literare au con- 
tinuat să apară unele articole și lucrări beletristice inte- 
resante. De la o vreme se observă însă că numărul lor s-a 
îimpuţinat. În schimb, în paginile revistei au apărut o serie 
de materiele care nu vădesc preocuparea de a analiza 
problemele creaţiei literare pe baza principiilor realismului 
socialist și de a înarma astfel cu o orientare precisă atât 
pe scriitori cât și pe cititori. În revistă nu-și găsesc o 
tratare aprofundată, combativă, la un înalt nivel prin- 
cipial, o serie de probleme actuale, bunăoară: slaba preocu- 
pare a unor scriitori pentru viața de azi a poporului, 
pentru aspectele concrete ale construcţiei socialiste, ale 
luptei pentru pace, aplicarea tezelor despre tipic la litera- 
tura noastră de azi, dezvăluirea și combaterea influențelor 
negative care caută să frâneze dezvoltarea realist-socia- 
listă a literaturii noastre, lupta pentru aplicarea prin- 
cipiilor leniniste în problemele culturale, criticarea scrierilor 
schematice, dezbaterea problemelor adevăratei măiestrii 
literare. 

Gazeta literară nu luptă cu fermitate împotriva apoli- 
tismului, a izolării de viaţă, a obiectivismului burghez, și 
a sărăciei de idei care se manifestă în lucrările unor scriitori, 
nu militează perseverent pentru întărirea rolului literaturii 

ca armă care să ajute poporului în îndeplinirea mailor 
sale sarcini. 

Revista se ocupă slab de combaterea influențelor ide- 
ologiei străine și dovedește lipsă de curaj în dezvăluirea 
înrâuririi nefaste pe care a avut-o literatura decadentă și 
teoriile estetice reacționare, înrâurire ale tărei ini 
se fac simţite și acum. (...) 

Un merit important al revistei îl constitue faptul că și-a 
propus să stimuleze unele dezbateri în problemele lite- 
raturii. (...) Fapt este însă că revista, dând uitării însuși 
scopul luptei de opinii, nu s-a îngrijit ca dezbaterile din 
paginile ei să-și atingă ţinta principală și să aducă un 
folos real scriitorilor, mersului înainte al literaturii. Așa se 
face că, bunăoară, dezbaterea despre eroul pozitiv s-a 
împotmolit pe drum, iar revista nici măcar n-a considerat 
necesar să tragă concluziile. 

Gazeta literară a luat de la o vreme iniţiativa pozitivă 
de a publica interviuri cu scriitorii și dări de seamă asupra 
consfătuirii scriitorilor cu cititorii. Trebuie spus însă că 
unele din aceste materiele, în loc să pună în lumină pe 
primul plan problemele actuale și de principiu ale creației 
literare, se coboară la nivelul unei reclame menită să 
tămâieze persoana scriitorului respectiv. Iată, de pildă, 
cazul unui poet care a realizat în ultima vreme progrese în 
creaţia sa literară — Cicerone Theodorescu. Relatarea privi- 
toare la întâlnirea lui cu cititorii (Gazeta literară, nr. 13) 
este în asemenea măsură îmbuibată cu laude ditirambice, 
care ridică la superlativ poezii reușite laolaltă cu altele 
slabe, încât această relatare, în ansamblul ei, ajunge să 
minimalizeze progresele reale ale poetului și să-l impiedice 
să-și vadă lipsurile ce se manifestă în creaţia sa. (...) 

Cât privește interviul pe care revista l-a luat drama- 
turgului Mihail Davidoglu (Gazeta literară, nr. 14) dacă ar 
fi să luăm drept bune afirmaţiile reporterului, ar rezulta 
că în metoda de creaţie a scriitorului ocupă un rol foarte 
important mobilierul apartamentului său, diferite slăbi- 
ciuni ale memoriei, precum și faptul că el obișnuiește să 

scrie pe genunchi folosind o peniță Klaps. Însă cititorul 
care cunoaște interesantele piese ale lui Mihail Davidoglu 
știe că ele ridică probleme de creaţie ceva mai importante 
decât cele de mai sus. (...) 

Gazeta literară face adesea un prost serviciu și conde- 
ielor tinere. În vreme ce o parte din scriitorii consacraţi au 
parte numai de elogii, indiferent de calitatea lucrărilor 
realizate, revista manifestă în schimb un zel deosebit când 
e vorba de a vâna și de a persifla stângăciile din lucrările 
unor debutanţi sau ale unor omeni care ocupă un loc mai 
puţin central în creaţia literară. Îndeosebi rubrica de note 
și comentarii a Gazetei literare s-a specalizat în «a face 
praf» pe oricine cade în raza ei de acţiune. (...) 

Revista nu publică materiale care să trateze probleme 
ale teoriei literare, ale esteticii marxist-leniniste. Cititorul 
ar dori de asemenea să găsească în revistă material mai 
mult și mai variat cu privire la bogăţia vieţii literare din 
Uniunea Sovietică (...). 

Cercul de colaboratori ai Gazetei literare este încă îngust. 
Dacă revista își va imbogăţi tematica, dacă va începe să 
abordeze-cu curaj problemele creaţiei și ale teoriei literare, 
atunci și cercul colaboratorilor se va putea lărgi simţitor. 
(...) Este necesar ca membrii colegiului redacţional să-și 
întărească exigența în muncă, să vegheze ca activitatea 
revistei să se desfășoare potrivit unui plan de perspectivă 
(... ). Uniunea Scriitoriilor nu acordă încă Gazetei literare 
suficient sprijin şi suficientă îndrumare”. 


Exponenţii temelor majore 


Nu numai Gazeta literară, ci și celelalte reviste de cultură: 
Contemporanul, Steaua (urmașa Almanahului literar din 
Cluj, începând cu luna aprilie), Viaţa românească, Iaşul 
Nou (devenit Iașul literar începând cu luna august) - mai 
puţin cealaltă revistă a Uniunii Scriitorilor: Tânărul scriitor- 
publică, în cursul acestui an, numeroase articole bilan- 
tiere care demonstrează puternicul avânt literar din ultimul 
deceniu. Fiind vorba de dovedirea viabilităţii metodei rea- 
lismului socialist în poezie, proză, dramaturgie, critică și 
istorie literară, aceste sinteze sunt mult mai generoase în 
exemplificări, în comparaţie cu articolele care semnalau 
aspectele lacunare cum au fost, bunăoară, cele citate 
anterior. 

Înainte de a intra în atmosfera literară concretă a anului ` 
1954, să ne familiarizăm cu imaginea globală, oficilă, cu 
nivelul considerat exemplar și optim, așa cum reiese din 
câteva radiografii literare semnate de L. Răutu, Traian 
Șelmaru, Veronica Porumbacu, George Munteanu și L. 
Földes, studii care dezvăluie cu precădere faţa pilduitoare 
a geografiei literare din ultimii cinci-șase ani, cu accent 
pe autori și scrieri exponenţiale pentru realismul socialist. 


* 


_ Dezvoltarea literaturii în Republica Populară Română!*: 
„In tot mai numeroase opere [...) se oglindesc diferite 

aspecte ale procesului de transformare revoluționară a 
societăţii (...). Dramaturgul M. Davidoglu se inspiră din 
viaţa și truda oamenilor de la «cetatea de foc» a României ~ 
uzinele metalurgice Reșița; scriitorii Eusebiu Camilar, Maria 
Banuș, Ion Istrate, Aurel Mihale au creat opere consacrate 
luptei pe care o duce partea înaintată a ţărănimii pentru 
transformarea socialistă a agriculturii; Lucia Demetrius 
creează figuri de tineri intelectuali ai timpului nostru; 
oameni simpli ai Patriei noastre - marinari și pescari - 
sunt eroii povestirii recente a scriitorului Petru Dumitriu. 

Într-un trecut nu prea îndepărtat, în poezie, indeosebi 
în cea lirică, predomina formalismul și individualismul. 
(...) În anii din urmă și aici s-au petrecut schimbări semni- 
ficative. (...) Cititorul nou, avid de tot ce e cu adevărat 
frumos, de tot ce este bogat în idei, primește cu multă 
căldură poeziile și poemele unor poeţi ca M. Beniuc, E. 
Jebeleanu, Dan Deșliu, Veronica Porumbacu, Cicerone 
Theodorescu, Eugen Frunză. 

Multe dintre operele de seamă ale poeţilor noștri sunt 
consacrate luptei popoarelor pentru pace, demascării feţei 
hidoase a imperialismului american, solidarității inter- 
naţionale a oamenilor muncii, sentimentelor de dragoste 
și recunoștință pentru poporul sovietic. Tradițiile trecu- 
tului de luptă al poporului român sunt reinviate într-un 
număr mare de opere remarcabile ale scriitorilor noștri, 
ca admirabila carte a lui M. Sadoveanu Nicoară Potcoavă, 
romanul lui Camil Petrescu despre marele patriot român 
Nicolae Bălcescu, cărţile lui Al. Jar despre lupta maselor 
populare în anii de ilegalitate. Demascării usturătoare a 
regimului burghezo-moșieresc din România îi sunt con- 
sacrate cărţile scriitorului Zaharia Stancu, Desculţ, Dulăii. 
Se dezvoltă — deși încă prea încet literatura satirică (piesele 
lui A. Baranga, fabulele lui M. Breslașu, etc.) [...). 

Metoda realismului socialist, întemeiată pe principiul 
Jeninist al partinităţii în literatură, cere creatorului redarea 
veridică, istoricește concretă, a realităţii în dezvoltarea ei 
socială, îmbinând o astfel de redare a realităţii cu sarcina 

educării oamenilor muncii în spiritul socialismului, cu 
sarcina de a lumina, după expresia întemeietorului litera- 
turii sovietice, M. Gorki, țelurile înalte ale viitorului socia- 
list. (...) Realismul socialist cere ca ideilor și temelor mari 
să le corespundă o formă artistică adecvată. E] presupune, 
în special, o exigentă maximă faţă de forma poetică (...). 
Esteţii burghezi, foarte îngăduitori faţă de forma poeziei 
atunci când e lipsită de fond, atacă adeseori forma pentru 
a viza fondul nou. (...) 

În epoca de valorificare a moștenirii literare a trecutului, 
partidul nostru se călăuzește după celebra teorie a lui Lenin 
cu privire la existenţa a două culturi în fiecare cultură" 
națională. În lumina învățăturii leniniste, teoria și critica 
noastră literară trebuie să continue munca deja începută 
de analizare științifică a operelor literare ale trecutului. (...) 

Periodic, la Uniune, au loc dezbateri asupra proble- 
melor creaţiei literare. Trebuie recunoscut însă că ceea ce 
s-a realizat până acum, în acest din urmă domeniu, încă 
nu este satisfăcător. Dezbaterea problemelor celor mai 
arzătoare ale creaţiei literare, o dezbatere curajoasă, bazată 
pe lupta de păreri, fără ocolirea problemelor acute, fără 
menajamente neprincipiale, dar și fără metode «admi- 
nistrative» în critică, vor constitui cea mai bună formă de 
lămurire a problemelor luptei realismului socialist, pentru 
avântul continuu al creaţiei literare, pentru zdrobirea manifes- - 
tărilor făţișe sau mascate ale ideologiei burgheze (...)” 


+ 


Poezia gloriosului deceniu?”: „La zece ani de la data 
eliberării noastre ne putem uita în urmă cu legitimă mân- 
drie la drumul poeziei, care s-a îmbogățit cu nume și cu 
teme noi, care a câștigat în adâncime, ca și în înălțime 
morală, în sentiment ca și în combativitate, tinzând să fie 
demnă de marea operă a construirii socialismului. Ziua 
de răspântie a istoriei poporului nostru n-a găsit pustiu 
câmpul poeziei militante. 

A.Toma (...), Mihai Beniuc (...), Emil Isac (...), Miron 
Radu Paraschivescu sau Dumitru Corbea au continuat să 
dea în răstimpul acestui deceniu opere bogate, ample, cu 
răsunet în conștiința poporului nostru. Celor ce, în lupta 
între două culturi, s-au situat, încă din vremurile de asu- 
prire, de partea poporului, li s-au alăturat poeţi de frunte 
ca Maria Banuș, Demostene Botez, Marcel Breslașu, 
Eugen Jebeleanu, Cicerone Theodorescu, Horvath Imre, 
al căror orizont poetic s-a deschis nemăsurat. Ceea ce mai 
caracterizează gloriosul deceniu este mulțimea numelor 
noi care au intrat în concertul poeziei noastre. 

Cu multă combativitate Dan Deșliu s-a situat în posturile 
inaintate ale poeziei noastre. Alţi poeţi ca Mihu Dragomir, 
Eugen Frunză, Nina Cassian îndrumați de partid au dat 
în această perioadă poezii valoroase. În sfârșit, au apărut 
tineri poeţi de talent printre care amintim pe Victor Tulbure, 
A, E. Baconsky, Ion Brad, Aurel Rău, Al. Andriţoiu, Ștefan 
lureș, A. Gurghianu, Aurora Cornu, N. Labiș și alții. Este 
de menţionat că cei mai mulţi dintre ei sunt absolvenţi ai 
Școlii de literatură. (...) 

Mulțimea numelor dă însă numai o dimensiune, aceea 
a întinderii frontului literar. Dar nu este acesta singura 
dimensiune. Ceea ce caracterizează noua geografie poetică 
este varietatea și noutatea tematică. Trecând în revistă 
jaloanele principale ale drumului nostru, am putea face 
un scurt bilanţ al acestui răstimp. (...) 

Poeţii noștri au continuat și dezvoltat tradiţia realistă 
de luptă pentru libertate, a poeziei populare și a poeziei 
noastre clasice ca și a poeziei clasice ruse și universale. 
(...) Poeme ca În frunte comuniștii de M. Beniuc, În satul lui 
Sahia de E. Jebeleanu, Eroilor Doftanei de Maria Banus, 
Cântec de leagăn pentru Donca de Marcel Breslașu, Balada 
tovarășului care a căzut împărțind „Scânteia” de Victor 
Tulbure, Doftana de Letay Laios, Urmașii lui Roaită de 
Ștefan lureș — fixează spre veșnica memorie a suferințelor 
și luptei din trecut, portretul moral al celor mai buni fii ai 
poporului nostru, al comuniștilor. Poezia închinată 

partidului a găsit cele mai calde și mai vibrante accente, 
începând cu poemele lui A. Toma, M. R. Paraschivescu, și 
sfârșind cu versurile celor mai tineri studenţi ai Şcolii de 
literatură. (...) Dan Deșliu își înalţă cu căldură și umor 
povestea minerilor din Maramureș. Roman, secretarul de 
partid, plin de omenie și spirit de dreptate, moș Axente, 
Toader Doinitorul, repezitul Remeș, rămân figuri dragi ale 
poeziei noastre noi împreună cu inovatorul Cazan Dulgheru 
și sondorul Ioan Popa, cântaţi de Cicerone Theodorescu. 

Figura omului nou, a muncitorului, a ţăranului mun- 
citor, a noii intelectualităţi stă în centrul poeziei noastre. 
(...) Puternicele manifestări ale formalismului, ale ideolo- 
giei burgheze din această vreme, au fost combătute și 
trecute prin focul deschis al criticii principiale și consec- 
vente a partidului. Cu ajutorul acestei critici unii poeţi 
s-au rupt în mare măsură de sub influenţa otrăvitoare a 
formalismului și decadentismului. Tot datorită ajutorului 
dat de partid, unii poeţi mai vârstnici au reintrat cu avânt 
în rândurile scriitorilor militanţi. 

Totuși, succesele obținute nu trebuie să ne facă să 
încetăm lupta împotriva ideologiei burgheze. Chiar în ultima 
vreme au mai fost manifestări de apolitism, ocolirea - unii 
poeţi — a temelor centrale, manifestări combătute cu suc- 
ces. [...) 

Ce sentimente însufleţesc eroul contemporan? Dra- 
gostea pentru patria eliberată străbate versurile poeţilor 
noștri. (...) Recunoștinţa faţă de eliberatori este cântată de 
Eugen Frunză în Un om și un frate sovietic, de Nicolae 
Tăutu în Taniușa, de Victor Tulbure în Vișinul lui Vania, În 
acest sens trebuie menţionat poemul amplu al lui Mihu 
Dragomir, intitulat Războiul (...). Rapsozii-au intrat și prin 
poezie pe câmpul internaţional al luptei pentru pace. 

Protestele impotriva oricărei agresiuni, împotriva răz- 
boiului bacteriologic, împotriva folosirii armei atomice, 
chemările la lupta pentru pace ale lui E. Jebeleanu (Lidice, 
Fântâna din Coreea), Dan Deșliu (În numele vieţii sem- 
nează), Demostene Botez (Tu ce-ai făcut?), E. Frunză (Act 

de acuzare), A. E. Baconsky (Primăvara coreeană), Mihu, 
Dragomir (Stelele păcii), Nina Cassin (Femeia care și-a 
pierdut iubitul în război), Alexandru Andriţoiu, Ștefan lureș 
CHJ | 

Un alt gen s-a înnoit și a înflorit în acest deceniu: genul 
satiric. (...) Arma satirei, fie prin rondelele acide și chiar 
corosive, de o rară concentrare ale lui Cicerone Theodorescu 
- a fost ascuţită cu o măiestrie încă neîntâlnită în acest 
gen. În același domeniu, al poeziei satirice, trebuie să 
amintim realizările unor poeţi ca: Eugen Frunză, Al. 
Andriţoiu, Șt, lureș. (...) 

La succesele poeziei noastre pe toate planurile a 
avut un rol de seamă însușirea experienţei poeziei so- 
vietice. (...)” 


+ 


Proza celor zece an?:: „Tradiţia realistă a prozei noastre 
(reprezentată prin Creangă, Caragiale, Slavici, Mihail 
Sadoveanu) continuă ca un fir roșu, neîntrerupt, prin 
creaţia celor mai de seamă prozatori ai noștri (...). 
Maestrul Mihail Sadoveanu (...) a îmbogăţit patrimoniul 
literaturii noastre cu opere de înaltă valoare ca Mitrea 
Cocor, unde este zugrăvită figura primului erou pozitiv, 
închegat, din literatura noastră (...). De o deosebită pre- 
tuire s-a bucurat primul volum ai romanului Un om între 
oameni de Camil Petrescu (...). Să amintim apoi numele 
unor scriitori care s-au afirmat mai ales în acești ani ai 
puterii populare. 

Romanele cele mai de preț ale lui Eusebiu Camilar, de 
pildă, au văzut lumina tiparului din 1944 încoace. Petru 
Dumitriu în 1944 era un tânăr cu mintea frământată de 
imagini epice necristalizate; în curând, însă, din Petru 
Dumitriu se înalță un scriitor epic prin excelenţă, orientat 
spre temele esenţiale din realitatea noastră, cu o rară artă 
de constructor, maestru al conflictului și al zugrăvirii 
viguroase a caracterelor. Rând pe rând se impuseră atenţiei 

scriitori ca Marin Preda, V. Em. Galan, Asztalos Istvan, 
Horvath Istvan, Kovacs György. Sütö Andras, Nicolae 
Jianu. Alături de ei crescu un șir întreg de nuveliști și 
romancieri ca Ion Istrati, Petru Vintilă, Aurel Mihale, Petre 
Dragoș, Dragoș Vicol, Vladimir Colin (...). Zaharia Stancu, 
în romanul Desculţ, prezintă viaţa grea a ţărănimii în 
trecut, dorul său de libertate și uriașa răscoală din 1907. 
(...) De altfel, răscoala din 1907 a generat și alte opere, nu 
mai puţin valoroase: Bijuterii de familie de Petru Dumitriu 
și Zorii robilor de V. Em. Galan înfățișează ajutorul dat de 
muncitori în timpul răscoalei, iar Petru Dumitriu zugră- 
vește parazitismul şi monstruozitatea vieţii moșierilor, 
asupritorii de veacuri ai ţărănimii obidite. 

Un capitol de seamă în proza noastră îl formează lite- 
ratura rezistenţei și luptei împotriva fascismului. Zgudu- 
itoarele episoade din Interogatoriul și Evadarea au adus în 
proză chipul ilegalistului, chipul luptătorului antifascist, 
erou plin de dragoste pentru oameni, viteaz, curajos, opti- 
mist. Alexandru Jar a înfățișat de asemenea marile mișcări 
muncitorești, grevele conduse de partid, luptele eroice din 
februarie 1933. Sfârşitul jalbelor și Marea pregătire sunt 
primele două volume ale trilogiei despre Griviţa. 

Rezistenţa împotriva fascismului i-a inspirat și pe Petre 
Iosif, A. G. Vaida, M. Novicov, iar demascarea murdarului 
război antisovietic este tema trilogiei Negura de Eusebiu 
Camilar. (...) 

De la evocarea trecutului de luptă, scriitorii noștri au 
trecut la descifrarea eforturiilor pentru construirea vieţii 
noi. (...) Otel și pâine de Ion Călugăru, Cumpăna luminilor 
de Nicolae Jianu, afirmă existenţa unui erou nou, fiu al 
clasei muncitoare, comunistul conducător al oamenilor 
muncii în bătălia construcţiei. (...) 

Realizări deosebit de valoroase sunt romanele care tra- 
tează despre transformarea socialistă a agriculturii. Mitrea 
Cocor, opera lui Mihail Sadoveanu, se încheie cu împăr- 
țirea moșiei lui Cristea Trei-nasuri (...). Calea spinoasă a 
înţelegerii străbătută de ţăranii muncitori este descrisă în 

Temelia, romanul lui Eusebiu Camilar, în Desfășurarea 
de Marin Preda, în Bărăganul de V. Em Galan, în Vântul 
nu se stârnește din senin de Asztalos Istvan, în Brazdă 
„peste haturi de Horvath Istvan, în Cu ghearele și cu dinții 
de Kovacs György, în Grâu înfrățit și Trandafir de la Moldova 
de Ion Istrati, în Ogoare noi de Aurel Mihale și în nenu- 
mărate alte lucrări. Fără îndoială că după Mitrea Cocor, 
cea mai izbutită figură de ţăran muncitor în proza noastră 
este Ilie Barbu, eroul lui Marin Preda (...). 

În anii puterii populare a apărut o generaţie de tineri 
scriitori, crescuţi de partidul clasei muncitoare, contri- 
buind la dezvoltarea literaturii noastre pe drumul rea- 
lismului socialist. O serie de tineri ca Remus Luca, Sut5 
Andras și alţii au creat figuri de oameni noi, constructori ai 
socialismului, în literatura noastră. Iar Nicuţă Tănase, 
Francisc Munteanu, Haralamb Zincă, Mircea Zaciu, Silviu 
Podină, Ștefan Luca, Mircea Șerbănescu, Ștefan Andrei, Gica 
luteș, Octav Pancu-Iași (...) dovedesc prin lucrările lor că, în 
curând, lista romancierilor și nuveliștilor va crește (...). 

Deși proza noastră numără opere valoroase, de înaltă 
măiestrie, totuși ea n-a reușit să înfățișeze cu plenitudine 
chipul omului nou, în tot ce are el mai înaintat și mai 
frumos. (...) 

Succesele incontestabile ale literaturii noastre nu ne 
permit să slăbim lupta împotriva manifestărilor ideologiei 
burgheze care se vădesc uneori prin ocolirea conflictelor 
principale ale realității noastre, prin subestimarea chipu- 
lui eroului pozitiv, prin unele răbufniri, ale naturalismului 
și apolitismului în lucrările unor scriitori. Combaterea 
intransigentă a influenței ideologiei burgheze, întărirea 
spiritului de partid, asigură înflorirea nestăvilită a lite- 
raturii noastre. (...)” 


* 


Dramaturgia celor zece ani??: „Teatrul nostru a devenit - 
o tribună de dezbatere a ideilor celor mai înaintate, a 

marilor probleme ce frământă poporul, o oglindă a vieții 
noi. Teatrul nostru năzuiește să devină o școală a carac- 
terelor socialiste. El a și obţinut pe acest drum succese 
însemnate. (...) Mihail Davidoglu în cunoscutele sale lu- 
crări Minerii, Cetatea de foc și Schimbul de onoare [...) a 
reușit să creeze chiar și în roluri de mai mică întindere 
tipuri minunate de muncitori ca Moș Culai, Aron Gherghei 
şi alţii. (...) Adâncile transformări din lumea satelor au 
inspirat, de asemenea, pe mulți dramaturgi. De la Ziua 
cea mare a Mariei Banuș, până la Oameni de azi de Lucia 
Demetrius și Mireasa desculţă a tinerilor scriitori Sütö 
Andras și Hajdu Zoltan, se poate urmări drumul străbătut 
de la constituirea primelor gospodării agricole colective, 
la viaţa dintr-o asemenea gospodărie. Figuri ca Grigore, 
secretarul unei organizaţii de partid sătești din Oameni de 
azi sunt azi apropiate spectatorilor, iubite de aceștia. 

Scriitorilor noștri nu le-a scăpat nici aspectul impor- 
tant al transformării intelectualităţii. Dacă doctorul Murgu 
din Oameni de azi, intelectual apolitic, se transformă în 
mjlocul vieţii noi a satului într-un medic înaintat, legat de 
oameni, militant social, profesorul Bârlea din larbă rea 
trece prin mari încercări până-și dă seama de primejdia 
cosmopolitismului. Tema luptei de clasă în domeniul ideolo- 
giei, complicatele conflicte ce se nasc în acest sector, a 
fost atacată cu succes și de Horia Lovinescu în Lumina de la 
Ulmi (...). De un meritat succes s-a bucurat Martin Roggers 
descoperă America de C. Constantin și A. Rogoz, piesă 
care demască uneltirile imperialiștilor americani. (...) 

A satiriza figura dușmanuluii de clasă, a-l înfățișa în 
același timp odios și ridicol, a biciui toate năravurile ră- 
mase din societatea capitalistă a zilelor noastre, tot ceea 
ce constitue o frână mersului înainte, iată sarcini de 
seamă puse în fața autorilor noștri. (...) Din acest punct 
de vedere, o realizare însemnată este crearea de către 
Mihail Davidoglu a figurii lui Ion Stratulat în Schimbul 
de onoare, dușman strecurat în mișcarea muncitorească 
și mai cu seamă prima noastră comedie satirică 

inspirată din realităţile zilei de azi, Mielul turbat de Aurel 
Baranga (...). 

Pentru educaţia patriotică a poporului muncitor, a tine- 
retului mai ales, pentru formarea caracterelor noi, este 
importantă înfățișarea luptei eroice din trecutul clasei 
muncitoare sub conducerea partidului comunist (...). Chi- 
puri de comuniști ca Mihai Buznea din Pentru fericirea 
poporului de N. Moraru și A. Baranga sunt modele de 
patriotism, tărie de caracter, hotărâre, de luptă, curaj și 
abnegaţie pentru cauza poporului muncitor. Un episod 
veridic din viaţa muncitorilor forestieri pe vremea stă- 
pâniirii capitaliste au înfățișat Ladislau Kiss și Dezideriu 
Kovacs în piesa Furtună în munți. De asemenea literatura 
dramatică nouă a reînviat pe scena noastră mari figuri 
istorice care au jucat un rol însemnat în dezvoltarea po- 
porului, în lupta sa pentru libertate. O realizare remar- 
cabilă este piesa. acad. Camil Petrescu, Bălcescu (...), Fie 
că este vorba de chipul lui Nicolae Bălcescu, al lui Ion 
Vodă din lucrarea lui Laurenţiu Fulga, fie că e vorba de 
oameni de seamă din domeniul artei, ca Matei Millo din 
piesa lui Mircea Ștefănescu sau de Michelangelo în reali- 
zarea lui Al. Kirițescu, publicul nou primește cu interes și 
dragoste aceste luminoase evocări ale trecutului. 

Un merit deosebit îl are Laurenţiu Fulga, care a dat 
dramaturgiei nostre o piesă de un atât de înalt dramatism 
ca Ultimul mesaj în care e înfățișată lupta comună a os- 
tașilor noștri și a celor sovietici pentru învingerea fas- 
cismului. (...) 

Anii care vor urma vor fi fără îndoială ani de noi cuceriri 
pe drumul victoriei realismului socialist în literatura noas- 
tră dramatică. (...)” 


$ 


Creaţia scriitorilor ardeleni în gloriosul deceniu?”?; „Această 
dezvoltare literară rodnică din ultimul deceniu a rămas 
încă prea puțin cercetată în ansamblu. Este ceea ce încercăm 

noi aici (...) pentru un sector mai restrâns al ei: creația 
scriitorilor ardeleni (...). 

Germenii unei noi orientări a scriitorilor români din 
Ardeal s-au ivit pentru întâia oară în paginile literare ale 
ziarelor Tribuna nouă apărută la Cluj între anii 1945- 
-1948, și Lupta Ardealului, cu începere din 1946 (azi 
Făclia). Paginile literare ale ziarelor Tribuna nouă și Lupta 
Ardealului le-au prilejuit unor scriitori - mai ales dintre 
cei de tot tineri — adevărată ucenicie ideologică. Într-un 
număr din 1945 al ziarului Tribuna nouă, A. E. Baconsky 
publica articolul întitulat Socialul și geneza artei îr care 
lua atitudine împotriva susținătorilor purismului estetic 
mărturisindu-și totodată convingerea că arta e chemată 
să oglindescă viaţa societăţii. Într-un alt articol din ziarul 
amintit, purtând titlul semnificativ O problemă de rezolvat: 
realismul nostru, Victor Felea încerca de asemenea să 
definească rosturile și principiile creaţiei realiste. (...) 

lar ca urmare a acestor începuturi, s-au constituit prin 
anii 1946-47 gruparea cenaclului Tribuna nouă (Ioanichie 
Olteanu, Letiţia Papu, Francisc Munteanu, Victor Felea, 
Dumitru Micu și alţii), care poate fi socotită printre pri- 
mele nuclee ale noii mișcări literare din Ardeal. (...) 

În aceeași perioadă, scriitorii progresiști maghiari izbu- 
tesc să publice unele opere de orientare realistă (romanul 
Umbra din vale de Kovacs György, apărut imedit după 
eliberare, Un scriitor pe căile războiului de Asztalos Istvan, 
lucrare editată în 1946, romanul Căderea arhanghelilor 
de Szemler Ferencz, publicat în 1947 etc), iar în 1946 
încep să editeze revista Utunk (Drumul nostru) (...). 

Munca de închegare organizatorică a forţelor scriito- 
ricești din întreaga ţară și acţiunea tot mai susținută de 
îndrumare a creaţiei literare începând cu anul 1948 — 
expresie firească a avântului creator care a devenit posibil 
în toate domeniile după victoria definitivă repurtată îm- 
potriva forţelor reacționare și instaurarea regimului de 
democraţie populară - s-a răsfrânt în chip favorabil asupra 
creaţiei literare în general și bineînțeles și asupra 

scriitorilor ardeleni. (...) Unirea încă din toamna anuluii 
1947 a Societăţii Scriitorilor Maghiari din România cu 
Societatea Scriitorilor Români a fost urmată de înființarea 
Filialei din Cluj a Societăţii Scriitorilor din România 
(ulterior - a Uniunii Scriitorilor din RPR), care s-a dovedit 
a fi forma organizatorică cea mai aptă pentru a se realiza 
o apropiere reală între scriitorii români și maghiari din 
Ardeal pentru consultare și sprijin reciproc în problemele 
creaţiei, pentru obținerea unui avânt literar general. 
Cenaclul filialei, format la început din tineri grupaţi an- . 
terior pe lângă ziarele Lupta Ardealului, Tribuna nouă, 
Igazsag ori revista Utunk, a devenit în scurt timp o adevă- 
rată rezervă de cadre pentru publicaţiile existente, necesi- 
tând chiar editarea unora noi. Astfel cu sprijinul Comitetului 
Regional din Cluj al PMR, ziarul Lupta Ardealului a început 
- la:7 noiembrie 1948 - editarea unui Supliment Cultural, 
care a devenit chiar de la primele lui numere un adevărat 
săptămânal literar (al doilea după Flacăra) și care marca 
un început de cotitură în dezvoltarea creaţiei scriitorilor 
români din Transilvania (...). Suplimentul publică poezii 
ca Lumina Roșie de E. Baconsky și Noapte de decembrie a 
lui Ioanichie Olteanu - închinate Republicii, Schiţă pentru 
un cartier muncitoresc de Victor Felea şi Strofe pentru 
primăvara Clujului de Tiberiu Utan — încercări timide de a 
oglindi viața muncitorimii — apoi studii de reconsiderare a 
clasicilor; de popularizare a literaturii sovietice etc. În 
afară de poeţii Ioanichie Olteanu, A. E. Baconsky, Victor 
Felea, Dumitru Micu, criticul Dan Costa și alţii, care par- 
ticipaseră la înființarea lui, Suplimentul Culturalal ziarului 
Făclia Ardealului mai publică în cei doi ani și ceva de la 
apariţie o serie de nume noi, care au izbutit ulterior să-și 
croiască uni drum propriu in literatură: poeţii Aurel Rău, 
Aurel Gurghianu, Ion Brad, Tiberiu Utan, prozatorii Dumitru 
„Mircea, Teofil Bușecan etc. (...) La capătul celor zece ani 
de luptă pentru o literatură nouă, Ardealul prezintă o 
pleiadă de talente variate, puternice, originale, care și-au 
dat de pe acum măsura înzestrării lor sau constitue 

promisiuni certe pentru viitor. Scriitori și critici ca AIE. 
Baconsky, Aurel Rău, Mircea Zaciu, Aurel Gurghianu, 
Eugen Naum, lon Brad, Victor Felea, Dan Costa, Dumitru 
Drumaru, Horvath Istvan, Szemler Ferencz, Asztalos 
Istvan, Szabedi Laszlo, Sütö Andras, Majteny Erik, Szasz 
lanos, Marki Zoltan, Földes Laszlo, Galfalvi Zsolt- dintre 
maghiari - sunt bine cunoscuţi cititorilor din întreaga 
ţară. Și ei reprezintă doar o parte din cei prezenţi constant 
în paginile revistelor. (...) 

Aflându-se la o confluență de tradiţii, scriitorii ardeleni 
(români sau maghiari - ca parte integranta a literaturii 
noastre noi, socialiste) dovedesc din ce în ce mai bine că 
știu să desprindă învățămintele esenţiale din opera lui 
Ady, ca și a lui Coșbuc, a lui Slavici, ca și a lui Moricz 
Zsigmond, precum și din creaţiile populăre, din literatura 
clasică și sovietică și din creaţia clasicilor literaturii uni- 
versale, folosindu-se de aceste învățţăminte în crearea unor 
opere cât mai pe măsura temelor pe care le ilustrează. (2) 
De asemenea, asupra celor mai tineri dintre scriitorii ro- 
mâni grupaţi în jurul Almanahului literar a operat în chip 
cât se poate de favorabil (...) exemplul creaţiilor aparținând 
scriitorilor noștri fruntași (...). Versurile lui Beniuc, Eugen 
Jebeleanu, Maria Banuș, proza lui Mihail Sadoveanu, 
Zaharia Stancu, Petru Dumitriu, activitatea și zelul în 
domeniul criticii literare de care dădeau dovadă Ion Vitner, 
Paul Georgescu, Ov. S. Crohmălniceanu au fost tot atâtea 
jaloane sigure în orientarea tinerilor scriitori din Ardeal și 
din întreaga ţară (...). S-a ajuns astfel, uimitor de repede, 
la un reviriment literar din cele mai apreciabile, a cărui 
primă consecinţă a fost ridicarea unui mare număr de 
talente tinere. (...) 

Între acestea se situează amplul poem Copiii din Valea 
Arieșului de A.E. Baconsky, una dintre cele mai rezistente 
creaţii de până acum ale poetului, care-i definește mai 
multilateral talentul. (...) Pe un același principiu tematic 
se întemeiază valorosul poem Drumul minerilor al lui Aurel 
Rău, care reconstituie imaginea trecutului și a prezentului 

prin soarta funestă a unui miner, ucis cu ani în urmă de 
patroni, și prin bucuriile fiului său a cărui destoinicie și 
eroism în muncă își găsesc astăzi o dreaptă răsplătire. De 
asemenea - poemul intitulat Cântec despre Gabor cinci- 
sutistul de Ion Brad etc. 

Viaţa diin trecut a poporului înfățișată de astădată în 
momentele marilor lupte și prin intermediul eroilor aces- 
tora, o regăsim în amplul poem Doja a lui D. Florea- 
-Rariște, în acea frescă vie care e scenariul intitulat Bălcescu 
al lui Mircea Zaciu, în poeziile despre luptele purtate de 
comuniști la Griviţa ale lui Kiss Jenö, Ion Brad, Horvath 
Istvan, Victor Felea, în romanul Cu inima tânără a lui 
Asztalos Istvan care evocă anii de luptă ilegală a par- 
tidului. lată de ce patetic îndemn la reculegere, în memoria 
eroilor căzuţi în aceste lupte, sunt străbătute versurile 
poemului La Griviţa de Kiss Jenă: 


Îngenuncheaţi! - Doftana greu sufla, 
Îngenuncheați! = sunau cătușe, fiare. 
Îngenuncheaţi! — mizeria plângea. 
Îngenunchează-n drum tu, proletare! 
Cât sânge s-a vărsat și câtă jale! 
Teroarea zece ani s-a tot întins. 

Dar muncitorii? N-au căzut în cale! 
Partidul? Drept a stat și neînvins! 


Despre momentele mai recente ale istoriei, și despre 
eliberarea noastră de către armatele sovietice și recu- 
noștința neștearsă pe care poporul nostru o poartă po- 
porului sovietic, vorbesc: romanul Cu ghearele și cu dinții 
a lui Kovacs György — o imagine a transformărilor pe care 
eliberarea le aduce în viața unui sat -, versurile lui Aurel 
Rău din ciclul Eliberarea Clujului și atâtea din poeziile 
lirice ale celorlalţi poeţi. (...) Eforturile principale ale scri- 
itorilor s-au orientat tot mai mult în ultimii ani spre 
zugrăvirea vieţii de azi a patriei, în speţă - a înfăptuirilor, 
a luptelor pe care oamenii înaintați ai vremii noastre le 

poartă impotriva vrăjmașilor - a bogatei lor lumi inte- 
rioare. Și în această privință, în afară de numeroase poezii 
lirice, poeme de amploare ori cicluri de poeme valabile 
(Tânărul miner de Victor Felea, La o intovărășire de Letay 
Lajos, Lanurile, Cuvântul lui Blag Zenobie de Aurel Rău 
etc.), prozatorii și-au spus cu deosebit succes cuvântul. 
Romanul Brazdă peste haturi de Horvath Istvan și majo- 
ritatea nuvelelor din volumul întitulat Pornesc oamenii al 
lui Sută Andras, sunt numai câteva din creaţiile care 
surprind frământările satelor noastre pornite pe drumul 
colectivizării. (...) Un promiţător început de dezvoltare a 
înregistrat în ultimii ani genul satiric. Piesa Avansarea 
șefului de Eugen Naum ori nuvelele Casa'cu plopi și Pasagerii 
de pe corabia beată de Mircea Zaciu au stârnit un pasionat 
interes în rândurile cititorilor care au recunoscut fără greș 
în personajele satirizate tot atâtea năravuri și uneltiri ale 
diferiților «foști» care nu-și pot uita paradisul pierdut. (...)” 
Figura eroului pozitiv în literatura maghiară din R.P.R.2*: 
„În literatură, eroul pozitiv este întruchiparea forţei şi 
măreției partidului. (...) În literatura noastră, figuri de 
muncitori înaintați a creat în primul rând Istvan Nagy în 
romanul său La cea mai inaltă tensiune. În această lucrare 
sunt înfăţișaţi mai mulţi eroi pozitivi demni de a fi exemplu 
și obiect de imitare pentru oameni. (...) Karoly Bucsi este 
un muncitor conștient, modest și plin de abnegaţie. În 
acest om Istvan Nagy a întruchipat însușirile tipice ale 
conducătorului comunist. Bucsi nu este un om deosebit: 
este unul din muncitorii simpli, conștienți (...). Alături de 
Istvan Nagy și alţi scriitori au reușit să infăţișeze nu- 
meroase figuri de eroi pozitivi. Sunt semnificative din acest 
punct de vedere unele din personajele lui Asztalos Istvan 
din romanul Cu inimă tânără (...). losef Ziman în romanul 
său pentru tineret Ucenicii ne zugrăvește chipurile fru- 
moase de luptători din timpul ilegalităţii. Prin figurile lui 
Balasz, Crișan și Pista Kovacs, scriitorul ne dezvăluie 
minunatele calităţi ale muncitorilor membri și nemembri 
de partid, tineri și bătrâni, ne arată măreaţa solidaritate a 

celor care luptă pentru desființarea exploatării. Eroul nuvelei 
Conștiință de Ferenc Papp e tipul omului care se rea- 
bilitează, care pentru recâștigarea încrederii tovarășilor și 
colegilor de muncă, dovedește, printr-o muncă încordată 
și printr-un eroism ce-i primejduiește viața, chiar, că merită 
dragostea și încrederea colectivului. În nuvela Pasărea 
furtunii de Gyărgy Mehes, scriitorul a reușit să ne dezvă- 
luie tocmai acele trăsături ale personajului care până 
acum n-au fost arătate în literatura noastră. Omul acesta 
vesel, gălăgios, glumet, plin de inițiativă, exuberant care 
este Joska Malek, nu ne lasă nici un moment impresia 
neseriozităţii sau a superficialităţii. Humorul cald cu care 
autorul își învăluie personajul nu estompează trăsăturile 
lui pozitive, eroismul său ci dimpotrivă le subliniază. (...) 

Numărul personajelor care înfățișează trăsăturile înain- 
tate, capacitatea revoluţionară a țărănimii muncitoare 
este hotărât mult mai mare. Ne vom mulțumi aici cu 
examinarea atentă a eroilor principali din două nuvele. E 
vorba de Cosașii a lui Gaspar Tamas și Izbândă în zori de 
zi de Sută Andras. Am ales aceste două nuvele deoarece 
ele au adus în noua noastră literatură aproape conco- 
mitent (1948) pentru prima oară ţăranul muncitor ca erou 
pozitiv. (...) Figuri izbutite de ţărani muncitori în lupta 
împotriva chiaburimii sunt și secretarul de partid Pali 
Balint din Vântul nu se stârnește din senin de Istvan 
Asztalos, și Fenyes, agentul agricol oțelit și dârz și Batiz, 
frumosul exemplu de trezire la viaţă nouă a ţăranului 
sărac, ambii din Brazdă peste haturi de Istvan Horvath. 
De asemenea, secretarul de partid Irimescu, eroul nuvelei 
Lumină în munţi de Karolly Balla. În sfârșit e cazul să 
amintim de acei eroi pozitivi ai literaturii noastre, care 
sunt expresia celor mai înalte trăsături ale țăranilor 
colectiviști. Estera Benkö a lui Siito Andras (Cuvântul tău 
să fie cuvântul nostru), este colectivista conștientă, iar 
perechea caracterului ei, cu multe trăsături comune, este 
Rachel Gesze din schiţa Corespunde adevărului a lui 
Gustav Heredi. Tot Heredi a schițat cu multă căldură 

figura ţăranului colectivist în timpul muncii prin Zsiga 
Sik (Purceii lui Zsiga Sik6) (...). Un om animat de o ati- 
tudine socialistă față de munca pe care o îndeplinește pe 
tărâmul pedagogiei este — de pildă — personajul lui Sandor 
Fodor din nuvela Dovleac pe apă. În sfârșit să amintim și 
de cei doi eroi pozitivi ai lui Gyula Szabo, Sebestyen Bird 
și Juliet Balog din nuvela Punct pe ordinea de zi. Subiectul 
este luat din viaţa studenţimii. (...) 


h 


Exploatatorul prezentat ca „erou pozitiv” 


„În perioada de început a dezvoltării literaturii maghiare 
din R.P.R., în 1949-1950 un pericol real l-au reprezentat 
recidivele unor concepţii asupra luptei de clasă (...). Un 
astfel de erou «pozitiv» a fost, de exemplu, bunul chiabur 
din nuvela Trei jugăre scrisă în 1948 de Laszlo Gagyi. 
Autorul îl prezenta pe chiabur în tonalități sentimentale, 
solicitând parcă mila cititorului. (...) Asemănător este și 
moșierul din povestirea lui Balint Kovacs, Creier cu ouă 
(1950). Prin această lucrare, autorul intenţiona să ne 
convingă că moșierul «luptă» împotriva relaţiilor feudale. 
(...) Partidul l-a ajutat pe scriitor să lupte împotriva acestor . 
grave confuzii ideologice. Este foarte semnificativ faptul 
că de atunci Balint Kovacs a reușit să dea câteva nuvele — 
reunite în ultimii ani într-un volum - care au constituit 
unul din evenimentele literatuurii noi (...).” 

„Eroul pozitiv” cu un fond ideologic 
narodnic 


„Am arătat că cei dintâi scriitori care au creat în nuvelele 
lor din 1948 figuri exemplare de țărani muncitori comu- 
niști, au fost Gaspar Tamas şi Sütö Andras. Apariţia acestor 
eroi pozitivi are o importanţă cu atât mai mare cu cât 
multiplele încercări din acea vreme de a înfățișa oameni. 
înaintați ai satului erau bântuite incă de stafia narod- 
nicismului, străin de ideologia clasei muncitoare. (...) 
Influenţa ideologiei poporaniste i-a împiedicat o vreme pe 
unii scriitori să înţeleagă sensul, esența marilor trans- 
formări sociale. (...) Iată, de exemplu, o nuvelă din acea 
vreme a lui Istavan Horvath, Coșarii. Această lucrare ne 
arată cum cel care datorează zile de coasă chiaburului, 
un ţăran muncitor, cosind alături de chiaburi, își domo- 
lește toată furia şi ura muncind din greu, adică lăsându-se 
exploatat la sânge, numai ca să dovedească exploata- 
torului său că este mai «tare» decât el, că-l doboară la 
muncă. (...). Eroul «pozitiv» reformist și eroul «pozitiv» 
narodnic duc la grave confuzii ideologice în unele lucrări 
din perioada de început a dezvoltării literaturii noastre.” 


Poate fi micul-burghez filantrop erou 
pozitiv? 


„Există scriitori care în unele lucrări și-l imaginează pe 
eroul pozitiv nu ca pe un luptător, ci ca pe un om care dă 
ajutor; nu făuritor de dreptate, ci un filantrop care aș- 
teaptă rezolvarea problemelor vieţii poporului nu pe calea 

revoluţionară, ci prin «sprijin moral, «binefacere indi- 
viduală». Acest punct de vedere însă nu izvorăște din 
concepţia combativă a clasei muncitoare ci din spiritul de 
caritate al micului burghez. (...) În nuvela lui Karoly Balla, 
Hotii, eroii care exprimă rolul conducător al clasei mun- 
citoare sunt prezentaţi doar ca sprijinitorii morali și 
materiali ai sărăcimii satului. (...) într-o povestire a lui 
Balint Kovacs, Ulita morii, de asemenea, unul din eroii 
muncitori, Andron este purtătorul a două trăsături ce se 
bat cap în cap: de o parte puterea de organizare a luptei, 
de alta caritatea dezarmată în luptă. El se zbate singur 
pentru a-i convinge pe oameni să intre în gospodăria 
colectivă. Pe viitorii colectiviști nu-i duce în luptă: cu ei 
face pur şi simplu filantropie. (...)” 


Activistul rupt de masă prezentat drept 
erou „pozitiv” 


„Uneori scriitorul confundă pe luptătorul clasei mun- 
citoare, omul într-adevăr înaintat, cu acel care în mod 
demagogic se proclamă om înaintat. (...) Activistul pre- 
zentat în nuvela lui Gyula Kormos Constructorii este un 
activist prost, pe care scriitorul îl vede ca pe un exemplu 
bun. (...) Nici nu mai vorbim despre faptul că acest om, 
înainte de a fi activist, a fost zidar și în această calitate nu 
știe să constate dacă un material e bun pentru construcție 
sau nu. Dacă nu este bun ca muncitor calificat, atunci 
cum să fie bun ca activist? (...) Gyula Kormos își închipuie 
că eroul său e hotărât și energic, când de fapt este numai 
brutal și lipsit de tact. (...) O figură asemănătooare este 
Kiss Gergely, secretarul judeţean din Pădurea subterană 
a lui Ferenc Szemler. (...) În munca de teren, Kiss Gergely 
e de o catastrofală nepricepere. Dă sfaturi, dar el nu face 

un pas, nu vorbește cu oamenii, nu-i ajută la pregătirea 
adunării, într-un cuvânt are toate motivele să se mustre 
singur atunci când adunarea generală - așa cum s-a pre- 
văzut — alege într-adevăr reacționari în conducere. (...) În 
sfârșit, mai citez un exemplu edificator din care rezultă 
unde poate duce glorificarea unui erou înzestrat cu tră- 
sături străine clasei muncitoare, unde poate duce o 
concepere iniţial greșită a personajului. În Victoria lui 
Arthur B. Bârdos, omul de tip nou este un miner fruntaș, 
în firea căruia autorul vrea să sublinieze manifestarea 
spiritului de sacrificiu, a abnegaţiei. Eroul nuvelei, Sit, 
«este comunistul cu o extraordinară putere de voinţă care 
invinge toate obstacolele», este personificarea supraome- 
nescului și nu este întâmplător că acest înger fals, în cele 
din urmă, se dezumanizează. (...) Această figură de erou 
pozitiv nu exemplifică spiritul de sacrificiu al comunis- 
tului ci un fel de... fanatism japonez: Aceasta să fie comu- 
nistul? Dar asta e ceva neomenesc! Și cum poate fi neuman 
luptătorul celei mai mari cauze a istoriei omenirii? Unde 
duce practic o asemenea concepere a eroului pozitiv? 
Cititorul va spune cel mult, doar atât: «Dacă într-adevăr 
așa sunt comuniștii, atunci cum îi pot urma?» Și astfel, 
scriitorul ajunge exact la contrariul celor ce și-a propus”. 
(Fragment din lucrarea Proza maghiară în RPR). 


+ 


Apropierea zilei de 23 august determină radicalizarea 
ideologică a sumarelor de revistă?5, înmulţirea analizelor 
bilanţiere, apariția unor rubrici edificatoare (Gloriosul deceniu, 
Cărţi noi în cinstea zilei de 23 August - ambele în Gazeta 
literară), rubrici și articole care demonstrează grăitor poli- 
tizarea excesivă a literaturii din acea vreme - văzută în 
prelungirea filonului realist interbelic - anemic și sche- 
matic așa cum îl prezintă noua rubrică Literatura realistă 
între 1920 — 1944 de la Viaţa românească?5. Tot acum se 
înmulțesc contribuţiile privind demonstrarea partinităţii 

literaturii și asumării conștiente a dirijismului politic în 
creaţie. Reproducem doar câteva, ilustrative pentru tona- 
litatea generală. 

Zaharia STANCU - Condiţiile de muncă și viață ale 
scriitorilor”: „În prezent nu există în ţara noastră scriitor 
înzestrat cu talent literar, de vârstă mijlocie sau tânăr, 
căruia să nu-i fie deschise în faţă căile de succes și care 
să nu aibă asigurate cele mai largi condiţii de viaţă, cele 
mai bune condiţii de muncă. Pentru a se îmbogăţi numă- 
rul cadrelor scriitorilor cu elemente noi, s-a înfiinţat în 
1950 o școală de literatură. (...) intreţinerea în anii de 
școală este gratuită. Cei mai buni dintre scriitorii noştri 
predau la această școală, transmițând experienţa lor și 
tainele meșteșugului scriitoricesc tinerei generaţii. (...) Ca 
scriitor mai vârstnic, care a debutat acum treizeci și ceva 
de ani, (...) am socotit că este necesar să amintesc toate 
acestea aci, acum, în ajunul marii sărbători. (...) Pot deci 
să afirm în deplină cunoștință de cauză că, fără cotitura 
istorică de la 23 August 1944, când glorioasele armate 
sovietice au eliberat cu grele jertfe de sânge patria noastră 
de sub jugul fascist (...), literatura nooastră ar fi stagnat, 
ar fi lâncezit. (...) Marele act istoric de la 23 August 1944 
(...) a salvat literatura noastră și a dus-o la avântul și 
înflorirea de azi (...)”. 


* 


Zaharia STANCU - Un nesecat izvor de inspiraţie”: „Ziarele 
au publicat de curând «Directivele Congresului al II-lea al 
Partidului cu privire la dezvoltarea agriculturii în următorii 
2-3 ani». (...) Proiectul CC al PMR vorbește (...) și despre 
îmbunătăţirea radicală a difuzării literaturii agricole la sate. 

Avem și noi o asemenea literatură? Incontestabil că 
avem. Mitrea Cocor, Nopțile din Iunie, Temelia, Brazdă 
peste haturi, Desfășurarea, Bărăgan — ca să nu pomenesc 
decât lucrări în proză - sunt dintre operele cele mai 
însemnate pe care scriitorii noștri ni le-au dat în ultimii 

ani, opere în care este arătată viaţa cea nouă a satelor 
noastre, procesul de socializare a agriculturii, de trans- 
formare a omului muncitor de la sat, de apariţie a omului 
nou. (...) Nu trebuie însă să trecem cu vederea că unele 
din scrierile cu subiecte luate din viaţa nouă a satelor 
oglindesc etape care, oarecum, au fost depășite.(...) Scri- 
itorul trebuie să ajute la implinirea sarcinilor trasate po- 
porului muncitor de către partid, producând acea literatură 
care pe cei îndărătnici să-i facă să iasă din îndărătnicie, 
pe cei nehotărâţi să-i hotărască, pe cei șovăielnici să-i 
scoată din șovăială, pe cei însufleţiți să-i însufleţească și 
mai mult, acea literatură care să sporească puterea omului 
și să-i dea avânt, ascuţindu-i, în același timp, vigilenţa. 
Evident, o asemenea literatură, oglindind cu fidelitate ceea 
ce este mai înalt în viața satelor noastre, o asemenea 
literatură puternică, vie, combativă, nu poate lua naștere 
dacă scriitorii rămân izolaţi de viaţa cea adevărată, între 
pereţii odăii lor de lucru și între rafturile bibliotecii lor, 
așteptând - ceea ce făceau odinioară scriitorii burghezi 
decadenţi, de a căror operă s-a ales pe drept cuvânt praful 
și pulberea, așa-zisa inspirație. Scriitorii trebuie să ia 
contact îndelung și nestânjenit cu terenul, cu realităţile, 
cu oamenii satelor. Niciodată n-au avut, în trecut, scriitorii, 
sub ochii lor, o viaţă atât de clocotitoare ca aceea de azi. 
Astăzi se schimbă faţa pământului. (...) Dar noi știm că 
nimic nu se face bătând din palme și cât ai bate din palme. 
Mai sunt ici și colo minţi îndărătnice și mai sunt și firi 
lăsătoare, iar dușmanul de clasă nici n-a intrat în pământ, 
nici nu s-a dus pe pustii. Bine ascunși sub piei de oaie 
nevinovată, lupii mai viețuiesc printre noi. Alţi lupi, plecați 
pe furiș, viețuiesc peste hotare. Urletul patriotard al acestora 
din urmă se mai aude uneori în miez de noapte. [...)” 


+v 


Veronica PORUMBACU - Să strălucească în versurile 
noastre flacăra partiduluč?: „De aceea nu întâmplător cele 

mai valoroase creaţii sunt legate de această sursă de 
inspirație, de eroii luptei care a călăuzit și călăuzește 
poporul nostru. Prin poezie au intrat în memoria fără 
moarte chipuri scumpe ale eroilor clâsei muncitoare. (...) 
Acesta este de fapt sensul poeziei Partidul de A. Toma, ca 
și al poemului larg al lui Mihai Beniuc În frunte comuniștii, 
al poemului În satul lui Sahia de Eugen Jebeleanu, ca și al 
celor cinci toasturi în cinstea partidului de Miron Radu 
Paraschivescu, al Tovarășului care a murit împărțind 
„Scânteia” ilegală de Victor Tulbure, ca și al Scoarţei (...) 
de Aurel Rău, al Baladei Doftanei de Dumitru Corbea, ca 
și al poeziei În muzeul partidului de N. Tăutu, al Câtecului 
de leagăn al Doncăi de Marcel Breslașu, ca și al versurilor 
de o forță sobră și bărbătească ale lui Szabedi Laszlo. (...) 

Dacă Mihai Beniuc cântă eroii care cresc prin partid, 
Eugen Jebeleanu cântă poporul care-i crește, dar crește 
la rându-i, prin eroii săi. (...) 

Mă gândesc la figura baladică a lui Lazăr de la Rusca, 
țăranul care cade răpus de chiaburi tocmai fiindcă luptă 
pentru ca măruntele ogoare ale ţăranilor muncitori să se 
infrățească într-unui singur, larg, mănos și darnic. (...) 
Mă gândesc la chipul lui Roman, secretarul, din poemul 
lui Dan Deșliu, Minerii din Maramureș, la omenia cu care 
ştie să-l potolească pe repezitul Remeş, și să-l întoarcă pe | 
Niculae la tovarășii pe care-i părăsise, neputând îndura 
despărțirea temporară de iubita lui. Mă gândesc la căldura 
ce-o radiază Donca Simo, la durerea ascuţită a mamei 
despărțită de copil, care, sub loviturile zbirilor, cântă cân- 
tecul de leagăn scris cu atâta duioșie de Marcel Breslașu 
(...). Mă gândesc de asemenea la chipul candidatului de 
partid, un tip închegat și puternic, dintr-un poem mai 
puțin închegat al lui A E. Baconsky. În Noaptea în flăcări, 
tânărul Radu se aruncă în foc și reușește să salveze ma- 
șinile, cu avântul vârstei, dar mai ales cu spiritul de 
răspundere ce i-l dă viitoarea sa calitate de membru de 
partid (...). Mândria de a cunoaște sentimentul nobil și 
legitim al sutelor de mii de luptători ai avangardei clasei 

muncitoare, o transmit versurile lui Gavril Mihai din cea 
mai reușită poezie a sa Constiinta lumii. (...) Să închinăm 
talentul și strădaniile (...), scopului înalt și curat, de a 
face să strălucească în versurile noastre în toată lumina 
sa, partidul”. 


Savin BRATU - Reflectarea forței partidului în literatura 
noastră**: „Pentru scriitorul care - zugrăvind viața actuală 
a societăţii noastre — se bizuie pe cunoașterea adâncă a 
realităţii în dezvoltarea ei revoluţionară, reflectarea forţei 
organizatorice transformatoare a partidului este deci nu 
numai firească, ci și obligatorie. (...) 

Partidul, ca forță mobilizatoare în fruntea luptei poporu- 
lui pentru o viață mai bună, a devenit în fapt eroul prin- 
cipal al primei lucrări realist-socialiste în literatura noastră, 
Mitrea Cocor. Nu e vorba de unul sau altul dintre personaje. 
E vorba de imaginea concretă, sensibilă a forței partidului, 
pe care marele povestitor a creat-o prin întreaga compo- 
ziţie epică a romanului său, purtând destinul lui Mitrea și 
al celorlalți ţărani exploataţi de la Malul Surpat către un 
viitor luminos, altădată nebănuit. Deși figurile comuniș- 
tilor sunt încă vagi, luminate doar de o aureolă tainică de 
înţelepciune și jertfă, forța partidului este totuși vie, prezentă 
în carte. (...) 

În dezvoltarea romanului nostru pe drumul realismului 
socialist, oglindirea luptei partidului în procesul de trans- 
formare a vieţii oamenilor, a dezvăluit aspecte complexe și 
a pus în fața scriitorilor probleme de creaţie artistică 
mereu noi. Exemplul literaturii sovietice a ajutat scri-. 
itorilor noștri să găsească drumul bun (...). Scriitorul caută 
să întruchipeze trăsăturile comunistului în oameni trimiși 
de partid pentru a asigura victoria pe șantierele — econo- 
mice, sociale și morale - ale construirii socialismului. 
Personalitatea puternică a unui scriitor ca Petru Dumitriu 
și-a vădit pasiunea creatoare de a realiza chipul acti- 
vistului deschizător de drumuri, conducător al muncii de 
construire a noului și înfrângere a vechiului: Nelă a lui 

Lepădat, Maftei, Adam Jora sunt soli ai partidului a căror 
vitalitate pe plan artistic se realizează prin prezentarea lor 
în acţiune ca purtători ai forţei ofensive a partidului. 
Grupul de activiști trimis de partid la Hunedoara — Oțel și 
pâine a lui Ion Călugăru - Țurlea - al lui Marin Preda - și 
multe alte personaje ale romanelor noastre de azi, sunt 
expresia — uneori mai bine, alteori mai puţin bine realizată — 
a căutării scriitorilor de a întruchipa în eroii lor chipul 
omului înalt care este activistul de partid — de fapt de a 
concretiza prin diferiţii eroi individuali pe eroul principal 
al operei lor, partidul. Alături de activiști au apărut figurile 
comuniștilor de rând pe a căror viaţă și luptă scriitorul 
axează uneori întreaga acţiune a cărţii sale ca, de pildă, în 
cazul lui Asandei Constantin, al lui A. Jar (...) Conceperea 
unei personalități abstracte a activistului de partid, care 
nu izvorăște din cunoașterea realității și nu integrează pe 
comunist în complexul personajelor reprezentând viaţa 
din orașele și satele noastre, a dus la apariţia în literatura 
noastră, uneori chiar în romanele merituoase, a diferite 
variante ale «omului în manta de piele» din literatura 
proletcultistă si rappistă, la vremea ei combătută în prima 
patrie a realismului socialist, Uniunea Sovietică. (...) Când 
spunem că partidul este eroul principal al epocii con- 
struirii socialismului, ne gândim deci la necesitatea ca - 
din totalitatea vieţii înfățișată de autor — să izbucneacsă 
puternic imaginea forţei partidului, concretizată atât prin 
personajele centrale, cât și prin — dacă se poate spune — 
chipul masei luat în ansamblu, în ciuda infiniteii varietăți 
a caracterelor. Exigenţa faţă de scriitor devine astfel mult 
mai mare și în privinţa întruchipării unei figuri de activist. 
Tocmai pentru că tânărul scriitor Remus Luca a încor- 
porat impresionant de viu forța partidului în imaginea de- 
ansamblu a sătenilor din Nima, lonu Cicului, de pildă, 
apare și mai schematic și mai neconsistent. Cititorii simt 
partidul crescându-și tăriile în Ana Nucului și în tovarășii 
săi de luptă, îl văd acţionând și exercitându-și funcţia 
transformatoare în și prin simplul comunist Macavei 

Savu, dar tocmai din cauza aceasta exigenţa lor faţă de 
crearea lui lonu Cicului e nesatisfăcută (...). Adam Jora și 
Țurlea sunt vii și rămân în mintea cititorilor pentru că ei 
constitue un element de bază organic al conflictului (...). 
Nu este poate întâmplător faptul că și Petru Dumitriu și 
Marin Preda au hotărât ca activiștii de partid care, 
indiferent de spaţiul ocupat în carte, conduc acţiunea, 
folosind cunoașterea adâncă a oamenilor și valorificând 
capacitatea lor de luptă constructivă, să fie oameni care, 
cu prilejul sarcinii de partid, se întorc de fapt în mijlocul 
consătenilor. (La fel a procedat Petru Dumitriu și în Nopțile 
din iunie). (...) 

O interesantă și valoroasă experienţă în ceea ce privește 
tocmai oglindirea realistă a forței partidului, în toată pleni- 
tudinea ei, o constitue ultimul roman a lui V. Em. Galan 
Bărăganul. Prin însăși construcţia romanului scriitorul a 
fixat caracterul ofensiv al frontului de luptă pe care acţio- 
nează partidul. În jurul comunistului Filip, care a preluat 
ferma în paragină pentru a o preface într-o grădină înflo- 
ritoare, cresc mereu mai mult forţele partidului. (...) 
Procedeul ar putea fi asemuit cu cel întrebuințat de Ion 
Călugăru în Otel și pâine. Și acolo, micul detașament al 
activiștilor trimiși de partid cucerește treptat lupta, 
dezvoltându-și forţele pe măsura luptei însăși. Însă la Ion 
Călugăru lipsește tocmai fuziunea care trebuie să aibe loc 
între cei veniţi din afară și forţele pozitive locale. (...) V. 
Em. Galan, în romanul său, a pus pe primul plan faptele 
și aceasta e o victorie a sa. Acţiunea romanului este astfel 
concepută încât, în mod natural, comuniștii trebuie să 
acționeze repede și energic, fără răgaz și fără odihnă. E un 
patos al luptei comuniștilor ca o necesitate absolută. (...) 

Epoca minunată pe care o trăim, căreia i-am pășit 
pargul celui de-al doilea deceniu, este oglindită din ce în 
ce mai viu în romanul nostru de azi. Ea cere scriitorului 
să o cunoască în trăsăturile ei tipice (...)”. 

În 1954 a plouat cu premii; au fost mai multe runde de 
decernare a unor înalte premii și distincţii. Nu numai 
pentru scriitori, ci și pentru oamenii de teatru, artiști 
plastici, muzicieni, sculptori, pictori. Astfel, în iunie, Marea 
Adunare Naţională a acordat „Ordinul Muncii”, în iulie 
Consiliul de Miniștri din R.P.R. a conferit obștei artistice 
Premiul de Stat pentru creaţii din 1952, iar în noiembrie, 
același for a decernat Premiul de Stat pe 1953. 

După un obicei deja bine instaurat din 1949 încoace, 
întreaga presă, în frunte cu revistele culturale, cu Scânteia 
și România liberă popularizează lista laureaţilor cu sau 
fără opinii, angajamente, fotografii. Reproducem listele 
premiaţilor din întreaga viață artistică: 


Acordarea Premiului de Stat al R.PR. pentru lucrările 
deosebit de valoroase realizate în anul 1952: 


I. În domeniul prozei, poeziei și dramaturgiei 
a) Proză 


Clasa I în valoare de 30.000 lei 
1. Mihail Sadoveanu, pentru romanul Nicoară Potcoavă 
2. Zaharia Stancu, pentru romanul Desculț, ediţia 1952 
Clasa a Il-a, in valoare de 25.000 lei 
Marin Preda, pentru povestirea Desfășurarea 

Clasa a III-a, în valoare de 15.000 lei 
Dumitru Mircea, pentru romanul Pâine albă 


b)Poezie 


Clasa I, în valoare de 30.000 lei 

Eugen Jebeleanu, pentru poemul Bălcescu 

Clasa a Il-a, în valoare de 25.000 lei 

Letay Lajos, pentru volumul de poezii O lume nouă se 
construiește l 

Clasa a III-a, în valoare de 15.000 lei 
1. Mihu Dragomir, pentru volumul de poezii Stelele păcii 
2. Nicolae Tăutu, pentru volumul de poezii Stânca de pe 

Tatra 


c) Dramaturgie 


Clasa a [l-a în valoare de 25.000 lei 
l. Lucia Demetrius, pentru piesa de teatru Oameni de azi 
2. Cezar Petrescu și Mihail Novicov, pentru scenariul 
- Nepoţii gornistului 


Clasa a IU-a, în valoare de 15.000 lei 

1. C. Constantin și A. Rogoz, pentru piesa de teatru Martin 
Roggers descoperă America 

2. Ladislau Kiss și Dezideriu Kovacs, pentru piesa Furtună 
în munți ` 


II În domeniul muzicii 


a) Compoziţie Clasa I, în valoare de 30.000 lei 

l. Sabin Drăgoi, pentru muzica la filmul Mitrea Cocor și 
Sonata pentru vioară și pian 

2. Paul Constantinescu, pentru Concertul pentru pian și 
orchestră și Toccata pentru pian 


Clasa a II-a, în valoare de 25.000 lei 
1. Nicolae Buicliu, pentru Quartetul de coarde în sol minor 

2. Ludovic Feldman, pentru Balada pentru vioară și 
orchestră și Scene de balet ` 
3. Dumitru Dinicu, profesor, pentru Metodă de violoncel 


Clasa a III-a, în valoare de 15.000 lei 

l. Achim Stoia, pentru Suita a II-a pentru orchestră 

2. Mauriciu Vescan, pentru cântecele Hei rup pe versuri 
de autor; Oaste vitează popor corean pe versuri de D. 
Corbea și În Bucureștiul iubit pe versuri de N. Nasta, Șt. 
lureș și I. Hobana 

3. Gherase Dendrino, pentru cântecele Cale lungă drum 
de fier pe versuri de Puiu Maximilian și Tinerețe dra- 
gă-mi ești pe versuri de George Mihalache. 


b) Interpretare muzicală 


Clasa I, în valoare de 30.000 lei 
l. Colectivului format din: Egizio Massini, dirijor; Ioana 
Nicola, solistă; Nicolae Secăreanu, solist; Zenaida Palli, 
solistă; Mihail Știrbei, solist; Mircea Buciu, solist; Dora 
Massini, solistă; Ana Tălmăceanu, solistă; Cornelia 
Gavrilescu, solistă; Gheorghe Culibin, maestru de cor 
și Anton Romanovschi, maestru de balet, de la Opera 
de Stat din București — pentru interpretarea operei 
Rusalka. 
2. Constantin Silvestri, dirijor — pentru interpretarea Sim- 
foniei a IV-a, a Simfoniei a Vl-a de Ceaikovski, a Sere- 
nadei pentru coarde de Ceaikovski şi pentru popularizarea 
lucrărilor din ţările de democraţie populară. 
Clasa a Ila, în valoare de 25.000 lei 
Colectivului format din: Panait Cotescu, regizor; Ilie: 
Balea, regizor; Eugen Lazăr, dirijor; Alexandru Taban, 
dirijor; Octav Enigărescu, solist; Lia Hubic, solist; Alexandru 
Racolţea, solist; David Ohanesian, solist; Ion Piso, solist; 
Stela Simoneti, solistă; Lucia Stănescu, solistă de la Opera 
de Stat din Cluj — pentru interpretarea operelor: Tânără 
gardă, Halka și opereta Ana Lugojana. 

Clasa a III-a, în vaoloare de 15.000 lei 

Eremia Dumitru, colonel, pentru contribuţia dată în 
conducerea și îndrumarea fanfarelor și pentru diferite 
creaţii personale în domeniul muzicii. 


În domeniul cinematografiei 


Clasa 1, în valoare de 30.000 lei 

Colectivului format din: Marieta Sadova, regizor; Victor 
Iliu, regizor; Wilfred Ott, operator șef; Septimiu Sever, 
actor; N. Tomazoglu, actor și Dumitru Sava, actor - pentru 
realizarea filmului de lung metraj Mitrea Cocor. 

Clasa a Il-a, in valoare de 25.000 lei 

Colectivului format din: Herman Rabinovici, regizor; 
Andrei Feher, operator șef co-regizor; Anton Belici, montor 
șef; și Teodor Mitache, regizor muzical- pentru realizarea 
filmului documentar în culori Sărbătoarea eliberării (23 
August 1952) 

Clasa a II-a, în valoare de 15.000 lei 

Ion Popescu, regizor de desen animat — pentru realizarea 
primelor filme de desen animat în R.P.R. 


În domeniul picturii și artei grafice 


Clasa 1, în valoare de 30.000 lei 

l. Camil Ressu, pentru tabloul Iscălim pentru pace și 
pentru întreaga sa activitate 

2. Gavril Miklossy, pentru tabloul Griviţa 1933 

3. Jean Steriadi, pentru întreaga sa activitate 


Clasa a Il-a, în valoare de 25.000 lei 

l. Ştefan Szonyi, pentru tabloul I.V. Stalin 

2. Lidia Agricola, pentru tablourile Maria Zidaru și O 
ședință ilegală 

3. Mimi Maxy Șaraga, pentru tabloul Ea nu-și va trăda 
fiul și pentru peisajul Pe Valea Ialomicioarei 

4. Octavian Angheluţă, pentru tabloul Învățând de la 
maeștrii sportului sovietic | 

5. 


Jules Perahim, pentru ilustrațiile la volumele III și IV 
ale romanului Klim Samghin de Maxim Gorki și la 
romanul Prima lovitură de Andre Stil 


. Cik Damadian, pentru caricaturile: Mesaj de pace, 


Războiul bacteriologic, A vorbit, Cursa înarmărilor și 
altele 
Clasa a III-a, în valoare de 15.000 lei 


. Aurel Haiduc, pentru tabloul Moment din constituirea 


Diviziei Tudor Vladimirescu 


. Ion Doru, pentru caricaturile: Rebut, Goana după 


recompensă și altele 
În domeniul sculpturii 
Clasa a II-a, in valoare de 25.000 lei 


Iosif Fekete, pentru sculptura Sudorul 
Clasa a III-a, în valoare de 15.000 lei 


. Marius Butunoiu, pentru sculptura Dimitrie Cantemir 


și macheta monumentului Generalisimului Suvorov 


. Andrei Szobotka, pentru sculptura Stalin es la paz 
. Octavian Iliescu, pentru sculptura Tractoristul Stoica 


Constantin 


. Zoe Băicoianu, pentru compoziţia Gărzile patriotice 


În domeniul arhitecturii 


Clasa a II-a, în valoare de 25.000 lei 


. Petre Antonescu, profesor arhitect, pentru lucrările rea- 


lizate în anul 1952 la clădirea Ministerului Construc- 
țiilor și Industriei Materialelor de Construcţii 


+ Duiliu Marcu, profesor arhitect, pentru realizarea 


interioarelor palatului Consiliului de Miniștri 
Clasă a Iil-a, în valoare de 15.000 lei 
Richard Boerdenache, profesor arhitect, pentru proiec- 


tarea centrului de odihnă Snagov 

“În domeniul artei teatrale 


Clasa l, in valoare de 30.000 lei 

Sică Alexanderescu, regizor la Teatru Naţional „I.L. 
Caragiale” din București, pentru valorificarea -operei 
dramatice a lui I.L. Caragiale 
2. Siegfried Wolfinger, regizor, de la Teatrul Municipal din 

București, pentru realizarea spectacolelor“ Liubov 

Iarovaia de Trenev, Pădurea de Ostrovski și pentru 

decorurile la piese de Caragiale, Gogol și altele 
3. Colectivului format din: Costache Antoniu, actor; 

Marcel Anghelescu, actor; Niki Atanasiu, actor; Radu 

Beligan, actor; Ion Finteșteanu, actor; Alexandru 

Giugaru, actor; Elvira Godeanu, actriță; Ion Talianu, 

actor și Vasiliu Birlic, actor - de la Teatrul Naţional 

„I.L. Caragiale” din București — pentru spectacolul O 

scrisoare pierdută de I.L. Caragiale 

Clasa a II-a, în valoare de 25.000 lei 

Colectivului format din: Nicolae Tompa, regizor; 
Ferencz Delly, actor; Emo Szabo, regizor și Gheorghe 
Kovacs, actor, de la Teatrul Secuiesc de Stat din Târgu 
Mureș - pentru aportul dat în realizarea spectacolului 
Revizorul de N. Gogol, Furtună în munţi de L. Kiss și D. 
Kovacs și Două lagăre de A. Iacobshon. 

Clasa a Ill-a, în valoare de 15.000 lei 

Colectivului format din: Moni Ghelerter, regizor; Ștefan 
Ciubotărașu, actor; Sonia Cluceru, actriță; Fory Eterle, 
actor; Gina Petrini, actriță și Sandina Stan, actriță, de la 
teatrul Municipal din București - pentru spectacolul 
Oameni de azi de Lucia Demetrius. 


Acordarea Premiului de Stat al R.P.R. pentru lucrările 
deosebit de valoroase realizate în anul 19539: 

O DN — 


În domeniul prozei 


Clasa I, în valoare de 30.000 lei 


„ Scriitorului Geo Bogza - pentru volumele Anii 


impotrivirii și Meridiane sovietice 


„ Scriitorului Camil Petrescu - pentu romanul Un om 


între oameni 
Clasa a Il-a, in valoare de 25.000 lei 


„ Scriitorului Istvan Astalos - pentru povestirea Inimă „ 


tânără 


„ Scriitorului I. Ludo — pentru romanul Domnul general 


guvernează 
Clasa a III-a, în valoare de 15.000 lei 


„ Scriitorului Vladimir Colin, pentru volumul Basme 
„ Scriitorului Vicol Dragoș, pentru romanul Valea Fierului 
„ Scriitorului Sütö Andras pentru volumul Pornesc oamenii 


În domeniul poeziei 


Clasa I, în valoare de 30.000 lei 
Poetului Cicerone Theodorescu - pentru volumul de 


poezii Un cântec din ulița noastră și traducerea Vasili 
Tiorkin de Al. Tvardovski 

. Poetului Demosiene Botez - pentru volumul de versuri 


Floarea soarelui 


. Poetului Miron Radu Paraschivescu -— pentru volumul 


de versuri Laude 


. Poetului Ferencz Szemler - pentru volumul de poezii 


Harcolni hiven (A lupta cu devotament) 


Clasa a Ill-a, în valoare de 15.000 lei 


„ Poetului Al. Andriţoiu — pentru volumul de poezii În 


țara moțţilor se face ziuă 


„ Poetului Ștefan lureș pentru volumul de poezii Cuvânt 


despre tinerețe 

. Poetul Eric Majteny pentru volumul de poezii Orsegen 
(De strajă) 


În domeniul dramaturgiei 


Clasa a li-a, în valoare de 25.000 lei 

„ Scriitorului Aurel Baranga - pentru piesa de teatru 
Mielul turbat 

„ Scriitorului Horia Lovinescu - pentru piesa de teatru 
Lumina de la Ulmi | 

Clasa a III-a, în valoare de 15.000 lei 

„ Scriitorului Mihail Davidoglu - pentru piesa de teatru 
Schimbul de onoare 

. Scriitorului Tudor Şoimaru - pentru piesa de teatru 
Afaceriștii 


În domeniul criticii literare 

Clasa a Il-a, în valoare de 25.000 lei 

. Criticului Ov.S. Crohmălnicenu - pentru volumul 
Articole și cronici 

. Panaitescu Perpessicius, profesor - pentru ediţia critică 
a Operelor lui Mihai Eminescu 

Clasa a III-a, în valoare de 15.000 lei 

Criticului Silvian losifescu — pentru monografia Caragiale 


GI 


Valorificarea moștenirii literare |, 


Si în acest an, ușile spre zestrea noastră literară se 
deschid cu zgârcenie. Și când se deschid, au în faţă grila 
sau grilajul „știinţific” al realismului social-ist: „potrivit 
tezei leniniste privind existenţa a două culturi și a luptei 
neîmpăcate dintre ele”, astfel că privirea și percepţia se 
mai voalează, iar deschiderea se mai îngustează. Dar chiar 
și așa, chiar în contextul unor evocări fie generale, fie 
festiviste și chiar dacă aceste ocazii sunt foarte puţine, 
este îmbucurător faptul că presa literară pune în circulaţie 
nume noi, care în urmă cu 3-4 ani păreau să n-aibă nici 
o șansă de a intra în perimetrul istoriei literare jalonate de 
Ion Vitner pe filiera Gherea-Neculuţă și a câtorva clasici 
penibil amputaţi. Şi, de altfel, să nu ne imaginăm că noile 
restituiri: Al. Macedonski, Gh. Șincai, Ion Budai Deleanu, 
Gh. Topârceanu, Al. Vlahuţă, Emil Gârleanu, Al. Odobescu, 
Anton Pann și Dimitrie Anghel n-au primit botezul valo- 
rificării parţiale și ideologizate, ori că s-au răsfăţat în 
paginile revistelor. Dimpotrivă, câte un comentariu, cel 
mult două (in cazul lui Al. Macedonski și Anton Pann). 
Legătura cu tradiția valoroasă, așa cum o dezvăluie presa 
literară, este încă foarte firavă, iar puntea între generații 
încă șubredă De pildă, din cele 42 de numere ale Gazetei 
literare!*, doar 11 conţin evocări sau informaţii de istorie 
literară, vizaţi fiind Ion Budai-Deleanu, Al. Macedonski, 
Mihai Eminescu, Constantin Mille, Gh. Lazăr, George Coșbuc, 
G. Ibrăileanu, N. Milescu, Anton Pann și „primii noștri poeţi”. 

Nici Viaţa românescă? nu este mai generosă, deși inau- 
gurează în acest an două rubrici destinate istoriei literare: 
Literatura realistă între 1920-1944 și Texte și documente, 
dar care au o periodicitate neregulată și unde sunt comentaţi 
autori ca: Jean Bart, Al. Sahia, N.D. Cocea, G. Ibrăileanu, 
Gala Galaction, Al. Vlahuţă, G. Coșbuc, Th. Neculuţă, Anton 
Pann și Emil Gârleanu. 

Dar ce procent din operă era preluat și cum era inter- 
pretat?? Să ne lămurim, citind două comentarii, unul al lui 
Tudor Vianu, care în acest an, în puţinătatea intervențiilor 
publicate în gazete pe această temă, are cea mai bogată 
contribuţie (vezi nota 34). 

George MUNTEANUSS:,„Fire înnăscută de luptător și, ca 
atare, arnestecat în mai toate bătăliile politice ori literare 
ale vremii lui, personalitate artistică cuprinzătoare și de 
o mare complexitate, dar nu și lipsită de inconsecvenţe, 
Macedonski va fi bănuit desigur dificultăţile pe care avea 
să le întâmpine opera sa în aprecierea generațiilor viitoare. 

Drept premiză îi va fi slujit chiar atitudinea pe care au 
adoptat-o, în ce-l privea, contemporanii, și care nu putea 
să nu perpetueze o imagine denaturată asupra lui. Oficia- 
litatea nu i-a iertat redutabilele campanii antimonarhice 
ori satirele îndreptate împotriva filistinismului burghez și 
a făcut tot ce i-a stat în putinţă pentru a-l reduce la o 
adevărată moarte civilă. Scriitori de mare prestigiu, ca 
Eminescu ori Caragiale, nu i-au fost alături, de astă dată 
din vina lui. Publicului larg, opera sa nu-i putea deveni 
accesibilă în condiţiile dezvoltării culturale de atunci (...). 

Și totuși «al dreptăţii ceas deplin» n-a rămas doar o 
închipuire consolatoare a lui Macedonski, asemenea nă- 
lucii binecunoscutului erou al Nopţii de Decembrie. 
Centenarul nașterii sale, pe care îl sărbătorim anul acesta, 
realizează — mai curând decât bănuia scriitorul - profeția 
amintitului Epigraf. Studiile și ediţiile apărute sau în curs 
de apariţie sunt în măsură să păstreze o cumpănă mai 
dreaptă în aprecierea personalităţii scriitorului și a 
locului pe care îl ocupă în literatura română, perspectiva 

cuprinzătoare a vremii noastre îngăduind o mai atentă 
restaurare a imaginii acestui clasic atâta vreme nedreptăţit. - 

Până în timpul din urmă mulţi din cei ce-şi închipuiau 
că-l cunosc pe Macedonski știau despre el doar că a fost 
promotorul simbolismului în literatura română şi autor al 
mult discutatei epigrame îndreptate împotriva lui Eminescu. 
Cam la atâta se reduce «notorietatea» scriitorului (...). . 

Negreșit, la o cunoaștere mai puţin aprofundată a lui 
Macedonski, ești înclinat să observi îndeosebi inegali- 
tateea sa: inegalitate în atitudini civice și inegalitate a 
operei ce ne-a lăsat moștenire. 

Ca întreaga pleiadă glorioasă a realiştilor noștri critici 
din a doua jumătate a secolului al XIX-lea, Macedonski a 
receptat de timpuriu ecourile marii epoci câre s-a încheiat 
odată cu detronarea lui Cuza și instaurarea regimului 
politic al monstruoasei coaliţii, astâmpărându-și setea de 
ideal a copilăriei și adolescenţei cu exemplele generației 
eroice de la 1848. Proza sa cu caracter memorialistic și 
autobiografic (...), piesele (Cuza Vodă) ori conferințele și 
studiile sale literare (Mișcarea literară și cei din urmă zece 
ani, Arta versurilor, Logica poeziei ş.a.) abundă de mărturii 
în acest sens. 

Ochiului atât de atent al poetului nu-i puteau scăpa 
mârșăviile la care regele, moșierii și burghezii se întreceau 
în a recurge pentru o grabnică consolidare a odiosului lor 
regim, cât și celelalte racile pe care le aducea cu sine 
rapida dezvoltare capitalistă a ţării. Poeziile publicate de 
Macedonski între anii 1870-1882 - deși nu indicau prin 
realizarea lor artistică vigoarea de mai târziu a talentului 
său - sunt semnificative pentru că aduc rând pe rând 
mărturiile revirimentului ce se petrece în sufletul poetului. 
De la prima lui poezie publicată, pătrunsă după cum am 
amintit de un robust optimism social, și până la tablourile 
sumbre din Noaptea de Noiembrie, prima creaţie ce dă 
adevărata măsură a talentului lui Macedonski, înclinarea 
spre revoltă și negare sarcastică se face progresiv simțită. 
Nu-i vorba desigur de o negare exclusivistă, de nihilism. 

Realitatea dătătoare de sentimente tonice a pământului 
patriei, care-i inspiră versurile exaltate ale poeziei Rein- 
toarcerea, virtuțile oamenilor din popor, pe care le caută 
în Stegarul și în celelalte poezii consacrate Războiului de 
Independenţă, pildele de măreție sufletească și de con- 
secvenţă în urmărirea idealurilor pe care i le oferea un 
poet ca Bolintineanu (în care și-a recunoscut întotdeauna 
un eminent înaintaș) celebrate în Dedicaţie umbrii lui 
Bolintineanu ori În memoria nemuritorului poet D. Bolintineanu, 
reminescenţele copilăriei și ale vieţii rustice, transcrise în 
versuri de structură populară, natura și tinereţea, bucuria 
vieţii și bucuria de a sluji arta sunt şi vor rămâne motive 
frecvente de inspiraţie senină, oaze de visare curată și 
reconfortantă. Dar întrucât resimțea tot mai puternic dez- 
acordul dintre viziunea pe care și-o făurise despre 
societate și realitatea ignobilă a epocii, înclinarea lui spre 
luptă capătă proporţii pe măsură ce-și afla obiectul. 
Simbolul puterii burghezo-moșierești e prima țintă a 
sarcasmelor sale. Istoria unui prinț, Noaptea, Amicul meu 
A.N., Piesa Măriei-Sale, Bal la palat sunt numai câteva 
dintre poeziile și pamiletele care au susținut una din cele 
mai îndelungate campanii antimonarhice în literatura 
noastră. S-au bucurat de o îndreptăţită popularitate în 
vremea când au fost scrise și mai târziu, stiluri satirice ca 
acestea, care constituiau un evident îndemn la luptă 
împotriva Hohenzolernilor atât de urâţi de popor: 


Jos străinul de domnește 
Legile disprețuiește 

Vrea pe bete să ne dea 
Vodă Car... 

Vodă Car... 

Trădătorul... Caragea! 


E explicabilă ura cu care regimul trecut l-a înconjurat 


pe Macedonski toată viaţa, când versurile sale demascau 
cu egală necruţare pe monarh și sfetnicii lui, rânduielile 

coaliţiei burghezo-moșierești și pe păzitorii acesteia: Avem 
miniștri și de toate/ Avem golanii Criolani/ Pe Rusetake/ 
Care scoate/ Panglici pe nas l-avem/ Să ne mândrim de 
legi putem/ ...Avem în Cameră deputați/ Şi caraghioși/ 
Gușaţi/ Prin ministere cocotati/ Avem și spirit și bun simţ/ 
și dobitoace .../ Şi chiar prinți/ Dar, oare țara romănească/ 
Mai este țară strămoșească/ Când e provincie nemțescă? 

Zugrăvind, în poezia Noapte tabloul orgiilor de la palat, 
poetul are intuiţia vremurilor când peporul va răsturna 
monarhia și toate rânduielile care o sprijineau, vestind 
aceste vremuri prin mijlocirea unui clar simbol: 


Vodă la Palatu-i doarme și visează 
Pajii pe afară beau și chiulesc 
Mareșalul Curţii banii stă de-așează 
Ai celor ce beau, dorm și domnesc 
Numai sărăcimea n-are nici pace 
Dar cocoșul cântă... Ziuă se face! 


E i 


Tudor VIANUS: „A fost un muntean, un om al generaţiei 
de la 1848, A spus-o el însuși de mai multe ori. Pentru că 
prin limita finală a vieţii lui s-a apropiat mai mult de noi 
și pentru că a înmulţit mărturiile despre sine, cunoaștem 
mai bine, prin el, cum vor fi fost oamenii care au pregătit 
și au săvârșit, în Muntenia, revoluţia de la 1848. Prin 
bunicul din partea mamei, prin doctorul Constantin 
Caracaș, descindea din una din cele mai vechi familii de 
intelectuali români. Prin colonelul Odobescu, tatăl lui, 
cunoscuse bine oamenii și împrejurările revoluţiei. A mai 
apucat domniile regulamentare. Copilăria lui s-a desfă- 
șurat sub domnia lui Alexandru Ghica (...). Între 1845 și 
1847 Bălcescu și Laurian scot cele cinci volume ale Maga- 
zinului istoric pentru Dacia. Nu știm dacă l-a cunoscut 
atunci pe Bălcescu, dar este aproape sigur că l-a văzut în 
1851 la Paris, înconjurat de cercul studenţilor români și 

cred că a asistat la conferinţa despre Mișcarea Românilor 
din Ardeal. La Paris tânărul care nu împlinise douăzeci de 
ani este căutat de C.A. Rosetti care vrea să-i încredinţeze 
misiuni conspirative. (...) Norii fanariotismului se târau 
încă leneși, aproape de pământ. În copilăria lui Odobescu 
mai existau boieri cu ișlic și anteriu, săltaţi de subţiori de 
către slujitorii lor, învârtind mătăniile sau desfătându-se 
cu ciubuc și cafea, în fundul grădinilor, sub marii nuci cu 
aromă amăruie. Ogoarele erau lucrate cu plugul de lemn. 
Țărănimea locuia în bordeie săpate în pământ. Cum să 
urnești țara înapoiată și s-o faci să înainteze către liber- 
tate, către rânduieli mai drepte, spre mai multă demnitate 
a omului? Şirul oamenilor luminaţi din acea vreme a avut 
de dat o luptă grea. Odobescu le-a văzut strădaniile și, 
fiindcă a înţeles ce lucru de seamă doreau ei să facă, s-a 
legat adânc în sufletul său de năzuinţele lor, și le-a rămas 
credincios. Acest om cu o structură mai mult intelectuală 
decât sentimentală, mai mult curios decât pasionat, mai 
mult zâmbitor decât înduioșat, mai mult senzual decât 
entuziast, a cunoscut totuși o singură pasiune și o singură 
formă a înduioșării și entuziasmului, aceea pe care i-o 
provoca ţara lui și străduinţele ei de a se înălța către 
libertate și dreptate. A reprezentat deci tipul moral al 
pașoptistului, cu tot ce întrunea acesta ca patriotism 
vibrant (...). Tânăr, abia de 17 ani, cere în articolul Mun- 
citorul român publicat în Junimea română, ziarul studen- 
ților români din Paris, restituirea pământurilor acelora 
care-l muncesc. (...) În 1852, scrie o Odă României și când, 
in 1855, se iînapoiază în țară, pe Dunăre, inima lui bate 
mai tare. Dincolo de țărmurile fluviului ghicește câmpia 
Bărăganului, cu motivele rămase din vechime. Te iubesc, 
țărm părintesc, strigă poetul. El mărturisește «nestinsul 
amor, ce unește-al nostru suflet de pământul trecător». 
Poezia, cu tot ceea ce datorește debitului poetic al lui 
Alecsandri, are totuși mișcare și adevăr. (...) Instituie întinse 
anchete arheologice și stabilește, cu mai bună pregătire 
științifică decât Papazogl]u sau Bolliac, conspectul arheologic 

al ţării. Tezaurul de la Pietroasa, descoperit încă din 1837, 
rămăsese nestudiat. Îl cercetează de-a lungul întregii lui 
vieţi și îi consacră ultima lui lucrare (...). Studiază cel 
dintâi Istoria otomanicească a lui lenăchiţă Văcărescu. 
Începe să publice manuscrisul din secolul al XVII-lea al 
lui Udriște Năsturel, cuprinzând traducerea din slavonește 
a lui Varlaam și Ioasaf. (...) îl cunoscuse pe veselul și 
mintosul Nicolae Filimon, și înțelegând însemnătatea 
Ciocoilor vechi și noi, îi publică în revista lui,in Revista 
română. Statornicia în admirația pentru Bălcescu face 
din el editorul uneia din cele mai însemnate scrieri ale 
acestuia, Istoria Românilor subt Mihai Vodă Viteazul. (...) 
În arta literară a realizat programul său prin nuvelele lui 
istorice Mihnea Vodă cel Rău și Doamna Chiajna. (...) 

La 1863 a fost ministru al școlilor și, în această calitate, 
l-a adus pe Hasdeu la Arhivele Statului și a trimis o 
comisie să inspecteze locul îngropării lui Bălcescu, la 
Palermo. (...) Ce a devenit bogata bibliotecă a lui Odobescu? 
Acum vreo zece ani am văzut încă, într-una din sălile 
fostului Seminar pedagogic universitar, prețioasa colecţie 
de cărţi de arta, de dicţionare, de texte clasice. (...) Erudiţia 
era o altă formă a curiozităţii lui multiple și senzuale. 
Într-o zi a concentrat toate izvoarele din care țâșnea des- 
fătarea pentru el și arătându-se în tot adevărul firii lui,. 
iubitoare de plăcere, de știință și de viață populară, a 
compus opera lui cea mai reprezentativă, capodopera lui, 
Pseudo-Kineghetikos. Pe vremuri se auzea în școli că 
Odobescu este cel mai de seamă stilist al literaturii noas- 
tre. Un profesor ne povestea că elevilor lui de la școala 
normală superioară care-l întrebaseră cum și-a format 
stilul Odobescu le-a deschis un dulap, arătându-le ma- 
nuscrisele multor traduceri din clasici în care își făurise 
meșteșugul scriitoricesc. Odobescu a tradus, în adevăr, 
din Homer, din Horaţiu (...). Stilul lui s-a nutrit din sub- 
stanța clasicilor. Dar ce înseamnă: cel mai de seamă 
stilist? Creangă, Caragiale, Sadoveanu sunt stiliști tot atât 
de desăvârșiţi, fiecare după felul propriu al comunicării 

lui. A lui Odobescu se desfășoară în largile cadenţe do- 
moale ale omului bucuros să povestească și să descrie. 
Bogatele perioade arborescente ale lui Odobescu nu sunt 
însă atât oratorice, ca la Bălcescu, ci mai mult descriptive 
și narative. (...) Arta scriitoricească a lui Odobescu n-a 
rămas fără descendenţi. Mi se pare că Hogaș a profitat de 
exemplul lui. Cred că și Mateiu Garagiale; poate și alţii. 
Dar moștenirea cea mai de preț a lui Odobescu rămâne 
figura lui întreagă, în care atâți dintre cititorii și scriitorii 
zilelor noastre recunosc pe unul din înaintașii lor cei mai 
iubiți”, 


* 


Dar cele câteva intervenţii judicioase ale lui Tudor Vianu 
nu puteau disloca placa de metal care obtura simţirea, 
dialogul și confluențele cu bogăţia și originalitatea figu- 
rilor și formelor românești de a dura prin scris. Măsura 
acestei teribile cortine de fier extrapolată în domeniul 
esteticului, ne-o oferă Nestor IGNAT*5, paznic vigilent al 
„valorificării științifice a moștenirii culturale”. Opiniile 
acestuia despre L. Blaga, T. Vianu, T. Arghezi, G. Călinescu, 
Ion Barbu, difuzate prin Scânteia și reproduse apoi de 
revistele literare, nu dau prea multe speranţe privind di- 
minuarea proletcultului în sfera istoriei literare. 

Sever prescurtat, reproducem articolul cu pricina: 
„Burghezia și moșierimea, stăpânind aparatul de stat și 
învățământul, fondurile culturale, academia și editurile, 
au încercat timp de mai multe decenii să falsifice istoria 
literaturii și artei românești, au împiedicat operele literare 
și artistice înaintate să devină bun al poporului și să-și 
exercite însemnatul lor rol social-educativ. Istoria a dove- 
dit că, în trecut ca și astăzi, singurii și adevărații păstrători 
și moștenitori ai tradiţiilor naționale ale poporului român, 
ai moștenirii culturale, sunt oamenii muncii, este partidul 
clasei muncitoare. Bizuindu-se pe învățătura marxist- 
-leninistă, partidul a chemat intelectualitatea să desfășoare 

activitate patriotică de valorificare a tezaurului cultural al 
trecutului. (...) | 

incă din primii ani de după eliberarea ţării s-a produs 
astfel o cotitură hotărâtoare, au fost dobândite realizări 
însemnate în opera de valorificare a moștenirii culturale, 
îndeosebi în domeniul literaturii. (...) Printre cei care au 
scris articole, studii, opere literare, au ţinut conferințe 
închinate clasicilor literaturii române (...), se află scriitori 
ca Mihail Sadoveanu, Camil Petrescu, Cezar Petrescu, 
Mihai Beniuc și mulţi alţii. Au apărut monografii valoroase 
și volume de studii critice cu privire la Bălcescu, Eminescu, 
Caragiale, Sadoveanu, Neculuţă și alţii. Toate acestea au 
adus, în timp, o mare contribuţie la cunoașterea și înţe- 
legerea justă, în lumina adevărului istoric, a moștenirii 
literare și la înlăturarea falsurilor istoriografiei burgheze. 
(...) Cu toate aceste succese trebuie spus că istoriografia 
și critica literară rămân încă în urma cerinţelor tot mai 
mari pe care le ridică necontenit dezvoltarea literaturii 
noastre noi. (...) 

Studierea științifică a moștenirii literare înaintează 
extrem de încet. N-au mai apărut monografii consacrate 
clasicilor și altor scriitori realiști din trecut. Nici până 
astăzi, de pildă, criticii și istoricii literari n-au dat atenţia 
cuvenită operei unuia dintre cei mai mari poeţi ai po- 
porului nostru - George Coșbuc. (...) La unii critici și 
istorici ai literaturii, ca și în unele redacţii se manifestă 
tendinţa de a apare în arena publicistică numai cu anu- 
mite prilejuri festive și, mai ales, după ce problemele 
complexe ale valorificării critice a operei unuia sau altui 
scriitor au fost analizate. (...) O mare răspundere pentru 
rămânerea. în urmă a istoriografiei literare îi revine 
Institutului de Istorie Literară și Folclor al Academiei 
R.P.R. (director: acad. G. Călinescu) a cărui activitate 
continuă să fie cu totul nesatisfăcătoare. Pe drept cuvânt 
mulţi cititori și scriitori se întreabă: cu ce se poate ocupă 
un institut de «istorie literară» dacă a dat uitării tocmai 
valorificarea critică a moștenirii literare? 

Și în activitatea de popularizare a literaturii realiste a 
trecutului, deși s-au obţinut mari succese, se pot constata 
în ultima vreme rămâneri în urmă. În timp ce, de pildă, la 
o editură principală ca E.S.P.L.A. se depune uneori prea 
mult zel pentru pregătirea de «culegeri» din operele literare 
în care cu greu se pot găsi urme de realism, mulţi dintre 
scriitorii de seamă din trecut sunt neglijaţi sau pur și 
simplu uitaţi. Foarte mult a întârziat editarea critică a 
operelor lui Dimitrie Cantemir, Barbu Delavrancea, 
Alexandru Macedonski, a lucrărilor de critică literară ale 
lui C. Dobrogeanu-Gherea care, în timp ce în politică a 
avut o poziţie oportunistă, reformistă, dăunătoare mișcării 
muncitorești, pe tărâmul criticii literare a desfășurat o 
activitate valoroasă, combătând concepţiile lui Maiorescu 
și ale altor ideologi reacționari. S-a editat prea puţin din 
operele unor scriitori ca N. Filimon, Cezar Bolliac, Ion 
Ghica, M. Kogălniceanu, B.P. Hasdeu, Ioan Slavici, Emil 
Gârleanu, din operele scriitorilor pașoptiști și ale celor 
din grupul revistei Contemporanul. Editarea operelor com- 
plete ale lui Mihail Eminescu se desfășoară cu o reală 
incetineală; nu s-a pornit încă la pregătirea unor ediţii 
complete ale operelor lui Caragiale, Coșbuc și ale altor 
clasici ai literaturii noastre. (...) 

În rezolvarea justă a tuturor problemelor culturale piatra 
de temelie este învățătura leninistă despre existenţa a 
două culturi în societatea împărţită în clase antagoniste 
și despre lupta neimpăcată dintre aceste culturi. (...) lată 
de ce în problema moștenirii culturale partidul clasei mun- 
citoare duce o luptă pe două fronturi: atât impotriva 
atitudinii nihiliste, proletcultiste, de negare a valorii 
moștenirii culturale, cât și împotriva atitudinii de preluare 
necritică, în bloc, a întregii culturi a trecutului, inclusiv 
ceea ce este reacționar, antipopular și antipatriotic în 
această cultură. (...) 

Unii tovarăși și-au însușit teza leninistă cu privire la 
combaterea oricărei atitudini negative față de moștenirea 
culturală, fapt desigur lăudabil; ei nu au înţeles insă 

adânc și nu și-au însușit și a doua teză leninistă — indis- 
cutabil legată de cea dintâi - anume necesitatea de a 
prelua numai ceea ce este valoros în literatura naţională a 
trecutului și de a respinge ceea ce e putred, reacționar. 
(...) Astfel, unii scriitori au propus editurilor ca, alături de 
operele realiste, să retipărească și producţii ale literaturii 
decadente din perioada dintre cele două războaie mondiale. 

Revista Tânărul scriitor (nr. 1, 1954) a dat curs unor 
păreri dăunătoare cu privire la poezia decadentă din pe- 
rioada amintită. 

Luând inițiativa bună de a contribui la valorificarea 
literaturii dintre cele două războaie, revista Viața romå- 
nească a publicat unele studii valoroase, cu caracter știin- 
tific, cum sunt cele despre L. Rebreanu și G. Topârceanu, 
semnate de Ov. S. Crohmălniceanu. În revistă au apărut 
însă și articole care au lăsat cititorilor impresia că redacția 
nu este pe deplin clarificată în această privinţă. Lipsa în 
revistă a unui punct de vedere critic, limpede formulat, ca 
şi propunerea de reeditare a unor scriitori la care ten- 
dinţele reacționare au fost dominante, sunt de natură să 
creeze confuzii, sugerând ideea nejustă a preluării „în 
bloc” a literaturii din această perioadă. (...) Dacă nu poate 
fi ignorat sub nici un motiv răul imens pricinuit de deca- 
dentismul burghez, ar fi fost tot atât de greșit să se 
subaprecieze însemnătatea moștenirii culturale înaintate 
a anilor 1920-1944. Perioada dintre cele două războaie 
mondiale a fost o perioadă de mari frământări sociale, de 
intensificare a luptei oamenilor muncii de la orașe și a 
țărănimii împotriva exploatatării și a jafului burghezo- 
-moșieresc; s-a născut și s-a dezvoltat un puternic curent 
democratic, antifascist în rândurile intelectualităţii și ale 
micilor burghezi. (...) 

Marea linie realistă a literaturii noastre a fost con- 
tinuată de operele realiste ale unor scriitori ca Mihail 
Sadoveanu, Liviu Rebreanu, Camil Petrescu, de operele 
unor scriitori influențați direct de lupta clasei muncitoare 
și ideile partidului, ca Alexandru Sahia, A. Toma, Geo 

Bogza, Mihai Beniuc, Ion Călugăru, M.R. Paraschivescu, 
D. Corbea. Cele mai bune opere din anii 1920-1944 sunt 
tocmai acelea care au reflectat realist viața poporului, 
lupta muncitorilor și ţăranilor, nemulțumirea, revolta și 
năzuințele acestora. 

Fără îndoială că în privinţa scoaterii la iveală și a 
studierii a tot ce s-a creat valoros în perioada dintre cele 
două războaie mondiale mai este destul de făcut. Opere ale 
unor scriitori ca Ion Agârbiceanu, N.D. Cocea, G. Ibrăileanu, 
H.P. Bengescu, Victor Ion Popa, Mihail Sebastian, Mihail 
Sorbul, G.M. Zamfirescu așteaptă să fie analizate știinţi- 
fic. (...) 

Marxismul cere studierea concret-istorică a fiecărei 
opere literare, a contradicțţiilor ei, stabilirea rolului pe care 
l-a jucat fiecare scriitor în procesul de dezvoltare a litera- 
turii și societăţii, fixarea critică a limitelor sale. 

Unii critici ignoră însă această cerință fundamentală. 
Ei raţionează cam așa: la orice scriitor găsim o parte bună 
și una rea: să luăm deci partea bună și să nu mai vorbim 
de cealaltă...! (...) Cu ce idee justă se vor alege, de pildă, 
cititorii articolului Macedonski centenar (Tânărul scriitor 
nr.3 — 1954), de prof. Tudor Vianu, când autorul uită să le 
spună că, pe lângă meritele sale incontestabile în creaţia 
literară, Macedonski a fost și unul dintre primii scriitori 
din ţara noastră în ale cărui apa s-au manifestat influ- 
enţe decadente? 

O apreciere tot atât de unilaterală a făcut tov. Ion Pas 
cu privire la opera lui Constantin Mille (Gazeta literară, 
anul I, nr. 11). Vorbind despre laturile pozitive ale activi- 
tăţii lui Mille, autorul a trecut cu ușurință tocmai peste 
faptul că Mille a fost și un reprezentant al liberalismului 
burghez care, după cum se știe, nu are nimic revoluționar, 
ci urmărește tocmai menţinerea orânduirii capitaliste. (...) 

Marxismul cere istoricului literaturii să arate în mod 
concret care a fost trăsătura caracteristică dominantă a 
scriitorului, în ce direcţie a acționat opera lui (...). Despre 
operele unor scriitori din această perioadă se poate spune 


73 


Ana Selejan 


că au un caracter unitar, purtând de la un cap la altul 
pecetea descompunerii fondului și a formei. În scrierile 
lui Lucian Blaga, de pildă, și-au dat întâlnire mai toate 
curentele decadente apusene filozofice și literare. Ce s-ar 
pute găsi «bun», «pozitiv» în teatrul lui Blaga - imbinarea 
celui mai obscur misticism cu drame patologice freudiste — 
sau în poezia sa ceţoasă, plină de senzaţii morbide, de 
aspiraţia pierderii în neant, poezie în care omul e doborât 
în regnurile inferioare, e transformat în plantă sau mi- 
neral? intreaga operă a lui Blaga este expresia ideologiei 
burgheze și e sortită să piară odată cu clasa pe care a 
slujit-o. 

Cu mult mai complicată este soarta analizei literare 
concrete istorice în cazul operelor literare contradictorii. 
Contradicţii se găsesc de pildă, și în opera lui Liviu 
Rebreanu și în aceea a lui Tudor Arghezi și ele, evident, 
trebuie scoase la iveală. Cum s-ar putea da însă o apre- 
ciere justă asupra acestor opere dacă am ignora faptul că, 
deși la ambii scriitori se găsesc părți bune și rele, în vreme 
ce la Rebreanu a fost dominantă latura realismului și de 
aceea el a adus o contrubuție de seamă la dezvoltareea 
romanului românesc, la Arghezi a biruit arta decadentă, 
iar o mare parte a operei sale a jucat un rol negativ în 
literatură? 

A lua în considerare numai poeziile durabile, scrise 
îndeosebi în perioadele mai vechi ale activităţii lui Arghezi 
și a trece cu vederea lucrările pline de mucegaiuri și bube, 
de afectare mistică și de jocuri de cuvinte, sterpe și triviale, 
ar însemna o încercare de a strecura - odată cu ce e 
valoros în moștenirea literară - și uscăturile și putre- 
gaiurile literaturii burgheze. 

Faptul că unii scriitori care au mers pe căi greșite în 
trecut fac astăzi lucrări utile, ca de pildă poetul Tudor 
Arghezi care a dat o tălmăcire a fabulelor lui Krilov, iar 
Lucian Blaga lucrează la traducerea lui Faust de Goethe, 
nu poate justifica o atitudine neprincipială faţă de scrierile 
lor decadente din trecut. (...) Aprecierea concretă istorică 

a operelor literare este necesară și atunci când avem de-a 
face cu scriitori care au pășit într-o nouă etapă, realistă, 
a creaţiei lor și au dobândit unele succese. 

Sunt dăunătoare exercițiile obiectiviste ale unor critici 
literari care se străduiesc să descopere laturi pozitive 
tocmai în ceea ce a fost negativ, decadent în operele vechi 
ale acestor scriitori, în loc să le dea un ajutor principial, 
cu adevărat folositor. 

Partidul a sprijinit și sprijină eforturile tuturor scriito- 
rilor care se alătură luptei poporului nostru și care nu 
vegetează într-o zadarnică și ridicolă așteptare a «altor 
clipe» (...). Cei zece ani de la eliberarea ţării noastre dove- 
desc din plin că scriitorii noștri, inclusiv scriitorii care 
și-au început activitatea în perioada dintre cele două răz- 
boaie mondiale, ca Demostene Botez, Zaharia Stancu, 
Eugen Jebelenu, Maria Banuș, Mircea Ștefănescu, Cicerone 
Theodorescu, Eusebiu Camilar și mulți alții, au creat, cu 
ajutorul cald și principial al partidului, opere valoroase, 
cunoscute și preţuite de popor. (...) 

Îndrumându-i pe scriitorii noștri să urmeze pilda scri- 
itorilor sovietici și să înveţe din arta clasicilor, partidul a 
combătut și combate încercările proletcultiste de a pre- 
zenta drept «învechită», «demodată», tehnica literară a marilor 
scriitori realiști ai trecutului și de a deschide astfel drumul 
«inovaţiilor» decadente. (...) 

Cum s-ar putea sluji oare poezia adevărata, poezia care 
oglindește bogăţia infinită a vieţii, de «tehnica» decadentă 
a poeziei lui Ion Barbu, al cărui «crez» estetic este tocmai 
negarea realităţii, «rarefierea lirismului absolut», «puri- 
ficarea» lumii «până a nu mai oglindi decât figura spiritului 
nostru» (...). 

Existenţa a două culturi în cultura naţională a trecu- 
tului a dus și la formarea a două tradiţii literare, tradiţii 
opuse, între care se dă o luptă ascuţită și în zilele noastre: 
una este tradiţia nobilă a marilor scriitori clasici și a întregii 
literaturi realiste, înaintate; cealaltă este «tradiţia» nefastă 
a literaturii burgheze reacționare, vrăjmașă poporului. (...) 

Tocmai datorită rămânerii în urmă a criticii și istoriei 
literare, ignorării problemelor și sarcinilor actuale ale litera: 
turii, a fost posibil ca unele recidive ale apolitismului în 
domeniul prelucrării moștenirii literare să nu primească 
riposta cuvenită. Istoricii și criticii literari au datoria să 
demaște și să combată cu hotărâre influenţele istorio- . 
grafiei burgheze, ideile estetice reacționare ale lui Maiorescu, 
Lovinescu, Blaga, Cioculescu, Streinu și alţii. (...) 

Este regretabil că unii scriitori sau critici, mai ales 
când sunt și comuniști, se așază în coada unor opinii 
filistine și oportuniste. (...)” 

1 în cel de-al zecelea an de influență extraestetică și 
dictatură politică în literatură, se pune tot mai acut pro- 
blema definirii și evidenţierii vârstelor literare. S-a obser- 
vat, de altfel, până acum, că articolele bilanţiere anterioare 
pun în circulaţie două sintagme: vechea generaţie și noua 
generaţie de scriitori. În' cadrul acestor delimitări, menite 
să demonstreze larga adeziune a creatorilor la formula 
realist-socialistă, se fac alte nuanţări, etajări și clasificări; 
„vechii” sunt dispuși pe două niveluri: scriitori „progre- 
siști”, adică adepţii artei angajate, sociale, militante incă 
din perioada interbelică (A. Toma, M. Beniuc, M. Sadoveanu, 
Gala Galaction, Ion Pas, Ion Călugăru ș.a.) și scriitorii 
care au aderat la această formulă mai devreme sau mai 
târziu, fie din vechi convingeri democratice, fie datorită 
„îindrumării partidului”. Contribuţia celor din a doua ca- 
tegorie este supusă și ea unor limpeziri; pe de o parte 
„scriitorii fruntași”, cu activitate constantă și rodnică pe 
tărâmul literaturii angajate: Dumitru Corbea, Cicerone 
Theodorescu, Eugen Jebeleanu, Demostene Botez, Mihu 
Dragomir, Aurel Baranga, M.R. Paraschivescu, Eusebiu 
Camilar ș.a.; pe de altă parte, interbelicii marginalizaţi, 
cu prestație discontinuă, întreruptă de prin 1948, reveniţi 
în mișcarea literară și popularizaţi de presă mai ales din 
acest an, având contribuţii mai mult sau mai puțin sub- 
stanţiale (Cezar Petrescu, Camil Petrescu, G. Călinescu, 
T. Arghezi, Al. Philippide, Victor Eftimiu, Lucian Blaga). 

În fine, noua generaţie de scriitori, mult mai bogată în 
realizări, formată exclusiv în spiritul artei partinice, este, 
așezată și ea pe două trepte: scriitorii tineri afirmaţi între 
1947-1951 (Dan Deșliu, Maria Banuș, Nina Cassian, Victor 
Tulbure, Veronica Porumbacu, Eugen Frunză, Aurel Rău, 
A.E. Baconsky, Dumitru Mircea, Al. Jar, Marin Preda, lon 
Vitner, Ov. S. Crohmălniceanu ș.a.) și foarte tinerii scri- - 
itori, adică elevii Şcolii de Literatură Mihai Eminescu, 
afirmaţi în ultimii doi-trei ani. Spre aceștia din urmă - 
ucenici mai mult sau mai puţin ascultători — se îndreaptă 
nu numai valul de nemulțumiri privind manierismul și 
mica altitudine literară sau, dimpotrivă, privind încer- 
cările de evaziune ideologică, ci și un întreg arsenal de 
sfaturi și învățături, o veritabilă pedagogie realist-socia- 
listă. Este și motivul pentru care aceste două vârste literare 
extreme, așa cum s-au afirmat în cursul anului 1954: 
generaţia interbelică și tinerii scriitori, le tratăm separat: 
pentru ca aportul, eventual diferențele de orientare și 
formulă estetică în cadrul liferaturii „gloriosului deceniu” 
să fie mai clar precizate. 

Revenind la problema noastră titulară, să facem o obser- 
vaţie generală: în acest an, orice contribuţie cât de mică a 
scriitorilor din vechea generaţie, este reţinută în coloanele 
presei. Cu atât mai mult, este popularizat aportul sub- 
stanţial. De altfel, după A.Toma, Mihai Beniuc și Mihail 
Sadoveanu - desemnaţi maeștri în afara oricărui dubiu — 
anul 1954 impune și alte nume în sfera măiestriei și 
exemplarităţii literare: Cicerone Theodorescu, Eugen 
Jebeleanu, Demostene Botez, Mihu Dragomir, Radu 
Boureanu, Aurel Baranga, Cezar Petrescu, Camil Petrescu. 
Acești autori sunt singurii care beneficieză de studii și 
sinteze critice care dezvăluie progresul literar obţinut în 
urma asimilării noii metode de înţelegere și redare a rea- 
lităţii: realismul socialist, publicate în toate gazetele li- 
terate. În plus, Gazeta literară iniţiază, în preajma zilei de 
23 august, un ciclu de interviuri”? cu câţiva dintre cei mai 
proeminenţi scriitori, într-unul sau altul din compartimentele 

literaturii: Demostene Botez, A. Baranga, E. Jebeleanu, 
Mihail Sadoveanu și Cezar Petrescu, prilej pentru aceștia 
de a întări și lărgi concluziile comentatorilor. 

Alta este situaţia lui G. Călinescu, T. Arghezi, L. Blaga, 
Al. Philippide și Victor Eftimiu, ultimii patru aproape inexis- 
tenţi în peisajul literar din ultimii 5-6 ani. Cu excepția lui 
G. Călinescu, împotriva căruia Gazeta literară începe un 
fel de campanie critică, abandonată însă, ceilalți scriitori 
amintiţi nu beneficiază de comentarii exprese, dar figu- 
rează în exemplificări pozitive pe axa: revenire - remo- 
delare — reorientare sau li se publică unele scrieri, puţine 
dealtfel, dar suficiente pentru a demonstra lărgirea fron- 
tului literar și aderarea unor importante figuri interbelice 
la noua formulă. 


Mihail Sadoveanu 


Deși în acest an Mihail Sadoveanu a publicat nu mai 
puţin de cinci cărți (Muncitori și păstori, Aventură în Lunca 
Dunării, Istorisiri vechi și noi, Evocări, Opere vol. 1), cu 
excepția menţionărilor din articolele de sinteză (nume- 
roase, de altfel), comentariile critice sunt destul de puţine. 
Menţionăm în note‘? bibliografia despre opera sadove- 
niană, pentru ca aici să reținem câteva idei din interviul 
publicat în numărul festiv, de 23 august, al Gazetei literare“!: 

„George MACOVESCU: - Cu zece ani în urmă, după 
eliberare, dvs. v-aţi adresat intelectualilor și tuturor oame- 
nilor de bună credință din țara noastră, spunându-le că 
“lumina vine de la răsărit. Cum apreciaţi, după zece ani, 
poziția scriitorilor din acest punct de vedere?”. 

Mihail SADOVEANU: Că lumina vine de la răsărit, 
aceasta s-a dovedit pe deplin. Acum zece ani, am ţinut o 
conferinţă, căreia i-am spus Lumină de la răsărit. Apărută 

apoi în broșură, a fost întitulată: Lumina vine de la răsărit. 
Că lumina vine de la răsărit, aceasta s-a dovedit pe deplin. 
Și nu numai pentru cei tineri, însufleţiţi sub mâna parti- 
dului, dar mai cu seamă pentru acei scriitori mai vechi, 
dintre care unii s-au ales ca buni lucrători pentru progres, 
socialism și pace, așa cum sunt: Demostene Botez, Tiberiu 
Vornic, C. Ignătescu, Al. Duiliu-Zamfirescu și alţii. Sunt 
încredințat că mai este timp și pentru alţii, care până 
acum nu s-au dumirit, să facă gestul cerut de poporul 
nostru. 

George MACOVESCU: Acţiunea romanului dumneavoastră 
Nicoară Potcoavă - distins recent cu Premiul de Stat - se 
petrece cu aproape patru veacuri în urmă. Care este expli- 
catia influenței deosebite a acestui roman asupra construc- 
torilor socialismului? Care este contribuția lui la formarea 
conștiinței oamenilor care făuresc orânduirea nouă? 

M.S.: În Nicoară Potcoavă se poate afla originea, izvorul 
nenorocirilor noastre care au urmat epocii lui Ştefan cel 
Mare și s-au prelungit până în veacul nostru. (...) Se 
povestește în Nicoară Potcoavă lupta boierimii împotriva 
moștenirii de autoritate a lui Ştefan cel Mare. Toţi urmașii 
lui, până la lon Vodă, în afară de Petru Rareș, au pierit 
uciși de boieri: Bogdan al III-lea, Ștefăniță Vodă, Ștefan 
Lăcustă, Lăpușneanu, Ion Vodă. înclinarea aceasta a bo- 
ierilor spre jaf și asuprire a poporului muncitor se vede 
foarte bine în începuturile ei, în epoca amintită și, desigur, 
ea a continuat în veacurile următoare, tot cu mai multă 
amploare, boierii făcându-se tovarăși cu turcii, dușmani 
ai poporului și ai autorităţii centrale. În Nicoară Potcoavă 
se mai văd legăturile moldovenilor cu oamenii liberi de la 
pragurile Niprului (...). Se mai vede în Nicoară Potcoavă 
dragostea de ţară a oamenilor simpli (...). Socotesc că 
făuritorii orânduirii celei noi găsesc în dragostea de țară a 
oștenilor lui Nicoară Potcoavă exemplul îndepărtat, dar 
puternic pentru iubirea patriei noastre socialiste. 

G.M.: Dumneavoastră spuneţi deseori că ați avut drept 
învățători pe Neculce și Creangă. Cum trebuie folosită de 

către scriitorii realismului socialist moștenirea lăsată de 
către înaintași în ceea ce privește limba literară? 

M.S.: Am mărturisit în Academie că am avut învăţători 
pe Neculce și Creangă și am declarat, în același timp, că 
poporul este părintele meu literar. În ceea ce privește pe 
Neculce și Creangă, nimeni n-ar putea găsi în stilul și 
limba noastră altceva comun decât o latură în care eu și 
învățătorii mei ne potrivim: atunci când în operele noastre 
oglindim limba învățătorului nostru: poporul. (...) Poporul 
este marele nostru învăţător și în acest domeniu. Timpu- 
rile noi adaugă la acest fond vechi de cuvinte toate 
noţiunile de prefaceri și progres, dar patrimoniul vechi 
rămâne nealterat. 

G.M.: Cuin poate un tânăr scriitor să-și însușească o 
înaltă măiestrie artistică? Desigur, nu pot fi date rețete, dar 
experiența, talentul și munca dumneavoastră vă oferă po- 
sibilitatea să vorbiţi despre atare problemă. 

M.S.: Pentru a ajunge la aceasta, pentru a scrie poemul 
sau romanul capodoperă trebuie să treacă timp. Talentul 
scriitorului trebuie să se întărească, să crească prin 
experienţă, prin muncă îndelungată. Operele bune nu pot 
apărea în cariera unui scriitor decât în mijlocul cărării 
vieţii sale. (...) 

GM: Urmând îndemnul partidului, dumneavoastră ați 
fost printre primii intelectuali din țara noastră care s-au 
consacrat unei intense activităţi politice şi sociale. Cum 
împletiti munca de scriitor cu aceea de militant politic și social? 

M.S.: M-am socotit dator faţă de patria mea ca în anu- 
mite momente ale dezvoltării ei, dar mai cu seamă în acest 
moment istoric, să pun cu toată dragostea, toată sinceri- 
tatea și toată puterea însușirilor mele de scriitor în slujba 
poporului meu. Credinţa în viitorul poporului, sinceritatea 
desăvârșită în activitatea căreia m-am consacrat îmi sunt 
izvoarele nesecate de forţă pentru a da tot ce pot să dau 
cauzei poporului muncitor. 

G.M.: Care sunt proiectele dumneavoastră literare pentru 
viitor? 

M.S.: Am în lucru un roman social, Lisaveta, din care 
am scris cam jumătate și Întoarcerea la lume. Din acest 
roman am publicat câteva capitole. Când voi avea răgaz, 
socot să le termin. În primăvara acestui an, am făcut o 
excursie de șase săptămâni în Uniunea Sovietică. Am 
văzut Stalingradul, canalul Volga-Don, Republica Gruzină, 
Abhazia și alte locuri din Caucaz. (...) Aș dori să redactez 
notele acestei călătorii. Voi avea timp și putere?” 


Mihai Beniuc 


Și Mihai Beniuc - decretat poetul militant cu cea mai 
largă descendență și influenţă printre tineri — publică nu 
mai puţin de trei volume de poezii în acest an: În frunte 
comuniștii, Partidul m-a-nvăţat și Mărul de lângă drum — 
acesta din urmă distins cu Premiul de Stat pe anul 1954. 
Ilustrativ pentru modelul receptării critice a poetului în 
discuţie este cronica lui S. DAMIAN? din care reproducem 
câteva fragmente. Altă bibliografie, în note4%, 

„Pentru delimitarea profilului ideologic și artistic al lui 
M. Beniuc, a evoluției gândirii sale poetice, poezia cu tema 
menirii artei oferă indicii sigure, concludente. (...) M. Beniuc 
concepe arta ca o forță dinamică, hărăzită să crape stân- 
cile, să afirme răspicat adevărul, proclamând dreptul 
omului la libertate, la fericire. Este adevărat că protestul 
său nu era totdeauna deplin deslușit, ci păstra încă li- 
mitele unui anumit individualism țărănesc anarhic, clătinat 
uneori de îndoieli, neluminat întotdeauna de previziunea 
certă și clară a viitorului. (...) 

Clarificarea ideologică a poetului, întărirea spiritului 
său de partid și înţelegerea dialecticii dezvoltării au avut 
repercusiuni adânci asupra arhitectonicii ideilor poetice. 
Urmărind cele mai reprezentative poezii reunite în ultimul 

volum de versuri al lui M. Beniuc (Arta poetică, Oaspeți, 
Furtuni de primăvară, Mărul de lângă drum etc.) se poate 
distinge structura clară și bine sudată a imaginilor poetice, 
impunând prin logică strânsă și densă, prin soliditatea 
construcției poetice. (...) 

Volumul Mărul de lângă drum reprezintă, de aceea, o 
însemnătate deosebită în dezvoltarea liricii noastre, fiind 
mărturia ascensiunii ideologice și artistice a unui poet 
remarcabil al ţării, confirmând drumul fructuos pe linia 
realismului socialist a creaţiei noastre poetice. (...) 

Putem spune că poeziile disparate, risipite de-a lungul 
paginilor, reluând însă perseverent aceeași preocupare 
asupra misiunii poetului, se îmbină organic, precizând 
contururile distincte ale fizionomiei unui poet de tip nou, 
un poet al clasei muncitoare victorioase. (...) 

Chiar poezia ce deschide volumul - Arta poetică — este 
un semnificativ punct de plecare (...). Dar M. Beniuc nu se 
pierde în zbucium steril, deoarece înţelege acum limpede 
epoca pe care o trăiește, necesităţile ei. 

Porunca epocii nu e călduţa reverie și tihnita retragere 
într-un colț liniștit, privind un cer senin fără nori. Atunci 
se ofilește versul poeziei și poetul mărturisește starea 
temporară de automulțumire și inertă satisfacţie. În lipsa 
vânatului mai rar, poetul etalează bucate poetice domes- 
tice, uzate, surogate. (...) 


Tovarășe Mihai Beniuc, 

Printre poeți bâtrân haiduc, 
Ce-ar fi cu flinta pe spinare, ` 
Să pleci, doinind, la vânătoare? 


Că știi pădurea și poteca 
Mai bine decât biblioteca, 
Cunoști viața, lupta, jocul, 
Și-colo ţi-este rostul, locul! 

Orice tentativă searbădă, de renunțare la luptă, de 
automulţumire și iluzorie liniște, este condamnată ne- 
cruţător de poet. (...) 

Mihai Beniuc vorbeşte despre sine cu sinceritate și 
pasiune, dar cu sinceritatea și pasiunea adevărului de 
netăgăduit. El arată că, deși părul îi este cărunt ca «sarea 
din adâncul ocnei scoasă», nu se simte istovit, moleșit, ci 
rămâne avid de frumos și tinereţe. (...) 

Ideea contopirii cu poporul și a slujirii lui devotate și 
dezinteresate este reluată ca o apoteoză în minunata po- 
ezie Mărul de lângă drum [...): 

Volumul recent tipărit al lui Mihai Beniuc nu se reduce 
la problema menirii poetului. Cucerire remarcabilă a liricii 
noastre, expresie a maturității depline a unui mare poet — 
volumul cuprinde și alte aspecte a căror cercetare nu 
poate fi epuizată în spaţiul unei singure cronici. 

Însă chiar în cadrul acestei sumare prezentări a con- 
cepţiei lui M. Beniuc despre rostul versului și despre 
chipul poetului comunist, identificat cu poporul său, i 
s-ar putea reproșa o anumită unilateralitate care duce la 
repetare și manierism. Sunt versuri în volum care nu aduc 
altă lumină, inedită, ci reiau căi bătătorite chiar de poet, 
pierzând vitalitatea și forţa iniţială. Am vrea poezia lui M. 
Beniuc continuu proaspătă și originală, răspunzând 
propriei lozinci lapidare, inscripţie de o rară expresivitate 
și vigoare: 


Eu n-am nevoie de onoruri, 
Tovarăși, dați-mi numai muncă. 
Să cânt cu-un glas cât șapte coruri 
Și să lovesc dati-mi poruncă. 

Este poetul anului cel mai frecvent comentat, alături 
de un tânăr poet, Ion Brad. Volumul său Un cântec din 
ulița noastră apărut spre sfârșitul anului precedent, are 
multe ecouri în presa anului datorită înviorării tona- 
lităților lirice prin nota ironică și satirică. Încercarea unor 
critici (M. Gafiţa) de a stabili o legătură între etapa „actuală, 
progresistă” și cea interbelică „ermetică”, „reacţionară”, 
este aspru sancționată de adepţii neintegrării pașnice (N. 
Tertulian, Nestor Ignat) atitudine conform căreia divorțul, 
ruptura între cele două etape ale creaţiei trebuiesc clar 
delimitate. Este aceasta o conduită frecventă în procesul 
preltării moștenirii interbelice, conform căreia moder- 
nismul este eminamente reacționar, iar realismul socialist 
eminamente progresist, prin finalitatea etică, partinic- 
-educativă în conținut și expresie accesibilă în formă. 

Să citim opiniile criticilor și alte informaţii în notet?. 
Mihai GAFIȚA“*: „În anul-1946, Cicerone-Theodorescu 
publica poezia Gândul, care încheia volumul său Cântece 
de galeră: 


Uneori, ca prin vis, numai cântec și aromă, 
Alte dăţi, peste mări ca vasul fantomă, 
Fugeai, te-nchideai în cleștare și-nghețuri... 


Mulţi cititori, obișnuiți azi cu versuri incomparabil mai 
limpezi ale lui Cicerone Theodorescu, din poemele pu- 
blicate în ultimii ani — și strânse de curând în volumul Un 
cântec din ulița noastră — vor sta nedumeriţi în faţa unora 
dintre imaginile de mai sus. (...) Anul 1946 a adus pentru 
mulți din poeţii noștri necesitatea unei arte poetice, a 
unui manifest poetic prin care să-și declare adeziunea lor 
față de poporul aflat in pragul unei noi ere a istoriei sale. 
(...) «Ce mai bâlci dărâmăm!» = spunea Maria Banuș despre 

acest moment al istoriei noastre. (...) În această vreme 
poeţii progresiști își afirmă crezul lor: 


Nu sunt cântăreț de stele, 
Sunt salahorul gândurilor mele! 
- spunea Dumitru Corbea. (...) 


Volumul lui Cicerone Theodorescu Cântece de galeră şi 
cea mai mare parte din versurile sale publicate ulterior au 
avut un rol important în creșterea numărului poeţilor 
înaintați care aveau să se îndrepte către realismul so- 
cialist. (...) Cleștarele și îngheţurile la care face aluzie 
poetul și de care se depărtează, sunt cele cuprinse ìn 
primul său volum Cleștar, care, după aprecierea din Gândul, 
se caracterizează prin dibuiri și izolare pe viaţă. (...) Astfel, 
în plină descompunere a literaturii decadente burgheze, 
în plin avânt al influențelor de tot felul, străine poeziei 
adevărate, într-un moment în care se arătau foarte aproape 
norii celei mai negre epoci ce s-a abătut peste poporul 
român - epoca fascismului - în acest moment un poet 
derutat, plin de îndoieli, de incertitudini, își afla singur 
un drum, care avea să-l conducă, apoi, în condiţii noi și 
favorabile, la succesul de azi al volumului Un cântec din 
ulița noastră. 

Cântecul din uliţa noastră e cântecul pe care autorul îl 
închină Griviței; luptătorilor ei din trecut și oamenilor ei 
de astăzi. Poetul privește oamenii Căii Griviței ca pe sim- 
bolul luptei eroice în vremuri grele, ale forţei constructoare 
din zilele noastre. Uliţa noastră este astfel imaginea între- 
gii ţări. (...) Într-adevăr poetul ţintește la stâlp, înfinge în 
insectare, arde ca pleasna biciului o seamă dintre păcatele 
cele mai urâte și dăunătoare, moștenite de la regimul 
trecut. Într-un cuvânt, el biciuiește mentalitatea burgheză - 
și o face cu o mare eficacitate. 

Dar cititorul se așteaptă și dorește să cunoască și 
«armele mari» de atac ale poetului, împotriva «dușmanilor 
amari». C. Theodorescu dă mai puţine bătălii cu aceștia, 

cu dușmanii direcți, dinlăuntru și din afară, ai construirii 
socialismului. Evident, nu se poate pretinde unui poet să 
includă într-un volum toate temele posibile și nici chiar 
oglinda tuturor preocupărilor sale. Dar nu putem, în ace- 
laș timp, să nu ne exprimăm regretul că o pană atât de 
viguroasă ca a lui Cicerone Theodorescu nu dă în acest 
volum arme sufuciente - pe măsura preocupărilor sale 
din alte sectoare tematice - și împotriva dușmanului de 
clasă. (...)” 

N. TERTULIAN‘^®: „Dacă ne-am lua după studiul închinat 
poeziei lui Cicerone Theodorescu (Viaţa românească nr 1/ 
1954) s-ar crede că tov. Mihai Gafiţa, autorul acestei lu- 
crări, are o concepție estetică superioară asupra criticii și 
istoriei literare, considerându-le și proiectându-le ca niște 
specii înalte ale artei epice, în care realul și ficțiunea se 
împletesc armonios și fantezia criticului are rol hotărâtor. (...) 

Și «principiile» de la care pleacă tov. Mihai Gafiţa în 
studiul amintit nu sunt mai puţin surprinzătoare, și în 
contrast vizibil cu opiniile judicioase, valabile, apărate și 
aplicate de el în numeroase articole preţuite de cititori. 
Aci, urmărind evoluția pe drumul realismului social a 
unui poet, care azi e printre luptătorii de frunte pentru o 
poezie nouă, în slujba poporului, dar care a fost în tinerețe 
prizonierul formalismului sub una din formele cele mai 
virulente, ermetismul, criticul nostru reabilitează ideea 
dezvoltării evolutive, line, unitare, prin acumulări și eli- 
minări succesive, manifestând o nepăsare evidentă pentru 
concepția dezvoltării complexe, contradictorii, întreruptă 
de salturi și rupturi violente. (...) 

Numai astfel se poate explica de ce tov. Gafiţa consideră 
că dezvoltarea poeziei lui Cicerone Theodorescu de la for- 
malismul net, ostentativ și evident al ermetismului din 
Cleștar (1936), la versurile de un puternic caracter realist, 
popular, din Un cântec din ulița noastră (1953), ar fi un 
miracol, un «salt» de neînțeles, un «fenomen meteoric», 
dacă nu am găsi încă în ermetismul barbar al unor versuri 
din trecut prefigurat acest drum, dacă nu am descoperi 

acolo o tradiţie realistă — fie și cu prețul unor eforturi de 
necrezut ale minţii și voinţei. Este neindoios că autorul 
articolului din Viaţa românească nu s-a simţit deloc stin- 
gherit de faptul că nu are nimic comun cu metodologia 
marxist-leninistă pe tărâmul cercetării literare tendința 
de a nivela drumul sinuos, contradictoriu al dezvoltării 
unui poet, că nu are nimic comun cu metodologia marxist- 
-leninistă idealizarea rătăcirilor unui scriitor, tendinţa de 
a descrie drumul său ca pe acela al unei dezvoltări evo- 
lutive, unitare, cu un șir de scumulări succesive. Criticul 
nu a înţeles mai ales că nu are nimic comun cu știința 
marxist-leninistă tendinţa de a căuta o apropiere, o filiaţie 
între ermetism și realismul poeziei noastre. (...) 

În scopul de a acredita ideea că sub ermetismul înghe- 
tat al multor versuri din Cleștar se ascunde un puternic 
filon realist (...) criticul se dedă la niște exerciţii ciudate. 
intr-o poezie de o obscuritate voită, el descoperă niște 
sclipiri care, printr-o intuiţie secretă, i se par indicii pre- 
țioase ale acelei «receptivități a poetului faţă de tematica 
legată de viaţă». Iată o poezie întitulată atât în ediţia din 
1936 cât și cea din 1943, cu preţiozitate Resignare în vital. 
Printr-o ușoară omisiune, criticul îi dă titlul mai «realist» 
în ediţia revăzută în 1949: Întoarcerea la viață. Poezia 
începe cu următoarele versuri: 


Stârv, inima-necată, n-o cauti și n-o cruţi. 

Din trupul care setea iţi satură și trece 

Bătaia i se-aude, târziu ajuns - din puț — 
Strigăt, în ghiid de piatră rotund, la tâmple rece. 


Folosind metoda «extracţiei» abile, criticul alege versu- 
rile și expresiile care s-ar putea adapta «scenariului» con- 
struit în prealabil cu ingeniozitate. Cu o adevărată artă a 
prestidigitaţiei literare obţine următoarea «interpretare» 
ilustrând dorinţa poetului de a se apropia de viaţă (...). Cu 
această metodă, în versurile cele mai obscure, criticul 
descoperă «chemări» către viaţă, căutări realiste pe care 

nimeni nu le bănuia. Latura comică a chestiunii începe 
acolo unde tov. M. Gafiţa, nefiind prea expert în a găsi 
«cheile» poeziei ermetice, ignoră adevărata intenţie a poe- 
tului ascunsă în asemenea «enigme», pe care exegeții versaţi 
ai poeziei ermetice le descifrau. (...) 

Nu putem decât să ne manifestăm o profundă îngrijo- 
rare pentru folosirea, în cercetarea literară, a unor ase- 
menea metode menite să transforme, cu ajutorul fanteziei 
critice nelimitate într-un proces ideologic capital, o biată 
și banală criză lirică însoţită de câteva sclipiri ale nemul- 
țumirilor și «indoielilor» poetului faţă de un mesaj pentru 
realism, o poezie impregnată ea însăși în structura ei de 
formalismul cel mai evident. Cu asemenea metode, tov. 
M. Gafiţa, care în repetate rânduri a atacat cu îndrăzneală 
manifestări ale influențelor ideologice antirealiste în poe- 
zia noastră, trebuie să-și dea seama că se deschide calea 
integrării «pașnice» în poezia realistă, progresistă, a celor 
mai virulente poezii decadente în care și-au exprimat «nemul- 
țumirile» vagi, «cugetările» și «îndoielile» Mallarmé sau la 
noi Ion Barbu, Lucian Blaga ș.a. 

În interpretarea pe care o dă acestei poezii reprezen- 
tative pentru abjurarea conștientă de către Cicerone 
Theodorescu a formalismului versurilor sale anterioare 
din întreg volumul Cleștar criticul se bizuie tot timpul pe 
faptul că versurile amintite sunt așezate la sfârșitul vo- 
lumului. (...) 

În străduinţa sa bizară de a «reabilita» versurile din 
Cleștar, de a descoperi elementele realiste și profesiuni de 
credinţă antiformaliste într-un volum care de fapt oglindea 
în alura lui dominantă efectele jalnice ale ermetismului 
asupra creaţiei poetului, criticul mai produce și alte metode 
ingenioase de demonstraţie. El susţine teza într-adevăr 
uimitoare că de fapt critica estetizantă a vremii ar fi în- 
tâmpinat cu ostilitate și în special... poezia Îndoieli în care 
Eugen Lovinescu ar fi constatat cu nemulțumire voinţa de 
a păși pe drumul realismului. (...) 

Greșeala capitală, de natură obiectivă a tov. M. Gafiţa 
este de a fi redus ermetismul la o problemă a combinațiilor 
de cuvinte stranii, de a fi nesocotit caracterul subiectivist, 
antirealist al conţinutului poeziilor ermetice, de a fi în- 
cercat să sfărâme unitatea dintre limbă și gândire, dintre 
formă și conţinut în analiza poeziilor formaliste. (...) 

O asemenea gravă confuzie ideologică, nu numai că 
reduce lupta împotriva formalismului la lupta împotriva 
unui mod de expresie și nu împotriva unui mod de gân- 
dire, a unei concepţii estetice subiectiviste, dar dă naștere 
și acelei metode primejdioase de a adula și îmbrățișa cele 
mai fățișe versuri formaliste, profitând de simbolurile lor 
obscure, echivoce, pentru a le atribui un conţinut pro- 
gresist, înaintat. Metoda aceasta grosolană, antiștiinţifică 
este deosebit de primejdioasă întrucât ea substituie demas- 
cării intransigente a formalismului, «integrarea pașnică» 
în poezia realistă, progresivă, a versurilor aparținând celor 
mai reacționare curente ale poeziei decadente dintre cele 
două războaie. Dacă critica noastră literară ar continua 
să utilizeze metoda folosită de M. Gafiţa pentru a absolvi 
de formalism și a integra în realism versurile ermetice, nu 
este deloc exclus ca «interpretând» după asemenea pro- 
cedee o poezie de Lucian Blaga și extrăgând din ea în mod 
arbitrar versurile: 


Cu linguri de lemn zăbovim lângă blide 
Lungi zile, pierduţi și străini. 

Oaspeți suntem, în tinda noii lumini 
La curțile dorului. Cu cerul vecini. 


Așteptăm să vedem prin columne de aur 
Evul de joc cu steaguri pășind 
și fiicele noastre ieșind 
să pună pe frunțile porților laur. 
(La curţile dorului) 


să se ajungă a le descoperi sensurile revoluționare 
(după schema: cei «cu linguri de lemn» devenind masele 

populare care ar aștepta «evul de foc cu steaguri păşind», 
ceea ce ar echivala cu... revoluţia, fără a se vedea că de 
fapt poezia este expresia unor căutări mistice a năzu- 
inţelor tipice poeziei reacționare către un «tărâm transce- 
ndent», către «tinda noii lumi» eliberată de lumea reală 
apăsătoare. (...) 

Nu prin «automișeare», prin «autodeterminare», prin 
dezvoltare evolutivă, continuă, unitară, a ajuns Cicerone 
Theodorescu la poeziile sale de astăzi, întâmpinate cu 
dragoşte de oamenii muncii, ci printr-o luptă grea, chinu- 
itoare, complexă, a cărei biruinţă este, în primul rând, 
rezultatul îndrumării pline de grijă a partidului, atenţiei 
deosebite cu care partidul a sprijinit cu căldură tot ceea 
ce era nou în creaţia sa și a criticat cu severitate recidivele 
vechii sale poezii. Și poate că nu vom găsi la niciunul 
dintre poeţii noștri o mărturie mai vorbitoare a influenței 
regeneratoare, transformatoare pe care a avut-o ideologia 
socialistă, ideile partidului, succesele construcţiei socia- 
lismului asupra dezvoltării unui poet rătăcit mult timp în 
gheţurile formalismului. (...) 

Cui îi poate folosi inventarea unor elemente realiste în 
opere caracterizate prin formalismul cel mai net? Cui îi 
poate folosi «aureolarea» formalismului cu blazonul «realismu- 
lui»? Cui îi poate folosi disimularea conţinutului reacţionar 
al unor detașamente ale poeziei decadente ca ermetismul, 
și interpretarea pașnică a unor versuri evident formaliste, 
tradiţiei realiste a poeziei noastre? Cui prodest, tovarășe 
Mihai Gafiţa?” | | 

Mihail PETROVEANU?: „Portretele vinovaţilor, schiţate 
cu o vervă caricaturală, când distantă și seacă, când exas- 
perantă și acidă, sunt prinse ca într-un insectar cu câte o 
etichetă epigramică sau proverbială în laconismul ei 
sarcastic. (...) Impostorul e fie cocoșul de tablă de pe casă, 
din care oricât s-ar «răsuci în vânt» și ar avea «vopsea 
frumoasă», «o ciorbă bună n-o să iasă/și nici un cântec 
negreșit». (...) Oportunistul e aidoma dopului care, isteţ 
«se vrea mereu la suprafață» plutind ușor, fie-n «zeamă de 
dulceaţă - în apă simplă sau sirop», iar dacă se găsește în 

rândurile artiștilor ei «cântă pe orice caterincă:/ ce s-a purtat, 

nu se mai poartă. Rudă bună îi e lingușitorul. Cu glas de 

miere și de unt, gata la orice slujbă murdară: «că-i dai parfum 

ori apă chioară/ din cel mai neîndoielnic iaz/ la fel se mbată! 
en extaz». Bucherul înfumurat, anchilozat în rutină, e capul 

pătrat care în bronz... vede «cu un ochi posomorât/ verzui și 

rău ca o urzică/... numai o gaură atâb [...). 

Tipurile încondeiate, chiar dacă unele sunt la origine 
produsul mediului scriitoricesc, au categoric elemente de ` 
generalitate. (...) | 

Totuși nu toate aceste chipuri se prezintă cu contu- 
rurile nete, ascuţite cu relieful agresiv care să ne facă să le 
considerăm niște admirabile afișe satirice. (...) Fără să 
vrei ești impins să întrebi: de ce foștii exploatatori, de- 
ghizaţi în constructori ai socialismului, de ce trădătorii de 
patrie sau cel puţin alarmiștii, calomniatorii, scepticii de 
profesie, de ce nu se află și ei la stâlpul infamiei? Oare 
muniția abundentă consumată pentru ruginiţi sau 
criticaștri n-ar fi trebuit să fie (să ne ierte Petru Dumitriu) 
descărcată peste capetele năpârcilor care reprezintă cel 
mai periculos dușman? În al doilea rând, chiar viciile 
condamnate de poet, nu sunt simple vestigii ce se pot 
indrepta cu vremea. Ele acoperă de fapt porniri conștient 
ostile sau măcar iremediabil egoiste. Or, Cicerone 
Theodorescu privește scârbit de sus la acești microbi ai 
capitalismului (...). Așa se face că suntem îndemnați nu- 
mai să-i dispreţuim și eventual să-i amenințăm împreună 
cu poetul, cu sancţiunea inevitabilă a vieţii: 


Te lauzi, numai vorba e de tine, 

ajungă-ți măre, nu mai bate câmpii, 

cu așa năravuri ia aminte bine: ! 
curând, curând te-or strânge rău carâmbii. 


Ni se impune însă nevoia de a-i urmări ca pe un veri- 


tabil flagel social, cu o ură politică, de clasă. Abia în 
Papagalul sunt șfichiuiţi în treacăt profitorii josnici (...). 

Rădăcina erorii sale, de culoarea individualismului, stă 
tot în ignorarea principalului dușman al artistului realist, 
care este infiltrarea ideologiei burgheze”. 


Eugen Jebeleanu 


4 

Eugen LUCA“: „Mii, zeci de mii de oameni ai muncii au 
citit și recitit de zeci de ori cu răsuflarea tăiată poeziile 
Lidice și Fântâna din Coreea. Ei îți pot recita pe dinafară 
fragmente întregi din poemele În satul lui Sahia și Bălcescu. 
Totuși, dacă sub ochii acestor cititori pasionaţi ai versu- 
rilor de astăzi ale lui Eugen Jebeleanu, ar cădea, din 
întâmplare, oricare din poeziile înmănuncheate acum două 
decenii de poetul lor preferat în volumul Inimi sub săbii, e 
mai mult decât probabil că ei nici n-ar putea bănui că 
aceste versuri au fost semnate de autorul Poemelor de 
pace și de luptă. Atâta de mare este deosebirea dintre 
poetul voit ermetic din Inimi sub săbii și poetul care se 
adresează oamenilor de astăzi spre a-i convinge de marile 
adevăruri și a le transmite înflăcăratele chemări ale epocii 
noastre, încât orice tentativă de a stabili o punte între cele 
două ipoteze pare sortită eșecului. în Inimi sub săbii, 
Eugen Jebeleanu se adresa oamenilor într-un limbaj 
obscur, care nu rareori se îndepărta de la legile firești ale 
sintaxei noastre, atât de mobilă de altfel. (...) 

Deși poetul Eugen Jebeleanu, autorul volumului Inimi 
dub săbii avea un profil al său, distinct, deși maniera sa 
de atunci începuse să fie însușită și să facă un fel de 
școală, el nu putea avea atunci o adevărată personalitate 
poetică. Fiindcă nu transmitea cititorilor săi vreo idee 
însemnată, fiindcă, din dorinţa de a fi cu orice preţ ori- 
ginal, se acomoda modelor poetice decadente ale timpului 
și nu căuta să se exprime pe el însuși. Căci, cu toate 

confuziile sale, Eugen Jebeleanu era cu totul altul decât 
cel pe care ni-l dezvăluie poezia practicată atunci. Era un 
mare admirator al poetului revoluționar Jozsef Al. Petăfi, 
din opera căruia traducea perseverent încă din 1928 și al 
celorlalți mari poeţi maghiari atașați poporului, ca Ady 
Endre, Jozsef Attila și R. Miklos, din poeziile cărora ne-a 
dăruit preţioase tălmăciri. 

Era un publicist democrat. În Cuvântul liber din 2 mai 
1936 protestează împotriva faptului că sărbătorirea zilei 
de 1 Mai (...) a fost interzisă de guvernul Tătărescu (...). 
Eugen Jebeleanu pleda în presa democrată pentru un 
larg front democrat, împotriva manevrelor hitleriste şi a 
asupririi minorităţilor naţionale. (...) Deosebit de inte- 
resantă ni se pare însă pentru înțelegerea semnificației 
activităţii publicistului Jebeleanu seria celor șase repor- 
taje publicate sub titlul general Periferie în ziarul Dimi- 
neata (1937). În aceste reportaje se relevă unele însușiri 
ale poetului care va ști mai târziu să evoce marea dramă 
a suferinţei populare în regimul burghezo-moșieresc și să 
lovească cu arma sarcasmului în exploatatori.(...) 

Există așadar un divorţ între Eugen Jebeleanu poetul 
Inimilor sub săbii şi Eugen Jebeleanu publicistul din acea 
epocă, un divorţ care se observă în perioada amintită la 
numeroși scriitori nutrind idei politice și sociale relativ 
avansate, dar practicând o literatură înrâurită de curen- 
tele decadente. La Jebeleanu, divorțul acesta era expresia 
unor confuzii ideologice. El nu-și dădea atunci seama că, 
eschivându-se de la lupta pe frontul poeziei, dădea apă la 
moara dușmanilor pe care-i combătea ca publicist. În 
această privinţă refugiul său în evul mediu ne apare astăzi 
deosebit de concludent. 

Există însă în activitatea lui E. Jebeleanu anumite 
încercări care vădesc dorinţa de a pune capăt acestui 
divorţ dintre activitatea sa publicistică și cea poetică, de a 
milita și prin poezie pe frontul idealurilor democratice. 
Merită atenţie, în această privinţă, poezia Răscoala, pu- 
blicată în nr. 2 al revistei Ulysse, ciclul de traduceri din 

poetul german Klabund, publicat în revista Azi (dec. 1934), 
care, ca și traducerile din lirica revoluţionarilor maghiari, 
vădesc o orientare spre o poezie militantă. (...) 

Eliberarea, evenimentele revoluționare pe care le-a trăit 
și la care a participat ca militant activ pe tărâm publicistic, 
munca educativă desfășurată de partid asupra poetului, 
cunoașterea poeziei sovietice l-au determinat pe Eugen 
Jebeleanu să înţeleagă că înainte de orice poetul trebuie 
să spună oamenilor ceva și să-i facă să se descopere pe ei 
inșiși și să se înalțe. Eugen Jebeleanu a dobândit o per- 
sonalitate poetică, care s-a dezvoltat pe măsură ce ori- 
zontul său poetic și ideologic s-a lărgit, pe măsură ce și-a 
însușit învăţătura atotbiruitoare a lui Marx, Engels, Lenin 
și Stalin. Eugen Jebeleanu este astăzi, alături de Mihai 
Beniuc, Maria Banuș, Marcel Breslașu ș.a. - unul dintre 
poeţii noștri fruntași,“iar poezia sa are trăsăturile ei pro- 
prii, nota ei distinctă. (...) 

Apropierea de partid — care la alți scriitori a presupus 
un proces mai indelungat de căutări — s-a produs în cazul 
lui Eugen Jebeleanu rapid, pentru că a fost înlesnită de 
activitatea publicistică democrată, desfășurată de poet în 
timpul regimului burghezo-moșieresc, pentru că, în ilega- 
litate, poetul avusese unele legături cu comuniștii, cu 
Alexandru Sahia, îndeosebi. Eugen Jebeleanu nu întâm- 
pina ziua eliberării nepregătit. El terminase poemul Ceea 
ce nu se uită, la care începuse să lucreze încă din martie 
1944 și pe care avea să-l publice în 1945. Atunci, când 
poemul acesta vedea lumina tiparului, el reprezenta una 
din cele mai înalte poziţii ale poeziei noastre noi. Aceasta 
în pofida lipsurilor ideologice, evidente astăzi, în pofida 
faptului că în această operă poetul utiliza încă o anumită 
manieră de epatare a burghezului: 


Și cum ura-i singura iubire 

Cu care m-aţi învățat voi, capete îngrășate, 
N am să uit niciodată nimic 

Sub lumina aceasta și ea indopată. (...) 

Ca orizont tematic, Eugen Jebeleanu ar putea fi definit 
un poet al păcii, un poet al glorioasei istorii a eroilor care 
au înţeles sensul epocii lor și s-au dăruit cu totul luptei 
pentru realizarea idealurilor cele mai înalte și, de ase- 
menea, un poet al clipelor solemne. (...) În versurile lui 
Eugen Jebeleanu de după 23 august, apare un continuu 
efort de a se depăși, de a se elibera de influenţele for- 

maliste, de a-și îmbunătăţi creaţia. În volumele Poeme de 
pace și de luptă, Bălcescu, Cântecele pădurii tinere, precum 
și în culegerea de versuri Versuri alese nu sunt cuprinse 
toate poeziile pe care le-a scris în această perioadă. O 
înaltă conștiință scriitoricească l-a făcut pe poet să renunțe 
la acele poezii pe care le considera nesatisfăcătoare. (...) 

Când Jebeleanu a reușit să privească realitatea, viața 
ca un participant activ la frământările sociale al căror 
contemporan este, când el a început să sufere și să se 
bucure alături de eroii săi populari, când s-a adresat 
direct cititorului într-un limbaj sensibil, apropiat acestuia, 
se poate considera că a pășit pe cala unei poezii realist- 
-socialiste. (...) Poetul a slăvit în versuri avântate pro- 
clamarea Republicii Populare Române, el a cântat în repetate 
rânduri marea victorie a eliberării, a fixat în versuri de o 
frumuseţe gravă momentul solemn când Lenin a citit Decretul 
pentru pace, a dat glas durerii imense trăită de poporul 
nostru, alături de toate popoarele lumii, atunci când a aflat 
vestea îmbolnăvirii și apoi a morții marelui Stalin. (...) 

Evocarea figurilor luminoase ale trecutului, constitue 
un mijloc de educare a maselor în spiritul patriotismului 
socialist, în spiritul internaţionalismului proletar. Poeziile 
Țăranul căzut, Petre Gheorghe, Cântare la cimitirul „Trei 
Pruni”, Beloianis vădesc nu numai înclinația poetului către 
tematica eroismului, ci și varietatea mijloacelor de care 
uzează pentru a-și atinge obiectivul. 

O importanţă deosebită în evoluţia creatoare a lui Eugen 
Jebeleanu au marcat-o, însă, poemele de largă respiraţie, 
în care sunt evocate vieţile luminoase ale lui Alexandru 
Sahia și Nicolae Bălcescu. 

Deoarece în jurul acestor poeme s-au purtat ample 
discuţii și s-au scris studii competente, socotim că nu 
este necesar să facem analize detaliate și ne vom mărgini 
doar la stabilirea trăsăturilor specifice ale marelui 
poem epic al lui Eugen Jebeleanu. (...) Eugen Jebeleanu 
folosește sarcasmul, ironia mușcătoare și în scopuri 
portretistice, cum o face, de pildă, atunci când evidenţiază 
trăsăturile negative ale lui Eliade Rădulescu; de asemeni, 
poetul folosește procedeele satirei în înfățișarea urii 
sălbatice a chiaburilor împotriva regimului nostru, împo- 
triva țărănimii muncitoare. Strofele în care se arată 
păţania chiaburilor ce visează avioane «americănești» 
“pârjolind ogoarele gospodăriei de stat, sunt concludente. 
Poemele În satul lui Sahia și Bălcescu ne dau, așadar, 
o imagine sintetică a realei originalități a poetului 
Eugen Jebeleanu, îl exprimă sub toate aspectele persona- 
lității sale”. 


De vorbă cu poetul Eugen Jebeleanu“: 


„Dumneavoastră, care aţi realizat poezii ocazionale 
de valoare, ce ne-ați putea spune despre corelația dintre 
nevoia dus. de a scrie și comanda socială? 

— Cred că n-aș putea realiza nimic bun, dacă n-ar 
exista comanda socială. Comanda socială este pentru mine 
o nevoie permanentă. 

Unui poet legat de popor comanda socială i-o dă însăși 
conștiința lui militantă. Un artist adevărat face totdeauna 
corp comun cu poporul său. El este totdeauna aproape de 
lupta tuturor popoarelor pentru viaţă, pentru libertate. 
Având această conștiință, ce mândrie poate fi mai sti- 
mulatoare pentru un poet, mai constructivă, decât aceea 
de a ști că prin inima lui, prin conștiința lui, trec comenzile 

sociale ale poporului său care construiește socialismul, 
dar și conenzi sociale din Vietnam, din Guatemala, din 
Coreea ! (...) 

Tocmai de aceea am scris poezie antiimperialistă. M-a 
îndemnat conştiinţa că imperialismul e însăși negația 
vieţii. (...) În repetate rânduri, am atras atenţia asupra 
acestui curios, paradoxal, sentiment, pe care l-am clari- 
ficat: al insularităţii, de care sunt stăpâniţi o seamă de 
poeţi. Tovarășii aceștia aud syrinxul zeului Pan într-o 
vreme când ar trebui să lupte ca să nu se mai audă 
tunurile (care, din nefericire, se prea aud). Ei își ima- 
ginează probabil că locuiesc pe o insulă miraculoasă, care 
n-are legătură decât cu clipocitul adormitor al valurilor. 
Altfel, de unde aceste cântece ale beatitudinii găunoase? 
De unde aceste versuri soporifice, leșinate, rumene pe 
dinafară, pe cât de goale pe dinauntru?(...). 

Unde este la unii poeţi mișcarea eroică, generozitatea 
îinaripată, pe care le găsești la Pușkin și Shelley, la 
Maiakovski și la Neruda și la Nazim Hikmet? Unde sunt la 
aceiași poeţi marile teme: tema luptei pentru libertate, 
tema apărării vieţii, tema muncii, a muncii care este fru- 
moasă tocmai pentru că ea înseamnă luptă: sudoare sfântă 
la noi, chinuri și lacrimi de sânge în ţările în care tronează 
casele de fier?... 

Se pare că pe astfel de poeţi i-a cam plictisit «poezia 
ocazională». Ei își imaginează — fapt mai mult jalnic decât - 
comic - că poezia având teme actuale este sortită să fie 
scrisă azi, citită mâine, iar poimâine aruncată la coș. 
Există, într-adevăr, asemenea perspective. Dar ele se deschid 
nu poeziilor cu teme actuale, ci lucrărilor proaste, orice 
temă ar avea. Deci nu tema, săraca, e de vină, ci totdeauna 
autorul. Nu pot înțelege cum pot fi poeţii care să mai aibă 
nedumeriri în legătură cu un lucru atât de elementar. 

O cumplită sete de nemurire bântuie pe unii poeți. Ei 
vor «să rămână» - oricum, dar «să rămână». (...) 

Setea aceasta de nemurire începe cam de acolo de unde 
poetul se apucă să strâmbe din nas la «ocazional», 

comandă socială, operativitate — adică de acolo de unde 
contactul cu viaţa «prozaică» s-a rupt. (...) 

Tovarășii despre care e vorba vor să cucerească nemu- 
rirea nu cu arme ale viitorului, ci cu o mult răsuflată 
recuzită a trecutului, luată din panoplia simbolismului, 
când nu din a semănătorismului. Lucrul acesta se 
întâmplă mai ales cu acei poeţi care „descoperă” de abia 
acum scriitori și curente, despre care - din lipsa unei 
culturi temeinice — nu auziseră și care, în chipul acesta, 
exercită asupra lor o înrâurire directă și, uneori, 
nefastă. (...) 

Dornici de nemurire, acest soi de poeţi își asigură totuși, 
mai totdeauna, câte un alibi, punând de obicei la coada 
lucrării cu temă atemporală o mică imagine, un cuvinţel, 
pasă-mi-te «politic», «actual». E un joc de care și cel mai 
neavizat cititor râde. Impostura și apolitismul își arată 
urechile. 

_Apolitismul se manifestă nu numai prin această eva- 
ziune în atemporal. (...) Apolitismul se manifestă și prin 
tristeţea fără fior dramatic și prin veselia de serviciu ~ cu 
un cuvânt prin lipsa emoţiei, prin lipsa acelei «pasiuni 
partizane», despre care vorbea acum trei veacuri și ju- 
mătate poetul Tragicelor, Agrippa d'Aubigne. 

Sunt oameni care parcă nu știu nici să se-nfurie cu 
adevărat, nici să se bucure din plin, atunci când e cazul 
să se bucure. Romantismul unor asemenea poeţi e, la 
urma urmei, foarte domestic. (...) 

Bătălia pe care - călăuziţi de pâta - am dat-o și o 
continuăm, împotriva proletcultismului, trebuie împletită 
cu bătălia la fel de hotărâtă împotriva acestui fenomen. 
Acest nou fenomen, care — curios, nu? - a apărut tocmai 
ca o reacţie împotriva «poeziei troglodiţilor». Poporul nostru 
n-are nevoie de o «poezie troglodită». În egală măsură, 
însă, el n-are nevoie nici de o «poezie» a duhurilor «pure». 
Amândouă modurile sunt, în egală măsură, anacronisme, 
piedici care stau în fața dezvoltării poeziei noastre și care 
trebuie înlăturare. (...) 

Câteva cronici5, toate laudative, sunt determinate de 
apariția plachetei Războiul de Mihu Dragomir. Criticii se : 
întrec în a accentua cheia succesului: interpretarea justă 
a istoriei în lumina învăţăturii staliniste și a metodei 
realismului socialist, chiar dacă și în acest poem amplu 
figura comuniștilor nu este pe deplin realizată. 

Paul GEORGESCUS!: „Poemul are două părți: în prima 
parte se arată cum tineretul a fost otrăvit treptat, pregătit 
pentru marele abator. A doua parte arată cum, aruncați 
într-un război care contrazicea toate interesele poporului 
noastru, oamenii simpli prind să înţeleagă care sunt ade- 
văraţii dușmani. Dacă prima parte ne ajută să înţelegem 
cum a fost cu putinţă declanșarea tâlhărescului atac împo- 
triva Unuinii Sovietice, partea a doua pregătește întoar- 
cerea armelor, înţelegerea conţinutului popular al lui 23 
August și al prieteniei de nezdruncinat dintre poporul 
român și poporul sovietic. 

intregul poem cuprinde, deci, evoluţia eroului liric, 
dureroasa lui experienţă, trecerea prin infern. Războiul 
conţine 34 de fragmente orânduite cronologic și conținând 
fiecare o scenă semnificativă. Scenele primei părți, inteli- 
gent selectate, sunt legate artistic prin leit-motivul obsesiv 
al războiului care umbrește copilăria, pândește tinereţea, 
se azvârle asupra ei. Societatea burghezo-moșierească era 
organizată în așa fel, încât toate drumurile ei prădalnice 
duceau la război. (...) 

Partea a doua a poemului, descriind etapele războiului, 
urmărește evoluţia sentimentelor soldatului târât într-un 
război nejust. Asistăm la limpezirea conștiinței sale.(...) 
Nesiguranța se schimbă în spaimă, apoi în ură față de 
burghezia care l-a trimis spre moarte și violent țâșnește 
dorința de răzbunare. (...) Ofiţerul hitlerist, colonelul fascist, 
armatorul filantrop și vegetarian, ei au pornit măcelul, ei 

sunt ucigașii, vinovaţii. Scenele poemului urmăresc creșterea 
și clarificarea acestei idei. 

Trebuie remarcată capacitatea poetului de a crea, prin 
imagini artistice, atmosfera necesară care sugerează sta- 
rea psihologică a eroului liric. (...) 

Cine este eroul liric? Un intelectual, fiu de oameni 
nevoiași, care nu poate înțelege sensul evenimentelor. 
Repulsia lui faţă de război, de fascism, deși evidentă, e 
pasivă. Și cât de grave sunt consecințele pasivităţii, po- 
emul demonstrează. Drumul lui e drumul înţelegerii. Dar 
poemul pierde mult prin semnificaţia lui prin nereușita 
personajului pozitiv, a omului care înțelesese. Dante, de 
care am amintit la început, trece prin pădurea întune- 
coasă, prin infern și ajunge la înţelegere. Dar el e însoțit 
de Vergiliu, de raţiunea umană care-i explică. Omul care 
înţelege în cazul nostru, ar fi comunistul Sandu care e, 
din păcate o umbră. Poemul, pasionat și valabil în aspec- 
tele lui critice, nu reușește să înfățișeze figura comu- 
nistului, a luptei sale perseverente și îndrăznețe de limpezire 
a conștiinţelor cinstite. De aceea, buimăceala dureroasă a 
eroului liric se transmite cititorului, care e lipsit de perspec- 
tiva vastă, clară, a evenimentelor, perspectivă la care ajunge 
de abia, dibuind, la urmă. Scenele în care apar oamenii 
înaintați sunt seci, programatice. Poetul care descrie noap- 
tea de vară și de dragoste cu o atât de frumoasă imagine — 
Cum noaptea, ca un trandafir imens = ne servește banalități 
când, o pagină mai încolo, descrie un comunist. El are «fața 
trasă», «pumnii aprigi ca oţelul» și «ochii adânci». Exemplele 
de acest fel pot fi inmulţite. Poemul Războiul dovedește că 
Mihu Dragomir a devenit un poet în sensul adevărat grav al 
cuvântului. Poemul său este emoționant, scris de un 
cunoscător al versului, cu mijloace artistice multiple. 

El rămâne o prețioasă mărturie a călătorului rătăcit în 
pădurea amară și experiența dureroasă a eroului liric ne 
este folositoare nouă și celor care vor veni după noi, pen- 
tru a ne ajuta să urâm și mai mult războiul și să luptăm 
energic împotriva lui”. 

Deși în acest an Demostene Botez nu publică vreun 
volum, nu este ocolit de comentatorii literari, care, ca și în 
cazul altor autori interbelici, scot în evidenţă câștigul liric 
odată cu poezia actualităţii din Floarea soarelui, primul 
volum publicat de acest prolific poet (între 1918-1942 a 
tipărit cinci volume) din 1942 încoace. 

Noile versuri ale lui Demostene Botez”: „Trecând de la 
volumele mai vechi la recenta culegere de versuri a lui 
Demostene Botez, Floarea soarelui, încerci o senzaţie, aproape 
fizică, de puternică lumină ce-ţi inundă ochii. Cenușiul, 
ternul dezolant cedează unei luminozităţi izvorâte din 
însăşi participarea activă, din atașarea sufletească a scri- 
itorului la lumea poeziilor sale de azi. (...) Poetul minat de 
contradicții din trecut s-a regăsit acum într-o unitate 
deplină de concepţie cu noua lume, însușirea principiilor 
realismului socialist având asupra sa efectul unei re- 
velaţii, după cum mărturiseşte solemn într-o nouă «ars 
poetica» ce deschide volumul: 


Mă-ndrept acum spre viitor cu fața 
Lumina lui imi trece-adânc prin pleoape. 
Și oamenii îmi sunt și mai aproape 

Și parcă ne-a luat de mână viața. 

Eu secolului meu i-aud povata. 


E vorba înainte de toate de o nouă orientare artistică și 
morală, de un nou unghi sub care privește menirea artei 
sale și în același timp poziţia artistului realist față de 
societate. De aceea analogia dintre eroul liric și floarea 
soarelui, plantă în veșnică rotire după astrul ceresc dă- 
tător de viaţă și lumină, este sugestivă prin profunzimea 
adevărului ce exprimă totodată prin semnificaţia înaltă a 
simbolului: 

Spre viitor tot sufletu-mi îndrept. 
Mereu, ca floarea soarelui, spre soare. (...) 


Stă în practica tuturor poeţilor realiști de a se face 
ecoul vremii în care trăiesc, conștiința și sensibilitatea lor 
fiind oglinda în care apare, în măsură mai mare sau mai 
mică, însăși fizionomia epocii. (...) 

Fără să se fixeze cu exclusivitate asupra unui domeniu, 
obiectivul său face acum, ca să spunem așa, un tur de 
orizont complet, preocupat în primul rând să epuizeze cât 
mai multe planuri de viaţă. Sub condeiul poetului învie 
astfel trecutul de luptă al poporului (acesta e Ilie Pintilie), 
scene evocând mârșavul război antisovietic (Unchiule mi-e 
frică), zilele luminoase ale Festivalului (La revedere, Ca 
doi soldaţi), aspecte diurne, în care transformările recente 
se împletesc organic cu evocarea copilăriei (Lacul Tei, 
Oaspeți la Iași) (...). 

Demostene Botez este poetul tonurilor scăzute, fami- 
liare. (...) Problema își are însă și aspectul ei negativ. 
Domolită permanent, neputând depăși un anumit grad de 
intensitate, tonalitatea volumului devine ușor monotonă, 
mai ales când e vorba de poezii cu aceeași structură 
metrică. (...)”. 


+ 
De vorbă cu scriitorul Demostene BotezS?: 


Mihai POPESCU: Ce a însemnat pentru dumneavoastră, 
pentru creația dumneavoastră acest glorios deceniu? 

Demostene BOTEZ: (...) inainte de 23 August 1944 eu 
am avut o poziție democrată, cu lacunele și lipsa de orien- 
tare inerente celor mai mulți dintre scriitorii epocii. (...) 
Cunoașterea filozofiei marxiste și a esteticii marxist-le- 
niniste a constituit o îndrumare hotărâtoare pentru acei 
scriitori din trecut care și-au întins activitatea lor și după 
23 august 1944. Am învățat, după 23 august 1944, că 

poezia - ca și literatura în general - poate și trebuie să 
oglindească just realitatea, iar justeţea acestei. oglindiri 
își are izvorul în cunoașterea legilor de dezvoltare a socie- 
tății, a uriașei experienţe pe care ţi-o dă cunoașterea 
înfăptuirii socialismului. 

M.P.: Ce puteţi spune despre activitatea dvs. în redacția 
revistei Tânărul scriitor? 

D.B.: Din toate muncile pe care le-am făcut în viața 
mea, aceea de sfătuitor, de prieten al tinerilor scriitori, 
este cea mai pasionantă, cea mai apropiată de sufletul 
meu. Vârsta îmi permite să am faţă de ei o atitudine 
părintească chiar dacă uneori «copiii» se arată neascul- 
tători sau prea zburdalnici. În colectivul redacţional al 
revistei Tânărul scriitor mă ocup îndeosebi de sectorul 
poezie. Acest sector nu a scăpat de o critică aspră. Nu de 
asprimea criticii se poate plânge cineva, ci de poziţia de pe 
care se face acestă critică. În general, materialul din re- 
vista Tânărul scriitor este judecat cu aceeași unitate de 
măsură cu care sunt judecate operele publicate în Viața 
românească, Contemporanul sau Gazeta literară. În acest 
fel de a judeca lucrurile se uită însă tocmai specificul 
revistei Tânărul scriitor, asupra căruia sunt silit să insist 
puțin. Tânărul scriitor este o revistă a Uniunii Scriitorilor 
care — după mine — are un dublu scop, acela de a descoperi 
și îndruma tinerele talente literare, precum și acela de a 
încuraja aceste elemente. (...) În materialul de poezie pe 
care l-am propus spre publicare în revista Tânărul scriitor 
nu am putut avea drept criteriu decât realizarea obiectiv 
optimă a lucrării. M-am călăuzit în special de îndrumarea 
și publicarea acelor opere în care am simţit germenele 
unui talent. (...) Este evident că poeziile tinerilor scriitori 
au scăderi, în special în ceea ce privește conţinutul lor. 
Dar nu trebuie să uităm că începuturile unui tânăr scriitor 
sunt deseori legate de experienţa scriitorilor mai vârstnici. 
Şi nu este nedrept să afirmăm că și scriitorii mai vârstnici 
suferă încă în bună parte de această lipsă și că deci tinerii 
scriitori sunt puși de multe ori în situația de a nu găsi o 

îndrumare în tratarea problemelor legate de viaţă în mod 
direct. Și pentru că la scriitorii mai cu experienţă, ca și 
pentru cei tineri, acestă lipsă nu provine nici din rea 
voinţă, nici din ruperea de mase, ori din greutatea inerentă 
croirii fiecărui drum nou. (...) Tinerii scriitori sunt în 
genere setoși de a primi sfaturi, de a fi îndrumați. Dar 
critica usturătoare, în care exercițiul umoristic sau ati- 
tudinea de superioritate își au un rol covârșitor, nu cred 
că este folositoare. (...)” 


Miron Radu Paraschivescu 


Și el este prezent, în memoria anului care și-a propus 
să fixeze generaţia de aur a „gloriosului deceniu”, și prin 
comentarii și cronici la volume de versuri apărute anterior; 
în cazul lui M. R. Paraschivescu: volumele Cântarea României 
și Laude. Ca şi în situaţia celorlalţi scriitori radiografiați 
în acest context - care-și propune luminarea formulei 
artistice a acestora așa cum o dezvăluie critica literară din 
epocă - vom consemna aici una din opinii, urmând ca 
altele pe care le-am reţinut, să le menţionăm în note. 

Dumitru MICUS*: „Originala fructificare a folclorului 
formează una din însemnatele calităţi artistice ale acestor 
personaje. Poetul știe de asemenea să construiască ima- 
gini noi, inedite, pornind de la elementele din texte ale 
marilor scriitori din trecut. Cântul prim din Cântarea 
României vădește amândouă aceste însușiri. Invocarea 
poetului către muză conţine strofe care sunt adevărate 
plângeri pe un ton cronicăresc. împrospătat cu elementele 
de lexic popular alături de pasajele pline de mânie, ce 
osândesc pe stăpânii de ieri ai ţării noastre în versuri 
sacadate, nervoase, în care vorbirea curat ţărănească mus- 
tește o mare vigoare: De-i Cantacuzin/ Or'de-i Budiștean/ 

Or' Marghiloman, / Or' de-i Brălian/ Or' din Bădăcin,/ Tot 
neam de tâlhar/ Cei mari boieri mari:/ De poartă ițari/ Or' 
de-s nădrăgari/ De pare țărean/ Or' domn ardelean. / Tot 
n-ai ce alege... În Preludii, descriind tabloul patriei subju- 
gate, poetul reconstituie cu elemente din Cântarea României 
a lui Alecu Russo, reorganizate într-o viziune personală 
nebănuită, peisajul Slăvitului pământ al României, cu 
Holde și vii stropite-n soare/ unde frâng metanii pui 
culegătoare. [...) | 

Afară de Cântarea României ce ocupă jumătate din 
spaţiul cărţii, în Laude mai sunt reproduse o parte din 
publicaţiile lui M.R. Paraschivescu după 23 August 1944. 
Un prim merit al acestor poezii este efortul de înnoire pe 
care îl depune poetul. Neputându-se mulțumi să exprime 
doar sentimente și pasiuni trăite de oamenii sortiţi în 
trecut, prin apartenenţa lor socială, să stea ascunși în 
codri și să «pună mâna pe pistol», M.R. Paraschivescu se 
străduiește să exprime gândurile, frământările spirituale 
mai complexe ale omului eliberat, făuriror al societăţii 
noi. (...) 

Destinul omului nou rezumă, așadar, soarta poporului 
său care după veacuri de zbatere în lupte cumplite, se 
avântă astăzi vijelios spre culmile visate; de acum, acest 
copil, impreună cu întregul popor, vor stăpâni universul: 
Privește-l/ Poate că te vezi în el/ Cu anii tăi trecuți, iar cei 
de mâine/ Sunt scriși în carnea lui ca spicu-n pâine/ Ca-n 
străveziul sânge, cu drapel/ Privește-l! El e universul mic: / 
Planeta-ntreagă pentru ei rotește,! Stele și sori în ochi îi 
oglindește. / Să crească-n el un vrednic bolșevic. (Pruncul). 

E un merit de seamă al acestui scriitor faptul că, astăzi, 
când prea puţini poeţi se încumetă să fixeze în versuri 
înțelesul înalt filozofic al diferitelor fapte și evenimente 
din actualitate, al prefacerii sufletești a oamenilor, se 
avântă curajos spre înălțimile gândirii artistice. Cu toate 
acestea, cititorul încearcă și unele decepții străbătând 
paginile Laudelor. Dacă această carte cuprinde câteva pa- 
gini de mare tensiune, ea numără destule pagini ce 

trădează o păgubitoare îndepărtare de problemele mari, 
esențiale, ale actualităţii. Nu vrem să-i imputăm poetului 
alegerea temelor; destul de multe poezii din volum se 
situează tematic, în plină actualitate, cântând lupta pen- 
tru pace, ziua de 1 mai, alegerile de deputaţi, pentru Marea 
Adunare Naţională, etc. Trăirea în actualitate, militarea 
de pe poziţiile de luptă cele mai avansate, nu echivalează 
cu celebrarea evenimentelor cele mai proaspete. (...) 

Tendința spre contemplarea gratuită, vădește îngus- 
. tarea conţinutului de idei. În acest sens se poate vorbi 
despre rămânerea în urmă a poetului, care nu întotdeauna 
a reușit să prefacă unele probleme ale vieţii noi în arză- 
toare patimi proprii; insuficienta participare în unele cazuri 
la problemele ce răscolesc cunostiintele oamenilor înain- 
taţi din ţara noastră, îl împinge numai pe poet să-și 
macine cugetarea în speculaţii sterile a căror expresie 
sunt niște versuri reci, formaliste”. 


Aurel Baranga 


Simion ALTERESCUS: „Aurel Baranga face parte dintre 
acei scriitori care au trăit dezorientarea ideologică a multor 
intelectuali din ajunul celui de-al doilea război mondial; 
el se numără printre acei scriitori care, neștiind încotro și 
cum să-și canalizeze revolta împotriva condiţiilor de viață 
Și creaţie impuse de regimul capitalist, a eșuat pe tărâmul 
«revoltei în genunchi» a suprarealismului. 

Aurel Baranga este însă unul dintre scriitorii în al căror 
proces de clarificare ideologică, partidul clasei muncitoare 
și activitatea lui revoluţionară au avut un rol hotărâtor, 
încă înainte de 1944. 

Activitatea literară a lui Aurel Baranga începe în mij- 
locul pseudoavangardei poetice, în mijlocul unui grup de 

scriitori dezorientaţi, care, practicând o literatură străină 
de interesele maselor, nu făceau altceva decât să mărească 
marasmul ideologic întreţinut de burghezie. Este vorba de 
grupul editor al revistei Alge, colecţie de triste elucubrații 
decadente. (...) Literatura de debut a lui Aurel Baranga, 
versurile publicate în revistele anilor 1930-1940, poartă 
în ele mărturia unei adolescente pline de coniuzii și ră- 
tăciri întreţinute de mistificările suprarealiste. În anii 
începuturilor sale literare, A. Baranga a fost, așadar, 
prizonierul curentelor decadante care încătușau creaţia 
multor scriitori din acea vreme. Însă munca în redacţia 
unui ziar cu orientare democrată (Lumea românească) și 
activitatea sa repertoricească l-au pus în faţa unor rea- 
lităţi pe care pânza difuză și deformată a versurilor evazio- 
niste publicate în Alge nu făceau decât să le ascundă. (...) 
Volumele apărute imediat după război sunt mărturii ale 
procesului de transformare petrecut în conștiința și 
concepţia scriitorului. Infolio-ul de poezie Marea Furtună, 
dar mai ales volumul de reportaje Ninge peste Ucraina 
dovedesc că autorul lor nu s-a lăsat câștigat numai de 
interesul pentru simplul fapt de viaţă reportericesc, ci că 
pasiunea pentru actualitate se dublează în scrisul lui cu 
un puternic spirit combativ. Reportajele lui A. Baranga 
sunt rezultatul unei participări directe la marile frămân- 
tări sociele, rodul unei conștiințe în care a crescut ura 
puternică împotriva dușmanilor omului libertăţii. (...) 
Alături de M. Davidoglu, Lucia Demetrius ș.a., Aurel Baranga 
a ajutat direct prin piesele sale dramaturgiei noastre în 
ultimul deceniu, pentru ca în ea să pătrundă ideile so- 
cialismului, ca ea să aparţină tot mai mult acelei supra- 
structuri pe care o creează noua bază pentru a o sluji, 
pentru a-i ajuta și grăbi consolidarea. (...) Dramaturgia 
lui Baranga are o capacitate de oglindire a realităților pe o 
mai mare arie socială. Prezent la mai toate evenimentele 
de seamă ale poporului, Aurei Baranga a răspuns prin 
creaţia sa multor probleme vitale ale dezvoltării societăţii 
noastre. 

larbă rea (1949) este o piesă care oglindește un aspect 
esenţial din perioada de trecere de la capitalism, situaţia 
intelectualului în noile relaţii de clasă. (...) Piesa lui A. 
Baranga are meritul de a pune la timpul oportun și pentru 
întâia oră în dramaturgia noastră contemporană = această 
problemă sub raportul actualităţii, în lumina concepţiei 
marxist-leniniste despre știință și rolul intelectualului în 
societate. (...) Pentru fericirea poporului, este o puternică 
dramă eroică din viața poporului nostru. (...) La numai un 
an după dramă, A. Baranga scrie Într-o noapte de vară și 
Recolta de aur, piese prin care autorul se arată preocupat 
de transformările sociale din lumea satului în momentul 
în care partidul a pus problema înfiinţării unor noi gos- 
podării colective și a consolidării celor existente; în 
momentul în care se pune problema trecerii ţăranului 
muncitor de la mentalitatea proprietăţii individuale la cea 
colectivă. (...) În sfârșit, contribuția sa cea mai de seamă 
din ultima vreme este comedia satirică Mielul turbat, prin 
a cărei creaţie autorul răspunde uneia dintre cele mai 
actuale sarcini ale literaturii, de a combate cu ajutorul 
satirei tot ceea ce este retrograd în societate și în menta- 
litatea oamenilor. (...) Piesele lui Aurel Baranga inspi- 
rându-se din âctualitate, din realitățile societăţii noastre, 
fac în mod deschis critica elementelor capitaliste și sunt 
legate prin conţinut și orientare de lupta revoluţionară a 
clasei muncitoare, de idealurile progresiste ale omenirii 
care dorește pacea și fericirea. (...) De la conflictul intimist 
din Voiaj în Noua Caledonie, de la conflictul restrâns al 
comediilor Bal la Făgădău sau Bulevardul împăcării, de la 
conflictul artificial al piesei Într-o noapte de vară, dra- 
maturgul - convingându-se de importanţa redării adevărului 
vieţii prin reflectarea celor mai vii și mai actuale conflicte 
din realitatea noastră - a ajuns să creeze piese ca Pentru 
fericirea poporului sau Mielul turbat, piese de o largă ca- 
pacitate de cuprindere socială, care dovedesc însușirea și 
aplicarea în practică de către autor - în genuri diferite - a 
principiilor fundamentale ale realismului socialist. (...) 

Faptul că dramaturgul nu rezolvă întotdeauna cu succes 
problema individualizării, a dezvăluirii lumii lăuntrice a 
eroilor dramei, îl face să ajungă până la denaturări grave 
ale conflictului, cum se întâmplă în Recolta de aur (...) 
Tendinţele de falsificare a adevărului vieţii în dramaturgia 
noastră s-au manifestat sub două aspecte principale: prin 
tocirea conflictului și prin animarea lui artificială din 
cauza neincrederii în forța dramatică a întâmplărilor vieţii. 
Astfel, prin tocirea conflictului de clasă - în cazul primei 
versiuni a piesei Recolta de aur - s-a ajuns la o nivelare, la 
o cocoloșire a contradicţiilor existente în realitate. Autorul, 
necunoscând condiţiile reale ale desfășurării luptei de 
clasă la ţară, a pus la baza operei sale un conflict care 
denaturează realitatea, care șterge contradicţiile puternice 
din lumea satului, promovând atitudinea împăciuitoare 
cu dușmanul de clasă: Ce se întâmplă cu Recolta de aur? 
(...) Prin Recolta de aur și Într-o noapte de vară, autorul a 
plătit un tribut greu acestor tendinţe apolitice care au 
ținut departe creaţia unor autori dramatici de înțelegerea 
legilor obiective ale dezvoltării societăţii noastre, de 
posibilitatea extragerii din realitate a conflictelor tipice, 
esenţiale. (...) Comedia Mielul turbat arată prin orientarea 
sa generală că lupta împotriva elementelor și manifes- 
tărilor negative este o caracteristică a societăţii și vremii 
noastre. (...) În comedia Mielul turbat personajele negative 
sunt demascate în fapte, în dinamica vieţii, și nu de către 
afirmaţiile autorului . (...) Una din problemele cele mai 
dificile ale comediei satirice a fost socotită pe bună drep- 
tate aceea a eroului pozitiv. Mulţi autori dramatici au 
renunţat la încercările lor de a scrie o comedie satirică 
tocmai de teama nerealizării acestui erou. Alteori, cum se 
întâmplă în Articolul 19de Șt. Tita și I. Țăranu sau Afaceristii 
de T. Şoimaru, figura eroului pozitiv a fost introdusă artifi- 
cial, forţat. Ceea ce caracterizează comedia contemporană 
este faptul că personajele satirizate acţionează într-un 
mediu ostil, ostilitate pe care o întâlnesc tocmai în ac- 
Hiunile eroului pozitiv de comedie. De aceea, cu atât mai 

demnă de preţuire este măiestria lui A. Baranga, care 
reușește să incadreze în comedie acest personaj incitant, 
ecou al gândurilor autorului și a celor din sală, eroul de 
care râzi de tot ce e vechi și menit să dispară”. 


E i 
De vorbă cu dramaturgul Aurel Baranga“ 


Mihai POPESCU: „Care este explicația interesului pe 
care-l stârnesc pisele noi? 

Aurel BARANGA: În locul unei tematici sterile, nein- 
teresante, dedicate unei minorităţi de îmbuibaţi, publicul 
nou găsește în piesele sale răspuns la problemele de 
muncă și de viață pe care și le pune în munca și-n viaţa 
lui de fiecare zi (...). 

M.P.: În ce condiţii s au afirmat noile lucrări de teatru? 

A.B.: Ar fi o greșală de neiertat, dacă, acum, când ne 
apropiem de bilanţul unui deceniu de activitate drama- 
turgică, am uita în ce condiţii s-a afirmat noul nostru 
repertoriu. Piesele noastre nu și-au creat drumul într-un 
climat liniștit, lipsit de obstacol. Să nu uităm că prin 1947 
circulau o sumedenie de teorii dușmănoase conform cărora 
actualitatea era considerată «nepoetică» și «nedramatică». 
Neinteresantă, deci. Conflictele erau socotite mediocre, 
cenușii, incapabile să stârnească interesul. Se vehicula 
teoria «desfătării pure», conform căreia teatrul n-ar avea 
decât rostul să destindă frunţile și să amuze. Să nu uităm 
teoria «perspectivei». Funcţionau «teoreticieni» care băteau 
la răspântii toba acestei «perspective», după care scriitorul 
ar avea nevoia unui răgaz de cel puţin 30-40 de ani ca să 
poată analiza fenomenul sociali și să-l exprime artistic. 
Să le mai aducem aminte acestor jalnici «teoreticieni» de 
exemplul lui Caragiale care a scris O scrisoare pierdută în 
chiar anul «revizuirii constituţiunii», de pilda unui Gorki 
și Maiakovski, care au creat opere nemurioare în focul 
celei mai ascuţite actualități? 


Ana Selejan 


Să ne mai amintim de asemenea de neicrederea unor 
oameni de teatru care neinţelegând valoarea noului, ridi- 
cau din umeri și spuneau: «publicul nu vine la aceste 
piese»? Greșeala acestor oameni de teatru era că ei con- 
fundau publicul cu gașca snobă și premieristă de pe 
vremuri, care într-adevăr vedea în teatru doar un mijloc 
de amuzament facil. Publicul nou în schimb așteaptă 
piesele noastre și le pretinde să fie cât mai actuale, cât 
mai îndrăzneţ scrise, ridicând probleme cât mai diverse, 
infățișând ciocniri cât mai elocvente, între caractere cât 
mai bine definite. k 

Toate aceste obstacole n-ar fi fost trecute fără îndru- 
marea plină de grijă a partidului și guvernului, care au 
condus pașii dramaturgilor și le-au creat condiţii morale 
și materiale propice dezvoltării artei lor. 

M.P.: În ce condiții se dezvoltă creația dramatică origi- 
nală în momentul de fată? 

A.B.: „Dezvoltarea literaturii noastre dramatice se face 
în focul unei ascuţite lupte ideologice, reflex al luptei de 
clasă. Pe măsura ascuțirii luptei de clasă, și în domeniul 
ideologic se ascute lupta, care se dă cu mijloace și metode 
dintre cele mai diverse. Prima din manifestările ideologiei 
burgheze estetizante este așa-zisa luptă împotriva șablo- 
nului. Șablonul este fără discuţie un element negativ, 
frână în dezvoltarea literaturii. S-a întâmplat însă în ultima 
vreme un lucru foarte curios. Au apărut o serie întreagă 
de gladiatori antișablon. Interesant este că acești antișa- 
blonarzi - hiper-bătăioși - au debutat prin a declara șablon 
înseși temeiurile luptei de clasă. În publicaţiile noastre au 
apărut materiale confuze, la promovarea cărora a contri- 
buit, într-o oarecare măsură însăși Gazeta literară în Viața 
românească a apărut un Fals tratat pentru uzul literaților 
care, deși scris cu vervă; nu făcea decât să declare șablon 
însăşi temeiurile luptei noastre pentru o literatură ne- 
mijlocit legată de lupta și năzuinţele poporului. 

Cei care agită în acest fel lupta împotriva șablonului 
pledează pentru «originalitate»: De fapt însă această fugă 

după... «originalitate» este o pledoarie pentru apolitism, 
pentru îndepărtarea scriitorului de conflictul social. Cred 
că adevărata originalitate nu poate să se nască decât 
dintr-o originalitate veridică și pasionată a vieţii. (...)” 


Cezar Petrescu 


După o absenţă aproape totală din peisajul literar și 
gazetăresc de după 1948, Cezar Petrescu revine în acest 
an cu aceeași vigoare publicistică și editorială din peri- 
oada 1944-1948; i se publică nu mai puţin de trei cărți 
(Ajun de revoluţie 1848 - roman, Vino și vezi — povestiri, 
Pârjolul - dramă scrisă împreună cu Dinu Bondi), i se 
decernează premii, i se joacă sau ecranizează piese sau 
scenarii, dă sfaturi tinerilor scriitori, face propagandă 
realismului socialist și literaturii ruse și sovietice din care 
tradusese în anii din urmă. 

Să reținem formula epică a lui Cezar Petrescu așa cum 
a fost receptată și răspândită de comentatori*7, cu pre- 
cizarea că Ajun de revoluție 1848 (proiect de roman anunţat 
incă din 1937), este varianta puţin retușată a romanului 
Mâinile care-și aduc aminte, publicat în trei numere din 
1948 ale Vieţii românești, roman aspru sancționat, în con- 
textul campaniei critice împotriva lui Cezar Petrescu, 
menționată de mine în volumul Reeducare și prigoană. 

Un exemplu grăitor de tinereţe literară*: „Talent viguros 
și fecund, unul dintre cei mai fecunzi scriitori din perioada 
dintre cele două războaie mondiale, Cezar Petrescu dă 
dovadă astăzi poate mai mult ca oricând, de o adevărată 
tinereţe literară. (...) 

Și, într-adevăr, un scurt popas în faţa vitrinelor unor 
librării ne poate confirma pe deplin temeinicia acestei 
mărturisiri, înfățășându-ne roadele bogate ale acestei noi 

perioade de tinereţe a scriitorului: Despre scris și scriitori, 
Ajun de revoluţie 1848 și Vino și vezi = volume apărute în 
mai puţin de un an. (...) 

Profilurile literare ale unor clasici ai literaturii noastre 
(Bălcescu, Bolintineanu, Caragiale, Vlahuţă, Sadoveanu), 
sau ai literaturii ruse și sovietice (Gogol, Scedrin, 
Turgheniev, Gorki, Alexei Tolstoi, Șolohov) cuprind însă 
mai mult decât ceea ce poate fi găsit în mod obișnuit în 
astfel de scrieri. (...) 

În partea a doua a volumului Despre scris și scriitori 
sunt cuprinse o serie de mărturisiri preţioase din expe- 
riența de traducător a scriitorului, o cronică amplă asupra 
romanului de debut al lui Ştefan Andrei, precum și unele 
consideraţii teoretice extrem de valoroase, referitoare la 
problema schiţei și a povestirii scurte. (...) 

Apariția amplei nuvele de evocare istorică (...), a 
atmosferei agitate din Bucureștii anului 1848 - Ajun de 
revoluţie 1848 - reprezintă de fapt un prim pas pe drumul 
realizării unei vechi promisiuni din partea scriitorului 
Astfel, încă cu un deceniu și jumătate în urmă, Cezar 
Petrescu își anunţase cititorii că are elaborat în linii mari 
planul unui întreg ciclu de romane, care să se ocupe de 
Neamul Vardarilor. 

Nuvela apărută în vara acestui an pare să fie, într-adevăr, 
după cum o prezenta și autorul, încă de pe când se afla 
sub tipar, nucleul acestui ciclu de romane. 

Deși axată în jurul unui «episod de o singură zi», nuvela 
desfășoară în linii puternice și viu colorate un întreg ta- 
blou al societăţii bucureștene în preajma marilor eveni- 
mente revoluţionare. Eroul acestei zile mohorâte de «3 ale 
lunii iunie, leal 1848», este studentul Stroe Vardaru, fiul 
bogatului negustor de pe Podul Beilicului, Neagu Vardaru — 
om aprig și hotărât, ridicat dintr-un neam de pălmași «de 
pe Jii», printr-o muncă perseverentă și printr-un concurs 
favorabil de împrejurări. (...) Cea mai puternică și mai 
bine analizată figură din nuvelă, înfățișată în mod dinamic 
de către scriitor este, fără îndoială, figura clucerului 

Neagu. Ascensiunea sa socială este redată foarte sugestiv 
prin zugrăvirea reacției pe care o provoacă în sufletul fiului 
său ecourile unui vechi cântec panduresc. (...) Comparat 
cu figura puternică a lui Neagu Vardaru, Stroe, personajul 
principal al nuvelei apare mai puţin realizat, mai șters. 
(...) Stroe e un revoluționar tipic romantic. Necesitatea 
luptei îi este insuflată mai mult de frazele spumoase și 
pline de conținut ale lui Bălcescu, decât de convingerea 
personală. (...) 

Volumul de nuvele Vino și vezi este fără îndoială, cel mai 
semnificativ sub raportul orientării noi a scriitorului. (...) 

Prefacerile social-politice care au schimbat radical orien- 
tarea ţării noastre, îndreptându-se pe calea făuririi unei 
vieţi noi, călăuzite de principiile socialismului triumfător 
au constituit o cotitură fundamentală și în arta lui Cezar 
Petrescu, orientând-o pe linia zugrăvirii noilor realităţi 
socialiste, după modelul multilateralei și rodnicei expe- 
rienţe a literaturii sovietice. (...) 

Sub pecetea noilor semne ale vremurilor se situează 
povestirile din volumul Vino și vezi! Scrise între anii 1951- 
-1953, ele se inspiră din realităţile noi și grăitoare ale 
patriei noastre. Diversele aspecte ale trecutului dețin în 
cadrul lor doar funcția artistică de a scoate și mai mult în 
evidenţă prin contrast, anumite trăsături luminoase ale 
prezentului. Concludentă în acest sens este în special nuvela 
de întindere vastă care dă titlul întregului volum. (...) 

Teme din viața nouă a satelor noastre dezvoltă și ce- 
lelalte nuvele și povestiri din cuprinsul volumului. În 
povestirea Pe malul Borzei, în inima Ardealului, de pildă, 
ni se prezintă un aspect din viața satului ardelenesc. 
Exemplul destinului lui Onuţ Trifu, copil inimos, care 
prin fapta sa curajoasă restabilește buna înțelegere între 
locuitorii români și maghiari ai satului, este cât se poate 
de grăitor. Realitatea înfățișată de scriitor demască politica 
dușmănoasă a chiaburilor, căreia i se datora în trecut 
atmosfera apăsătoare și instigările șovine în satele noastre 
cu populaţii de diferite naţionalităţi. (....). 

Prin noile sale povestiri, scriitorul încearcă să dea parcă 
un deznodământ luminos întregii sale literaturi din trecut, 
dedicate vieţii satului. (...) Realitatea nouă a vieţii satului 
este înfățișată însă pe alocuri superficial. Ţăranii din ulti- 
mele povestiri ale volumului, mai cu seamă, apar uneori 
doar ca o masă entuziastă, fără ca acest lucru să fie 
îndeajuns motivat. Nepoata lui Moș Ursachi se sprijină pe 
un conflict slab închegat, alcătuit dintr-o serie întreagă de 
elemente lipsite de noutate. Mulţi eroi pozitivi apar fără 
suficientă consistenţă, fiind înzestrați cu o fișă personală 
destul de săracă. (...)” 


La școala realismului socialist”; „Vreme de zece ani, 
scriitorii români au învăţat treptat de la literatura clasică 
rusă și de la literatura sovietică, de la experienţa acestor 
literaturi, astăzi accesibile tuturor, ceea ce generaţiile 
precedente n-au apucat a surprinde decât fragmentar, 
sporadic. 

Referindu-ne la propria existenţă în acest sens, socot 
de datoria mea să amintesc și nu numai tinerilor mei 
tovarăși întru scris, câteva reflecţii și învățăminte: per- 
sonale extrase din experiența unei traduceri din opera în 
proză a lui Maxim Gorki, despre care am mai pomenit și 
aiurea. Ce importă? Învăţămintele nu se cuvin pierdute, 
chiar cu riscul unor ostenitoare repetiţii. (...) Ca stilizator 
care în asemenea condiţii s-a străduit cu aceeași înde- 
lungă migală să transpună cât mai fidel nuvelele, poves- 
tirile și schițele lui Gorki în limba poporului nostru, 
mărturisesc că pătrunderea treptată a fazelor acestei 
creșteri a omului, a creatorului, a revoluționarului va 
rămâne una din cele mai rare emoţii de care m-am mai 
bucurat atât de deplin, doar la stilizarea romanului Pe 
Donul liniștit, epopeea lui Mihail Șolohov. Participam parcă 
la dezvăluirea unei taine a naturii. (...) Ca stilizator a 
peste cincisprezece volume de literatură clasică rusă și de 

literatură sovietică, începând cu Pe Donul liniștit al lui 
Mihail Șolohov și sfârșind cu Nuvelele lui Gorki, cu Departe 
de Moscova a lui Ajaev și Dauria lui Sedih sau Pâinea lui 
Alexei Tolstoi, totalizând peste 6000 pagini compacte, 
incerc să formulez câteva principii în legătură cu problema 
traducerilor artistice din limba rusă. (...) Limba unei opere 
nu este numai în funcţie de bogăţia ta personala de voca- 
bular, pe care ţi-o simţi la îndemână ca autor traducător, 
ci de epoca, de atmosfera în care se desfășoară acţiunea, 
de situarea epopeii în loc și timp. Altă limbă sub raport 
stilistic a utilizat Alexei Tolstoi în Calvarul, alta în Petru 1 
și alta în Pâinea. Alta e din punct de vedere stilistic limba 
lui Cehov, alta a lui Gorki și alta a lui Șolohov, deși 
tustrele își au originea în izvoarele limbii popul are. (...) 
De la Caragiale, din lectura repetată și atentă a operei 
sale, învățasem un adevăr elementar în pofida zadarni- 
celor controverse și polemici pe tema neologismelor, 
purismelor și altor isme. Învățasem că «a scrie frumos, 
nobil, distins» e o stupidă aberaţie și un soi de sinucidere 
literară. El soluționase magistral toate problemele de mai 
sus, fără teoriile neologismelor, purismelor etc. Le soluţio- 
nase pe toate realist, pe cazuri concrete — și irevocabil. (...) 
Cu asemenea învățăminte subtile și totuși simple ca oul 
lui Columb, m-am încumetat apoi să înfrunt tălmăcirea 
romanului Pe Donul liniștit, cunoscând mai dinainte că nu 
mă așteaptă un divertisment literar. (...) Abia ca traducător 
insă, ca breslaș al scrisului, m-am iniţiat în tainicele 
resurse ale artei sale, pe măsură ce-i urmăream creaţia 
pas cu pas, de la volum la volum. Și abia atunci am fost în 
stare să-mi dau seama de cele două mari însușiri ale lui 
Mihail Şolohov - zugrăvirea oamenilor și evocarea naturii. 
Cum tot abia atunci am fost capabil să apreeciez cât de 
just Mihail Șolohov vede, simte și înţelege istoria. (...) Ca 
simplu lector, luasem act de această realitate. Ca tradu- 
cător, am participat însă la acest proces, în treptata-i 
desfășurare. Iar ca scriitor, m-am ales cu o neprețuită 
lecție scriitoricească. (...) După romanul clasic rus al 

realismului critic, romanul sovietic străbătut de acţiune 
și de optimism, romanul anilor din urmă închinat omului 
nou și mulțimilor creatoare, a lichidat prin exemplul său, 
vreme de zece ani, o deprimantă și nocivă moștenire a 
trecutului. (...) Acea literatură care exprimă tragica singură- 
tate și inutilitate socială a individului împotmolit în smâr- 
curile putrede, odată cu lumea care se scufundă, fite) 

Dar la împlinirea celor zece ani de la eliberarea patriei 
noastre, urmărind bilanțul traducerilor din limba rusă, 
cu toate sub-împărțirile în diverse domenii culturale și 
editoriale care s-au întregit de la an la an, rezultatele 
organizate armonic au luat proporţiile unei opere ciclo- 
peene, încă neatinsă de nici o editură a noastră din trecut. 
Şi ca atare, reflexiile mele limitate la un tărâm unilateral, 
sunt departe de a exprima tot ce era de spus și trebuia 
spus”. 


* 


De vorbă cu scriitorul Cezar PetrescuS0: „Înainte de a 
scrie cărți de literatură am fost și am rămas și un ziarist. 
Poate singurul publicist încă activ din generaţia mea. (...) 
Întunecare — noua ediţie a vechiului meu roman - în trei- 
zeci de mii de exemplere s-a epuizat în patru luni. Treizeci . 
de mii de exemplere în trecut reprezentau cinci-șase ediţii, 
pentru a căror difuzare nu erau de ajuns cinci-șase ani 
dacă nu zece și, repet, în ipoteza recordurilor excepționale. 
Căci atunci scriitorul era un lux, când un fel de bufon, 
când un fel de lăutar poftit să cânte ceva de inimă albastră 
la petrecerile boierilor. Acum are dimpotrivă sentimentul 
contactului nemijlocit și direct cu poporul, sentimentul 
că a fost redat poporului. (...) Pentru a avea un contact 
mai direct cu poporul, după cum bănuiesc că vă este 
cunoscut, am lucrat în colaborare cu tovarășul Mihai 
Novicov, un scenariu de film - Nepoții gornistului. Această 
muncă mi-a dat o pulsaţie nouă, realizând ceva mai gră- 
itor pentru mase - scenariul de film -, lucru care nu se 

întâmplă cu povestirea scrisă, cu toată extraordinara răspân- 
dire a cărţii. Seria a doua a acestui film al nostru, aproape 
gata, va rula în preajma lui 23 August, a «gloriosului 
deceniu», așa cum i-aţi zis dumneavoastră, cei de la Gazeta 
literară (...) În cinstea aceleiași aniversări a «gloriosului 
deceniu» la Teatrul Armatei va avea loc premiera piesei 
1907 scrisă de mine în colaborare cu Dinu Bondi. (...) 

Gloriosul deceniu! În cinstea lui va apare la Editura 
„ Tineretului volumul meu Vino și vezi. Acţiunea se petrece 
în timpul celui de-al IV-lea Festival al Tineretului și Stu- 
denţilor pentru Pace și Prietenie. Este o nuvelă de pro- 
porţiile unui mic roman. În același volum am inclus câteva 
povestiri cu subiecte din ultimii zece ani (...). Cel de al 
doilea Congres al Partidului Muncitoresc Român! În 
cinstea lui, în volumul omagial va apare un fragment 
dintr-un roman jumătate gata. Este în gândul meu să 
scriu un roman epilog la Comoara regelui Dromichete și 
Aurul Negru, care va fi această carte. Apoi mai am o lună 
de lucrat la volumul Oameni de ieri, oameni de azi și 
oameni de mâine. Romanul așteaptă doar unele șlefuiri și 
va apare tot la Editura Tineretului, în vreme ce la ESPLA 
se află sub tipar nuvela Ajun de revoluție 1848 (...). Ce să 
mai spun? Ultimele repetiţii la teatru, ultimele vizionări la 
film, ultimele corecturi la lucrările sub tipar, terminarea 
scrierilor de care v-am vorbit și ... pentru odihnă, spre a 
alunga oboseala, lucrez la traducerea Mamei lui Maxim 
Gorki (...).” 


Camil Petrescu 


Nu s-ar putea afirma că în anul „gloriosului jubileu”, 
prezenţa lui Camil Petrescu în viaţa literară a fost cu mult 
mai vizibilă; căci și în anii precedenţi, de două trei ori pe 

an, revistele literare de influenţă aduceau în atenţia litera- 
torilor opera sau persoana acestuia - în această din urmă 
situaţie prin publicarea unor articole de opinie ale lui 
Camil Petrescu. În acest an, așadar, două fragmente de 
proză publicate în Viaţa româneascăs!, o sinteză privind 
destinul glorios al cărţii literare în ultimii zece ani, pu- 
blicată în numărul festiv, din august, al Gazetei literare și 
câte un comentariu critic? în revistele mai însemnate din 
capitală. A mai fost, totuși, un fapt menit să sublinieze 
„aportul și importanţa scriitorului în cetate și anume pre- 
| zența, în două rânduri, a acestuia printre autorii decorați: 
| Premiul de Stat clasa I pentru Un om între oameni și 
| Ordinul Muncii clasa I, „cu prilejul implinirii a 60 de ani și 
pentru merite deosebite în domeniul creaţiei literare”65. 
Acest din urmă eveniment a fost marcat destul de anemic 
de presă, prin incursiuni în creația camilpetresciană; puțină- 
tatea interventiilor, doar douăst, se amplifică și mai drastic 
la nivelul ideilor, exprimate după același calapod cu care 
ne-au obișnuit criticii literari în interpretarea creaţiei lui 
interbelice, optică pe care o regăsim în studiile lui Paul 
Georgescu și N. Tertulian. 

Să începem cu primul: „Eroul lui Camil Petrescu, inteli- 
gent, demn și viteaz nu depășește totuși limitele clasei 
sale. El e intelectualul mic burghez care se revoltă de unul 
singur, care lovește cu pumnii în zidul de piatră al fortă- 
reţei capitaliste, limitându-se la o critică de plan etic și 
exigenţă socială. Să nu identificăm, însă, viziunea eroului 
cu aceea a scriitorului, care e mai largă. În multe pagini 
de înaltă artă, Camil Petrescu denunţă caracterul de jaf al 
războiului imperialist, creionează figuri balzaciene de ca- 
pitaliști, face observaţii consistente despre economia 
capitalistă, despre șomaj și criză. Multe din paginile lui 
Camil Petrescu sunt pagini de protest violent, de pamflet 
impotriva societăţii burgheze. 

După eliberare, datorită concepţiei despre lume a clasei 
muncitoare, scriitorul dă problemei intelectualului o mai 
profundă interpretare. (...)” (v. nota 64) 


120 


Literatura în totalitarism 1954 


Transformarea concepției asupra istoriei în opera lui 
Camil Petrescu... (vezi nota 62): „În opera istorică de după 
23 August a scriitorului Camil Petrescu, influenţa concepţiei 
marxist-leniniste s-a făcut simțită în primul rând tocmai 
în noua înţelegere a rolului maselor și al personalității în 
istorie. (...) Ar fi nedrept să nu recunoaștem că în paginile 
cele mai bune ale dramei Danton, a acelui Danton care 
desfășoară o ironie strivitoare la adresa flecarilor «frumoși 
și talentaţi» ai clubului girondinilor, denunțând cu sarcasm 
mașinaţiile și intrigile oportuniștilor avizi de putere și 
temători de valul insurecției populare (...). Cu toate acestea, 


chiar în prima parte a piesei, există numeroase simptome | 


ale cultului personalităţii lui Danton, al concepţiei vechi a 
scriitorului asupra rolului maselor și al personalităţii în 
istorie, simptome care vor apare manifeste și dominante 


indeosebi în partea finală, devenită apologia luptei lui | 
Danton împotrivă dictaturii iacobine și a Teroarei revo“ 


luționare. (...) Concepţia veche, burgheză, asupra rapor- 
tului dintre personalitate și popor, asupra rolului maselor 
în victoria revoluțiilor, îl condamna pe Camil Petrescu la o 
viziune unilaterală a istoriei, la apologia geniului politic 
incontestabil al lui Danton, dar și la neinţelegerea rolului 
hotărâtor al maselor populare la făurirea istoriei, al po- 
porului care = ël — a salvat de fapt pentru a treia oară, în 
acea noapte de 9-10 august, revoluţia burgheză din Franţa, 
răsturnând monarhia. (...) Dacă în Danton cultul persona- 
lităţii îl determina adeseori pe Camil Petrescu să facă 
apologia geniului singular în clarviziunea sa individuală, 
în superioritatea sa opusă așa-zisei inconștienţe și anarhii 
sau așa-zisului amorfism al maselor (...), în Bălcescu, sub 
influența ideologiei marxist-leniniste, a ideilor materia- 
lismului istoric, (...), Camil Petrescu își afirmă o concepţie 
nouă, înaintată, superioară. asupra rolului maselor și al 
personalității în istorie. Elogiul lui Bălcescu stă nu în 
sentimentul unic, „copleșitor, al valorii individuale a perso- 
nalităţii is istorice, de voinţa și inteligenţa căreia ar depinde în 
mod unic «mântuirea patriei», ci reliefarea sentimentului 

acut al lui Bălcescu însuși, că mai presus de individualitatea 
persoaniităţilor conducătoare, stă energia inepuizabilă a 
maselor, spiritul lor revoluționar (...). În Bălcescu, cultul 
personalităţii, al «profetului de fier și de piatră», cum îl 
caracterizează la un moment dat Camil Petrescu pe Danton, 
a dispărut, ca incompatibil cu noua concepţie a drama- 
turgului asupra istoriei, făcând loc elogiului abnegaţiei 
eroului pentru popor, al revoluționarului legat prin toate 
_ fibrele sale de năzuinţele maselor de iobagi exploataţi. (...) 
Lui Bălcescu ii este străin orice sentiment de superioritate 
/ faţă de popor, orice detaşare aristocratică a conducă- 
torului de mase, Camil Petrescu reliefează puternic comuni- 
carea lui Bălcescu la năzuinţele poporului, înţelepciunea 
lui politică nu apare ca un rezultat al clarviziunii sale 
singulare, individuale, ci ca o reflectare amplă, vibrantă a 
sentimentelor și aspirațiilor poporului. (...) 

De la Danton la Bălcescu și Un om între oameni este 
distanţa care desparte vechea concepţie noocratică bazată 
pe cultul idealist al personalităţii intelectuale, de noua 
concepţie a scriitorului, influențată direct de ideologia 
marxist-leninistă, de transformările revoluționare din ţara 
noastră după 23 August 1944, concepţie care apreciază 
rolul personalităţii în lumina concordanţei cu ideile clasei 
avansate, cu necesităţile dezvoltării societăţii. (...) Operele 
istorice scrise de Camil Petrescu după 23 August 1944, 
piesa Bălcescu și romanul Un om între oameni, demons- 
trează limpede noua concepție asupra istoriei, a marelui 
nostru scriitor. însușirea acelei teze de bază a științei 
marxist-leniniste care arată că numai atunci oamenii de 
seamă pot deveni persoanlităţi cu adevărat mari, când 
ideile, sentimentele și aspirațiile lor exprimă just nevoile 
dezvoltării economice a societății, nevoile clasei avansate, 
că nu eroii fac istoria, ci istoria îl face pe eroi. (...) Marxism- 
-leninismul ne învaţă că mobilurile activității unei per- 
sonalități istorice nu trebuie căutate în particularităţile ei 
subiective, în structura caracterului ei, în conformația ei 
individuală, ci în dezvoltarea sistemului de relaţii sociale, 

în tendinţele istorice obiective a căror expresie este activitatea 
acelei personalități. (...) Conflictul Bălcescu-Eliade nu este 
un conflict pur psihologic sau pur etic, ci un conflict de 
clasă. (...) Există mereu prezentă și opoziția psihologică, 
caracterologică, între angelismul și teatralitatea lui Eliade 
și inflexibilitatea și fermitatea lui Bălcescu, dar drama- 
turgul reliefează cu precizie în aceste atitudini manifes- 
tarea spiritului moleșitor, de conciliere, al burgheziei liberale 
personificat în Eliade, și intransigenţa revoluţionară a 
celui care este în mod conștient exponentul intereselor 
poporului revoluționar, în Bălcescu. (...) Pășind pe acest 
drum, Camil Petrescu a dăruit în acești zece ani literaturii 
noi din ţara noastră, opere de valoarea piesei Bălcescu și 
a romanului Un oni între oameni, opere care intră în fondul 
clasic al literaturii epocii construcţiei socialiste”. 

Am menţionat la începutul aceste cărţi înmulţirea sin- 
tezelor critice menite să demonstreze eflorescenţa literară 
fără precedent mai ales din 1948 încoace; ele erau în- 
tocmite după cum știm, de scriitori consacraţi în jurul 
acestei date, consideraţi stâlpi ai realismului socialist. 
Despre „vigoarea cu care scriitorii din generaţia mai veche 
participă la înflorirea literaturii românești”, despre 
direcţia restituirilor literare, dar mai ales despre repre- 
zentanţii de seamă ai noii literaturi, A dienaa aproape in 
totalitate, scrie și Camil PetrescuS5: „Lenin a arătat că 
tradiția de cultură a unui popor inseamnă ceea ce au 
realizat mai înalt creatorii acestui popor (...) și a reco- 
mandat cu căldură să se păstreze legătura cu acest trecut, 
să fie îmbrățișată și dată ca exemplu opera acestor reali- 
zatori. (...) Această concepţie atât de sănătoasă și atât de 
cuprinzătoare a conducerii clasei muncitoare, concepţie 
care arată legea culturii marxist-leniniste, nu a întârziat 
șă-și arate roadele și pentru literatura română. (...) 

Acești zece ani au fost deci pentru literatura româ- 
nească ani de mare progres, de realizări innoitoare. Las de 
o parte sprijinul material direct pe care l-au primit în 
genere creatorii în artă și știință prin Academie, fonduri 

culturale de toate nuanțele, premii de stat și cred că sunt 
indreptățit să socot că acest progres e datorat în primul 
rând acestei uriașe pătrunderi a cărții în “marile. mase 
populare, care a dus la tiraje îinzecite. și al cărui simbol 
este gigantica uzină a cărţii, cu afiliatele ei. (...) 
impreună cu întreg poporul, noi, scriitorii am privit cu 
o adâncă emoție calda preţuire pe care partidul și clasa 
muncitore o arată marilor clasici ai literaturii noastre. De 
la Eminescu - îmbogăţit anul acesta cu încă un volum 
monumental - la Caragiaie, Coșbuc și Creangă ale căror 
nume strălucesc ca niște sori la zenitul zilei de azi, cercul 
celor imbrăţișaţi cu dragoste s-a lărgit și mai mult. 
Alecsandri, Vlahuţă, Slavici și alţii au fost readuși în 
circuitul literar actual. Am fi dorit pentru Grigore 
Alexandrescu o mai atentă considerare, cum și o înțe- 
legătoare apropiere de scriitorul de început de veac care a 
fost, dincolo de greșelile lui politice, Ion Eliade Rădulescu. 

Această întoarcere neindestulătoare s-a manifestat în 
afară de clasici, și pentru așa-zisa «literatură dintre cele 
două războaie», din care ni s-a dat deocamdată Răscoala 
lui Liviu Rebreanu, Întunecare de Cezar Petrescu și ni se 
vestesc și altele. (...) 

Că noul adevărat este prezent în scrisul nostru nu mai 
incape îndoială. El este un semn al puternicei vitalități a 
literaturii românești. Această vitalitate a apărut și în vigoa- 
rea cu care scriitorii din generația mai veche participă la 
înflorirea literaturii românești și ne gândim în primul rând 
la președintele Uniunii Scriitorilor, la Mihail Sadoveanu 
care după universal cunoscutul Mitrea Cocor ne-a dat 
opera de mare măiestrie literară Nicoară Potcoavă, ne 
gândim la A.Toma, care s-a petrecut din viaţă zilele aces- 
tea, la Cezar Petrescu, Demostene Botez și la alţii. Și aici 
actul de integrare se lărgește zi de zi. 

Deplin grăitoare sunt marile talente, ajunse la înflorire 
chiar în acești zece ani. Aici puterea de îndrumare a Par- 
tidului Muncitoresc Român s-a dovedit hotărâtoare. După 
dibuiri pline de incertitudine, la unii chiar categoric 

formaliste, călăuziţi de sfaturile cele mai potrivite, o seamă 
de scriitori — care în clipa de faţă nu mai sunt toţi atât de 
tineri — ca: Mihai Beniuc, M. Breslașu, Cicerone Theodorescu, 
Sugen Jebeleanu, Radu Boureanu, Maria Banuș, Zaharia 
Stancu, Petru Dumitriu, Geo Bogza, Ion Călugăru, Al. Jar, 
Cella Serghi, Eusebiu Camilar, V. Em. Galan, Mihail 
Davidoglu, Laurenţiu Fulga, Aurel Baranga, Lucia 
Demetrius, (...) Kovacs Gyorgy, Nagy Istvan și Asztalos 
Istvan (...), Werner Bossert - au dat opere capitale ce 
îngăduie să se întrevadă în ei scriitorii clasici de mâine. Ar 
trebui citați aci criticii și eseiștii: M. Novicov, N. Moraru, 
Ov. S. Crohmălniceanu, I. Vitner, Silvian losifescu, Vera 
Călin și alţii. (...) Toate acestea dovedesc că există un 
climat nou, favorabil creaţiei literare. (...)”. 


Provocarea lui G. Călinescu 


A avut loc în coloanele Gazetei literare, în primele ei 
numere de apariţie; G. Călinescu n-a răspuns în nici un 
fel, presa n-a amplificat semnalul provocator, astfel că, 
din fericire, totul s-a liniștit. Nemulțumirea era deter- 
minată de insuficienta integrare realist-socialistă a 
romancierului dar și de activitatea sa de la Institutul de 
istorie literară și folclor - vezi nota 38 și contextul. În 
volumul meu precedent am menţionat slabul ecou critic 
pe care l-a avut romanul Bietul Ioanide în presa din 1953. 
În acest an, cu excepţia cronicii literare a Verei Călin 
(România liberă nr. 2910, 10 febr.) comentariile sunt pre- 
ponderent negative. Dar să derulăm chestiunea pe firul ei 
cronologic: 

Întâi a fost insistenta introducere a lui G. Călinescu în 
galeria de „artiști ai zilelor noastre” inițiată de Petru Dumitriu 
în primul număr al Gazetei literare și continuată de 

același, în contextul menţionării listei cu cele 20 de cărți 
de proză ce urmau să apară în acel an în cinstea „glo- 
riosului deceniu”. Criticând orientarea tematică spre 
trecut a multor autori, în defavoarea realității socialiste — 
orientare viziblilă la cei trei scriitori interbelici care 
fascinau generaţia tânără: M. Sadoveanu, Camil Petrescu, 
G. Călinescu - Petru Dumitriu“ pomenește și de intenţia 
lui G. Călinescu de a aborda teme actuale: „Căci ei uită un 
lucru foarte însemnat. (...) Că George Călinescu își con- 
tinuă Bietul Ioanide și, după cât aud, spre contempo- 
raneitate, în sensul cel mai strict al cuvântului”. 

La scurtă vreme, Petru Dumitriu“? face cronica viitoa- 
relor apariţii editoriale din acel an, în domeniul prozei; în 
listă găsim și o referire la G. Călinescu: „George Călinescu 
lucrează intens la pregătirea celui de-al doilea volum din 
Bietul Ioanide”. 

Că afirmaţiile sus citate n-au convins, ba mai degrabă 
par să fi avut rolul mantiei roșii agitate de toreador în 
faţa... unor priviri mai pătrunzătoare, o dovedesc inter- 
venţiile ample ale lui N. Doreanu și Henri Wald; primul cu 
referire exclusiv la roman, al doilea într-un context mai 
larg, de estetică marxist-leninistă; le reproducem, sever 
prescurtate. 


* 


Scrisoare deschisă către Bietul Ioanide“: „Nu este de 
mirare că dispariţia dumitale neașteptată, fără urme (parcă 
ai intrat in pământ) m-a intrigat: ce s-a întâmplat cu 
dumneata? 

— Așa a fost intotdeauna: excentric și paradoxal. 

— Cu «aztecii lui Montezuma, s-ar fi înţeles»; cu noi 
insă nu vrea să de ochii. 

— Mă rog, admit eu; dar din ce pricină? 

— Clocește ceva. 

— Vrea să ne uimească. 

— Tot ce se poate, mai spune cineva; un om ca el «care 
se izolează, vede universul și ignoră particularul» ce nevoie 
are de noi? 

În ce mă privește, tocmai chestia cu universul mă neli- 
niștește. Chiar acesta este motivul principal pentru care 
am pornit în căutarea dumitale: universul. Un artist are 
nevoie de univers; el are nevoie de toate; altfel creaţia lui 
ar suferi. Până aici cred că înţeleg bine. Dar altceva mă 
încurcă. Omul obișnuit nu poate vedea universul, dacă se 
astunde de oameni și de lucruri sau - exprimându-mă 
limpede - tocmai trăind în frământarea vieţii, lovindu-se 
la tot pasul de particular, el poate ajunge să vadă uni- 
versul. Oare artistul să aibă o altă cale, aceea a izolării, 
sau ai descoperit dumneata o metodă nouă? Ar fi o ino- 
vaţie, și eu unul n-aş zăbovi să trec la popularizare. Îţi 
închipui ce binefacere pentru omenire! 

— Vreţi să vedeți universul? Lăsaţi la naiba frământările 
vieţii: zvârliţi cât colo mizerabilul particular și izolați-vă! 

— Se spune că mai demult, unii oameni au mers destul 
de departe în această direcţie. (...) (Bănuiesc însă că 
metoda e neștiințifică — deoarece n-a fost pomenită în 
Anale; iar dintre prieteni, nimeni n-a experimentat-o). Dar 
dacă dumneata ţi-ai întemeiat științific inovaţia, atunci 
desigur vom avea un mare succes. (...) Ce bine mi-ar părea! 
Îți dai seama ce evoluţie? Dintr-odată, bietul Ioanide ar 
deveni ilustrul Ioanide. (Primul s-ar bucura bineînțeles, 
Gaittany). - 

Tocmai peste el am dat, căutându-te între amicii d-tale. 
Gaittany e truvabil și astăzi în expectație la Casa de Artă, 
dar pedestru și depeisat, pe trotuarul de vis-à-vis cu toată 
vreamea hibernală. (Cer iertare că sunt nevoit să folosesc, 
deși cu multă neplăcere, limbajul barbar și sulemenit al 
prietenilor d-tale. Dar altfel nu m-aș putea înțelege cu ei 
și — de ce să-mi ascund teama — poate nici cu dumneata!) 

— A, bietul Ioanide? exclamă înveselit Gaittany și făcu 
prin aer, ascendent, cu mănușa, spirala notorie. (...) 
Zărindu-mă, deveni mefient. Înghiți prăjitura și precipită 

manipularea lopeţii. (Dobitocul subsona că sunt de la 
Sfat). 

— Bietul Ioanide! își reveni, compasionând onctuos; ce 
vremuri, domnule! A murit! . 

Notorietatea mă dezolă; mă prăvăli în anxietate. 

— E cu neputinţă, strigai clamaros; afacerea s-ar fi 
ebruitat. 

Dar Butoiescu, taciturn și degajat, mă plantă la poartă, 
furat de mișcările repezi ale lopeţii. Considera colocviul 
încheiat. 

Nici Gulimănescu nu putu elucida chestiunea. 

— Să fi murit? râse malign; omul ăsta e în stare de 
orice. 

— Aș, făcu Smărăndache, — ţi-ai găsit! Dimpotrivă, se. 
spune că lucrează la planul de sistematizare - și culmea," 
e înamorat de parcuri și peluze. (...) 

Cu tot respectul ce-ţi port din cauza inovației epocale 
(și nu numai de aceea) n-am putut evita un suspin: «la ce 
folosește universul, dacă omul de lângă noi, cu inimă 
curată, e pus mai prejos, fie și alături, de amicul dumitale 
canin, Stoitz?». 

— Universul nu folosește la nimic; nici nu trebuie să 
folosească la ceva. Te afunzi în încântarea lui ȘI atât; 
restul e pragmatism. 

A cui a fost vocea aceasta din altă lume? Oare a du- 
mitale? 

— E a lui, o cunosc, auzii de pe o parte glasul Erminiei. 
El nu e om, să știți! E numai un «cerebral», o specie aparte. 
Fereşte-te de el! (...). 

— la seama, ia seama, mă avertizează una din voci; 
metoda lui nouă e vechea introspecțţie, în care îl iniţiază și 
pe Stoitz. 

— Aceasta e o calomnie, mă indignez eu: omul vede 
într-adevăr universul; a afirmat-o el singur. 

— E adevărat, îl vede, mă asigură vocea; dar te-ai între- 
bat cum îl vede? 

«Așa e, mă gândii; nu m-am întrebat niciodată». (...) 

— Specia aceasta, continuă vocea lui Hergot, se dis- 
tinge printr-o seninătate olimpică faţă de tot ce e natura 
(materie impură) (...). «Așa este, îmi ziceam, bietul Ioanide 
nu prețuia prea mult pe oameni. Mai ales el însuși avea 
valoare în ochii proprii. Așa ceva e greu de ascuns; prea e 
cu ochi și cu sprâncene». 

— Dar, îmi revenii brusc, înfruntând vocile; acuzaţia e 
totuși gratuită. Pe cine oare dispreţuia? le strigai în faţă, 
vehement și patetic. Haitele de tâlhari și ucigași ai lui 
Gavrilcea? Putreziciunile ciocoiești de teapa Hangerliilor, 
cosmopolite și vânzătoare de patrie? (...) Pe aceștia 
orișicare om cinstit îi disprețuiește. Bietul Ioanide a 
exprimat, în disprețul lui, sentimentul unui popor întreg. 

— Să zicem, se ridică o voce necruțătoare, deși haitelor 
lui Gavrilcea le-a pus pe ţeastă aureolă de intelectuali, 
idealizându-le în parte. Dispreţul poporului înseamnă însă 
luptă, nu izolare; iar lupta poporului e dragoste și ură. 
Bietul Ioanide a disprețuit și n-a luptat, fiindcă n-a urât și 
nici n-a iubit. (...) 

— Desigur, râse ironic vocea, el inventează universul; 
dar pe oamenii curaţi din vremea aceea, pe savanții și 
artiștii adevăraţi, pe omul simplu și cinstit, pe eroii luptei 
pentru umanitate nici n-avea nevoie să-i inventeze: trăiau 
și luptau alături de el, fără să-i vadă. (...) 

— Vrei să fugi? Râseră vocile; te supără adevărul! 

— Nu, strigai eu dezolat; nu mă supără. Să zicem că 
aveţi dreptate; e «individualist și mizantrop»; are «curio- 
zităţi intelectuale multiple»; e, mă rog, «olimpianist»; cu 
«orizont social mărginit»; admit că nu-i scutit nici de «ca- 
raghioslâc», dar nu-i puteţi nega patriotismul; «concepția 
lui are rădăcini în solul natal», «construiește pentru 
popor», arta lui e «menită mulțimilor». Orice aţi zice, 
«patriotismul lui e real». 

— Te grăbești mereu, râse vocea, nici nu mai știu care 
din ele; dumneata repeți unele cuvinte spuse laudativ de 
bietul Ioanide: despre sine însuși sau: cuvinte de om 
prudent. Adevărul este însă altul. El iubește patria, dar cu 

iubirea lui cerebrelă; și nu patria concretă, ci o imagine 
estetică, sau cum spune el «intelectualistă», adică până la 
urmă formală. Construiește pentru popor? Arta lui are 
rădăcini în solul natal și e menită mulțimilor? L-ai simţit 
vreodată iubind poporul cu simţiri și pasiuni omenești? 
intre el și popor, între arta lui și mulţime stă imaginea 
ruptă de realitate. Patriotismul lui nu este real; poate 
deveni real, fiindcă bietul Ioanide este în fond un om 
cinstit, iar omul din el trăiește încă, uneori viguros, cu 
toate că-i place nespus să-l acopere sub cenușa «cere- 
bralului». (...) 

Vai de mine în ce bucluc am intrat! Acum au pr și 
spiriduși. Cum să înţeleg asta? 

— Ai să înţelegi îndată. Cunoști imaginea de viitor a 
arhitecturii lui Ioanide? (...) 

Proiectul său urbanistic pentru Calea Victoriei te iz- 
beşte prin înfățișarea rece, nepăsătoare, pustie de simţuri, 
de idei, de viaţă. Arhitectura lui loanide nu este cucerirea 
asupra naturii. (...) Bietul loanide e robul «gratuităţii în 
artă», adică al artei fără motiv, cu alte cuvinte, al artei 
pentru artă. Arta bietului Ioanide nu e opusă formalis- 
mului, ci vieţii. (...) 

Uite așa mi-au făcut vocile acestea capul calendar. 
(...) Dumitale îţi place adevărul? De ce te înhami atunci 
la carul diavolului? (...). Leapădă-te de el! Ducă-se pe 
pustii! (...). 

Ce zici? Prezentul e o groapă dacă n-are perspectiva 
viitorului! Dar vai de viitorul lipsit de prezent! Lasă-le 
încolo de cârtiţe! Nu se poate trăi fără dragoste. Nimic în 
lume nu merită iubire mai multă ca omul. (...) 

Ce zici? Să creăm pentru oameni! Să ridicăm orașul 
nostru nou. Să-l împodobim cu arhitectura noastră; cu 
parcuri, cu pieţe și statui, cu teatre, cu școli și muzee. 
Să-i detașăm în zone de verdeață și soare, palatele de 
locuit, cu spaţii luminoase de odihnă, de plăcere, de cul- 
tură. lar deasupra, pe colina cea mai înaltă, văzut din 
toate părţile orașului, cu perspectivă spre marile artere, 

să zidim momumentul măreț și puternic al culturii, senină 
și încrezătoare, Universitatea; ca o mărturie a vieţii noi, a 
dragostei de oameni, a artei naţionale renăscute de so- 
cialism. 

Sunt atâtea de făcut. Oamenii vor să meargă înainte. 
Își cheamă alături artiștii. Să nu uităm și de «bietul» și de 
«ilustrul» Ioanide! Să ne minunăm și să ne bucurăm de 
loanide. Ce zici?” 


4 


Specificul gândirii artistice în creația literară”: „Vreau 
să vorbesc despre rolul gândirii abstarcte în cunoașterea 
artistică. Însă, mai înäinte de toate, trebuie să reamintesc, 
pe scurt, teoria leninistă a reflectării. (...) 

Așa de pildă, ultimul roman al lui G. Călinescu: Bietul 
loanide nu izbutește să ne înfăţișeze momentul istoric din 
preajma deslănţuirii războiului antisovietic în ansamblul lui. 
Cititorul ultimului roman al lui G. Călinescu rămâne cu 
impresia că mișcarea legionară a fost «o rătăcire» ideologică 
a unor tineri înfierbântaţi și nu o bestială diversiune politică 
a celor mai reacționare vârfuri ale burgheziei monopoliste 
internaţionale, îndreptate împotriva mișcării muncitorești. 

Pe de altă parte, cum se explică faptul că nu și-a făcut 
loc în roman nici un erou care să reprezinte rezistența 
activă a intelectualilor cinstiţi față de obscurantismul 
oficial, de ce universităţile noastre au oferit scriitorului și 
astfel de modele? 

Desigur, pentru că scriitorul și-a concentrat atenţia 
asupra fluxului unei stări sufletețti și de idei ale eroului 
principal — personaj excentric - pe care îl demoralizează 
tot ce se mișcă - portretizându-i pe ceilalţi eroi din punctul 
de vedere al eroului principal și nu din punctul de vedere 
al scriitorului militant pentru progresul social, care știe 
că anii dinainte de 23 August 1944 au fost pentru toţi 
oamenii cinstiţi - deci și pentru G.Călinescu — «anii im- 
potrivirii». 

Închizând cartea rămâi cu impresia că ai citit un roman 
scris înainte de 23 August 1944, de un scriitor neînarmat 
cu materialismul istoric. (...) Marile idei ale marxism- 
-leninismului permit ridicarea operelor socialiste dea- 
supra operelor din trecut. Astăzi, scriitorii nostri pot și 
trebuie să ne dăruiască asemenea opere”. 


* 


Spre sfârşitul anului, se pare că această dezbatere 
anticălinăsciană inițiată de Gazeta literară ar fi trebuit să 
continue în Viața românească, de astă-dată printr-un co- 
mentariu critic al aceluiași N. Doreanu referitor la ro- 
manul Bietul loanide. Articolul trebuia să apară în numărul 
din decembrie al revistei, conform Cuprinsului revistei 
Viața românească pe anul 1954 (in Viaţa românească nr. 
12, p. 240-245). A fost publicat abia în februarie 1955 dar, 
pentru coerenţa informării, reproducem acum o parte a 
acestei intervenţii, cu satisfacția că nici în 1955, acuzaţiile 
lui N. Doreanu nu au avut ecoul scontat în presă. Așadar: 
N. Doreanu - Despre romanul „Bietul loanide” 


O părere critică cu privire la poziţia criticii literare 


„După cum se știe, romanul Bietul loanide, apărut sub 
semnătura tov. acad. G. Călinescu, a suscitat în rândurile 
cititorilor un interes aparte, de un fel deosebit. Nici una 
din scrierile literare create la noi în ultimii zece ani nu a 
fost discutată în public atât de larg și chiar cu pasiune. 
Cititorii au simțit că romanul tov. G. Călinescu aduce cu 
sine ceva străin de spiritul vremii noastre. E drept că 
această stare de spirit a publicului a fost neobișnuit de 
neglijată în presă și de către Uniunea Scriitorilor și nu s-a 
reflectat în critica noastră literară. (...) În cazul acesta (...) 
rămâne de văzut din ce motive anume romanul Bietul 
Ioanide este respins de cititori, într-o vreme când în ţara 
noastră puterea este deținută de către clasa cea mai 
consecvent progresistă din istorie. (...) 

Anul trecut, cu mai multe luni înainte de apariţia ro- 
manului, acad. G. Călinescu a publicat în Contemporanul 
două articole în care afirmă și subliniează condiţia de 
neînlăturat a conţinutului de idei progresiste în arta 
noastră nouă, precizând că «arta este ideologie, arta 
implică o poziţie de clasă». (...) Şi acum, întemeiaţi pe 
principii solide, de acord, criticii, literați și autor 
impreună, să începem discuţia asupra romanului Bietul 
loanide, folosind ceea ce ni se concede, onest, constructiv, 
fără nici o susceptibilitate și pe obiect, 


Despre conținutul de idei al romanului 


Este cunoscut că acțiunea romanului se petrece în anii 
1939-1940. (...) Eroii romanului sunt intelectuali, cu ex- 
cepţia unuia, Butoiescu - supranumit capricios Boticelli — 
antreprenor de binale, foarte rezervat la chemarea ideilor. 
Mic capitalist, neatins de vârtejul afacerilor și concurenţei, 
acest Butoiescu nu e sensibil decât la interesele restrânse 
legate de ocupaţia sa care îi asigură mulțumitor veniturile. 
(...) Aceasta se arată a fi, din atitudinea lui, aşa numita filozofie 
a lui Butoiescu, școala «filozofică» a lui Butoiescu. (...) 

În roman mai apare o «filozofie», o școală «filozofică», 
aceea a lui Saferian Manigomian, intelectual cu înclinații 
artistice. Dar acest Saferian este în primul rând un mare 
negustor, prins în cătușele afacerilor de tot felul. (...) Aceas- 
tă consolare formează cealaltă școală «filozofică», fatalistă 
a romanului. Cea mai mare parte a personajelor din ro- 
man trăiesc într-un -fel sau altul, își ascund lipsa de 
gândire, de patriotism, de principii umanitare, decădere 
morală, își apără viața măruntă, interesele meschine, tihna 
burgheză, trădarea, la adăpostul «filozofiei» lui Saferian. 
(...) Ceilalți universitari, de pildă Gaittany, Bonifaciu 
Hagienuș, Gonzalv Ionescu, Andrei Gulimănescu sunt, de 
asemenea, oameni lipsiţi de idei și atitudini demne, fiecare 
căutând în vârtejul vremurilor de sălbăticie legionară, fie 
să-și păstreze, fie să obțină prin mijloace de care obrazul 

lor nu roșește, un loc de imbuibare și lenevie. Patria, 
umanitatea, reprezintă pentru toţi aceștia, idei răsuflate, 
lipsite de sens. Mai presus decât toate, ei așează ca și 
Pomponescu, ca și Saferian, viaţa lor mărginită, mize- 
rabilă. (...) 

Romanul scoate la iveală și o a treia școală «filozofică», 
aceea a lui Tudorel. «Filozoful» Tudorel neagă trecutul și 
viitorul ca abstracții și afirmă prezentul ca singur element . 
concret al vieţii. (...) 

Așadar, avem de-a face în roman cu trei așa-numite 
filozofii, cu trei grupe de idei. După cum am văzut, ideologii 
acestor grupe sunt: antreprenorul de la binale Butoiescu, 
a cărui deviză ar fi: «apa trece, pietrele rămân», negustorul 
Saferian, cel cu deviza; «așa e comerţul», din care apar 
derivatele: așa e politica, așa e viaţa sau - cel puţin — așa 
sunt împrejurările; și în sfârșit, Tudorel, pentru care concret 
e prezentul cu Hitler, războiul, pumnalul și pistolul, iar 
restul e metafizică, 

Dar loanide? Într-adevăr, Ioanide este figura centrală a 
romanului, eroul principal. (...) El este, în concepţia au- 
torului, însăși arta, umanitatea însăși. (...) Ioanide nu stă 
de vorbă cu ideile legionare decât prin copiii săi, Tudorel 
și Pica, și o face fără plăcere, neîndemânatic, cu grabă și 
plictiseală. În felul acesta ajunge să lipească fascismului 
astfel de etichete: «fleacuri... drăcii studențești... exaltare 
concentrată»; Ioanide crede că fascismul nu e decât o 
deosebire de «generație», opera unor «adolescenţi mânaţi 
de elemente suspecte și cu bani străini». (...) 

Vorbind despre activitatea legionarilor și adoptând atitu- 
dinea preferată de gânditor de pe culmea vremurilor, loanide 
exclamă: «La urma urmii, cine știe cum va înregistra 
viitorul aceste reprezentații pe care le-am dat cu toţii, ca 
niște actori inconștienţi». (...) Acestea sunt cu privire la 
fascism, ideile lui Ioanide, care formează totodată și ideile 
precumpănitoare în roman. E limpede că asemenea idei 
nu opun crimelor unor Gavrilcea sau Carababă, decât 
pasivitate în prezent și îndoială «filozofică» faţă de judecata 


134 


Literatura in totalitarism 1954 


viitorului. (...) În general, personajele nu acordă impor- 
tanță războiului. (...) Ca și în chestiunea legionarilor, singur 
Ioanide are privilegiul de a se pronunţa asupra războiului 
criminal. Și astfel, Ioanide găsește prilejul să se distreze 
(...) pe tema războiului. I se spune, că armata hitleristă a 
încălcat teritoriul Cehoslovaciei, iar el răspunde: «... nu 
mă interesează». (...) 

Dupăvcum s-a văzut, Ioanide este insensibil la pro- 
blemele vieţii sociale; de altfel, specialitatea sa este arhi- 
tectura. (...) Despre ficţiunile sale artistice și filozofice am 
avut ocazia să ne spunem părerea altă dată. (Scrisoare 
deschisă către „Bietul loanide”, publicată în nr.4 din Gazeta 
literară — 8 aprilie 1954). (...) 

Ca o încheiere asupra ideilor manifestate de eroii roma- 
nului, putem spune că ne găsim în faţa unei dezolante 
sărăcii sprituale. Despre idei progresiste nici nu poate fi 
vorba. Nici o scânteie de ideal omenesc în bezna acelei 
vremi încărcate de cele mai amenințătoare zgomote ale 
robiei și morții. (...) 

În romanul Bietul Ioanide, scriitorul G. Călinescu se 
arată neincrezător faţă de perspicacitatea cititorului și 
intervine direct în favoarea sau împotriva personajelor și 
ideilor, acoperind pe unele cu disprețul său manifest, iar 
pe altele învăluindu-le în simpatia sa. (...) Dacă ar fi să 
împărțim personajele romanului după sentimentele auto- 
rului față de aceste personaje, am săvârși multe greșeli. 
Putem oare urma ideile fantasmagorice ale lui Ioanide, 
apologetul disprețului faţă de societate, pe care autorul îl 
laudă pe toate drumurile în loc să-l doboare sub uci- 
gătorul său dispreţ? Oare Dan Bogdan, ucis pentru 
atudinea lui refractară, de către o bandă de legionari intre 
care și Tudorel, și totodată nimicit de disprețul autorului, 
nu merita, cu toate greșelile sale, cel puţin și compă- 
timirea noastră? 

Autorul biciuiește fără milă și disprețuiește mortal lipsa 
de idei a universitarilor; dar numai lipsa de idei, ca atare, 
fiindcă de îndată ce apar idei fie și de «spiritualizare» a 

crimelor legionare, cum sunt cele ale lui Tudorel, autorul 
le face imediat loc pe pagini întregi, în romanul său, fără 
să le opună altceva decât exclamațţiile lui Ioanide. (...) 
Autorul nu numai că nu combate ideologia slugarnică a 
lui loanide, dar o scoate în evidenţă bucuros, ostentativ, 
ca pe singura poziţie ce trebuie s-o adoptăm în viaţă. (...) 
În josul unei pagini, la subsol - cum se zice — cu literă 
măruntă, ni se aduce pe neașteptate la cunoștință, foarte - 
pe scurt și se vede în grabă, că «loanide însuși, cu toate 
intenţiile lui, este un om de mentalitate burgheză». (...) 
Dar atât ajunge? Ne putem mulțumi, de la un scriitor, în 
loc de atitudinea ideologică creatoare, cu o notă svârlită la 
subsol, în cinci rânduri și jumătate și confuză ca o perdea 
de camuflaj? (...). 

Cât despre ideologia romanului, s-a văzut că nu e 
progresistă, ci retrogradă. Vina nu poate fi aruncată în 
spatele bietului Ioanide, așa cum face nota amintită. 
Ioanide a primit din partea autorului sarcina de a difuza 
apelul ideologic al romanului. (...) Dar acum nu mai este 
vorba de Ioanide. Pe Ioanide îl cunoaștem. Acum e vorba 
de autor. Conţinutul de idei al romanului este el oare 
pozitiv, sau negativ? Ajută el în momentul de faţă la dezvol- 
tarea vieţii sau împiedică această dezvoltare? Răspunsul 
masei de cititori este categoric: nu, asemenea idei nu ajută 
vieţii; o păgubește; asemenea idei sunt retrograde și tre- 
buie respinse. 


În legătură cu realitatea artistică a romanului 


Desigur, nici nu poate fi vorba de a cerceta romanul 
Bietul Ioanide din punctul de vedere al realismului socia- 
list. Conţinutul de idei și realitatea romanului contrazic 
fundamental, neagă gândirea înaltă a socialismului. Atunci, 
din punctul de vedere al cărui realism ar putea fi judecată 
lucrarea din urmă a scriitorului G. Călinescu? Eroii ro- 
manului Bietul Ioanide sunt chiar autentici? Se poate; dar — 
încă o dată - un roman nu este realizat prin aceea că 

înfățișează oameni și împrejurări din realitate. (...) Ceea 
ce însă numește autorul «Mișcarea» adică sălbăticia. și 
trădarea de patrie a legionarilor, nu numai că nu este 
înfățișată real, prin ce a avut ea tipic, dar este și în- 
frumuseţată, idealizată. «Băieţii» lucrează în virtutea unor 
«idei» purificate de Tudorel; înfruntă pericole, își riscă viaţa 
pentru «ideile» lor; Dan Bogdan nu ne apare asasinat de 
banda «criminalilor legionari, ci numai speriat puţin cu 
«pumnale de operetă». (...) Din această împrejurare ne 
putem da seama că în romanul Bietul Ioanide, realitatea 
apare într-o lumină falsă. (...) 

În concluzie, romanul scriitorului G. Călinescu nu poate 
fi considerat o lucrare realistă;.romanul nu dovedește nici 
cel puţin respect pentru realitate; el denaturează adevărul. 
(...) În felul acesta, în romanul Bietul Ioanide realitatea 
artistică a devenit în esenţa ei o ficțiune străină de rea- 
litate. (...) Concepţia despre realitatea artistică ce stă la 
baza romanului Bietul Ioanide contrazice așadar concepția 
realismului în artă. Realitatea obiectivă nu numai că nu 
se reflectă întreagă în realitatea romanului, dar este larg 
înlocuită cu o ficțiune. Nu seamănă oare o asemenea 
concepţie cu acea a esteticianului subiectivist Titu 
Maiorescu, care afirmă că arta este «iluzia realității» și că 
«menținerea acestei iluzii este singurul element hotărâtor 
în artă»? Nu a fost conceput oare romanul Bietul Ioanide 
după recomandările aceluiași Titu Maiorescu, care sus- 
ținea că «subiectul poate fi luat din viaţa poporului, dar 
(că) tratarea (lui) nu poate să fie decât ideal artistic fără 
nici o preocupare practică»? Negreșit, cele două concepții 
seamănă ca două picături de apă. (...) 

Un asemenea roman se află în contrazicere cu toată 
literatura noastră clasică, precum și cu literatura din 
primul deceniu de libertate a patriei. El se orientează 
singur către literatura ce îndepărta poporul de cunoaș- 
terea adevărului asupra vieţii sociale. (...) îs a 

Câte ceva despre valoarea artistică a romanului 


Pentru a ne convinge de adevărul unor idei false și de 
realitatea unei ficțiuni, autorul romanului a trebuit să 
imbrace în forme «ideale» neadevărul. Separând ca ireme- 
diabil opuse ideea «umanităţii desăvârșite» de ideea «esen- 
tei vieţii reale», scriitorul a fost silit să-și chinuiască tehnica 
pentru a ne înfățișa ca frumos tot ce este desprins de 
practic, ce este impersonal în personalitatea eroului, cum 
ar spune Titu Maiorescu. (...) Dar ce artificii scriitoricești 
a trebuit să pună în mișcare autorul pentru a da conți- 
nutului negativ al romanului un aspect prezentabil! Ce 
tehnică subtilă și complicată a fost el nevoit să foloseacă, 
pentru ca să dozeze și să subtilizeze ideea dominanta, 
urâtă și negativă a romanului! (...). Faptele sunt integrate 
în roman mai mult logic decât organic. Ele se consumă 
izolat, fără să afecteze decât în treacăt viaţa romanului, ci 
nu fundamental. (...) 

O asemenea tehnică este tehnica unui maestru al formei. 
Această tehnică a formei nu pune în valoare conţinutul 
operei ci îl învăluie, îi ascunde păcatele, îl modelează (...). 
În roman, unde personajul este demonstrația, faptele ca 
și însemnătatea lor reală au evident importanţă redusă, 
Mai toate acţiunile apar grăbit și dispar fără să modifice 
nimic în esența vieții și fără să lase urme asupra oa- 
menilor. (...) 

incolo, în roman, totul este dizertaţie, cugetare, reflexie, 
anchete polițienești și judiciare, anecdote, zvonuri în jurul 
a diverse întâmplări senzaţionale, de tot soiul, o continuă 
«agitaţie». Și totuși, tehnica scriitorului dă acestui vârtej 
fără sens o aparenţă înșelătoare de mișcare reală, de 
viață adevărată. Cu o așemnea tehnică, e greu să te 
infrunți. (...) 

Dar în roman sunt descrise și întâmplări «serioase». 
lată, de pildă, moartea lui Gonzalv lonescu, moartea aceea 
imaginată de un maestru al ficţiunii și redată printr-o 
combinație subtilă de contraziceri logice. (...) Tot așa și 

moartea cealaltă, a actorului Carababă. Acesta e împușcat 
în plină reprezentaţie, fără să bage nimeni de seamă, și se 
prăvălește «cu un realism extraordinar» în interpretarea 
morţii eroului principal din piesa Banditul care n-a cu- 
noscut femeia, tocmai când era pe punctul să o cunoască. 
Două morţi, redate la înălțimea «marei geometrii». Ce morţi! 
Q plăcere! 

Scriitorul G. Călinescu, urmărind să poleiască în forme 
artistice, cu aspect de realitate, un conţinut imaginar și 
lipsit de frumuseţe, n-a izbutit să dea decât iluzia săracă 
a frumosului, în ciuda tehnicii sale artistice. Tehnica scri- 
itorului, dibăcia lui artistică oricât de iscusită s-a dovedit — 
și nici nu putea să nu se dovedească - neputincioasă în 
faţa unui conţinut defectuos. (...) 

Tocmai de aceea, tehnica scriitorului G. Călinescu e 
nereușită în romanul Bietul Ioanide, pentru că golind emo- 
ţia artistică de conţinut îi dă un sens fals, un sens de 
subtilitate estetică abstractă, pentru care îi obligă pe eroii 
romanului să se lepede de sentimentele omenești. (...) 
Cititorul nou cere artă adevărată, nu fărâmituri de la 
ospăţul estetic al «aleşilor». Între alte drepturi, cititorul 
nou își câștigă în regimul nostru și drept de vot calificat 
asupra valorilor estetice. Cei «aleși», dacă vor fi aleși, 
trebuie să reprezinte cerinţele artistice de nivel înalt ale 
cititorului nou. 

Acestea sunt, după părerea noastră, cauzele principale 
ale insuccesului din urmă a scriitorului G. Călinescu. El 
a publicat un roman superficial, cu conţinut fals, care 
denaturează realitatea. (...) 


Un singur cuvânt despre limba «literară» a romanului 


Concepţiei false asupra vieții, din romanul Bietul Ioanide, 
ii corespunde o falsă limbă literară. (...) Limba romanului 
Bietul Ioanide nu numai că nu dezvoltă sau cel puţin nu 
păstrează frumoasa limbă literară cucerită de poporul 
nostru, prin marii săi creatori de literatură, dar o schilodește, 
o degradează. 

Critica noastră literară și romanul «Bietul Ioanide” 


Spuneam că opinia cititorilor n-a fost luată în seamă 
critica noastră literară. Mai mult, critica profesionistă s-a 
orientat împotriva opiniei cititorilor. Asemenea poziție gre- 
șită dovedește în primul rând tov. Silvian losifescu, cunos- 
cut critic literar, în cronica publicată în Contemporanul 
nr. 52 (377) din 25 decembrie 1953, odată cu apariţia 
romanului. Tov. Silvian losifescu își începe cronica 
afirmând că «G. Călinescu a dat prozei noastre un aport 
de o însemnătate deosebită, prin publicarea unor cărţi 
între care și romanul Bietul Ioanide.» Tov. Silvian losifescu 
in loc să blameze, laudă greșelile și orientarea falsă a 
romanului.(...). E de mirare că după un an de zile de la 
apariția romanului, au rămas încă valabile laudele aduse 
romanului Bietul Ioanide, sub semnături de critici literari 
cunoscuţi, fără ca alţi critici și scriitori să se sesizeze și să 
simtă răspunderea menirii lor. 

Atitudinea critică, neprincipială nu servește nimănui, 
nici chiar scriitorului G. Călinescu; dimpotrivă, păgubește 
tuturora. (...) 


Încă un cuvânt în legătură cu scriitorul G. Călinescu 


Deși în romanul Enigma Otiliei se simte un asemenea 
gust amar de «esenţă» a vieţii reale și — firești — încercări 
obligatorii de schematizare, iar în romanul Bietul Ioanide, 
vechi influenţe realiste, deosebirea esenţială dintre cele 
două romane stă în concepția fundamental deosebită a 
aceluiași autor, realistă în Enigma Otiliei, subiectivistă în 
Bietul Ioanide. Poate că titlurile romanelor ar fi trebuit 
inversate: «Biata Otilia», pentru soarta hărăzită unei copile 
în procesul de descompunere burghezo-moșierească și 
«Enigma lui Ioanide». Un amănunt interesant: Ioanide l-a 
cunoscut pe Stănică Raţiu. Faptul e autentic, pentru că 
ni-l comunică autorul celor două romane. În romanul 
Bietul Ioanide, apărut la sfârșitul anului 1953, autorul 

preferă tipului de «individ placid» (din anii 1939-1940) în 
afară de Ioanide, pe Stănică Raţiu, înfățișat ca «exponent 
al umanităţii generaţiilor lui (de la 1909) gălăgios, capabil 
de toate malignitaţiile, însă deschis la vorbă, formu- 
lându-și pe faţă admiraţiile și ostilitățile». 

O asemenea absenţă de la realitate este de neînțeles la 
un scriitor contemporan. Ce se întâmplă cu dumneata, 
tovarășe Călinescu? Încotro vrei să-i abați TR oameni? 
Înapoi la Stănică Raţiu? 

Apariţia romanului Bietul Ioanide ridică încă o pro- 
blemă de cea mai mare importanţă și actualitate; în felul 
ei, o problemă capitală: este sau nu este scriitorul, prin 
opera sa literară, responsabil faţă de umanitate? Răs- 
punde el, sau nu e ținut să răspundă faţă de nimeni, de 
valoarea ideilor eticii și artei ce reprezintă opera sa? 
Aceeași problemă se ridică și când e vorba de critica 
literară. (...) Şi, în sfârșit, fiindcă se vorbește despre al 
doilea volum din romanul Bietul Ioanide, am propune un 
colocviu - dorindu-i rezultate bune - între scriitorul G. 
Călinescu și academicianul G. Călinescu. Pentru că, teoria 
ca teoria, dar până la urmă tot practica trebuie să hotărască”. 


Tudor Arghezi 


Am menționat în volumul anterior apariţia, după aproape 
șase ani de tăcere impusă, a lui Tudor Arghezi, în Viaţa 
românească, cu câteva versuri; mi se părea atunci că anul 
aniversar va fi mai generos pentru poet, ca frecvenţă în 
coloanele presei; aceeași bucurie m-a încercat și răsfoind 
primele numere din Steaua unde semnătura lui Lucian 
Blaga avea o anumită periodicitate, ce-i drept, ca tra- 
ducător. Dar opiniile lui Nestor Ignat (nota 38 și contextul) 
m-au adus repede la realitate; vremea lor, reabilitarea lor 

ca poeţi, ca de altfel și a lui Al. Philippide, nu sosise încă; 
puteau, însă, „activa” în planul secund - acela al tra- 
ducerilor, al gazetăriei, al literaturii pentru copii. În aceste 
din urmă două ipostaze îl întâlnim pe T. Arghezi în anul 
mult trâmbiţatului „glorios deceniu”. Deși nici îndelet- 
nicirea de traducător - altă linie moartă a frontului literar 
unde mai puteau activa interbelicii — nu i-a fost străină; în 
1952, de pildă, se editează Fabule de I.A. Krilov, traduse 
de T. Arghezi și Povestiri de M. Salticov-Scedrin, traduse 
in colaborare cu Octav Panaitescu; în anul următor, 
E.S.P.L.A. publică volumul În floarea vieții de Anatole 
France, în traducerea lui T. Arghezi. Toamna anului 1954 
pare să fie mai generoasă cu poetul de la Mărţişor, căci 
acesta intră în câmpul literar cu creaţii originale. Îi apare 
volumul de versuri pentru copii, Prisaca, tiraj 30.000 ex., 
Contemporanul reînvie rubrica favorită a publicistului 
Arghezi, Tablete -— care, însă, n-a avut decât patru epi- 
soade. Tot acum, în Viaţa românească”0, i se publică o 
insemnare despre Anton Pann. Atât. E mult, e puţin? 

Dar să desfășurăm filmul faptelor cu încetinitorul. 

Prisaca n-a produs multe comentarii printre criticii 
literari; dacă nu mă înșel, doar Ov. S. Crohmălniceanu, în 
numărul din octombrie al Vieţii românești comentează 
versurile argheziene, împreună cu alte patru cărți pentru 
copii, trei apărute în acest an: Baba iarna intră-n sat, 
versuri de Otilia Cazimir, Marea bătălie de la Iazul Mic, 
roman de O. Pancu-lași, Trestiile de aur, teatru de Mioara 
Cremene și volumul Basme de Vladimir Colin apărut în 
anul precedent. 

Judecate din perspectiva forței pedagogice, versurilor 
argheziene lise descoperă „în unele fapte și întâmplări (...) 
elogiul muncii”, în altele, depășirea unor mentalități deca- 
dente, deși „realităţile construirii socialismului” în prisacă (?!) 
sunt „doar aluziv atinse de actuala plachetă”. Să citim, însă, 
o parte a cronicii literare a lui Ov. S. CROHMĂLNICEANU: 
„Jucării poetice sunt și versurile din Prisaca lui T. Arghezi. 
Particularitatea lor constă însă în faptul că au fost 

confecţionate presupunându-l ca participant la joc pe poet 
însuși. În consecinţă, acesta afectează cu mai multă se- 
riozitate candoarea infantilă și începe împreună cu cei 
mici explorarea lumii din jur. Tonul folosit cu fineţe e 
tocmai cel care se stabilește în asemenea împrejurări, 
adică direct, comunicativ, adresându-se de la egal la egal 
tovarășilor de joacă: 


Omul zici c-a născocit 

El, mașina de clocit. 

Dar, pe câte mi-aduc aminte, 
I-a luat cucii înainte; 


Comic, doctoral, prefăcându-se a descoperi ceea ce 
omului matur îi era de mult cunoscut și dând explicaţii 
atotștiutoare: 


Căci în tagma păsărească 
Pune pe-alții să cloceasă, 
Hoțul, ouăle cu pui 

Ca să-i scoată cucii lui. 


În sfârșit, uimit și încântat în comentarea minunilor 
universului mărunt: 


Cuiburile, cu chirie, 
El le ia pe datorie 
Și, la șase, șapte paști, 
Face păsările cloști. 
(Clocitoarea) 


Notaţii foarte amănunțite, precise, evocă atmosfera veţii 
de fiecare zi. Dănuţ calculează cu creta pe uși, costul unei 
biciclete (Bănuțul): vrăbiile se adună zgribulite înaintea 
coteţului lui Dulău, care le cedează «gingaș» jumătate din 
rația de mămăligă (Inimă de câine); mâţa doarme pe o 
pernă «cu burta-n sus»; «scurteica-i ca de vată» e încheiată 
«cu opt nasturi», din care sug «cinci cotoșmani» (...). 

Cercul realităţilor zilnice îi lărgesc și mai mult operaţiile 
sau apropierile poetice îndrăzneţe, evitând dulcegăria și 
flatând cunoștințele copilului, simţul lui de observaţie 
precoce. (...) 

Implicarea poetului în joaca micilor săi prieteni, per- 
mite și o mai ascuţită individualizare a diferitelor făpturi. 
Ele nu sunt prezentate ca simple figuri în trecere, despre 
care se dau diferite relațiuni, ci ca prieteni vechi ai casei, 
cu slăbiciuni și năravuri bine cunoscute. Copilului nu i se 
face astfel cunoștință cu «un lăstun», «o furnică» sau «un 
ciocârlan bătrân», ci cu «vrăbioiul de-astă toamnă», cu 
«stupul de pe vâlcea», cu «Gri-Gri», cu Zdreanţă sau Bogorici. 
„În Prisaca, reprezentantul fiecărui soi de gânganie, pasăre 
sau patruped, capătă o istorie a lui. (...) 

«Puiul de greier» e locatar vechi al casei. El circulă 
«nesupărat», «de-a bușilea, pe sub toate ușile» și familia-i 
cunoaște înclinațiile muzicale: 


Când începe, să te ţii! 
Cântă otova prin frâng, 
Că și măâțele se plâng 
De atâtea melodii. 


Și mai interesant e Zdreanţă, care a prins năravuri 
urâte (...). 

Individualizările se sprijină astfel mai puţin pe o împru- 
mutată caracterologie umană și fixează tot mai mult datele 
particulare afective ale existenţei diferitelor ființe necu- 
vântătoare din preajma noastră. (...) Tâlcul moral cuprins 
în unele fapte și întâmplări din aceleași motive, se specia- 
lizează, și placheta reușește să facă, de pildă, elogiul muncii, 
sub câteva fețe variate ale ideii. „Ostenita de albină” devine 
simbolul modestiei celor harnici, în timp ce păţania 
«tâlharului pedepsit» dă imaginea tăriei lor. Ultima 
poezioară exprimă chiar sub formă sentenţioasă expli- 
caţia: înfrângerii uriașului șoarece borfaș de către mă- 
runtele lucrătoare ale stupului (...). 

Superioritatea activităţii colective, unitatea și forța pe 
care le dă munca în folosul tuturor, sunt sugerate și în 
versurile de la începutul volumului. Iarna și-a așternut 
deasupra stupului domnia ei tăcută. Orice mișcare, orice 
viaţă s-ar părea că a încetat. (...) Interesant este că și o 
poezie mai veche a lui T. Arghezi se oprea asupra acelprlași 
împrejurări: în Cântec de Buduroi (Hore), poetul evoca 
Stupul prins sub nămeţi, dar imaginea îi trezea în spirit 
decadent ideea recluziunii, a izolării de oameni. Tabloul 
nu era al lucrătoarelor harnice, ci al maicilor retrase în 
chilii, iar sentimentul singurătăţii și al topirii simțurilor 
intr-o stare de semitrezire, proprie hibernării, era detailat 
cu voluptate: ` 


Trebuie să fie bine 

larna-n stupii de albine. 
Adormit pe jumătate 
S-asculți viscolul cum bate. 
Sfârcul nu te mai atinge 
Viscolul nu te mai ninge. 


Stai că fac un buduroi 
De iernat şi pentru noi. 


Alăturarea celor două poezii indică — după cum se pare — 
în activitatea poetului o schimbare de mentalitate, a cărei 
extindere și dezvoltare în direcţia ultimelor versuri nu 
poate fi decât imbucurătoare. Să sperăm că artistul o va 
face sensibilă și în creaţii axate pe o mai directă înfățișare 
a realităţilor construirii socialismului, încă doar aluziv 
atinse de actuala plachetă”, 

Așadar, în 29 septembrie, cunoscuta rubrică arghe- 
ziană Tablete revine în memoria jurnalisticii, dar nu mai 
are aceeași stabilitate, periodicitate și durată ca în 
Adevărul: zilnic, pagina 1, dreapta-sus. Contemporanul 
incă șovăie: întâi pe prima pagină, apoi într-a treia, iarăși 
pe prima, apoi rubrica și semnătura dispar. 

Dar să vedem, aici și în note, care este temperatura 
condeiului arghezian, atât de incisiv și de strălucitor până 
in 1948. Titularul rubricii trebuia să comenteze expoziția 
Prietenia româno-sovietică în arta populară din R.P.R. Arghezi 
procedează astfel: renunţă la concizia proverbială a ta- 
bletelor sale și scrie un serial de trei episoade, unul mai 
lung decât altul - după moda publicistică a vremii — primul 
fiind un eseu, al doilea pamflet, al treilea reportaj. Dintre 
cele trei episoade întitulate Gânduri la o expoziție de artă 
populară, doar în ultimul, T. Arghezi”!, dă o oarecare ima- 
gine despre sus-citata expoziţie prin comentarea unor 
exponate care dovedeau ingeniozitatea meșteșugului ro- 
mânesc. Primele două sunt doar „gânduri”, care-i permit 
încercatului gazetar să facă abstracție de titulatura pomp- 
oasă a expoziţiei despre care, în primul episod nu se face 
nici o referire; observând scăparea, redacţia adaugă în 
partea a doua cuvenita completare. Așadar: 

Gânduri la o expoziţie de artă populară (1)72: „În marile 
tăceri ale trecutului; poporul românesc, îimpovărat de sufe- 
rinţe așternute peste el ca niște pături de plumb, nedrep- 
tățit și asuprit sute și sute de ani, a făcut mai mult decât 
să are, să semene, să secere și să rabde mut. Îi încolțiseră 
aripi crisalidei. l 

Pe întuneric, el a ivito muzică și o poezie. Romantismul 
speranţelor a visat în basme. Fantezia i-a inspirat dansuri 
de sprinteneală și i-a fost și gustul delicat, știind să aleagă 
dintre tonuri și contrarii. Cusăturile și costumul, pretu- 
tindeni alb, variază de la tărâm la tărâm și chiar între 
cătune. Surprinzător, el simte nuanța și subtilul. Înseși 
credințelor religioase, dogmatice și rigide, le-a schimbat 
caracterul, îndulcindu-le cu datine, colinde și superstiții 
care, tocindu-le asperităţile, le retușează. Preotul, des- 
făcut de solemnitate, se chemă popă. Snoavele, zicalele și 
proverbele lui îi dau de gol firea neliniștită și neastâmpărul 
de a înnoi! lucrurile primite măcar la suprafață. Înfățișarea 
pe broderii și scoarțe a faunei și florei ambiante e o sti- 
lizare. (...) 

Toată forfota lui de imagini, firimituri răzlețe, motive, 
pretexte și culori degradate, nu și-a aflat o denumire, 
regretabil acceptată în toate limbile pentru manifestările 
de artă telurice, decât în englezescul «folklore», care cam 
jignește urechea. Ne-am obișnuit să numim poezia po- 
porului „populară”, ca și muzica lui, cu oarecare simț de 
superioritate încrezută. (...) 

Mi-aș permite afirmaţia incomodă că poezia «cultă», 
încă nu a putut ajunge miracolul Mioriţei decât, poate, cu 
Luceafărul marelui nefericit Eminescu. 

Orișicum, dacă mai înainte i s-a cerut poporului să 
facă grâu, porumb, sfeclă, picioici, bumbac și orez, facul- 
tățile lui esenţiale au fost diminuate și primite cu o 
toleranță milostivă. S-a crezut acum vreo 50 de ani că 
promovarea lor putea să vie de la așa-zisul curent al 
așa-zisului semănătorism, pornit cu intenţii de substanţă, 
dar nici calitatea nici metrajul stofei de înveșmântat ideea 
nu s-au ajuns. O jumătate de cioarec era prea puţin. 
incredinţată marilor cărturari de la sate, culegătorii de 
anecdote, aduși în București la Minister, misiunea s-a 
rezolvat într-o literatură fabricată pentru proști, plictisiţi 
și ei de perseverenţa nulităţii, ca obiectele purtate numai 
la ţară. Revista acestor arendași ai geniului naţional rămase 
cu atâţia cititori câți redactori avea, delectaţi între dânșii. 

Trăiam oarecum paralel două literaturi: una vie, a po- 
porului, despărțit de surtucărie prin câteva prăpăstii, neaco- 
perite de Miloriditatea noului curent și alta a cafenelei 
(vezi Chat Noir și Closerie des Lilas) care cânta nimicurile 
emasculate și elanul ermafrodit. (...) 

Poezia de la Capşa izbutise să cânte și mărcile de parfu- 
merie pariziene, ca Guerlain. (...) 

Un debușeu al acestei poezii, difonnată și estropiată de 
taraful mahalalei era câteodată restaurantul select, la 
orele inaintate, când boierii politicii și avocaturii cher- 
cheliți chemau cobzarul să li se apropie de ureche, să le 
fredoneze în șoaptă legănată scabrozităţile degenerării 
afrodisiace... (...) 

Un gen inedit de expoziţie de artă s-a inaugurat în 
București. Invitaţi să colaboreze cu expresia lor personală 
la demonstrația talentului făcut în sfielile lor, muncitorii 
brazdelor și ai uzinei n-au întârziat să participe la această 
incercare revoluționară. Artele nu mai sunt monopolul de 
diplomă și absolvenţă și niște privilegii ale unei categorii 
restrânse și epuizate căzută în mercantilism și anchiloză 
și rezumată la șablon. (...) 

Din sute și mii de rezultate, calitatea se alege mai 
adevărată și mai pură dintr-o sută. Deocamdată, indi- 
ferent de rezultat, începutul e greu, însă primează ideea și 
strădania educatoare. Odată croit, drumul poate duce 
departe. Frica de sine, vinovată de atâtea temperamente 
pierite și umilite de rânjetul scepticei mediocrităţi, dis- 
pare. Aptitudinile omului de rând și anonim au timpul, 
răgazul și trebuincioasa înţelegere să sporească în întin- 
dere, în sus, și în adâncime. 

Rafinat, diamantul șlefuit și meșteșugit în aur, dă, 
bineînțeles, un giuvaier. Dar în stare nativă, pe gemă, el 
nu se găsește în săpunul de toaletă: caută-l în cărbune, în 
pământ, din care se înalţă cucuruzul”. 

Nici în partea a doua, Tudor Arghezi”? nu se decide să 
comenteze expoziția; umoarea sa nu mai este calmă și 
meditativă ci sarcastică și sangvinară; îl regăsim în tota- 
litate pe Tudor Arghezi din tabletele din 1947 din Adevărul 
dar și din Biletele de papagal, 1945: „Expoziţia pomenită 
intr-o însemnare precedentă își oferă publicului compar- 
timentele și vitrinele, răsfățate pe spaţii generoase. Localul 
de odinioară, am putea spune astăzi palatul, prefăcut și 
întinerit în capacităţile și formele lui construite, a putut fi 
adaptat estetic scopului actual. El fusese clădit pentru 
acoperirea ruinelor rămase în pământ, chiar ale unui 
palat, proiectat într-un moment de apogeu al Senatului, 
confortabilă instituţie de aţipit în fotoliu după o masă 
copioasă, udată din belșug. 

Bucureştenii mai recenți n-au văzut, după primul război 
mondial, aceie pivniţi, beciuri și catacombe subterane 

căscate, căzute în carie, putrede și pestilenţiale, în care se 
vărsau căruțele cu gunoaie (...). Un planșeu rapid, de 
beton așternut peste acest cimitir de iluzii și zdrenţe, mai 
păstrează, probabil (au trecut 38 de ani și câteva generaţii) 
dedesuptul lor drojdiile râncede, leneș descompuse ale 
unei civilizații de burtă și bucătărie. | 

Imensa hardughie trebuise la ceva. Intra în Cartea de 
citire și în limbajul oficial cuvântul nou «cultura», de un 
; prestigiu destul de obscur, și el trebuia neapărat umflat și 
distribuit. Dar pentru cultură, nu erau de ajuns unii, care 
o zămisleau pe tăcute, mai trebuiau niște limbuţi, niște 
culturali, niște profesioniști de buget, chibiţi ai științei și 
poeziei și prozei, încolțiți în seră de aclimatizare; din di- 
plome și certificate, și drămuiţi cu vocaţia tălmăcirii în 
conclav închis și în categorie acaparatoare, secretele 
bibliotecii și ale custodelui Polichinelle, lansați în clăbuci 
și baloane de săpun. (...) 

Ne amintim de asemenea de Ziua sau Luna Cărţii, 
realizând într-o privinţă și circul cu clovni. Un batalion 
albastru își făcu apariţia cu șapcă și cozoroc și cu o cruce 
lată, cusută cu mătase aurie pe pieptar: unul din numerele 
de artiști. Erau. «culturali», culturali de a treia și a patra 
integrală și semi-intelectualitate, chiar literară, în care 
figura și câte un profil scăpat din rândul unei semi-in- 
telectualităţi de rangul aproape întâiul. Avizi de obiectiv și 
publicitate și conștienți de fotogenia fiinţei lor renăscute, 
se impingeau să li se ia poza în primele rânduri. (...) Ei 
roiau în tunica și pantalonii Frontului Renașterii 
Naţionale, prezidat de un Urdăreanu (se recomanda din 
oficiu a se citi cu dicţiune cadenţată de solfegiu și cu 
accent parizian: Ur-da-ri-a-ne, ca nu cumva să se bănuie 
că urda derivă de la oaie, târlă, brânză și cioban). Pru- 
dentă, dulce și gentilă această intelectualitate politică, 
academică, universitară, filozofică, artistică, teologică etc. 
avusese toată grija să-și aprovizioneze din vreme gar- 
deroba cu verdele, albastrul și cu vânătul italian necesar, 
pentru orice eventualitate subită și deghizament, 

prevăzută și cu devotamentele respective de rezervă de 
dreapta, de mijloc și de stânga. (...) Într-un acces de satiră 
nu scosese regele, oare, circul intelectualilor săi cu barbă, 
cioc și roșii pe buze să defileze în pas gimnastic pe Calea 
Victoriei în straie de culoare, salutând militărește un balcon, 
unde se umfla de râs regizorul. 

Vasăzică, Expoziţia populară, pe teren, e așezată între 
Palatul de Justiţie, opera masivă și totuși zveltă, stilată a 
arhitectului Mincu, un mare artist melancolic, și bise- 
ricuţa fără nume de autor bine cunoscut, strâmtorată în 
circulaţia automobilă din jurul ei. (...) Anacronismul 
minusculului chivot, respectat de târnăcoape, de lopeţi și 
municipalități, din vremea opaițului cu seu și a candelei 
cu iască, în gloata limuzinelor cu benzină detonată, nu 
supără priveliștea ci-i dă un accent de fragedă naivitate. 
Clopotul de liturghie amestecat cu clacsonul autocarului 
e aproape idilic. Prezenţa acestui paraclis în apropierea 
sălilor de expoziţie, e ca o introducere potrivită la ce va 
avea vizitatorul de văzut. (...) 

Impresia vizitatorului atent, după două ore de examen 
al meșteșugarului industrial, ieșit din palma muncitorului 
de uzină, și al migalei casnice, a femeii de la vatră, este 
sugerată de dovada unei răbdări, niciodată dezminţită a 
unei ingeniozităţi de inteligenţă subtilă și a unui gust 
concret. O mărturisim cam cu sfială ca să nu se pară că o 
râvnă patriotică necontrolată ne imbată cu extaz de co- 
mandă”. 

Rezultatet: „Acum vreo 25 sau 30 de ani, cercetân- 
du-se starea studiilor mai micilor funcţionari de stat, 
neparveniţi la gradul de directori generali sau miniștri, o 
parte din ei a fost obligată să prezinte la un soroc fixat 
diploma de bacalaureat. Spectacolul unei clase de im- 
piegaţi, copiști, arhivari și vameși, cu mustăţi și uneori cu 
barbișon, cu degetele fripte de tutun, siliţi să ia ghiozdanul 
în spate și să puie pantalonii scurți din familie, promitea 
sa fie interesant. Câţiva camarazi din profesia mâzgălicilor 
de hârtie, am ţinut sa asistăm, din băncile unui liceu, la 

examenul oral de limbă română, cum i se spunea la școala 
limbii românești. 

Am încercat o emoție comparabilă cu Eroica lui Beethoven. 
Jumătate din candidaţi nu reţinuse din viaţa care le în- 
cărunțea cât mai rămânea din pleșuvie, numele unui 
oarecare Mihai Eminescu, iar ceilalţi știau că individul 
citat la catedra comisiunii de examinare era încă în viaţă. 
Insistând, profesorii i-ar fi putut afla adresa și numărul 
de la casă. 

Dacă am mai participa astăzi la un examen nu de 
bacalaureat dar de o clasă echivalentă cu ceea ce a fost 
inainte școala primară, n-am mai cunoaște surprizele 
experimentate acum vreo 25 de ani, din care încă scădem 
15, rămâne cum și este, că trecerea de la ignoranța minoră 
la documentarea exactă și la toate nivelurile de studiu, 
s-a operat în ultimii zece ani. 

Dacă o mare acţiune primește numele de operă, nici 
una nu merită mai mult această denumire ca realizarea 
uriașă, să treci câteva milioane de oameni dintr-o beznă 
perpetuă milenară în seninătatea diafanului răsărit. De la 
rânză, omul s-a ridicat la intelect ca altădată de pe 
brâncile maimuţei în picioare. 

O serie de edituri conjugate au atacat din flancuri, și 
ele, ignoranța masivă prin punerea la îndemâna cititorilor 
iviți din neant și la toate treptele de receptivitate, cărți 
peste cărți, vagoane și trenuri de cărți. Ediţiile de 30.000 
de exemplare au ajuns un tiraj banal. Librăriille, chioș- 
curile și casele de citire se înmulțesc neîntrerupt, sporește 
pofta de lectură. (...) Astăzi, se citesc în tramvaie «cărţi», 
nu-ți vine să crezi. Agăţat cu un braţ de cureaua vagonului 
și impins din spate de aglomerația călătorilor, tânărul de 
acolo, adâncit într-o povestire, într-o deslușire tehnică 
sau științifică, absent la înghesuială, urmărește o pro- 
blemă, care nu e chiar atât de simplă, pe cât ar presupune 
nu știu cine. Discret, îți arunci ochii pe textul ce-l preocu- 
pă și ești satisfăcut. Mâinile nu sunt de coconaș: calo- 
zităţile atestă un lăcătuș, dar un lăcătuș intelectualizat. 

Intelectualitatea s-a deplasat: pentru natie și țară e un 
câștig esenţial. Cartea citită e pusă alături de altă carte 
citită și în căminul lui George Neacșu se înfiripează o 
bibliotecă. Este un rezultat? Este. După cât se știe anul ce 
vine coincide cu lichidarea analfabetismului, definitivă. 
Este un rezultat? Este. Îl poate tăgădui cineva? Nu. (...)” 


Lucian Blaga 


Lucian Blaga semnează ca traducător în Steaua și, 
până-n aprilie, când apare primul număr al acestei reviste, 
publicase în predecesoarea acesteia: Almanahul literar, 
fragmente din Faust de Goethe; nu ne așteptăm, desigur, 
la o colaborare permanentă, nici măcar la nivelul revistei 
clujene; de pildă din cele nouă numere ale gazetei, Lucian 
Blaga publică traduceri’ în patru numere: sonete de 
Shakespeare, poezie chineză, africană, egipteană şi, 
se-nţelege, din Goethe. Referitor la Faust, aflam din Viaţa 
românească! că, în vederea editării, mai exista o tra- 
ducere recentă, iar revista propunea o dezbatere compa- 
rativă, publicând în același număr variante ale aceluiași 
text, în tălmăcirea lui Lucian Blaga, Ion Iordan și I. U. 
Soricu: „Problema traducerilor din poezie este dezbătută 
tot mai larg în rândurile scriitorilor și iubitorilor de lite- 
ratură. Astăzi, când munca de traducere a marilor opere 
din literatura universală a luat un avânt deosebit, în con- 
dițiile revoluţiei culturale, diversele aspecte ale problemei 
se cer discutate și lămurite cât mai profund, pentru ca 
traducerile să poată avea un cât mai înalt nivel artistic. 
Recent s-au terminat două traduceri ale capodoperelor lui 
Goethe, Faust, semnate de Lucian Blaga și de I. Iordan. 
Întrucât publicarea unor fragmente din aceste traduceri 
ar stârni discuţii printre scriitori, credem că este nimerit 

să propunem colaboratorilor și cititorilor noștri o discuţie, 
care să îimbrăţișeze, pe cât posibil, problema traducerilor 
în ansamblul ei. Ca bază concretă a discuţiei, propunem 
analiza traducerii cunoscutului monolog al lui Faust în 
trei versiuni: cea veche, a lui I.U. Soricu, și cele noi, ale lui 
Lucian Blaga și I. Iordan. 

Confruntarea celor trei versiuni, credem că va prilejui 
observaţii interesante asupra fidelității traducerii, limbii, 
imaginii poetice, etc.” 

Totuși, spre sfârșitul anului, revista Steaua aduce semnă- 
tura lui Lucian Blaga în față, în deschiderea revistei; 
astfel, în numărul ultim (nr. 9) după versurile lui Victor 
Felea (Republicii, Așa vor rămânea), urmează două în- 
semnări despre pace, prima a lui Lucian Blaga”7, a doua a 
lui C. Daicoviciu: Pacea trebuie apărată. Cu excepţia 
angajamentului din final, nici urmă de truismele (veștejiri, 
încrâncenări, comparativism găunos etc.) cu care ne-au 
obișnuit numeroasele articole pe tema păcii și războiului 
semnate de scriitori: „văd Clujul, văd Sibiul, văd 
Bucureștii, Iașii și Timișoara, și toate orașele și satele 
românești. Cred cu tărie că aceastea vor dăinui prin secole 
și că nu vor fi transformate în mormane de cenușă. Istoria 
poporului nostru a fost prin veacuri un lung șir de sufe- 
rinţe; nădăjduiesc că acestora nu li se va adăuga și cea 
mai mare suferință, decurgând din nimicirea civilizaţiei. 

Într-o singură viață am fost de față celui dintâi și celui 
de-al doilea război mondial; am auzit freamătul mașinilor . 
de război și plânsul popoarelor. Prea destul a fost pentru 
rezistența unei inimi omenești. Apocalipsul atomic trebuie 
să rămână în imaginaţia ațâțătorilor la război. Patruzeci 
de ani m-am închinat creaţiei literare: am oroare de dis- 
trugere. Am fost patruzeci de ani preocupat de toate pro- 
blemele culturii; iubesc ce-i frumos și urăsc un singur 
lucru: pustiirea. 

Dar mai presus de orice iubesc pacea. Pacea: singurul 
climat în care infloresc energiile popoarelor, zâmbetul 
femeilor și al copiilor. 

Pacea însă, după cum toţi o știm, e pusă la o nouă și 
gravă incercare la această răscruce de vremuri. O vom 
apăra cu toată îndârjirea, cu cuvântul și, dacă e necesar, 
cu fapta.” 


Al. Philippide 


ȘI Al. Philippide, curajosul susținător între 1944-1948 
al autonomiei esteticului, al neuniformizării temelor și 
expresiilor poetice, a cantonat în toţi acești ani în do- 
meniul traducerilor. Presa anului îl reţine ca tălmăcitor?8 
din Pușkin, Rendis Dimos, Hamzatov Rasul, Andrei Malişco, 
C. Simonov ș.a. în calitate de comentator”? al operei lui 
Cehov și Pușkin dar și ca ca teoretician al artei traducerii, 
interesat în a-și spune cuvântul în discuţiile pe marginea 
tălmăcirilor din epocă. De altfel, această activitate luase 
în ultimii 2-3 ani un avânt fără precedent; scriitori mai 
vârstnici sau mai tineri s-au lansat în traduceri mai ales 
din literatura rusă și sovietică, publicate fără discernă- 
mânt de editurile din vreme. Aproape toată suflarea literară 
traducea: Maria Banuș, V. Porumbacu, E. Jebeleanu, 
Radu Boureanu, Cicerone Theodorescu, Demostene Botez, 
Mihnea Gheorghiu, Tașcu Gheorghiu, Tudor Măinescu, 
Ion Meiţoiu, Aurel Covaci, Ion Brad, Al. Andriţoiu, A.E. 
Baconsky, Petre Solomon, Ioanichie Olteanu ș.a. Acesta a 
fost motivul pentru care, în acest an, la Uniunea Scri- 
itorilor s-a reînfiinţat secţia de traduceri. 

Despre arta traducerii vorbește Al.Philippide* și în faţa 
elevilor Școlii de literatură și critică literară „Mihai 
Eminescu”, expunere publicată parţial în revista Tânărul 
scriitor. 

O imagine mai completă a politicii traducerilor, cu accent 
pe succese și poticniri ne-o oferă Al. Philippide în Viaţa 

româneascăt!: „Dacă aruncăm o privire asupra tradu- 
cerilor din poezia rusă și sovietică din ultimii zece ani 
observăm două fapte. 

Numărul lucrărilor în versuri traduse din rusește este 
considerabil: întrece cu mult nu numai numărul tradu- 
cerilor din poezia rusă făcute înainte de 1944, dar întrece 
cred, chiar numărul traducerilor din poezia universală 
făcute în intervalul 1900-1944. Mai demult, la noi, se 
traducea foarte puțină poezie. Numeri pe degete tradu- 
cerile bune de poezie care au apărut între 1900 și 1944, 

Al doilea fapt este că toate traducerile din poezia rusă 
și sovietică apărută după 1944 sunt făcute de poeţi: Bine- 
înțeles nu toate sunt de aceeași calitate și, luate în 
amănunt, unele din ele au lipsuri și greșeli. (...) 

Din păcate încă puţini poeţi de-ai noștri știu atât de 
bine limba rusă încât să poată traduce direct din originalul 
rusesc. Au nevoie, de cele mai multe ori, de un colaborator, 
de cineva care să știe foarte bine rusește și care face o 
traducere textuală în proză, pe care ei o versifică și o fac 
poetică. Lucrul în asemenea condiţii este mult mai greu 
decât atunci când poetul traducător traduce direct din 
original. (...) 

Înainte de 23 August 1944, după cum am spus, poezia 
rusă și sovietică era la noi — datorită politicii anticulturale 
a oligarhiei burghezo-moșierești — în mare măsură necu- 
noascută. (...) 

Dacă ar fi vrut să cunoască poezia lui Lermontov, a lui 
Necrasov, un cititor obișnuit și nu un șoarece de bibliotecă, 
n-ar fi găsit în românește nimic. Cei care știau vreo limbă 
străină, mai ales cei care știau nemțește, cunoșteau în bune 
traduceri poeziile lui Pușkin și ale lui Lermontov. Cei care 
puteau citi poezia rusă în original erau foarte puţini. Din 
poezia sovietică un cititor român nu găsea în românește, 
cred, chiar absolut nimic, din cauză că politica culturală 
oficială a timpului era ostilă răspândirii culturii sovietice (...). 

Traducerile mai slabe au fost corectate cu prilejul noilor 
ediţii sau au fost făcute din nou de alți scriitori. Așa s-a 

întâmplat cu poeziile lui Maiakovski. Maiakovski e un poet 
cu o expresie foarte personală, dificil de tradus, cu un stil 
eliptic și ritm sincopat care în românește se potrivește 
greu. De zece ani încoace s-au făcut la noi numeroase 
traduceri din Maiakovski și sunt poeme de ale lui care au 
fost până acum traduse de mai multe ori. Abia anul acesta 
insă a apărut la «Cartea rusă» un volum de Poeme alese 
care înfățișează în sfârșit o traducere onorabilă din 
Maiakovski. (...) S-au ales cele mai bune traduceri de până 
acum. Bineînțeles, așa cum spune și cuvântul introductiv 
al editurii, «fără a reuși întotdeauna și în măsură egală să 
învingă greutăţile pe care le pune în faţa poetului-tradu- 
cător versul maiakovskian. (...) 

Cam același lucru care s-a întâmplat cu traducerea 
versurilor lui Maiakovski s-a întâmplat și cu traducerea 
lui Pușkin. Acum câţiva ani, cu prilejul aniversării a o 
sută cincizeci de ani de la nașterea lui, s-au tradus, tot în 
grabă, mai multe poezii. După aceea lucrul a fost început 
din nou, de data asta pe îndelete. Au apărut poemele 
Tiganii, Fântâna din Bakcisarai, Călărețul de aramă, tra- 
duse de G. Lesnea. Traducerile lui Lesnea sunt poetice, 
lucrate cu meșteșug și au, față de toate celelalte traduceri 
din Pușkin de la noi, avantajul că sunt făcute de-a dreptul 
din rusește. Lesnea a dat de asemeni traducerea integrală 
a lui Evgheni Oneghin. Basmele lui Pușkin au fost traduse 
în ton popular, cu haz și culoare de Adrian Maniu. Pușkin, 
a cărui operă poetică cuprinde poezii lirice epice și dia- 
logate, poate fi tradus de mai mulţi poeţi, ca și Lermontov. 
La editura «Cartea rusă» este pe punctul să apară un 
volum de poezii alese din Pușkin, la care au colaborat mai 
mulți poeţi, fiecare traducând ceea ce i s-a potrivit mai 
bine. Tot în același mod se pregătește și traducerea poe- 
ziilor lui Lermontov. 

Necrasov și-a găsit un traducător potrivit în Miron Radu 
Paraschivescu, din ale cărui traduceri apărute sub titlul de 
Poeme alese, mai ales prologul la Cui i-i bine în Rusia are 
un ton de poezie originală și un sunet plin, fără poticneli. 

Fabulele lui Krilov în versiunea lui Arghezi au devenit o 
frumoasă poezie românească. 

Poezia sovietică și-a găsit interpreți români de talent. 
Traducerile din Isacovski ale Ninei Cassian, din Surcovale 
lui Mihu Dragomir, din Scipaciov ale Veronicăi Porumbacu, 
dau la lectură un sunet plin, frumos de poezie originală. 
Dacă în unele locuri sunt hopuri și poticneli, asta se 
datorește fie grabei (dușmanul de moarte al artei poetice), 
fie faptului că traducătorii se ţin pe-alocuri prea mult de 
traducerea textuală și nu interpretează destul de poetic. 
Aceste hopuri și poticneli se simt mai mult în Cuvânt 
despre ziua de mâine de Dolmatovski, tradus de Virgil 
Teodorescu (...). 

Acolo unde traducătorul nu s-a grăbit și a interpretat 
textul, rezultatul a fost bun. Vasili Tiorchin de Tvardovschi, 
în traducerea lui Cicerone Theodorescu, este o lucrare 
făcută cu meșteșug poetic. Tonul, uneori de Anton Pann, 
cred că este potrivit cu tonul mucalit și șugubăţ al origi- 
nalului. Din grija de-a spune neapărat tot ce spune textul, 
versul este câteodată prea încărcat pentru scurtimea lui 
și, la lectură, cam gâfâie (...)”. 


Tânărul scriitor în cetate 


Nu numai din dorința de claritate și rigoare metodo- 
logică - pentru a evita aglomerarea problemelor doar în 
trei-patru secțiuni mari: poezie-proză-dramaturgie-critică 
literară - am detașat și tratat separat cele două vârste 
extreme ale mișcării literare, ci și pentru că, realmente, 
problema generațiilor, a stratificării lor, s-a pus mult mai 
acut în acest an. S-a pus nu atât la nivelul teoretizării — 
căci nu s-au făcut delimitări privind aria specificului: vârstă, 
orientare tehnică, tematică etc. — cât la nivelul mentalității 
privind cele două vârste pe care noi le-am identificat din 
lecturile de până acum, sub sintagmele: „scriitori din ve- 
chea generație” și „tineri scriitori”. Dar cine a pus în 
circulaţie aceste sintagme și ce conotaţii și mentalități sunt 
legate de ele? Evident, o altă colectivitate literară, care 
intr-o ierarhie cronologică nu poate fi decât cea din mijloc. 
Dacă vârsta poate fi un criteriu de delimitare în cazul 
„vechilor” și „tinerilor”, în cazul celorlalţi - pe care i-aș 
incadra în batalionul de execuţie realist-socialistă, adică 
scriitori oficiali militanţi din 1948 încoace — vârsta nu mai 
are relevanţă, ci atașamentul și vechimea pe frontul 
realismului socialist. Front dur, extenuant prin multele 
bastioane, privaţiuni și prudente ce trebuiau depășite; un 
front care-și solicita, imbătrânea și rula repede ostașii, din 
moment ce, după 6-7 ani de „luptă cu armele creaţiei”, 
aceștia se autodecretau consacraţi sau semi-consacraţi și 
procedau la pregătirea unui nou eșalon: tineri scriitori. 

Curios este faptul că metodele și argumentele educative 
„nu s-au schimbat ci s-au perpetuat: adică cei care între 
1946-1950 au fost metodic îndrumați de o serie de ideologi 
sau scriitori-ideologi ca: I. Vinter; N. Moraru, Sorin Toma, 
Traian Şelmaru, lon Pas, Geo Dumitrescu, Z. Stancu, M. 
R. Paraschivescu, Nestor Ignat, Ov. S. Crohmălniceanu 
etc., aplică aceeași pedagogie, folosesc aceeași „armă a 
criticii” asupra altor eșaloane literare. O critică determi- 
nată de aceeași realitate: insuficienta ancorare în cotidian, 
lipsa „pathosului” realist-socialist etc. Cine făcea parte 
din generaţia mai mult sau mai puţin consacrată, știm: 
Veronica Porumbacu, Dan Deșliu, M. Banuș, Petru Dumitriu, 
N. Cassian, A.E. Baconsky, Aurel Rău, Eugen Frunză, M. 
Beniuc, V. Tulbure, Dumitru Mircea, Eusebiu Camilar, Al. 
Jar, Z. Stancu, E. Jebeleanu, N. Tăutu, Demostene Botez, 
Cicerone Theodorescu, Marcel Breslașu, Marin Preda, Geo 
Bogza, Lucia Demetrius, Horia Lovinescu, Aurel Baranga, 
M. Davidoglu, Sütö Andras, Nagy Istvan, Asztalos Istvan, 
Kovacs Gyorgy și alţii mai vârstnici și mai puţin vârstnici. 
La fel de numeroși sunt și tinerii scriitori; în această 
categorie ar intra cei fără debut editorial, sau având un 
volum apărut în ultimii 2-3 ani, formaţi pe lângă Școala 
de literatură și critică literară „Mihai Eminescu” ori pe 
lângă diferite cercuri și cenacluri, grupați în jurul re- 
„vistelor Anii de ucenicie — revistă internă a școlii, Tânărul 
scriitor, fiind, totodată, clienţii rubricilor Condeie tinere 
din presa literară și ne-literară. lată o listă fragmentară, 
conform colaborării la sus-citatele reviste: Vera Hudici, H. 
Grămescu, lon Horea, Ion Gheorghe, Ion Brad, Al. Andriţoiu, 
Ion Băieșu, N. Ţic, Andi Andrieș, Șt. Bănulescu, Valeria 
Boiculesi, Ion Hobana, Rusalin Mureșan, Tita Chiper, 
Victoria Ionescu, Aurora Cornu, Ştefan lureș, Ștefan Luca, 
Ana Lungu, Gh. Tomozei, Gh. Scripcă, R. Vulpescu, Radu 
Cârneci, Ion Petrache, V. Nicorovici, Titus Popovici, Ion 
Lăncrănjan, Florin Mugur, Nicolae Labiş, Horia Aramă, 
Nicuţă Tănase, Fănuş Neagu, Nicolae Stoian, Corneliu 
Leu, Teodor Pâcă, Maria Găetan. Petru Sălcudeanu, Violeta 
Zamfirescu, Florenţa Albu ș.a. 

Ambianţă și creaţie 


Cenaclul și cercul literar — noile forme de creștere și 
influenţă literară de după 1947 pe care le-am tratat mai 
detaliat în contextul anilor 1949-1950; continuă să-și 
păstreze funcțiile și în acest an; deși informaţii despre 
activitatea acestora am întâlnit în toate gazetele literare, p 
cronică mai fidelă ne oferă revista Tânărul scriitor, aflată 
intr-al treilea an de apariţie, care avea o rubrică per- 
manentă: Viaţa cercurilor literare, susținută de responsa- 
bilii diferitelor cercuri sau cenacluri bucureștene sau din 
țară. Ambianţa și preocupările sunt aceleași pe care le 
menționam și în 1949. Iată de pildă necazurile cu care 
s-au confruntat membrii cercului literar Al. Sahia din 
Buzău când un coleg al lor, G. Cârligeanu, a citit poezia 
Du-te dor: „Vorbind despre felul cum s-au purtat discuţiile 
și ce anume au învăţat din acestă ședință, autorul (...) a 
tras următoarea concluzie: «poezia mea nu este nici odă 
nici marș mobilizator (s. aut. — n.n.) eu am scris o poezie de 
dragoste, nu o poezie politică». (...) Biroul cercului Al. 
Sabia caută (...) să combată asemenea manifestări (...); el 
trebuie să meargă pe linia nivelului politic (...). Este foarte 
necesar ca în cadrul cercului să ia ființă o grupă de studiu 
cu un plan de lecturi bine întocmit, cu lectori pregătiţi 
(...)”.52 Așadar, un alt canal de ideologizare: „cercul de 
studii”. Despre ceea ce însemnau aceste cercuri de studii, 
despre scopul și conținutul lor aflăm de la Teodor Balaş; 
precizăm că bibliografia temelor este în totalitate sovietică, 
și numai pentru a nu împovăra: lectura nu o cităm: „Cercul 
de studii constitue un ajutor de seamă în munca cercurilor 
literare; (...). 

Voi incerca, în cele ce urmează, să împărtășesc citito- 
rilor o parte din experienţa noastră în această direcţie, a 
celor din cercul literar D.Th. Neculuţă din București. 

Cercul nostru de studii este rezultatul dorinţei unanime 
a tuturor membrilor de a pătrunde tot mai adânc tainele 

scrisului, de a învăţa din creaţia și sfaturile scriitorilor 
înaintași și din tezaurul veșnic înnoitor al marilor dascăli 
ai clasei muncitoare care au arătat creatorilor drumurile 
ce duc spre arta complexă și adâncă a realismului so- 
cialist. (....) Ca urmare a acestui fapt, în planul de muncă 
al cercului de studii au fost incluse referate asupra pro- 
blemelor generale, de orientare în teoria literaturii. În 
ordinea discutării lor, ele au fost următoarele: 


1. Realismul socialist. (Gorki: Articole literare; L. Timofeev: 
Realismul socialist în Probleme de literatură și artă, nr. 
4/1952); 

2. Unitatea dintre conținut și formă în artă. (V. Razumnii 

- în Probleme de literatură și artă, nr. 5/1953); 

Problema tipicului în literatură. (...); 

Despre conflict; 

a. Conflictul dramatic și caracterul său (Turchin: 
Probleme de literatură și artă, nr. 4/1953); [...); 

5. Despre problemele criticii literare (A. Fadeev - Probleme 
de literatură și artă, nr.9/1950) [...); 

6. Despre trăsăturile specifice ale comediei [...); 

7. Despre satiră (Jurii Borev: Almanahul literar, Cluj, nr 
11/ 1953); 

8. Problemele fundamentale în studierea operei lui V.V. 
Maiakovski (C. Simonov, Probleme de literatură și artă, 
nr 3/ 1953) (...); 

9. Scrisori despre schiță (Almanahul literar Cluj, nr. 3, 4, 
5 din 1953); 

10. Chipul bolșevicului în literatura sovietică de după război 
(Probleme de literatură și artă). (...) 


ace 


Rămâneau însă de clarificat și de rezolvat o serie de 
nedumeriri și stângăcii în legătură cu problema limbii 
literare, cu folosirea cuvântului, stângăcii care întunecau 
multe lucrări (...). Biroul a înscris atunci în programul 
cercului de studii o serie de referate care să ajute pe 
membrii cercului să-și limpezească și să înlăture insufi- 
cienţele amintite. Dintre ele cităm printre altele: I.V. Stalin: 

Marxismul și problemele lingvisticii; (...) Problema limbii în 
dramaturgia cinematografică (S. Froelich - Probleme de 
literatură și artă); Despre limbă în dramaturgia lui Gorki 
(...); Despre valoarea artistică a cuvântului în operele fol- 
clorice, cu exemplificări din basmele, lirica și epica popu- 
lară; Despre arta cuvântului a marilor noștri clasici: Eminescu, 
Creangă, Caragiale, Sadoveanu etc. (...) 

Problema limbii literare face parte din sfera unei proble- | 
me mai cuprinzătoare, care a preocupat, de asemeni, pe 
membrii cercului noastru de studii. Este vorba despre 
măiestria artistică a scriitorului, căreia biroul cercului i-a 
consacrat o bună parte a şedinţelor de cerc de studii în 
care s-au discutat printre altele: 1. Măiestria poetică a lui 
M. Isacovski, 2. Articolele literare ale lui Maxim Gorki; Cum 
se fac versurile - de V. Maiakovski; 4. Despre măiestria 
poetică și conceperea unei poezii de V. Nazarenko [...); 5. 
Despre munca scriitorului de Ilya Ehrenburg (...); 6. Despre 
poezie - de Mihai Beniuc și 7. Despre scris și scriitori de 
Cezar Petrescu. (...)” 

Emulaţia creatoare în rândul tinerilor scriitori nu se 
vede numai din viața de cenaclu, ci este demonstrată și de 
alte forme: concursul literar, publicare în volume colective, 
și, în fine, în volum de autor. Să demonstrăm aceste afir- 
maţii, pe rând: 

Concursul nostru literar**:„Cu prilejul împlinirii a zece 
ani de la eliberarea ţării noastre, revista Tânărul scriitor a 
organizat încă din luna ianuarie din acest an, un concurs 
literar. Scopul urmărit (...) a fost descoperirea, în masele 
largi, a tinerilor cu înclinațiuni spre arta literaturii (...). 
Încheiat la 31 mai 1954, concursul a totalizat (...) 1195 
poezii, 40 nuvele, 203 schiţe, 48 piese de teatru și 18 
reportaje. Iată rezultatele concursului: 

Pentru poezie: 

Premiul I: Mihaela Petre pentru poezia La locul meu de 
muncă; 

II: Gheorghe Scripcă pentru poezia Cântecul lui Volodea: 

III: Aurel Schwartz pentru pooeziile Poveste despre tristețea 
poetului și Mi-e drag; 

Pentru proză: 

Premiul I: D.O. Marinescu pentru schița Trei întâmplări; 
II: Mihai Firu pentru schița Fotografia; 

III: I. Clenciu pentru schița Întâlnire în noapte; 
Pentru teatru: 

Premiul III: Maria Zoe Ionescu pentru piesa Studenții. 
S-au acordat, de asemenea, următoarele menţiuni: 
La poezie: 

- N. Fătu pentru Cântec despre belșug; 

- Gavril Mălai pentru Eliberatorii; 

- M. Teodorescu pentru Tanchistul; 

- I. Acsan pentru Balada cartierului meu; 

- Florenţa Albu pentru Mărturisire și Secerișul La proză; 
- D. Axani pentru povestirea Noaptea cea din urmă; 

- Ion Bucălău pentru schița Conferință de producție; 
- loan Grecea pentru schiţa Vine ministrul; 

-= C-tin Lazăr pentru schița Un moment cu prelungire; 
- Tătar Lucia pentru schița Tăietorii de lemne. 


Almanahul tinerilor scriitori pe 1953. În pas cu viața și 
Salutul poeților tineri sunt doar câteva dintre volumele 
colective care ne dau o imagine despre avântul creaţiei 
tinerilor în 1953-1954. Reproducem în note?’ însemnări 
despre conţinutul acestora, pentru ca aici să reținem din 
amplul comentariu al lui Al.I. Ștefănescu“ (directorul 
Editurii Tineretului unde s-a tipărit almanahul) doar falsul 
tratat de ambianţă socială și estetică evocat în intro- 
ducerea privind condiţiile actuale de muncă și creaţie ale 
tânărului scriitor, puse permanent în contrast ridicol cu 
cele din perioada interbelică: „Pe timpul odiosului regim 
burghezo-moșieresc, condiţia tânărului scriitor era nu 
numai mizeră și abrutizantă dar ea mergea până la distru- 
gerea fizică. Asupra tânărului scriitor (...) s-a executat un 
triplu șantaj: ideologic, politic și biologic. De la început, 
tânărului scriitor i se prezentau ca idealuri artistice for- 
mele cele mai crase de decadentism în artă. Dacă artistul 
tânăr izbutea să se scuture de aceste nefaste influenţe, 

dacă izbutea să pășească pe drumul realismului, atunci 
asupra operei sale se arunca epitetul socotit infamant de 
literatură «bolșevică», «subversivă». În sfârșit când nici 
acest mijloc nu reușea să-l clintească, atunci călăii bur- 
ghezi transmiteau problema zbirilor polițienești, care se 
îinsărcinau cu distrugerea fizică, prin închisori, schin- 
giuiri, înfometare a artistului recalcitrant. Astfel tinerii 
scriitori cinstiţi aveau de ales (...) între moartea artistică, 
adică morală, și cea fiziologică. Desigur, mulţi reușeau să 
reziste acestui triplu salt. Dar nu puţini au fost aceia câre 
au preferat calea plină de greutăţi a unei arte în slujba 
poporului (...) cum a fost de pildă cazul lui Al. Sahia. 

În pofida acestui sumbru tablou al trecutului nu prea 
îndepărtat, condiţiile de dezvoltare pe care partidul clasei 
muncitoare și guvernul (...) le asigură tânărului scriitor și 
artiștilor în general, apar cu atât mai luminoase. (...) 

Pe lângă atâţia scriitori maturi care datorită luptei 
neobosite duse de partid au fost eliberaţi din robia pseudo- 
-culturală burgheză, iată acum cresc zeci de noi tineri 
scriitori (numărul de 60 tineri scriitori din paginile 
Almanahului este cu mult sub cel real) care-și deschid 
potecă în câmpul literaturii feriţi de influenţa dăunătoare 
a decadentismului (...) sprijiniți și iubiţi de milioane de 
oameni ai muncii. Tinerii scriitori au astăzi posibilitatea 
să studieze în deplină libertate marile opere ale clasicilor 
marxism-leninismului (...). Ei au libertatea de a învăţa de 
la cea mai avansată literatură din lume: literatura sovie- 
tică. (...) lată câteva numai din condiţiile de care se bucură 
tânărul scriitor în patria noastră. (...)”. 

Ne-am fi așteptat ca, în acest an, din numărul mare al 
tinerilor scriitori (peste 60), să debuteze mai mulți în 
volum; nu debutează, însă, decât șase: trei poeţi: Aurel 
Gurghianu (Drumuri), Ion Hobana (Centru înaintaș), 
Rusalin Mureșan (Puiul de moft) și trei prozatori: Nicuţă 
Tănase (M-am făcut băiat mare), Francisc Munteanu 
(Lenţa și În orașul de pe Mureș), Ștefan Luca (Cișmele și 
noroi). 

Să aflăm diagnosticul criticii literare referitoare la Ștefan 
Luca, Nicuţă Tănase, Aurel Gurghianu și Francisc Munteanu. 

Pe drumul unui poet tânăr“: „Dintre volumele de poezii 
recent apărute, ne vom ocupa de cel al lui Aurel Gurghianu — 
Drumuri - care strânge laolaltă cea mai mare parte din 
versurile publicate de poet în Almanahul literar din Cluj. 
Numele tânărului poet clujean este cunoscut cititorilor, 
mai ales din paginile acestei publicaţii. Volumul este alcă- 
tuit din trei cicluri: Cântecele câmpiei, cuprinzând, alături 
de pasteluri, înfățișarea unor momente din viaţa ţărănimii 
noastre muncitoare, care parcurge «drumul spinos al înţe- 
legerii» spre colectivizare; Oaspeţii noștri, o suită de versuri 
inchinate tinerilor delegați participanţi la cel de-al patru- 
lea Festival al Tineretului și Prin țară- poezii înspirate din 
realităţile .noi ale ţării noastre, alături de poezii satirice 
antiimperialiste ca: De vorbă cu o statuie care ar trebui să 
fie a libertăţii, Balada nopților de odinioară, etc (...). Așadar 
preocupări numeroase și variate care atrag dintru început 
atenţia cititorului. (...) 

În poemul Chifor, A. Gurghianu zugrăvește, cu înţele- 
gere, zbuciumul lăuntric al unui om care nu știe bine pe 
ce drum să se îndrepte. După ce se înscrie în gospodăria 
colectivă, Chifor, clătinat în convingerile sale de chiaburul 
Trifan și tras înapoi de balastul vechii sale mentalități de 
mic proprietar - începe să regrete pasul făcut și în cele din 
urmă se retrage din gospodărie. (...) Dar activistul de 
partid vine să-l lămurească pe Chifor, să-i arate că ceea ce 
a făcut nu e bine, că el poate și are dreptul, să rupă cu o 
tradiție nenorocită și să-și asigure, lui și copiilor lui, o 
viață mai bună. (...) 


De-o fi să intri-n colectivă, 
Nu vei ara cu doi juncani 
Pe care să-i omori pe brazdă 
Și să te stingi în câțiva ani. 


Tractoarele vor duce greul 
In Dâmb, in Luncă, lângă Tău, 

Așa cum ai văzut dăunăzi 
In colectiva din Bârsău. 


Un alt aspect al transformării vieţii satului este prezentat 
în poezia Pe lângă Mureș. (...) Și în Cuvântul starostelui, 
poetul reușește în mare măsură să redea conţinutul nou 
al vieţii țăranilor. De fapt, poezia e un fel de urare de 
nuntă a starostelui către mireasă -— fată de țăran sărac, 
care, căsătorindu-se, pășește spre o viaţă nouă, spre bună-, 
stare și belșug; ea devine membră într-o gospodărie colec- 
tivă, punând capăt sărăciei: 


Tu, prima din fetele casei 
Te duci în momentele-acestea 
Și lași sărăcia-napoi. 


A. Gurghianu ne mai apare și ca un cântăreţ al păcii și 
belșugului patriei în poeziile: Patriei, pace și Șoapte. În 
poezia Mormântul ostașului se arată recunoștința popo- 
rului nostru față de ostașii sovietici care ne-au eliberat 
patria. (...) 

Sunt însă unele poezii ca Prin țară, Sămânța, Vecinul 
meu (aceasta se află și în volum) care, deși pornesc de la 
fapte interesante de viaţă, sunt slab realizate artistic. 
Tânărul poet s-a mărginit să rămână la suprafaţa faptului 
de viaţă, să relateze întâmplarea de la distanță parcă, din 
goană, și astfel a înșirat generalități neconvingătoare, ca 
în poezia Prin țară: 


Căci, iată. azi puterea populară 
Mai face-un pas în clipele de-acum. 
Cu solii noi pe care și-i alege 

Se va-ndrepta mai sigură pe drum. 


Poezia Sămânța este de asemenea o redare destul de 
searbădă a unui fapt. Intr-o gospodărie recent înființată, 
țăranii — noii colectiviști - aduc sămânța pentru viitoarele 

lanuri ale colectivei. Momentul nu e lipsit de importanţă, 
de semnificaţie pentru oamenii care-l trăiesc, care au pășit 
pragul unui nou fel de viață, deosebit de cel de până acum. 

Contactul poetului cu o serie de fenomene caracte- 
ristice ale realității noastre sociale a dat naștere și acelor 
poezii ale lui A. Gurghianu a căror tematică o formează 
demascarea dușmanului de clasă. Dintre acestea fac parte: 
Vrăjmașul (în care poetul creionează un tip de chiabur), 
Baroana - mult mai reușită decât prima, Discuţie (și acesta 
nu știm pentru ce nu a intrat în volum deoarece e una 
dintre bunele sale poezii satirice), unde printr-un dialog 
meșteșugit, spiritual, între un «domn meschin» (fost gene- 
ral sub regimul burghez) și un muncitor francez (venit la 
Festival), poetul fixează fizionomia acestor foști «domni», 
care regretă trecutul și cărora le repugnă prezentul cu 
toate realizările lui, adorând cu fervoare cosmopolită tot 
ce e «occidental»: 


Arhitecturi greoaie. 
Lipsește linia de fum, 

Ce parcă-și ia-ndrăzneață 
zborul 

Spre înălțimile cerești. 


În legătură cu poezia de acest fel, trebuie remarcat 
faptul că tânărul poet încearcă să-și croiască un drum al 
său, să găsescă nuanțe satirice adecvate. 

De pildă, în rondelul Poetul și divanul, în care e vizată 
o întreagă categorie de scriitori dintre cei ce fac promisiuni 
mari dar practic nu scriu nimic, ci se mulțumesc să ela- 
boreze planuri pe divan, găsim versuri în care ironia sprin- 
tară țintește bine. (...) 

Un alt aspect al liricii lui Gurghianu, în care tânărul 
poet vădește reale posibilităţi, este aceea de pastelist. 
Volumul de faţă se deschide cu câteva dintre pastelurile 
închinate câmpiei. (...) În pasteluri poetul apare ca un 
călător insetat de priveliști pe care, reîntors dintr-o lungă 
călătorie, le contemplă cu emoție (...): 


167 


Ana Selejan 


Voi șesuri dragi, prea cunoscute mie 
Ce-mi infloreați sub pași, aromitoare, 
Vă regăsesc din nou ca-ntr-o beţie 
Ce-o dă de mii de ani bătrânul soare. 
(Pastel) 


Trebuie să remarcăm faptul că pastelurile lui Gurghianu 
plutesc adesea într-o atmosferă de atemporalitate, care în 
unele poezii este de-a dreptul izbitoare. Tendinţa aceasta 
se manifestă și în acele pasteluri (Meleagurile copilăriei, 
Câmpurile sau chiar Pastel) în care poetul caută să evite 
apolitismul prin anexarea sau intercalarea artificială prin- 
tre versurile referitoare la natură, a câtorva elemente care 
să dea culoarea epocii noastre (existenţa tractoarelor pe 
câmp, a unor perdele de puieţi, a unei sonde noi, a unor 
brigăzi etc.). Ea este cu totul evidentă într-un pastel ca 
Iarna în câmpie, în care amprenta epocii noastre este cu 
totul deosebită. (...) 

O problemă de ordin general pentru tinerii noștri poeți, 
pe care o ridică și volumul de versuri al lui A. Gurghianu, 
este problema limbii. Deși în multe cazuri tânărul poet 
clujean dovedește o înţelegere justă a folosirii limbii, cu 
ajutorul căreia crează imagini frumoase, clare, apar însă 
adesea platitudini și prozaisme rimate de genul acestora: 


Doi s-au întâlnit în drum: 
— Să trăiești nene Mihai, 
Zice Negrea. Cum mai stai? 


Uneori se intâlnesc poezii în care, de dragul păstrării 
măsurii versului, poetul sacrifică acordul gramatical, ori 
calitatea exprimării. (...) În general se observă în unele 
poezii ale lui A. Gurghianu o insuficientă grijă pentru 
exprimare, care se vădește în ciudăţenia și neinteligibi- 
litatea construcțiilor unor fraze de felul acestora: 


Sunt unii cu totul zmintiți 
Ca Mihai bunăoară 

Și iată: pe-acesta-ar vrea 
Bătrâna anume să-l coase (7?!) 


Alteori poetul spune trivialităţi”. 

Debutul lui A.Gurghianu, ca de altfel și cel al lui Ion 
Hobana și Rusalin Mureșan se înscrie, așadar, pe linia 
clasică a liricii realist-socialiste. Mult mai novatoare, încer- 
când să evite ideologizarea excesivă, este formula literară 
propusă de prozatori; ieșirea din canon a fost observată și 
comentată pro și contra în presa literară dar și în discuţiile 
secţiei de proză a Uniunii Scriitorilor. 

Așadar: Un nou scriitor”? este concluzia Gazetei literare 
în ce-l privește pe Nicuţă Tănase, iar a Vieţii românești: O 
nuvelă interesanţă*?. S-o citim pe ultima: „Bogatele discu- 
ţii ce s-au iscat în jurul nuvelei M-am făcut băiat mare, de 
Nicuţă Tănase, publicată iniţial în Viaţa românească nr. 
12/1953, au fost purtate mai mult în particular, și foarte 
puțin, aproape deloc, în presa literară. Încă mai poți fi 
martor la disputa aprinsă în care se ciocnesc părerile cele 
mai deosebite: unii manifestând o falsă exigență, îl con- 
testă pe autor, invocând pretinsele modele pastișate (Salom 
Alehem, Ion Călugăru, Zaharia Stancu), alţii îl apără cu 
vehemenţă. 

Absența acestor discuţii în presă are și ea o explicaţie. 
Într-adevăr, nu-i ușor să descifrezi un talent din câteva 
zeci de pagini. Mai știi ce surprize îți rezervă viitorul? De 
ce să te angajezi temerar? Și se preferă tăcerea și așteptare 
unui cuvânt «autorizat», care de obicei întârzie să se facă 
auzit. (...) 

Deși ne socotim printre cei care preţuiesc nuvela lui 
Nicuţă Tănase, nu se poate să nu admitem, că, în nuvela 
M-am făcut băiat mare, s-ar jier înrâurirea operei 
lui Şalom Alehem. (...) 

Astfel, împrumutând un procedeu cunoascut, Nicuţă 
Tănase zugrăvește starea mizeră a muncitorimii noastre 
dintre cele două războaie, prin prizma mentalităţii unui 
copil. Momentele tragice pe care le străbate Traian Androne, 

fiul unor muncitori dintr-o obscură suburbie bucureșteană, 
constituie pentru autor tot atâtea prilejuri de a înfățișa 
creșterea procesului de exploatare a clasei muncitoare, 
caracteristic pentru anii din preajma celui de-al doilea 
război mondial. (...) 

Nuvelă oglindește într-un tablou larg, zbuciumul munci- 
torimii exploatate, care se ridică, de la reacţiile spontane, 
anarhice, la lupta organizată. (...) 

În zugrăvirea acestui proces de creștere a eroului său, 
Nicuţă Tănase dovedește o știință a alegerii procedeelor 
care îl arată de pe acum ca un talentat prozator. Stăpânind, 
cu vădite posibilități un spirit satiric popular, autorul 
preia unul dintre procedeele clasice ale povestirii, excelent 
folosit de Şalom Alehem. Scriitorul se simte mai în voie 
punând pe erou să-și povestească pe un ton familiar întâm- 
plările pline de tâlc ale vieţii sale, la persoana întâi, unui 
interlocutor fictiv. (...) 

Dacă în figura întunecată a lui Grigore Androne, tatăl 
lui Traian, autorul n-a putut citi decât o revoltă anarhică, 
care se concretizează prea schematic prin repetate scrâș- 
nete, în Tudorică Albăstroiu a încercat zugrăvirea unui 
erou pozitiv; Nicuţă Tănase are de făcut serioşi pași înainte 
pe linia învăţării limbii. Repetiţiile de cuvinte pot duce 
adesea la uscăciune și stereotipie stilistică. Sarcina îmbo- 
găţirii vocabularului este una importantă și autorul nu 
trebuie să o subaprecieze”. 

Schiţele lui Ştefan Luca, în general unanim apreciate 
ca proză realist-socialistă au stârnit și o controversă între 
criticii Lucian Raicu, Al. Oprea, Vera Călin%9; să-i aflăm 
temeiul: 

Despre unitatea caracterelor în satira realistă?!: „Schița 
satirică a lui Ştefan Luca: Cișmele și noroi, la un an de la 
apariţie, formează încă obiectul unor interesante dispute. 
Din nevoia de a ilustra o teză, altminteri justă, cu privire 
la raportul dintre verosimil și absurd în arta realistă, tov. 
Vera Călin consideră această lucrare un rău exemplu, 
afirmând deschis că tânărul autor «cade dincolo de realism». 

invinuirea e serioasă și merită a fi discutată. Concluzia 
autoarei articolului se întemeiază pe observaţia că Bălic, 
eroul schiţei, se mișcă «într-o lume, de oameni normali», 
el fiind un om anormal, cu o logică absurdă și răsturnată, 
cerând un mediu adecvat. «Ne mirăm - se spune - că cei 
din jurul lui nu reacţionează grabnic, internându-l». Obiec- 
tiei ridicate de tov. Vera Călin i-a răspuns tov. Al. Oprea, 
„într-un spiritual articol care, recunoscând că neconcor- 
danţa între planuri e caracteristică schiţei lui Ştefan Luca, 
arată că acest lucru nu este incompatibil cu arta realistă. 
Controversa are însă loc în afara schiţei, prin aglomerare 
de modele clasice. După părerea noastră, neconcordanţa 
de planuri — indiferent că poate sau nu poate fi acceptată 
în genere de satira realistă - nu caracterizează schiţa 
Cișmele și noroi [...). 

Mirarea tov. Vera Călin se întemeiază pe o contrazicere 
închipuită care ar submina caracterul realist al schiţei. 
Nu e adevărat că mediul înfățișat de Ștefan Luca este 
format din «oameni normali». Reprezentantul tipic al aces- 
tui mediu pretins normal este însuși autorul scrisorii 
(schița ne apare sub forma unei scrisori expediate dintr-o 
localitate în alta), la rândul său om cu o logică răsturnată, 
manifestând entuziasm pentru zelul inovator al lui Bălic 
și mirându-se de insuccesul idolului său. Omenește vor- 
bind, la scara normelor, nici mediul în care se mișcă eroul 
nu e verosimili decât dacă am exagera și prelungi foarte 
mult, până la absurd, unele date negative existente în 
viața noastră reală; mediul este, așadar, adecvat acţiunii 
unui personaj in genul lui Bălic. Nota caracteristică a 
orașului din schiţă e prezenţa noroiului. 

În orașul acesta, care i se pare tovarășei Vera Călin a fi 
format din oameni normali, între care Bălic e un dement 
demn de ospiciu «copiii merg la școală în catalige. Mai - 
mult, se umblă pe după grădini, pe străzi încumetându-se 
numai cei tari de înger, beţivii, ori cei atrași de alte dis- 
tracţii». Secretarul de partid este de părere că Bălic e «un 
om cu cap»; exponentul tipic al acestui mediu «normal», 

autorul scrisorii, prezintă sistemele absurde ale lui Bălic 
ca «planuri, așa cum numai oamenii cu mult suflet și 
curaj pot face». E, așadar, un întreg complex în care, cu 
excepţia unor inconsecvenţe pe care le vom semnala de 
îndată, Bălic nu poate trece drept un dement - cum spune 
tov. Vera Călin — dimpotrivă, el își găsește printre asemenea 
figuri grotești un mediu prielnic de admiratori și susți- 
nători entuziaști. După părerea noastră, Ștefan Luca nu 
numai că nu se situează dincolo de realism, ci dimpotrivă, 
ne-a dat un exemplu izbutit de realism, de păstrare a 
datelor principale, tipice fenomenelor negative din societate, 
toate acestea într-o lume unde laturile realităţilor sati- 
rizate au fost exagerate conștient până la grotesc. (...) 
Într-o măsură însemnată, Ștefan Luca reușește așadar, să 
creeze un caracter realist, de pseudoplanificator democrat, 
găsind esenţa tipului ridiculizat pe care o ilustrează în 
scene de autentică satiră. 

Nu-i mai puţin adevărat că cititorul schiţei Cișmele și 
noroi nu rămâne până la capăt cu o impresie excelentă [...). 
De unde această impresie? Mai mulți critici au încercat s-o 
explice. Opinia tov. Vera Călin nu se susține. După părerea 
noastră, nesatisfacția ce-o simţim vine din faptul că Ștefan 
Luca, fixând coloana vertebrală a caracterului lui Bălic, 
n-a reușit totuși să dea un caracter ireproșabil. Mai simplu: 
in caracterul lui Bălic, Ștefan Luca a săvârșit un șir de 
inconsecvenţe, a introdus scene pitorești și pline de haz, 
dar neconsolidate laolaltă cu partea vizibilă, autentică a 
tipului Bălic, care, cum am văzut, se întemeiază pe un 
contrast comic. Fără nici o tangenţă cu caracterului erou- 
lui, se introduc în biografia lui Bălic următoarele versuri: 


Suim mereu și gâfâim pe stâncă 
Și nu ajungem nicăieri nici mâne 
E tristă viața! Ca un urlet de câne 
Dragostea din inimă mă mâncă. 


Așadar, există în schița Cișmele și noroi câteva elemente 
care subminează unitatea lăuntrică a personajului, arătând 

că Ștefan Luca, oricât de talentat ar fi, are încă de învăţat 
știința compunerii unui caracter bine consolidat pe toate 
laturile. 

Aceeași obiecţie, desigur într-o mai mică măsură, poate 
fi formulată cu privire la schița Avansarea lui Chipăruș. 
Socotim schița Avansarea lui Chipăruș cea mai valoroasă 
realizare a tânărului umorist Stefan Luca. 

Prin Chipăruș, Ștefan Luca a dat tipul arivistului de 
astăzi, al carieristului lipsit de principii. Iată imnul șarjat 
al arivismului: «Să avansezi! Să schimbi funcţiile! Să lași 
în urmă clase și categorii de salarizare! Ca pe niște trepte 
să urci de la o masă de lucru, de vârstă și culoare indo- 
ielnice, la una cafenie, cu sticlă și catifea». (...) 

De la Cișmele și noroi la Avansarea lui Chipăruș, scriitorul 
s-a deprins mai mult cu construcţia caracterelor. Pauzele 
de reculegere și visare nu sunt întâmplător dispuse, nu 
contrazic unitatea caracterului. (...) Ni se face teoria ședin- 
telor din punctul de vedere al carieristului: «ședinţa-i ca 
un loc fermecat din care poți să ieși plouat sau surâzător, 
umilit sau biruitor». (...) Chipăruș are momente când înce- 
tează să mai fie tipul arivistului și devine tipul dema- 
gogului fără logică, în genul Farfuridi: «Datoria tovarășului 
Marinescu era să mă înveţe să cânt... recunosc, e ade- 
vărat, dar trecutul de tristă memorie avea interesul să 
nu-mi dezvolte urechea muzicală». Altceva era dacă Ștefan 
Luca integra tendințele demagogice în caracterul lui Chipăruș 
ca un mijloc de cucerire a popularității, ca un precedeu 
tipic carierist. Dar n-a făcut așa și a creat scene de amu- 
zament superficial, fără o finalitate precisă, existentă în 
ideea artistică a lucrării, în ţelurile ei satirice. 

În schița Numai două cuvinte, Ştefan Luca își propune 
de asemeni să satirizeze un tip de arivist, de astă dată 
însă, procedeul principal de prevenire este limbuţia dema- 
gogică de tipul lui Farfuridi. (...) Ca individ în capul căruia 
se află un mare vid intelectual, ca unora căruia îi place să se 
asculte vorbind, Feflea nu e rău realizat, deși inocenţa lui 
oratorică e uneori redată grosolan, fără îndemânare. (...) 

Din cele expuse până aici, se poate deduce concluzia 
că în arta realistă, grotescul nu presupune arbitrariu, 
simplism, după cum nici «îmbogăţire» artificială, fantezistă 
a caracterelor. În atenţia scriitorului satiric care folosește 
grotescul, ca și în atenţia oricărui creator de tipuri, trebuie 
să stea grija respectării unităţii caracterelor, acestea fiind 
până la urmă o problemă principală a individualizării 
realiste”. 

Prozele lui Francisc Munteanu, în special romanul În 
orașul de pe Mureș au generat câteva discuţii în presă 
legate de spinoasa problemă a „eroului pozitiv” — aspiraţia 
și punctul nevralgic al realismului socialist - problemă 
expusă de Ion Mihăileanu”?: „Francisc Munteanu e un 
tânăr căruia nu i se potriveşte termenul de debutant; 
nuvela Lenta precum și unele schiţe publicate ne dau 
certitudinea că ne aflăm în faţa unui prozator talentat, 
curajos în abordarea și rezolvarea unor teme dificile. 

În orașul de pe Mureș reprezintă un examen pe care l-a 
trecut cu succes romancierul Francisc Munteanu. Suprafaţa 
problematică a romanului este destul de vastă. Apar câ- 
teva năzuinţi de azi ale tineretului nostru, entuziasmul, 
romantismul unor adolescenţi, al vieţii de brigadă, poza 
sceptică a unor studenţi; (...) 

Principalul merit al scriitorului Francisc Munteanu este 
crearea unor eroi viabili ca Isaia Ardeleanu, fostul ingi- 
ner-șef al fabricii Malaxa, care-și leapădă cu enorme dificul- 
tăţi povara prejudecăţilor sale. Gheorghe Brad, moţoganul 
venit în căutare de lucru la oraș, sălbatecul ce se domes- 
ticește în procesul muncii - Oniga și Farcaș, activiștii, 
organizatori ai entuziasmului obștesc, — Pavel Cuc «stân- 
gistul», «mâncătorul de burghezi», Bătrânii Cuc, înţelepţi 
în relaţiile lor cu noua generaţie, — fostul turnător Barta, 
bătrânul îndrăgostit de vechea sa meserie. 

Eveniment destul de rar în literatura noastră, lui Francisc 
Munteanu i-au izbutit personajele pozitive mai mult decât 
cele negative (...). Această galerie de eroi pozitivi (ca și, de 
altfel, spaţiul redus al unei cronici) ne ispitesc să lăsăm la 

o parte atâtea implicaţii ale romanului și să examinăm 
numai câteva aspecte ale concepţiei lui Francisc Munteanu 
asupra eroului pozitiv, așa cum se desprind din În orașul 
de pe Mureș. 

Eroul pozitiv, prin definiţie, nu poate fi decât acela care 
se impune în conștiința cititorului ca purtător al idealurilor 
inaintate ale oamenilor, fie că aceste idealuri sunt cucerite 
mai lesne, fie în urma unui proces dureros de sinuos, plin 
de îndoieli. (...) 

Eroii pozitivi, ca și în viaţă, pot fi pe diferite trepte de 
conștiință. Ne putem întreba: într-un sat în care ne aflăm 
în plin proces de trecere de la capitalism la socialism, 
unde puterea populară există abia de câţiva ani de zile, un 
intelectual vechi, ce-a absorbit în copilărie, în adolescenţă, 
la maturitate întreaga morală a lui «homo-homini lupus», 
sortit prin urmare să figureze pe baricada «negativilor», 
dar care începe să înţeleagă alfabetul omeniei la sfârşitul 
vieţii, poate deveni eroul pozitiv al unui roman? Francisc 
Munteanu a dat un răspuns multilateral unei astfel de 
probleme. (...) 

Există unii care cred că lipsa de dogmatism a unui 
scriitor se verifică numai prin dezvăluirea unor trăsături 
negative ale unui personaj pozitiv; nu este oare tot atât de 
nedogmatic scriitorul care nu pregetă să înlăture acele 
«rămășițe» nesemnificative care n-au alt dar decât să întu- 
nece o imagine luminoasă? (...). 

Înzestrarea eroilor pozitivi cu «pete», fie că e nevole, fie 
că nu e nevoie, (...), ca orice șablon, ca orice manierism, e 
reprobabilă, situează - vrând, nevrând — pe autor pe poziția 
egalării obiectiviste a binelui cu răul. La Francisc Munteanu 
aceasta a dus la anularea însăși a esenței pozitive a unui 
personaj, cum e cazul cu Mircea Rotaru. Romanul în 
ansamblul său, își păstrează valabilitatea, pentru că astfel 
de manifestări au rămas în stadiul unor tendinţe la majo- 
ritatea personajelor pozitive (neatingându-l deloc pe Isaia 
Ardeleanu). 

Fără a intenţiona să depășim cadrul analizei câtorva 
aspecte ale concepției lui Francisc Munteanu despre eroul 

pozitiv, vom releva faptul că scriitorul a trecut cu succes 
peste dificultăţile construcției unui roman cu o tematică 
și cu planuri atât de variate”. 

Tinere nădejdi literare nu sunt, însă, numai debutanţii 
în volume colective sau individuale, nici numai colabo- 
ratorii revistei Tânărul scriitor sau elevii și absolvenţii 
Scolii de literatură „Mihai Eminescu”, ci și (sau mai ales) 
studenții Institutului de literatură „Maxim Gorki” din 
Moscova. Despre doi absolvenţi: Toma George Maiorescu 
și Tiberiu Utan așteptați „cu dragoste și nerăbdare (...) 
spre a duce cu îndrăzneală înainte noua noastră literatură” 
scriu Ana aigas şi Eugenia Tudor. Să citim comentariile 
aici și în note’. 

Tinere nădejd?*: „În Literaturnaia gazeta nr.76 din 26 
iunie 1954, Leonid Sobolev publică articolul Însemnările 
examinatorului care vorbește despre a 16-a promoţie a 
Institutului de literatură «Maxim Gorki» din Moscova. 

Vreme de 20 de ani institutul a ajutat mulţi tineri de 
diferite naționalități să-și cultive și să-și perfecţioneze 
talentul, răspunzând cu cinste intenţiilor întemeietorului 
său. (...) Odată cu studenţii sovietici învaţă acum ma- 
ghiari, români, polonezi, albanezi, coreeni, cehi, bulgari. 
(...) Iubind literatura sovietică. Uniunea sovietică, tinerii 
absolvenţi iubesc propria lor patrie. Toma George Maiorescu, 
tânăr poet român, absolvent al Institutului a scris în lucrarea 
sa de diplomă: «Tema principală a poemului meu este 
dragostea faţă de Moscova. Cu cât iubeşti mai puternic 
Moscova, cu atât mai puternic iubești România, pentru că 
nu-ţi poţi iubi ţara dacă nu iubești viitorul. A-ţi iubi patria 
cu întreaga ta fiinţă - iată ceea ce este mai important în 
poezie; poezia lipsită de dragostea de patrie, poezia indi- 
ferentă faţă de viitorul poporului tău, nu-și are dreptul la 
existență». 

A șaisprezecea promoţie a institutului din Moscova ne 
imbogăţește cu forțe noi, cu o pregătire solidă, care vor 
ajuta mersului înainte a vieţii noastre litearare. Dintre cei 
treizeci și șase de absolvenţi, șase au primit diplome cu 

distincţie, iar dintre aceștia, doi sunt români: Tiberiu Utan 
și Simion Alexandru. 

Ocupându-se pe scurt de lucrările de diplomă ale studen- 
ților noștri, Leonid Sobolev scrie: «Ca lucrare de diplomă, 
George Maiorescu a prezentat mai multe poezii ale sale și 
poemul Întoarcerea în patrie. Cât de departe sunt aceste 
versuri limpezi ale poemului- pline de bărbăție, străbătute 
de un puternic răsunet politic - faţă de acele încurcate 
“ stihuri moderniste pe care poetul le-a citit în primul an». 

În ultimul an, absolvenţii au călătorit mult, și au avut 
prilejul să cunoască nenumărați oameni, locuri și obiceiuri 
din multinaţionala Țară a Sovietelor. În urma călătoriei 
sale în Kirkizia, T. Utan a scris poemul Kainazarova, pe 
care l-a inclus în lucrarea sa de diplomă. «Nu știu dacă 
acest poem — spune L. Sobolev — este primul despre Kirghizia, 
scris de un autor român, dar cu siguranţă că este primul 
poem românesc tradus în limba kirghiză. Chiar și în tradu- 
cerea brută poemul lui Utan te farmecă, atât de poetic și 
veridic sunt zugrăvite în el natura, trecutul și romantismul 
Kirghiziei, atât de viu este redat chipul femeii kirghize». 

Cunoaștem din paginile Contemporanului articolul Ten- 
dențiozitate și didacticism, publicat iarna trecută sub sem- 
nătura lui Simion Alexandru. Împreună cu acesta, tânărul 
critic a prezentat la lucrarea sa de diplomă, și articolul 
intitulat Faptele vieții și faptele literaturii, amândouă scrise 
pe baza materialului oferit de proza noastră actuală. 

«Un mare interes au stârnit aceste două mari articole — 
spune autorul Însemnărilor examinatorului. În discuţia ce 
a avut loc asupra lucrării de diplomă s-a remarcat că 
tânărul critic a reușit în mod convingător să detroneze 
naturalismul în multiplele sale manifestări, descoperindu-i 
legăturile cu decadentismul, explicând cauzele recidivelor 
naturalismului în creaţia unor scriitori români». 

Continuând cu însemnările asupra lucrărilor de diplomă, 
autorul articolului subliniază faptul că toţi studenţii din 
țările de democraţie populară și le-au susținut în limba 
rusă. «Cu mândrie simţi că studenţii au o atitudine foarte 

serioasă faţă de studiul limbii ruse, înțelegând bine că 
lucrul acesta este deosebit de important pentru ei». 

Lucrările prezentate la examen sunt variate ca și naţio- 
nalităţile pe care le reprezintă această promoţie. (...) Foarte 
interesantă este și lucrarea tânărului prozator maghiar 
din R.P.R., Geza Domokos. Noi tinerii scriitori din R.P.R. 
așteptăm cu dragoste și nerăbdare plină de încredere 
reintoarcerea tovarășilor noștri care au fericirea să stu- 
dieze la Institutul «Maxim Gorki» din Moscova. În anul în 
care sărbătorim împlinirea unui deceniu de la eliberare, 
Institutul «Maxim Gorki» ne trimite primii săi absolvenţi 
români pregătiți pentru a întări rândurile scriitorilor noștri 
tineri, spre a duce cu îndrăzneală înainte noua noastră 
literatură”. 

Dincolo însă de speranţele care se puneau în debutul 
publicistic sau editorial, noua generaţie și-a avut însă și 
certitudinile sale valorice. La nivelul anului 1954, tinerii 
scriitori despre care se afirma c-ar putea prelua cu succes 
făclia scriitorilor fruntași au fost: Ștefan lureș, Al. Andriţoiu 
și Ion Brad. Să receptăm o parte a profilului lor liric așa 
cum îl prezintă, cu generozitate, presa vremii. 

O izbândă a poeziei noastre tinere”: „Ștefan lureș este 
un tânăr poet cetăţean. Citindu-i versurile simţi că ai 
alături pe unul din constructorii socialismului din ţara 
noastră. Poetul a «lucrat» pe șantierele de la Bumbești, 
Hunedoara, Bicaz, București (Carnetele de brigadier, 
Trandafirul), a primit şi a exercitat dreptul de vot când a 
împlinit 18 ani (Primul vot), a învăţat să cunoască trecutul 
poporului său, atât asuprirea de veacuri (La Peleș) cât și 
lupta pentru eliberare condusă de «partidul mare munci- 
tor» (Ucenicul partidului). El a studiat tezaurul moștenirii 
literare și-l cânta pe Eminescu sau pe Caragiale (În raza ei 
abia acum; Premieră 1879). Acţiunea uriașă, tumultuoasă 
a partizanilor păcii găsește ecou în sufletul poetului (O 
flacără trece frontiera). Tot așa și lupta comuniștilor fran- 
cezi (Părerea lui Jeanot și-a Franței) sau eroismul poporului 
grec (Copilul lui Nikos). În același timp, poetul nostru 

cetățean este frământat de problema eternă a dragostei 
(Alături, La fel de proaspătă, Romanul prescurtat al unei 
căsnicii). (...) 

Caracteristic pentru densitatea cu care e zugrăvit omul 
în creaţia poetică a lui lureș ni se pare poemul Rolul. Un 
mare actor, crescut la școala veche, departe de lupta socială, 
interpret strălucit al lui Othello sau Hamlet, nu reușește 
să creeze un rol «simplu» după părerea lui «un om sovietic». 
(...) Conștiinţa profesională îl obligă pe actorul nostru să 

"încerce a înţelege pe oamenii noi în jurul lui (...): 


Și așa se-ntruchipă-ntr-o zi 
Un om sovietic, viu, fierbinte, 
Pe care sala-l îndrăgi, 

Pe care-avea să-l-țină minte. 


Stârni aplauze-entuziaste 
Sovieticul din rol dar știu 

Că ajutase țării noastre 

Să crească propriului său Jiu. 


Dar principala calitate a poeziei lui lureș este că în 
centrul ei se află omul, năzuinţle lui, frământările lui. Să 
facem cunoștință cu acest om. lată pe Maria; Fata din 
turnul de foc, copila de pe Mureș care a învăţat atât de 
repede meșteșugul zidăriei: 


Anii de ucenicie 

I-ai gătat în două luni. 
Taina-ntreagă-a meseriei 
Când ai izbutit s-aduni? 


Truda Mariei e zugrăvită cu măiastră sobrietate: 


Aduseseși de la țară 

Dor mult și mult mălai 

Nu ciopleai șamota doară: 
Viata tu o șlefuiai. 

Un poem bine construit, de factură viguroasă este Așa 
a fost în Baltica, inspirată din epopeea reală a vasului 
românesc «Plehanov», ai cărui marinari au avut de în- 
tâmpinat mari greutăţi în Marea Baltică, când în urma 
unei puternice furtuni vasul a fost avariat. Așa a fost în 
Baltica este un adevărat imn al patriotismului socialist. 
(...) Faptul că navighează pe un vapor al Republicii îi face 
pe oameni să simtă că: 

„.. Și totuși, patria-i aproape /E până și aici, pe vas „i. 

Ștefan lureș este un poet tânăr, dar un poet autentic”. 


sk 


Vicu MÂNDRA“ în ampla cronică literară la același 
volum, descoperă lirismul, satira dar și „simțământul urii 
nestinse pentru vrăjmașii fericirii celor ce muncesc”: „Vo- 
lumul de versuri Cuvânt despre tinerețe strânge la un loc 
roadele acestei duble activităţi de poet și gazetar, împletire 
care dă poeziei lui lureș partea sa cea mai valoroasă. Cele 
mai multe dintre poeziile lui lureș au apărut în gazete sub 
comandamentul faptului foarte actual. Nu este secret pentru 
nimeni că faţă de aceste poezii, scrise sub presiunea tipa- 
rului, unii dintre poeţii noștri manifestă încă rețineri vădite. 
Meritul lui Ștefan Iureș și al altor poeţi din generație este 
de a nu se fi înspăimântat de aceste reticențe, de a fi 
înţeles, dimpotrivă, de unde vine izvorul proaspăt al poe- 
ziei lor și de a fi realizat (...) poeziii — reportaje preţioase 
care nu cad în searbădul cronicii ritmate. Imaginile repor- 
tericești din cele mai bune poezii ale lui Ștefan lureș strâng 
într-însele simțăminte omenești fierbinţi și răscolitoare. 
Lirismul nu este trădat. El ţâșnește din meșteșugita pre- 
zentare a omului în desfășurarea faptului de viaţă relatat. 
Reprezentativă în această privinţă este poezia Fata din 
turnul de foc. (...) Descoperind în sufletul eroului său 
liric trăsături morale proprii omului nou, cântând dra- 
gostea acestuia pentru viaţa liberă pe care a dobândit-o, 
poetul face să vibreze totodată pe coardele liricii sale și 


150 


Literatura in totalitarism 1954 


simțământul urii nestinse pentru vrăjmașii fericirii celor 
ce muncesc, (...) 

Alăturându-se peziilor care comentează liric momente 
de ascuţită actualitate din viața oamenilor noștri, fragmentul 
Ucenicul Partidului din poemul Urmașii lui Roaită subli- 
niază ideea tradiţiei de luptă pentru o tinerețe fericită, 
tradiţie în lumina căreia jertfa lui Roaită capătă proporții 
de simbol. (...) Tânărul de azi, devenit tiran în familie, 
activista de UTM care scoate bocancii soţului, realizează 
tocmai contrastul puternic de care are nevoie satira pentru 
a scoate în relief ciocnirea dintre vechi și nou, provocând 
hazul sănătos cu care oamenii noștri de azi se despart de 
trecut. (...) Dragostea apare în versurile acestui tânăr poet 
atât de domoală și cumsecade, încât nu tulbură pe nimeni 
Și nici măcar pe cel ce ie-a scris. Nepotrivirea între ritmul 
zglobiu al poeziei Alături și caracterul grav al decadenţei 
pe care aceasta o conţine accentuează aspectul fals al 
sentimentelor exprimate. (...) Ca orice ucenic care pășește 
mai departe în rândul calfelor pricepute. Ștefan lureș 
trebuie însă să-și ferească cu înverșunare munca de pri- 
mejdia rutinei și superficialităţii”. 


L 


Dascăl și ucenic”: „„Primul volum al lui Al. Andriţoiu 
cuprinde, cu puţine excepţii, versuri cunoscute, pe care 
poetul, cu acest prilej, le-a rotunjit. Cele mai multe și mai 
izbutite de altminteri sunt, conform titlului, dedicate țării 
moţilor. Încă de la publicarea lor în reviste, critica remarca 
apariţia unui poet descins din versul pietros al lui Mihai 
Beniuc. Nu era vorba de o imitație servilă, de o fotografie 
proastă, ci de un ucenic dotat, care învaţă de la meșterul 
său. 

Că artisticește Andrițotu se trage direct din autorul 
Chivării roșii, nu mi se pare deloc îngrijorător. Dimpotrivă. 
Mai întâi, el însuși își denunţă voios originea, în omagiul 
înălţat «Toboșarului timpurilor not»: 

Întru mulți ani și multă sănătate 
din partea unui tânăr cântăreţ — 
Anevoios ţi-e drumul — dar ţi-e arta 
îndemn și pildă vie pentru noi. 


Entuziasmul discipolului faţă de maestru —- cum singur 
ii spune lui Beniuc - constituie un semn promiţător al 
independenţei sale viitoare. Numai epigonul orb se închi- 
puie absolut personal. (...) lată de ce odraslele pe plan 
artistic ale lui Beniuc pot să fie robuste și capabile: ele 
pot, dacă nu să-și croiască încă un făgaș inedit, să lase pe 
drumul bătătorit de maestru urma pasului lor. (...) 

Andriţoiu a știut să-și însușească în chip creator tainele 
maestrului. Un exemplu: Beniuc spunea într-o poezie în 
care imaginile pornesc dintr-un univers al foametei: 


Dintr-un codru iese luna 
Mare cât o mămăligă. (...) 
Gaârea sughițând a foame, [...) 
Cineva din pomul nopții 
Scutură să cadă poame.[...) 
Cată moțul în desagă, 

Nu găsește. Iar ortacii 

I-s departe. Vede luna 

Cum o mâncă vârcolacii. 


Aidoma moţului din poezia lui Beniuc, păstorului din 
poezia lui Andriţoiu i se pare că din galaxie curge aievea 
laptele după care tânjește: 


Și să nu vadă laptele-n șiștare 
Când colo-n iesle zgomotele pier, 

își înalță păcurarul ochii-n zare, — 
când vede Calea Laptelui pe cer... . 


Derivaţia este evidentă, și totuși poezia-fiică și seamănă 
și nu seamănă cu poezia-mamă; Andriţoiu sugerează o 
senzaţie printr-o alta, respectiv, obsesia foamei nesatisfăcute 

prin ștergerea noţiunii timpului, dar, pe lângă aceasta, 
comunică în câteva sobre trăsături, sălbăticia exploatării 
la sate, care face din copii cei mai flămânzi dintre flămânzi. 
(...) Altoită pe o generoziate de tip gospodăresc, a cărui 
căldură alină în gingășia maternă din Daruri, răsfață în 
zâmbetul sfătos și jovial din Vânzătorul, sclipește vesel în 
La o cooperativă de ciubărari și în ospăţul din Cântec — 
solidaritatea cetăţenească și internaţionalistă a îmbrăcat 
haina tradiţională specifică poporului. (...) 

Așa cum frunzișul încoronează copacul, s-ar putea 
spune, păstrând proporțiile de la stejar la puiete, că balada 
Intâmplare vânătorească adună în versurile ei toate cali- 
tățile remarcabile ale poeziei lui Andriţoiu. Ea reprezintă 
pentru volum treapta superioară de la care trebuie să 
pornească poetul de acum înainte . (...) Mergând până la 
capăt pe calea lui Beniuc, în sensul confundării cu idealul 
clasei muncitoare, Andriţoiu' poate deveni, dacă nu un 
«toboșar», în tot cazul un trubadur al poeziei noi”. 


* 


Cu sufletul deschis%; „Cinci ani și mai bine de asiduă 
activitate literară și de luptă îndârjită cu greutăţile unui 
început anevoios; la capătul lor, și rod al acestui proces 
îndelungat de creștere - două opere vrednice de a fi con- 
semnate cu toată atenţia și anunțând un poet pe cale de 
maturizare. Poetul acesta e Ion Brad, nume cunoscut 
cititorilor de pe când publica - sunt doi ani de-atunci — 
poemul epic Cincisutistul. Cât privește operele sale recente, 
care-l impun mai stăruitor atenţiei publicului, ele sunt: 
volumul de versuri Cu sufletul deschis și întinsul poem 
Balada impușcațţilor (în nr.7 al Vieţii românești din acest 
an). (...) 

Cu sufletul deschis este un titlu-angajament, altul mai 
potrivit nici că se putea alege pentru o carte de versuri al 
cărei autor exprimă cu ascuțime puncte de vedere privind 
probleme din cele mai arzătoare ce frământă pe contemporanii 

săi. Și de fapt cele mai izbutite poeme sunt nu întâmplător 
acelea în care tânărul poet, solicitat să vorbească în nu- 
mele celor de-o seamă cu el, își spune părerea - care este 
și a miilor de tineri ce l-au imputernicit moral = în pro- 
blema vitală a apărării păci și vieţii: 


Noi, cei de douăzeci de ani, nicicând 
Nu vrem să mai vedem peste pământ 
Însângerată, neagră, rotitoare 

Tăind vieţi, adânc lovind popoare, 
Securea războiului. 


Se simte din aceste versuri că poetul e departe de a fi 
un simplu parafrazator al înaintaşilor săi în ale poeziei 
(cum din păcate se întâmplă aceasta cu o seamă de tineri 
poeţi); poemul irupe spontan, în formule directe, iar glasul 
poetului capătă în chipul cel mai firesc cu putinţă virtutea 
cea mai de râvnit a poeziei cetățenești, aceea de a capta și 
duce mai departe, proaspăt, insoţindu-i de vaste ecouri 
afective, mesajul celor mulţi (...). 

De un interes deosebit — tot pe linia problematicii gene- 
rației - sunt și poemele care surprind detalii și momente 
semnificative din zilele Festivalului de la București. Dintre 
acestea, O floare vie se remarcă prin elocvența plină de 
graţie a simbolului (...)”. 

Dimensiunea erotică a liricii lui Ion Brad, dar și cea 
agitatorică - „zugrăvirea dușmanului de clasă” - sunt 
scoase în evidență în comentariul lui Florian POTRAS: 
„Încercând să definească esenţa, umană și morală a liricii 
sale, Ion Brad scrie în una din poezii: 


Eu prind în ritmuri pulsul tuturora 
Și ca pe-o inimă de foc l-ascult; 

Ca mâine, când va fi să bată ceasul 
Înalte fericiri pe-acest pământ, 

Să pot trimite incă proaspăt glasul 
Acelor cari m-au invățat să cânt. 

Această formulare a unei stări de conștiință, această 
limpezire a poetului cu sine însuși mi s-a părut cea mai 
apropiată și de tendinţele exprimate de lon Brad în recenta 
plachetă de versuri intitulată Cu sufletul deschis. (...) 

Niciunul din versurile sale, fie că reconstitue episoade 
de muncă și viaţă actuală (Brigăzile viitorului, Turnul), fie 
că evocă momente din tradiția revoluționară a patriei (Curtea 
lui Galuzinschi, La moartea lui Gheorghe Doja, În muzeul 
Doftanei), fie că exaltă patriotismul în accente sobre și 
totuși îndutoșate (Balada poștașului, Rândunelele, Cântec 
de la granița Iugoslaviei), sau lasă să ţâșnească tonuri de 
ură faţă de dușmani (Petre Ciorbea zace-n lut, Domnișorul), 
fie că, în sfârșit, își încredinţează inspirația unei fantezii 
vizionare (Călători pe străzile Clujului în anul 2000) - nu se 
limitează la descrierea sau exprimarea unei lumi strâmt 
individuale (...). Mai mult, pentru poet, această poziţie nu 
reprezintă doar o atitudine teoretică, o respectare a defi- 
niţiei literare conform căreia poezia, ca expresie a uni- 
versalului, iși asumă înfățișarea unui act de recunoștință, 
„de respectare a unei investituri. Acestea sunt clar expuse 
în profesiunea de credinţă care e Ars poetica, de la înce- 
putul volumului. (...) 

Poezia lui lon Brad dobândește, însă, tonuri de ironie 
mușcătoare, de sarcasm intransigent atunci când în conști- 
inţă îi apare figura dușmanului de clasă (Domnișorul) sau 
chiar accente iuți de mânie și ură (Petre Ciorba zace-n 
lut)... Pentru a da o valoare cât mai generală sentimentului 
de ură, poetul își potrivește pașii versului cu ritmurile 
blestemului popular, conferind poeziei o vigoare deosebită: 


Petre Ciorbea zace-n lut, 
Nici cântat și nici lăut. 
Jelui-l-aș, nu mă-ndur, 

Pui de viperă, chiabur. 
Pietrele de pe vâlcele 
Peste piept să-i steie grele, 
Căâte-s ciori ṣi câți vulturi 

Ciugulească-i ochii suri, 
Apele ce vin în jos 
Fiarbă-i trupul fioros, 

Os să nu-i mai stea pe os! 


Din lirica lui Ion Brad, caracterizată printr-o simţire 
atât de sinceră nu lipsesc - așa cum era de așteptat — 
versurile de dragoste. Poetul exprimă acest sentiment în 
Dar de nuntă și, mai ales, lubitei. (...) 

Dacă Noi, cei de douăzeci de ani reprezintă punctul cel 
mai avansat al liricii lui Brad, aceasta mai are încă să se 
debaraseze de unele versuri în care atât potenţialul de 
simţire, cât și imaginea scad în intensitate și valoare, iar 
locul lor e luat de expresii plate, statice. (...) 

De asemenea, steril și diluat e sentimentul de iubire a 
patriei pe care poetul incearcă să-l impună, nu printr-o 
argumentare caldă, ci printr-o afirmaţie peremtorie și-așa 
cum e exprimat ~ oarecum naivă. (...) 

Apropiindu-se mereu cu «sufletul deschis» de poporul 
său, poetul va izbuti să-și menţină veșnic proaspăt și 
limpede timbrul vocii sale, faţă de care volumul de curând 
editat nu constituie decât un început.” 


Nemulţumirile 


Au fost multe; căci faţă de numărul mare de tineri 
cărora li se preda disciplina „literatura realist-socialistă” — 
scrisul și opera literară erau, iată, o meserie și o activitate 
ce puteau fi predate, învățate și dobândite ca oricare altele, 
în școli și cercuri de studii — așadar din numeroșii cola- 
boratori ar revistei interne a școlii, Anii de ucenicie!% (vezi 
cuprinsul în note) ori ai revistei Uniunii Scriitorilor Tânărul 
scriitor, din și mai mulţii frecventatori ai Școlii de literatură, 
prea puţine certitudini se întrezăreau - câteva profiluri 

le-am prezentat anterior, prea puţini se hotărau să-și ia 
zborul, să depășească stadiul de crisalidă și speranţă, să 
intre hotărât și convingător în arena artei partinice, an- 
gajate. Probabil că cei doi ani de studii în școală erau 
insuficienţi pentru dobândirea măiestriei artistice. Așa se 
face că în ajunul „gloriosului jubileu”, pentru accentuarea 
ambianţei formative dar și pentru parafarea oficială a 
meseşiei? profesiunii? de scriitor (în nici un caz ocupaţia!), 
Gazeta literară?! anunţă că școala s-a transformat în- 
institut cu o durată de cinci ani, absolvenţii beneficiind de 
„toate drepturile unei diplome de stat în învățământul su- 
perior”: „Pentru a răspunde cerințelor mereu crescânde ale 
sectorului nostru literar, prin grija partidului și guvernului 
s-a hotărât transformarea Școlii de literatură și critică lite- 
rară «Mihai Eminescu» într-un institut de învățământ supe- 
rior cu o durată de studii de 5 ani. Acest institut va fi inclus 
în reţeaua institutelor de învățământ superior de stat și va 
funcţiona pe lângă Uniunea Scriitorilor din R.P.R. 

În cadrul institutului se vor preda diferite discipline 
literare, de lingvistică, sociale şi altele. Pentru îndrumarea 
efectivă a creaţiei studenţilor, un rol important în planul 
de învățământ al institutului îl ocupă catedra de măiestrie 
artistică. Această catedră are următoarele grupe de specia- 
lizare: poezie, proză, dramă și dramaturgie cinematografică, 
critică literară, literatură pentru copii. Aceste grupe de 
specializare vor fi conduse de fruntași ai literaturii noastre 
și ai criticii literare. Vor putea candida la examenul de 
admitere absolvenţii școlilor medii care dovedesc apti- 
tudini, preocupări și perspective în domeniul literaturii și 
criticii literare. (...) 

Vor fi admiși în institut candidaţii ale căror lucrări lite- 
rare sunt considerate corespunzătoare și care vor fi de- 
claraţi reușiţi la următoarele probe: o compoziţie liberă sau 
o recenzie (la alegere) — scris; limba și literatura română — 
scris și oral; limba rusă — oral; istoria R.P.R. - oral; Constituţia 
R.P.R. - oral. (...) 

La sfârșitul celor cinci ani de studii, studenţii vor prezenta 
o lucrare de diplomă (poezie, proză, dramă, critică literară) 
Și vor susține examenul de stat, după care vor primi di- 
ploma de absolvire care le conferă drepturile unei diplome 
de stat în învățământul superior”. 

Dar să ne familiarizăm cu o parte a insatisfacţiilor care 
vizau această realitate bine conturată a tânărului scriitor, 
de fapt noua generație literară, formată în școli după 
model sovietic, experienţă inedită în evoluţia Htenatusi 
românești — și nu numai. 

O serie de atacuri au vizat conţinutul și orientarea orz 
țională a principalei rampe de lansare a noilor condeieri, 
revista Tânărul scriitor, Având o apariţie lunară, gazeta avea 
rubrici fixe: „Poezie”, „Proză”, „Însemnări critice”, „Recenzii”, 
„Viaţa cercurilor literare”, și altele ocazionale: „Aniversări”, 
„Din ţările frăţești”, „Tinerii constructori ai socialismului”. 
Apariţia fiecărui număr era consemnată sau comentată de 
presa literară și neliterară. Ne rezumăm la semnalările din 
Viața românească, Scânteia, Gazeta literară, Steaua, căci 
sunt semnificative pentru percepţia generală a acestei reviste. 
Să citim câteva, prilej în același timp de a cunoaște formula 
literară a unor colaboratori ai revistei Tânărul scriitor: Aurel 
Covaci, Ion Gheorghe, Ovidiu Zotta, Romulus Vulpescu, Ion 
Lăncrănjan, Boris Buzilă, Florin Mugur, H. Zalis, Radu 

Cârneci, Gheorghe Tomozei, Ion Gheorghe și alţii mulţi. 

„Poeziile din numărul 2 al revistei poartă, aproape toate, 
pecetea unei evidente influenţe a liricii lui Beniuc. În 
Legământ, A. Covaci împrumută de la Beniuc motivul 
poetic. Versurile: 


Dușmanu-i crunt? Și brațul mi-e sălbatic 
Dar dacă va izbi greșit vreodată 

Și unei flori va reteza corola, 

Am să mi-l ard de viu, pe-un rug incins 
Asemenea lui Mucius Scaevola. 


reclamă în minte - mai puţin preţiozităţile — poezia lui 
Beniuc: Eu n-am nevoie de onoruri. Acolo poetul cere de 

asemeni să fie înfipt «crunt în țeapă», «pe cel mai-nalt 
dintre Carpaţi», dacă va trăda încrederea poporului, dacă 
va umbla cu milă faţă de dușmani. (...) 

O pedeapsă similară își invocă tânărul Gheorghe Ion: 


= 


Dac-am să-ţi fiu 
șarpe la sân, 
bardă in mână 
celui hapsân, 
nici pentru glonte 
n-aș mai fi bun, 
c-aș pângări 
lutul străbim.(...) 
Scârbă să-ți fie, 
la corbi să m-arunci, 
c-aș spurca certă 
și norii adânci. 


George Iancu, alt tânăr poet, reia de asemeni un motiv 
frecvent în poezia lui Beniuc. E cântat «străbunulb haiduc: 


Bunicul meu a fost haiduc 
Purta șerpar pe sub zâbun, 
Şi-n el un fluier de altin.(...) 
Dar băta-i ghintuită-n fier 
Pe câte spete de boier 
Tăria el și-a măsurat! 


Examinând versurile acestor tineri poeți, se pot constata 
două tendințe: de o parte, încercarea de a folosi creator 
experienţa unuia din poeţii noștri cei mai de seamă [...), 
pe de altă parte, reluarea ideilor poetice sau chiar a sche- 
letului unor compoziţii exemplere și localizarea lor. Acest 
din urmă procedeu nu este, fără discuţie, recomandabil. 
În cazul poeţilor citați nu se poate, din fericire, vorbi 
despre niște pastișe: ei au prelucrat într-un chip sau altul, 
personal, motivele împrumutate. Totuși, socotim că nu e 
în folosul tinerilor poeţi să recurgă în 'mod frecvent la 
împrumuturi de motive literare. (...) 

În același număr, Tânărul scriitor publică trei bucăți de 
proză ale unor tineri care încă nu s-au afirmat: Descătușare, 
nuvelă de Vasile Mihăilescu, Lucrul cel mai de preț, schiță 
de Ovidiu Zotta, Amintire, povestire de Sion R. Aron. [...) 
Nuvela lui V. Mihăilescu are meritul de a ridica o problemă 
interesantă, aceea a reeducării unui tânăr provenit din 
sânul lumpenproletariatului, în cadrul armatei noastre. 
Bucăţile celorlalți doi tineri prozatori, fără a ne permite 
să ne facem o idee mai complexă despre posibilităţile lor, 
vădesc străduința de a se apropia de frământările vieţii 
și, pe alocuri, talent în arta naraţiunii și a redării dia- 
logului. (...)”102 


pă 


„Acest număr aduce o abundență de versuri semnate, 
unele, de tineri poeţi pe care cititorii i-au mai întâlnit în 
paginile publicaţiilor (Vasile Iosif, Vasile Moldoveanu), alte- 
Je de începători, de existenţa cărora acum luăm cunoștință 
(Nicolae Dumbravă, R. Vulpescu, Ion Teodorescu etc). În 
unele din versurile acestora găsim elemente valoroase. În 
April, Vasile Moldoveanu cântă cu vioiciune tinerească 
această lună a primă verii. (...) 

Ceea ce te izbeşte de la prima vedere în majoritatea 
versurilor publicate de Tânărul scriitor în nr. 3, este pre- 
dilecția aproape exclusivă a colaboratorilor fie pentru teme 
istorice, fie pentru teme descriptiv-contemplative. Unele 
din aceste poezii izbutesc din loc în loc să trezească in- 
teresul cititorului. Cele mai multe se menţin însă la nivelul 
unor platitudini obositoare. În plus, și unele și celelalte 
vădesc o îngrijorătoare ocolire a temelor majore, a pro- 
blemelor acute ale vieţii, tinerii poeţi mulțumindu-se a 
urma căi bătătorite și a versifica fraze banale despre pri- 
măvară, ca acestea: 


Câmpurile-mbracă nou veșmânt, 
Tresărind sub ploi iînfiorate. 

Legănate, undele de vânt 
Zvonuri de tractoare duc prin sate. 
(V. Moldoveanu: Primăvara) 


De-a dreptul dureroasă e senzaţia pe care o încearcă 
cititorul, dând peste versurile unor poeţi care se complac 
să șlefuiască în manieră formalistă cuvinte de o sonoritate 
înșelătoare: 


Stea lucioasă, galben fir 
prins de boltă, Altair, 
- (Nicolae Dumbravă: Altair) 


sau. 


„„„Simfonie în acorduri vegetale 
concentric leapădă cornoase zale... 
„„implântă -n cer albastru de legendă 
vibrantă strună de smicea atentă... 
| (R. Vulpescu: Stejarul) 


Străduința de «a stiliza» limba în scopuri pur formale 
duce la siluirea ei, la denaturarea spiritului limbii române. 
Există astfel în versurile lui R. Vulpescu o împletire nefi- 
rească de cuvinte, care se vor a fi «neaoșe», cu neologisme 
stridente, nechemate de necesitate strictă în poezie, ci 
numai de dorința tânărului poet de a semăna cu cine știe 
ce nefaste modele decadente sau de a părea «ultra original»: 


Sămânța asta-mplătoșată-n solzi 
sonor învie pădurene bolți. 


Pentru unele noțiuni simple, pentru sentimente sincere, 
tânărul Vulpescu «nu găsește» expresii în limba noastră 
de azi și simte nevoia să le smulgă parcă din necazuri 
domnești: «Dau închinare, vouă, mâini de maică». (...) 

Poate din aceeași tendință de a se exprima într-o limbă 
a actelor domnești: «zidit-am io» și din necunoașterea 

exactă a unor cuvinte: Răstălmăcim străbunele vorbiri/ 
Prin colbul auritelor pisanii. Gheorghe 'Tomozei «răstălmăcește» 
într-adevăr sensul exact al luptei poporului nostru, în 
versuri specifice viziunii poeţilor naționaliști din preajma 
celui de-al doilea război mondial, care ţipau mereu despre 
«latinul nostru sânge» și despre «sângele valah»: 


Cumplite vremi le-am răsturnat în praf, 
Am înălțat spre fericire poduri. 
Din prea vărsatul sângele valah. 


Este de neconceput ca asemenea triste răbufniri ale 
poeziei gândiriste să-și găsească loc într-o revistă menită 
să promoveze și să îndrumeze creația tinerilor scriitori pe 
făgașul realismului socialist.(....) 

O notă aparte în concertul poeziei din revistă o aduc 
versurile lui Vasile Iosif, care își propune să cânte diferite 
aspecte ale muncii constructive a făuritorilor vieţii noi: 
munca dintr-o tâmplărie sau dintr-o fierărie, activitatea 
dintr-o gospodărie colectivă, zidirea unui grajd obștesc. 
Poetul reușește pe alocuri să sugereze avântul lucrătorilor, 
ritmul însufleţit al muncii (- Bateti bine lutul, frate, / ca să 
fie zidul gros; / Nici un viitor, cât o bate/ Să nu ni-l mai deie 
josl).. 

Schița Anei Lungu Agronomulare unele pasaje ce dovedesc 
calităţi literare, dar toată construcţia ei este lipsită de 
suport. Un activist de partid trece prin satul unde mun- 
cește nevastă-sa într-o gospodărie colectivă și nu o găsește 
acasă, deorece- îl informează colectiviștii — e pe câmp cu 
agronomul. Bărbatul devine gelos. (...) 

Rubrica de critică literară se deschide cu un medalion 
al lui Macedonski semnat de Tudor Vianu. Este păcat că 
rândurile însuflețitoare care evocă figura poetului nu fac 
nici o rezervă asupra laturilor decadente din creaţia lui, 
păstrând un caracter apologetic. Recomandaţia făcută 
tinerilor de a învăța de la Macedonski își atingea ade- 
văratul scop dacă dezvăluia limpede și elementele negative 


192 


Literatura în totalitarism 1954 


din moștenirea autorului Nopților, cu atât mai mult cu cât 
printre tinerii poeţi contemporani ai revistei influenţe for- 
maliste se fac simţite»!%. 


+ 


„Din lucrările în proză publicate de revista Tânărul 
scriitor merită a fi discutată, atât pentru calitățile cât și 
pentru lipsurile ei, nuvela lui Ion Lăncrănjan, Cordovanii 
(nr. 5- n.n). Lectura acestei nuvele ne relevă un talent 
autentic, de o evidentă forţă epică, ceea ce însă nu i-a ferit 
îndeajuns pe tânărul prozator de unele deformări natu- 
raliste (mai ales în prima parte a povestirii). Nuvela este 
scrisă într-un stil viguros inspirat cu pricepere din expe- 
riența artistică a clasicilor literaturii noastre. În mod 
deosebit se observă înfluenţa lui Slavici (vezi Moara cu 
noroc, figura lui Lică Sămădău), a lui Liviu Rebreanu (vezi 
romanul Ion), a povestirilor pline de vigoare ale maestrului 
Mihail Sadoveanu, de unde tânărul autor a învățat multe 
lucruri privitoare la tehnica povestirii și la utilizarea unei 
limbi poetice îngrijite și îmbogăţite prin folosirea creatoare 
a limbii populare. (...) 

Trebuie semnalat un pericol care - ignorat -— ar avea 
consecințe nefaste asupra dezvoltării ulterioare a tână- 
rului prozator. Din nuvelă răzbate ideea nejustă că dintr-o 
sete atavică, bolnăvicioasă pentru pământ, din cauza unei 
iubiri mistice a gliei, au loc ciocnirile și dramele dintre 
oameni. Ori, trebuie făcută delimitarea între această idee 
și aceea că la baza conflictelor din mediul țărănesc stă 
proprietatea privată capitalistă, care-l subjugă pe om și 
ucide în el toate sentimentele frumoase. (...) 

Dacă în proză am întâlnit unele materiale valoroase, 
inspirate din realitatea zilelor noastre, din anii gloriosului 
deceniu, în poezia din numerele 4 și 5 ale Tânărului scriitor, 
oamenii și faptele lor, din aceste vremi de luptă și izbândă, 
sunt prezentaţi cu sfială. În multe poezii nu-i întâlnim 
deloc. În poeziile sale din nr. 4, Boris Buzilă încearcă să 

prezinte unele aspecte ale noului din patria noastră, dar 
reușește prea puţin, deoarece bazându-și construcţia poeziilor 
pe antiteza trecut-prezent, nu izbutește să ne insufle senti- 
mentul puternic al noului care se dezvoltă și învinge vechiul. 
Aceasta, fie din pricină că antiteza e făcută artificial, fie că 
prezentarea trecutului este mai puternică decât przentul 
(vezi poezia Valea Frumoasei. Cititorul rămâne, în urma 
lecturii, mult mai impresoionat de întunecatul trecut de- 
cât de zorii vieţii noi din patria noastră. 

Mai fericit inspirate sunt însă poeziile Caimanul (omul 
care face de mâncare muncitorilor forestieri), Fluierașii, 
Furca şi Școala unde poetul reușește să ne înfăţişeze oa- 
menii noi, o viață nouă, rod al transformărilor revolu- 
ționare care s-au petrecut la noi în ultima vreme. Inte- 
resantă este poezia Școala, în care poetul arată cu câtă 
dragoste învaţă limba rusă copii oamenilor de pe malurile 
Frumoasei. Deși clădirea școlii-a rămas cu aceeași înfă- 
țișare modestă de stână, interiorul ei, în care răsună astăzi 
cuvinte despre Lenin și versuri din Maiakovski, este înse- 
ninat și sufletele copiilor mult mai luminoase. 

Ceea ce îngreunează adeseori versul - de altfel lucrat 
cu meșteșug - al poeziilor lui Boris Buzilă, este abuzul de 
regionalisme. (...) ` 

Andi Andrieș scrie un fel de fabulă sau poezie cu tâlc, 
despre Papagal. | 

Radu Cârneci, în Mulțumire, își exprimă bucuria în faţa 
lanurilor întinse și imbelșugate de grâu, care-i amintesc 
insă şi de-o vreme întunecată, când poetul, copil fiind, 
păștea trei miei pe lângă drumul din marginea lanului, 
pe-atunci boieresc, și când vătaful i-a impușcat un miel 
de lângă el. Amintirea este dramatică, stârnind ura neîm- 
păcată impotriva acelor vremi de asuprire, și întărind 
dragostea pentru lanurile noi de grâu. Mai slabă, prin 
idilismul ei, este poezia Zi de martie a aceluiași autor. 

Ion Petrache publică poeziile Întâlnire pe graniță, Scrisori 
(Răvașul instructorului și Răspuns). Prima poezie ne vorbește 
despre vigilența soldaţilor armatei noastre populare, care 

apără cu sfințenie hotarele patriei în faţa oricărui dușman 
ce-ar îndrăzni să le atingă. Unele versuri sunt însă confuze. 
Astfel, soldatul îi amintește «domnului Jean» pe care-l 
prinsese la graniță, despre felul brutal în care l-a maltratat 
in 1945, când grănicerul de acum era ucenic în fabrică: 


- Să v-amintesc, Era în '45 

În fabrică un grup de ucenici, 
Lipea pe ziduri manifeste. Nu? 
Când pe culoar patronul apăru. 
Înverșunat, spre el v-aţi năpustit. 


Cititorul rămâne cu impresia că domnul Jean s-a aruncat 
îinverșunat împotriva patronului, câtă vreme, mai jos, au- 
torul arată că furia domnului Jean s-a dezlănţuit asupra 
grupului de ucenici. Poetul trebuie să lucreze cu multă 
grijă la claritatea poeziilor sale, căci astfel de echivocuri 
strică tot farmecul poeziei. 

În nr. 5, Florin Mugur publică două poezii: La atac și 
Râul cel tânăr, dintre care prima ni se pare reușită și 
interesantă. Iată un citat în care se arată cum pe locul 
unde altădată s-au desfășurat victorioase oștile lui Ștefan 
cel Mare, acum trec colectiviștii: 


Aici, unde-n străfunduri armuri fărâmate zac, 
Și unde zac oștenii unor străbune veacuri, 
Înaintează-o nouă oștire la atac, 

Dar fără strai de zale si fără-nalte steaguri. 
Pășesc colectiviștii spre depărtări, tihnit, 

În soarele văratec, la prașilă ieșiră. (...) 
Înaintează-n tihnă și s-au pornit să cânte, 
Înaintează fără din cale să se-abată. 
Dușmanii au de ce să se-nspăimânte 

Și de această pașnică armată. 


Trebuie semnalate unele nepotriviri de limbă care dăunază 
reușitei poeziilor sale. (...) 

Slab și confuz ni se pare articolul Eminescu și câteva 
din părerile sale despre artă. Încă din titlu, în care intervin 
elemente de statistică, spunându-și «câteva din părerile 
sale despre artă», H. Zalis dă dovadă de neinţelegerea 
noțiunii de concepţie despre artă, de derută și lipsă de 
orientare justă. În afara repetării unor adevăruri arhi- 
cunoscute, susținute în mod statistic prin citate tot atât 
de cunoscute, autorul articolului emite niște teorii asupra 
lui Eminescu cu totul ciudate și superficiale. Superficiali- 
tatea articolului o confirmă și neglijenta cu care a fost 
scris. Versurile eminesciene (...) sunt apreciate parcă de 
un vechi tambur armurier: «fiecare vers devine o gură de 
tun prin care poetul deschide focul violenței împotriva 
intregii poezii convenţionale care se complăcea în divagaţii 
sterile, goale de conţinut». Iar când vorbește despre fru- 
museţea limbii lui Eminescu, H. Zalis are exprimări ca 
acestea:«:Eminescu s-a împotrivit cu înverșunare încercă- 
rilor unor filologi din epocă, care...», sau: «Poet de o 
pilduitor de înaltă conștiință artistică». (N-o fi greșit, dar 
nu sună bine). După H. Zalis, Eminescu «s-a străduit să 
pătrundă viaţa și să-o exprime în stihuri la înălțimea 
frumuseţii». Lăsând la o parte exprimarea, ne întrebăm 
numai, cum concepe autorul articolului frumusețea? Așa, 
o frumuseţe în sine, înălțată undeva sus, sus de tot, pe 
care poeţii se străduiesc s-o ajungă? Credem că astfel de 
sfaturi nu sunt deloc folositoare tinerilor poeţi, ba dim- 
potrivă, îi îndrumă pe căi greșite. 

Dar ca să nu lungim prea mult discuţia, să arătăm 
sentinţa pe care o dă H. Zalis asupra locului lui Eminescu 
în literatura noastră: «În lumina tuturor acestor preziceri, 
Eminescu trebuie considerat prin opera sa, nu numai o 
culme a romantismului românesc, ci, în același timp, o 
punte de trecere de la romantism la realism în literatura 
noastră». Sentința este simplistă și eronată, străină de 
cunoașterea adâncită a dezvoltării literaturii moderne, 
unde nu întâlnim un curent romantic de sine stătător 
până la Eminescu, prin care s-ar face trecerea la realism. 

V. Cârlova, Grigore Alexandrescu, Bolintineanu, Hrisoverghi, 
Alecsandri, Negruzzi, Odobescu și alţii nu au în același 
timp în opera lor și elemente realiste? Desigur că da! Deci 
Eminescu nu este o punte de trecere de la romantism la 
realism, cu atât mai mult cu cât și după el, și chiar după 
Coșbuc, în literatura noastră întâlnim, concomitent cu 
realismul, elemente romantice."19 


4 


Ceva despre nemurire și despre originalitate!%: „Nu de 
mult, într-o seară, fiind poftit la un conclav de scriitori 
ceva mai tineri, mi-am adus aminte de epoca pletelor și a 
lavalierei. (...) A început un poet, prin lectura unui poem. 
Au urmat alte lecturi, o nuvelă și niște versuri satirice. 

Deodată a venit la rând o fată cu ochi negri; nu-i dăduse 
zestre natura numai mura corbului sub sprâncene - ci și 
o sănătate superbă. (...) Trecu prima strofă; m-am gândit: 
se vede că poemul începe anume cu tristeţe, pentru ca 
poanta optimismului să fie și mai și... Însă, spre marea 
mea decepţie, poeta își deplângea ochii întristaţi de nu 
știu ce dezamăgire sentimentală. Sunau iambii ca niște 
clopote bătrâne la îngropăciunea unor nădejdi imense, 
geologice... La sfârșit, poeta era tot atât de tânără și de 
frumoasă, tot atât de plină de viaţă. «Poemul» trecuse ca 
un nouraș peste o câmpie ameţitor de verde. M-am întors 
spre poetă: 

— Ți s-a întâmplat aievea ca în poezie? 

Domnia sa și-a arcuit o sprânceană și și-ațintit spre 
mine mura ochilor a nedumerire: 

— Cum vine asta? Ce-i dacă n-aș fi trăit aievea? Parcă 
Flaubert a cunoscut-o personal pe Salamb6? Și, totuși... 
Ficţiunea, maestre! (...). 

Am plecat de la conclav destul de abătut. Mă gândeam 
ce caută tristeţea la o tinereţe așa de strălucită. (...) 

Poeta din seara conclavului a procedat ca într-o vrajă 
din O mie și una de nopți. «a-n să-mi închipui cum e când 

ai o decepţie sentimentală?» (...). Poeta noastră, bine hrănită, 
bine hodinită la Sinaia, s-a așezat la masă și a căutat 
să-și creeze o tristeţe artificială. A căutat să plângă când 
toată fiinţa ei ţipa de bucurie și sănătate. Și-a pus la ochi 
o sticlă afumată spre a vedea soarele și văpaia zărilor 
colorate în negru. (...) Din această «atmosferitate» a ieșit 
ce-a ieșit, un fel de sirop, «suc de plante», bun de chiorât 
găinile. 

insă, fiind vorba de talent, o întreb: n-o încântă nimic 
din frumuseţile patriei? De ce nu închină un imn soarelui 
sau viforului? De ce nu-și cântă plaiul natal unde în 
curând vor răsări brândușele? Nu-i vine să strige de bucu- 
rie când răsare luceafărul de seară? Dar când în sătucul 
vechi s-aprind luminile electrice și moșul Ion deschide 
abecedarul, silabisind pentru prima dată la adânci bătrâ- 
nete? (...) În loc de asta, versifică lucruri netrăite, de aceea 
nu stârnește nici o emoție și-și irosește zestrea. Bine-ar fi 
să lase boalele închipuite! 

Datoria noastră, a tuturora e să dezvoltăm zestrea rămasă 
de la clasici și noul din literatura contemporană. (...) Unii 
poeţi, înzestrați din plin cu cunoașterea unei limbi «ca un 
fagure de miere», caută «originalitate» cu orice preţ în forme 
bizare, în fraze întortocheate, în sensuri anapoda, crezând 
că așa vor sări drept «în nemurire», ca într-o baltă. (...) 

Consider că acei ce încearcă să reediteze istoria bâlbâ- 
iților celebri, cei ce trec pe lângă frumuseţile patriei, pe 
lângă tot ce e nou, biruitor, ca pe lângă miile de frunze, cei 
ce sună din trâmbiţe de carton, poleite cu aur, și cred că 
așa cântă la portalurile nemuririi, cei ce ocolesc realitatea 
socotind-o prea «simplă», prea «obișnuită», prea «banală» 
pentru forța lor de trâmbiţași colosali, - se înșeală amar- 
nic. Fata cu sănătatea superbă care stârnește furtuni 
intr-un pahar cu apă, să lase hodina princiară și să cu- 
noască ploile și glodurile. (...) 

În definitiv, aspectele acestea existând, de ce să nu 
atacăm fățiș? Sunt problemele noastre, ale tuturor scri- 
itorilor și cui să le lăsăm să le discute? (...)”. 

O nuvelă care denaturează realitatea!%: „O colonie de 
firimituri — așa ne apare satul Piatra Seacă unde se petrece 
acţiunea nuvelei Președinta de Vera Hudici (Tânărul scriitor, 
nr. 1/1954). (...) Ca să nu mai vorbim de organizaţia de 
partid care nici nu există. (...) A prezenta în acest fel 
alianţa clasei muncitoare cu țărănimea, inseamnă a de- 
natura faptele. Construită pe atare greșeală de bază, e 
firesc ca întreaga nuvelă să fie un eșec și cititorii n-au 
întârziat s-o critice cu ascuțime. Astfel într-o scrisoare 
trimisă la redacţie FI.Anghel consemnează discuţiile care 
s-au purtat asupra acestei nuvele în cercul literar 
«Al.Sahia» din Câmpulung. (...)” 


W4 
+ 


Însemnări. O vizită la grădina botanică literară!%: „Cine 
răsfoiește revista Tânărul scriitor — revistă care are și unele 
merite — sau cine răsfoiește câteva publicaţii literare, capătă 
uneori impresia că a “nimerit într-o adevărată grădină 
botanică. Mai fiecare tânăr poet care se respectă ţine să 
precizeze în versuri că el aparține unei anumite specii de 
pom sau copac și nu alteia: stejar, mesteacăn, gorun, 
frasin, molid etc. iar feteler la rândul lor, își declară apar- 
tenenţe la diferite specii de flori. La prima vedere această 
abundență vegetală pare îmbucurătoare: care dintre iubi- 
torii literaturii nu s-a desfătat citind versuri minunate în 
care poeţii inspirați, folosind imagini din natură, izbuteau 
să insufle idei și sentimente de mare adâncime și inten- 
sitate? Din păcate însă, acum e vorba de un șablon, de o 
simplă modă literară, un soi de pălărie vegetală pe care 
și-o pune poetul care n-are ninic important de comunicat. 
El declară că e cutare specie de copac, că rădăcinile lui 
sunt adânc înfipte în pământul ţării (aceasta e partea 
«actuală», «politică» a poeziei) că frunzișul i se pierde în 
nori, că el ţine să se știe că e ... nemuritor - și cu aceasta 
s-a terminat. 

Oamenii muncii din ţara noastră luptă cu succes pentru 
ridicarea nivelului de trai al întregului popor, înving gre- 
utăţi, construiesc o nouă orânduire: ei au o viaţă spi- 
rituală tot mai bogată, învaţă, își însușesc o înaltă concepţie 
morală. Cum îi însufleţesc oare în aceste eforturi unii 
poeţi? 

Uriaș precum gorunul / Din pământ crescut falnic, scrie 
în Tânărul scriitor poetul Aurel Covaci, identificându-se 
cu poporul; M-aș vrea o floare mică, ne-nsemnată - îi 
răspunde timid Valeria Boiculesi în Gazeta literară. Între 
timp tânărul Aurel Covaci s-a răzgândit; în poezia Gând 
despre nemurire el exprimă între altele speranţa că, atunci 
când va pieri, Din trupu-mi un stejar va fi să-nvie și admite 
chiar eventualitatea unei flori: Stejar sau floare plină de 
polen, /Poeţii-n versul lor au să mă cheme. 

Alt autor, Ion Acsan, care înainte scrisese versuri legate 
de preocupările poporului, s-a transformat acum în brad: 
Privind în jur mă simt ca prin minune/ Un brad cu fruntea-n 
bolta albăstrie. Minunea e că și tânărul Teodor Balș se 
comportă tot ca un brad, adăugând modest că operele lui 
se vor înălța peste ani, peste lume. 

Poet cu unele poezii reușite la activul său, Mihai Gavril 
(îngrijorat poate de declaraţiile despre nemurire ale «co- 
pacilor» ceva mai tineri) se simte ameninţat de niște 
misterioși «lotri» și răspunde demn în revista Flacăra: Am 
crescut ca un molid/Mai inalt între molizi. 

Și așa, poporul își vede mai departe de treaba lui, iar 
diferiţi copăcei + din care n-am dat decât câteva exemple — 
se ceartă care dintre ei e «și mai și». Nici critica literară nu 
rămâne însă mai prejos... În Tânărul scriitor, Paul Diaconescu 
se ocupă de Andi Andrieș, tânăr autor al versurilor Își 
înaltă bătrânul stejar străvechea și deasa lui barbă. Criticul 
ajunge la următoarea constare imbucurătoare: «În vegetaţia 
literaturii noastre cresc, alături de stejari, tinere mlădiţe... 
care... vor aduce contribuția lor la cântecul general al 
pădurii». Ce sfaturi îi dă autorul tânărului «lăstar» pentru 
a deveni «copac falnic»? Firește: «Să se bucure de paza și 

pilda stejarilor» mai mari și «să-și lase frunzișul la bătaia 
vieţii»... (Textual!). 

Partea umoristică mai rezidă în faptul că asemenea 
autori își închipuie că sunt originali, că «au scăpat de 
șabloaneb Trebuie să recunoaștem că în ce privește co- 
pacii, într-adevăr gorunul nu seamănă cu mesteacănul; 
însă poeziile în genul celor de mai sus seamănă toate ca 
două picături de apă cu șabloanele poeziei burgheze evazio- 
niste, sfirjite, înstrăinate de viaţa poporului. Asemenea 
autori — diitre care unii nu sunt atât de tineri - dau 
dovadă de lipsă de îndrăzneală în sesizarea și înfățișarea 
poeziei vieţii și luptei poporului. Ei fug de realitatea multi- 
laterală, infinită, socotind-o «apoetică», și îngână până la 
saţietate același cântec despre o natură sărăcită, abstrac- 
tizată; până și natura - atât de minunat înfățișată de 
poeții legaţi de popor - păleşte și se veștejește sub pana 
neinspirată a ruperii de viaţă, a sărăciei de idei. 

Unde este însă spiritul de răspundere al redacţiilor? De 
ce unele publicaţii, chemate să-i îndrume pe scriitori, în 
loc de a combate ticurile literare și șabloanele, apolitismul 
și sărăcia de idei - dimpotrivă, le încurajează activ? Nu 
foșnește un pom pe lângă redacţie, fără să fie pus imediat 
în coloanele revistei. 

Cititorii protestează cu tărie împotriva acestor manii 
literare și cer ca revistele să publice și să scoată opere cu 
adevărat reușite, demne de a fi citite — și există destule — 
să-i ajute efectiv pe acei tineri autori «rătăciţi în pădure» să 
se reintoarcă la înfățișarea vieţii poporului, singura cale pe 
care se poate verifica și dezvolta talentul oricărui scriitor”. 


+ 


Pegasul care nu mai pornește!9: „Se poate transplanta 
pegasul din atmosfera mitologiilor antice în lumea bas- 
melor românești și atunci el devine: «Mânzul datinei noas- 
tre strămoșești», ca în poemul despre pegas, semnat în 
Viaţa românească nr. 4, de tânărul elev al școlii de literatură, 

Ion Gheorghe. În poemul său, bietul pegas este hrănit la 
un moment dat cu ... «un măr murat» (!) fapt care provoacă 
indignarea legitimă a cititorului; oricum e prea mult. Dar 
consolarea nu întârzie să ne vină deoarece repede aflăm 
din succesiunea strofelor că era vorba de fapt de un fals 
pegas (bine i-a făcut în acest caz). Adevăratul pegas îl 
așteaptă pe poetul jokeu «Undeva pe vârfuri de Carpaţi», 
bineînțeles ascuns cu multă viclenie în pielea răpciugoasă 
a unei mârțoage. (...) 

Cam așa se întâmplă și cu poeții tineri urmăriţi de 
obsesia propriului pegas, de propria lor artă poetică (cel 
mai adesea destul de firavă încă). În loc să caute a exprima 
cât mai divers, mai multilateral măreţia epocii lor, domi- 
nată de apariţia omului nou, stăpân deplin al naturii, 
constructorul societăţii socialiste — ei pierd atâtea zilnice 
prilejuri de a cunoaște și cânta noile relaţii între oameni, 
noile realităţi materiale și morale ale patriei noastre, cul- 
tivându-și în schimb pegasul care bate pe loc, legat de 
picior. (...) 

E momentul ca nenumărați pegași despre care ni s-a tot 
vorbit de atâta vreme, să porneacă odată luându-și zborul, 
purtând poeţii spre clocotul vieţii noi din ţara noastră”. 

Așadar: fugă de realitate, refugiu în teme istorice ori în 
abstracţiuni, atitudine contemplativă, „îngrijorătoare oco- 
lire a temelor majore, a problemelor acute ale vieţii”, șablon, 
manierism sunt doar câteva dintre lacunele literaturii 
tinere, dezvăluite de această suită de comentarii. 

incheiem cu o sinteză a lui Paul GEORGESCU!% care, 
pe lângă dezvăluirea lipsurilor, propune și o delimitare 
teoretică a noii generații, în funcţie de maturitatea este- 
tică: tânăr scriitor/scriitor tânăr, fixând și liderii acestor 
două stratificări ale ultimei generaţii literare: „Să luăm 
insă într-un sens strict expresia lui Alecu Russo — «arhivele 
popoarelor» - și să ne inchipuim că am fi în situația unui 
cercetător din viitorul îndepărtat sau dintr-o ţară înde- 
părtată. Și, printr-un artificiu îngăduit, să presupunem, 
că acest cercetător, vrând să reconstituie, viața din țara 

noastră, astăzi, nu ar avea la îndemână decât colecţia pe 
1954 a revistei Tânărul scriitor. Din versurile publicate în 
această revistă — lăsând la o parte câteva poezii = êl ar 
reconstitui următorul tablou: «România este o ţară mun- 
toasă, acoperită în întregime de păduri. Locuitorii ei nu 
cunosc viața în orașe și nici sate propri-zis nu au, ci 
viețuiesc în bordeie (săpate în pământ) aflate unele de 
altele la mari depărtări. Drumuri nu există și de la o casă 
la alta se merge pe poteci, prin codru. Toţi oamenii merg 
călare. În România este mereu iarnă, de aceea locuitorii 
sunt gros îmbrăcați și poartă căciuli. Dar pe lângă aceasta, 
unii mai fac și puţină agricultură. Agricultura se află 
într-un stadiu înapoiat: se folosește plugul cu boi. Alte 
unelte agricole sunt: grapa, sapa, furca. Unii au și căruţe 
trase de boi pentru care se fac grajduri (din lut frământat 
cu paie). Industria lor e casnică; seceri, ceaune, clopoței, 
bricege, baroase, iar femeile împletesc rogojini din papură. 
Tot în casă femeile confecţionează îmbrăcămintea: ișlice, 
turetci, căciuli, chimire. Mobila e simplă: un pat care 
slujește și de masă (laviţă). Singura mâncare cunoscută 
este mămăliga cu jintiță, iar ca băutură zerul. În război ei 
folosesc drept arme: coasa; toporul, bâta și arcul cu săgeți. 
Unii au și o pușcă primitivă (flintă). Ei cunosc și moneda: 
drahma, pitaci, irmilici. În timpul liber, locuitorii României 
cântă din fluier». 

Această imagine nu seamănă cu viaţa noastră reală, 
cum nu seamănă nici cu producţia poetică înaintată a 
tinerilor scriitori. 

Cu riscul de a supăra pe aceia care nu vor ca articolul 
să aibă «parte pozitivă și parte negativă», trebuie să reamin- 
tim că tinerii scriitori au cunoscut, mai ales în ultimii doi 
ani, succese însemnate și pe deplin meritate. Versurile lui 
Alexandru Andriţoiu, Ion Brad, Emilia Căldăraru, Aurora 
Cornu, Aurel Gurghianu, Șt. lureș, Aurel Rău, Florin Mugur 
și alţii arată că aceștia nu pot fi socotiți tineri scriitori, ci 
au devenit scriitori tineri. Ei nu mai pot fi socotiți ucenici 
in ale poeziei, ci poeți cu versul incă nedeplin limpezit, 

încă inegal, dar poeţi totuși care aduc o prețioasă contri- 
buţie în ansamblul poeziei noastre. 

Dar abia și-au afirmat aceștia talentul, că o nouă promoţie 
de tineri poeţi și-a făcut simțită prezenţa prin talentul lor 
evident. Din poeziile încă insuficient lucrate, din care 
răzbat multe influenţe și nu toate bune, Nicolae Labiș se 
face simţit ca un talent deosebit. Versul prea încărcat de 
cripte, pisanii, noi vestiri și alţi termeni evghenicoși al 
târgovișteanului Gheorghe Tomozei, e totuși ferm, clar, cu 
tendințe spre armonia clasică. Cornelia Sălăjan aduce o 
sensibilitate reală cu idei încă difuze, iar versul cuminte 
al lui Rusalin Mureșan nu e lipsit de forţă. Nu i-am men- 
ționat pe toţi. Dar sunt mulţi tineri poeți care încearcă — 
vai, neajutaţi de critica literară și neindrumaţi de revista 
Tânărul scriitor - să găsească modul specific în care să 
afirme tumultuoasa lor dragoste de viață, iubirea pasionată 
pentru poporul liber care construiește socialismul. (...) 

Dar pe noi ne interesează aici în primul rând ce fel de 
poezii promovează redacția revistei. 

Mai întâi «poezia codrului». Douăzeci de poezii, adică 
un sfert din producția poetică a primelor patru numere au 
drept erou sau drept decor, codrul. Eroul liric e înlocuit de 
eroul forestier, care devine un fel de zeu, de scop al vieții. 
Sorin Comăniţă se exaltă în fața muzei de lemn. (...) Aurel 
Covaci se identifică într-o logodnă misterioasă cu un copac, 
declarându-se gorun (...). Vasile Moldoveanu stă în pădure 
și sărută «străbunul pământ» iar Mihaela Monoranu nu 
poate vorbi cu o coreeană decât în pădure (Cântecele 
noastre). Renunţăm la alte exemple fiindcă toate sunt 
asemănătoare. (...) 

Totuși, poeţii simt nevoia de a vorbi despre prezent. 
Dar unii o fac prin aluzie. De aici provine o altă tendință 
manifestată în revista Tânărul scriitor, «actualitatea pu- 
dică». Multe poezii sunt construite pe comparaţia dintre 
trecutul de suferinţă și prezentul deschizător de perspec- 
tive. Procedeul e valabil atunci când autorul - așa cum 
face H. Grămescu în Destin - înfățișează sugestiv ambii 

termeni ai comparaţiei. (...) Convingător este și Cântecul 
de leagăn al lui Nicolae Dumbravă. Trecutul de luptă și 
prezentul construcției se împletesc organic în poezia lui 
Florin Mugur La atac. (...) Prezentul apare însă pudic, 
într-un vers, două, prizărit, la coadă. Colectiviștii, când se 
duc la muncă, merg cântând (Prin câmpurile colectivei de 
Horia Grămescu), George Iancu promite să cânte «de-un 
luceafăr răsărit/ Ce raza-și coboară spre noi/ Secând tot 
veacul de noroi (Fluierul). (...) 

Niculae Stoian, pornit cu visuri mari, își mai domolește 
avântul și, cu ajutorul fericitului august, ajunge la un 
ideal de cotet. (...) 

Redacţia ar fi trebuit să îndrume neincetat pe tinerii 
scriitori spre cunoașterea profundă a vieţii (...). Avem 
nevoie de o poezie în care să apară thipul moral al omului 
nou, constructor al socialismului, de o poezie plină de avânt, 
de forță, în care bogăţia de idei să fie exprimată cu origi- 
nalitate la nivelul artistic corespunzător acestor idei. (...)” 


Învățăturile 


Ne-am face o imagine falsă despre climatul literar al 
anului 1954 și despre atitudinea faţă de tânărul scriitor, 
dacă ne-am limita doar la citarea acestor comentarii critice 
pe marginea lipsurilor literaturii tinere, a direcţiei nedorite 
spre care începuse să alunece literatura tânără. Criticarea, 
„dezvăluirea slăbiciunilor” nu inseamnă și îndepărtarea 
lor; mai ales atunci când aria acestora tindea să cuprindă 
o întreagă vârstă și generaţie literară. Era nevoie deci și de 
o altă metodă terapeutică: sfaturile, învăţăturile maeștrilor. 

La inceputul anului, Geo BOGZA}? scrie despre ce 
inseamnă să fii scriitor al vremii tale, indemnând generaţia 
anului 2000 să lase posterităţii opere care să vorbească 

despre acele vremuri: „Într-una din serile trecute am stat 
de vorbă cu doi tineri scriitori. Erau surprinzători de tineri. 
Nici unul nu auzise, măcar în leagăn, geamătul prelung al 
sirenei de la Griviţa care, în februarie 1933, zguduise 
conștiința multora dintre cei care erau atunci cea mai 
nouă generaţie de scriitori, orientându-le viaţa și scrisul 
în slujba unei cauze mai drepte. (...) Stând de vorbă, mi 
s-a părut că-i incearcă regretul de a nu fi prins și ei ceva 
din acel tumult al istoriei, pe care-l considerau cu deose- 
bire propice pentru apariţia și participarea scriitorilor. (...) 

— Bine, dar voi veţi apuca anul 2000! 

Nimeni nu poate ști ce va fi în anul 2000, dar el are un 
potenţial de măreție de neinchipuit. (...) Ne priveam unii 
pe alţii în perspectiva unui secol. Eu îi mai simţeam sub 
picioare rădăcinile viguroase, în timp ce tinerilor mei inter- 
locutori le era dat să ajungă cu fruntea până sub coroana 
lui enormă. Căutam să ne închipuim ce va însemna în 
viaţa omenirii anul 2000. (...) 

Se spunea în trecut că fiecare generaţie trebuie să-și 
descopere drumul, că nu poate învăţa în privința aceasta 
nimic de la cea precedentă. Eu cred că învățămintele pot 
fi transmise totuși (...). Nu se poate ca toţi cei care au 
apucat pe o anume potecă să fi dispărut fără urmă, iar cei 
care știu aceasta să vadă cum alţii se îndreaptă într-acolo 
fără să le atragă atenţia că se duc spre propria lor pieire. 
Cred că acestă învățătură poate fi transmisă: nu se poate 
să fii scriitor al unei epoci și să-ţi întorci fața de la rea- 
litate, tot astfel cum nu se poate să faci cărămizi fără 
pământ. (...) Oricât de nelimitată ar fi evoluţia societății 
oamenești, nu-mi închipui că ar putea apare o generaţie 
care să nu facă un haz enorm la Revizorul lui Gogol. Oricât 
de mult timp ar trece, oamenii descriși de Dickens vor 
rămâne la fel de colorați, și la obraz și la îmbrăcăminte. 
Dacă același lucru s-a petrecut până acum și se va petrece 
și de acum inainte cu eroii din O mie și una de nopţi, e 
pentru că și acolo a fost pictată o realitate: a pasiunilor 
omenești. (...) 

intre cele două războaie mondiale, viaţa literară a ţării 
noastre a cunoscut multe rătăciri. Dar naufragiul acelei 
epoci nu poate târi la fund partea realistă a operei lui 
Liviu Rebreanu și ea iese acum la suprafaţă, oricât s-ar fi 
străduit însuși autorul s-o înece prin producţiile sale ulte- 
rioare. 

Învățătura trasă din exemplul atâtor înaintași este în- 
tocmai cu aceea dedusă din curiozitatea oamenilor din 
anul 2000. Scriitorii trebuie să fie martorii epocii lor, dar 
martori lucizi și în aceeași măsură activi, cum sunt mari- 
narii unei corăbii în largul mării. (...) 

Momentul în care apare generaţia de scriitori căreia îi 
va fi dat să apuce anul 2000, e un moment de luptă cum 
n-a mai fost altul în istoria omenirii. A fi scriitor într-un 
astfel de moment al istoriei omenirii inseamnă a te angaja 
cu toată fiinţa în vârtejul vieţii sociale, susținând forţele 
care reprezintă viitorul. A fi scriitor într-un astfel de moment 
al istoriei omenirii înseamnă a spune celor pe care aspi- 
rațiile popoarelor îi condamnă la dispariție: Timpul vostru 
a trecut! A fi scriitor într-un astfel de moment al istoriei 
înseamnă a spune celor care urcă pe fundurile lumii: 
Urcaţi! E timpul să urcați! (...). 

Dar campania învățăturilor parenetice va căpăta un 
caracter mai precis în toamna anului, fiind susținută de 
poeți pentru poeți, și găzduită de Gazeta literară. Începutul 
a fost făcut de Eugen Jebeleanu care, într-o lungă scrisoare, 
răspunde întrebării unui tânăr poet: „cum se face că mai 
apar lucrări apolitice?” 

Începând cu numărul următor, întrebarea primește și 
alte răspunsuri, prin amplele intervenţii ale Mariei Banus 
și Marcel Breslașu, astfel că intervenţia lui E. Jebeleanu 
este transformată de redacţie ca punct de plecare pentru 
o dezbatere supratitlată Discuţii despre poezie, la care au 
mai participat Mihu Dragomir, Nina Cassian, Veronica 
Porumbacu și din nou Maria Banuș. Cele șase contribuţii 
nu aruncă lumină numai asupra aspectelor lacunare ale 
liricii tinere, ci și asupra manierismului general și, cu tot 

camulflajul principial și pasional, ele dezvăluie criza și 
impasul metodei realist-socialiste pe care cei șase susţi- 
nători încă o declară și o cred drept unică și infailibilă. 

Mult prescurtate, reproducem în continuare aceste dis- 
cuţii, ca un final la acest capitol care și-a propus să 
stabilescă tendinţele și coordonatele generale ale litera- 
turii „gloriosului deceniu”, urmând ca, în următoarele 
capitole (poezie, proză, critică literară ș.a.) să le concre- 
tizăm cu cazuri particulare, să umplem, deci, cadrul general 
cu aspecte individuale în funcţie de apariţiile editoriale 
ale anului. | 

Eugen JEBELEANU!I!: „Întrebările pe care mi le pui în 
ultima d-tale scrisoare sunt și întrebările mele. Cu un 
sfert de veac mai tânăr decât mine, te adresezi scriitorului 
mai vârstnic, sigur că vei căpăta răspunsul. Scriitorul mai 
vârstnic îţi transmite un răspuns. Te previn însă că un 
răspuns nu înseamnă totdeauna o cheie. Eu însumi, cum 
iţi spun, sunt frământat de întrebări în ceea ce privește 
problemele care te preocupă și care, la urma urmei, fac 
parte din însăși viața noastră scriitoricească. 

Răspunsul meu este așadar o opinie (...). 

«Cum se face (îmi scrii) că, în literatura noastră — nouă 
și totuși atât de bogată - mai apar lucrări, uneori opace, 
inexpresive, — alteori stridente și triviale, și unele și altele 
apolitice. Cum se poate ca, după ce s-a dat (și nu o dată) 
semnal de alarmă, în ce privește primejdia producţiei de 
literatură în nici o contingenţă cu realitatea generoasă a 
vieţii, să mai fie scriitori pe care această viaţă, viaţa noas- 
tră, să-i lase reci? De unde și la ce bun manufactura de 
versuri «haiducești», pirogravate, pline de «alelei» care n-au 
nici o legătură cu prelucarea creatoare a folclorului, căci 
ele par a fi fost scrise într-o atmosferă de banchet general, 
cu ghirlande pe mese, la ferestre și pe căpăţânele con- 
vivilor. Asta e doar un exemplu. Desigur că și dvs. citiți 
revistele și veţi fi găsit multe alte versuri la fel, dacă nu și 
mai expresive în ceea ce privește inexpresivitatea. Care să 
fie cauza acestor lipsuri și greșeli ale literaturii noastre? 

În ce fel mi-aţi putea explica faptul salutar că, după unele 
poezii eronate și altele fără accent, Maria Banuș ne-a dat, * 
in Despre pământ, versuri atât de puternice? 

Nu este, oare, o greșală în faptul că tov. Mihai Beniuc 
într-una din ultimele sale poezii scrie astfel (e vorba de 
hoardele hitleriste): Iar Volga doar atât, c-o au zorit/ Și-mpie- 
dicati în zvastici au murit. Cititorul rămâne cu impresia că 
poetul, în aceste versuri, nu-și dă seama de ceea ce a 
însemnat Marele Război pentru Apărarea Patriei. Înfrân- 
gerea mașinii de război a lui Hitler - mașină de război 
formidabilă — nu a avut loc într-un chip atât de simplist, 
atât de mecanic. Armatele hitleriste nu s-au dat peste 
cap, ci au fost date peste cap de popoarele sovietice într-un 
război crâncen. Cum se poate ajunge de la admirabilele 
versuri din Mărul de lângă drum, la asemenea greșeli? 

Aș putea să adaug şi alte exemple, intre care mi-aş 
permite să amintesc chiar versurile dvs. din ultimul timp. 

Să fie vorba despre talent? Dar, atunci, talentul este un 
lucru ce se ia și se trece, bunăoară ca gripa? Să fie vorba 
de bună dispoziție? Sau poate din când în când, unora 
dintre scriitori li se pare că arta e intuiţie, cum afirma 
Benedetto Croce, ceea ce înseamnă «tocmai indistincţie 
între realitate și irealitate...». Poate așa să se explice faptul 
că realităţile puternice din patria noastră apar în anumite 
lucrări fără contur definit, palide, ca niște ectoplasme - 
simplu pretext, fundal incolor, un paravan pentru felu- 
ritele speculații personale, dar lipsite de personalitate, ale 
autorilor. Unde poate fi găsită explicația acestor feno- 
mene? În scăpătarea din când în când a talentului? În 
altceva?» [...). 

Fenomenele despre care scrii, îmi sunt cunoscute. Am 
vorbit, am și scris câte ceva despre ele, dar se pare că 
n-am găsit cheia universală. 

«Botanicismul» în poezie continuă să facă flori, «haidu- 
cismul» să chiuie și platitudinea să-și întindă trupul flasc 
pe canapelele versurilor. 

De unde să încep a-ţi răspunde? (Am tot respectul 
pentru profesori, dar eu profesor nu sunt. Nu te aștepta la 

o expunere metodică a opiniilor mele). Vorbești de talent, 
de vocaţie artistică, așadar. E un element — după părerea 
mea - deloc mistic, însă indispensabil. El există sau nu 
există. E o constatare elementară, aceasta. Fără îndoială, 
el poate să se dezvolte sau să se usuce — dar asta-i altă 
poveste. 

Tot atât de elementar însă (...) e faptul că talentul nu 
poate să rodească decât dacă se dezvoltă sub soarele unei 
ideologii juste. Singura ideologie justă, științifică, este 
ideologia marxist-leninistă. 

Ea este soarele fără de apus, la lumina căruia s-a ivit și 
s-a dezvoltat marea literatură sovietică. Datorită acestei 
ideologii, în ţara noastră avem literatura nouă pe care o 
cunoști, o iubești și din rândul slujitorilor căreia faci și 
dumneata parte. Busola vieţii este soarele. (...) 

Fără însușirea temeinică a concepției marxist-leniniste, 
fără însușirea spiritului de partid, nu poţi fi de folos prin 
operele tale. Fiind de acord cu acest adevăr, unii scriitori 
greșesc totuși, din când în când, în înțelegerea și în apli- 
carea lui în propriile lor lucrări. Adeseori, fără să-și dea 
seama, ei cred că e suficientă însușirea civică a teoriei 
marxist-leniniste, în lucrările literare, putându-se dispensa, 
din când în când, de minunata busolă, pe care (presupun 
ei) o au în buzunarul de la vestă și fără de care, în realitate, 
observăm cu toţii, nici în literatură nu se poate face un 
pas. Ei mai greșesc, nu mai puțin grav închipuindu-și că 
ideologia marxist-leninistă este un îndreptar care îţi arată 
drumul din afară și nu că este însuși sângele și respiraţia 
unei opere, elanul, viața, raţiunea de a fi a unei creaţii. 

Carul nostru de asalt sunt operele noastre. Dar ce fel 
de luptător este acela care uneori (sau mai deseori) uită 
să-și mobileze carul cu invincibile arme pe care ideologia 
marxist-leninistă și partidul i le pune la dispoziție? 

Mă întrebi unde poate fi găsit izvorul apolitismului, al 
placidității și platitudinii unor opere, ale literaturii de 
serviciu (care — e limpede - nu poate face servicii decât 
dușmanilor noștri). Eu cred că o sursă poate fi găsită și în 


210 


Literatura in totalitarism 1954 


această greșită înţelegere a rolului vital, permanent, al 
concepţiei marxist-ieniniste în viaţa scriitorului și a ope- 
relor sale. (...) 

Cea care-ţi dă putinţa nu numai să te ţii în pas cu 
vremea, ci și s-o depășești, este, o știi, ideologia marxist- 
-leninistă. Ea-ţi dă acele cizme de șapte postii pe care și 
le-au visat poeţii adevăraţi și pe care astăzi le pot avea, și 
le și au, cei mai buni, cei mai conștienți dintre ei. (...) 

Ea, învăţătura marxist-leninistă, ne așează înainte cea 
mai loială oglindă — oglindă care dă de gol literatura atonă, 
indiferentismul, conformismul în artă, — literatura lui «și 
cu carne și cu brânză», a șabloanelor, de care sunt sigur 
că și d-tale ţi-e lehamite. (În critică, fenomenul este identi- 
ficabil prin schema: «opera are nenutnărare calități, însă...»; 
în poezie prin schema; Faimoasă-i viața nouă, dragi to- 
varăși, / Dar de-o să vrea dușmanul nostru iarăși...).(...)”. 


* 


Maria BANUȘI!?: „li sunt recunoscătoare lui Eugen 
Jebeleanu că a deschis discuţia supra chestiunilor la fel 
de vitale și de arzătoare pentru tânărul scriitor de 18 ani, 
ca și pentru cel care a străbătut o lungă bucată din drumul 
„vieţii sale. (...) Particip la discuţie nu pentru că aș fi deţi- 
nătoarea unor asemenea soluţii-cheie, ci pentru că pro- 
blemele acestea mă urmăresc de mult și stăruitor. (...) Nu 
o dată am dezbătut cu prietenii și colegii de breaslă, tineri 
sau vârstnici, tema centrală, tema nr. 1 a vieţii noastre de 
scriitori: ce trebuie să facem, cum trebuie să trăim și să 
lucrăm ca să fim adevăraţi artiști ai vremii noastre, ingineri 
ai sufletului omenesc. (...) 

Dar se naște întrebarea: de ce dacă sunt un scriitor 
cinstit, devotat poporului meu, dacă am dovedit prin scrierile 
mele că am forța expresivității, darul armoniei cuvântului, 
patosul care trezește conștiințe, de ce eu, același om și 
același scriitor, scriu uneori lucruri atât de plate și de 
neinspirate? De ce uneori poeziile mele nu mișcă nici 

inimi, nici conştiinţe, de ce trec alături de albia cea largă 
a vieţii și se împotmolesc undeva, în cine știe ce smâre al 
idilismului sau al intimismului burghez? 

Mi s-a întâmplat și mie să fiu criticată pentru asemenea 
păcate și în primul moment să mă întreb e cu putinţă? E 
cu putință să fi pornit la drum cu cea mai înflăcărată 
dorinţă de a exprima gânduri și sentimente înalte și actuale 
și de a fi eșuat atât de lamentabil — fără să-mi fi dat măcar 
seama - în mlaștina platitudinii, sau, mai rău, a unor 
forme nocive sub care se ascunde o ideologie străină, 
dușmănoasă? (...) 

Poate că nereușita mea atârnă numai de o proastă 
dispoziţie, de o oboseală momentană, de o stare firească 
și trecătoare pe care oricare dintre noi o poate avea? Sau 
poate nu e asta? E poate ceva mai adânc și de altă natură? 
Poate nu sunt totuși același om cu cel ce a scris poeziile 
înflăcărate și combative din trecut. N-am pierdut eu oare 
ceva de preț, ceva care trebuie neapărat regăsit ca să fiu 
ca mai înainte și mai mult ca înainte, ca să scriu ca mai 
inainte și mai bine ca înainte? Așa mă gândeam. Și m-am 
aruncat cu sete spre ceea ce-am simțit că reprezintă pen- 
tru mine, în acel moment greu, singurul izvor în stare să 
redea puterea și adevărul poeziei mele. Am mers iar spre 
oamenii simpli, spre cei ce ascund comori de gânduri și 
sentimente, spre cei ce muncesc, fără surle și trâmbiţe, 
pentru fericirea patriei. (...) 

Am înţeles că orice fel de izolare — fie chiar izolarea 
profesională în muncă și studiu — se plătește cu pierderea 
a ceea ce e mai scump: cu suflul de viaţă și de comba- 
tivitate, fără de care cele mai frumoase calități scriito- 
ricești se cheltuiesc zadarnic. (...) 

Inspirația poete avea capriciile ei, superbe și impe- 
tuoase, dar noi putem să-i pregătim un făgaș larg, solid, 
în care să se desfășoare nu distrugător ci creator. Com- 
bativitatea partinică e o flacără curată care se cere hrănită 
și îngrijită. Când pâlpâie slab, înseamnă că n-am făcut tot 
ce trebuie. (...)”. 

Dacă pentru stârpirea mediocrității și apolitismului 
literar Eugen Jebeleanu găsea soluţia salvatoare în cunoaș- 
terea marxism-leninismului - singura busolă civică și 
literară, în colorarea exclusiv partinică a inspiraţiei ar- 
tistice, dacă Maria Banuș, prin cele câteva accente pro 
domo recomanda apropierea de realitate condamnând izo- 
larea, Matcel BRESLAȘU!!* după ce conturează universul 
degringoladei poeziei tinere (scrieri de mântuială, spirit de 
gașcă, goana după afirmare etc, etc.) propune ca remediu 
intoarcerea reflectorului critic și spre unele modele urmate 
de tineri: „Nu încape îndoială că acela cu care stau acum de 
vorbă, firav și bălai, spătos și oacheş sau cu lungi cârlionți 
de culoarea tutunului — e un tânăr sau o tânără care merge 
pe drumul nostru, că e utemist, candidat sau membru de 
partid. Despre această etică profesională, partea componentă 
a moralei proletare, scriu aici, mărginindu-mă a cerceta 
comportarea unora dintre voi în îndeplinirea menirii de 
scriitori, simțul de răspundere care vă însuflețește, exigența 
faţă de voi înșivă — și care, la rândul lor, sunt forme de 
afirmare ale conștiinței de clasă. Ce remarc uneori? 

Mai întâi de toate, primejdioasa mentalitate a lui «merge 
și așal!». Nu, nu merge și așa! Fiecare poem, fiecare strofă, 
fiecare rând trebuie să fie expresia optimă a ceea ce tu 
poţi să dai - la actualul grad de măiestrie, la actuala 
experienţă de viaţă. Desăvârșirea vine târziu - ori nu vine 
nicicând - exigenţa însă trebuie să existe totală, necruţă- 
toare, de la primii pași. Știu, vina acestei auto-indulgențe 
își are pricini (dar nu și justificare) în proaspetele modele 
pe care adesea le oferim noi, cei vârstnici, în complicitatea 
redacţiilor - a noastră ca și a celorlalte — care publică «și 
așa» pentru a implini (deservind în loc să servească) o 
anumită variaţie tematică... Dar asta e o altă căciulă (pe 
care ne-o furăm...). (...) 

De la ce spuneam mai sus și până la nemăsurata admi- 
rație reciprocă, la spiritul de gașcă, e un singur pas (tot 

inapoi!) De câte ori îl aud pe Ion Marinescu spunându-mi: 
Marin Ionescu a scris un sonet genial! Şi Marin Ionescu se 
revanșează informându-mă că lon Marinescu a dăruit 
lumii niște stanţe — păcatele mele! - epocale. (...) Tă- 
mâindu-se și promovându-se reciproc — ajutaţi și de laşi- 
tatea unora dintre vârstnici care își simplifică viaţa bă- 
tându-le în strunele lirei — nu este greu să se aranjeze pe 
panta prăpăstioasă a lui «merge și așa». Unde duce asta? 
La unele apariţii foarte promițătoare și la pieirea lor dacă 
nu în neant, în plată mediocritate. Unii găsesc «o formulă» 
și dacă prinde o repetă la modul industrial, confecţionând 
la nesfârșit aceeași poezie sub diferite titluri. Alţii, în loc 
să devină «ei înșiși», se mulțumesc cu sub-produse, reluând 
temele altora - cu candoare sau cinism - imitând tonali- 
tatea, lexicul, ritmurile și rimele unuia sau a celuilalt. 

Nimic nu mă stingherește mai rău decât atunci când 
tânărul vizitator scoate din ghiozdan, buzunar sau poșetă 
versuri de ale mele, scrise de el! (...). 

Dacă mă întrebaţi care cred eu că e pricina acestui 
spirit «concesiv», acestei lipse de patimă profesională, acestui 
făgaș al minimei rezistenţe pe care îl apucă — mai des sau 
mai rar — o parte din tinerii noștri poeţi, o să vă răspund: 
e zorul nesănătos de a se impune, supralicitarea canti- 
tativă - în detrimentul calităţii, nu a fiecărui poem în 
parte ci a intregului drum poetic de parcurs. Da, aici 
cantitatea trece în lipsă de calitate și cred că unii care îl 
practică pe «merge și așa» ar trebui să-și spună: așa nu 
mai merge. (...) 

Nu pot încheia aceste reflecții ~- mă credeţi, nu mă 
credeţi, pentru mine mai dureroase decât pentru cei vizaţi — 
fără a menţiona măcar alte câteva urmări ale acestei atitu- 
dini diletante: lăbărțarea, diluarea poeziei în nesfârșite 
aproximațţii care dau târcoale imaginii fără a o cuprinde, 
simțământul permanent al unei neaderenţe între miezul 
de foc al conţinutului și învelișul de piatră sau puf al 
expresiei. (...) Este un lucru pe care nu-l pun o clipă la 
îndoială, că este vorba de cele mai multe ori de atitudini 

trecătoare, că ele reprezintă până la un punct «crize de 
creștere», că sfaturile date, mai fățiș ori mai pe ocolite, 
găsesc un teren bun în care să rodească. Este de ase- 
menea, înainte de toate, răspunderea noastră, a celor mai 
bătrâni, de a-i ajuta, cât mai rar cu dăscăleală de tipul 
acesteia și cât mai des cu pilde vrednice de a fi urmate. 
Autoritatea educatorului începe prin stima care și-o cuce- 
rește. Și nici un tânăr nu ne primește dojana dacă nu 
prețuieste, la rândul lui, stima și lauda noastră”. 


* 


Mihu DRAGOMIR?'* consideră că „biruinţa deplină a 
realismului socialist” în poezie nu este dată numai de 
asimilarea marxism-leninismului cum crede E. Jebeleanu, 
ori de cunoașterea vieţii recomandată de Maria Banuș, ci 
de ambele la un loc. Dincolo de acestă concluzie, comen- 
tariul este mult mai aplicat, cu exemple privind aspecte 
exemplare și neexemplare din poezia lui Beniuc, Cicerone 
Theodorescu, Veronica Porumbacu, Al. Andriţoiu, Maria 
Banuș ș.a. 

„Promptitudinea cu care Maria Banuș și Marcel Breslașu 
au răspuns articolului semnat de Eugen Jebeleanu dove- 
dește că o discuţie asupra problemelor poeziei noastre era 
mai mult decât necesară. Discuţia plutea în aer. Întrebarea 
ridicată de corespondentul anonim a lui Eugen Jebeleanu 
a nimerit drept la țintă: «Cum se face că, în literatura 
noastră — nouă și totuși atât de baogată — mai apar lucrări, 
uneori opace, inexpresive, alteori stridente și triviale, și 
unele și altele apolitice?», Întra-adevăr — cum se face? (...) 

Eugen Jebeleanu răspunde: «fără însușirea temeinică 
a concepţiei marxist-leniniste, fără însușirea spiritului de 
partid, nu poți fi de folos prin operele tale». Foarte adevărat, 
dar totuși «cum se face?» (...) Căci dacă în fiecare poezie 
sau numai strofă, nerealizată, vom acuza poetul de «neiîn- 
sușirea marxism-leninismului», vom da, cred, dovadă de 
o înţelegere simplistă asupra insușirii științei. (...) O imagine 

artistică slabă, incompletă, nu ne dă dreptul să tragem 
concluzii asupra concepţiei însuși a autorului. Această 
concepţie poate fi judecată numai pe baza unei sector mai 
larg al activităţii, unde putem urmări tendinţele generale, 
persistența unei tematici etc. (...) Privind astfel lucrurile, 
socot că răspunsul dat de Eugen Jebeleanu nu satisface 
decât parţial întrebarea în cauză. 

O problemă importantă atacă și Maria Banuș. Insistentul 
«cum se face?» are pentru poetă o rezonanţă deosebită, 
deoarece linia realizărilor ei poetice a oscilat puternic în 
ultimii ani între realizări remarcabile, versuri intimiste, 
apropieri timide, tăceri prelungite și realizări foarte valo- 
roase ca poemul Despre pământ. (...) Pare adevărat, dar 
cât de simplificat e totul! Cu alte cuvinte, când vezi că 
versul iese mai palid, mergi iar pentre oameni, și — Gata! — 
versul devine colorat, viu. (...) Acceptând explicaţia Mariei 
Banuș, ar însemna să înmulţim, pur și simplu, documen- 
tările, ieșirile pe teren, și am rezolvat problemele poeziei. 
(...) Sau să dăm alt exemplu. (Deși se vor supăra, poate, 
Maria Banuș și Marcel Breslașu, care concep această 
discuţie ca o desprindere totală de lumea meschină a 
exemplelor). Printre poeţii care scriu surprinzător de mult 
în ultima vreme este și N. Tăutu, al cărui vers, plin de 
lirism, parfumat, este apreciat de noi toţi. Ce se întâmplă, 
insă, cu unele dintre poeziile lui, care uneori apar în 
adevărate rafale prin mai toate publicaţiile? Prinzând o 
temă, un moment poetic, N. Tăutu o speculează în zeci de 
poezii, «compuse» după o reţetă lesne de descifrat, scrise 
la repezeală. Stând de vorbă cu un colhoznic, acesta îi 
arată un carnet cu: 


Vechi însemnări dintr-un atac, 

În colț un rând știrbit de-a schijă. 
Și praf de pușcă și tabac 

Stau presărate-n foi cu grijă. 


Compoziţia se simte imediat. Elemente adunate ad-hoc 
(schije, semnături, însemnări), scăpări supărătoare (...), 

greșeli de acord (...), imagini forţate («orașul urcă în odaie»). 
«Cum se face?». Oare poetul nu descrie fapte de viaţă, nu 
are legături cu oamenii? Dimpotrivă, simţi tot timpul că 
versurile au o bază reală. Atunci? (...) Urmează o altă 
poezie, despre un bătrân măturător din lași care poves- 
tește cum arăta orașul în timpul războiului și cum arată 
astăzi etc, etc. Exagerez, desigur - și cred că nu voi fi 
acuzat pentru acesta - dar cred că mulţi dintre cititori vor 
recunoaște că au simţit acest fenomen. «Cum se face?». 

Alteori, curbă creaţiei marchează, brusc, coborâri. Mihai 
Beniuc scrie o spelendidă poezie, ca Mărul de lângă drum 
cu imagini trezind o sumedenie de înțelegeri (...) pentru ca 
apoi să ne prezinte în Locomotiva imagini opace: 


Eu sunt, cum vezi, locomotivă. 
Stă „Reșiţa” pe mine scris. 
Nu-s delicată, costelivă. 

Și nu sunt visul unui vis. 


«Cum se face?» Este, oare, vinovată tema? Nu, deoarece 
poetul ne-a dat destule imagini bogate de vieţii noastre 
noi. 

Cum se face că Veronica Porumbacu, după o tăcere 
simțită, incearcă să părăsească poezia «lucrului mărunt», 
„cu care a repurtat binemeritate succese, îndreptându-se 
acum spre o poezie lirică, lipsită de anecdotă, de po- 
vestire? [...) Există, însă, unii poeţi care dau tiparului tot 
ceea ce le iese de sub condei. Așa au fost în literatura 
noastră clasică un Bolintineanu sau un Macedonski. Așa 
sunt astăzi - sau par a fi - poeţi ca Mihai Beniuc, Cicerone 
Theodorescu sau mai tineri ca N. Tăutu, Al. Andriţoiu. 
Scuza «acumulării cantitative» nu are nici un preţ pentru 
„cititor, El are dreptul să citească numai ceea ce este rea- 
lizat.. EL vrea să-l vadă pe poet urcând spre înălțimi, nu 
dormind într-o cabană. Deși, în general, drumul poeţilor 
citați merge incontestabil în sus, baterea pe loc, în văzul 
lumii nu servește pe nimeni. Desigur, orice poet adevărat 

trebuie să lucreze, să scrie mult. Exemplul tuturor poeţilor 
mari ai lumii ne stă în față. Ce operă vastă, uimitoare, a 
lăsat Eminescu în manuscrise! Dar cât de exigent a fost la 
publicarea unei poezii! (...) Dar, după cum nu este sufi- 
cient să-ţi însușești știința marxist-leninistă, nu este sufi- 
cient nici să «mergi» printre oameni. Noţiunea de «legătură 
cu viața», «cu oamenii» mi se pare, de altfel, improprie, 
întrucât stabilește o relație între doi termeni, poet pe de o 
parte, oameni pe de alta. Dar poetul trebuie să fie chiar 
expresia maselor! Nu e de ajuns să cunoști oamenii, fap- 
tele și gândurile celor ce construiesc socialismul, ci trebuie 
să scrii, de pe poziţia acestor oameni. (...) Numai în acest 
fel, reunite și văzute prin acestă lumină, cred că părerile 
lui Eugen Jebeleanu și Mariei Banuș se întregesc, devin 
mai lămuritoare. Nu am, defel, convingerea că în cele 
spuse de mine se găsește rezolvarea completă a problemei 
ridicată în discuţie, dar cred cu tărie că numai contopirea 
poetului cu omul înaintat al epocii noastre, în tot ce-l 
caracterizează, poate duce poezia noastră spre biruinţa 
deplină a realismului socialist. (...)”. 


+ 


Intervenind în dezbatere, Nina CASSIAN!!5 susține că 
un mijloc eficient de îndreptare a mediocrității lirice de 
înlăturare a fluctuațţiilor calitative și de menţinere a unei 
atitudini politice constante în poezie, de creștere a com- 
bativităţii ei, ar fi reinstalarea criticii și autocriticii în 
climatul literar, închegarea unui dialog constructiv dintre 
scriitori. Poeta n-a uitat momentul decisiv pentru evoluția 
sa de poet comunist, din 1948, când în urma criticii tovă- 
rășești a lui Traian Șelmaru și-a făcut o autocritică prin- 
cipială, renegându-și primul volum de poezii La scara 1/ 
1; chiar dacă nu recomandă asemenea soluţii extreme, 
Nina Cassian optează pentru discuţiile tovărășești, prin- 
cipiale, critice și autocritice, în cazul oricărei abateri de la 
calitatea artistică. 

„Dragul meu, 

Am citit în ultimele numere ale Gazetei literare opinii 
variate despre cauzele care duc la inegalitatea în creaţie a 
unor poeţi ai noștri (...). Fără îndoială că, și tu și eu, ne 
numărăm printre acei care, de-a lungul anilor, am publi- 
cat lucrări mai izbutite și altele mai palide, am avut impasuri 
și cotituri, îndoieli și elanuri. 

Aș vrea, însă, să-ţi spun ceva: cred că mai există o 
cauză care poate frâna dezvoltarea poeziei și anume, slaba 
aplicare în practică a principiului criticii și autocriticii în 
lumea noastră literară. Vezi tu, eu te stimez și te apreciez 
mult, dar nu ţi-am prea vorbit despre asta și nici nu ţi-am 
motivat vreodată admiraţia pe care ţi-o port. De ce n-am 
făcut-o? Poate te-am socotit destul de conștient de cali- 
tățile tale, poate m-am temut să nu-ți par dulceag sau 
demodat, poate am vrut să evit bănuiala că aș pretinde, în 
replică, aprecieri asemănătoare. În orice caz, s-a încetă- 
tenit între noi un fel de armistițiu tacit și apăsător; (...). 

Și pe urmă, am citit nu de mult o poezie a ta care m-a 
dezamăgit profund. Părea scrisă de la birou, fără emoţii, 
fără necesitatea de a comunica ceva de seamă, ci expe- 
ditiv, ca o iscălitură neglijentă, lipsită de răspundere, în 
condica de prezenţă a actualităţii. M-a durut — și aș fi vrut 
să-ţi spun, să fac apel la probitatea ta de poet și cetăţean, 
să cercetăm împreună cauzele unor astfel de abdicări de 
la poziţiile înaintate. (...) Ne-am întâlnit la ședință, te-am 
intrebat cun îţi merge, mi-ai spus că te simţi bine - și 
între noi s-a încetățenit un armistițiu tacit și apăsător: 
nu-ți semnalez lipsurile tale, nu mi le semnalezi pe ale 
mele. | 

Cei asta? Nu cumva e vorba aici de un familiarism 
reprobabil, neprincipial, de ceva contrar moralei comu- 
niste, de care, în mod conștient ne facem vinovaţi și pentru 
care merităm toată desconsiderarea? (...) 

E adevărat că, într-un rând, ţi-am spus totuși că ultima 
ta poezie nu mi-a plăcut. Nu mă așteptam să te bucuri, 
dar mi-ai răspuns pe un ton foarte tăios și fără să mai 

asculţi argumente, că de vreme ce tovarășii de la revistă 
au socotit-o demnă de apariţie, înseamnă că n-am drep- 
tate și că sunt «subiectiv»... nu mi-am retractat cuvintele 
atunci, nici nu mi-am schimbat părerea, dar, în loc să 
încerc să te conving sau să mă las convins am renunţat la 
discuţie. Au urmat încă trei poezii la fel de neizbutite, de 
neadecvate — iar eu gândeam: ce păcat că prietenul meu 
n-are simţ autocritic! Iată, s-a îngâmfat, se consideră 
impecabil, și asta o să-l ducă într-o fundătură. 

Ar fi trebuit să viu la tine, să-ţi explic o dată și încă o 
dată și ori de câte ori ar fi fost nevoie, că ești pe un drum 
greșit, că mă lupt cu tine — și dacă n-aş fi reușit să te 
clintesc cât de cât de pe soclul tău imaginar, să iau cu- 
vântul în ședințe, prin presă. Te-ai fi indispus, poate, pe 
moment, dar dacă tonul meu ar fi fost cald și tovărășesc, 
argumentele puternice, cercetarea atentă și conștiincioasă — 
al fi înţeles cu siguranță. Autoexigenţa ar fi reintrat în 
funcţiune, te-ai fi analizat, ai fl descoperit cauzele răului — 
și ai fi mers înainte. (...) 

De ce să asistăm cu seninătate la faptul că Ștefan Iures 
a publicat în Scânteia tineretului, cu prilejul decorării 
ziarului cu Ordinul Muncii cl.I, o poezie care minima- 
lizează evenimentul, prin slaba ei calitate artistică? Cu 
siguranţă că te-a supărat și pe tine metafora grotească a 
«ziarului care are piept», mai ales cum o explicitează mai 
jos poetul: «de vreme ce-ntr-însul inima bate, înseamnă 
că are și piept». 

Crezi că Mihu Dragomir care a abordat o problemă 
interesantă în Odă fulgerelor ar fi bucuros să se simtă 
înconjurat de o tăcere neutră, când el așteaptă tocmai 
luări de poziţie, judecăţi menite să-i Sapte sau să-i 
infirme propriile lui păreri? 

De ce să nu-i spunem poetului reteta că dă, în 
ultimul timp, lucrări sub posibilitățile lui, care-l coboară 
in stima cititorilor și a colegilor de breaslă? 

Crezi că poetul Eugen Frunză se simte bine știind că 
poeţii îi critică uneori lucrările între ei, dar nu i-o spun și 
lui deschis, curajos, frăţește? 

Veronica Porumbacu a publicat o poezie slabă despre 
Republica Populară Chineza. Am discutat noi cu ea despre 
cauze și remedii? 

lată, aici e vorba și despre «climat», și despre «atitudine 
tovărășească» — formulări care intervin adesea în cuvântă- 
rile noastre dar care nu s-au prea concretizat în viaţă. (...) 
Dragul meu, în numele înaltei noastre meniri, hai să ne 
spunem adevărul, să ne reimprietenim...”. 


* 
4 

În fine, în dezbatere mai intervin Veronica Porumbacu, 
iarăși Maria Banuș, iar din partea tinerilor poeţi Aurora 
Cornu. Primele două răspund observaţiei lui Mihu Dragomir 
privind fluctuațiile de trăire și expresivitate politică a ero- 
ului liric din unele poezii ale lor. 

Veronica PORUMBACU!!6, de pildă recunoaște că unele 
nereușite din volumul Prietenii mei s-ar datora predo- 
minării trăirii individuale în defavoarea celei colective și 
partinice: „Experienţa de viaţă, participarea și lupta pentru 
realizarea obiectivelor partidului, îţi dau posibilitatea să 
pricepi prietenii și sa înfrunțţi dușmanii, cu ura ce-o simt 
faţă de ei eroii aceleiași legende a secolului. Experiența de 
viaţă e deci o sinteză între ceea ce tu personal ai trăit și 
făcut și ceea ce au făcut semenii, contemporanii, tovarășii 
tăi de vis, de gând, de luptă. Topite împreună în flacăra 
spiritului de partid, aceste elemente dau minunatul aliaj 
din care este făurit eroul liric autentic. Disparate, ele- 
mentele nu-ţi dau posibilitatea de a crea, cu toată bogăţia 
lor, eroii înaintați. Revenind la Prietenii mei, experiența 
. personală (cred, depășită, și îmbogăţită de atunci) a împru- 
mutat unele trăsături (dar nu toate, și poate nu cele esen- 
tiale) ale Paraschivei, ca și ale altor eroi, sărăcindu-i în 
comparație cu propria lor viaţă și cu ceea ce au dreptul să 
reclame ei înșiși de la poeţi. De aceea, poeziile ce îi privesc 
sunt mai sărace și în forţă, și în imagini, și în sensibilitate, 
și în combativitate”. 

Mai vehement - polemic este comentariul Mariei BANUS} 
cea care, de fapt, a transformat o opinie singulară într-o 
dezbatere, prin intervenţiile pe care le știm; polemizând 
cu Mihu Dragomir, autoacuzându-se, autolăudându-se, 
bătăioasa poetă propune în final orientarea discuţiei de la 
cum se face la cum să facem. 

„Mihu Dragomir atacă problema în felul direct și concret 
care-l caracterizează (și de la care mulţi avem de învăţat). 
Dar atât. N-am găsit nici un răspuns care să ajute la 
clarificarea lucrurilor. Însăși problema pe care o abor- 
dează ca și poziţia pe care o ia faţă de aceasta, socotesc că 
pot da naștere la confuzii. 

La începutul articolului (...) Marcel Breslașu anunţă că 
va ingusta discuţia în loc s-o lărgească. De fapt el circum- 
scria tematica articolului la anumite aspecte de etică pro- 
fesională, lărgind totuși discuţia în mod pozitiv. 

Mihu Dragomir nu anunţă nimic. Dar de fapt el este cel 
care îngustează discuţia și nu în mod pozitiv. Căci între- 
barea de la care a pornit Jebeleanu și care ne preocupă 
nu este numai - și nu este în primul rând - apariţia în 
publicistica noastră a unor lucrări mai puţin realizate, a unor 
versuri inexpresive, ieșite în grabă de sub pana unor poeți 
de mare prestigiu ca Mihai Beniuc, Cicerone Theodorescu 
sau a unor poeţi înzestrați ca Nicolae Tăutu. Fără îndoială 
că și acest lucru ne preocupă și că el trebuie să fie discutat 
și combătut. 

Dar tânărul interlocutor al lui Jebeleanu își pune, cu 
bună dreptate, o întrebare mult mai cuprinzătoare și mai 
importantă pentru dezvoltarea poeziei noastre: de ce mai 
apar unele poezii apolitice (...). Or, ce face Mihu Dragomir? 
El desprinde din întrebarea pusă în articolul lui Jebeleanu 
aspectul ei practic și anume: cazul poeziilor palide, insu- 
ficient realizate, căutând pe de o parte să explice feno- 
menul, să-l justifice, iar pe de altă parte să combată 
atitudinea acelor poeți care dau publicităţii tot «ce le iese 
de sub condei». 

În felul acesta Mihu Dragomir abate discuţia de la 
dezbaterea problemelor esenţiale la unele chestiuni secun- 
dare, văzute într-un cadru îngust. (...) 

Sunt de acord cu Mihu Dragomir că ar fi cât se poate de 
simplist (eu i-aș zice și mai rău) din partea unui poet care, 
observând cu tristeţe că versul său pierde din relief și 
culoare, și-ar spune: «la să dau eu o fugă pe teren, să mă 
umplu de impresii, să mă întorc apoi acasă și să produc 
niște poezii grozave: și cu relief, și colorate, și vii. (...)» 
Mihu Dragomir pretinde însă, bazându-se pe citate din 
articolul meu, desprinse din context și. răstălmăcite, că 
eu aș preconiza asemenea soluții năstrușnice. (...) 

Să-mi fie iertată neplăcut de lunga autocritică. Dar 
cred că numai integrat în acest context, în care căutam să 
arăt, pe de o parte caracterul complex și dificil al condi- 
țiilor necesare creaţiei, pe de altă parte posibilitatea noastră 
de a acționa nu prin nesocotirea legilor obiective, ci prin 
cunoașterea lor, prin folosirea lor în direcția necesităţilor 
noastre, numai în acest context poate fi just înţeles pasa- 
jul: «Am mers iar spre oamenii mulţi și simpli». (...) 

Să combatem fără cutare «documentarea» superficială, 
graba cu care unii dintre noi zugrăvim și cântăm feno- 
menele înainte de a fi pătruns esenţa lor. [...) Câţi nu 
«merg pe teren», arată Mihu Dragomir, și totuși scriu poezii 
artificiale, schematice, după reţetă? - Iar-d-ta Maria 
Banuș, îmi dă a înțelege Mihu Dragomir, ai scris poemul 
Despre pământ pe care-l apreciez, nu pentru că ai fost 
poate acolo de faţă. Nu. Ci pentru că ai scris de pe poziţiile 
muncitorilor și ţăranilor. 

lar eu susțin că mi-a fost necesar şi să scriu de pe 
pozițiile muncitorilor și ţăranlor, și să fiu prezentă acolo 
la Președinția Consiliului de Miniștri, în mijlocul eroilor 
săi, să trăiesc prin toţi porii, să mă îmbib cu toată frumu- 
sețea și măreţia acelui spectacol, după cum a fost ne- 
cesară existența multor altor condiţii. A trece peste aceste 
condiții — peste personalitatea, conștiința, gândirea artis- 
tului - ar însemna să înțelegem reflectarea realităţii în 

artă ca o oglindire moartă, care n-are nimic de-a face cu 
relismul socialist. (...) 

Să ne ridicăm cu tărie împotriva documentărilor super- 
ficiale, dar să nu privim superficial acestă problemă. Câţi 
scriitori, atâtea individualităţi, atâtea moduri diferite de a 
percepe și reflecta realitatea, atâtea bagaje diferite de 
experienţă. 

Pentru că Mihu Dragomir, vorbind despre marele scriitor 
Ostrovski, a intrat în domeniul vecin, al prozei, să mergem 
ceva mai departe pe acest drum. Să luăm exemplu a trei 
dintre cei mai buni prozatori: Zaharia Stancu, Petru Dumitriu, 
Marin Preda. Trei personalități artistice puternic contu- 
rate, net deosebite. Alt trecut, altă formaţie, alte probleme 
de creaţie, alt ritm de creaţie. Toţi trei cunosc însă bine 
viața satelor noastre. Care viață însă o cunosc mai 
profund? Viaţa din trecut, viaţa de mizerie și asuprire de 
sub regimul burghezilor și al moșierilor. De multă vreme, 
cei trei scriitori s-au stabilit la oraș, păstrând doar unele 
legături cu satul. Ce fac acești artiști atunci când vor să 
zugrăvească lupta pe care o dă poporul nostru pentru 
construirea socialismului la sate? Fără a tăia firul în patru 
și fără a pregeta ei merg «pe teren», fac uz de modesta și 
sfânta documentare, nu se sfiesc să asculte, să înveţe, să 
observe, să generalizeze. (...) 

lar noțiunea de «legătură cu oamenii» care i se pare lui 
Mihu Dragomir improprie și de care propune să ne dispen- 
săm - în favoarea unei nebuloase contopiri dintre poet și 
eroul său - mie mi se pare indispensabilă. Căci identi- 
ficarea dintre poet și erou nu este o logodnă mistică. (...) 

Teoria leninistă a reflectării, fundamentată pe concepția 
materialist-dialectică, dă artei locul ce i se cuvine, ca 
formă de cunoaștere a lumii obiective. Imaginea artistică, 
realitatea contradictorie, în care generalul se întruchipează 
în particular, este o formă specifică a cunoașterii (...). 

Dar ce trăsătură particulară a unel individualităţi poetice 
vi se desprinde oare din versuri ca acestea: 

Viaţa noastră cere luptă, 
Unii-s vii, alții-s mormânt, 
Vai, vor fi şi săbii rupte, 
Ce-or să cadă la pământ. 
(Al. Andriţoiu: Pentru patrie, Scânteia tineretului 
din 13 noiembrie 1954) 


sau din următoarele versuri care ar voi, chipurile, să 
exprime speranța pe care a trezit-o în întreaga lume în- 
cheierea păcii în Indochina: 
N | 
Văâslește-n slăvi și azi aripa largă 
A bucuriei, lumii dând ocol; 
Deși mai rânjește colții hâda fiară, 
Flămându-i bot va fi să muște-n gol. 
(Vlaicu Bârna - Pace în Indochina, 
Viața românească nr. 9/1954) 


Între asemenea fabricate care n-au nimic comun cu 
imaginea artistică și ciclul Din carnetul unui adolescent al 
lui Ștefan Iureș este distanța care desparte o rudimentară 
păpușă de cauciuc de un prunc viu. (...) 

Una din armele prin care noi putem obţine și înmulţi 
victoriile noastre este și studiul serios al vieţii. Cred că 
felul în care pune și rezolvă Mihu Dragomir problemele, 
nu înarmează pe poeţi în acestă luptă. 

Nu atitudine pasivă în fața fenomenului tăcerii prelungite 
sau a poeziilor confecţionate «de mântuială», în așteptarea 
saltului calitativ! Nu autoalinarea, mărginindu-ne să con- 
statăm că poeziile noastre sunt șterse, palide, lipsite de 
vlagă, pentru că ne aflăm în cursul procesului de acu- 
mulare cantitativă! Nu cred în mersul ascendent bine 
stabilit în prealabil și nici în ireversibilitatea saltului cali- 
tativ. El poate să se producă tot așa de bine în jos, ca și în 
sus. 

Căci nu-i indiferent ce acumulări cantitative se produc 
în cursul carierei unui poet. Atmosfera literară nu e cu 

desăvârșire curăţită de miasmele ideologiei burgheze. Nici 
boema din viaţă cu toate corolarele ei, nici formalismul 
din creaţie, cu toate corolarele lui, nu au fost încă pe veci 
și adânc îngropate. [...) 

Revenind la ce spuneam la începutul articolului: nici 
pe departe nu socotesc primele noastre contribuţii la dezba- 
terea problemelor poeziei ca atotcuprinzătoare sau fără 
greș. Dar mi se pare mai folositor pentru mersul înainte al 
poeziei noastre ca atunci când constatăm anumite lipsuri 
să ne întrebăm «Cum să facem ca ...?» 

Cum să facem ca să eliminăm ceea ce-i putred, uscat, 
străin de viaţă, în versurile noastre? Cum să trăim, cum 
să muncim, cum să învăţăm, cum să gândim, pentru ca 
poezia noastră să fie mereu, așa cum dorește Mihu Dragomir 
și cum dorim cu toţii, «expresie a maselor», expresie a 
omului înaintat al vremurilor noastre”. 


Angajamentele 


Faţă de atâtea critici, nemulțumiri și îndrumări orientate 
în cursul anului 1954 spre o parte a tinerei generaţii, 
aceea care nu se grăbea să preia ștafeta realist-socialistă — 
replicile, angajamentele și autoanalizele reţinute de presa 
vremii, sunt puţine. Trei reprezentanţi ai noii literaturi: 
Ștefan lureș, Ștefan Gheorghiu și Aurora Cornu comen- 
tează din interior condiţia tânărului scriitor în cetate. 
Primii doi publică în Scânteia, în aprilie, așadar cu mult 
inaintea declanșării discuţiilor „maeștrilor”, o amplă radio- 
grafie — reprodusă apoi și în revista Tânărul scriitor — 
privind succesele, lipsurile, soluţiile și anagajamentele 
„tineretului scriitoricesc”. S-o citim cu atenţie și, dincolo 
de imaginea și conținutul literaturii decretată ca valabilă, 
să reținem cauza principală a neinscrierii întregului eșalon 

tânăr în cursa ideologizării esteticului: refuzul modelelor 
prestabilite, eclipsate de descoperirea și influența altor 
formule literare, considerate incă „literatură decadentă 
burgheză”, mai ales că aceste influenţe se referă la N. 
Labiș. 

În decembrie Aurora Cornu propune, printre altele, 
revizuirea conceptului de „tânăr scriitor”, cosiderând că 
„noua etapă” în creația tinerilor nu poate începe decât 
prin grija și „atenția prieteneacsă” din partea generaţiei 
vârstnice. De fapt, însemnările acesteia, publicate la ru- 
brica Discuţii despre poezie, la o lună după dezbaterile 
poeților consacraţi, sunt ecoul și contribuţia „tânărului 
scriitor” la respectiva dezbatere. i 

Dar să citim documentele. . 

Ștefan IUREȘ și Ștefan GHEORGHIU!!8: „În mersul 
inainte al literaturii noastre, an de an apar noi cadre tinere 
de scriitori. (...) Autorii s-au simţit atrași spre puternicele 
conflicte ale realității noastre, știind că ele sunt izvorul 
unei literaturi pline de dramatism și optimism robust. 
Pâine albă, romanul tânărului scriitor Dumitru Mircea, 
înfățișează artistic un tablou din apriga încleștare a luptei 
de clasă la sate. (...) 

Personaje vii, pline de umor, inspirând simpatie citi- 
torului, a creat Siită Andras în schiţele sale, dintre care o 
parte au fost înmănunchiate în volumul Pornesc oamenii: (...). 

Vieţii grele din trecut a minerilor, eforturilor lor în lupta 
antifascistă le-a închinat Dragoș Vicol romanul său Valea 
fierului (...). 

Tinerii prozatori care îmbrățișează «genul scurt» - ca 
Halaramb Zincă, Radu Cosașu, Pop Simion, Niculae Ţic, 
Adrian Cernescu, precum și alţii — își formează spiritul de 
observaţie și capacitatea de a răspunde operativ la pro- 
blemele cele mai arzătoare ale oamenilor muncii (4% 

În câmpul nostru literar începe să-și facă apariţia și 
satira. (...) Cișmele și noroi de Ștefan Luca sau Copiii, În 
căutarea eroului pozitiv de Tita Chiper sunt (...) un început 
deosebit de promiţător (...). 

Genul reportajului literar, care unește într-o fericită 
impletire mijloacele artei literare cu marea putere de convin- 
gere pe care o dă documentul autentic, exemplul concret, 
existent în viaţă, a atras o seamă de scriitori tineri ca Victor 
Vântu, Eugen Mandric, Ilie Purcaru, Silviu Podină ș.a. 

Recoltele sunt tot mai bogate și pe ogoarele poeziei: în 
1953 au apărut volume de versuri, precum și poeme și 
poezii valoroase: Alexandru Andriţoiu, Aurel Rău, Aurora 
Cornu, Ion Brad, Ion Petrache, Florin Mugur- iată numai 
câțiva dintre poeţii tinerei generaţii care au dobândit suc- 
cese, (...) Cu totul îimbucurător este faptul că în unele 
lucrări dragostea, prietenia (...) nu sunt despărțite de 
frământările lumii exterioare. (...) Un exemplu îl constitue 
în această privinţă poemul Studenta al Aurorei Cornu. 

Și alte sectoare ale literaturii noastre cunosc astăzi 
aportul tinerilor scritori. În piesa Simeon Albac de Silvia 
Andreescu și Teodor Mănescu sunt surprinse unele pro- 
bleme tipice de pe șantierele construcției socialiste. Iar în 
domeniul literaturii pentru copii — lucrările semnate de 
tineri Marea bătălie de la Iazul Mic de Octav Pancu-lași, 
Cei dintr-a V-a de V. Vântu și Sonia Larian, Pe colina cu 
salcâmi de Mira Iosif, Inimoșii de Gica luteș (...). N-am 
făcut o înșiruire a tuturor tinerilor talentaţi și a tuturor 
lucrărilor lor. (...) 

Trebuie să recunoaștem că există cazuri — e drept, mult 
mai rare — în care tinerii scriitori și ucenici în ale scrisului 
dau dovadă în lucrările lor de sărăcie de idei, de o slabă 
cunoaștere a problemelor celor mai arzătoare ale poporu- 
lui sau chiar de tendinţa de apolitism. (...) 

În loc de a se inspira din aspectele cele mai actuale și 
esenţiale din viața poporului, câțiva dintre tinerii scriitori 
se mărginesc însă să imite diferite modele - și încă modele 
prost alese -— (...). Ca să dăm câteva exemple, tineri ca 
Doina Ciurea, Ioana Zamfir, Ion Acsan, Mihaela Monoranu — 
și alții, poate mai des criticați decât aceștia — scriu câteo- 
dată lucrări în care oamenii, faptele și viaţa lor sufle- 
tească, nu se văd decât foarte puţin, fiind ascunși de o 

perdea densă de mesteceni, salcâmi, goruni, frasini, gutui 
și alţi copaci şi arbori fructiferi, la fel cum, cu câtva timp 
înainte, unii tineri scriau doar despre strung, mistrie, 
lopată, secure, ciocan, uitând de gândurile și sentimentele 
semenilor, ale poporului. (...) 

Influențele negative se manifestă la câţiva tineri atât în 
preocupările prezente în poezia lor, cât și în stilul care 
amintește unele poezii decadente și mistice lipsite de orice 
valoare. Într-o poezie intitulată Bucurie, apărută în Almanahul 
literar din Iași, poetul N. Labiș, care mai are destul până a 
împlini 20 de ani, e frământat de problema... morţii: Avem 
bucuria de-a spune nutrind/ Că suntem mai veșnici decât 
nesfârșirea». Să nu se creadă însă că el a terminat de 
cântat bucuriile vieţii: preocuparea pentru moarte e simpla 
manieră literară. În altă poezie (Marșul celor puternici), 
apărută în numărul următor al aceluiași almanah, Labiș 
scrie — într-un stil confuz și cu imagini inspirate din poezii 
de tristă amintire — tot despre moărte: moartea, ne-așteaptă 
la coturi de drum... Celui ce-nfricoșat se oprește/ Tot i se 
coboară ea moartea în cale... Ne apropiem de neființă! Cu 
pași drepți și fără şovăire... etc. ca pe urmă să se ivească, 
consolator, ideea nemuririi. lată cum un marș prin care 
tânărul poet își propunea să simbolizeze drumul poporului 
spre o viaţă mai bună, ajunge, din pricina influențelor 
negative, să fie apăsat de spectrul întunecat al morții. 
Asemenea influenţe frânează dezvoltarea firească a talen- 
tului poetului, îl împiedică deocamdată să cânte temele 
vieţii noi pe care o trăiește tineretul. (...) 

O frână în calea dezvoltării creației unor tineri scriitori 
se manifestă în lipsa de îndrăzneală creatoare, atât la 
edituri și publicaţii, cât și la înșiși tinerii scriitori. (...) 
Lipsa de îndrăzneală se manifestă și la tinerii scriitori 
prin faptul că mulţi dintre ei ocolesc perseverent cele mai 
arzătoare probleme, cele mai ascuţite conflicte ale reali- 
tăţii, se feresc de ceea ce este complex și greu de rezolvat 
în viaţa și lupta poporului, preferând colţișoare izolate, 
nebătute de vânt, sau tratând chiar teme însemnate într-un 

mod mărunt, nesemnificativ, care le bagatelizează. (...) 
Fără îndoială că o seamă de influențe negative care se 
manifestă în creația câtorva tineri nu se pot explica doar 
prin lipsa lor de pregătire sau de maturitate, ci și prin 
influenţele vechii literaturi decadente burgheze. 

Setea de cunoaștere, de a învăța de la maeștrii litera- 
turii este o însușire prețioasă a multor tineri scriitori. 
Acesta e un rod al sfaturilor partidului (...). Există însă 
tineri scriitori care înţeleg confuz acestă problemă, nu se 
orientează spre cele mai bune exemple ale trecutului, mai 
ales în ce privește perioada dintre cele două războaie. În 
condițiile societăţii capitaliste au existat la noi două lite- 
raturi: una realistă, democratică, legată de popor, și alta 
antirealistă, decadentă, aservită celor mai «prozaice» și 
murdare interese ale regimului capitaliștilor. Prima — așa 
cum ne dovedesc lucrările cele mai valoroase ale lui M. 
Sadoveanu, A. Toma, Al. Sahia, Camil Petrescu, Cezar 
Petrescu, Geo Bogza, Mihai Beniuc și ale altor scriitori - 
dezvăluind adevărul vieţii, oferă totodată strălucite exemple 
de măiestrie artistică; dimpotrivă, în literatura decaden- 
ților, în strânsă legătură cu conţinutul ei retrograd, s-a 
produs și descompunerea formei. (...) 

E limpede că poeziile decadente scrise în perioada dintre 
cele două războaie de I. Barbu, L. Blaga, T. Arghezi și alţii 
nu pot sluji drept pildă unui scriitor care vrea să exprime 
un conținut pozitiv, să făurească opere de înaltă artă. (...) 

Succesele tinerilor noștri scriitori au fost posibile datorită 
însușirii creatoare a exemplului literaturii sovietice. Această 
mare comoară de învățăminte în ce privește aplicarea 
metodei realismului socialist - metoda celor mai înalți 
scriitori ai zilelor noastre - se cere studiată profund, per- 
severent, multilateral de către tinerii scriitori. (...) 

Pentru. îmbunătățirea muncii tinerilor scriitori sunt 
necesare o seamă de măsuri concrete, Uniunea Scriitorilor 
a greşit atunci când a desființat comisia de îndrumare a 
tinerelor talente. Deşi toată lumea este de acord că trebuie 
reînființată comisia, în practică totuşi nu s-a constituit 

incă, Este necesar să se dea mai mare atenţie justei orientări 
a cercurilor literare, astfel ca elementele cu adevărat înain- 
tate şi talentate să poată fi mai lesne descoperite și să 
capete o bună îndrumare, să-și poată dezvolta aptitudinile. 

În ce privește Școala de literatură și critică literară 
«Mihail Eminescu», printre alte măsuri de îmbunătăţire a 
muncii, este necesar să fie asigurată principialitatea marxist- 
-leninistă a lecţiilor ce se predau, ca și a seminariilor. O 
deosebită însemnătate în această privinţă o are catedra de 
măiestrie artistică; sunt încă puţini scriitorii care vin să 
dea ajutor tinerilor, să analizeze concret creația lor, să-i 
ajute să pună în practică principiile esteticii marxist- 
-leniniste. 

Tinerii scriitori simt necesitatea ca revista Tânărul scriitor 
să le dea un mai mare ajutor în ce privește orientarea lor 
în problemele concrete ale construcției socialiste, să publice 
mai multe articole de îndrumare a începătorilor, să înten- 
sifice schimbul de experienţă al tinerilor scriitori în pro- 
blemele cele mai actuale. 

Critica literară, care a mai.rămas datoare în multe 
privinţe literaturii, se ocupă cu totul insuficient tocmai de 
creaţia tinerilor, unde este o deosebită nevoie de îndrumare. 

Organizația UTM a tinerilor scriitori are datoria să îndepli- 
nească mai activ sarcina ei principală: munca de educaţie 
comunistă, participarea la justa orientare a tinerilor scriitori 
în problemele de creație. (...) 

Partidul și guvernul au creat pentru munca tinerilor 
scriitori condiţii cu adevărat rodnice. Pe vremea regimului 
burghez, profesorul cel mai des întâlnit al scriitorilor erau 
chinurile vieţii, mizeria, zidul întunecat al ignoranţilor și 
indiferenților față de literatură, presiunea pentru a i se 
cumpăra conștiința. El se izbea de o lume ostilă faţă de 
talent, față de orice cuvânt curajos și sincer. (...) Ne cheamă 
temele mari, importante ale vremii noastre (...)”. 

Aurora CORNU'!*:„Deseori invidiem pe cei care au 
participat la luptele Marii Revoluții Socialiste din 
Octombrie sau invidiem pe cei care, trăind în anul 2500, 

vor putea imbrățișa cu privirea un drum mai cuprinzător 
al omenirii. | 

Și totuși, în timpul nostru, datorită învăţăturii parti- 
dului, (...), poţi să înţelegi și trecutul și să trăiești într-un 
fel și acel irezistibil «mâine» comunist. Pentru asta e nece- 
sar ca tânărul scriitor să înveţe să trăiască din plin viaţa 
poporului, clipa de faţă, clipa de luptă. 

Necesar este în același timp să-și însușească toate 
ideile generoase ale veacurilor, să intuiasă spiritul creator, 
puternicul ideal social și moral care a făcut din opera lui 
Shakespeare, Pușkin, Goethe, sinteza unor epoci. Și mai e 
încă necesar să înțelegem că munca noastră, poezia noas- 
tră care cântă pe strungari și pe ţărani, care luptă pentru 
socialism și pace, este replica conștientă a muncii pe care 
o făcea Balzac în timpul său; adică sprijinirea puternică a 
ceea ce e bun și inaintat, lupta impotriva a ceea ce e 
putred și dăunător. 

Pentru realizarea acestor sarcini, e necesar să pătrun- 
dem în viaţă, așa cum pătrunde în pământ sămânța, să 
avem un puternic ideal, care să ne conducă în mod con- 
știent, să ne silească tiranic chiar să renunţăm la tot ce 
inseamnă piedică și pierdere de timp, meschinărie și lenevie 
și să dea vieţii noastre sensul ei deplin. (...) Sunt alţii 
care-și irosesc tinereţile într-o boemă nejustificată sau 
alții care, cu bună știință, așează cioburi verbale nu întot- 
deauna inofensive în calea mersului tovarășilor lor; sau 
alţii, prăvăliți într-o îngâmfare prostească, își atârnă lira 
într-o cracă, scoțând doar în răstimpuri câte un acord 
leneș care a început să sune din ce în ce mai fals și mai 
discordant. 

Sunt urâte toare acestea și ar trebui să ne ajutăm între 
noi, să primim ajutorul și al acelora care au depășit vârsta 
tinereţii, pentru rezolvarea acestor probleme. De altfel, 
aici este vorba și de relațiile existente între scriitorii maturi 
și cei tineri. Într-un articol mai vechi, Geo Bogza ne în- 
demna - pe bună dreptate - să studiem pe scriitorii buni 
ai timpului nostru. Într-adevăr, o ocupaţie de cinste dar 

destul de dificilă. Noi îl vedem foarte rar chiar pe tovarăsul 
Bogza care a semnat acest îndemn. (...) Recentele articole 
ale tovarășilor Eugen Jebeleanu, Marcel Breslașu, Maria 
Banuș, publicate în Gazeta literară, ne dovedesc că începe 
o etapă nouă de atenţie prietenească pentru activitatea 
tinerilor, iar aceasta nu va întârzia să dea roade fiindcă e 
într-adevăr un lucru frumos grija lor pentru drumul tine- 
rilor, după cum era ciudat și nefiresc ca scriitorii maturi 
să asiste impasibili la eforturile literare ale ucenicilor, la 
necazurile și.durerile lor, chiar la îngâmfarea și lipsa de 
talent a unora, fără să încerce părintește să ajute pe om, 
dacă nu ca pe un eventual scriitor. Și acest ajutor pe care 
Gazeta literară l-a iniţiat, ar trebui să continue, prin anliza 
concretă a diverselor cazuri și probleme. 

Există de pildă, «tineri scriitori» cu un stadiu de 10-14 
ani și chiar mai mult de scris, Ei personal nu găsesc nimic 
curios sau simptomatic într-asta și chiar, ceea ce aste și 
mai curios, nici cei din jurul lor. Nu este aici vorba despre 
faptul că maturitatea scriitorului se realizează în ani mulți 
Şi grei, ci de faptul că această prea lungă situație de tânăr 
scriitor oferă toate avantajele scriitorului - (deplasări pe 
teren, casă de creaţie, împrumuturi la Fondul Literar, 
conferințe, spectacole etc.), ferindu-se în schimb de neplă- 
cerea de a fi scuturat fiindcă de atâta timp baţi apa-n 
piuă, pentru că progresele realizate sunt departe de a 
indreptăți importanta funcţie pe care o dețţii într-o redacție, 
precum și toate celelalte înlesniri. 

Sunt tineri scriitori care socotesc că o muncă orga- 
nizată într-o redacţie, poartă vina versurilor proaste. Câţiva 
au și demisionat sau au încercat s-o facă, fără ca această 
măsură să aducă vreo îmbunătățire în poeziile lor. (...) 

Dar cine s-a apucat să critice serios lucrările unui astfel 
de scriitor? Nimeni, fiindcă atunci ar fi probleme grave, 
s-ar impune o privire aspră și necruțătoare și pe drept 
meritată; dar cine să se încumete să fie sever cu un tânăr 
scriitor? (...). Cred că trebuie luat în serios acest titlu: 
«tânăr scriitor». Multora dintre noi li se pare firesc să-l 

vadă atârnat de coada numelui lor, deschizându-le drum 
spre respectul oamenilor, dar părerea mea e că fiecare ar 
trebui să mai verifice o dată această situaţie care i se pare 
firească și să judece dacă merită sau nu nobilul titlu de 
«inginer al sufletelor». Mi se pare că acest titlu uriaș prin 
semnificaţia lui, se acordă cu prea multă indulgență și 
mulți dintre cei care-l poartă, îl poartă cu prea puţină 
responsabilitate. (...) Aș adresa colegilor mei și mie un 
singur îndemn: să scriem, să învăţăm și nu numai să 
cunoaștem viaţa ci și să răspundem problemelor pe care 
ea le ridică, așa cum ne învață Partidul. Să învăţăm să 
trăim pentru popor și vom cuceri cu el nemurirea!” 

; Note şi comentarii 


xxx. Gazeta noastră literară. În: Gazeta literară, nr. 1, 18 
mart. 1954. 

Paul Georgescu. - Roadele bucuriei (I-II). Idem, nr, 1-2, 
18-25 mart. 1954 

Mihai Gafiţa. - Camil Petrescu: „Un om între oameni”. 
Cronică literară. Ibidem, nr. 1. 

Geo Bogza. - Dunărea (reportaj). Ibidem. 

D.M. (Dumitru Mircea). — Plenara secţiei de proză. Ibidem. 
„La 12 martie în ședința secţiei de proză a Uniunii Scriito- 
rilor s-au discutat cinci nuvele ale unor scriitori apărute în 
ultimul timp: Ana Nucului de Remus Luca, Leanța de Fr. 
Munteanu, M-am făcut băiat mare de Nicuţă Tănase, Biruinţa 
de Mircea Ștefăneascu și mai Mlaștina de Silviu Podină. În 
referatul său, M. Gafiţa a arătat că aceste lucrări constituie 
un succes al nuvelisticii noastre (...). La discuții, V.Em. 
Galan întrebându-se pentru ce tip militează nuvele amin- 
tite, a tras concluzia că personajele negative sunt, în general, 
mai realizate decât cele pozitive. De acord cu observația 
aceasta, Dumitru Mircea a arătat că realizarea unui erou 
este strâns legată de cunoașterea adâncă și amănunţită a 
vieții. Observând că de la ședință lipsesc mulţi dintre proza- 
torii cei mai activi, Petru Dumitriu s-a referit la slăbiciunile 
muncii comisiei de proză, (...). M. Novicov s-a ocupat de 
tema și conflictul acestor nuvele, iar Ov.S. Crohmălniceanu 
a analizat nuvele M-am făcut băiat mare, subliniind talentul 
autorului (...)”. 

Zaharia Stancu. - Voci din întuneric. Ibidem. 

Eugen Frunză. - Cei puternici. Cândva se va intoarce. Ibidem. 
Miron Radu Paraschivescu. — Ostașul adevărului. Ibidem. 

13. 
14. 
15. 
16. 
I7. 
18. 
19. 
20. 
21. 
ZI. 
23. 
24. 


25. 


=p. 

Mihai Sadoveanu. - Prezentare. Ibidem. Subtitluri: „Vechi 
foi săptămânale” și „Gazeta literară”. 

Mihai Beniuc. - La drum. Ibidem. 

Petru Dumitriu. — Artist al vremii noastre. Ibidem. 

Petru Dumitriu. - Aș vrea să fiu cronicar. Ibidem, nr. 3, 1 
apr. 1954. 

Petru Dumitriu. — Dac- vap fi cronicar. Idem, nr. 4, 8 apr. 
1954. 

Petru Dumitriu. - De parc-aș fi cronicar. Idem, nr. 5, 15 apr. 
1954. 

Zaharia Stancu. — Arta educativă și cea didactică. Idem, nr. 
6, 22 apr. 1954. 

Zaharia Stancu. - Literatura trebuie să ajute. Idem, nr. 2, 25 
mart. 1954. 

Zaharia Stancu, - Mai multe teme de actualitate. Idem, nr. 
10, 20 mai. 1954. 

xxx. Gazeta literară. În Scânteia nr. 3015, 3 iulie. Reprodus 
și în Gazeta literară, nr. 17, 8 iul. 1954. 

I. Răutu. - Dezvoltarea literaturii în Republica Populară 
Română. În Viaţa românească, VII, nr. 2, febr. 1954. 
Veronica Porumbacu. - Poezia gloriosului deceniu. În: 
Gazeta literară, nr. 20, 29 iul. 1954. 

Dumitru Mircea. — Proza celor zece ani. Idem, nr. 21, 5 aug. 
1954. 

Traian Şelmaru. - Dramaturgia celor zece ani, Idem, nr. 22, 
12 aug. 1954. 

George Munteanu. - Creaţia scriitorilor ardeleni în gloriosul 
deceniu. În Steaua, V, nr. 5, aug. 1954. 

I. Földes. — Figura eroului pozitiv în literatura maghiară din 
R.P.R. În Viaţa românească, nr. 10, oct. 1954. 

Cuprinsul Gazetei literare, nr. 23, 19 aug. 1954: 

1: Marea sărbătoare (editorial); Mihai Beniuc. - 23 August 
1944 (poezie); Petru Dumitriu - Deschid sfânta carte; Camil 
Petrescu. — Cartea literară în zece ani; George Macovescu. — 
Că lumina vine de la răsărit, aceasta s-a dovedit pe deplin. 
De vorbă cu acad. Mihail Sadoveanu; 

2 intitulată: Trei scriitori tineri cuprinde comentarii critice 
de: Lucian Raicu. - O nuvelă despre satul de azi: „Lența” de 
Francisc Munteanu; Radu Lupan. — Cuvântul poetului despre 
fericire: „Studenta” de Aurora Cornu; Miron Dragu. — Arta 
sugerării noului. „Pornesc oamenii” de Suită Andras; 

3: Cicerone Theodorescu. - Ciclul pentru 23 August (versuri); 


Letiţia Papu. - Imn Partidului; Eusebiu Camilar. - Fata 


Ursarului (eseu); Petre Iosif. - Momente din '44 (proză); 


— p. 4: Petre Dragoș. - Cu pumnii strânși (proză, fragmente); 


bi 


AFD? 


Imre Horvath. — Printre primii (versuri); 

5: Sută Andras. — Alături de frații români!; Erik Majteny. — 
Glasul credinței (versuri); Victor Tulbure. - Moşul, iapa, o 
scrisoare, Tiorkin și-ncă o-ntâmplare. Cronică ritmată; 

6: Tudor Vianu. — Literatura universală în românește; Nina 
Cassian. - Pentru copiii patriei (despre literatura pentru 
copii); Camil Baltazar - Omului sovietic (versuri); Niculae 
Stoian. - Seva înnoitoare (versuri); 


. 7: Marcel Breslaşu. — Alexandru Toma. La moartea poetului 


luptător; A. Toma. - Partidului; Ion Pas. - Trecut și prezent 
(însemnare); Nicolae Tăutu. - La casa ofi jate din Leningrad 
(versuri); 


- p. 8: cuprinde rubricile: Noi opere literare în cinstea lui 23 


26. 


27. 
28. 
29. 
30. 
31. 
32. 
33. 
34. 
34. 


August; O sărbătoare a culturii noastre; Decada manifes- 
tărilor culturale în cinstea zilei de 23 August. 

Scriitori comentaţi în revista Viata românească din 1954 la 
rubrica Literatura realistă intre 1920-1944, introdusă în 
numărul din aprilie: Jean Bart (nr. 4), Al. Sahia (nr. 5, 6). 
N.D. Cocea (nr. 8) și G. Ibrăileanu (nr. 9). 

În: Gazeta literară, nr. 21, 5 aug. 1954. 

Idem, nr. 26, 9 sept. 1954. 

Ibidem, nr. 28, 23 sept. 1954. 

Ibidem, nr. 29, 30 sept. 1954. 

Ibidem, nr. 19, 22 iul. 1954. 

Ibidem, nr. 36, 18 nov. 1954. 

Ibidem, nr. 15, 24 iun. 1954. 

Ibidem, nr. 15, 24 iun. 1954. 

Note de istorie literară în Gazeta literară: T. Pârvu - O ediție 


științifică a „Țiganiadei” (de. J. Byck - n.n.) - în nr. 1; Tudor 


Vianu -Amintirea lui Macedonski (nr. 2); Ion Pas — Cu privire 
la Constantin Mille (nr. 11); George Macovescu - Un prede- 
cesor (Gh. Lazăr - n.n.), în nr. 12; Liviu Călin — Primii noștri 
poeți (nr. 13); George Macovescu - Concepţia scriitorului 
(Mihai Eminescu -~ n.n.), în nr. 14; Mihai Beniuc — Eminescu, 
în nr, 14; Eusebiu Camilar - Făt-frumos din tei, în nr. 14; 
Tudor Vianu — Moștenirea lui Odobescu (nr. 15); Tudor Vianu — 
Coșbuc, traducător al lui Dante (nr. 27); Val. Râpeanu - Pe 
marginea unui articol de istorie literară (despre G. Ibrăileanu 

— n.n.), în nr. 30; Lucian Raicu - Neculai Milescu Spătarul 
de Dumitru Almaș (nr. 32); Tudor Vianu — Anton Pann, în nr. 
34; Ștefan Bănulescu - Note despre Anton Pann și proverb 
(nr. 34). 

35. Pentru conţinutul rubricii Literatura realistă între 1920-194 
vezi nota 26. Conţinutul rubricii Texte și documente. 

— nr. 1; E.C. - Un scriitor român la Petrograd în timpul Marii 
Revoluții (N.D. Cocea); Din publicistica lui Gala Galaction; 

- nr. 4 M. Nanu - Contribuţii la cunoașterea literaturii anti- 
dinastice a lui Vlahuţă; 

- nr. 5: Marin Bucur - Contribuţii la cunoașterea operei lui G. 
Coșbuc; 

- nr. 8: Mihu Dragomir - Date noi asupra vieţii și operei lui D.Th. 
Neculuţă; 

- nr. 11: Const. Ciopraga ~ G. Ibrăileanu către G. Topârceanu, în 
același număr, în afara rubricii; Paul Cornea - Un clasic al 
literaturii populare (Anton Pann - n.n.); Tudor Arghezi — 
Anton Pann. 

36. George Munteanu - Alexandru Macedonski. Însemnări cu 
prilejul centenarului. În Steaua nr. 2, mai. 1954. 

37. Tudor Vianu - Moștenirea lui Odobescu. În: Gazeta literară, 
nr. 15, 24 iunie. 

38. Nestor Ignat. - Cu privire la valorificarea moștenirii culturale. 
În Scânteia nr. 3026, 16 iul. Vezi și Viața românească, nr. 8, 
aug. 1954. 

39. Mihai Popescu. — De vorbă cu scriitorul Cezar Petrescu. În: 
Gazeta literară, nr. 13, 10 iunie 1954. 

Idem - De vorbă cu scriitorul Demostene Botez, Idem, nr. 15, 
24 iun. 1954. 

Idem - De vorbă cu dramaturgul Aurel Baranga. Ibidem, nr. 
16, 1 iul. 1954. 

Idem — De vorbă cu poetul Eugen Jebeleanu. Ibidem, nr. 17, 
8 iul. 1954. 

- George Macovescu - Că lumina vine de la răsărit, aceasta 
s-a dovedit pe deplin. De vorbă cu acad. Mihail Sadoveanu. 
Ibidem, nr. 23, 19 aug. 1954. 

40. Din bibliografia sadoveaniană din 1954: 

=- Dumitru Micu - Mihail Sadoveanu: Istorisiri vechi și nouă. 

i În: Contemporanul, nr. 41 (418), 8 oct. 1954. 

- Savin Bratu — Evocările unui mare scriitor. În: Gazeta literară, 
nr. 37, 25 nov. 1954. 

41. În; Gazeta literară, nr. 23, 19 aug. Vezi și notele 25 şi 29. 

S. Damian - Menirea poetului (Cronica literară la vol. Mărul 
de lângă drum de Mihai Beniuc). Idem, nr. 22, 12 aug. 
1954. 

Din interpretările critice la volumele lui M. Beniuc: 

D. Florea-Rarişte. — Poezia lui Mihai Beniuc, astăzi. În: 
Steaua, nr. 1, apr. 1954. 

Ov.S. Crohmălniceanu. — O biruință a liricii noi: „Mărul de 
lângă drum”. În Viaţa românească, nr. 7, iul. 1954. 

Victor Felea. - Mihai Beniuc, un cântăreț al epocii noastre. 
În: Şteaua, nr. 7, oct. 1954. _ 

Mihai Petroveanu. - Dascăl și ucenic. În Viaţa românească, 
nr. 3, mart. 1954. 

Paul Georgescu. - Roadele bucuriei. În: Gazeta literară, nr. 
1, 8 mart. 1954. 

Silvian Iosifescu. - Despre „cu” și „noi” în poezia lui Beniuc. 
În Contemporanul. 


. Sanda Mănoiu. - Însemnări despre obiectul unor satire. În 


Viața românească, nr. 4, apr. 1954. 
George Munteanu. — Lumea poeziilor lui Cicerone Theodorescu. 
În: Steaua, nr. 5, aug. 1954. 


. Mihai Gafiţa. - Opera poetică a lui Cicerone Theodorescu. În 


Viața românească, nr. 1, ian. 1954. 


- N. Tertulian. — Cui prodest? Idem, nr. 6, iunie 1954. 
. Mihai Petroveanu. ~ Un cântec din ulița noastră (I). Satira. 


În: Gazeta literară, nr; 7, 29 apr. 1954. 
Idem (I1) Poetul fericirii casnice. În nr. 8, 5 mai. 1954. 


. Eugen Luca. — Poezia lui Eugen Jebeleanu. În Viaţa româ- 


nească, nr. 10 oct. 1954. 


Alte repere critice: Vera Călin — Eugen Jebeleanu: Versuri alese”. 


49. 


50. 


În Contemporanul, nr. 42 (419), 15 oct. 1954. 

Mihai Popescu. - De vorbă cu poetul Eugen Jebeleanu. În: 
Gazeta literară, nr. 17, 8 iul. 1954. 

Horia Bratu — Mihu Dragomir: „Războiul”. Cronică literară. 
În Contemporanul, nr. 3 (380). 15 ian. 1954. 

Mihai Gafiţa - Mesajul vibrant al poetului. În Viaţa românească, 
nr. 5, mai: „Trebuie spus dintru început: Mihu Dragomir 
face în poem un violent și zdrobitor rechizitoriu ațâţător la 
război dar, în același timp. din toate episoadele poemului 
răzbate și o critică adresată de poet acelor tineri din ge- 
nerația sa care s-au lăsat înșelaţi prea ușor, sau dacă și-au 
dat seama de prăpastia în care erau târâți. au făcut prea 
puțin pentru a se opune soartei ce li se pregătea (...). Poemul 

lui Mihu Dragomir vorbește astfel conștiinţelor tuturor celor 
ce au putut crede vreodată că viaţa îţi permite să stai la o 
parte, să aștepți bântuit de doruri nedefinite. Și aduce 
acestor conștiințe un sever avertisment: nu, cioclii de altă- 
dată n-au dispărut toţi: ei încearcă să repete monstruo- 
zitatea unui nou măcel, să macine iar milioane și milioane 
de vieți. Stă însă în puterea noastră, a celor ce dorim atât 
de mult pacea, să ne-o apărăm, să luptăm pentru ca ca să 
triumfe. (...) 


Ca piatra tare este legământul 

și crește rândul nostru, zi de zi 
Vrem pace, pace peste tot pământul. 
Dar știm și să luptăm de o trebui. 


Se poate spune deci că poemul Războiul exprimă procesul 
dezvoltării conștiinței unei largi categorii de oameni, care 
au tras învățăminte amare din greaua experienţă străbătută 
şi care azi, de la înălțimea construcţiei socialiste, pot face 
un legământ temeinic pentru ca trecutul de suferință să nu 
mai reînvie. (...) Credem că deși activitatea creatoare a lui 
Mihu Dragomir numără aproape două decenii - totuși abia 
începând cu poemul Războiul și continuând cu Balada 
Savului, poetul a dezvăluit, din plin, liniile principale care 
compun profilul personalităţii sale. (...) 

Paul Georgescu. -Pădure amară. În: Gazeta literară, nr. 8, 
6 mai 1954. 


. lon Oarcăsu. - Noile versuri ale lui Demostene Botez. În: 


Steaua, nr. 4 iul. 1954. Alte comentarii la lirica lui D. Botez: 
Al. |. Ştefănescu. Povaţa secolului. În Contemporanul, nr. 2 
(379), 8 ian. 1954. 

V.P. - Noi pagini ale „Poveștii omului”. În Viaţa românească, 
nr. 4, apr. 1954. 


„ Mihai Popescu. - De vorbă cu poetul Eugen Jebeleanu. În: 


Gazeta literară, nr. 15, 24 iun. 1954. 


A Dumitru C. Micu. — „Laude” de Miron Radu Paraschivescu. 


In Contemporanul, nr. 1 (378). Alte comentarii. 

Mihai Petroveanu. - Miron Radu Paraschivescu: „Laude” 
(I-II). Idem, nr. 14-15, 17-24 iun. 1954. 

Demostene Botez. — Reflecţii pe marginea volumului de poezii 
al lui Miron Radu Paraschivescu. În Viaţa românească, nr. 5, 
mai. 1954. 


55. 


61. 


62. 

Ion Brad. - Miron Radu Paraschivescu: „Laude”. În: Steaua, 
nr. 5, aug. 1954. 

Simion Alterescu. — Teatrul lui Aurel Baranga. În Viaţa 
românească, nr. 7, iul. 1954. 

Bibliografie: Sică Alexandrescu. - O nouă piesă valoroasă. 
Idem, nr. 12, dec. 1954. 


. Mihai Popescu. — De vorbă cu dramaturgul Aurel Baranga. 


În: Gazeta literară, nr. 16, 1 iul. 1954. 


. Mihnea Gheorghiu. — Nucleul unui ciclu de romane. Idem, nr. 


19, 22 iul. 1954. 

V. Râpeanu. - „Vino și vezi” de Cezar Petrescu. Ibidem, nr. 
21, 5 aug. 1954. 

Marin Bucur. = Camil Petrescu „Ajun de revoluție 1848". În: 
Tânărul scriitor, nr. 9-10, sept.-oct. 1954. 


„ Leon Baconsky. - Un exemplu grăitor de tinereţe literară. În: 


Steaua, nr. 8, nov. 1954. 


. Cezar Petrescu. - La școala realismului socialist. În Viaţa 


românească, nr. 7, iul. 1954, 


. Mihai Popescu. = De vorbă cu scriitorul Cezar Petrescu. În: 
Gazeta literară, nr. 13, 10 iun. 1954. 


Camil Petrescu. — Un episod (nuvelă). În Viaţa românească, 
nr. 7; Un om între oameni (fragment). Idem, nr. 12. 

Mihai Gafiţa. ~ Camil Petrescu: „Un om între oameni”. 
Cronică literară. In: Gazeta literară, nr. 1, 18 mart. 1954. 
N. Tertulian. - Transformarea concepţiei asupra istoriei în 
opera lui Camil Petrescu. De la „Danton”, la „Bălcescu” și 
„Un om între oameni”. (Rubrica. Pe drumul realismului 
socialist). În Viaţa românească, nr. 7, iul. 1954. 

I. Barna. - Cum am scris romanul „Un om între oameni”. 
Interviu. În Contemporanul, nr. 16 (393), 16 apr. 1954. 

N. Tertulian. - Camil Petrescu. Idem, nr. 17 (394), 23 apr. 
1954. 


„ XXX. Decorarea acad. Camil Petrescu cu „Ordinul Muncii cl. 


l-a”. În: Gazeta literară, nr. 6, 22 apr. 1954. 


. Paul Georgescu. - Responsabilitatea intelectualului. Idem. 
. Camil Petrescu. - Cartea literară în zece ani. In: Gazeta 


literară, nr. 23, 19 aug. 1954. 


. Petru Dumitriu. — Artist al vremii noastre. Ibidem, nr. 1, 18 


mart. 1954. 


. Petru Dumitriu. — Aș vrea să fiu cronicar. Ibidem, nr. 3, 1 


apr. 1954. 


. N. Doreanu. - Scrisoare deschisă către Bietul Ioanide (rubrica 


„Discuţii”). Ibidem, nr. 4, 8 apr. 1954. 

69. Henri Wald. - Specificul gândirii artistice în creația literară. 
Ibidem, nr. 8, 6 mai. 

70. Tudor Arghezi. - Anton Pann. Idem, nr. 11, nov. 1954. 

71. Tudor Arghezi. - Gânduri la o expoziţie de artă populară (111). 
Tabele. In Contemporanul, nr. 47 (424), 19 nov: „Numai în 
zece ani, cei din urmă zece ani, evoluţia industrială a putut 
ajunge, colectiv și individual, la rezultatele afirmate de un 
număr considerabil de mașini, prezentat în modele reduse, 
de piese, unelte și obiecte de o precizie necunoscută în 
trecut. Poate că puţini cititori au avut prilejul să știe ce este 
un «șubler» (...). Autorul șublerului se numește Ciolac Filip 
de la uzinele «21 Decembrie» București. 

O altă daltă sau alt briceag dă replica mai departe, o altă 
sculptură în lemn, vânătorul de dinaintea armelor de foc, 
cu arc și săgeți buciumând din corn, adus din Piatra Neamț. 
Autor: Gheorghe V. Gheorghe. 

Troașcă Elena din Râmnicu Vâlcea, regiunea Pitești, își 
mărturisește hărnicia gingașe în arabescuri gândite ale 
unui vâlnic duminical (...). 

«Biserica Maria» de prin preajma Craiovei a pus în perete o 
fărâmă de covor de patru șchioape în care se răsfrâng, ca 
intr-o apă lină; toate mirodeniile de culoare ale umbrei (...). 
(...) Nedescu Maria e artista Păulișului Aradului, a unei 
pestelci şi a unui cojoc verde. Întrerupte de câte un suman 
de dimie cu ceapraze, cojoacele sunt în mare onoare și 
meșteșugite cu îimpunsâturile de lână și cernici cele mai 
subțiri, par de cele mai multe ori scrise cu cerneluri de 
carmin, de smarald şi opal. In frigul din sală vecinătatea lor 
e reconfortantă. Uite cojoaca lui lon N. Bocanca din Bacău, 
gros îmblănită. Uite pieptarul Bufnei Crăciun din Ocoliș 
(Turda). Uite și pieptarul de piei al lui Bondar Vasile din 
Aiton (Cluj). Ștergarul Virginiei Bădilă tot de pe acolo vine 
(...) 


Place tabloul nobil al lui Matici Radivoi: o poartă de gospodărie 
cu ograda în profunzime. 

Să păstrăm ca o prăjitură, la urmă, costumul de vestală mus- 
celeană, lucrat zugrăvit, gândit cu mătăsuri de fir și inspirat 
al Angelei Busuioceanu din Mămăiești (...).” 

72. Tudor Arghezi. - Gânduri la o expoziţie de artă populară (1). 
Tabele. În Contemporanul, nr. 44 (421), 29 oct. 1954. 

73. Idem, nr. 46 (423), 12 nov. 1954. 

74. Tudor Arghezi. = Rezultate. Tabele. in Contemporanul, nr. 
48 (425), 26 nov. 1954. 

79. 


80. 
81. 
82. 

Traduceri ale lui Lucian Blaga publicate in Steaua: în nr. 2, 
mai Shakespeare - Două sonete și Goethe - Faust (frag- 
mente); în nr. 4, iul.: Goethe - Faust (fragmente); în nr. 8, 
nov. — Din lirica universală: „Începând cu acest număr, vom 
publica un ciclu de poezii din lirica universală, în tra- 
ducerea ale lui Lucian Blaga. Poeziile pe care le publicăm 
aici sunt printre cele mai vechi din câte se cunosc. 
Poezia chineză Răsare soarele - un imn închinat muncii, 
este datată în mod legendar cu anul 2000 î.e.n. 

Povestea drumului, un străvechi poem în proză, este o 
creaţie folclorică a popoarelor din Africa Centrală: 


Răsare soarele; de muncă mă apuc. 
Apune soarele: în somn mă duc. 


Îmi sap fântâna, beau din ea. 
Din plin ogorul mă va sătura. 


Nici împăratul cu puterea lui, mai bine 
nu s-ar putea-ngriji de mine. 


în nr. 9, dec.: Din poezia egipteană, sec. XIII-XIV î.e.n. 


. In Viața românească, nr. 8, aug. 1954. 
. Lucian Blaga. — Rânduri pentru pace. In: Steaua, nr. 9, dec. 


1954. 


. Din traducerile lui Al. Philippide publicate în: 


Gazeta literară, nr. 11, 27 mai: Andrei Malișco - Cărţile 
Jraţilor; în nr. 12, 3 tun: A.S. Pușkin - Genealogia mea: în 
nr. 40, 16 dec.: K. Simonov - Casa prietenilor; 

în Viața românească, nr. 3: Hamzatov Rasul — Poezii lirice; 
în nr. 6: Rendis Dimos — Refren eroic; Într-o celulă la Doftana. 
Al. Philippide. — Aspecte din opera lui Cehov. În Contem- 
poranul, nr. 28 (405), 9 iul. 1954. 

Al. Philippide. - A. Pușkin: Evghenii Oneghin. În Viaţa romă- 
nească, nr. 11, nov. 1954. 

Al. Philippide. — Arta traducerii. În: Tânărul scriitor, nr. 5, 
mai. 1954. 

Al. Philippide. - Despre traducerile din proza rusă și so- 
vietică. În Viaţa românească, nr. 8, aug. 1954. 

loan Popescu. — Discuţie la discuţii. (Viața cercurilor literare). 
In: Tânărul scriitor, III, nr. 1, ian. 1954. 


Ana Selejan 


83. Teodor Balș. - Din experiența unui cerc de studii (Viaţa 


84. 
85. 


244 


cercurilor literare). Idem, nr. 7, iul. 1954. 

Demostene Botez. - Concursul nostru literar. Ibidem, nr. 11, 
nov. 1954. 

E.T. — Neglijenţe regretabile. În Viaţa românească, nr. 1, 
ian.: „Apariţia Almanahului tinerilor scriitori, - primul dintr-o 
serie de asemenea publicaţii care vor apărea anual, con- 
semnând astfel realizările celor mai tineri mânuitori ai 
condeiului din țara noastră înseamnă, fără îndoială, un 
lucru nou și frumos care merită să fie relevat (...). 
Deocamdată este vorba de felul superficial, neatent în care 
s-a lucrat la «Editura Tineretului» acest volum, menit să fie 
valoros prin lucrările care-l alcătuiesc. În paginile Alma- 
nahului apar într-adevăr — așa cum se spune în «Cuvântul 
înainte», alături de multe nume noi nemaiintâlnite încă în 
paginile revistelor — și numele unor tineri scriitori care au 
mai publicat până acum, ca Sonia Larian, Tamara Pânzaru, 
Ion Patrache etc. În număr mare, dintre cei care semnează 
in paginile Almanahului, sunt tineri studenţi la Şcoala de 
literatură «Mihail Eminescu» (...). Cititorul poate să creadă 
că, tot datorită unei neglijenţe redacţionale sau unei greșeli 
de tipar, lipsește numai numele unuia dintre cei mai talen- 
taţi poeţi, azi pe băncile acestei Școli - Nicolae Labis (...). 
După cum nu sunt publicaţi aici, nu se știe din ce pricină, 
nici alți tineri scriitori care încep să fie tot mai cunoscuți și 
anume dintre cei mai activi, ca: Radu Cosașu, Nicolae Ţic, 
E. Mandric etc. (...)” 

D. Micu. - În pas cu viața. ESPLA, 1953. În: Tânărul scriitor, 
nr. 2, febr.: „Un alt merit remarcabil al culegerii e acela de 
a fi adunat în paginile ei, alături de semnături aparținând 
unor scriitori care și-au stabilit de acum un loc în literatura 
noastră nouă, ca Dumitru Mircea, Sergiu Fărcășan, Silviu 
Podină, George Sidorovici, Haralamb Zincă, Nicolae Jianu, 
semnăturile încă timide (...) ale unor debutanţi: Tita Chiper, 
Cornel Bozbici, Ilarie Murgu, Adrian Cernescu, Tamara 
Pânzaru, Victoria Petroaie, Ion Niculescu, Tănase Nicuţă, 
Silviu George, Victor Adam, Gh. Bejancu, Nicolae Culcea, 
Victor Zednic. (...)”. 

Mihail Cosma. - Salutul poeților tineri, Editura Tineretului, 
1954. Idem, nr. 9-10, sept.-oct. 1954. Culegerea de poezii 
Salutul tinereţii are o latură specifică: versurile ce o alcă- 
tuiesc reprezintă simbolic darul unui mănunchi de tineri 

„poeți închinat marii sărbători a celor zece ani ce s-au scurs 


de la eliberarea ţării noastre. 

În ansamblul ei, poezia prezentată în Salutul tinereții poartă 
pecetea măreției, frumuseţilor vremurilor pe care le trăim. 
(...) În același timp, noua culegere de poezii = în cea mai 
mare parte a ei - înfăţişează imaginea veridică a succeselor 
poeţilor tineri: ea stârnește bucuria, mândria și curiozitatea 
legitimă a cititorului, căruia i se semnalează apariția unei 
noi generații de cântăreți, înzestrați cu vădite posibilități. 
infățișând poeţi cu diferite profiluri artistice, culegerea are 
meritul să ofere câteva din realizările mai însemnate ale 
tinerilor poeţi maghiari din ţara noastră (Letay Lajos etc.), 
ale unor poeţi care scriu în limba germană (Hans Schuller) 
sau în limba sârbă (Bojidar Kerpenișan) și de asemenea, ale 
câtorva poeţi pentru prima dată publicaţi într-o carte (T.G. 
Maiorescu, Rusalin Mureșan,'Tiberiu Utan și alţii. (...) Pe 
tot parcursul culegerii, în diferite poeme, stihuitorii tineri 
slăvesc mărețul moment al eliberării. Un număr mare din 
poeziile culegerii sunt închinate acestei teme. Unii, ca Al. 
Andriţoiu de pildă, își mărturisesc de-a dreptul descendența 
lor poetică din miezul fierbinte al lui 23 August. (...) Un 
procedeu deosebit în glorificarea ana eliberării folosește N. 
Labiş (...). 

Al. I. Ştefănescu. — Pe marginea „ Abriăriciieutui tinerilor scriitori”. 
În: Tânărul scriitor, nr. 6, iunie. 1954. 

Eugenia Tudor. - Pe drumul unui poet tânăr. În Viaţa ro- 
mânească, nr, 8, aug. 1954. 

H.S. - Un nou scriitor: Nicuţă Tănase. În: Gazeta literară, nr. 
1, 18 mart. 1954. 

Al. Săndulescu. — O nuvelă interesantă. În Viaţa românească, 
nr. 5, mai. 1954. 

Vera Călin. În cuvinte puține despre lucruri mari. (Despre 
câteva din problemele schitei). În Contemporanul, nr. 2 (379), 
8 ian. 1954. 

Lucian Raicu. — Despre unitatea caracterelor în satira realistă. 
in Viaţa românească, nr. 8, aug. 1954. 

Ion Mihăileanu. -Cu sau fără „pete”? În: Gazeta literară, nr. 
41, 23 dec. 1954. 

Eugenia Tudor. - Kainazarova. În Viaţa românească, nr. 3, 
mart. „Asemeni acânilor poporului Chirchiz - cărora le 
închină de fapt Kainazarova -— tânărul poet Tiberiu Utan 


245 


Ana Selejan 


deapănă în acest poem povestea adevărată a unei fete 
chirchize, care simbolizează însăși povestea poporului chirchiz 
dinainte și după Revoluţia din Octombrie. Tânăra Suracan, 
copila sărmanului Culatai, devenită apoi muncitoare frun- 
tașă într-un colhoz, este eroina nu numai a cântecului 
măiestrit cântat de acânul Nurtai - pe care poetul nostru 
l-a ascultat într-o seară - dar ea este însăși eroina poporului 
său. 

Încă din primele versuri, poetul român, întors în țara sa, ne 
încredințează că amintirea pe care i-au lăsat-o peisajul, 
poporul chirchiz, «pescarii primitori», ciobanii (...), acânii 
cu cântecele lor glumeţe, triste sau avântate — este de 
neuitat. El își amintește cu drag de una din serile în care a 
ascultat — împreună cu ciobanii chirchizi - cum acânii lor 


"se «intrec la cântec» (...). Cântecele diferiților acâni veniţi la 

această sărbătoare populară, dovedesc că poetul a reușit 
să pătrundă specificul folclorului chirchiz — care oglindește 
firea și felul de viaţă al acestui popor. 

Deși cam lung, dialogul dintre Kainazarova - cum se nu- 
mește acum Suracan -— și diferitele elemente ale naturii — 
soarele, ploaia, pământul — răspunsurile ei date surorilor 
sau dușmanului care o ameninţa cu războiul, contribuie în 
bună măsură la completarea imaginii noi a lui Suracan, 
definesc caracterul ferm pe care Revoluţia și Partidul l-au 
format tinerei femei. (...)”. 

Ana Lungu. — Tineri nădejdi. În: Tânărul scriitor, nr. 7, iul. 
1954. 

Al. I. Ștefănescu. — O izbândă a poeziei noastre tinere. În 
Viața românească, nr. l, ian. 1954. 


. V. Mândra. = Un poet al tinereţii. În: Gazeta literară, nr. 20, 


29 iul. 1954. 


. Mihail Petroveanu. — Dascăl și ucenic. În Viaţa românească, 


nr. 3, mart. 1954. 

Vezi și loan Horea. — Un cântăreț al vieţii Moților. În: Tânărul 
scriitor, nr. 1, ian. 1954. 

Dan Costa. — Cu sufletul deschis. Idem, nr. 9-10, sept.-oct. 
1954. 

Florian Potra. - Ion Brad: Cu sufletul deschis. În: Steaua, nr. 
6, sept. 1954. 

I.D. Bălan. - Cântarea vieții cu sufletul deschis. În Viaţa 
românească, nr. 9, sept. 1954. 

Cuprinsul unui număr al revistei Ani de ucenicie, 
consemnat în Gazeta literară, nr. 22, 12 aug.: „De curând 
a apărut Anii de ucenicie (nr. 7), revistă internă a studen- 
ților Școlii de literatură și critică literară „Mihail Eminescu”, 
număr special închinat celei de a zecea aniversări a elibe- 
rării patriei noastre. Revista cuprinde un bogat material 
de poezii și schiţe ale absolvenţilor școlii, inspirate din 
realitatea de astăzi a vieţii noastre, din lupta poporului 
nostru pentru construirea socialismului, Printre poeziile 
publicate, semnalăm În ziua neuitată de Nicolae Labiş, care 
redă semnificația marelui eveniment de la 23 August 1944, 
amplul poem intitulat Fericirea mea de Daniel Drăgan, 
precum și versurile lui Horia Aramă, Rusalim Mureșan, 
Florin Mugur, lon Oac ezite AQ Gabriel Manolescu, Elena 
Dragoș (...). 

La proză, Anton Breitenhofer, Sion R. Aron, Florin Grecea, 
Gheorghe Popa, Al. Sârbu, Horia Toma, Gheorghe Florescu 
semnează schiţe și povestiri interesante despre viaţa chi- 
nuită din trecut și despre bucuriile zilei de azi ale oame- 
nilor muncii de la noi. Revista mai publică, de asemenea, 
două povestiri pentru copii semnate de Ștefan Luca: Năs- 
trușnicele aventuri ale lui Lică și Tușa Carolina”. 


„XXX Înființarea Institutului de literatură și critică literară 


„Mihail Eminescu”. In: Gazeta literară, nr. 22, 12 aug. 1954. 


„XXX Tânărul scriitor. (Revista revistelor). În Viaţa romă- 


nească, nr. 5, mai. 1954. 


. Idem, nr. 6, iunie. 1954. 
. Ibidem, nr. 8, aug. 1954. t 
. E. Camilar - Ceva despre nemurire și originalitate. În: Gazeta 


literară, nr. 2, 25 mart. 1954. 


. M. Vlad = O nuvelă care denaturează realitatea. Idem, nr. 


8, 6 mai. 1954. 


. XXX Însemnări. În Scânteia nr. 3, iunie. 1954. 
„G. Şt. — Pegasul care nu mai pornește. În: Steaua, nr. 3, 


iunie. 1954. 


. Paul Georgescu. - Pământul e rotund. În: Gazeta literară, 


nr. 39, 9 dec. 1954. 


„ Geo Bogza. — A fi scriitor. În: România liberă, nr. 2926, 28 


febr. Republicat și în Tânărul scriitor, nr. 3, mart. 1954. 


. Eugen Jebeleanu. - Dintr-o scrisoare către un tânăr poet. 


În: Gazeta literară, nr. 32, 21 oct. 1954. 

Maria Banus. - Tot despre poezie (Discuţii). Idem, nr. 32, 
28 oct. 1954. 

Marcel Breslașu. — Scrisoare către același poet — și câțiva 
alții. Ibidem. 

Mihu Dragomir. - Cum se face? Ibidem, oa, -35, 11 nov. 
1954. 

Nina Cassian. — Scrisoarea deschisă unui coleg de poezie. 
Ibidem, nr. 36, 18 nov. 1954. 

Veronica Porumbacu. - Un oaspete neașteptat... sau tot 
despre eroul liric. Ibidem, nr. 38, 2 dec. 1954. 

Maria Banus. - Cum să facem? Ibidem, nr. 37, 25 nov. 
1954. 

Ştefan Iureş, Ștefan Gheorghiu. — Câteva E mitica ale 
creaţiei tinerilor scriitori. În: Scânteia nr. 2945, 13 apr. şi în 
Tânărul scriitor, nr. 5, mai. 1954. 


119. Aurora Cornu. — Câte ceva despre „a fi tânărul scriitor”. În: 

Gazeta literară, nr. 41, 23 dec. 1954. 


Partea a doua 


Paradigma realist-socialistă 
la jubileu: împliniri și limite 


Puls și atitudine lirică 


Peste douăzeci de poeţi publică volume sau plachete de 
poezii în acest an, fiecare cu câte un titlu, cu excepţia lui 
Mihai Beniuc căruia i se editează trei volume (În frunte 
comuniștii, Mărul de lângă drum, Partidul m-a-nvățat), lui 
Ion Brad, două Cu sufletul deschis și Tânărul mecanic), la 
fel şi lui Mihu Dragomir (Tudor din Vladimiri și Războiul). 
În afara celoi trei debutanţi pomeniţi în paginile anterioare 
(Aurel Gurghianu, Rusalim Mureșan, Ion Hobana) mai 
publică volume de poezie: A.E. Baconski (Cântece de zi și 
cântece de noapte), Eugen Frunză (Față-n față), Aurora 
Cornu (Studenta), Horvath Istvan (Versuri alese), Camil 
Baltazar (Poeme de zodie nouă), Maria Banuş (Despre 
pământ), Marcel Breslașu (Fabule), N. Dumbravă (Voi oameni 
ai patriei mele), George Dan (Rapsodia marinarilor), Nicolae 
Tăutu (Mândrie), Petre Solomon (Lumina zile), Emil Isac 
(Poezii alese), Eugen Jebeleanu (Versuri alese), D. Corbea 
' (Versuri alese), Otilia Cazimir (Baba larna intră-n sat) și 
Tudor Arghezi (Prisaca). A 

Toate aceste apariţii editoriale, mai puţin ultimele două, 
sunt concretizări poetice, mai mult sau mai puţin izbutite, 
ale învăţăturii marxist-leniniste și — pe plan artistic — ale 
metodei realismului socialist. Dintre aceste volume, trei 
vor fi decorate cu Premiul de Stat, în anul ce va veni: cl. I: 
Mărul de lângă drum de Mihai Beniuc, cl. II: Războiul de 
Mihu Dragomir și cl. III: : antologia lirică a lui A.E. Baconski 
Cântece de zi și cântece de noapte. 

Volumele publicate dau, însă, o imagine palidă respec- 
tivei metode artistice, în comparaţie cu cea oferită de presa 
literară şi ne-literară, centrală sau locală. Aici tempera- 
tura lirică este mult mai înaltă și febra realist-socialistă 
pare să aibă proporţii de masă, într-atât este de mare- 
numărul poeţilor și al poeziilor tipărite în ziare și reviste. 
Imaginea „ridicării în masă” a poeților, vizavi de impe- 
rativul ideologic, nu poate fi schițată fără această dimen- 
siune cotidiană a exerciţiului liric. O posibilă schiţă a 
acestei masive participări ne-o oferă colaboratorii revistei 
Viaţa românească pe 1954 pe care-i menționăm în notel, 
sugerându-vă să nu ocoliţi titlurile poeziilor, căci unde și 
când vă veţi mai întâlni cu titluri (și teme lirice) ca acestea: 
Moșierița valahă către cățelușa ei, Mânjii colectivei, Cuvânt 
despre sergentul Belate Alexandru, Industrializarea în târgul 
meu, Scrisoarea stegarului Frătița, Despre oameni și despre 
recolte, Am plecat la sat, Președintele colectivei, Cântecul 
unei culegătoare de bumbac, Cântecul grănicerilor marinari, 
De vorbă cu tovarășul Macarenco, Carnet sovietic, Scrie, 
scrie să se știe etc., etc.? l 

"Și pentru ca să nu rămânem la nivelul generalizărilor, 
reproducem aici și în note? câteva poezii tipărite în presa 
literară: 


Ștefan IUREȘ - Cap sau pajură? 


Ce zici Mihai von Hohenzollern, viața 

E plină de mizerii pe pământ? 

Auzi, auzi! Să nu-ţi cinstească fata! 
S-ajungi părlit ca un misit de rând, 

Ba încă un păârlit de frate vitreg 

Se ține scai să-i dai și lui ceva. 

„A, nu! Să-l iee dracul! Am să-l spintec! 
Un glonț în cap! Atâta o să ia!” 


Ei, da, aici te recunosc, o Sire. 
E-un vag ecou din vechiul tău „ordon”, 

Și umbra ta din zid e-o plăsmuire 
Dintr-un strămoș războinic teuton... 
Dar... ce te faci cu Mircea, 

— Să-l ia dracul! 

— Da, ati mai spus. Să-l ia într-adevăr. 
Dar prințul, știți, a ridicat capacul: 
Europa vede cum vă luați de păr, 
Grăbește-te s-acoperi iarăși oala. 

Simt toți că se degajă din proces 
Mirosul greu - când se topește smoala. 
Prea multe, sire, la iveală ies. (...) 


„„„ Ce-ar fi să joci cu-augustul frate-rișcă! 
Şi tara s-o pui miză? La noroc? (...). 


Ei, haide! Cap sau pajură? Azvăârle! 
Alege... 

— Capl E cu efigia meal 

... Vai, banul lor s-a dus pe apa gărleil... 
Las-să-l aștepte... 

Nu va mai cădea! 


Marcel BRESLAȘU - Te-nvată vrednica albină 


Te-nvată vrednica albină 
Ce-nseamnă fond, ce-nseamnă formă 
Cum se-ntregesc și cum se-mbină 

Ce vine-ntâi, ce trece p-ormă... 


Nectar sorbit din adâncime 

polen cules la suprafață 

nu sunt — cum crezi — materii prime 
„ci una singură: viață! 


Bătând prisaca toată vara 

și-adună, trudnic, gospodarul 

nu numai mierea ci și ceara: 

de-a valma -— hrana și hambarul... (...) 

„„„ De ce-s mai palide, mai mate 
mireasma și culoarea cerii 

E fiindcă-s doar împrumutate 
din izul şi din boiul mierii! (...). 


Să nu te superi că te mustru, 
poete, june sau ilustru 

când văd că meșterești și stărui 
mai mult la ceara pentru lustru 
decât la mierea ce ni-o dărui! 


Ion HOREA - Despre oameni și despre recolte” 


(...) Noi prevedem bogate recolte viitoare, 
Îngrămădite-n brazda ogoarelor comune. 
Când ari adânc aceste pământuri, cu tractoare, 
Ai înțeles și rostul recoltelor minune! 

Noi prevedem o toamnă cu șesuri încărcate 
De roadă aurie cu-arome noi și dulci, 

Când greierii te-ndeamnă să ieși pe înnoptate 
Și lângă sânul gliei obrazul să ti-l culci. 
Parcă-auzim și vântul prin rândurile drepte 
Trezind tăcerea văii prin lan de cucuruz, 

În foșnetul metalic știuleți să se deștepte, 
Lângă fasolea coaptă și vita de harbuz, 
Rotunzi și strânși în cuiburi sub tufe ruginite, 
Se vor trezi cartofii și-or aștepta tăcuţi, 

Ca rumenindu-și coaja, în focuri, lângă vite, 
Să aburească-n palma copiilor desculți. 

Și dulce va fi toamna cu sfecla din câmpie, 

Și caldă va fi toamna fuioarelor de in, 

Când vom vedea-n coșare recolta aurie 

Și vom cinsti la mese bădarcele cu vin. 


Cristian SÂRBU - ChiaburulS 
Este diplomat sanchiul. 
Are-o-ncăpătoare rânză. 


Are-n beci provizii. Însă 

Nu-i priește nici rachiul, 

Nici pastrama, nici piftia, 

Îi stă-n gåt gospodăria 
Colectivă. Și nu poate 

Ca-n „vremi bune” să înghită, 
Să fumeze-ntins pe spate. (...) 
Cu plocoane în coșarcă 

Speră să se mai întoarcă 
Vremea când era primar, 

Să se vadă-n fruntea obștei, - 
Iar temut și mare iar 

Să bea-ntâiul plinul ploștei 
Pe la cumetrii, la nunti. 

Căci îi place să petreacă 
Printre fine, fini mărunți. (...) 


A.E. BACONSKY - Cuvântul partidului” 


Cuvântul tău în mine 

ÎL simt suind tăcut, 
Cum primăvara-n arbori 
Puternic seva suie, 
Când soarele mai tânăr 
În zare apărut 

Colindă peste câmpuri 
Cu raza lui gălbuie. (...) 
M-a hărăzit destinul 
Eu să trăiesc în era 
Acestor biruinţe, 

Și să-l aud întâi, 

Să văd cum noul astru 
Pe-ntunecatul cer a 
Ţâșnit cu mii de raze 
-Ca niște flăcări vii. 


Nu-mi pare rău că viața 
Se duce an de an 

Și poate-odată iarna 
Ce viscolește-n munte 

Va-ntinde mâna-i albă 
De sus, din Caraiman, 
Purtându-mi peste creștet 


Zăpezile-i cărunte. 


Partid iubit, și-atuncea 

Cuvântul tău arzând, 

Mă va chema pe drumul 

Victoriei depline. 

Cuvântul tău de luptă N 
E singurul cuvânt 

Al cărui fulger, timpul 

L-a împlântat în mine. (...) 


Nicolae LABIS - Minunea de atunc? 

Am umblat toată ziua prin codrii pletoși 
Ascultam cum un cântec semet se porni pe 
Înaltele creste. Sălbateci cocoși 

Cântau și băteau din vânjoase aripe. - 


Mă aștepta târgul și școala de-acum, 
Sufla prin frunzare o boare subțire. 
Treceam pe cărări cu privirea în fum 
Şi mângâiam copacii pentru despărțire. 


Seara, am țesălat calul cel murg 
Păstrându-mi pe palmă mirosu-i plăcut, 
M-am urcat pe cuptor, pentru ultima oară, 
Pe culcușul bătrân și fierbinte de lut. 


Cu seara-mpreună, tata intră-n odaie, 

Cu vecinul și alți câțiva oameni din sat. 
Aveau frunți luminate de flacăra lămpii 
Și-au început să vorbească frumos și ciudat. 


Spuneau ceva despre-o luptă măreață, 
Despre sat, despre oameni, despre traiul mai bun. 

„Îi priveam cu uimire cum le scânteie ochii 
Prin fumul albastru, fluid, de tutun. 


Simţeam cum un somn ostenit mă învăluie 
Cum pleoapele grele încet se închid... 
Ştiam eu atunci că imi străjuie somnul 
Întâia ședință din sat, de partid? 


În zori, rouraţi, sclipeau umed mălinii, 
Căruța porni printre casele mici. 
Simţeam eu atunci ce schimbare imensă 
Şi nebănuită plutește aici? (...). 


Acum când trec prin păduri inviate 
De cântecul liber, al pașnicei munci — 
Simt unicul sens al vieţii — sporirea 
Minunii pe care-am trăit-o atunci. 


Demostene BOTEZ - Cântec pentru tractor” 


Tractor, maşină de povară, 

În stare să prefacă tot, 

Neobosit și greu robot 

Ce seamănă din zori și ară. 

Şi eu vreau astăzi să-ți mai cânt 
Isprăvile pe-acest pământ, 

Stiu că esteţii vor strâmba din nas 
Ei între ei, 

Cu nările de parafină, 

Că nu ai mutră de Pegas, 

Că prea le miroși a ulei 

Si a benzină, 

Că semeni cu un bou la jug, 

Cu patru fiare 

Si-asuzi cu tot uleiu-n soare, 

Că ești murdar 

De praful aspru din brăzdar, 

Că roata ta adânc zimțată, 

E ca o talpă de iobag, crăpată. 
Cât ai muncit la un boier, 
La treierat, la arat, la moară 
Puteai să fii și tu cântat, 

Și-a suta oară 

De un poet aristocrat, 

Ca juvaer, 

Dar astăzi umbli în cireadă! 
Pe șeaua mică de otel 

Fac țărănușii cavalcadă 
Porniţi ca-n tancuri la răzbel. 
Ai dat cu țărănimea palma, 
Te-ai pus, voinic, în slujba lor, 
Să are zările de-a valma, 
Punând ogor lângă ogor... 
Esteţii mor de nostalgie 

După un plug cu două vaci, 
Din asta știm că poti să faci 
Într-adevăr o poezie. 


Toma George MAIORESCU - Întoarcerea în patrie! 


(Poemul are peste 600 de versuri, împărţit în următoarele 
cicluri: Revenire, Cântarea pământurilor, În ajunul plecării, 
Despărțirea, În gara Moscovei, Înveţi la Moscova, De vorbă 
cu timpul, Pământul natal și Examenul.) 

ÎNVEŢI LA MOSCOVA 


„Înveţi la Moscova? 

Da. Ești fericit, 

Om cu noroc! 

Ce mai? Te invidiez”. 

Acești palavragii m-au plictisit 

Si-ti vine uneori ca să-i repezi... 

- Da. Teatrele, chei, noi doar cu visul... 
De gastronoame ce zici? Am citit. 

La Moscova e cică paradisul 

în care e o viată de trăit... 
Nu faci nimic şi-ţi pică totu-n gură, 
te plimbi pe Gorcki — sport și premiere. 
Şi rusa o înveţi după lectură. 
Şi-n juru-ți curge lapte doar şi miere. 
Si-nvățătură? 

Ce învățătură? 
Acuma-i altfel, nu-ți mai faci venin, 
profesorii-ți dau totu’ mură-n gură. 
Examenul, problem'? 

Ești străin... 
Ei, domnilor, ce m-ați oprit adesea 
atuncea când în tară m-am întors, 
aicea nu-i Parisul vostru trândav 
în care -tinereţile v-aţi stors [...). 


Să-nveţi la Moscova? 
Da! E minunat! 
Și dacă înţelegi cu-adevărat 
de ce 
și pentru cine 
ai venit, 
atuncia n-o să-ți pară niciodată 
că ceru-i doar azurul fără nor, 
urcușul, o cărare asfaltată [...). 


DE VORBĂ CU TIMPUL 


Mi-e Moscova 
azi 
cea de-a doua casă. 
Te uită bine, Timpule, și spune 
și altora în drumul netihnit, 
că-n Moscova, 
in Marea Uniune, 
mulți prieteni buni 
pe veci 
s-au regăsit. 

Și, Timpule, mai am o rugăminte: 
de treci grăbit în goana-ți pământească, 
e vremea - tuturor adu-le-aminte — 
ca prietenii 
cu toții j 
să se-ntâlnească. (...) 


EXAMENUL 


Stau iar pe Dealul Crucii pe-nserate 
— privesc cum deseori priveam cu gândul — 
orașul meu 
i cu zgomote ciudate 
și bolta sa de flăcări cuprinzându-l, 
furnalul și-a aprins în vârf o stea 
și raza ei pătrunde-adânc în noapte 
privesc această rază 
şi prin ea 
Simt Moscova iubită 
mai aproape, 
Si iar te văd, o, neuitat Kremlin, 
Cu steaua peste vremuri viu aprinsă. 
Departe ești, 
scump astru de rubin 
Dar raza ta inimă-i nestinsă. (...) 


A. TOMA - Cântec tovărășesc. În: Gazeta literară, nr. 
26, 9 sept. 


Să ciocnim paharu-n cinstea 
Celor ce muncesc, 

Ce zidesc belșugul, pacea 
Și un trai frătesc. 


Să ciocnim pentru cei tineri 
Oameni noi, acei 

Ce au dragoste în inimi 
Nu doar pentru ei. 


260 


Literatura în totalitarism 1954 


Să ciocnim pentru femeia 
Soață asprei munci, 

Sprijin luptei, rază vieții, 
Leagăn viu în prunci. 


Să ciocnim pentru bătrânii 
Buni și înţelepţi 

- Ce au mers în pas cu vremea 

În furtună drepți. 


Să ciocnim pentru Partidul 
Călăuzitor 

Ce ne dă lumini spre țintă 
Gând înalt și zbor. 


Să ciocnim pentru prieteni 
"De peste hotar, 
Pentru tara soră care 
i Steag ne e și far. 


Și-acum pentru țara noastră 
Ce-o iubim nespus 

Pentru rostul nou al vieții 
Sus paharul, sus! 


„Nota redacţiei. Printre hârtiile poetului Alexandru Toma 


_a fost găsit acest Cântec tovărășesc scris de el în ultimele 
zile ale vieţii, pentru împlinirea a zece ani de la eliberarea 
ţării noastre. Alexandru Toma nu a mai avut vreme să-l 
revadă. Publicăm această primă variantă a cântecului, 
care sună ca un ultim și cald salut adresat celor pe care 
poetul i-a iubit”. 


+ 


Ne oprim aici cu exemplificările, oricât de multe am 


reproduce, ele n-ar reuși să contureze decât parţial degrin- 
golada esteticului, circul și impasul creator în care se 

ajunsese ca urmare a canalizării şi îngustării simţirii și 
inspiraţiei poetice. După cum știm, nemulțumiri și critici 
au fost exprimate doar izolat și parţial, cu referiri la unul- 
-doi autori, ori la tinerii scriitori, sau la aspecte dintr-o 
operă (personaj, conflict), deși realitatea literară în întregul 
ei- prin eludarea sau simplificarea temei centrale a realis- 
mului socialist și anume actualitatea socialistă — de- 
monstra clar că tendinţa manieristă era pe cale să devină 
dominantă. Mai în glumă, mai în serios, Viața românească 
prin doi „pedagogi de literatură nouă” atrage atenţia asupra 
acestui pericol, deocamdată la modul „comico-satiric”, 
referindu-se la direcţiile esenţiale ale manierismului prolet- 
cultist nu numai în poezie, ci în întreaga literatură a 
vremii, văzută ca o veritabilă „ţiganiadă” literară. Replica 
Scânteii nu întârzie, dar este mult bemolată în vehemența 
contra-argumentării; cum am mai afirmat, în anul „glo- 
riosului deceniu” nu erau încurajate dezvăluiri și polemici 
radicale. 

Dar să dăm cuvânt documentelor: 

Mic manual pentru uzul făcătorilor de literatură. Încercare 
critico-estetică — metodologico-literară!!: 

Predoslovie 

„Acest manuscris a fost găsit într-o veche bibliotecă. 
Din lipsa de grijă a posesorului, el a fost descompletat și, 
în cea mai mare parte, deteriorat. Ceea ce s-a putut salva 
din el - dată fiind acuta sa actualitate — socotim necesar 
să-l redăm celor pentru care a fost scris. Multe din expre- 
siile întrebuințate de autor fiind învechite, ne-am permis 
să le înlocuim prin echivalentul lor modern, ceea ce — 
considerăm noi, - nu dăunează fondului. În alte părţi, 
ne-am permis să înlocuim exemplele date, din lucrări ale 
timpului - de mult îngropate sub straturile de praf ale 
uitării — prin exemple pe cât cu putință adecvate din lucrări 
contemporane, pe care nu le numim, fiind cunoscute. 

De mai bine de patru seculi încoace, auctorilor de lite- 
ratură, li-este hărăzită cea mai nemiloasă soartă. Ei trebuie, 
pe cărări de ei înșiși râmate, care sunt spinoase și incomode, 

„să se căznească în a descoperi iară (din nou n.n.) normele 
înfățișării frumuseţii celei eterne în arta poieticească și în 
a afla pentru aceasta sujeturi inedite. (Urmează o paran- 
teză lungă din care reiese că operaţia de descoperire a 
«sujeturilor inedite» constituie «blăstămul blăstemelor pentru 
auctori», n.n.). Vrem să punem capăt acestui chin de 
Tantalus, care nu mai are capăt. Auctorilor, bucuraţi-vă! 
S-a găsit cheia lăcatei, tainicul «Sesam deschide-te!» De 
azi înainte chinul facerii poeticești cu adevărat bucurie va 
fi și nicidecum suferinţă (...). | 

(Lipsesc mai multe file. Pagina notată cu III începe cu 
un sfârșit de frază. Continuarea ne va lămuri lesne că este 
vorba de recomandări adresate poeţilor.) 

„„ind un frumos apus de soare în munţi: cer roșu, nori 
ca zimbri, păduri negre și, nu uita, glas de bucium. Descrie 
apoi magnifica panoramă a unei câmpii cu cosași și fete 
cu ulcioare (a nu se uita costumul naţional: iţari, căciuli, 
catrinţe etc.). 

Fetele dau să bea flăcăilor din urcior. Flăcăii chiuie și 
ciupesc fetele. Fetele râd, Ritm trohaic, multe rime fe- 
minine, și în special vocalele i și e. E de efect poanta: «Ah, 
ce bine e în colectivă!» 

Metodul anti-tezei. 

E un metod destul de dificil căci trebuie să împerechezi 
„ elemente ce se exclud; alb cu negru, bine cu rău, trecut cu 
viitor, mort cu viu. Iată o aplicațiune mai simplă: trei 
strofe despre trecutul de întuneric, când învățătorii bat 
copiii care plâng și se vaietă, invocând mamele lor... O 
strofă lapidară despre azi. Învăţătorii nu mai bat, ci mângâie, 
copiii nu mai invocă mamele lor. Poanta: eri râs, azi plâns. 
O altă aplicaţie care va fi indutabil, mult apreţiată, poate 
fi aceasta: Eri, soacra era poamă acră pentru nora sau 
nurorile, sau chiar ginerele ei. Azi, soacra fiind o femeie 
luminată, e dul... (din păcate, mai lipsesc câteva file, care 
ar fi, fără îndoială, realmente folositoare poeților). 

XLII 


„„„Îlictul: director general, pozitiv-director general adjunct, 
trădător. Bătălie mare! Pentru creșterea tensiunii, trădător 
„ calomniază pe pozitiv. Se pare: binele înfrânt de rău. Dar... 
vine de la centru un inspector care demască pe trădător. 
Arestează. Bucurie mare, cortina! 

Detalii regizorale, de costum și decor. 

l. Negativ mereu mâna în buzunar, ameninţător; su- 
gerează revolver. Pregătește și motivează pușcătura absolit 
necesară în culminația intrigei, îndreptată către inima 
pozitivului. 

2. Pozitivul va telefona acasă din plină ședință de pro- 
ducție. Aceasta înduioșază pe spectator; el zice: «vezi, și 
directorul ăsta, bietul de el, are griji familiale». Uma- 
nizează. 

3. Din când în când, pentru a fixa locul acţiunii (fabrică, 
gospodărie colectivă, șantier...) vor intra în scenă: un 
turnător sau o turnătoare, un betonist sau o betonistă, 
un brigadier sau o brigadieră. Pentru a nu încărca piesa, 
aceste personaje secundare vor intra, fie pentru rezolvarea 
celei mai acute și mai încurcate probleme, fie pentru a 
spune cu tâlc, câteva fraze întâmplătoare. 

4. Personajele pozitive, până la unul, fie bărbaţi, fie 
femei, fie ingineri, fie muncitori, vor purta neapărat salo- 
petă, șapcă uleioasă și bocanci. Personajele negative, de : 
orice fel, vor fi neapărat îngrijit îmbrăcate și pe cât permite 
recuzita, foarte eleganți. 


Pentru romancieri și noveliști 


(N.A. În jeneral chibzuind treaba, sujeturile date pentru 
poeţii de dramă și tragedie, pot fi aplicate și de inspiraţii 
prozei. Dăm totuși mai la vale câteva sujeturi a căror 
aplicaţiune are mai mare efect în proză, datorită calităţilor 
ei directe de comunicare). 

Secretarul Organizaţiei de bază intră în conflict cu 
directorul, care, influenţat de dușmanul de clasă prin femei 
și chefuri, se descompune. Secretarul de partid (care trebuie 
neapărat să fie trimis de undeva de sus) este mintenaș 
sprijinit de toți muncitorii, dintr-o dată dumiriţi. (...) 

Un alt sujet interesant de dragoste. El, fruntaș, frumos, 
bun, cinstit, cuminte și premiat des. Ea, frumoasă, gra- 
țioasă, ambițioasă, dar codașă. El o vede, ea-l zărește, se 
îndrăgostesc, ea provoacă o discuţie (poate și el), se hotă- 
răsc urgent să se căsătorească, trec pe la «Lemn-Mobilă» 
și admiră vitrina. Vorbesc mult despre producție. A treia 
zi un alt eu, care o iubește pe ea, îi comunică primului el 
că ea este codașă și că din cauza ei brigada a pierdut 
intrecerea. El imediat îi scrie doar trei cuvinte: Adio! Ea, 
mistuită de dragoste, suferă un adânc și rapid proces de 
transformare, devine fruntașă, chiar stahanovistă (cu cât 
mai repede, cu atât mai bine, pentru ca primul ei să nu 
sufere multă vreme) - Pe urmă ea pleacă de la școala de 
ingineri și-i scrie de acolo o scrisoare. El, fericit, o așteaptă 
să iasă de la examenul de absolvire, se sărută, ea spune: 
Să-ţi arăt ce inovaţie am făcut. Iar el va găsi o perfecțiune 
la inovaţia ei. Fericiţi. Fericiţi. De trei ori fericiţi. Pe cel 
de-al doilea el — ticălosul Iago - să nu-l mai pomenim, 
pentru a nu strica buna dispoziţie a cititorilor (n.n. iarăși 
câteva pagini lipsă). 


LI. Despre întocmirea personajelor 


Pozitivii să samene mult între ei: idealul uman unul 
este și indivizibil. Ochi pătrunzători, vărsând fulgere (de 
scântei, de flăcări, de lumini, de văpăi — la alegerea aucto- - 
relui). Voinic, robust, piept, gât, mușchi herculeeni, să 
transpire forță și optimism. Nu bea alcool, dacă vrea să se 
lase de fumat, insensibil la farmecele sexului frumos, cast 
până la însurătoare (se va însura cu o femeie de asemenea 
castă, copiii lor vor fi cu toţii caști). Nu va purta cravata și 
nici dungă la pantaloni. 

Pentru o mai accentuată umanizare, din când în când 
el va înjura, mare atenţie la alegerea acestor înjurături: să 
nu fie mistice, adică să nu se refere la persoanele biblice. 

Negativii: înfățișare de vulpe, grași, buhăiţi și cu cear- 
căne la ochi, veșnic încruntaţi. Să fie cunoscuţi de la 
prima vedere. Aici, femeile care sunt înzestrate cu un rol 
deosebit, vor avea, de preferință, înfățișarea unor îngeri 
decăzuți, cu gene lungi, gesturi îmbietoare, pline de rafi- 
nament. Ele vor fi, prin farmecul putred pe care-l emană 
adevărate capcane pentru oamenii cinstiţi, dar având ca- 
ractere slabe. Vom căuta ca aceste femei să fie fatale. 

Neutrii: la oraș ei sunt intelectuali cinstiţi, nelămuriţi. 
La ţară, ţărani mijlocași. Personajul neutru șovăie. El are 
ochi șovăitori, gesturi șovăielnice, vorbirea șovăitoare, 
mersul șovăitor. El se îmbra... (n.n. Alte file — vai! — pier- 
dute). 


LIV 
c) Capitul despre artă poeticească 


Sub-capitol: 

Consideraţiuni asupra genezei stilului. 

Un op ca să aibă succes, trebuie să fie scris frumos. A 
scrie frumos înseamnă a te feri să scrii urât (...). 

Descripţia trebuie să fie frumoasă. Nu va lipsi peisajul. 
(Lipsa descripţiilor de natură — care sunt cele mai de efect — 
sărăcește frumuseţea lucrăturii literare). lată câteva apli- 
cațiuni: O fabrică. Biroul directorului. Un geam mare, 
deschis. Un stahanovist privește peste zări și se înfioară 
la vederea cerului, norilor, munţilor, copacilor, frunzelor, 
ierbii, florilor, mării înfuriate; în nici un caz descrierea nu 
va înceta înainte de trecerea a zece pagini (dacă lucrarea 
are cincizeci). E de preferat ca descripţia să înceapă înainte 
de apariţia stahanovistului și a ferestrei deschise. E bine 
ca fiece capitol să înceapă cu o astfel de descripţie, ceva 
mai scurtă. (...) 

LVIII 

„„ Eroul pozitiv trebuie să aibă o mare forță de pondere. 
Privirea lui pătrunde prin ziduri și până-n adâncul inimii 
celorlalţi. El știe tot și ar putea da de pământ cu toţi 
dușmanii încă din prima clipă, dar asta n-ar fi artistic. El 
păstrează o soluţie miraculoasă, pentru orice probleme, 
până în momentul oportun. El pana ia a ca o umbră, cu 
ochi de linx, uneltirile. 

În ultima scenă, dușmanul se va fleoșcăi, conform legilor 
istoriei. El își pierde subit toate însușirile diabolice şi se 
transformă într-o jalnică cârpă. Te și miri că s-a făcut 
atâta caz de el. (...) 

„„ cum numele au mare importanţă, ele vor suna așa: 
Ion Vrere, Petru Cremene, Vasile Dârzu, pentru pozitivi. 
Aceste nume vor câștiga imediat creditul cititorului. Mij- 
locașul se va numi: Sucitu, Moţăilă, Șovăilă, (în final, ei 
pot, eventual, să-și schimbe numele, asta printr-o cerere 
la Sfatul Popular, pentru a sugera transformarea lor). 
Chiaburii se vor numi: Gâdea, Păpău (pentru a sugera 
lăcomia) — sau diferite nume cu terminaţiunea pejorativă: 
oi, ău. (...) 

„„ Scrie în așa fel, încât să nu dea păreri cu preţiziune, 
și nici cel mai dibaci cititor să nu ghicească... bună sau 
rea, greșită sau ba... o taină părerea sa... 

(nota noastră: aceste fraze din urmă. le-am aflat pe 
ultima pagină, decolorată și sfâșiată; ele se adresează, 
pare-se, criticilor literari). 

Semnează: Diac Ieremia Oșteanul 

pt. conformitate: R. Luca și Al. Oprea.” 


Mic manual pentru îndepărtarea de viață!?: „Literatura 
noastră și-a cucerit dragostea cititorilor, a căpătat însem- 
nătate socială, tocmai în măsura în care a izbutit să înfă- 
țișeze cu forţă artistică adevărul bogat al vieţii, temele 
arzătoare ale actualităţii. 

Se știe că realismul socialist nu numai că nipitie com- 
baterea viguroasă a prezentării formale, plicticoase și false 

a realității, combaterea oricăror șabloane sau «reţete» literare, 
dar și dezvăluie scriitorilor singura cale pe care pot lichida 
șablonizarea și schematismul: cunoașterea multilaterală 
a vieţii, însușirea măiestriei. 

Câteodată însă chestiunea aceasta simplă și clară e 
întoarsă cu capul în jos. 

În nr. 3 al revistei Viaţa românească a apărut un așa-zis 
Mic manual pentru uzul făcătorilor de literatură. Într-o 
formă care se dorește glumeaţă și satirică, autorii manua- 
lului caută să demonstreze că ei s-ar război cu șabloanele 
literare. Desigur, satirizarea șablonismului ar fi fost un 
lucru bun și necesar menit să lovească în cauzele șabloa- 
nelor, în ceea ce frânează dezvoltarea literaturii. 

Îndeplinește «manualul» pomenit aceste condiţii? Îi în- 
deamnă oare pe acei scriitori care n-au izbutit încă să 
scape de șabloane să înfăţișeze artistic, mai competent și 
adâncit temele actualităţii, să-și ridice creaţia la lumea 
vieţii de azi? Sau, poate combate șabloanele din lucrările 
câtorva scriitori mai tineri, lipsiţi de experienţă și prost 
orientați, șabloane culese de prin vechi scrieri decadente, 
de mult aruncate de cititori la lada de gunoi a literaturii? 

Nimic din toate acestea! Dimpotrivă, «manualul», iro- 
nizând un șablon sau altul, lasă să se înţeleagă de fapt că 
dacă un scriitor «îndrăznește» să descrie nu un răsărit de 
soare, ci unul văzut prin preajma, să zicem, a unei gospo- 
dării colective, atunci — oricât de tare ar străluci soarele în 
descrierea respectivă — autorul e «pierdut», a căzut într-un 
«șablon», a intrat în raza batjocoritoare a «micului manual», 
Și așa mai departe: dacă îndrăgostiţii sunt fruntași în 
producţie sau studenţi la o școală de inginerie, dacă eroii 
sunt îmbrăcaţi în salopete, dacă în jurul unei hidrocen- 
trale se aprind luminile, dacă scriitorul n-a uitat proble- 
mele alianţei dintre clasa muncitoare și țărănimea mun- 
citoare. 

Întrucât însă oricine vrea să scrie despre viaţa de azi va 
trebui să constate că, în realitate, răsăritul soarelui se 
vede și din preajma gospodăriei colective, că muncitorii 

continuă să lucreze îmbrăcaţi în salopete, că fruntașii în 
producţie se îndrăgostesc mai departe și că alianţa clasei 
muncitoare cu țărănimea muncitoare este o temă centrală 
a zilelor noastre. S-ar putea crede că peste tot, cum te 
atingi de o temă actuală, de viaţa contemporanilor noștri, 
ești ameninţat de «șabloane», te pândesc prevederile tipărite 
sau subinţelese ale «micului manual». 

O astfel de «combatere» a șablonului încearcă de fapt 
să-i intimideze pe cei mai buni și cei mai mulţi din scrii- 
torii noștri, căutând să-i sperie că oricum ar scrie despre 
viaţa de azi, vor fi acuzaţi de șablonism. 

E regretabil că un scriitor talentat și serios ca Remus 
Luca și-a pus și el semnătura de autor sub o asemenea 
«producţie». Dacă frumoasei sale nuvele Ana Nucului i s-ar 
aplica -prin absurd, criteriile «micului manual». ea ar fi 
osândită ca «șablon» iar autorul ei ca «făcător de literatură». 

Cum e posibil ca o revistă de însemnătatea Vieţii romå- 
nești să dea dovadă de o atare lipsă de răspundere? În loc 
să publice «manuale» de acest fel, revista ar face bine să 
combată șabloanele literare reale, să-i îndrume, pe scriitori, 
mai activ, (...)” 


* 


Înainte de a radiografia câteva profiluri lirice așa cum 
au fost conturate și receptate de criticii literari, să men- 
ționăm încă două încercări, menite să salveze mica altitu- 
dine a liricii anului. Una vine din partea criticii literare și 
se rezumă în esenţă, la o demonstraţie vehiculată sporadic 
și în anii anteriori, referitoare la „folclorul — izvor al forței 
noastre poetice”, în acest an, intervenţiile la soluţia dată, 
sunt mult mai numeroase; reținem, aici, două. Cealaltă 
încercare de optimizare, vine din partea Uniunii Scrii- 
torilor și se referă la discuţiile din ședințele secţiei de 
poezie; spre deosebire de alţi ani, în 1954 aceste dezbateri 
s-au ținut cu regularitate, dovadă notele și comentariile 
publicate, de fiecare dată, în Gazeta literară. 

Pentru a nu văduvi fizionomia vieţii literare a vremii și 
de aceste demonstraţii și dimensiuni, menţionăm, în con} 
tinuare, comentariile. Începem cu cele referitoare la viabi- 
litatea eroului liric prin asimilarea filonului popular, cu 
concretizări din clasici şi din scrierile epocii, considerate 
exemplare. 

Poporul izvor al forței noastre!3: „Gruia lui Novac întru- 
chipează năzuința poporului nostru de a scutura jugul 
turcesc. Același contrast izbitor între eroul popular și 
adversarul lui, contrast menit să reliefeze dragostea poporu- 
lui pentru cel ce întruchipează idealul său, îl întâlnim și - 
în balada lui Toma Alimoș (Sub poale de codru verde; 
Cântecul răzeșului). 

. Legați de popor, inspirându-se din „izvorul emiri rein- 
tineritor” al folclorului — termenul este al lui Eminescu — 
clasicii noștri s-au putut opune cu succes tendinţelor 
reacționare în artă, au reușit să-și ferească opera de ve- 
ninul perfid al culturii burgheze în descompunere și au 
creat chipuri expresive de eroi populari. (...) Măiestria 
clasicilor stă în felul cum ştiu ei să sublinieze legătura 
strânsă între erou și mase. 

lată, din partea, tabloul din Moartea lui Gelu (C. Coşbuc), 
tablou care prin conţinutul și prin patosul imaginii amin- 
tește de momente similare din creaţia folclorică. 

Să ne oprim o clipă asupra unei imagini, de astă dată 
din poemul Pașa Hasan. Cum este zugrăvit aici chipul lui 
Mihai Viteazul? Încă din prima strofă, poetul, insistând 
asupra forţei de neînvins a voievodului, sugerează toto- 
dată ideea că aceasta nu este decât unul — deși cel mai 
vajnic — dintre ai săi. Vodă, care trece prin șirurile duş- 
mane «cu fulgeru-n mână, cărare făcând», este urmat de 
întreaga «oştire română». Cititorul înţelege și simte că 
imaginea hiperbolizată a lui Vodă nu este altceva decât 
expresia clară a forţei năprasnice a poporului căreia, atunci 
când își apără libertatea nimic nu-i poate sta împotrivă, 
nici un cuceritor, fie el oricât de mândru și urmat de 
oricâte oști prădalnice. | 

Ideea aceasta fundamentală, profund patriotică și pro- 
gresistă stă și la baza primei părți a Scrisorii a II-a, care 
constituie, incontestabil, una dintre cele mai frumoase 
pagini ale literaturii noastre clasice. 

Cercetarea folclorului și a clasicilor noștri ne oferă și 
prilejul de a respinge interpretarea simplistă a raportului 
dintre erou și mase. Să nu ne închipuim că este neapărat 
necesar ca scriitorul să înfățișeze pe erou în mijlocul 
maselor. Nu e vorba aici de prezenţa fizică. Ceea ce importă 
este ca eroul să fie expresia acestor mase, să întruchipeze 
năzuinţele lor, să fie caracterizat prin cele mai înalte tră- 
““sături morale ale poporului. 

Corbea stă întins, departe de orice ființă omenească (...). 
Și totuși, izolat în temniţa aceea întunecoasă, Corbea este 
strâns legat de masele populare. 

O situaţie asemănătoare întâlnim într-una din lucrările 
clasicului nostru în viață, maestrul M. Sadoveanu. După 
ce a fost muncit în chinuri de boierul Răducanu Chioru, 
Constantin Moţoc s-a târât afară din sat «și s-a ridicat pe 
plaiurile cele mai înalte, către Rarău», devenind «om fugar 
din lume și pribeag în pustie». În codrul nepătruns trăia și 
haiducul Vasile cel Mare, care i-a devenit mai târziu prieten 
şi învăţător. | 

Învățătura marxistă şi- pe plan artistic — metoda realis- 
mului socialist a făcut posibilă o mai clară și adâncă 
perspectivă. Învăţând din experienţa literaturii sovietice 
și străduindu-se să-și însușească tot mai deplin metoda 
realismului socialist, scriitorii noștri au dezvoltat în mod 
creator tradiţia clasicilor, au descoperit calea pentru a 
înfățișa în mod cu adevărat just și chipul eroului popular 
al vremurilor trecute. 

În această privinţă, literatura noastră a înregistrat suc- 
cese deosebite. Cea mai nouă lucrare a maestrului M. 
Sadoveanu, povestirea istorică Nicoară Potcoavă, consti- 
tuie o nouă biruinţă a acestui scriitor, căruia legătura cu 
poporul îi conferă «tinereţe fără bătrânețe și viaţă fără de 
moarte». 

În poezie, sfârșitul anului precedent ne-a adus un dar 
de preţ, poemul lui Eugen Jebeleanu: Bălcescu. Folosirea 
metodei realismului socialist l-a ajutat și pe E. Jebeleanu 
să dea o imagine veridică a epocii istorice pe care își 
propunea să o înfăţișeze, l-a ajutat să creeze în Bălcescu 
figura tipică a eroului popular din acele vremi. 

Însăși compoziţia poemului scoate în evidenţă legătura 
aceasta dintre erou și mase. În fiecare moment al acţiunii, 
poetul nu ne povestește numai ceea ce făptuiește și gân- 
dește Bălcescu, ci înfățișează și scene în care apar masele 
de exploataţi, eroi din rândul acestora cum ar fi Ion Ologu 
sau Mihail și Radu. Aceste scene capătă în poem semni- 
ficaţia unui al doilea plan — un plan de adâncime, — poate 
mai revelator decât primul. 

Ca și în Mitrea Cocor al maestrului M. Sadoveanu, în 
poemul lui Eugen Jebeleanu este sugerată cititorului prin 
mijloace de o mare forţă artistică, ideea preluată creator 
din folclor: eroul popular nu moare niciodată, el învinge 
timpul. 

Nu întotdeauna scriitorii noștri au izbutit în strădania 
lor de a îndeplini cerințele metodei realismului socialist, 
atunci când își propuneau să înfăţișeze chipul eroului 
pozitiv al vremurilor trecute. 

Vom aminti numai două cazuri extreme. În romanul lui 
I.D. Mușat Răscoala iobagilor și, mai curând, în poemul 
Doja al lui I. Florea-Rariște, figura marelui conducător al 
iobagilor apare întunecată, falsificată. Și aceasta autorii 
nu au știut (...) să centreze întreaga desfășurare a acţiunii 
pe forța progresistă, făuritoare de istorie, a poporului și 
reprezentantul acestei forţe, eroul revoluţionar. 

Eroul pozitiv al vremurilor noastre este omul care exprimă 
năzuinţele cele mai fierbinţi ale maselor (...). Învăţând din 
experienţa literaturii sovietice, scriitorii noștri vor reuși 
să rezolve unele dintre problemele atât de dificile ale înfă- 
țișării veridice a eroului vremurilor noastre. 

Așa, de pildă, înfățișând perioada luptei în ilegalitate a 
partidului în piesa Pentru fericirea poporului de N. Moraru 

și A. Baranga, sau lupta conspirativă împotriva ocupanților 
fasciști în Moartea lui Iosif Clișci de Al. Jar, autorii au 
creat opere veridice și profund dramatice pentru că au 
știut să redea în imagini emoţionante ideea esenţială a 
indestructibilei legături dintre eroi și mase. 

Eroul pozitiv al epocii este muncitorul înaintat - fie că 
muncește în producţie, fie că muncește ca activist social. 
Construindu-și opera pe baza unui atare conflict puternic, 
a izbutit Dan Deșliu să dea apreciatul său poem Lazăr de 
la Rusca. Datele esenţiale ale conflictului au cerut în mod 
firesc preluarea creatoare a elementelor folclorice. Oricât 
de mare sunt deosebirile care decurg în mod necesar din 
diversitatea relaţiilor oglindite, ceea ce apropie chipul lui 
Toma Alimoș de acela al lui Lazăr de la Rusca este carac- 
terul lor de eroi populari: precum Toma Alimoș în epoca 
respectivă, tot astfel în epoca noastră constituie expresia 
cea mai înaltă a năzuinţelor profunde ale maselor popu- 
lare, (...) 

Dacă în Lazăr de la Rusca avem un chip luminos și 
veridic de activist social, în Cetatea de foc întâlnim una 
din figurile reușite de muncitori înaintați ce-și desfășoară 
activitatea în producţie. Pavel Arjoca s-a contopit cu nă- 
zuința poporului. 

Ne-am oprit asupra numai acestor două exemple: un 
tip de activist social și un tip de muncitor în producție. 
Am fi putut să analizăm oricare dintre lucrările de seamă 
ale literaturii noastre. Concluzia ar fi fost aceeași: proble- 
ma raportului dintre erou și mase constituie o problemă 
esenţială în confruntarea figurii eroului pozitiv tipic pentru 
vremurile noastre. (...) 

Același lucru îl demonstrează veridic procesul de descom- 
punere morală, de decădere a eroului. Deși are slăbiciuni, 
nuvela lui Mircea Șerbănescu intitulată Biruința (Viaţa 
românească, nr. 6, 1953) este interesantă din acest punct 
de vedere. Muncitorului Mesecian i s-a încredinţat un post 
de răspundere: a fost numit director al Atelierului mecanic 
orășenesc. Dar cu vremea, omul acesta cam molâu și lesne 

încrezător, cu destul de serioase rămășițe de mentalitate 
retrogradă a pierdut contactul cu masele, s-a «boierit». 
Înfăţișând acest proces, scriitorul notează cu pătrundere 
diferite semne exterioare care-l dezvăluie. 

Scriitorul subliniază faptul că Mesecian se simte străin 
în propria sa casă. Şi e firesc să fie așa căci atmosfera de 
aici a rămas o atmosferă muncitorească, în timp ce el, 
fără să-și dea seama, a și făcut primul pas spre dușman. 
(...) Când s-a trezit în cele din urmă, era prea târziu. 
Dezastrul se produsese. Pierderea contactului cu masele, 
“atitudinea lui de îngâmfare boierească și de gură-cască 
pusese în primejdie bunul mers al întreprinderii, îngă- 
duind dușmanului să-și exercite nestingherit acțiunea de 
sabotaj și-i distrusese familia: fata, înșelată de același Nik 
se sinucisese, . 

Dacă în lucrări cum sunt nuvela Biruința, piesa Schimbul 
de onoare de Mihail Davidoglu etc. se arată în mod direct 
urmările tragice ale desprinderii de mase, alţi scriitori au 
folosit armele comicului în vederea aceluiași scop. (...)” 


E 


Tinerețe fără bătrâneţe și viaţă fără de moarte!*: „Chiar 
în episoadele de dominare a maculaturii burgheze, litera- 
tura populară a fost unul din izvoarele care au menţinut 
realismul literaturii culte progresiste și a ferit-o cu tăria 
unui antiseptic de «boleșniţa decadentismului» (expresia 
este a lui Delavrancea). (...) 

În vremea aceasta, curentul sănătos de inspiraţie rea- 
listă din literatura populară nu secătuiește, ci dimpotrivă 
este continuat cu succes de poeţi ca A. Toma, Emil Isac, 
Magda Isanos și Mihai Beniuc. (...) Astfel, A. Toma, sub 
influenţa mișcării muncitorești, reușește să se orienteze 
de timpuriu spre tot ce era mai sănătos și înaintat în 
literatura de la noi, spre modelul lui Eminescu, Coșbuc, 
Vlahuţă și alţii. (...) 

După 1944, în lupta pentru formarea unei literaturi 
noi, socialistă în conţinut și naţională în formă, poeţii de 
la noi valorifică poezia populară, apreciind-o și dezvol- 
tând-o în mod creator. (...) 

Să ne amintim numai de Chivără roșie, Fiul Patriei, 
Cântec despre tovarășul Gheorghe Gheorghiu-Dej de M. 
Beniuc, Lazăr de la Rusca și Minerii din Maramureș de 
Dan Deșliu. În satul lui Sahia și Bălcescu de Eugen Jebeleanu, 
Doina Craiovei de Veronica Porumbacu, volumul Anii tineri 
de Dumitru Corbea etc. 

Aceste realizări ale poeziei noastre au putut fi create 
numai în urma unei înțelegeri adânci a creației populare, 
numai atunci când poeții și-au însușit concepţia artistică 
a poporului. (...) 

Deși sunt scrise în tonul și atmosfera baladelor popu- 
lare, poemele de mai sus (...) oglindesc diferenţele calita- 
tive existente între eroii baladelor și eroii vremurile noastre. 
Eroul Doinei Craiovei, deși este un continuator al luptei 
inaintașilor, datorită faptului că duce această luptă în 
condiții specifice, într-un mod organizat și de pe poziţiile 
istorice cele mai avansate, de pe poziţiile clasei munci- 
toare, nu se confundă cu un haiduc: 


Nu, azi nu mai duc 
pe drum un haiduc, 
ci în fata lor, 

un conducător. 


El devine conducător fiindcă continuă tradiţiile de luptă 
cele mai progresiste ale poporului nostru, și apare în 
Doina Craiovei ca o încununare a tuturor figurilor de 
luptători din trecut. De aceea, în faţa tribunalului burghez 
de la Craiova, el se prezintă: 


Ca nepot 

al haiducilor, 
la vremea 
răscrucilor... 


Las) 
N 
Vi 

De aceea, lupta organizată a tovarășului Gheorghiu-Dej, 
lupta Partidului, prin măreţia și perspectiva ei luminoasă, 
deși e «geamănă» cu lupta haiducilor, «nu-i seamănă»: 


"cum nu seamănă 
pârâul 
cu marea... 


Printr-un procedeu artistic împrumutat de la literatura 
populară, Veronica Porumbacu reușește să redea zădăr- 
nicia acestei strădanii într-un mod convingător. lată cum 
arată acest procedeu. Într-o poezie populară, o fată îi cere 
unui flăcău s-o ia de nevastă. Flăcăul refuză, dar ea insistă 
cu încăpățânare. Pentru a-i demonstra mai convingător 
inutilitatea insistenţei ei, flăcăul îi spune: 


Eu te voi lua 

Când se va vedea 
Lupu cu cercei 
Umblând după miei, 
Vulpea cu mărgele 
Culegând surcele 
Şi-un iepure șchiop 
Într-un vârf de plop. 


Veronica Porumbacu folosind în miod creator acest po 
cedeu se întreabă: 


Poţi să-mprejmuiești 
și să despărțești 
codrul 
de frunză, 
firul 
de pânză, 
vadul 
de Jii, 
mama 
de fii, 


276 


Literatura în totalitarism 1954 


noaptea 
de stele 
cu-n gard de nuiele? 


Evident, nu! Și aceasta fiindcă luptând în numele parti- 
dului, tovarășul Gheorghiu-Dej era «Fiul cel mai bun al 
Patriei» și patria cu întreaga ei natură, ca o mamă bună, 
iși adăpostește fiul. De aceea, multă vreme l-au căutat 
copoii Siguranţei «să-l scoată-n lingură de apă» și nu l-au 
găsit. 

Imaginea aceasta a legăturii indistructibile a «Fiului» 
cu Patria este redată de Mihai Beniuc în versuri de o rară 
forță poetică. (...) 

La capătul acestui articol putem spune că literatura 
populară a însemnat pentru literatura noastră realistă 
cultă un izvor de «tinereţe fără bătrâneţe și viață fără de 
moarte». 


+ 


Discuţie despre poezie!5: „Miercuri, 21 aprilie, a avut 
loc la Casa Scriitorilor o ședință plenară a secţiei de poezie, 
cu tema: Cum se oglindește realitatea în poezia noastră 
actuală. Referatul introductiv expus de Maria Banuș a 
subliniat problemele principale pe care le ridică stadiul 
actual al dezvoltării poeziei noastre. (...) Maria Banuș a 
vorbit, ca exemplificare, despre succesul însemnat realizat 
de Cicerone Theodorescu prin publicarea volumului său 
Un cântec din ulița noastră, făcând apoi o serie de obser- 
vaţii juste referitoare la o anumită îngustare tematică în 
creaţia poetului, o precumpănire a temelor legate de acti- 
vitatea literară în dauna altor sectoare ale vieţii, ce se cer 
oglindite. 

În continuare, referatul a vorbit despre problema rapor- 
tului între măiestria artistică și meșteșugul sterp. În această 
lumină, Maria Banuș a comparat două poezii scrise de 
Alexandru Andriţoiu (Întâmplare vânătorească și Două 

spice) relevând plenitudinea conţinutului poetic la prima 
și puţinătatea lui la a doua poezie, care gravitează toată în 
jurul unei biete poante finale. Referatul a apreciat noul 
+ avânt pe care l-a cunoscut în ultimul timp poezia lirică în 
țara noastră, reliefând mai ales exemplul luminos al poeziei 
luptătoare a lui Mihai Beniuc. (...) 

Referatul a arătat că, urmărind unele reviste care apar 
azi, ca de pildă: Iașul Nou sau Almanahul literar din Cluj, 
iubitorul de poezie va întâlni versuri în care nu va recu- 
noaște glasul vibrant al unor poeţi ce au fericirea să trăiască 
într-o epocă tumultuoasă și măreaţă, când se croiește o 
lume nouă. Referatul a criticat tendința de depărtare de la 
problemele mari ale actualităţii vizibilă în activitatea unor 
poeţi. Referatul a subliniat, apoi, necesitatea combaterii 
unor influenţe ale ideologiei dușmănoase, ai cărei purtă- 
tori sunt gata să califice orice opere axate pe probleme 
mari actuale, de importanţă vitală, drept «banale» (...). 

La discuţii, pe marginea referatului, au participat numeroși 
scriitori (...). Silvian Iosifescu a dezbătut problema culti- 
vării poeziei satirice. Relevând fabulele, rondelurile cu caracter 
alegoric etc. realizate de poeți ca: Cicerone Theodorescu, Nina 
Cassian, Ștefan lureș (...). 

Eugen Frunză s-a referit în cuvântul său la problema 
necesității apropierii poeziei de temele mari ale luptei 
poporului, combătând preferințele unor tineri poeţi pentru 
subiecte minore, lipsite de suflul contemporanităţii. 

Vorbind despre înţelegerea spiritului nou al poeziei 
despre dragoste și natură în condiţiile vieții noi, Vera Călin 
a atras atenţia asupra pericolului îngustării tematicii printr-o 
interpretare rigidă, strâmtă a combativităţii în poezie. (...) 

În cuvântul său, Mihu Dragomir a subliniat complexi- 
tatea muncii poetice, criticând interpretările simpliste, 
înguste cu privire la procesul de creaţie. Partinitatea poe- 
tului nu se reduce la poziţia pe care o adoptă față de 
diferite evenimente, Partinitatea se dovedește în întreg 
procesul de creaţie, care este un proces neîntrerupt. Remar- 
când valoarea poeziei Despre pământ de Maria Banuș, 


278 


Literatura in totalitarism 1954 


vorbitorul a observat că acest succes nu poate fi judecat 
izolat, în sine, ci că el a fost pregătit de creaţia anterioară 
a poetei, de Patronul, de poeziile despre colectivizare etc. 

În cadrul dezbaterilor au mai luat cuvântul: Petre Solomon, 
Vlaicu Bârna, Alfred Margul Sperber, Alexandru Andriţoiu, 
Nicolae Labiș, Dan Faur. 

În încheierea discuţiilor a vorbit Mihai Beniuc. În cu- 
vântul său, Mihai Beniuc a apreciat nivelul dezbaterilor, a 
subliniat importanţa lor pentru orientarea creatoare a 
poeţilor și a înregistrat cuceririle însemnate dobândite în 
creaţia poetică în ultimul an. Dar cititorii nu pot fi încă 
satisfăcuţi de felul cum se oglindește realitatea din ţara 
noastră în poezie (...). Citând exemplul diferitelor reviste, 
Mihai Beniuc a arătat că nu se reflectă cu forță și prompti- 
tudine în versurile publicate lupta grea pentru ridicarea 
nivelului de trai al oamenilor muncii, pentru îndeplinirea 
măsurilor importante luate de partid în ultimul timp. 
Mihai Beniuc a observat apoi, pe marginea unor păreri 
emise în cadrul discuţiilor, că ar fi greșit să se creadă că 
in momentul de faţă răul cel mai mare al poeziei noastre 
îl constituie utilizarea unor anumite șabloane despre fabrici, 
despre gospodăriile agricole colective, despre mașini și 
tractoare etc. Poezia nu este copleșită de astfel de șabloane, 
ci mai curând există la unii poeţi o anumită evitare a 
acestor teme - sub pretextul «șablonului» — socotindu-le, 
«banale». Vorbitorul a arătat necesitatea întăririi caracterului 
combativ în toate sectoarele poeziei noastre. El s-a impo- 
trivit tendinţelor de abstractizare în poezie a formelor 
concrete ale luptei de clasă, a tendinţelor de a prezenta 
fenomenele realității muncii cu mijloace simbolice. (...) 

Reușita acestei discuţii se datorește participării largi a 
poeţilor și orientării lor juste în cadrul dezbaterilor. Este 
necesar însă ca, la ședințele ulterioare ale secţiilor de 
creaţie ale Uniunii Scriitorilor, atât referatul cât și parti- 
cipanțţii la discuţii să exemplifice mai mult și să analizeze 
mai concret lucrări publicate, apreciind în profunzime 
valoarea lor ideologică și artistică”. 


wo 
N 
Lei 


Câteva profiluri poetice 


R 


Rostul acestui grupaj analitic este de a decupa câteva 
fizionomii lirice din generația mijlocie, care s-au format și 
s-au afirmat din 1948 încoace, cu contribuții substanţiale 
în acest an, atât editorial cât și ca prezenţe în presă. 
Precizăm că selecţia nu este nici subiectivă, nici întâm- 
plătoare ci, ca și în cazul evidenţierii aportului generaţiei 
interbelice și a celei tinere, la biruința realismului socialist, 
alegerea ne-a fost impusă de frecvenţa comentariilor critice 
asupra unui poet sau altul. 


Maria Banus 


Poeta reintră în atenţia lumii literare prin publicarea în 
numărul 3 din 1 aprilie al Gazetei literare, pe prima pagină, 
a amplului poem Despre pământ, apărut apoi și în plachetă. 
Poemul a fost comentat prompt în principalele reviste de 
influenţă literară; reproducem, sever prescurtate, inter- 
venţiile din Gazeta literară, Steaua și Viaţa românească. 

Traian ȘELMARU!S: „Apariţia noului poem al Mariei 
Banuș Despre pământ, constituie unul din cele mai însem- 
nate evenimente literare din ultimul timp. Poem amplu — 
de peste patru sute de versuri — el aduce cu sine cele mai 

bune lucrări ale poetei: adânca vibrație lirică din Chemare, 
tonul grav, plin de emoție autentică din Slavă eroilor Doftanei, 
ironia tăioasă din Patronul, satisfacția zdrobirii vechii orân- 
duiri din Dărâmăm, sentimentul de bucurie, de mândrie 
și superioritate al constructorului unei lumi noi, schițat 
în La noi într-o uzină. (...) 

Cititorul urmărește poemul cu interes de la primele 
versuri, e cucerit de emoția puternică pe care a resimţit-o 
poeta în faţa evenimentului trăit. (...) Atitudinea activă a 
poetei se manifestă încă de la intrarea în Palatul Pre- 
ședinţiei. Chiar simplul fapt de a urca scările palatului îi 
evocă prin contrast lumea trecutului: covorul pe care 
calcă: Ecouri surde în covoare zac / de pinteni și botine 
noi de lac; oglinzile: Prin apele oglinzilor mai trec / năluci 
venind din marele înec:/ chelii, monocluri, umeri albi, 
pudraţi,/ surâsuri de escroci și diplomați: garderoba 
unde-și lăsau mantiile din blană. După aceste contururi 
fugare, care schițează lumea de «lupi și lupoaice-n decol- 
teu și frac» imaginea se adâncește, dezvăluind esenţa 
acestei lumi. De sub măștile fardate, apare chipul real al 
capitalismului, ciocnirea de interese a oamenilor de afa- 
ceri: ... șperțuri grase, sinecuri, moșii / se smulg ciocnind 
pahare străvezii. [...) 

(...) poeta care știe să pătrundă în sensurile cele mai 
adânci ale faptelor, vede întreaga măreție a prezentului, 
grandioasele perspective de viitor: 


Ascult ca într-o cosmică minune 
Cum se despică lumi și din genune 
Noi lumi apar. Imense continente 
Sclipesc prin ceața clipelor prezente. 


Într-o imagine de o mare frumuseţe, poeta prezintă în 
apoteoză, marșul victorios al poporului liber spre fericire: 


Văd flota vie. Vasul amiral 
Proletariatul liber - taie val. 

Cu forța clasei muncitoare, 
Deschide drum, ne trece prin văltoare. 


Întreaga flotă trece, tot poporul. 
Pământuri noi! vestește zburătorul. 


Nici un moment însă imaginea nu-și pierde contactul 
cu realitatea. Călătoria în larg nu e lină. Ea se face pe o 
mare furtună. «Roua zilelor de mâine» despre care vorbesc 
oamenii în ședință, pe care o întrevăd, spre care se avântă, 
vine după «furtuni ce-n trăznete se sparg», după «răz- j 
boaiele cu stihii bătrâne». (...) 

O asemenea capacitate creatoare de a descoperi și reda 
mereu în forme noi marele adevăr al vieţii, libertatea de 
a-ţi exprima în felul tău propriu lumea ta de gânduri și 
sentimente mereu reînnoită (...), ţi-o poate da numai forţa 
inovatoare a realismului socialist. (...) 

Spuneam la început că noul poem al Mariei Banus 
constituie unul din cele mai însemnate evenimente literare 
din ultimul timp. Apariţia lui este un răspuns convingător 
dat apolitismului manifestat în ultima vreme de unii poeţi — 
uneori chiar de Maria Banuș - tendinței de a considera 
lupta de clasă drept o «temă nepoetică», o cauză a sche- 
matismului în literatură (...). Noul poem al Mariei Banuș 
este o pildă vie că înţelegerea creatoare a luptei de clasă, 
participarea pasionată a scriitorului la această luptă de 
partea forțelor înaintate îl duce la mari realizări artistice”. 


* 


A.E.B. (A.E. Baconsky)!”: Interesant și original este 
poemul Despre pământ publicat de Maria Banuș în unul 
din numerele recente ale Gazetei literare (...). 

Poemul evoluează împletind reflexiunile «fastului» cu 
acelea pe care le face poeta în numele tuturor partici- 
panțţilor la Consfătuire și a marilor mase de țărani mun- 
citori pe care ei le reprezintă. Aceste două planuri sunt 

supuse unei armonioase conviețuiri în cadrul întregii desfă- 
șurări, realizând prin contrastul lor violent imaginea pu- 
ternică a revoluţiei prin care trece ţara noastră. Este efec- 
tuată o subtilă analiză ce revelează universul moral al 
clicii de exploatatori deposedaţi de către popor — reliefând 
întreaga monstruozitate a clasei parazitare care în vre- 
murile unei vieţi de huzur tembel și dezgustător a comandat 
la mizeri generaţii de ţărani. În încheiere, autoarea deschide 
perspectivele fiecărui plan. Pe de o parte orizontul imens 
al vieţii și muncii ţăranului care, cu conștiința de stăpân 
al pământului patriei sale, își croiește drum spre socialism — 
pe de altă parte destinul moșierului detronat care se topește 
ca un punct întunecos dizolvat în bezna nopții. (...) 

Așteptăm poemul Mariei Banuș publicat în plachetă, 
desăvârșind astfel un remarcabil succes pe care-l salutăm 
în prezenţa lui și în consecinţele viitoare”. 


* 


Lucian RAICU!*: „După o regretabilă absenţă, între- 
ruptă în răstimpuri prin manifestări palide - absenţă pre- 
lungită de fapt pe o durată de aproape trei ani - Maria 
Banuș revine, vrem să credem definitiv, în frontul lite- 
raturii, prin publicarea într-unul din primele numere ale 
Gazetei literare a poemului de mai mare cuprindere Despre 
pământ. Impasul temporar în care s-a găsit la un moment 
dat creația unuia dintre cei mai remarcabili poeţi con- 
temporani a fost explicat ca o expresie a depărtării de 
viață, a neaderenţei scriitorului la actualitate, la marile 
probleme arzătoare, concrete pe care le ridică lupta maselor 
muncitorești și țărănești pentru înfrângerea împotrivirii for- 
telor dușmănoase și pentru construirea socialismului. (...) 

Răspunzând unor sarcini politice de cea mai arzătoare . 
actualitate — lupta pentru lichidarea rămânerii în urmă a 
agriculturii, pentru sporirea producţiei muncii agricole — 
poemul Despre pământ cuprinde în sine o valoare exem- 
plară, de neprețuit pentru toţi scriitorii noștri. Poemul 

este o admirabilă lecţie dată acelor promotori ai apoli- 
tismului în literatură, care promovează sub steagul origina- 
lităţii tendinţe burgheze, străine poporului. Apariţia poe- 
mului demonstrează concret că operele literare valoroase, 
durabile, aparțin acelor scriitori care militează cu pasiune 
în slujba unei sarcini actuale, de mare însemnătate. (...) 

Poeta a câștigat în tonalitate, în modul de expresie, o 
neclintită siguranţă, o gravitate solemnă conferită fiecărui 
cuvânt, fiecărui vers rostit, un timbru răspicat; în poezia 
Mariei Banuș fiecare cuvânt răsună acum în auzul vrăj- 
mașului ca o ameninţare, răsună primejdios ca o bătaie 
de pumn în masă; este ceea ce în poemul Despre pământ 
delegatul abstract, prototipul claselor exploatatoare recu- 
noaște în ținuta fermă, gravă, sigură de sine, a făuritorilor 
de azi ai destinului ţării: 


Şi ceea ce-i mai înspăimântător, 

Este ceva, un „ce”, în mersul lor, 

În vorba lor, și în felul cum privesc, 
Ceva ce spune: „Da este firesc 

Și drept să fim stăpâni cei ce muncim, 
Iar nu păpuși jucate în vicleim”. 


Inovația realizată de Maria Banuş în acest poem, teribila: 
căutare de imagini și forme capabile să exprime drama- 
tismul și conflictele vieţii, ne oferă un nou prilej de a 
reflecta asupra conţinutului noţiunii de originalitate. (...) 

Dar dezaprobând stereotipia, banalitatea, nu ne arătăm 
încântați nici de ostentativele, artificialele manifestări de 
pretinsă originalitate, în realitate o formă sau alta a sno- 
bismului steril, cu care unii poeţi vor să ne alunge plic- 
tiseala. Iată, de pildă, că apreciatul A.E. Baconsky, socotind 
epuizate mijloacele exprimării entuziasmului faţă de noua 
realitate, se vrea lună -— nici mai mult nici mai puţin - ca 
să sclipească palid de cer: «Ci mai ales ca luna mi-ar 
plăcea», și apoi, bănuind că prietenii nu l-au înţeles bine, 
având în vedere ineditul curios al năzuinţii, confirmă: 

Ca luna, prieteni, 

Ca luna mare și plină 

Să răsară într-o noapte foarte senină 
Privind cu ochi de palidă lumină. 


după care, prevenitor faţă de eventualele obiecții, nedu- 
meriri etc. se explică: 


Dar asta e de neinchipuit; 

Cine a mai văzut om 

Să răsară pe boltă ca luna? 

Și totuși, chiar de n-am să urc în spații, 
Voi apărea mereu, voi apărea mereu 

În lumea fiecărei generaţii, 

Voi răsări mereu, 

Voi răsări mereu! 


Original în înţelesul propriu al cuvântului — poemul lui 
A.E. Baconsky, nu este; cel mult este bizar, trădând aspirații 
ciudate, dar asta nu e de ajuns pentru a stârni aclamații, 
deși, evident, poetul a urmărit ostentativ cucerirea acla- 
maţiilor, a unor mirări admiratoare din partea cititorului; 
gestul ostentativ nu poate însă acoperi uscăciunea conți- 
nutului, reala lipsă de originalitate, fadoarea ideii, defi- 
cienţele de autentică sensibilitate. (...) 

Maria Banuș nu a urmărit cu orice preţ originalitatea; 
ea și-a propus pur și simplu să scrie versuri despre semni- 
ficaţia unei consfătuiri la care au participat trei sute de 
oameni de la ţară; și totuși poemul Despre pământ nu 
numai că nu este un poem banal, dar izbește prin noutate, 
printr-o autentică originalitate, prin faptul că nu seamănă 
cu nici o altă producție artistică din trecut sau prezent. 
Originalitatea poemului stă în conţinut, ea decurge din 
noutatea realităţilor descrise, din perspectivele noi, pline 
de sens, pe care le desprinde poeta, din faptul că acei 
oameni pe care Maria Banuș i-a observat la Consfătuire 
reprezintă într-adevăr un fenomen cu totul original, nou, 
necunoscut până acum, nedescoperit. (...) 

Colocviul, dialogul cu acest abstract «domn fost», nălucă 
a trecutului, nu trebuie judecat ca fapt fizic, de înfruntare 
a unor caractere cu existenţă fizică. (...) 

Invocarea prototipului negativ e un mijloc artistic, dar 
nu e un artificiu, ci se întemeiază pe un proces psihologic 
natural, cum ne vom sili să explicăm. (...) 

Ni se dă prilejul acum să înţelegem felul specific în care 
Maria Banuș vede eroii negativi prin reliefarea pe primul 
plan a făţărniciei lor caracteristice, prin sublinierea nepo- 
trivirii între amabilitatea aparentă și intenţiile ascunse, 
substratul moral dușmănos: Pași moi, pufoși, Ochi ascuțiți 
la pândă / Ameninţări sclipesc sub vorba blândă. Atmosfer 
în lectura altor poezii, aceea de moliciune perfidă, amin- 
tind fiarele care-și ascund colții și poftele prădalnice sub 
mișcări feline, leneșe, înșelătoare. De la ironie, poeta urcă 
la vehemenţă. (...) 

Vedem aici, în poemul recent al Mariei Banuș, patosul 
marilor aspirații, punerea unor importante probleme sociale; 
poemul are idei multe și îndrăzneţe într-o măsură mult 
mai mare ca alte creaţii ale Mariei Banuș. Nu este însă 
mai puţin adevărat că în efortul demn de laudă de a 
exprima o viziune totală a vieţii de azi, sub toate aspectele, 
poeta nu a înregistrat peste tot biruinţe la fel de mari. A 
vrut să pună prea multe probleme, să nu lase nimic în 
afara tratării poetice, și a căzut uneori în superficialitate, . 
în prozaism; pasaje întregi sunt ratate sau în orice caz 
sub înălțimea ansamblului”. f 


A.E. Baconsky 


Formula lirică baconskiană este comentată exclusiv pe 
baza poeziilor publicate în presă; probabil volumul va fi 
apărut spre sfârșitul anului, din moment ce critica literară 

nu-l consemnează. În presa centrală, Baconsky publică 
puţin: în Viaţa românească deloc, în Contemporanul!” o 
dată, în Gazeta literară? de două ori; în schimb, în Steaua, 
semnătura sa apare număr de număr; spre poeziile publi- 
cate în revista clujeană se îndreaptă majoritatea nemul- 
țumirilor comentatorilor. 

O opinie critică am aflat-o deja: aceea a lui Lucian 
Raicu, exprimată în paginile anterioare, când demons- 
trează adevărata originalitate poetică a Mariei Banuș din 
poemul Despre pământ în contrast cu fuga după „origi- 
nalitate” a lui Baconsky din unele compoziţii lirice publicate 
în primul număr din Steaua. Să aflăm și alte păreri: 

Viaţa românească?!: „Revista clujană a împlinit 50 de 
numere de apariţie, reușind să-și fixeze un loc distinct în 
viaţa noastră literară. 

În paginile Almanahului s-au format poeţi, prozatori, 
critici ale, căror nume au devenit bine cunoscute. [...) 
Odată cu apariţia numărului următor, revista își schimbă 
titlul în acela de Steaua îmbunătăţindu-și în același timp 
condițiile grafice. Nu putem decât să salutăm acest eveni- 
ment, urând revistei Steaua să continue cu succese sporite 
munca Almanahului literar. [...) 

N-ar strica să sporească în Steaua și lupta împotriva 
lipsurilor ce s-au vădit în activitatea Almanahului. Astfel, 
versurile vădesc aceeași regretabilă izolare de viaţa reală, 
de preocupările oamenilor muncii, combătută de critica 
noastră în repetate rânduri. Chiar abordând teme impor- 
tante, actuale, poeţii le coboară câteodată la nivelul unei 
gândiri și sensibilităţi superficiale, banalizându-le. (...) 
Amintirea morţii lui Lenin, bunăoară, nu-i inspiră lui A.E. 
Baconsky decât niște strofe plate, goale de idei și de con- 
ținut, cum sunt acestea: 


Ce fulgi mărunți zburând deasupra mea 
În roiuri mari de fluturi albi și vii! 

— Șin iarna aceea tot așa ningea 
Când Lenin a murit? 

— Așa, copii. 

Asemenea producţii lirice, necomunicând cititorului 
nimic mai mult decât relatarea că la 21 ianuarie 1924 
ningea, în tocmai ca și la 21 ianuarie 1954, nu numai că | 
bagatelizează o temă scumpă, dar tind să discrediteze 
însuși prestigiul unui poet talentat care consimte să-și 
pună semnătura sub niște versuri fără consistenţă. (...) 


x 


S. DAMIAN” amplifică și dezvoltă acuzaţiile anterioare 
descoperind o trădare a liricii militante și o formă lirică, 
străină metodei realismului socialist în poezia bacons- 
kiană despre natură și copilărie, condamnând vehement 
„evazionismul” poetului și al revistei Steaua: „Revista lite- 
rară din Cluj pare să aibă o preferință accentuată pentru 
o poezie a simbolurilor vagi, abstracte, cu o tematică 
periferică, lipsită adesea de conţinut concret istoric. Al- 
manahul literar a manifestat în repetate rânduri tendinţe 
greșite în sectorul poeziei, care au fost analizate în diferite 
articole publicate. Totuși, recidivele obligă la reluarea 
discuţiei. În nr. 1 al revistei Steaua, A.E. Baconsky sem- 
nează un ciclu de poezii. Prima poezie intitulată Martie, 
vorbește despre venirea primăverii. Poetul privește în zare, 
ascultând cum vibrează apropiata primăvară. El așteaptă 
să reapară «lungi șiruri de cocori», «sălbaticele flori», «întâia 
frunză cu lumină verde» etc. mărturisind că simte puterea 
primăverii trecând prin inima lui ca un curent electric. 
Într-o strofă există o referire vagă la dușmanii primăverii, 
referire care însă prin generalitatea și imprecizia ei nu 
apropie cu nimic poezia de contemporaneitate. În cea de-a 
doua, intitulată Salcâmi, poetul își amintește de vremea 
copilăriei, evocând priveliștile ei: salcâmi cu flori albe, 
năpădite de albine, șesul întins, cireada de vite. Cu dis- 
creţie — sfiindu-se parcă în faţa unor eventuale zâmbete 
ironice poetul adaugă un amănunt social: «Un copil descult 
alerga / Cu picioarele prin mărăcini rănite». Baconsky plânge 
amintirea salcâmilor tăiaţi, consolându-se cu gândul că 

poate dintre toţi numai el a rămas să poarte veșnic florile 
lor «scuturându-le, scuturându-le / albe, sub cerul albastru». 
În ultima poezie intitulată Cândva, ca luna, după ce de- 
clară: «Sunt aici și zidesc zi și noapte / Lucrez din greu și 
mă dărui acestor ani / Când voi obosi mă voi duce / Să 
dorm sub o salcie» — poetul mărturisește că ar dori să se 
nască mai târziu, cândva, «peste-un secol, două poate» și 
să fie un vultur care străbate cerul sau, dacă se poate, să 
fie «Ca luna mare și plină, / Să răsară într-o noapte foarte 
senină, / Privind cu ochi de palidă lumină / Comuna pentru 
care lupt-acum». 

Prima impresie a cititorului este că un poet talentat, 
apreciat pentru creaţiile sale valoroase, se irosește stă- 
pânit de inspiraţii sterile, sclav al unor simţiri și cugetări 
perimate. Observaţia că aceste versuri constituie o mani- 
festare îngrijorătoare, semnificativă pentru anumite tentative 
evazioniste din poezia noastră, ar putea stârni o replică 
lungă și copios argumentată din partea autorului. El ar 
putea aminti, de pildă, că lirica este vastă, și multilaterală, 
sfera ei cuprinzând toate frământările sufletului omenesc 
și că poetul are personalitatea lui conturată, afinităţile lui 
specifice care tocmai îl disting în câmpul literaturii. Fără 
îndoială că ar avea dreptate: posibilităţile liricii sunt variate, 
putând reda stări sufletești diverse și fiecare poet are 
înclinațiile lui specifice, timpul liric propriu. Dar în cazul 
de față nu este vorba despre respectarea individualității 
creatoare a artistului, cu natura și stilul său distinct, ci 
despre tendinţe diferite, antagonice, despre o metodă de 
creaţie străină realismului socialist. Poeziile publicate în 
Steaua nu exprimă capriciile unui poet, ele nu sunt acci- 
dentale, dacă le privim în lumina creației sale în ansamblu 
și a revistei respective. Aceste versuri se integrează într-o 
linie generală cunoscută, ele reprezintă o ilustrare con- 
cludentă a unei orientări care pare a fi comună poeţilor 
grupaţi în jurul revistei din Cluj. Poeziile lui Baconsky din 
nr. 1 al revistei Steaua continuă de fapt o cale mai veche 

croită de Almanahul literar, indicând preferinţele revistei, 
poezia pe c-o cultivă cu consecvență. (...) Ocolind sursele 
adevărate ale poeziei contemporane, preferând reveriile 
abstracte, nostalgia deprimantă și desuetă, nu e de mirare 
că poezia revistei din Cluj devine costelivă, lipsită de forţă 
și vigoare. Nu există un contact strâns, trainic cu reali- 
tatea, nu există strădania de a descoperi în aspectele 
variate ale vieţii temele marii poezii. (...) Tânguirile solitare, 
melancolia atemporală, comuniunea cu o.natură abstractă, 
eternă - corespund oare conștiinței frământate a contem+ 
poranilor, martori și participanţi ai unei epoci măreţe? 
Indiferenţa în fața marilor probleme sociale şi umane nu 
este oare o trădare a poeziei pe care ei o doresc s-o slu- 
jească cu pasiune și devotament? Este desigur mai potrivită 
decât sterila concepţie a poeziei indirecte și atemporale 
deviza poetică a scriitorilor militanţi care se străduiesc să 
exprime în operele lor idealurile înaintate ale contem- 
poranilor (...)”. 


* 


Că A.E. Baconsky a trebuit să reintre în frontul realist- 
-socialist, aflăm din comentariul lui D. MICU2 care dez- 
văluie fața valabilă, conformă cu exigenţele „metodei”, a 
poeziei publicată de acela în următoarele numere ale revistei 
clujene: 

„Apariţia unui număr al revistei literare din Cluj stâr- 
nește întotdeauna un viu interes. În munca lor, pe lângă 
succesele repurtate, poeţii clujeni n-au fost feriţi de alu- 
necări și bâjbâieli, chiar de abateri grave, pe care o critică 
tovărășească, nu lipsită de asprime, dar plină de dragoste, 
n-a întârziat să le semnaleze, (...) A.E. Baconsky, bună- 
oară, semnează poeziile: După ploaie, Balada muncitorului 
care pleacă la sat (nr. 2), Veghe de noapte și Omul şi fiarele 
(nr. 3). Un sentiment proaspăt, răscolitor, se degajă din 
versurile legănate ca niște ramuri de pom înflorit, sub 

vântul înmiresmat de mai, ale poeziei După ploaie. Pri- 
veliștea întinderilor verzi, înfiorate de boarea dimineţii, a 
convoaielor de păsări despicând abisurile cerești, creează 
eroului liric o stare de exuberanţă, stârnindu-i în suflet o 
sete nestăpânită a muncii. În orice manifestare a naturii, 
poetul vede un îndemn la acţiune, o «lozincă a primăveri»: 


... Și izbucnind în flori candide merii 
Lansează iar lozinca primăverii: 

— Nici o parcelă neînsămânțată! 
Ne-așteaptă câmpul plin de seve tari, 
Recolta va fi mare și bogată. 


Fiorul muncii libere, certitudinea omului care a sfărâmat 
jugul exploatării, de a-și vedea încununate de izbândă 
strădaniile, își găsesc în poezie o patetică expresie lirică: 


„„„ Atuncea prin porumb ai să te pierzi 
Făcând polenizări artificiale 

Și floarea soarelui va lumina 

Până târziu în noaptea clară. 

Când vântul va vrăji frunzele 

Cu murmurul poveștilor de vară... 

Și poate-ți va veni să-ncaleci un cal șarg 
Pornind aiurea pe câmpii la vale, 

Să galopezi pierzându-te în larg, 

Privind ca-n vis minunea mâinii tale... 


Veghe de noapte e o diatribă veștejind monștrii americani, 
regii neîncoronați ai dolarului, ca și iudele ce-ar dori să-și 
vândă țara la mezat. Cam diluată în prima parte, unde 
abundența descrierilor de natură și divagațţiile sentimentale 
(precum evocarea duioasă a nopţilor copilăriei) ajung să 
umbrească ideea centrală, — poezia capătă, în final, o vervă 
satirică de o autentică putere demascatoare. (...) 


Monștri adormiti în alte ere 
S-au întors ca oameni printre noi. 

Încheierea poeziei, decurgând firesc din desfășurarea 
ideii poetice, afirmă, cu o notă de umor credinţa în sfâr- 
șitul rușinos, ridicol, al oamenilor-fiare: . 


Sunt contemporan cu oameni-fiare 
Şin Wall-Street când ei visează foc 
Eu visez menajeria mare 

Ce-i va strânge mâine la un loc. 


Având un pun punct de plecare Balada muncitorului 
care pleacă la sat cade însă sub nivelul celorlalte poezii 
publicate de Baconsky. Încărcând-o cu descripţii («silueta 
morii», «unica, depărtata gară», «paltinul enorm», «cimi- 
tirul» etc.) și cu nostalgii ale copilăriei, autorul își vădu- 
vește în schimb poezia chiar de ideea ce trebuia, în intenţie, 
să-i dea acesteia viaţă, substanţă. (...)” 


George Dan 


Un poem care s-a bucurat de comentarii favorabile în 
majoritatea gazetelor (România liberă?*, Gazeta literară?5, 
Viaţa românească?%), a fost Rapsodia marinarilor de George 
Dan. Să aflăm de ce, din ultima revistă menţionată: „Prin 
ampla poemă epică Rapsodia marinarilor, George Dan se 
reîntoarce la uneltele sale de care se despărțise pentru o 
vreme; salutând această reîntoarcere în frontul literaturii, 
prin însăși noutatea sectorului de viaţă din realitățile noi, 
pe care îl oglindește cu multă artă, cu mijloace noi de o 
certă originalitate. 

Numele lui George Dan nu este necunoscut cititorilor de 
poezie din ţara noastră. În trecut, în încercările poetului de 
dinainte de 23 August 1944, versurile sale purtau amprenta 
poeziei infectate de estetica formalismului burghez. (...) 

După 23 August, poetul a pășit în rândurile acelor 
scriitori care încercau să desprindă rosturile și drumul 
artei din marile transformări ce se petreceau în lume și în 
sânul realităţilor din ţara noastră. În această perioadă, 
versurile scrise de G. Dan, apărute în diferite reviste — și 
în 1949 întrunite în cadrul volumului Bună dimineața — 
reprezintă o imagine aproape tipică a ciocnirii violente 
dintre concepţia otrăvită și stearpă a formalismului cos- 
mopolit și tendinţele realiste, care își sorbeau izvorul din 
realitatea vieţii. (...) În multe poeme din volumul Bună 
dimineața, în general bântuit de o excesivă cultivare a 
imaginației ducând la încălcarea tuturor cerințelor logicii, 
poetul înalţă vieţii și omului «imnuri de adoraţie», «de 
dragoste», «de extaz», dar omul pe care îl înfățișează și 
căruia îi sunt adresate versurile, rămâne, totuși, o entitate 
abstractă, hipertrofiată, un troglodit monstruos, pășind 
cu emfază și clamori de-a lungul unui univers de eră 
cuaternară. Poetului îi place să cânte omul, cum declară el 
ritos în poemul cu același titlu, însă omul lui — un gen de 
întruchipare interplanetară, cu «mâna păroasă, pătrată» 
(Bătrânul linotipist), cu ceafa roşie, arsă ca o ferigă în- 
toarsă, «sub cozorocul șepcii de piele» (Sondorul) sau, când 
este femeie, «cu fluviul de lapte larg cât Calea Laptelui», 
«din care s-au alimentat omuciderile seminţiilor toate» 
(Mama), omul acesta din viziunea poetului George Dan nu 
avea nimic comun cu omul nou al vremurilor noastre, cu 
eroii luptei de eliberare, cu luptătorii și constructorii ce 
înfăptuiau transformările revoluţionare din perioada în 
care erau scrise versurile din Bună dimineața. Este drept 
că în cuprinsul volumului nu lipseau unele poezii și versuri 
disparate (de ex. Glasul clăcașilor din Martie '907, Răscoală 
în Bărăgan sau Linia) unde apropierea de realitate, o mai 
vizibilă încercare de tipizare și individualizare realistă (...) 
fac să răsune unele tonuri calde (...). 

Valorosul poem al lui George Dan, Rapsodia marina- 
rilor, a fost scris după o perioadă de intense frământări și 
confruntări cu sine însuși, după o etapă de studiu și 

cunoaștere adâncită a realităţilor noi din patria noastră, 
după o rodnică activitate de traducător din poezia sovietică. 
Sursa generatoare a sentimentelor răscolitoare pe care 
le trezesc versurile rapsodiei, trebuie căutate în fuziunea 
reușită a ideii triumfului inevitabil al forţelor revoluţio- 
nare, cu ideea tradiţiei de luptă și demnitate a marinarilor. 
Această fuziune se realizează în cântecul Inimioară de 
bronz, mișcătoare odă închinată popasului istoric al glorio- 
sului Potemkin în portul Constanţa, în 1951, și tradiţiile 
revoluționare generate de acest moment istoric (...). 
Poemul lui George Dan, împărţit în trei capitole mari — 
Anii de pace, Anii de război și Uragan în Baltica — are ca 
motto cunoscutele versuri din Speranța lui Eminescu: 


Așa marinarii pe mare umblând, 
Izbiţi de talazuri, furtune, 

Izbiţi de oceanul ghețos și urlând, 
Speranţa îi face de uită de vânt 
Și speră la timpuri mai bune. 


Pe firul acestui motto se dezvoltă întreaga parte de 
inceput a Rapsodiei, încercare de a prezenta o frescă a 
vieții de mizerie și luptă a foștilor înrolați ai marinei «regale». 
De altfel, elementele pe care se sprijină evocarea vieţii 
marinarilor sub regimul burghezo-moșieresc sunt o parte 
integrantă a însăși biografiei poetului: 


Ca să scot primul sunet de liră 
N-am privit visător de pe cheu, 
Cum corăbii cu pânze se-nșiră 

Ca mari lebede albe - ci eu 

Am ținut în mâinile aceste, 

Mâini cu pumni încleștaţi de miner 
Roata cârmei, când valuri cu creste 
Îmi săltau prora până la cer. 


Nu era nicidecum ușoară marinăria pe «sicriile pluti- 
toare» ale vechiului regim (...). In opoziţie cu clica amiralilor 

de teapa lui Casapu, cel «bolnav de podagră» și a numai 
„«spântecului» Samson, devotați până la lingerea cizmelor 
amiralului nazist von Stranţ, pe navă, unde se petrece 
acțiunea poemului, apar conducători din rândurile luptă- 
torilor marinari, însufleţiți de ură clocotitoare faţă de 
satrapii militari ai regimului burghezo-moșieresc, dar și 
de calde sentimente de solidaritate, prietenie și devota- 
ment pentru clasa muncitoare. Asemenea oameni sunt 
matrozul Capdeaur, figură luminoasă, cu orizontul lărgit 
de învăţăturile prietenului său, comunistul erou Filimon 
Sârbu, figura simpatică, vibrând de o adâncă umanitate a 
scafandrului Maciste, hamalul Mareş, pescarii Mavrig și 
Dordoi «lăjganul», Pagalu Arghir și alţii. (...) 

Ura atinge un punct culminant în episodul consacrat 
incercării unui grup de marinari în frunte cu comunistul 
Capdeaur de a elibera vasul «Giola», ce transporta grâne 
pentru republicanii de la Madrid. Din păcate, fapta eroică 
a marinarilor nu reușește. (...) 

Forța și succesul Rapsodiei, spre deosebire de unele 
poeme epice de largă respiraţie ce s-au scris la noi (de ex. 
Cincisutistul lui Ion Brad sau Frasinii de la răscruce al lui 
A.E. Baconsky) sunt asigurate de autenticitatea faptelor, 
de artă cu care sunt conturate personajele principale ale 
poemului. Cititorul urmărește cu interes episoadele din 
partea a doua, Anii de război care se situează printre cele 
mai izbutite pagini de poezie ce s-au scris la noi pe aceeași 
temă. Poetul îmbină epicul cu liricul, fără a aluneca totuși 
pe panta scufundării în consideraţii eterate, difuze, întâl- 
nite atât de des în poemele «fluvii» scrise de unii poeţi. (...) 

Poemul lui George Dan se ridică astfel la nivelul unui 
corosiv și intransigent act de acuzare a caracterului nejust 
al războiului antonescian; în același timp, poemul învie 
imaginea rezistenţei patriotice a celei mai avansate părți a 
marinarilor noștri. Un exemplu edificator îl constituie 
cântul intitulat Submarinul „Delfinul” atacă, ca și urmă- 
torul cânt Nimic nou pe frontul maritim. Cititorii iși amintesc, 
desigur, câtă «discreţie» păstra presa antonesciană în timpul 


295 


Ana Selejan 


războiului asupra «faptelor de arme» ale flotei româ- 
nești. (...) 

În general, despre arta imaginii în Rapsodia marinarilor 
s-ar putea discuta mult, pentru că și în această direcţie 
poetul se dovedește un însetat de originalitate autentică, 
un artist șlefuitor al cuvântului. (...) 

Din largurile mării, peste amurgul inexorabil al răz- 
boiului și al robiei hitleriste, se înalță apoteoza zilei de 23 
August, purtată pe flamurile înroșite de sânge ale atâtor 
încercări, de prima navă sovietică ce pătrunde în portul 
Constanţa. Arta deosebită cu care poetul George Dan a 
reușit să redea acest moment înălțător, îl plasează printre 
puţinii noștri poeţi care nu s-au limitat să închine zilei 
eliberării numai ode festive. George Dan a pictat cu aju- 
torul cuvântului tabloul realist al desfășurării istorice a 
acestui moment, pe un ecran menit să-l înfăţișeze în toată 
grandoarea lui, acolo unde se desfășoară acţiunea poe- 
mului său, pe malul frământat și însorit al mării. (...) 
Există, astfel, pe parcursul poemului, o seamă de lacune, 
de pildă, în reliefarea chipului amiralului nazist von Strant, 
care e lipsit de o caracterizare pregnantă, în lumina esenței 
forţei negative pe care o reprezintă. Eroii pozitivi, comu- 
niștii, pe alocuri par să fie animați mai mult de bravadă, 
și mai puţin de tendinţa bine definită a obiectivului politic — 
eliberarea din robia hitleristă. 

De asemeni, s-ar putea obiecta că în dhdareti momen- 
tului de la 23 August nu s-a conturat suficient rolul con- 
ducător al comuniştilor. (...) 

Esenţială rămâne însă concluzia că Rapsodia marina- 
rilor conturează, de fapt, apariţia unui nou poet, cu o artă 
și o individualitate proprie, care dăruie poeziei noastre o 
operă valoroasă (...).” 

Nu numai în presa literară Eugen Frunză este o prezență 
deseori semnalată, ci și în alte gazete centrale (Flacăra, 
România liberă). La România liberă?7, de pildă, este poetul 
cu cele mai multe poezii publicate. Dar, față de anii 1950- 
-1952, opiniile analitice sunt puţine: un medalion în Contem- 
poranul?5, un comentariu la rubrica „Discuţii” în Gazeta 
literară scris de S. Damian”. Vigilent ca-ntotdeauna, atent 
in a menţine nealterată formula realist-socialistă, criticul 
literar al celei mai influente reviste, S. DAMIAN dezvăluie 
abaterile de la „estetica marxist-leninistă” și „anemia fon- 
dului ideologic” din unele poezii ale lui Eugen Frunză: 

„În urmă cu câțiva ani, E. Frunză s-a afirmat în poezia 
noastră prin orientarea promptă în problemele actualităţii, 
prin abordarea îndrăzneață, fățișă, a temelor inedite, legate 
de politica partidului clasei muncitoare, de activitatea de 
construire a socialismului în ţara noastră. Poezia sa se 
distingea prin afirmarea pasionată a frumuseţii vieții noi, 
prin proclamarea în versuri de o gravitate solemnă a dra- 
gostei sale pentru patrie: 


Când ramuri s-apleacă foșnind tremurat / Bătute de 
vântul noptatic, | 
Îti simţi răsuflarea pământ minunat,/ Sărutul adânc, 
de jăratec... 


Sinceritatea pătimașă, fără reticenţe, cuceritoare chiar 
în simplitatea și uneori în caracterul ei abrupt - era o notă 
distinctă care evidenția poezia lui Eugen Frunză. O altă 
trăsătură specifică era imprecaţia violentă, dezlănțuită 
impotriva vrăjmașilor vieţii pașnice. (...) 

Versurile dovedeau forță combativă și curajul de a defrișa 
teritorii noi pentru lirică, corespunzând trăsăturilor carac- 
teristice ale contemporaneităţii. De aceea, creaţia lui 

Eugen Frunză avea un merit incontestabil în lărgirea ori- 
zontului poeziei, în precizarea conturului eroului liric con- 
temporan, în stimularea simțului de răspundere socială 
al scriitorilor. (...) Într-o perioadă de dibuiri, de căutări 
înfrigurate, poezia lui Eugen Frunză marca un drum ferm 
şi înaintat; de aceea, cititorii, apreciind dificultăţile înce- 
putului, acordau scriitorului un anumit credit pentru ine- 
galitatea realizărilor. 

Recent a apărut un volum de versuri al lui Eugen 
Frunză, volum care strânge recolta poetică a ultimului 
an. (...): Unele dintre calităţile remarcate în culegerile 
anterioare ale poetului se regăsesc în acest volum. Reac- 
ționând cu o promptitudine demnă de elogiat în diferite 
evenimente interne sau internaționale, Eugen Frunză a 
găsit uneori expresia poetică adecvată, convingătoare. De 
pildă, ideea poeziei Călătorie pe mare este emoţionantă 
pentru că se bizuie pe un contrast sugestiv. Aspiraţiile 
naive și curate ale copilăriei reînvie sub înfățișarea gravă 
a maturității, la știrea uimitoare despre construirea mării 
Timlianskaia. (...) Iubirea copleșitoare de patrie — care a 
inspirat multe poezii ale lui Eugen Frunză - se reliefează 
pregnant în Dragoste, tot printr-o antiteză sugestivă. (...) 

S-a arătat în mod just că Eugen Frunză este un poet 
combatant, prezent întotdeauna la postul de observaţie 
avansat, consecvent cântăreţ și apărător al cuceririlor 
puterii populare. Această participare militantă pe frontul 
de luptă este o pildă elocventă care, din nefericire, nu este 
urmată cu destulă consecvență de unii poeţi. Dar ieșind 
în arena poeziei cu arme puţine și șubrede, poţi să discre- 
ditezi adesea ideea pe care vrei s-o afirmi cu toată pasi- 
unea și sinceritatea, să compromiţi conţinutul nou pentru 
care pledezi cu înfocare. 

Judecat în această lumină, volumul Față-n fată dove- 
dește evident o regretabilă stagnare în creaţia lui Eugen 
Frunză, poetul alergând adesea calea rutinieră a conven- 
ționalismului. (...) Urmărind versurile reunite în volum, ai 
senzaţia unei reveniri persistente, obositoare. Cititorul are 

impresia că recitește de multe ori aceeași poezie. (...) Profilul 
eroului liric rămâne în aceste cazuri surprins într-o sin- 
gură postură, exclamând admirativ, zgomotos, mereu în 
aceeași manieră: Eh, dor mi-e să cânt și mi-e bine / Sub 
stele, sub soare, oricând, sau Eh, grădini, cireși în floare / 
Foșnitoare ploi, / Piscuri voi, tulburătoare, / Mult mi-e drag 
de voil, sau Eh, ce dragi, ce dragi imi sunt toate acestea 
sau Și-ale noastre-s toate, toate... / Eh, libertate, tara mea, 
sau Ai, de sus ce bine-i să privești etc. 

Poetul speculează nota sa originală ajungând la manie- 
rism. (...) Ideea contrastului dintre viaţa nefericită din 
trecut şi bucuria noilor așezări este justă, necesară, dar 
ea nu poate genera poezia decât căpătând contur personal, 
luminată de cugetările, de aprecierile afective ale poetului. 
Când poetul scrie: 


Nu, nicicând n-am trăit bucurii 
Ca în anii aceștia fierbinţi, 

Ca în lupta ce-o dăm biruind 

Pe vecie străvechi suferinți. 

Și puterea ce-n piept o simțim 
N-am simtit-o, tovarăși, nicicând: 
Uriași am crescut în puteri 

De-a înfrânge ce n-a fost înfrânt. 


el diluează la extrem expresiile poetice, reduce cu formulări 
identice sentimentul certitudinii și al puterii. Toate acestea 
nu pot fi justificate prin temperamentul pătimaș, dezlăn- 
tuit al poetului. Și Maiakovski era vulcanic și vehement, 
dar câtă înălțime de cugetare, câtă patimă fierbinte se 
revărsau din violența expresiei, în tăișul imaginii! (...) 
Prin conţinutul poeziei, critica vulgarizatoare înţelege o 
temă abstractă, generală, exterioară imaginii artistice. (...) 
Viziunea politică și ideologică a scriitorului este esenţială; 
ca asigură orientarea justă a poetului, îl ajută să găsească 
ideea, contrastul poetic, care fundamentează imaginea 
poeziei. Dar fără o asemenea idee poetică, versurile nu 

devin viabile, rămân afirmaţii generale, lipsite de suport 
liric. Estetica marxist-leninistă ne arată că aceasta nu 
este numai o problemă de formă literară, ci în primul rând 
de conţinut, de perspectivă ideologic și artistică. (...) 
Asemenea versuri nu poartă însă în nici un caz pecetea 
personalităţii poetului, nedevenind din temă generală ab- 
stractă, tema lui personală, trăită de el: | 


Da, cifrele ne spun că, negreșit 

Tot ce visăm va fi îndeplinit! (...) 

Tovarăși, așadar să facem suma: 

Am fost puternici ieri, darmite-acuma! t 


Lipsa de concentrare a ideii poetice destăinuie sărăcia 
de conținut, anemia fondului ideologic și artistic: 


Mâine, prietene, fată-n fată 
Privi-ne-vom lung, vorbi-vom de viață. 
Adânc ne-om privi în ochi, ne-om privi, 
Imaginea lor de neșters va luci 

De-a pururi în inimi, flacără vie 

Ce-i leagă pe oameni în marea frăție. 
Nu! Nu vom lăsa să ne smulgă ereții 
Pământului dreptul la soarele vieții! 


Poetul pare că nu acceptă ideea necesității migalei, a 
căutării chinuitoare a fiecărui cuvânt nou, potrivit pentru 
a exprima tema lui personală, integrându-se tonalității 
lirice. De aceea îi trebuiesc 22 de versuri pentru a spune 
cititorilor că pescarii din Islanda sunt temerari, că stau cu 
pipa în gură şi trăiesc în neagră sărăcie. Conciziunea, 
condensarea ideii de poezie, presupun o concepţie clară și 
profundă, un efort îndârjit pentru a selecta imaginea adec- 
vată, eliminând locurile comune și expresiile ostentative, 
stridente. (...) | 

Critica severă are drumul ei plin de asperităţi. S-ar fi 
putut îndulci observaţiile, atenua aprecierile. Dar îngăduinţa 

mioapă flatează, tocește obiecțiile critice, răspândește at- 
mosfera stătută de toleranţă reciprocă, care stingherește 
orice dezvoltare, orice tentativă de înnoire.” 


Cristian Sârbu 


Nu pot pricepe...5: „Iată, au trecut aproape două luni 
de când a apărut poemul lui Cristian Sârbu De vorbă cu 
Mihali Borş (Viața românească nr. 3 din 1954), - poem 
deosebit de frumos, care cântă cu simplitate și entuziasm, 
cu căldură, direct, fără multe marafeturi stilistice, dar impre- 
sionant, frumuseţea timpului nostru; e unul din acele poeme 
despre care se poate spune fără nici o teamă de a greși că 
«vorbește de la inimă la inimă», că poetul reușește să-ţi 
comunice emoția sa în fața luptei și succeselor poporului 
nostru; au trecut aproape două luni și n-am citit nicăieri, 
cel puţin o consemnare într-o notă oarecare, semnată de 
vreun critic, şi acest fapt nedumerește pentru că acest poem 
izbutit și bogat în conţinutul său merită atenţie; merită 
atenţia poeţilor tineri care pot chiar învăţa de-aici un 
lucrușor foarte preţios — unul din modurile de a scrie despre 
sentimente profunde și despre lucruri măreţe, fără emfază, 
cu simplitate, cu modestie; merită atenţia istoricilor literari, 
pentru că poemul înseamnă o nouă treaptă cucerită de 
poetul Cristian Sârbu, muncitor cizmar, vechi cântăreţ al 
lumii oamenilor muncii; merită și atenţia criticilor literari, 
pentru că este o autentică mărturie că se poate scrie poezie 
bună și despre așa-zisele «fapte nepoetice». (...) 

Chipul lui Mihali Borș nu apare azi pentru întâia oară în 
versurile lui Cristian Sârbu. Îl cunoaștem încă din 1935: 


Vecin de banc îmi e un om în vârstă. 
Mihali Bors — la muncă e întâiul. 
O viață-ntreagă-a strâns averi la alţii 

Mihali Borş a murit sărac, răpus de boală și l-au dus la 
groapă câţiva prieteni; el n-a mai apucat lumea pe care a 
visat-o și spre care a năzuit. Poetul de azi, vecinul de banc 
al lui Mihali Borş, îi recheamă umbra din adâncul trecu- 
tului și-i povestește despre vremea noastră: 


Visai o tară liberă, frumoasă 

Ca o grădină-n zile dragi de mai, 
Cu oameni să se bucure de viață ?? 
Si iată, azi e-așa precum visai. 


Și ușor, ca într-un sfat tihnit, poetul înșiră cu graiul 
aproape-al unui basm, ce-a fost și s-a schimbat în ţara 
noastră: 


„.. Mă-ntrebi ce fac, păi uite-aici la Tușnad 
În vila scriitorilor ce-o vezi, 

Pe muchea asta, inima uimită 

— Mi-o înconjur cu mierle și cintezi... 


Si-acum iată nedumerirea: nici despre acest poem al 
lui Cristian Sârbu, nici despre alte lucrări ale sale, la fel 
de izbutite sau mai puţin izbutite, n-am citit nici un rând 
scris de vreun critic. (Cel puţin în ultimii doi ani, Cristian 
Sârbu a dat destule lucruri de valoare). l 

Cred că poezia lui merită un studiu atent, că e o greșală 
să lăsăm uitate versurile din trecut ale lui Cristian Sârbu. 
lată cum scria el în perioada când tot soiul de accente 
decadente invadau literatura românească [...). 


Urmând îndemnul foamei buclucașe 
Mi-am scufundat trecutul în uitare 
Și m-am re-nscris ca lucrător de ghete 
În cadrele armatei proletare. 
(10 iunie) 
Sunt mândru că fac parte 

Din gloata celor mulţi 
Cinstiţi și desculți 
(Mândria proletariatul) 


Suna-voi din goarna trezirii 
Prin fabrici, prin mine și sate 
Sculaţi, măi noroade sărace 
S-aducem pe lume dreptate! - 
(Vanușa Şomeru) 


Şi se mai găsesc destule versuri care merită cu priso- 
sinţă să fie republicate. | 

Așa că nu pot pricepe de ce trebuie să-l uităm pe Cristian 
Sârbu. Poate se va găsi totuși un critic să-mi explice”. 


+ 


Alţi poeţi 


Ceva despre poeţi și arte poetice“!: „Este însă foarte 
explicabil pentru oricine de ce se întâmplă așa; azi, mai 
mult ca oricând, poeţii se simt datori să înfăţișeze po- 
porului - marele său cititor - scopul artei lor, crezul lor 
artistic. 

E de observat însă că în ultima vreme, mai ales unii poeţi 
tineri au început să scrie asemenea poezii (vezi Almanahul 
literar din Cluj, nr. 12 din 1953) folosind - cum e firesc 
pentru dânșii, care au încă în faţă o cale lungă de străbă- 
tut- timpul viitor și modul optativ, poeziile lor exprimând 
mai ales angajamente, expuneri de program, dorinţe etc. 

Se întâmplă însă că unele dintre aceste «arte poetice» 
nu prea sunt susținute de restul activității poetice a autorului 
lor (cel puţin asta este concluzia la care ajunge cititorul 

poeziilor din numărul 12 al Almanahului pe 1953) iar felul 
însuși în care sunt scrise nu dovedește suficientă serio- 
zitate din partea autorilor respectivi, nu denotă o adevă- 
rată ținută artistică. Oprindu-ne la două «arte poetice» de 
acest fel, acelea ale lui Aurel Rău și Victor Felea - să 
vedem care e dorinţa fierbinte a acestor poeţi, care e 
angajamentul pe care și-l i-au în faţa poporului. 
Cititorul care parcurge aceste «profesii de credință» (A. 
Rău : Sub steagul acestei porunci și V. Felea: De ziua mea), 
este stânjenit din primele versuri de tonul umflat, de 
emfaza care răzbate din poezia lui A. Rău, de pildă: 


Ochii-mi un drum căutau în etern 
Când deodată veacul de faţă 
Versul de sus mi-l strigă patern. 


de atitudinea poetului care amintește pe alocuri de 
gestul biblic în ziua întâia a Facerii: 


Răspuns-am atunci: risipească-se ceața 
Sub steagul acestei porunci mă aștern! 


Cu toată «poza» supărătoare a poetului, versurile stârnesc 
totuși o oarecare curiozitate cititorului, ce se întreabă care 
e «porunca» sub steagul căreia vrea să i se «aștearnă» 
Aurel Rău? Poetul își ia un angajament greu, dar frumos, 
avântat: 


Voi arde sub steagul acestei porunci, 
Până la ultima torță voi arde. 

Şi cel mai frumos vers al meu 

Să-l scrie comuniștii pe placarde! 


Interesant și promiţător! Tânărul poet vrea să fie un 
militant, un aprig luptător, iar versul său să fie cuvânt 
înainte comuniștilor, oamenilor celor mai înaintați ai epocii 
noastre măreţe! Cu o astfel de promisiune în faţă, cine 


304 


Literatura în totalitarism 1954 


oare nu s-ar aștepta ca Aurel Rău (în poeziile care urmează 
chiar în același număr al Almanahului acestei «arte poe- 
tice») să cânte viaţa, să fluiere bucuria? 

Desigur, nimeni! 

Dar înainte de a trece mai departe, să vedem care este 
«crezul poetic» al lui Victor Felea, apărut în același număr 
al Almanahului literar. În poezia De ziua mea, după ce face 
un fel de trecere în revistă a activității sale poetice într-un 
mod nu lipsit de autocritică: 


dar încă tot n-am izbutit, 
să-ntrec măsura mijlocie, 


Victor Felea mărturisește că iubește: 


... lumina, Voioșia. 

AL tinereții zâmbet clar, 
și primăverile și glia 
din holdele care răsar. 
Și cred în oameni... Oa 


Cu acest tezaur de simțăminte tinerești și demne de 
invidiat, poetul își exprimă dorința cea mare: 


Vreau doar un vis să implinesc 
Simt flacăra-i svâcnind fierbinte 
Cântările ce făuresc 

Să ducă viața înainte. 


lată dar cele două angajamente, cele două dorinţe ale 
lui Aurel Rău și Victor Felea. 

însă e un lucru știut că orice angajament nu înseamnă 
o vorbă aruncată în vânt: el se verifică în timpul său (sau 
cel puţin trebuie să se verifice) prin practică. În cazul de 
faţă, orice cititor este îndemnat să urmărească aplicarea 
în practică a acestor angajamente ale poeţilor. Într-un fel, 
cititorul are prilejul să facă acest lucru pentru că fiecare 

dintre «artele poetice» respective sunt urmate de câte un 
ciclu de trei poezii semnate de aceiași autori. 

Astfel, după profesia de credinţă: Sub steagul acestei 
porunci de Aurel Rău, urmează trei poezii, toate având ca 
titlu câte un nume de plantă sau fruct: Floarea de stâncă, 
Sălciile plângătoare, Mărul roșu. De ce atâta vegetaţie? se 
întreabă nedumerit cititorul. Iar după ce le va fi citit are 
tot dreptul să-și pună artă întrebare: «Bine, bine, vege- 
taţie, vegetaţie — și mie-mi plac florile de stâncă, sălciile 
. plângătoare, merele roșii, dar de ce atâta aromă de veșted 
și mai ales ce legătură au toate astea cu dorința poetului 
care voia ca: Cel mai frumos vers al său să-l scrie comu- 
niştii pe placarde? De altfel, toate aceste trei poezii sunt 
simple imaginări ale unor stări de spirit ale poetului (admi- 
raţia pentru floarea singuratică de pe stâncă, încântarea 
pe care i-o oferă contemplarea sălciilor bătute de vânt, 
nostalgia pe care i-o provoacă un măr trimis din livada 
părintească şi care-i amintește de copilărie). Cititorul nu 
descoperă deloc aceste trei poezii pe entuziastul poet mili- 
tant din «arta poetică» care le precede. 

Ne amintim că în a sa «artă poetică» Victor Felea își 
manifestă dorinţa: 


Cântările ce făuresc, 
Să ducă viața înainte. 


Că poetul «vrea», e bine, dar să vedem cum se împacă 
această dorinţă a sa cu celelalte poezii. Dar aici, ca și în 
primul caz amintit, decalajul între declaraţii, angajamentul 
poetului - făcută pe un ton pretenţios uneori — şi roadele 
pe care le «scutură din pomul poeziei» este evidentă. 

Care sunt motivele celor trei poezii ale lui Victor Felea? 
Nostalgia bolnavă care-l cuprinde pe poet străbătând străzile 
(pe unde a trecut cândva cu iubita), ca să-și amintească 
de ea (Trec pe străzi); așteptarea serii care va aduce cu ea 
amintirea chipului iubitei depărtate (Aştept) şi îndemnul 

pe care și-l dă poetul lui însuși — dimineaţa - înainte de a 
începe o zi de muncă (Când luceafărul dimineții): 


Bucură-te de viață! 


Iată, pe scurt, configuraţia de sentimente și idei a celor 
trei poezii care urmează artei sale poetice. 

Din cele spuse până acum n-am vrea să se tragă con- 
cluzia greșită că am fi impotriva artelor poetice în general 
și a artelor poetice scrise de poeți tineri, în special, nici 
chiar împotriva scrierii acestui fel de poezii, deși în ultima 
vreme se scriu mai multe «arte poetice» decât poezii. 

Am vrut numai să remarcăm, cu regret, că unele arte 
poetice scrise de unii poeți își pierd valabilitatea din vina 
numai a autorilor lor, care nu le preţuiesc ca pe niște 
angajamente serioase, condamnându-le prin atitudinea 
lor să rămână niște poezii declarative, formale. 

Poporul nostru, cu marea sa înțelepciune, a dat apre- 
cierea cuvenită acelora care, împărțind cu dărnicie în 
dreapta și în stânga (dar care nu și Je ţin și se dezic prin 
fapte) spunând, pe bună dreptate că: «butiile goale, mai 
multă gălăgie fac». Le urăm tuturor poeţilor care scriu 
«arte poetice» să facă în așa fel încât să se ferească de 
șfichiuitul acestui usturător proverb.” 


Inovatii „poetice”*? 


„De sus, 

Din geam 

Se revarsă 

acum 

veselia — șuvoi pătimaș 
Uzine 

două 

cu săbii de fum 
duelează 
festiv 

peste oraș... 


Așa începe poezia Copilul feraruluia Aurel Rău, apărută 
în revista Steaua nr. 1, pe luna aprilie, din Cluj. Așa începe 
şi aşa se încheie această originală «poezie», în care ni se 
povestește despre momentul când acasă la un ferar se 
sărbătorește nașterea unui copil. Pentru clarificarea citi- 
torilor merită să citim și cea de-a doua grupă de cuvirite 
(să mă ierte autorul dacă nu îndrăznesc să-i zic strofă): 


“În blocul nou, 

la amiază 

a născut 

nevasta ferarului. 

Vară. 

Puștiul bine-nfășat, 

tăcut 

Pe toti din ochi îi măsoară... 


Construind «poezia» în acest fel, poetul Aurel Rău a 
reușit un adevărat tur de forţă: din circa 85 de cuvinte, a 
realizat 60 de versuri. Inovaţie în arta poetică? (...) Citind 
această înșiruire de cuvinte, mi-am pus următoarele între- 
bări: sunt versuri? sunt! Din moment ce sunt scrise și 
apărute în Steaua și semnate de un poet care ne-a dat un 
volum bun - Mesteacănul - sigur că sunt versuri. Au ritm? 
Au rimă? Au și una și alta, rimează cuvântul patru cu opt, 
și cinci cu unsprezece. Bravo. Înseamnă că aceasta e 
poezie? Nu, nu cred că este — și iată de ce: 

În toată poezia noastră clasică, de la primii noștri poeți 
Văcărești și până la poeţii contemporani, n-am întâlnit 
asemenea «opere». Nici în întreaga poezie rusă și sovietică, 
nici în poezia universală. Stai, stai - o să-mi spună cineva: 
dacă în întreaga moștenire poetică nu există asemenea 

modele, nu înseamnă că poetul Rău nu putea face o ino- 
vaţie! Nu, am să-i răspund eu. Nu e inovaţie pentru că nu 
e poezie. Dovedește-mi, va sări prietenul, apărător al poetului. 
Poftim! Hai să transcriem prima strofă de jos în sus: 


Pe oraș 

festiv 

duelează, 

Cu săbii de fum 
două 

uzine. 

Suvoi pătimaș — veselia 
acum i 
se revarsă 

din geam, 

de sus. 


S-a schimbat ceva? Nu! Merge? Merge! Ei, vezi că am 
dreptate, zic eu. Tot așa de bine merg și restul vorbelor, în 
tocmai ca bilele unui abac. (...) 

Dacă ar fi numai această înșirare formală a cuvintelor, 
poate că nu m-aș fi oprit asupra acestei «poezii». Dar când 
cauţi cu tot dinadinsul să fii inovator, atunci mai cazi și în 
alte păcate. Preocupat numai de felul cum au să fie așe- 
zate, cum au să cadă accentele și cum au să sune cu- 
vintele din coadă, îţi scapă din atenţie tocmai conţinutul 
pe care vrei să-l torni în acest tipar chinuit (...).”. 


+ 


Realizări ale poeților clujeni“: „În numerele 2 și 3 ale 
revistei Steaua, rubrica de poezie dovedește un progres 
calitativ. (...) Cele două poezii ale lui Aurel Rău, Balada 
camionului și Balada chiaburului și a câinelui său, repre- 
zintă de asemenea succese ale poetului. Prima poezie, 
înfățișând goana impresionantă a unui camion pe drumul 
de ţară, lăsând mult în urmă cel mai ager buiestru, realizează 

o vie imagine de mișcare și sugerează astfel un crâmpei 
din transformările ce se petrec sub ochii noștri, sfâșiind 
«cu sfântă larmă» «al bucolicei veșmânt». Străbătută de un 
sarcasm usturător, cealaltă poezie fixează, într-un meda- 
lion de neuitat, respingătoarea figură a chiaburului. În 
acest scop, poetul a găsit un procedeu admirabil; ducerea 
unei paralele între chiabur și dulăul său, cu care se întrece 
în câinoșenie. Puse alături, cele două făpturi ne recheamă 
în amintire acel înfricoșător tablou din cântul XXV al 
Infernului lui Dante, în care cei doi tâlhari florentini. Agnolo 
și Cionfa, apar, unul sub un chip de șarpe, celălalt sub 
înfățișare omenească, după care se contopesc într-o sin- 
gură ființă, ca peste o clipă să-și schimbe rolurile. Cam în 
același fel, în poezia lui Rău, vedem, când chiaburul sub 
înfățișare canină, când câinele dezvăluind trăsături ale 
stăpânului său, când o singură creatură abjectă. Iată 
portretele lor paralele: 


Pe-amândoi alături dacă-i pui 
Cel din lanț la blană-i de aramă. 
Cel din casă are chip gălbui 
Parcă i-a născut aceeași mamă. 


lată-i acționând mânaţi de aceeași pornire animalică: . 
Țigănușul fuge galben stins 
Prin grădină. Vru o pară coaptă! 
Câinele-l alungă dinadins, 
Cu un par stăpânul mi-l așteaptă. 
Apropiindu-se de această viață tumultuoasă, poeții au 
făcut un pas înainte faţă de unele versuri ale lor destul de 
cenușii, publicate în numerele anterioare. (...)” 


* 

Steaua. Revista revistelor“*: „O realizare frumoasă este 
poezia lui A. Rău: Balada camionului. Este emoţionantă 
imaginea centrală, simplu zugrăvită: în urma camionului 
cumpărat de colectiviști aleargă un călăreț — replică dată 
parcă acelui cavaler de ordine cu basma în prăjină care 
voise odinioară să deschidă calea primei locomotive, galo- 
pând înaintea cei. 

A doua baladă a lui A. Rău cheamă oamenii muncii la 
vigilenţă, confruntând chiaburul cu dulăul din ograda 
acestuia. 

în Gazeta literară, criticul D. Micu a apreciat calitățile 
artistice ale baladei. Noi obiectăm neadâncirea temei: lupta 
de clasă este mult prea complexă ca să ne mărginim a o 
prezenta prin imaginea propusă de poet, oricât de năz- 
drăvan ar fi patruped metamorfozat. 

Poetul Ion Brad adaugă la lista realizărilor pozitive 
poezia Unul din mai multe mii, evocare patetică a unor 
fapte trăite, care se încheie cu următoarele versuri: 


Tu dă-mi tărie-n ceasurile grele 
Şi ia-mă ca să-ți fiu ostaș cinstit, 
Tu, inima și mintea țării mele, 
Tu, bratul neînvins, Partid iubit! 


A.E. Baconsky publică două poezii care arată că s-a 
hotărât să rupă cu tradiţia temporarelor alunecări indi- 
vidualiste ce s-au transmis odinioară și colegilor săi din 
Cluj. 

Prima, Veghe de noapte aduce un elogiu sensibil și cald 
realizărilor patriei noastre precum și o invectivă violentă 
la adresa «foștilor», cu referiri biblice: 


Nici unul dintre arborii ce cresc 

Nu are crengi la noi, atât de groase 
Să vă înalte stârvul tâlhăresc 

Cum pe luda-n moarte înălțase. 

Păcat că poezia este prea amorfă și ideile sunt deșirate 
pe multe versuri inutile, parcă ar fi suferit mitica operaţie 
pe patul unui Procust antiliric. 

A doua poezie Omul și fiarele utilizează mai fericit pro- 
cedeul din ultima baladă a lui Rău, încheindu-se sar- 
castic: . 


Sunt contemporan cu oameni.:fiare 
Si-n Wall-Street când ei visează foc 
Eu visez menajeria mare 

Ce-i va strânge mâine la un loc. 

A. Gurghianu publică cel mai mult în aceste două numere. 
Caietul cu însemnări din biblioteca uzinei arată cum, în 
rândul clasei muncitoare, se aprinde interesul de a studia 
clasicii. Poezia În blocul nou, slăvește ridicarea nivelului 
de trai din patria noastră. Poezia Lupul din Coreea schi- 
țează portretul odiosului Li-Sin-Man, metaforizat în lup-de- 
ment. Patosul demascator impresionează și imaginile sunt 
pregnante. Tragem însă concluzia că în toate poeziile din 
aceste numere personificările sunt luate mereu din lumea 
animalelor care toate sunt îmbolnăvite de către poeti: 
câinele lui Rău dă semne de turbare, lupul lui Gurghianu 
este descreierat și dement, iar monștrii preistorici ai lui 
Baconsky sunt atinși de o molimă înfiorătoare. Credem că: 
persistarea poeţilor clujeni în incinta acestor simboluri 
este periculoasă. 

Altă poezie a lui A. Gurghianu, Creșa, este plină de o 
caldă duioșie, pictând iscusit momente din viața copiilor 
patriei noastre. Cu subtilitate și cu argumente adecvate 
vârstei celor cărora li se dedică poezia, este transmis 
sentimentul luptei pentru pace: 


Dar voi jucaţi-vă în pace; 

Le vom opri, 

De bună seamă, 

Așa cum Făt-Frumos răpus-a 

Pe zmeu 
La podul de aramă. 


Dormiţi în paturile albe 
Copii, 
Şi n-aveţi nici o teamă. 


Notaţiile zugrăvind jocul copiilor sunt deosebit de gingașe: 


Ia uită-te ce lin mai zboară, 
Și-un râset 

lute se-nfiripă, 

Dar vezi că, din senin, 

Ești gata 

să plângi în fiecare clipă, 
O, trece râul — nu-i prea mare! 
Un flutur mic te fură 

Parcă “` 

Îl poți ajunge? 

Ia, încearcă. 


Poezia aceasta este frumoasă și după o asemenea creație 

ne putem face o idee justă asupra posibilităților poetului. 

Tot despre copii mai scriu Victor Felea și Leonida Neamţu, 

o lirică duioasă și colorată. Ultimul dovedește progrese 

rapide - depășind nivelul lucrărilor date anterior publi- 
cităţii: 


O să plecaţi de-aici, dar eu voi însoți pe fiecare 

Si asta e o fericire pe al timpului răboj să-nsemn 

A voastre căi care vă poartă spre generații viitoare, 

Lăsând din timpul meu chemarea şi-al tinereții lui îndemn. 
(Din tabăra pionierilor, nr. 4) 


Cealaltă poezie a lui Victor Felea, Inovatorul, este cenușie, 
cu idei estompate de un vers declarativ. Cu toată buna 
intenţie — încadrată în noile eforturi ale redacţiei - poezia nu 
reușește să zugrăvească sufletul eroului propus. Versuri ca: 

Cea dintâi izbând-a tinereții! 
Timp învins, produsele cu mia... 
Inceput. Un dar adus vieții etc. 


seamănă cu hilarele fraze ale eroului dickensian, dl. Jingle. 
Finalul cade într-o albă formă de manierism - saluta- 
rismul, i-am zice. Slavă vremii! Salut... etc., sunt șabloa- 
nele perimate, ce trebuie părăsite de poeţii clujeni”. 


* K 


Întâmplări dintr-un poem... fără poezie”: „Întâmplări din 
marea răscoală se intitulează poemul apărut nu demult la 
ESPLA în care Mihnea Gheorghiu și-a propus să evoce 
unele evenimente semnificative din istoria răscoalei poporu- 
lui sub conducerea lui Tudor Vladimirescu. Înfăţișând în 
creaţia sa asemenea momente, poetul avea datoria să 
dezvolte în imagini vii, plastice, marile probleme ale epocii, 
oglindite în viaţa și în conștiința oamenilor. Autorul, însă, 
inspirat după cum mărturisește el însuși de «o zicere din 
vremi de vitejie» a «Logofătului Ion» se transformă într-un 
simplu grămătic ce aşterne pe hârtie povestea intâm- 
plărilor din vremea marii răscoale a lui Tudor. [...) 

Supărătoare este de asemenea introducerea în poem a 
unor întregi fragmente alese, nu culese, — din diferitele 
balade populare pe care autorul nu le prelucrează, ci le 
amestecă într-un mod, să-i zicem... original; versuri ale 
unei balade ori ale unui cântec de revoltă etc. Poetul s-a 
folosit de aceste versuri pentru a zugrăvi caracterul popular 
al figurii lui Tudor și al răscoalei sale:. «Plugulețul meu 
nebun / Cum te prefăcuși în tun!» sau mult mai cunoscuta 
baladă: «În oraș la București / pe-la curțile domnești!/ Și 
cășile boierești». Versurile populare, deși de o valoare lite- 
rară incontestabilă, devin cu totul inutile în ansamblul 
poemului, fiindcă ele sunt urmate de lungi și greoaie 
digresiuni prozaice: «În zori de zi, când iasă-n tarini plugul, / 
Iar după el cu mâna noduroasă / Rumânu-n brazde...». 

De altfel, Mihnea Gheorghiu cu aceeași libertate cu 
care folosește versul popular își însușește frânturi de versuri 
din Eminescu... «Pe Tudor îl așteaptă la un semn / Să sară 
toți in scările de lemn» (...) sau imagini din alți poeţi: «Iar 
pământul doarme și tresaltă / Ca un sân frumos de fată 
mare» (Goga). (...) 

Întâmplări din marea răscoală rămâne în ansamblul ei 
o lucrare care, chiar dacă cuprinde un număr de versuri 
corecte, nu satisface exigenţa maselor de cititori din ţara 
noastră.” 


+ 


Critică la mir®: „În ultimul număr al Contemporanului, 
tânărul critic Gh. Achiţei se ocupă de poemul lui Mihnea 
Gheorghiu, Întâmplări din marea răscoală, într-un articol 
intitulat, ironic și definitiv, Întâmplări dintr-un poem... fără 
poezie. Titlul atrage atenţia deoarece pare a sintetiza o 
concluzie, la care cititorul se așteaptă să ajungă parcurgând 
argumentele recenzentului. Să le vedem. [...) 

Cum, adică, poemul nu-i bun de nimic? Nu, ne răspunde 
recenzentul. Ne-ai dovedit aceasta? - îl întrebăm. Nu, 
n-am dovedit, dar nu e bun! 

Numai că exigenţa cititorilor, pe care o invocă tov. 
Achiţei pentru a deveni invulnerabil, se exercită și asupra 
articolelor de critică. Un articol în care se spune «fără 
poezie», «stil arhaic», «supărătoare, greoaie digresiuni pro- 
zaice», «neputând crea atmosfera», etc. etc., nu poate obţine 
scutire de argumentaţie! Cât despre exemplificări... Dintr-o 
carte întreagă se citează câteva versuri alese pe sprân- 
ceană. Nu se găseau, oare, și versuri frumoase, realizate? 
Și, apoi, ce este și cu «versurile corecte». Își închipuie tov. 
Achiţei că există un singur poet care i-ar mulţumi pentru 
o asemenea complimentare? 

N-am intenţionat să analizăm poemul Întâmplări din 
marea răscoală. Este de datoria criticii s-o facă. Am voit, 
doar, să ne spunem cuvântul în privinţa sistemului de 

critică la mir, care execută lucrări literare în câteva fraze, 
fără argumentare și, deci, fără răspundere.” 


se 


Cărți care evocă trecutuk”: „Poziţia negativă a tov. Gh. 
Achiţei în paginile Contemporanului se datorește unei neîn- 
ţelegeri. Autorul «întâmplărilor» nu și-a propus un poem 
despre Tudor Vladimirescu ci, prin gura unui om simplu, 
care pornește de la o amintire — o inscripţie veche, arătată 
de dascăl — să învie câteva momente caracteristice și semni- 
ficative pentru epocă. De aceea apreciem că Tudor nu se 
află în centrul poemului - ca personaj principal al lui — 
trebuie să fie privită ca o constatare și nu ca o imputare 
faţă de o deficiență a lucrării. (...) 

Prin urmare, chiar dacă Tudor nu apare ca personaj 
literar în nici un episod, cititorul încă află elemente care 
să-l orienteze asupra dragostei cu care-l înconjurau și-l 
urmau pe sluger răsculații din 1821. Putem spune chiar 
că Mihnea Gheorghiu a contrazis întrucâtva spiritul lu- 
crării sale, în acele episoade în care a fost preocupat să-l 
transforme pe Tudor în personaj principal al acţiunii. În 
cele mai multe episoade avem de-a face, în adevăr, cu 
povestiri despre întâmplări disputate în aparenţă: inter- 
venţia salvatoare a haiducilor într-un sat unde năvăliseră 
oamenii domniei pentru strângerea birurilor și începuseră 
a chinui ţăranii (Cumplita osândire); răscoala unui sat și 
uciderea boierului care jefuise și cotropise pământul moș- 
tenit de ţărani, care după asemenea faptă pleacă la munte 
și se fac haiduci (Soroculjalbelon); adunarea haiducilor la 
Mănăstirea Tismana și hotărârea lor de a-l sluji pe Tudor 
(Coboară haiducii) etc. înţelegem din astfel de întâmplări, 
că în ţară e frământare, vedem cine se mișcă și împotriva 
cui, și mai ales, avem imaginea ţării care se strânge în 
jurul lui Tudor (...). Mai întâi vestea din primele trei versuri, 
dată de povestitorul, care parcă nu-și mai poate stăvili 
entuziasmul și izbucnește în cuvinte hiperbolice, potrivite 
stării lui sufletești: 

Strângând sub geană fulgerul năprasnic 
Pandurul azi Stambulul îl înfruntă 
Și pravila Divanului slugarnic. 


După care, firesc, recurge la doină — mai aptă să exprime 
toată gama de sentimente ce-l copleșesc pe acest om simplu, 
comentatorul liric al întâmplărilor: 


Foicică de mohor 

mult mi-e foc 

și mult mi-e dor 

să mă sui la munte-n zori 
să prind fulgerul din nori 
iar de-acolo din-nălțime 
să-l arunc în ciocoime. 


Doinei de voinicie îi urmează un cântec închinat lui 
Tudor, după care, abia, urmează istorisirea faptelor; des- 
crierea pe care o face un om de rând, uimit de ce vede și 
aude și anume, proclamația istorică a lui Tudor Vladimirescu 
adresată ţării întregi (...). 

Recunoaștem cu ușurință atmosfera cântecului popular 
oltenesc: 


Foaie verde măghiran 
M-a făcut mama oltean 
Puișor de craiovean 


pe care Mihnea Gheorghiu, așa cum a procedat și în alte 
numeroase pasaje ale Întâmplărilor, cu alte cântece popu- 
lare, l-a prelucrat cu iscusinţă, integrându-l în lucrarea 
sa. (...) Nu e mai puțin adevărat că tocmai aducând în 
unele episoade anumite scene din viaţa lui Tudor, pe când `’ 
era parucic în armata rusească, sau din întâmplările cu 
căpitanii Iordache şi Macedonski, redând - slab - com- 
plotul eteriștilor, Mihnea Gheorghiu a schimbat planurile 
povestirii sale și a putut lăsa impresia că urmărește să 

studieze ca personaj principal al acţiunii pe Tudor. De aici o 
discontinuitate, vizibilă mai puţin la început, (cap. Pandurii) 
și mai mult în ultimele capitole (...). 

Alături de această slăbiciune a construcției, trebuie să 
adăugăm că apelul la limba cronicarilor, în care sunt 
__ scrise Întâmplările, îngreuiază în mod real lectura (...). Cu 
atât mai mult e nepotrivită limba utilizată de Mihnea 
Gheorghiu, cu cât povestitorul său nu ne e contemporan. 
(...) Puse în cumpănă calităţile — din care am semnalat 
doar unele în rândurile de mai sus - cu slăbiciunile, nici 
ele mici, este neîndoios că primele atârnă cu mult mai 
greu, sunt dominante în volumul Întâmplări din marea 
răscoală, care trebuie astfel socotit, contrar spuselor tov. 
Gh. Achiţei, ca o carte valoroasă.” 


* 


Scrisul Bănățeanst: „Ultimele două numere (nr. 2 şi 3 — 
1954) ale Almanahului scriitorilor bănățeni, dovedesc o 
preocupare mereu crescândă a redacţiei pentru îmbu- 
nătăţirea calităţii materialelor, preocupare ce se vădește 
mai ales în sectorul de proză, susținut de scriitori talentați 
ca: Ioniţă Marin, Mircea Șerbănescu, Radu Theodoru - și 
în cel de critică, care s-a înviorat mult prin publicarea 
notelor polemice. Mai puţin se poate vorbi însă de o ase- 
menea preocupare la poezie, în care se manifestă încă 
neajunsuri vechi (...). 

Trebuie apreciată însă strădania tinerilor poeţi bănă- 
teni de a aborda teme de actualitate. Așa, de pildă, Leonard 
Gavriliu semnează o izbutită poezie antiimperialistă, în 
care este redat «necazul unui bancher american»: 


(...) Stai în jilt și-ți sugi absent luleaua 
Şi, ca din senin, îți pică vestea: 
Pace-n Vietnam. În Laos pace! 

Si-n Cambogia-n jungla deasă, 

Tunul, fiară de oțel, va tace! 

„„„ Stă bancheru-n jilt cu fața trasă, 
Gândurile i se-ncâlcesc ca ata 

Și ochi reci ca banu-n pleoape strânge, 
Pacea asta îi scurtează viața! (...). 


Cu sensibilitate și gingășie Sanda Theodoru zugrăvește 
viața apăsătoare dar și optimismul poporului japonez, 
aflat în stăpânirea asupritorilor yankei, sub forma unui 
cântec de leagăn, pe care o mamă japoneză îl cântă fetiţei 
sale: 


Dormi somn de floare mică 
Plăpândă și ușoară 

Îţi plânge mama soarta 

Și noaptea plânge-afară. 


Vei fi și tu odată 
Vândută-n ceainării, 
Lipsită ca și mine 

De flori și bucurii? (...). 


O, nul... Ti totdeauna 
Vei râde bucuriei 

Si tu nu vei cunoaște 
Miasma ceainăriei... 


Găsim în aceste numere și poezii care încearcă să 
zugrăvească viaţa nouă a oamenilor din patria noastră. 
O poezie a lui Al. Jebeleanu, de pildă, vorbește despre 
faptul că muncitorii merg azi la odihnă în stațiuni 
balneo-climaterice unde altădată își omorau plictisul 
exploatării: 


La Buziaș m-am întâlnit cu voi 
Prieteni de la strung, de la cuptoare. 
Pământul bănăţean vă dă-n șuvoi 
Apele-i adânci, vindecătoare. 
(La Buziaș) 

Poezia Primăvara de Gabriel Manolescu abordează o 
teină actuală și importantă: ajutorul dat ţărănimii noastre 
muncitoare de către muncitorii din uzine. Este zugrăvită 
aici frământarea sufletească a unui tânăr muncitor care 
dorește să meargă la ţară împreună cu tovarășii săi, dar 
fiind căsătorit de scurtă vreme, gândul plecării îl cam 
îngrijorează, cu atât mai mult cu cât nu știe cum va 
suporta el și soţia lui, prima lor despărţire. Situaţia se 

„rezolvă însă până la urmă în chip fericit: soţia îl anunţă că 
și ea va pleca împreună cu el. 

Gavril Mălai închină o poezie soldatului sovietic elibe- 
rator, A. Dumbrăveanu publică, printre altele, o poezie de 
dragoste (Liliacul alb) etc. Poeziile În câmp, de Al. Jebeleanu, 
Atacul de la Căârlova de Gh. Popiţi, Balada lui Mitru Opincaru 
de Pavel Bellu, Târgul de la Caransebeș de C. Miu-Lerca 
se opresc asupra unor momente din trecutul întunecat de 

"exploatare în care s-a zbătut poporul nostru. Toate abun- 
dă însă de neclarităţi și confuzii. În Balada lui Mitru Opincaru, 
autorul nu reușește să zugrăvească figura curajosului 
opincar, devenit erou de baladă. Firul povestirii înaintează 
greu, chinuit, poticnindu-se adesea de exprimări neclare (...). 

Fragmentul Târgul de la Caransebeș abundă în dia- 
lectalisme, care uneori fac inaccesibilă lectura. (...) Excep- 
tând poezia Primăvara de G. Manolescu, care este străbă- 
tută de un suflu mai vioi, mai sprinten, în majoritatea lor 
celelalte poezii din aceste numere ale Scrisului Bănățean, 
se află la o temperatură destul de scăzută. Corecte şi 
molcuţe, ele evocă imaginea unui pegas fără aripi, blând 
și sătul, care-și rumegă liniștit grăunţele. Însă într-un 
asemenea spirit lipsit de însufleţirea și entuziasmul proprii 
tineretului (și mai toţi poeții de la Scrisul Bănățean sunt 
tineri), nu se pot scrie decât poezii care te lasă indiferent, 
departe de a te emoţiona, înflăcăra sau convinge de cele 
spuse. 

Poezia Lingurarii, de altfel frumos scrisă, a tânărului 
poet Rusalin Mureșan, este inspirată din viaţa ţiganilor. 
Această poezie, urmând altora de același fel publicate prin 

diferite reviste și de alţi tineri poeţi, ne amintește de un 
fenomen petrecut nu demult în lumea literară. Până de 
curând unii tineri poeţi de la Tânărul scriitor, Almanahul 
din Cluj, Scrisul Bănățean și de la alte reviste, aflători în 
căutarea unor teme deosebite, originale și cu adevărat 
«poetice», își opriseră pegasul în păduri și poieni, unde își 
dădeau întâlniri cu haiducii baladelor noastre, întreţineau 
dialoguri isteţe cu flintele și natura și adesea se închipuiau 
ei înșiși niște aprigi haiduci, care-și arătau vitejia prin 
chiuituri sau cântece, potrivite după versul popular. Cu 
sau fără voia lor, ei evadau de fapt din realitatea ce li se 
părea unora prea obișnuită și prea puţin «poetică». Dar 
odată trecută această «modă literară», se pare că una nouă 
începe să-i urmeze: locul «temei haiducești» i-a fost luat 
de o temă nouă - la fel de pitorească - viaţa ţiganilor, 
despre care ascris Nicolae Labiș (Rândunica albastră, 
Viaţa țigănească), Emilia Căldăraru (Țiganca) și acum în 
urmă Rusalin Mureşan. Nu că n-ar fi interesant să se 
scrie și despre viaţa ţiganilor, dar de fapt apariţia atâtor 
poezii despre ţigani nu este decât tot o cântare cu tot 
dinadinsul a unor teme pitorești, tot un soi de evadare din 
mijlocul faptelor obişnuite ale realităţii noastre [...).” 


* 


Iaşul literar”: „Terminând lectura numărului 2 al revistei 
Iaşul literar, cititorul rămâne cu un sentiment de satis- 
factie. E incontestabil succesul obținut de redacția revistei 
prin materialul variat și interesant al numărului de față, a 
cărui tematică este legată strâns de activitatea și lupta 
partidului. 

Poetul George Lesnea, într-un vers sincer și robust, 
înflăcărat de patosul dragostei și recunoștinței față de 
partid, ne înfățișează în imagini artistice simple și cuprin- 
zătoare, legătura incontestabilă a partidului cu masele 
muncitoare și cu pământul patriei noastre: 

Partidul e-n toate. E-n cele ce sunt 

Şi-n cele ce mâine vor râde la soare, 
E-n holda întreagă și-n bobul mărunt, 
E-n pruncul din leagăn și-n omul cărunt, 
E-n viața ce veșnic nu moare. 


Pe măsura specificului talentului lor, Andi Andrieș în 
poeziile Livezile de mâine, Împreună şi Constantin Scripcă 
(Mulţumire partidului, Iubire și cântec, Cu noi e partidul) 
scriu versuri străbătute în cea mai mare parte de o emoție 
autentică. (...) | 

Mihai Novicov, într-o bucată în proză intitulată Nașterea 
cântecului, ne înfățișează scene emoţionante din viaţa 
comuniștilor ilegaliști închiși la Doftana. [...) Sunt impre- 
sionante scenele prin care ni se arată hotărârea de a lupta, 
spiritul de sacrificiu pentru o cauză nobilă, unitatea morală 
a comuniștilor din închisoare și din afara închisorii, încre- 
derea în izbânda luptei lor, care le permite să creeze chiar 
în momente de grea cumpănă cântece vesele cum e cu- 
noscutul: 


Hai, trece, trece, trece 
Doftana azi petrece, 
Doftana azi petrece, 
Iar noi ne-nveselim. (...) 

revuistic, analitic 


Patru ar fi principalele teme și atitudini epice promo- 
vate în volumele editate în 1954 de ESPLA, Editura Tine- 
retului și Editura militară: glorificarea trecutului de luptă 
al poporului cu accent pe clasa muncitoare și ilegaliști, 
glorificarea actualităţii socialiste (cu accent pe sat, uzină, 
dar şi pe alte medii cum ar fi, de pildă, cel maritim), critica 
rămășițelor burghezo-moșierești și critica imperialismului 
anglo-american. Să concretizăm: 

Proza de inspiraţie istorică: Mitrut al Joldii, vol. 2 de C. 
Ignătescu; un autor prolific, care a publicat în acest an 
alte două volume de nuvele și povestiri: Vijelie-n sus pe ii 
și Zile învolburate, Lanţuri, vol. 4 de Ion Pas, Clocote (A.G. 
Vaida), Brazdă și paloș (Radu Theodoru), Cantemiriștii 
(Cella Serghi), Sub pajura împărăției (Tiberiu Vornic), Cucuietul 
(nuvelă), Al. Jar, Oamenii nu vor să moară, nuvele, (Maria 
Arsene), Povestiri din anii grei (A.G. Vaida), Jurnal de front 
şi Urmele (schiţe), ambele de H. Zincă. 

Romanele transformării socialiste a satului, orașului 
etc.: Bărăgan, vol. I (V. Em. Galan), Pasărea furtunii (Petru 
Dumitriu), Floarea vieţii (Aurel Mihale), Lenţa (nuvelă) și În 
orașul de pe Mureș (roman) — ambele de Francisc Munteanu, 
Rădăcinile bucuriei (Ieronim Şerbu), Casa apelor (Maria 
Vlad). Mult mai multe sunt volumele de nuvele, schiţe și 
povestiri pe aceeași temă: E. Camilar - Livezile tinere, 
Traian Coşovei — Sub cerul liber, Gh. Dorin - Directorul 

nostru, Ana Lungu - Boabele de grâu, Zaharia Stancu — 
Florile pământului, Nicuţă Tănase — M-am făcut băiat mare, 
N. Jianu - Filonul 25, Petru Vintilă - Ciobanul care și-a 
pierdut oile ș. a. 

Mai puţin reprezentate editorial sunt celelalte teme; 
de pildă așa-numitele „rămășiţe” ale moralei mic-burgheze 
„sunt satirizate, după cum am aflat deja, de tânărul prozator 
Ștefan Luca în volumul de schițe Cișmele de noroi. Aceleași 
atitudini: ridiculizare, satiră, critică și în romanele Gură de 
lup (I. Ludo) și J.B.C. trece Cortina (Sergiu Fărcășan) care 
completează galeria personajelor prozei realist-socialiste și 
cu acela al dușmanului extern: imperialistul. 

Să reținem și cele câteva apariții editoriale mai puţin 
atinse de șablonul ideologizant: romanul de aventură Toate 
pânzele sus de Radu Tudoran și scrierile lui M. Sadoveanu: 
Muncitori și păstori, Aventură în Lunca Dunării, Istorisiri 
vechi și nouă. 

Dacă numărul poeţilor publicaţi în revistele din 1954 
este cu mult mai mare decât al celor publicaţi de edituri, în 
privinţa prozatorilor diferenţa nu este atât de evidentă. De 
pildă, în cursul anului, în Viaţa românească“ au publicat: 
Mihail Sadoveanu, Petru Vintilă, Haralamb Zincă, Nicolae 
Ţic, Cezar Petrescu, Marin Preda, Francisc Munteanu, Aurel 
Mihale, Sonia Larian, Sütö Andras, Anton Breitenhofer, 
Nina Cassian, Al. Cazaban, Radu Cosașu, Gh. Dorin, Petru ` 
Dumitriu, V. Em. Galan, Domokos Geza, Al. Jar, Iosif Petre, 
Ștefan Luca, Sergiu Fărcășan și Camil Petrescu. 

Aceleași și alte nume de prozatori vehiculează Gazeta 
literară’: Al. Jar, Eusebiu Camilar, Nicuţă Tănase, Ion 
Pas, Liviu Bratoloveanu, Ion Băieșu, Petru Vintilă, Francisc 
Munteanu. 

La Cluj, în Steaua”? cititorii puteau citi alte proze de: 
Petru Dumitriu, Eusebiu Camilar, Horvath Imre, Dumitru 
Popescu, Grigore Beuran, Mehes Gyorgy, Pavel Aioanei, 
Kovacs Balint, Teofil Bușecan, Nagy Illona, Teodor Tanco, 
Tamas Gaspar, Dumitru Mircea, Dumitru Radu Popescu 
și Vasile Albu. 

Ce proze tipărite în volum sau în presă rețin atenţia 
criticilor literari? Întâi se remarcă numărul mic al prozelor 
comentate. În Steaua“5, de pildă: doar două romane re- 
cenzate (de Zaharia Stancu și Petru Dumitriu) și un singur 
studiu pe marginea fenomenului epic din epocă. 

La Contemporanul'* situaţia este mai bună: sunt co- 
mentate scrieri de Remus Luca, Ion Călugăru, V. Em. Galan, 
H. Zincă, M. Sadoveanu și S. Fărcășan. O imagine mai 
închegată despre proza anului găsim în Gazeta literară" 
și Viaţa românească. În săptămânalul Uniunii Scriitorilor 
la rubrica regulată de cronică literară sunt comentate 
scrieri de Tiberiu Vornic, V. Em. Galan, Maria Vlad, Petru 
Dumitriu, Dumitru Almaș, M. Sadoveanu, Sütö Andras, 
Sergiu Fărcășan, Francisc Munteanu și Ion Pas. 

În Viaţa românească prozatorii comentaţi în note, recenzii 
și cronici literare sunt: V. Em. Galan, Petru Vintilă, S. Podină, 
Francisc Munteanu, Remus Luca, Petru Dumitriu, Nicuţă 
Tănase, Sütö Andras, C. Ignătescu, I. Ludo și Radu Theodoru. 

Aceste enumerări și cele din note impun o concluzie: 
prozatorii cu cea mai mare frecvenţă în coloanele revistelor 
(comentarii critice, creaţii proprii) sunt, cu excepţia lui 
Petru Dumitriu, Sütö Andras și Petru Vintilă, nume noi în 
curs de afirmare: V. Em. Galan, Remus Luca, Francisc 
Munteanu, Ștefan Luca, Nicuţă Tănase. Ei sunt, de altfel, 
prozatorii de succes al anului, care au dat un conţinut 
valabil, mulţumitor, prozei realist-socialiste. Pentru că 
despre ultimii trei autori am scris în capitolul destinat 
tânărului scriitor, în paginile următoare îi vom menționa 
mai rar, pentru a zăbovi asupra altor formule și orientări 
epic asupra cărora s-au aplecat criticii literari. 


Ana Selejan 
Proza luptei de clasă în uzine și la sate 


A aborda problema luptei de clasă în principalele ei 
domenii de manifestare: agricultură și industrie, însemna, 
pentru artistul vremii, a cobori în chiar inima actualității — 
corolarul tematic suprem al metodei realist-socialiste. Din 
câte mi-am dat seama, problema luptei de clasă — o rea- 
litate în curs de ascuţire — demascarea, înfruntarea și 
învingerea dușmanului (chiabur, sabotor) de către ele- 
mentele comuniste înaintate - opera, prin imaginile, 
situaţiile și personajele create, să aibă un mesaj artistic 
clar: îndemnul la vigilenţă continuă, la ură pentru dușman 
și la atașament faţă de valorile pentru care luptă „eroii” 
pozitivi. 

Schema era bine cunoscută scriitorilor, care o umpleau 


cu fapte literare mai mult sau mai puţin originale și eficiente - 


din punct de vedere educativ. Măsura catharsis-ului, a 
originalității și a adecvării ideologice dintr-o operă, a dat-o, 
după cum știm, critica literară, cea care a aplicat cu 
consecvență grila receptării realist-socialiste asupra lite- 
raturii vremii, dezvăluind procentul de valabilitate a sche- 
mei, într-o operă sau alta. 

Trebuie să precizăm că potenţialul de expresivitate literară 
a luptei de clasă de la sate, cu întreg cortegiul de repere 
prestabilite: chiabur — ţăran sărac — președinte de colectivă — 
secretar de partid - alianţa dintre clasa muncitoare și 
țărănimea muncitoare — tractoriștii tractoriste, cămin cul- 
tural, cârciumă etc. pare să fi fost mult mai mare decât cel 
din mediul muncitoresc. Astfel, despre problemele sabo- 
tajului din acest sector, despre victoria comuniștilor asupra 
„rămășițelor reacționare” s-a scris un singur roman: Rădă- 
cinile bucuriei de Ieronim Şerbu. 

Să reținem câteva coordonate ale cărţii din cronica 
literară a lui Mihai GAFIŢA publicată în Gazeta literară nr. 

25: „Romanul lui leronim Şerbu Rădăcinile bucuriei poves- 
tește despre muncitori. (...) Cu acest prilej, ni se dezvăluie 
conflictul cărţii în care sunt angajate personajele din 
Rădăcinile bucuriei, un conflict real, de clasă. În fabrica 
«Laminorul roșu» s-a menţinut un inginer sabotor, Bogdan, 
lă conducerea secţiei cheie, aceea a laminoarelor. Om abil, 
și de altfel priceput în meserie, Bogdan a izbutit să adoarmă 
vigilența destoinicului — o vreme - director, Ion Medrea: și 
a izbutit să o facă tocmai pentru că a uzat de ceea ce 
atingea mai mult de sufletul lui Medrea: disciplina în 
muncă, respectarea planului. (...) Aici se întâlnesc și încep 
să coincidă interesele lui Bogdan de a da producție scă- 
zută, cu greșelile lui Medrea care menţine o asemenea 
«disciplină», încât ajunge să frâneze inițiativele și inovațiile 
din masă, să gâtuie critica de jos, să se rupă treptat de 
colectiv. (...) 

Perfida mașinaţie a lui Bogdan, posibilă numai cu un 
director ca Medrea, începe să fie periclitată și să sară în 
aer, odată cu venirea în uzină a doi oameni, care alcătuiesc 
un ferment viu, polarizând repede în jurul lor energiile 
neutilizate ale colectivului. Aceștia sunt: Vasile Sitaru, 
secretarul comitetului de partid, întors de la niște cursuri, 
și inginerul Ștefan Moroianu, mutat aici la cererea sa, în 
urma unei întâmplări dramatice de dragoste. (...) 

Cei doi eroi, tocmai prin faptul că declanșează acțiunea 
și ajung să devină centrul ei, sunt eroii principali. Romanul 
Rădăcinile bucuriei are deci și meritul de a contura eroi 
aparţinând clasei muncitoare, cum e Sitaru, sau atașați ei 
cu tot sufletul, cum e tânărul inginer Ștefan Moroianu. 
Alături de ei, în jurul lor, se strâng numaidecât oameni 
capabili ca maistrul Petru Duna, muncitorii secției: Andrei 
Tăutu, Ilina Mărcuș, Tinca Lupului, Ion Stoica, Nicolae și 
Eftimie Stanciu, sau ca inginerul șef Vozianu. Ne rămâne 
în minte la lectura romanului dragostea caldă, simplă, 
dintre utemiștii Ilina și Andrei, timiditatea lor naivă, cu- 
rată, (...); capacitatea lor de eroism este sugerată în încer- 
carea plină de curaj a lui Andrei de a salva mașinile 
într-un moment greu (...). 

Toate acestea sunt semnificative pentru conturarea 
chipurilor de oameni noi, formaţi în procesul de consti- 
tuire a socialismului. Autorul s-a preocupat să arate că 
viața oamenilor, deci a eroilor săi, cuprinde mai multe 
fapte decât cele ce se petrec în opt ore de muncă la uzină, 
El a urmărit de aceea pe eroi în viaţa lor personală, în 
' familie. (...) Cităm, de exemplu, episodul privitor la căs- 
nicia lui Medrea. Datorită temperamentului său, el a înfrânt 
în soţia sa orice elan creator, ceea ce întărește și mai mult 
în cititor convingerea că acest director a alunecat pe o 
pantă greșită, de pe care însă poate exista o întoarcere 
numai pentru că fondul său cinstit, dragostea sa de muncă, 
n-au fost alterate de orbirea ce l-a cuprins. (...) 

Tot în acest cadru, trebuie să vorbim despre faptul că 
autorul a deschis puţine porţi de înţelegere asupra felului 
cum se realizează într-o uzină legăturile între organizația 
de partid și masa muncitorilor, a felului cum organizarea 
oricărei uzine socialiste contribuie la antrenarea și mobi- 
lizarea responsabilităţii tuturor. De exemplu, în cele peste 
patru sute de pagini ale cărții, corespunzând unui interval 
de timp de mai multe luni, comuniștii și în special Sitaru 
au fost lipsiţi de posibilitatea de a-și analiza munca, de 
a-și discuta problemele destul de numeroase. (...) 

Încheiem cu două observaţii mai de amănunt, dar nu 
lipsite de importanţă. Una privind felul cum autorul intro- 
duce în scenă personajele, avertizând pe cititori cu cine 
au de a face: el alcătuiește câte o scurtă caracterizare, 
care cel mai adesea anticipează asupra evoluției lor. (...) 

A doua observaţie privește unele neglijenţe de limbă, 
de construcţie a frazelor, de redare a vorbirii eroilor. În 
general, Ieronim Şerbu ar trebui să acorde mai multă 
atenţie muncii asupra textului. (...) Rădăcinile bucuriei, 
situându-se pe linia preocupărilor mai vechi ale autorului, 
de a zugrăvi lumea și problemele muncitorilor din uzine, 
aduce în activitatea sa o realizare care marchează un 
incontestabil pas înainte”. 

Si acum să intrăm în ambianța prozei transformării" 
socialiste a agriculturii și să aflăm ce opere, de ce și cu ce 
note, au promovat examenul în faţa criticilor literari. 

Să începem cu primul volum al romanului lui V. Em. 
Galan Bărăgan, comentat încă de la publicare în foileton 
la Viaţa românească, de Mihail GAFIȚA“S în două ample 
cronici literare din care reținem câteva idei: „Filip e noul 
director al fermei de stat Lespezi din balta Dunării, despre 
care povestește noul roman al lui V. Em. Galan, Bărăgan; 
ceilalţi doi sunt: Prodan, mecanic vechi la fermă și Cârstei, 
vizitiul. Toţi trei, comuniști. Singurii comuniști din fermă. 
Împrejurarea e grăitoare pentru întreaga desfășurare a 
acestui volum al Bărăgan-ului. Întâlnim de-a lungul ro- 
manului numeroși «șobolani» mai mari sau mai mici, stârniți 
din caldele și îimbelșugatele culcușuri unde se oploșiseră 
și striviţi apoi de Filip și tovarășii săi. (...) 

Firește, e o:imagine literară. Dar ea vorbește despre o 
realitate care, în acea toamnă a anului 1948, când se 
petrece acţiunea, se prezenta încă mai dramatică. Un sat 
în care chiaburii și uneltele lor se înscăunaseră ca pe 
moșii proprii, înlăturând din treburile obștești pe oamenii 
cinstiţi ca Dincă Glorovan; o fermă încăpută pe mâna 
unor speculanțţi și învârtiţi de felul lui Calistrat Răghină, 
Tit Horuţiu, Guy Vasilescu. Rezultatul: mii de pogoane, 
care ar fi putut da ţării hrană în vremea secetei, rămase 
necultivate; inventarul fermei, avutul poporului înstră- 
inat, ajuns pe mâna moșierilor reacţionarilor sau, pur și 
simplu confiscat de chiaburi [...). 

Romanul Bărăgan luminează astfel o idee deosebit de 
prețioasă, devenită axiomă a vremii noastre, aceea că 
prezenţa activă a comuniștilor în mijlocul maselor, preze- 
nța partidului în acţiune, are un efect mobilizator al tuturor 
energiilor. Concretizând-o într-o acțiune bazată pe ciocniri 
de mare ascuţime și intensitate, unde apar oameni care se 
luptă cu patimă pentru dreptatea lor, ideea aceasta prinde 
relief și convinge pe cititor. Cartea se impune astfel încă 
din această primă parte a ei, ca o creaţie de valoare, plină 

de adevăr. Şi trebuie subliniat că rădăcina succesului lui 
Galan în romanul său stă tocmai în faptul că el a pornit 
de la viaţă, de la o pătrunzătoare observare a oamenilor și 
întâmplărilor, ceea ce i-a dat putinţa unei largi gene- 
ralizări. (...) 

Tabloul acesta plin de pete întunecate nu e deloc nerealist. 
El corespunde adevărului așa cum se prezenta în 1948, în 
unele sate sau plăși, unde izbutiseră să se cocoaţe în 
"treburi tot foștii exploatatori. Autorul n-a ascuns forțele 
pozitive pentru a spori - artificial ~ un îndoielnice dra- 
matism. Elementele sabotoare, jefuitorii, învârtiţii, sunt 
mulţi în roman, puterea lor nu e de disprețuit. (...) 

Romanul arată însă cu multă veridicitate că mereu, 
mereu, se ivesc probleme noi de rezolvat, că niciodată 
comuniștii nu trebuie să aprecieze că pot să stăvilească 
ritmul, că au isprăvit cu lupta. 

Romanul subliniază și un alt adevăr esenţial al epocii 
pe care o trăim: că progresul unui sector e indisolubil 
legat de mersul tuturor celorlalte sectoare, care influen- 
ţează adesea îi hotărăsc soarta. (...) Multe lucrări apărute 
până acum, cu teme din viaţa actuală a satelor noastre, 
nu izbuteau suficient să dovedească în chip artistic că 
lupta pentru socialism, pentru viaţă nouă, este în același 
timp luptă împotriva vechiului. Aceste două laturi indiso- 
lubil legate ale unui singur proces: construirea socia- 
lismului, rămâneau în astfel de scrieri ca două fire dezvol- 
tându-se separat, în cel mai bun caz paralel, întâlnindu-se 
ici sau colo, dar nu alcătuind, așa cum ne arată viața de 
toate zilele, o realitate unică, de nedesfăcut. Romanul lui 
V. Em. Galan reliefează tocmai acest lucru: că nu se poate, 
că e de neconceput construirea socialismului fără luptă 
ascuţită de clasă. Filip, atunci când pornește să-și pună 
ferma pe roate, ajunge în conflict cu toţi chiaburii satului, 
cu toţi șobolanii din împrejurimi, chiar cu cei care nu au 
legătură directă cu ferma, cu moșierul Hector Pană 
Grănicerul - pentru că nu-și cultivă pământul, dar blo- 
chează tractoare, necesare fermei Lespezi, care nu are 

tractoare; cu chiaburul Zăpodeanu - pentru că a confiscat 
un tractor al fermei; cu speculantul proprietar al podului 
care transportă oameni peste Borcea, la fermă - pentru că 
a luat de la Zăpodeanu piese din tractorul confiscat și le-a 
utilizat la șalupa sa; cu închiaburitul popă pensionar - 
pentru că paralizează, ca și ceilalți membri, comisia de 
însămânţări; ș.a.m.d.” 

La scurtă vreme de la publicarea romanului lui Galan 
în revistă (nr. 3, 4, 5) romanul apare în volum, din moment 
ce în numărul din iulie al Vieţii românești, Eugen CAMPUS“ 
comentează evenimentul literar: „Dar recentul roman al 
lui V. Em. Galan mai dovedește și alt adevăr, de asemenea 
esenţial. Instaurarea regimului de democraţie populară 
nu înseamnă sfârșitul bătăliei, ci începutul unei noi faze, 
mai aprige, a luptei de clasă. Una dintre calitățile ro- 
manului Bărăgan constă tocmai în vigoarea cu care sunt 
puse în lumină aceste aspecte pe care le ia lupta împotriva 
dușmanului de clasă. (...) 

Dușmanul acţionează numai fățiș, încercând organi- 
zarea unor grupuri teroriste — ca acelea ale colonelului 
Erhan - ceea ce este încă și mai periculos — încearcă și 
tinde să se strecoare în posturi de răspundere din cu- 
prinsul formaţiei economice socialiste. Această idee de 
bază a romanului este comunicată cu mare forță artistică, 
folosindu-se mijloace literare deosebit de adecvate. (...) 
Noua lucrare a lui V. Em. Galan constituie un succes nu 
numai în cadrul activităţii literare de până acum, ci și în 
cadrul întregului nostru front literar. Ea ocupă una dintre 
poziţiile cele mai înaintate ale acestui front în momentul 
de față. Îndreptându-se cu hotărâre spre realităţile noi 
din patria noastră eliberată, în timp ce în proza noastră 
epică și dramatică se mai manifestă acţiunea dușmanului 
de clasă în condiţiile actuale; prezentând totul așa fel ` 
încât accentul să cadă pe patosul demascator și construc- 
tiv, întrupând în caractere ca a lui Filip câteva din trăsă- 
turile specifice omului nou, ale comunistului, reliefând 
viu, prin acţiune, un bogat conţinut de idei înaintate — 

rolul hotărâtor al luptei comuniștilor, însemnătatea pentru 
viaţa concretă a învăţăturii marxist-leniniste - Bărăganul 
este o realizare promițătoare, de care putem fi mândri pe 
drept cuvânt, căci dovedește marile resurse ale talentelor 
ce s-au afirmat după 23 August și ale literaturii noastre 
noi în general. (...) Lipsurile, câte mai există, nu trebuie să 
întunece acest fapt esenţial. Încă o dată, pentru a încheia, 
Bărăganul este o carte care se citește cu plăcere, cu inte- 
res, o carte care te ajută să cunoști viaţa, o carte bine 
scrisă. Sunt puse aici cu acuitate și convingător artisticește 
probleme esenţiale. Din paginile ei se desprinde, în primul 
rând, așa cum am arătat, apelul la vigilență, la ducerea 
luptei până la capăt. [...)”. 


* 


Alte aspecte ale luptei de clasă „în inima satului răscolit 
de prefacerile adânci” ne dezvăluie nuvelele lui Francisc 
Munteanu (Lenta), Remus Luca (Ana Nucului), Silviu Podină 
(Mlaștina) comentate de Ov. S. CROHMĂLNICEANU*®: „Pe 
drumul deschis de Petru Dumitriu cu Vânătoarea de lupi, 
de Marin Preda cu Desfăşurarea, sau de Sütö Andras cu 
diferite schițe din seria Pornesc oamenii, Fr. Munteanu, S. 
Podină și Remus Luca înaintează în inima satului răscolit . . 
de prefaceri adânci. 

Cu mai multă sau mai puţină îndrăzneală, cei trei 
autori citați au părăsit șabloane devenite clasice (...). Nou, 
în aceste nuvele, nu e numai capacitatea de a individualiza 
figurile eroilor, ci, într-o mare măsură, și situaţiile prin 
care viaţa îi silește să treacă. (...) 

În Mlaștina și în Lenta, conflicte puternice, scoțând la 
iveală cum în relaţiile familiale se resfrâng cu violenţă 
aspecte ale luptei de clasă, susțin dramatismul desfă- 
șurării episoadelor. 

Nuvela de Silviu Podină se caracterizează chiar prin 
căutarea laturii tragice a unor asemenea conflicte. (...) Se 
face sensibilă, astfel, ideea cuprinsă în titlu: există o logică 

implacabilă a luptei de clasă; ea nu admite poziţii împă- 
.ciuitoare și cel care pășește pe terenul lunecos al com- 
promisurilor se afundă pe nesimţite, mai devreme sau 
mai târziu, în mlaștina necinstei și trădării. (...) Ca și Hie 
Barbu, eroul lui Marin Preda, ura de clasă, dușmănia 
împotriva celor care o viaţă întreagă și-au bătut joc ne- 
stingherit de satul întreg, ia la Simeon Podaru o formă 
tipică pentru foarte mulți ţărani încă nedeplin ridicați la o 
clară conștiință politică. Oamenii îi știu bine pe chiaburi, 
deși nu prea vorbesc cu ei, deși s-ar pargi că soarta lor îi 
lasă indiferenți. (...) 

De aceea, îndârjirea disperată cu care — în ciuda unor 
întâmplări nefericite - oameni ca Simeon Podaru refuză 
să accepte ideea că lumea e tot a celor de o seamă cu 
Găldan, capătă o încordare tragică. (...) 

Autorul caută elemente tragice și în procesul alunecării 
lui Vasile sub influenţa dușmanului de clasă. (...) Dar 
Vasile Podaru e un caracter inconsistent, în a cărui pră- 
bușire nu se pot descoperi elemente tragice decât întu- 
necând ideea nuvelei, colorând ambiguu situaţiile și 
alterându-le valoarea tipică. De aceea nici nu văd în eroul 
principal — spre deosebire de tovarășul S. Damian - «un 
personaj literar izbutit» (Gazeta literară nr. 2). [...) 

Cu mult mai mare siguranţă e condusă desfășurarea 
conflictului în Lenta, nuvela lui Francisc Munteanu. Carac- 
terele sunt aici mai expresiv conturate, individualizarea e 
mai vie. (...) 

Nuvela definește mai concludent o dramă personală, 
interesând soarta personajelor principale și comportând 
totodată prin implicaţiile ei în adânc și multiplu sens 
social. (...) 

Francise Munteanu vădește ascuţime în individualizarea 
caracterului. Astfel, voluntar, impulsiv, cu un fel de străș- 
nicie a hotărârilor în care se citește bunul gospodar, omul 
activ și capabil să se impună, Goldiș, dă o imagine foarte 
exactă a ceea ce a făcut-o pe Lenţa să se înșele. Senti- 
mentul apăsător că se lasă târât împotriva voinței sale în 

acţiuni primejdioase, președintele și-l ascunde prin excese 
de autoritate, ţipă la Vărzaru, îl repede; Antonie, viclean, 
umblat prin lume, priceput cum să iasă oamenii, schimbă 
cu dibăcie registrul sentimental în discuţia cu Gheorghe. 
La început e smerit, pocăit, un moment ameninţă, face 
apel la amintirea mamei din mormânt, apoi, când se loveşte 
de aceeași îndărătnicie, încearcă să treacă problemele pe 
un plan de bagatelizare. (...) 

Faţă de Mlaștina și în Lenţa, nuvela Ana Nucului de 
Remus Luca, se situează într-o anumită privinţă pe o 
poziţie mai înaintată. Artistul nu se mulțumește să scoată 
în evidenţă noul doar ca o prezenţă surprinzătoare în viaţa 
zilnică a satului, ci caută să prindă în centrul povestirii 
figura unui tip uman inedit, reprezentativ pentru creșterea 
uriașă a nivelului cultural și al conștiinței maselor tă- 
rănimii muncitoare. (...) Ana Nucului e o figură tipică 
pentru mii și mii de femei din ţara noastră, eliberate abia 
în regimul puterii populare de sub dublă sclavie, socială 
și familială, chemate abia acum la o existenţă întreagă, 
omenească. [...) 

Faţă de Silviu Podină și Francisc Munteanu, Remus 
Luca dovedește hotărât o mai pronunțată personalitate 
artistică. Imaginea lui e mai particulară, poartă mai vizibil 
marca unei individualităţi artistice. În prefața volumului, 
indicând humorul, sensibilitatea, stângăcia prefăcută și 
reală drept note caracteristice ale unor tablouri țărănești 
care amintesc prin stil pe Breugel Bătrânul, Petru Dumitriu 
a fixat cu ascuţime elementele acestei individualităţi. (...) 
Dar în nuvela lui Remus Luca, mai mult decât în Lenţa și 
chiar decât în Mlaștina, există o deslânare epică, lungimi, 
paranteze literare, pe parcursul cărora cititorul călătorește 
moţăind.” 


* 


Laureat al Premiului de Stat pentru volumul de schițe 
Pornesc oamenii, Sütö Andras continuă să exploateze filonul 
rural în cele două volume de proză apărute în acest an, 

recenzate în Gazeta literară”: „Glasul specific, cunoscut 
și apreciat, (...) e descoperit cu satisfacţie de către cititor 
în volumele apărute de curând, Necazul neintrecutului 
cosaș (ESPLA) și Mămăligă cu brânză (Editura Tinere- 
tului). Sütö Andras știe să perceapă cu sensibilitate acele 
fapte și amănunte ale vieţii cotidiene ~- în aparenţă nein- 
semnate - care însă au o semnificaţie profundă, anunțând 
ivirea unor fenomene înaintate. El realizează o zugrăvire 
discretă, plină de subtilitate a nașterii unor trăsături noi 
în conştiinţa oamenilor zilelor noastre. [...) Scriitorul abor- 
dează cu îndrăzneală probleme și teme noi. [...) 

În schiţa Mămăligă cu brânză Siită Andras realizează o 
usturătoare critică a tendinței de speculă a micului pro- 
ducător care-și desface marfa la oraș. [...) 

În Necazul neîntrecutului cosaș autorul prezintă procesul 
greu, plin de dramatism, al înţelegerii foloaselor meca- 
nizării în agricultură, la Torok Mozsi, ţăran harnic, dornic 
de muncă «tare de virtute, slab de minte» cum ne spune 
despre el. Interesantă pentru măiestria zugrăvirii realiste 
a procesului sufletesc prin care trece Moszi până să accepte 
intrarea în gospodăria agricolă colectivă unde munca celor 
ce coseau e înlocuită de combină - este gradaţia treptată, 
realizată cu fineţe, a spulberării rând pe rând a con- 
vingerilor mentalității sale rudimentare. (...) 

In volumul apărut la Editura Tineretului este publicată 
şi schiţa Un pachet de tutun. Zugrăvirea dramei puternice 
a bătrânului rândaș Agoston Csonka este realizată cu o 
remarcabilă artă. Hotărârea sa de a se răzbuna pentru 
batjocura și bătăile primite o viaţă întreagă, dând foc 
conacului boieresc, este luminată pe linia caracterului 
eroului. Sütö Andras a știut să redea prin prezentarea 
gândurilor bătrânului (...), schimbarea din acel suflet mereu . 
smerit, împovărat de o apăsătoare, iremediabilă tristeţe. 
E] descrie trezirea mândriei de om a lui Agoston, a demni- 
tăţii lui care se răzvrătește năpraznic din jarul suferinţei 
care-i aprinde în ochi scântei de ură impotriva boierilor.” 

Tot din Gazeta literară“ aflăm despre dimensiunea 
specifică a luptei de clasă dintr-un sat dobrogean: „Casa 

apelor este primul roman al prozatoarei Maria Vlad. Men- 
țiunea trebuie făcută nu cu gândul unei eventuale in- 
dulgenţe care ar însoţi cercetarea cărţii, ci mai mult cu 
conștiința că, după părerea noastră Casa apelor vestește 
un nou și înzestrat romancier. (...) Acţiunea cărţii se pla- 
sează într-un sat dobrogean sărac, cu o populaţie tătară 
și română. (...) De aceea, procesul de întărire a gospodăriei 
agricole colective din Miraslar, (...), va comporta greutăți 
mai mari. Dușmanul, deosebit de viclean, ştie să exploa- 
teze elementele vechi din conștiința oamenilor, să facă 
apel la vechile credinţe și obiceiuri pentru a crea în sat o 
mișcare ostilă socialismului. Problema principală care se 
punea pentru Miraslar era lipsa apei, care aducea cu sine 
neajunsuri ce împiedicau crearea unei vieți mai bune 
pentru oamenii de acolo. (...) De aceea, comuniștii din 
fruntea gospodăriei, ajutaţi de muncitorii de la oraș, încep 
lupta pentru aducerea apei în sat. Dușmanul, desigur, 
vrea să saboteze acest act de mare importanţă. El însă nu 
deschide lupta direct, știind că în felul acesta n-ar avea 
sorţi de izbândă, ci trece, în mod perfid, la sabotarea 
acţiunii întreprinse, anume folosind elementele înapoiate, 
rămășițele vechiului din conștiința oamenilor. 
Scriitoarea a ales, pentru a ilustra procesul acesta de 
descătușare din lanţurile unor practici anacronice, cazul 
tinerei Tenzile Assan. (...) Ea refuză să ia în căsătorie pe 
beteagul Risat, fecior de bogătan, și fuge, fără cununie, cu 
flăcăul sărac Munir, care va fi ucis puţin timp după aceea. 
Chiar și după moartea lui Munir, Tenzil€ nu va consimțţi la 
căsătoria cu Risat. (...) Reliefând reacţia oamenilor, cu- 
rentele de opinii create la Miraslar, Maria Vlad redă cu 
îndemânare procesul de evoluţie a oamenilor cinstiţi din 
sat către o superioară înţelegere a vieţii. Într-adevăr, foarte 
puţini au înţeles-o pe Tenzile, cei mai mulţi, în special 
tătarii, o dezaprobă total. De acest oprobriu public se va 
folosi și unchiul ei Arslan Geambec, care, instigat la rândul 
lui de chiaburi, refuză să restituie fetei pământul pe care-l 
moștenise de la tatăl ei. Oamenii luminaţi din sat, în 

frunte cu comuniștii, își dau seama că nu e vorba aici 
numai de dreptatea unei fete năpăstuite, ci de a smulge 
un sat întreg de sub domnia unor obiceiuri tiranice și de 
sub influenţa chiaburimii. Ei duc o muncă susținută pentru 
ca fata să intre în posesia celor trei pogoane și apoi ca ea 
să poată fi admisă în gospodărie. 

Firele acţiunii, până la intrarea ei în gospodărie, converg 
cele mai multe spre Tenzile. (...) Însă din paginile care 
urmează intrării în gospodărie, figura Tenzilei începe a 
deveni din ce în ce mai ștearsă. Aici e cazul să discutăm 
despre construirea cărții. În prima parte a romanului 
acţiunea este bine susținută, datorită unui conflict puternic. 
Din moment ce rezolvă problema Tenzilei Assan, și, conco- 
mitent pe aceea a lui Arslan Geambec și Zeadin Ablai, 
conflictul începe să lâncezească. Scriitoarea pierde din 
vedere oamenii şi problemele lor. (...) Totuși e de menţionat 
că în afară de Tenzil& mai sunt în carte personaje a căror 
evoluţie este redată cu iscusinţă până la un anumit punct. 
Ne gândim la Arslan Geambec, unchiul Tenzilei Assan. 
(...) Geambec este un om orbit, care nu vede adevărata 
cale pe care ar putea curma răul. De aceea, procesul 
limpezirii sale de complicat. El își revine abia târziu, atunci 
când își dă seama că a servit drept unealtă în mâna 
dușmanului. Tot atât de interesantă e și figura lui Zeadin 
Ablai, cel dintâi președinte al gospodăriei agricole colec- 
tive. Scriitoarea a creat în Zeadin Ablai figura omului bine 
intenţionat, dar care, datorită modului greșit în care lu- 
crează, îndepărtării de colectiv, ajunge să comită greșeli 
dintre cele mat grave. (...) De o altă structură este Idaet 
Caulamet, noul președinte al gospodăriei. Caulamet reali- 
zează tipul omului modest, împlinindu-și cu meticulozitate 
sarcinile și cântărind bine faptele sale. Din păcate nu 
acelaşi lucru se poate spune despre organizatorul de partid 
al gospodăriei. Dima Iliescu promitea să fie o figură inte- 
resantă. (...) 

Scriitoarea a dovedit multă grijă în prezentarea perso- 
najelor negative. (...) Cel mai bine prins este Geantemir 


337 


Ana Selejan 


Remzi, «cărturarul» satului. (...) Geantemir cunoaște îna- 
poierea morală a consătenilor săi și de aceea, când vrea să 
lovească în gospodărie, el nu participă direct, ci aţâţă oa- 
menii, de pildă împotriva Tenzilei Assan care trecuse peste 
legile strămoșești pe care el, cel dintâi, nu le păstra. [...) 

Casa apelor rămâne un pas merituos spre lucrări noi, 
pe care suntem îndreptăţiţi să le așteptăm din ce în ce mai 
bune”. 


Un scriitor activ: Petru Vintile?!: „Dela lucrarea plină de 
fantezia care e Mister Guliver Pickerston în Tara uriașilor, 
scriere virulentă de demascare a imperialiștilor, P. Vintilă 
a publicat de curând partea întâia a povestirii Ciobanul 
care și-a pierdut oile, pentru ca apoi, în Oraș de provincie 
să cuprindă evoluția unui târg provincial, de la atmosfera 
de plictiseală și oboseală tristă, din timpul regimului bur- 
ghezo-moșieresc, până la renașterea în zilele noastre, pe 
aceleași meleaguri, a adevăratei vieţi. (...) 

Cine a citit mai întâi Oraș de provincie, n-ar fi bănuit, 
probabil, în Petru Vintilă și pe autorul povestirii Ciobanul 
care și-a pierdut oile. Povestirea ne face cunoscută sim- 
țitoarea maturitate artistică a unui prozator tânăr. (...) Pe 
de altă parte, recenta povestire a lui Petru Vintilă se înca- 
drează într-o problematică nouă, luată în dezbatere de. 
mai mulți autori. 

Eroii acestei povestiri sunt îndeosebi temperamente 
puternice, de o vitalitate puţin obișnuită, oameni care 
dintr-o lovitură de bâtă sparg ţeasta fiarelor, femei băr- 
bătoase care umblă călare pe cai. (...) Reprezentarea artistică 
a transformării acestei lumi este o sarcină grea și abor- 
darea unei astfel de teme necesită laudele cele mai sincere. 

Ion Vulturar este un fiu al bălților; adus de mic copil la 
stână în desagul purtat de măgar (...). Vulturar crește la 
un loc cu oile, sub cerul liber (...). Bătut și exploatat de 
chiaburi, Ion Vulturar este totuși îndrăgostit de viaţa de 
cioban. Această dragoste este atât de aprinsă, încât eroul 
uită de toată prietenia ce o poartă celor de la Gospodăria 

zootehnică și e gata să fugă la un chiabur în Bărăgan, 
unde vrea să se tocmească cioban la oi. (...) Drama sufle- 
tească pe care Vulturar o trăiește atunci când se angajează 
la Gospodăria zootehnică, care momentan nu avea oi, este 
semnificativă în acest sens. 

Chiaburul Cristofor Văcărescu, stăpânul lui Vulturar, 
este construit după o schemă lipsită de viabilitate. (24) 
Personajul chiaburului nu este decât o construcție arti- 
ficială, caracterizată stereotip: «un zâmbet hidos, înfrico- 
șător, faţa cănită și ciupită de vărsat». Acesta este personajul 
negativ principal; ceilalţi nu au un amestec prea mare în 
desfășurarea acţiunii. 

De aceea, impresia finală pe care ţi-o lasă povestirea 
Ciobanul care și-a pierdut oile este asemănătoare cu aceea 
pe care ne-o oferă un tablou care reprezintă figura concen- 
trată, încrâncenată a unui om contradictoriu, plasată pe 
fundalul unui cer senin - deci sentimentul unei reușite 
remarcabile a tânărului scriitor în zugrăvirea eroului său 
până la un anumit stadiu al dezvoltării sale, unde însă 
evoluţia sa devine mult mai puţin convingătoare și reușita 
apare atunci numai parțială.” 


Romanul luptei de clasă pe „Steaua 
din Octombrie” 


Este vorba de romanul Pasărea furtunii de Petru Dumitriu, 
fără îndoială romanul cu cele mai multe ecouri analitice: 
D. Micu, S. Damian, M. Novicov, Leon Baconsky, Radu 
Lupan, Cezar Radu, Ov. S. Crohmălniceanu, Întrucât cro- 
nicarul Vieţii românești, Ov. S. Crohmălniceanu face o 
critică a criticii cu câteva referiri la primii trei comentatori, 
vom menţiona mai jos doar celelalte contribuţii pe marginea 
acestui roman de referinţă al prozei realist-socialiste. 

Leon BACONSKYS?: „Cea mai mare parte a faptelor 
povestite se întâmplă pe bordul vasului «Steaua din Oc- 
tombrie» al flotei noastre de pescuit. (.. . În fruntea biroului 
organizaţiei de partid a vasului se află Preţiosu, un om cu 
resurse intelectuale reduse, lipsit de personalitate, decăzut 
moralicește — trăsături de care știe să se folosească aven- 
turierul Pricop Danilov, fiu de chiabur din Danilofca, ajuns, 
datorită șireteniei și firii sale aparent revoluţionare, mem- 
bru de partid, și apoi, chiar membru în biroul organizaţiei 
și președinte de sindicat pe «Steaua». Versat în tot felul de 
afaceri dubioase, invidios, nutrind o ură neîmpăcată faţă 
de regim și dușmănind pe toţi ce-o ce se ridicaseră prin 
propriile lor merite. 

În aceste condiţii, situaţia dä pe vas se înrăutățește din 
ce în ce, (...) 

Rolul de a aduce o limpezire a atmosferei încărcate de 
pe vas și de a redresa activitatea organizaţiei de aici pe 
calea cea bună îi revine lui Adam Jora, trimis de către 
comitetul regional de partid ca instructor pe vas. (...) O 
parte din pescari, printre care și Aurelian Romanov, fratele 
celui înecat, îl cunosc de altfel pe Adam de pe vremea 
când muncea cor la cot cu ei pe lotcile lui Eftei, tatăl lui 
Pricop și al lui Simion, chiaburul din Danilofca. Cu ajutorul 
acestor oameni cinstiţi și devotați puterii populare va reuși 
Adam Jora să demaște pe dușmanii strecuraţi în rândurile 
de sus ale partidului și să îndrume întreaga activitate pe 
«Steaua din Octombrie» și de pe lotcile brigăzilor ei de 
pescari pe o cale sigură și rodnică. 

Meritul principal al celei de a doua versiuni a roma- 
nului constă în primul rând în revizuirea de către autor a 
modului în care fusese conceput dușmanul de clasă. Prima 
versiune înfăţișase un dușman palid, șters, neorganizat, 
dezorientat, care în desfășurarea conflictului nu deţine 
decât roluri neînsemnate. Or, în operele scriitorilor noștri 
de astăzi trebuie să se oglindească cu curaj și cu profun- 
zime viaţa nouă, cu toate laturile ei, cu întreg dramatismul 
ei, concretizat în conflictele ascuţite dintre forțele sociale 

potrivnice. Pasărea furtunii poartă în paginile sale o lume 
întreagă de personaje vii, veridice, bine individualizate. 

Prin noutatea temei sale, prin bogăţia de idei, ca și prin 
chipurile pline de viață și de elan, a căror evoluție o 
zugrăvește - noul roman al lui Petru Dumitriu se înscrie 
printre creaţiile noastre literare de o deosebită valoare din 
acest an. (...)” 


x 


Radu LUPAN®: „Viața și chipul lui Adam Jora, faptele 
sale și ale celor care, înconjurându-l, îi stau alături sau 
împotrivă, ne dezvăluie cu ascuţime conţinutul social al 
epocii noastre,-odată amară și întunecată, astăzi înse- 
ninată, dar nu lipsită de frământul luptei. Ir) 

Departe de a idealiza forţa lui Adam Jora, autorul evi- 
denţiază cu realism mersul firesc al destinului său. Există, 
e drept, o stăruință asupra prezentării acestei forţe în 
_ descrierea înfruntării furtunii, dar ea se face pe linia unei 
exagerări conștiente, realiste. Jora nu este înfățișat ca un 
gigant, ci întruchipează cu deosebită putere cât de nein- 
frânată poate fi natura umană în lupta împotriva soartei 
nedrepte. 

Dar atât timp cât e singur, Jora - cu tot caracterul său 
răzvrătit nu poate înfrânge legile unei societăţi nedrepte și 
crude. Jora îl bate pe fiul chiaburului Eftei, pe Simion, în 
acesta încearcă să-i răpească dragostea Ulianei... În cele 
din urmă însă, tot ei «oameni ai dracului care fac avere», 
îl aruncă în închisoare, îi fură iubita și fac să se sfârșească 
de foame maică-sa. lată dar că furtuna de pe mare continuă 
în viaţa celor ce «muncesc cu simbrie» și pe uscat. [...) 

După eliberare, însă, societatea care-l înconjoară, din 
potrivnică, îi devine favorabilă și astfel ceea ce era sănătos 
și bun în caracterul lui Jora capătă câmp larg de mani- 
festare, el se transformă. Partidul dă sens răzvrătirii sale, 
iar neistovitei sale energii, un ţel. (...) 


341 


Ana Selejan 


Când Jora se va întâlni cu dușmanul — același care l-a 
lovit în tinereţe: «iarăși neamul lui Danilov» — fiii chia- 
burului Eftei, Pricop și Simion, precum și alţi câţiva: 
Preţiosu, Lae Chioru etc., el va fi calculat, hotărât și neîn- 
durător — acum luptă pentru soarta și în numele atâtor 
oameni! Victoria asupra dușmanului nu mai poate fi în 
trecut, parţială, ci cât mai deplină. 

Puterea conflictului e accentuată astfel și de intensitatea 
cu care simte responsabilitatea sarcinii pe care o are ca 
trimis al partidului pe vasul de pescuit «Steaua din Oc- 
tombrie», unde o mână de ticăloși își fac mendrele pe 
seama oamenilor cinstiți. Lupta se angajează nu numai 
cu dușmanul de clasă, ci și în sufletul lui: el nu are voie să 
greşească. [...) 

În desfășurarea acţiunii, Jora, trimisul partidului, apare 
pregnant ca exponentul acestor oameni curajoși, combativi, 
ca exponentul unui colectiv care reprezintă de fapt poporul 
cu toate calităţile sale. Toate firele acţiunii converg către 
Jora; el nu ne apare însă ca o personalitate ridicată dea- 
supra maselor, ci ca un reprezentant și un conducător al 
lor cu mai multă experienţă. Pe acest fundal al rolului 
maselor, chipul lui Adam Jora crește, în el se adună ce e 
mai bun din calităţile oamenilor din jur, puterea lui apare 
ca marea lor putere. (...) 

Pasărea furtunii, roman al oamenilor pe mare, al celor 
mai buni dintre ei, comuniștilor curajoși și neinfricaţi 
care, luptând cu dușmanul, fac să biruiască noul, viaţa, 
arată că Petru Dumitriu poate sugera, cu matură artă, 
neîntrerupta mișcare reală a vieţii. (...) 

O deosebită reușită în crearea eroului pozitiv o constituie 
figura lui Adam Jora. Făurind acest erou, zugrăvindu-l 
prin imagini concrete, pline de originalitate, care dezvăluie 
rădăcinile social-ideologice ale comportării comunistului 
Jora, Petru Dumitriu a ridicat patosul prezentării luptă- 
torilor vremii noastre pe o nouă treaptă. 

De la versiunea apărută în anul 1952 în Viața romå- 
nească și până la romanul de azi, înfățișarea lui Jora a 

câștigat, în urma sugestiilor juste ale criticii, mult, atât 
printr-o concepţie și mai limpede asupra rolului și semni- 
ficaţiei sale în acţiunii cărții, cât și datorită folosirii unor 
mijloace artistice superioare. (...) 


.* 


Cezar RADUS*: „Nu se poate vorbi despre succesele 
literaturii noastre în ultimul an — oricât de succintă ar fi 
trecerea în revistă a creaţiilor din această vreme - fără a 
da locul cuvenit, în rândul celor mai valoroase cărți, aștep- 
tatului roman al lui Petru Dumitriu, Pasărea furtunii. (...) 
Autorul pornește în caracterizarea eroilor adeseori de la 
însăși numele și de la portretul fizic al acestora. Fireşte că 
vom găsi de multe ori (și poate chiar de cele mai multe ori) 
nume și elemente de portret care sunt indiferente față de 
caracterele și poziţia eroilor respectivi. (...) Există, de ase- 
menea, o strânsă legătură între numele vincierului Lae, 
portretul său «Avea o figură mare, cu bucle cu „cotleţi” pe 
lângă urechi, și mustăcioară; era cu o ancoră tatuată pe 
braţ, și o femeie cu coadă de pește pe celălalt» și profilul 
său sufletesc de om înapoiat, leneș, obraznic, indisci- 
plinat, gata la falsuri și minciuni. Numele familiei de 
chiaburi Danilov, nu-ţi spune nimic prin el însuși. Dar 
asocierea pe care o face autorul între numele acesta și cel 
al statului - Danilovca — sugerează dominarea absolută, 
cu iz feudal, a întregului sat de către cârciumarul și pro- 
prietarul sculelor de pescuit, Danilov. Chiar atunci când 
corelaţia dintre nume și caracter apare ca imprecisă, autorul 
o folosește pentru a deștepta în cititor o anumită atitudine 
faţă de personajul respectiv. În cazul lui Preţiosu de pildă, - 
numele dat de autor folosește nu atât pentru a ilustra 
semidoctismul și pretenţia de limbaj «politic», a acestuia 
cât și pentru a deștepta aversiunea cititorului faţă de un 
personaj negativ. 

În descrierea chipului eroilor, Petru Dumitriu pune 
accentul în special pe acele amănunte care exprimă cel 

mai direct și mai pregnant caracterele. (...) La Filoftei 
Romanov, la Zarifu sau Adam Jora îți vorbesc despre 
caracterele acestora, despre viaţa lor interioară, ochii. 
Zarifu are «ochi de bufniţă cu marginile roşii», Filoftei 
Romanov «era un bărbat întunecat, cu o privire grea, 
apăsătoare; numai se uita la tine parcă-ţi punea pe faţă o 
placă de plumb» (și acest lucru este semnificativ pentru 
frământarea sufletească mistică a personajului). (...) lată 
- cum face cititorul cunoștință cu Adam Jora, a cărui domi- 
nantă trăsătură de caracter e dârzenia «Era unor lungan 
spătos, mai înalt cu un cap decât ceilalți doi; pchii erau 
cenușii și i se tulburau și se întunecau la mânie; căci era 
din fire mânios, încăpățânat și răzvrătit.» (...) Un merit al 
scriitorului este acela de a fi reușit — pentru cea mai mare 
parte din eroii romanului — să creeze chipuri de oameni 
vii, complecși (...)”. 


* 


Cum era de așteptat, intransigența realist-socialistă a 
lui Ov. S. CROHMĂLNICEANUS5 se răsfrânge asupra ulti- 
mului roman al lui Petru Dumitriu. Înarmat cu citate din 
„învăţătura marxist-leninistă”, criticul demonstrează șovăieli 
și inconsecvenţe ideologice, alunecări fataliste, „neliniști 
intelectualiste” incompatibile cu educația comunistă a 
omului nou etc. Publicată strategic, la sfârșitul anului, . 
cronica lui Ov. S. Crohmălniceanu va stopa cvasi-entu- 
ziasmul criticii, reorientând comentariile ulterioare spre 
tonalități mai moderate. 

Să citim o parte a acestei cronici fluviu: „Dar ceea ce 
impune un personaj literar, îl face demn de admiraţie și-l 
apropie de cititor, nu e nici cumulul aritmetic al marilor 
sale virtuţi, nici dozajul admisibil al micilor lui slăbiciuni, 
ci adâncimea problematicii social-morale pe care omul 
respectiv o trăiește și o rezolvă în spiritul unui ideal de 
viaţă superior. De această idee - nu fără fericite consecinţe — 
mi se pare a fi fost stăpânit Petru Dumitriu în crearea 

figurii lui Adam Jora (...) Scriitorul a urmărit să sugereze 
înălțimea idealului uman socialist. (...) 

Ideea îndrăzneață, de mare amploare și adâncime filozofică 
deschide cărţii lui Petru Dumitriu o perspectivă neobiș- 
nuită și-i îngăduie să lumineze cu o intensitate încă nea- 
tinsă în proza noastră, ceva din semnificaţia bătăliei omenirii 
pentru a-și croi altă soartă. Neurmărită însă cu consec- 
venţă în spiritul ideologiei marxiste, aceeași idee artistică 
e întunecată în procesul dezvoltării ei, de rămășițele unor 
concepţii greșite, care — trebuie spus de la început — îl duc 
uneori pe autor la erori serioase, la o prezentare pe alocuri, 
chiar deformată a realităţii. lată și despre ce e vorba: 
Adam Jora e un tânăr pescar, care n-are altă avere decât 
viața lui, vigoarea celor șaptesprezece ani ai săi. (...) Ca și 
alți pescari săraci, Adam lucrează cu sculele cârciuma- 
rului Danilov, omul care ţine un sat întreg în rețeaua 
năvoadelor lui. (...) 

Romanul se deschide cu un preludiu tragic: lotca pescă- 
rească în care se află eroul a fost prinsă de furtună în larg. 
(...) Jora scapă de naufragiu, dar întors acasă, vlăguit, 
bolnav, aproape neom, întâlnește iarăși aceeași vitregie a 
rânduielilor. Dușmănindu-l pentru că le-a distrus para- 
zatul și pentru că a intrat în rivalitate amoroasă cu unul 
de-ai lor, îndrăznind chiar să-l lovească, «ai lui Danilov» îi 
azvârle în spate o năpastă groaznică. Acuzat că și-ar fi 
ucis tovarășii din lotcă, Jora e întemnițat, judecat și con- 
damnat la ocnă; maică-sa moare de mizerie și supărare, 
pe logodnica lui, Uliana, o ia de nevastă Simion, feciorul 
cârciumarului. S-ar părea că soarta a câștigat deocamdată 
prima etapă a bătăliei. După 23 August, lui Jora i se iartă 
pedeapsa și omul nostru se întoarce în sat unde-și găsește 
casa pustiită și dragostea călcată în picioare. Cu sufletul 
ars de ură, plecată în lume, lucrează ca hamal la Constanţa. 
(...) A fost ales în comitetul sindical, a trecut prin școli, a 
ajuns activist al Regiunii de partid și acum, iată că impre- 
jurările îl pun iarăși faţă în faţă cu ceea ce se numește pe 
limba celor slabi, soarta, destinul omului. 

Lui Jora îi revine sarcina să afle ce se petrece pe vasul- 
-fabrică «Steaua din Octombrie», unde oamenii se plâng 
că o mână de netrebnici cocoţaţi la conducerea munci de 
partid își fac de cap sugrumând critica și terorizând echi- 
pajul sub potopul unei lozincării demagogice. Lumea e 
însă mică: în fruntea acestei clici, ca președinte al comi- 
tetului de întreprindere și membru în biroul organizaţiei 
de bază stă însuși Pricop Danilov, cel care l-a trimis altădată 
pe erou la ocnă, iar sub aripa lui protectoare, în flota de 
pescari, lucrează liniștit, ca «om am muncii», Simion, bărbatul 
Ulianei. Vechea bătălie reincepe, dar ea se desfășoară de 
astă dată în condiţii noi. (...) Împotriva bandei lui Pricop, 
el organizează solidaritatea comuniştilor, a tuturor oamenilor 
cinstiți de pe vas și din flota de pescuit, ajutându-i să 
poată folosi din plin armele de nebiruit ale Partidului. (...) 
Elementele înaintate de pe vasul-fabrică și în primul rând 
comuniștii au această înţelegere a lucrurilor. Ei știu ce 
trebuie făcut și se simt, în consecinţă, răspunzători pentru 
fiecare ceas care întârzie construirea unei vieţi mai drepte 
și mai bune. (...) Adam Jora însuși e adus iarăși, ca și în 
tinereţe, înaintea furiilor mării. Îndârjirii disperate din 
trecut i-a luat locul o tărie calmă, bărbătească; eroul 
vâslește tăcut, neclintit și când în jurul lui răsună glasuri 
ingrozite: «Și acolo-s valuri prea mari... Murim, Adame, 
răcnește mai tare ca urletul furtunii. 

— Nu înotăm! Scăpăm! iar din oftatul deznădăjduit, 
trist: „Ne înecăm, Adame!” — răspunde sumbru, mârâind, 
cu o imensă mândrie omenească: 

— Ei și? Am trăit... am muncit... acum o să ne odihnim». 

Dar toate astea nu risipesc o atmosferă de apăsare, o 
impresie că, totuși, un soi de voinţă misterioasă, atot- 
puternică regizează existența fiecăruia. (...) 

De unde vine o asemenea impresie, nu e greu de răspuns. 
Înfățișând ridicarea eroilor săi împotriva tuturor formelor 
sub care oamenii se simt micșoraţi, depășiți de acţiunea 
unei forţe neinţelese, deasupra lor, romancierul a atacat 
pe plan filozofic însăși problema raporturilor dintre liber- 

tate și necesitate. În rezolvarea ei nu s-a bizuit însă cu 
consecvență pe învăţătura marxist-leninistă (...) îimpie- 
dicându-l să vadă cu claritate soluţia problemelor și să 
scoată la iveală cu destulă vigoare noul din viaţă. 

Aici e rădăcina deficienţelor cărţii și, oricât de înte- 
meiate ar fi reproșurile aduse de tov. Dumitru Micu în 
cronica din Scânteia tineretului nr. 1732 diferiților recen- 
zenți care au trecut ușor peste liniile nesigure, estompate 
ale figurii lui Adam Jora (...), atâta timp cât obiecțiile 
cronicarului se mărginesc la o problemă de construcţie, 
de unitate caracterologică și nu discută însăși semni- 
ficația și claritatea răspunsului dat de Petru Dumitriu 
problemelor de viață închise în ultima sa lucrare. Ba se 
creează impresia că, în ciuda rezervelor, criticul e în fond 
nemulțumit de rezolvarea generală a situaţiilor, altfel ce 
înțeles ar avea amendarea aprecierii negative formulate 
de tov. S. Damian cu privire la finalul cărții? 

„E curioasă însă, dacă nu îngrijorătoare chiar, grija cu 
care pe această temă, diversele opinii critice asemănătoare 
sau contradictorii ocolesc discutarea șovăielilor ideologice 
ale romanului. 

Așa se întâmplă cu tov. Mihai Novicov care cerând 
criticilor să se ocupe în primul rând de sensul și valoarea 
ideilor unei opere literare, face tot felul de observaţii pe 
marginea unei cronici a tov. Radu Lupan la Pasărea fur- 
tunii, dar nu suflă un cuvânt tocmai despre umbrele 
fataliste care denaturează înțelesul luptei lui Adam Jora, 
iar o ultimă recenzie din Steaua nr. 7 dă desfășurarea 
celei de-a doua furtuni drept o izbutire ideologico-artistică 
deosebită, cu adevărată semnificaţie «simbolică». (...) 

«Libertatea nu constă în visata independenţă faţă de 
legile naturii — scria Engels - ci în cunoașterea acestor legi 
și în posibilitatea deschisă prin acest fapt de ale pune și 
sistematic în acţiune prin atingerea anumitor scopuri» 
(Antiduring). E vorba însă aci de un proces istoric - cum 
precizează marxismul. (...) Aceste două laturi ale luptei 
pentru trecerea «imperiul necesităţii în imperiul libertăţii» 


347 


Ana Selejan 


nu se pot despărţi decât cu riscul alunecării în considerente 
abstracte, metafizice, pândite de nălucirile fatalismului. 

Greșeala lui Petru Dumitriu provine tocmai dintr-o 
asemenea tendinţă, care duce, în ultimă instanţă, la subes- 
timarea aspectului social al problemei. (...) Aceeași sărăcie 
a conflictului de elementul său social nu-i lasă suficient 

prilejul nici lui Jora să-și arate calităţile de luptător pentru 
cauza socialismului, să se arate frământat de problemele 
concrete ale muncii de Partid pe vas. În schimb, îi creează 
o agitaţie morală stranie, o neliniște intelectuală, în discor- 
danţă cu firea și cu educaţia eroului. 

Abătută de la datele concrete sociale, însăși problema- 
tica principală a romanului nu-și mai poate găsi o dez- 
legare corespunzătoare. Cum se ridică omul nou chiar 
deasupra efectelor tragice ale calamităţilor naturale? Răs- 
punsul final plutește în plină confuzie. (...) 

Pentru că autorul însuși n-a fost în stare să-și repre- 
zinte clar în lumina filozofiei marxiste răspunsul între- 
bărilor pe care cu lăudabilă îndrăzneală le-a ridicat, unele 
situaţii nu-și dezvăluie cu limpezime sensul și tind să 
afirme în spiritul unor credințe înapoiate tocmai atot- 
puternicia întâmplărilor. (...) 

E incontestabil că Petru Dumitriu s-a avântat cu îndrăz- 
neală în Pasărea furtunii către probleme grave și mari ale 
vieţii, încercând să le răspundă cât mai complet, cu pasi- 
unea artistului autentic, dar că, pe acest teren, rămășițele 
unor concepții străine de ideologia clasei muncitoare s-au 
manifestat în creaţia sa. (...) 

Ca și în lucrările sale anterioare, poate și mai mult, 
Petru Dumitriu dovedește în Pasărea furtunii o pronunţată 
personalitate artistică. (...) Semnalăm, de pildă, la Petru 
Dumitriu, chiar în alegerea temei și în prezentarea ideilor 
artistice, o anumită preferinţă pentru latura etică a pro- 
blemelor sociale. Această înclinaţie era prezentată de altfel 
și într-o nuvelă ca Bijuterii de familie, unde neomenia 
reprimatorilor răscoalelor din 1907 se dezvăluia în primul 
rând prin abjecţia morală a personajelor principale. (...) 

Se întâlnește la Petru Dumitriu - de exemplu - o preferință 
pentru studierea firilor voluntare, dominatoare (...). 
Interesul — formele sub care pasiunea, violenţa clocotesc 
abia ghicite sub încordarea uriașă a voinţei, îi ajută scri- 
itorului într-un plan opus să înțeleagă mai bine și să 
prindă iarăși într-o expresie plină de adevăr un regim 
sufletesc specific de astă dată foștilor stăpâni, dușmăniei 
lor ascunse, pânditoare nostalgiei chinuitoare după paradisul 
pierdut, urei amestecate cu neputința. E regimul sufletesc 
al lui Zarifu, Spiru Vasiliu, Eftei, Simion sau Mateica. (...) 
Excesiva subliniere a izbucnirilor elementare, a brutalităţii 
in comportări și expresie după rețeta naturalistă, impâclește 
tabloul munci pentru construirea socialismului. (...)” 


Figura epică a imperialismului 
anglo-american 


lată o temă lacunară în proza de până acum, care, 
insă, în acest an va avea câteva concretizări prin scrierile 
lui Petru Vintilă”, 1. Ludo și Sergiu Fărcășan. Umoarea 
predilectă: ironia și sareasmul. Speciile epice dominante: 
satira și pamfletul. 

Eugen CAMPUS”: „Gură de lup, noua carte a lui I. 
Ludo, umple un gol care s-a resimţit în proza noastră pe 
tărâmul satirei antiimperialiste. Orientarea hotărâtă către 
un obiectiv de maximă importanță: demascarea faptelor 
criminale ale reacţiunii din SUA, constituie meritul pri- 
mordial. Pe această temă, Ludo a scris o carte viabilă 
artisticește, convingătoare și amuzantă totodată. 

Satiră cu caracter de pamflet, Gură de lup dovedește 
eficacitatea și largile posibilități ale acestei specii literare 
pe care scriitorii noștri au cam lăsat-o în părăsire, in 
ciuda bogatei tradiţii existente. 

Vechi și încercat pamfletar, I. Ludo, după cartea Domnul 
general guvernează, lucrare apărută acum un an, în care 
scriitorul își concentra atenţia asupra vieţii politice din 
«România Mare» burghezo-moșierească în anii ce au urmat 
primului război mondial, atacă acum probleme de imediată 
actualitate. 

Citind Gură de lup, descoperi + dincolo de faptele poves- 
tite și prin ele înșile - esenţa așa-zisului «mod de viaţă 
american». Isprăvile lui Gus Barthy și ale prietenilor săi, 
oricât de «ciudate» ar părea, relevă atitudini, comportări 
caracteristice pentru felul de a vedea și acţiona al impe- 
rialiștilor americani. (...) Gus era înainte un hoţ obișnuit, 
pătrundea noaptea în casele oamenilor și le jefuia bunu- 
rile. Făcea însă totul pașnic, delicat, discret. Cu ironie 
subliniază autorul: «știa să fie atât de delicat, încât umbla 
în vârful picioarelor, ca să nu trezească pe nimeni, își lua 
dreptul lui, și tot în vârful picioarelor, ieșea. Blând, discret, 
fără împușcături, fără cuțite, fără nimic». (...) 

Înfăţișându-ne transformarea lui Gus - poreclit «Pac- 
-Pac» — din modest om nervos în colonelul Pac-Pac, foarte 
mare avocat, şef de trusturi și om politic din cercurile 
conducătoare ale SUA, scriitorul sugerează ideea că nu 
există deosebiri radicale între hoţii cei mici, care operează 
noaptea și hoţii cei mari din Park Avenue, care operează 
la lumina zilei. | 

O trăsătură esenţială a «modului de viaţă american» este 
ura turbată împotriva progresului, împotriva luptătorilor 
celor mai consecvenţi pentru progres: comuniștii. (...) 

Încă din primul capitol aflăm că profesorul Graph, 
prietenul cel mai intim al lui Gus este «un dușman de 
moarte al roșilor». Şi cum atitudinea lui față de «roșii» 
constituie piatra de încercare a patriotismului sui-generis 
promovat de adepţii modului de viaţă american - vechiul 
agent hitlerist, devenit acum spărgător de greve, a fost 
achitat de acuzarea de spionaj și sărbătorit ca un erou 
naţional. (...) 

Un alt prieten al lui Gus, judecătorul Zubarnagha, își 
datorește cariera, începută sub zodia hoţiei banale, unei 
escrocherii în stil mare: înscenarea proceselor antico- 
muniste. (...) 

Pentru a ne face să înţelegem cultura «modului de 
viaţă american» impregnată de misticism, obscurantism, 
spirit de afaceri și grandomanie, scriitorul imaginează o 
serie de scene admirabile referitoare la Catedrala «Gloria 
Consuela Patricia», fondată de același Pac-Pac, care 
întemeiase din motive la fel de „culturale” universitatea 
ce-i purta numele. (...) 

Nu întotdeauna însă I. Ludo folosește în mod fericit 
mijloacele oferite de genul respectiv pentru comunicarea 
unui anumit conţinut de idei. (...) În însăși înfățișarea 
personajului principal, se resimte această tendinţă. Uneori 
personajul acţionează simplist. Alteori este înfățișat după 
șablonul caricaturilor ieftine: cu brațele lungi, cu fălcile 
pătrate, cu ochii mici și înfundaţi în orbite, cu fruntea 
teșită și «cu trabucul în dinţi, cu picioarele pe masă, cu 
sticla de wiski în stânga, cu revolverul în dreapta». Printr-o 
astfel de prezentare, dușmanul e minimalizat, pare mai 
puţin periculos decât este în realitate. Același efect îl produc 
și unele scene excesiv șarjate (anumite momente ale discu- 
tiei despre roboţi și necesitatea războaielor). Dimpotrivă, 
este reușită șarja discursului lui Pac-Pac în Senat. [...)”. 


* 


George MACOVESCUSS : „În vara anului 1953, au sosit 
la București peste treizeci de mii de tineri, plecaţi din 
toate colţurile lumii pentru a participa la Festivalul Mondial 
al Tineretului. (...) Și așa s-a făcut că în acele zile însorit 
de august să apară pe străzile Bucureștiului în sărbătoare, 
James B. Clawhead, de profesie spion american, îmbrăcat 
de circumstanţă în straiele ziaristului american James B. 
Clawhead, corespondent al agenţiei «Atlantic Press». (...) 

Povestea «fantasticelor păţanii și aventuri şi coşmaruri» 
ale curajosului James B. Clawhead a scris-o Sergiu Fărcășan, 
dând cititorilor un voluminos pamflet și amintind seri- 
itorilor că acest gen există, se simte nevoia lui mai cu 
"seamă în vremea noastră, dar se pare că a fost uitat. (...) 

Cartea lui Sergiu Fărcășan creează o atare stare de 
spirit. Autorul l-a constrâns astfel pe J.B.C. — şi realitatea 
i-a oferit numeroase elemente concrete - încât cititorul 
are în permanenţă în faţă lipsa de concordanţă dintre 
ceea ce pretinde Clawhead că este și dintre aspectul lui 
real, discordanţă care determină o incontestabilă atitu- 
dine de combatere a unui asemenea fenomen negativ, scop 
urmărit de către scriitor. (...) l 

Propunându-şi să satirizeze lumea, societatea care l-a 
creat pe J.B.C., Sergiu Fărcășan a tipizat în Clawhead pe 
reprezentantul «modului de viață american». De la înfă- 
țișarea fizică, amănunt vestimentar și până la starea 
psihologică; de la felul de viaţă, de comportare în societate 
și până la modul de a gândi, J.B.C. este «american sută la 
sută», așa cum ar voi Mc Carthy să-i vadă pe toţi ame- 
ricanii. James B. Clawhead trece prin viață mânat de un 
singur dor: să câștige dolari. Şi pentru aceasta face orice. 
Se ploconește în faţa șefilor, tiranizează pe cei sub ordinele 
lui, ucide în el orice simţ al demnităţii, al onoarei, al 
cinstei, al dragostei, al iubirii oamenilor. Minte cu neru- 
șinare, urăște de moarte noul regim social (unde, desigur, 
nu întâlnește oameni pe măsura lui), disprețuiește munca 
onestă, constructivă, aleargă după speculaţii și câștiguri 
veroase. [...) 

Sergiu Fărcășan a folosit diferite mijloace pentru a 
reliefa aceste trăsături tipice ale «americanului sută la 
sută» James B. Clawhead. L-a plimbat prin ţara noastră și 
l-a pus în diferite situaţii, l-a dus în fața a numeroși 
oameni, opuși caracterului lui, și l-a lăsat să acționeze 
conform idealurilor, modului de gândire și psihologiei lui. 
A folosit fantasticul, punându-l să viseze, pentru ca să-l 
transporte, impreună cu Tomescu acasă, în Statele Unite 

şi l-a trecut pe J.B.C. prin toate torturile acelei lumi nu 
numai pentru a o demasca, dar şi pentru a arăta goli- 
ciunea morală a lui Clawhead. (...) Scriitorul a urmărit cu 
perseverenţă (deși procedeele sunt variate) negarea totală 
a fenomenului de viaţă reprezentat de J.B.C., demons- 
trând și convingând că un asemenea fenomen este inad- 
misibil și trebuie curmat. (...) 

Sergiu Fărcășan a exagerat conștient în crearea carac- 
terelor şi a situaţiilor din J.B.C. trece Cortina, mergând 
deseori până la caricatură, grotesc, fantastic. Tipul femeii 
de Nailon, al'amatorului de jazz-band, al lui Bacalion (...) 
sunt bine șarjate. Măsurarea pisicii de la hotel este gro- 
tească, dar o asemenea comportare este caracteristică 
mentalităţii lui J.B.C. (...) 

Sunt însă.în pamfletul lui Sergiu Fărcășan, episoade 
care nu respectă modul de construire a imaginii satirice. 
Atras de efectul extraordinar al întâmplărilor, Sergiu Fărcășan 
a șarjat până dincolo de marginile posibile, a neglijat 
urmărirea esenței fenomenului și imaginea este netipică. 
lată, de pildă tabloul sosirii lui James B. Clawhead pe 
aeroportul Bucureștiului. Până la un moment, toate sunt 
verosimile: și comportarea prietenoasă a celor ce i-au ieșit 
în întâmpinare și gesturile de apucat ale lui J IBCCa 
năvala câinilor pe aeroport și goana lor după J.B.C., lu- 
- cerurile stau altfel. Care este rațiunea acestui episod? 
Scriitorul vrea să ironizeze prostia lui Clawhead care și-a 
încărcat geamantanul la Viena cu salam, deoarece credea 
că la București este foamete. (...) 

Un procedeu similar folosește Sergiu Fărcășan și atunci 
când îl pune pe J.B.C. să nimerească în apartamentul 
locuit în blocurile Ferentari, de către familia cazangiului 
inovator lonescu. Impresia rămasă cititorului despre casa 
și obiceiurile familiei Ionescu nu corespunde cu esența 
realității noastre. S-ar putea să existe la noi și asemenea 
oameni, dar punându-i faţă în faţă cu J.B.C., nu știi de 
cine să râzi: de spionul american care aleargă ca un nebun 
dintr-un apartament în altul, sau de soţii Ionescu, cu 

apucături nu tocmai normale. (...)Sergiu Fărcășan a arătat 
în această carte multă fantezie şi pricepere în găsirea 
procedeelor de satirizare. De aceea el nu avea nevoie să 
adauge episoade nesemnificative care slăbesc forţa sati- 
rică a pamfletului. (...) Șarja exagerată în direcţia nedez- 
voltării firești a vieţii, a părăsirii elementelor raţionale ale 
realităţii, poate produce efecte umoristice ieftine, însă nu 
duce la satiră, la distrugerea prin râs a fenomenelor ne- 
gative. (...) 

Cartea aceasta își are meritele ei în literatura noastră 
actuală. Este vremea când pamfletul politic trebuie să 
înflorească, deoarece avem destule ţinte în care este nevoie 
să tragem. (...)”. | 


Din slăbiciunile prozei realist-socialiste 


Faptul de viață și imaginea artistică”: „Se întâmplă ca 
unii scriitori să creeze imagini cu mult inferioare stră- 
lucirii și sensului profund pe care îl au întâmplările de 
viaţă, și aceasta datorită unei anumite înțelegeri greșite a 
faptului literar. Vorbesc de faptul literar în accepțiunea de 
eveniment, moment sau, mai precis, întâmplare, și nu 
aceea de acţiune, act al personajului care ni se înfățișează 
în opera respectivă. (...) 

Să pornim de la unul din cele mai simple fapte, acela al 
muncii fizice. De multe ori, în operele literare, când se 
zugrăvește efortul fizic al muncitorilor se ajunge la filmarea 
superficială a mișcărilor acestora. Un exemplu edificator 
îl constituie schiţa lui Ștefan Andrei, Cu unul din echipă 
(apărută în volumul Împreună la Editura Tineretului). 

Eroii acestui episod sunt doi tineri, inginerul Vladimir 
și sudorul Vrabie. Ei întâmpină în mod diferit ascen- 
siunea: «Lui Vrabie nu-i era frică» — scrie autorul și-l 
zugrăvește ca și cum l-ar vedea călătorind pe o autostradă: 

Jo-te munții, tovarășe inginer» — strigă deodată băiatul, 
oprindu-se din urcuș. Şi, în restul drumului, aruncă și 
alte observaţii (...): «Hi, ia-n uitaţi-vă ce mici au rămas 
casele și oamenii» — ș.a.m.d. Al doilea participant la această 
faptă, se arată mai puţin euforic. (...) În ansamblu, schița 
nu redă sentimentul periculosului învins dintr-o rațiune 
nobilă, măreaţă, ci e învăluit într-o atmosferă ușoară, de 
pradă. 

Noi nu ne mulţumim să arătăm că oamenii. muncii se 
istovesc, aceasta nu corespunde condiţiilor de muncă din 
societatea noastră, ci e un fapt tipic pentru societâtea 
capitalistă, dar nici nu putem arăta că pentru noi munca 
e floare la ureche, nu putem arunca culori trandafirii peste, 
ceea ce se obţine adeseori prin efort eroic și încordare. 
Despre locul de muncă nu rareori poeţii vorbesc ca despre 
un câmp de luptă; ei identifică cu naivitate, lopata cu 
pușca și batajul cu dușmanul etc. (...)” 


* 


Unele recidive ale naturalismulu$*: „Critica noastră literară 
a combătut influenţele: dăunătoare ale teoriei lipsei de 
conflict, manifestate în unele lucrări apărute. S-a arătat 
că tendinţa de a «polei» realitatea, de a acoperi cu podoabe 
fastuoase chipul și viața oamenilor, îndulcind situaţiile 
încordate, atenuând contradicţiile — destăinuite de fapt 
neîncrederea în frumosul autentic al vieții, subestimarea 
valorii reale a eroilor înaintați, a noului predominant în 
realitatea noastră. Escamotarea ciocnirilor dramatice deve- 
nise o rezolvare convenţională în aceste lucrări, ducând la 
înfrumusețare artificială, la idilism, la răstălmăcirea ade- 
vărului vieţii. 

Partidul a îndemnat pe scriitori să reliefeze curajos 
complexitatea fenomenelor sociale, să redea dramatismul 
luptei de clasă fără a evita asperităţile, aspectele negative, 
neplăcute, rămânând fideli adevărului. (...) Sarcina prin- 
cipală a scriitorului este să dezvăluie forţele noului, ine- 


355 


Ana Selejan 


dite, necunoscute încă până astăzi în istorie, să descrie şi 
să contribuie la dezvoltarea lor, la asigurarea biruinţei lor 
depline în lupta împotriva elementelor retrograde, pu- 
trede, descompuse, dar încă puternice, periculoase. (...) 
Aceste sfaturi preţioase ale îndrumării de partid au fost 
izvorul izbânzilor literaturii noastre, i-au asigurat forţa 
ideologică și artistică, i-au dăruit prestigiu și autoritate în 
faţa cititorilor. 

Se pare însă că unii scriitori nu au înţeles în profun- 
zime această orientare înțeleaptă. (...) 

Lucrarea satirică Directorul nostru de Gh. Dorin, publi- 
cată printr-o inexplicabilă carenţă a exigenţei în Viata 
românească nr. 1/1954 este un exemplu ilustrativ. Sub 
paravanul exagerării satirice, realitatea este înfățișată în 
culori întunecate, autorul delectându-se cu persiflarea și 
ridiculizarea oamenilor. (...) Satira este în general puerilă, 
neeficientă, autorul exagerând nu atât atributele esenţiale 
ale «directorului nostru » (aristocratizarea, birocratismul, 
lipsa de calificare) cât prostia extremă, ignoranţa lui cum- 
plită. (...) 

Recidivele naturalismului se manifestă și sub alte as- 
pecte. (...) În unele lucrări se poate remarca o preferinţă 
insistentă pentru cazuri bizare, stranii, menite să dea o 
turnură palpitantă naraţiunii și să epateze pe cititorul 
neavizat. (...) Se simte străduința de a imprima acţiunii o 
tonalitate apăsătoare, sufocantă, de un tragism impla- 
cabil, sursă de dramatism și captivant, după concepţia 
acestor scriitori. (...) Masa trăiește într-o cruntă înapoiere, 
lipsită de profil politic, complăcându-se în apatie, lașitate 
și conservatorism. Personajul negativ a devenit mai pronun- 
tat decât în lucrările lipsite de conflict, o prezență mai 
primejdioasă, dar nu prin relevarea trăsăturilor sale de 
clasă, ci prin însușiri neobișnuite, impuse arbitrar de 
autor. (...) Aceasta este de pildă atmosfera schiţei Plata 
datoriilor de Al. Trestieni, publicată în România liberă din 
6 iunie 1954. Personajul principal al schiţei este un chiabur 
care terorizează fățiș, de multă vreme, întreg satul. (...) 

Multă vreme organizaţia de partid, sfatul popular s-au 
supus fără murmure capriciilor chiaburului. Dar vine 
«plata datoriilor». imaginaţia autorului (...) plăsmuiește 
rapid o întorsătură surprinzătoare. Secretarul organizației 
de partid, după o izbucnire retorică, mobilizatoare, cheamă 
întreg satul, pentru înlăturarea fiorosului dușman. (...) 

Plăcerea naturalistă de a zugrăvi patimi neînfrânate, 
porniri animalice, instinctuale se manifestă în schița 
Cordovanii de Ion Lăncrănjan, publicată în Tânărul scri- 
itor, nr. 5/1954. Autorul este un tânăr prozator talentat, 
care riscă să alunece pe un drum greșit. Evitând abor- 
darea problemelor sociale și, deci, implicit a răsunetului 
lor în viaţa personală a oamenilor, autorul se concentrează 
cu predilecție asupra traiului de familie al Cordovanilor, 
vestiți prin firea lor impulsivă, violentă. (...) 

Într-o schiță'semnată de Virgil Birou, publicată în Scrisul 
bănățean nr. 2/1954, sub titlul semnificativ Orbecăim în 
întuneric se încearcă o prezentare realistă a vieţii din trecut 
a minerilor de la Anina. Autorul descrie însă cu insistenţă 
zbuciumul unor oameni chinuiţi, descompuși, abrutizaţi 
de condiţii insuportabile de trai. (...) 

Autorul schiţei Orbecăim în întuneric bâjbâie — într-adevăr 
în mod lamentabil prin labirintul întunecos al natura- 
lismului fiziologic. (...) 


* 


Mai aproape de cititoră!: „Întrebarea pentru cine scrii, 
ce faci și cât suflet pui pentru ca cei cărora li te adresezi 
să se recunoască în scrisul tău și să te recunoască drept 
unul de-al lor, ţine în cel mai înalt grad de etica scriito- 
ricească. (...) acest lucru echivalează cu necesitatea de a 
înfățișa viața celor mai largi categorii sociale, prin repre- 
zentanţii lor firești și în cadrul traiului și relațiilor lor 
specifice. 

inceputul în acest sens l-a făcut pe maestrul M. 
Sadoveanu, căruia literatura nouă îi datorează acea figură 

de prim plan care este Mitrea Cocor. Și fiindcă suntem în 
lumea satului, nu putem trece cu vederea o altă realizare — 
cu totul meritorie — a prozei noastre din ultimii ani, po- 
vestirea Desfășurarea a lui Marin Preda. Un pas hotărât 
spre împlinirea acestui deziderat îl constituie, fără îndo- 
` jală, cele două recente realizări de frunte ale epocii noastre. 
E vorba de Bărăgan al lui V. Em. Galan și Pasărea furtunii 
de Petru Dumitriu, a căror caracteristică de bază stă în 
faptul că în centrul acţiunii (...) stau eroi comuniști. (ra) 

Obișnuim să spunem adesea: «cu toate succesele ei, 
literatura noastră rămâne încă în urma vieţii», ceea ce 
desigur înseamnă că literatura noastră nu s-a ridicat încă 
la gradul de frumuseţe și gravitate la care se trăiește viața 
noastră de azi, şi că scriitorii noștri trec indiferenți pe 
lângă o mulţime de fapte și întâmplări a căror semnificație 
mai adâncă le scapă. Mai adesea acest lucru înseamnă că 
scriitorii, unii dintre ei măcar cunosc palid realităţile și 
oamenii zilelor noastre. (...) De aceea, ei, acești scriitori, 
vin cu «remediile» lor: eroul pozitiv nu-i un om ca toţi 
oamenii, modest și la locul lui, nu-i o personalitate demnă 
de tot interesul prin multiplicitatea laturilor ce-o definesc, 
el e un robot, un aparat de mare precizie, fără pasiuni, 
fără trecut sufletesc, fără fraţi, fără surori. Acest erou 
poate totul din câteva vorbe spuse într-un fel - pe semne —. 
foarte convingător din moment ce toţi cei din jur se arată 
transfiguraţi. Procesele din realitate sunt silite să se des- 
fășoare într-un ritm ameţitor. (...) 

Așa se întâmplă că scriitorul cu pricina ajunge să 
simplifice viaţa, iar ceea ce nu poate desnoda să arunce 
fără prea multă bătaie de cap. Şi tocmai în acest punct 
se «trădează». (...) 

Pare curios, dar romancierii noștri n-au scris încă ro- 
manul celui care pleacă de la ţară și se mută la oraș, ori 
romanul «familiei actuale» cu arborescenţa ei. În general, 
eroii romanelor noastre n-au familie, rubedenii, cunoș- 
tinţe, nu se cercetează, nu se caută, nu ies pe stradă, nu 
pleacă din oraș. (...) Mulţi autori nu observă că în timp ce 


358 


Literatura în totalitarism 1954 


ei erau ocupați în altă parte sau cu gândul aiurea, eroul 
lui s-a mutat dintr-un oraș în altul, și-a schimbat meseria, 
și-a vândut o casă la ţară. (...) 

Tot scriitorul îl obligă să meargă pe anumite străzi (dis- 
tanţa cea mai scurtă), pe cât posibil, între locul de muncă și 
casă), să vorbească într-un anume fel, sfătos și cursiv, când 
de fapt el e zgârcit la vorbă, îi pune în gură proverbe și vorbe 
de duh, îl însoțește cu ochiade și râsete voioase, când de fapt 
firea lui e mai degrabă dispusă spre seriozitate. 

În acest timp, critica noastră se zbate în alternativa 
unei false probleme - în felul cum e discutată - ca aceea 
dacă eroul pozitiv poate avea sau nu defecte, problemă 
care ea însăși e de natură a ne convinge că mulți critici în 
activitatea lor pleacă nu mai puţin de la schema literară 
convenită, în loc să caute răspunsul în realitatea însăși. 

Deși din paginile anterioare și îndeosebi din Note și 
comentarii, indirect, ne putem face schiţa colaboratorilor 
principali ai fiecărei reviste, în domeniul criticii și istoriei 
literare, să-i enumerăm și în acest context rezumativ. 

La Contemporanul, cronici literare apar cu regularitate 
doar din septembrie și numai sporadic în perioada martie- 
-august; între timp: rubrica Însemnări de lectură era susti- 
nută de Georgeta Horodincă, Tita Chiper, Aurel Martin, 
Al. Săndulescu. Cronicile literare sunt scrise de Dumitru 
Mircea, Horia Bratu, Lucia Olteanu, Aurel Martin, S. Damian, 
Vera Călin, Al. Simion. l 

Steaua, prin cele trei rubrici Cronica literară, Recenzii, . 
Note și comentarii, antrenează în exerciţiul critic mai mulţi 
poeți și prozatori: A.E. Baconsky, Leonida Neamţu, Victor 
Felea, D. Florea-Rariște, Ion Brad, decât critici: Dan Costa, 
„ George Munteanu (rar), Ion Oarcăsu, Leon Baconsky, 
Romulus Rusan. 

Analiștii fenomenului literar care semnează în Tânărul 
scriitor sunt: loan Horea, V. Gafiţa, H. Zalis, Sanda Mănoiu, 
Dumitru Micu, Mihail Cosma, Cezar Radu, Eugenia Tudorică; 
Titus Priboi, Maria Drăgan, 1.D. Bălan, Horia Zamfir, Marin 
Bucur ș.a. 

Cu regularitate apar recenzii și comentarii și în România 
liberă scrise de: Georgeta Horodincă, D. Micu, Vera Călin, 
V. Nicolescu, Mărioara Pârvulescu, N. Ungureanu ș.a. 

Cum era de așteptat, echipa de critici literari de la Gazeta 
literară este numeroasă: Silvian Iosifescu, G. Macovescu, S. 
Damian, M. Gafiţa, Mihail Petroveanu, V. Mândra, Radu 
Lupan, Paul Georgescu, Savin Bratu, V. Nicorovici, L. 
Raicu, Alexandru Simion, Ion Mihăileanu, Valeriu Râpeanu, 
fiecare cu câte una-două contribuţii, cu excepţia lui S. 
Damian și M. Gafiţa, care au o frecvență mai bună. 

În fine, la Viaţa românească, notele, comentariile, recenziile 
sunt scrise de Mihail Cosma, I.D. Bălan, Simion Dima, 
Eugenia Tudor, Sanda Radian, Dan Soreanu, Eugen Campus, 
M. Gafiţa, Lucian Raicu, Mihail Petroveanu. Al. I. Ștefănescu. 
Continuitatea în viziunea analitică va fi asigurată, însă, 
din iunie, când Ov. S. Crohmălniceanu devine cronicarul 
literar al revistei. Prima parte a cronicii inauguraleS? este 
o veritabilă profesiune de credinţă față de spiritul de partid 
în critica literără, în contrast cu statutul de „cenușăreasă” 
al criticului — o idee mai veche susţinută de cronicarul 
Contemporanului. 

„Viaţa românească — începe Ov. S. Crohmălniceanu — 
reînființează o «cronică literară» permanentă, și-mi cere 
să mă însărcinez cu redactarea ei. Mulţumesc pentru 
cinste, însă dați-mi voie, măcar înainte de a porni la lucru, 
să ţin o cât de scurtă pledoarie în favoarea acestei înde- 
letniciri despre care se aud mai des cuvinte de ocară, 
decât vorbe de laudă. 

Cititorii nu trebuie să se alarmeze; n-am de gând să 
expun aici o listă a necazurilor breslei: intenţia n-ar cores- 
punde nici cu cadrul festiv, nici cu spaţiul disponibil. Este 
insă foarte necesar să nu confundăm o îndreptăţită nemul- 
țumire faţă de slăbiciunile criticii noastre, față de îngus- 
timile sau miopiile reprezentanților ei, cu subestimarea 
funcţiunii critice în genere. Greșeala ar fi gravă, cu atât 
mai mult cu cât sub steagul izgonirii criticilor din Parnas, 
nu rareori se ascund tendinţe extrem de suspecte, înce- 
pând de la sustragerea muncii literare de sub controlul 
obștesc și mergând până la așezarea ei într-un regim 
călduţ, de tămâiere reciprocă. Conform unui asemenea 

spirit, criticul începe să fie tratat, în mediul scriitoricesc, 
când cu un dispreţ prevenitor, când cu o ironie miloasă. 
Fiecare autor care se respectă, are mica lui istorioară 
despre «bâzâitul» insidios al acestor «muște la arat», și 
cele mai sumbre temperamente artistice își descoperă 
brusc umor în vecinătatea «domniile lor, tovarășii critici». 
Acoperită de oprobiu, meseria acestora riscă să devie ina- 
vuabilă între oameni cinstiţi, fapt pe care îl relevă cu 
îngrijorare și revista Teatr (nr. 4/1954). [...) 

Există o prejudecată în lumea literelor. După ea, criticul 
e un personaj născut sub semnul scorpiei și caracterizat 
prin exces biliar. Ca Totem al tribului său canibalic se 
convine foarte ușor să fie aleasă bufnița, veghind deasupra 
tomurilor brăcuite și îmbrăţișându-le cu o privire fixă, 
pânditoare, funebră. De altfel, ca tip literar, — se argu- 
mentează - criticul nu s-a întrupat din zelatorii marelui 
Homer, ci din Zoil, denigratorul lui. (...) 

Desigur că păcatele noastre reale, ale criticilor - tributul 
plătit diferitelor concepţii streine de rosturile artei, spiritul 
de clan, impostura și nepriceperea sub forme mai vechi 
sau mai recente — nu sunt streine de sentimentele sensibil 
deosebite cu care unii dintre fraţii noștri scriitori obiș- 
nuiesc să ne onoreze. | 

Desigur că — și noi am putea povesti diverse istorioare 
despre felul cum unele «talente» cer o mai entuziastă subli- 
niere a artei autentice și o mai necruțătoare denunțare a 
contrafacerilor literare, subînțelegând prin această peri- 
frază, în prima categorie producţiile proprii și în cea de-a 
doua... restul. Desigur că am putea vorbi despre lectura 
articolelor critice într-un mod special scriitoricesc. (...) 

Partidul clasei muncitoare a respins și respinge cu 
hotărâre orice încercare de subestimare a rolului criticii 
în viaţa curentă ca și în viaţa literară. Dimpotrivă, prin 
menirea pe care o capătă și răspunderea care-i revine în 
procesul formării unei noi literaturi, critica e ridicată de 
concepţia proletariatul revoluţionar asupra culturii la o 
însemnătate socială necunoscută în trecut, și exigenţa 

sporită a celor mai buni scriitori, ci și a noului public 
cititor faţă de activitatea noastră pleacă, în primul rând, 
de la o astfel de atitudine fundamental deosebită. (...) 

Numai o critică principială, slujitoare sinceră a cauzei 
poporului pe tărâmul producţiei bunurilor spirituale și 
apărătoare curajoasă a drepturilor lui la o literatură mare, 
adânc umană şi demnă de epoca socialismului, poate asi- 
gura îndeletnicirii noastre un prestigiu incontestabil. (...) 

Numai o critică principială, pătrunsă de spirit de partid, 
poate suscita într-adevăr discuţii rodnice, pasionate. Numai 
ea poate găsi tonul cel mai just. (...) «Zoil-ilor» criticii 
noastre, «capetele pătrate» de care se plânge poetul Cicerone 
Theodorescu, nu strică să li se aducă aminte, din când în 
când, că ideea de principialitate, conform concepţiei marxiste, 
n-are nimic de-a face cu dogmatismul. (...) 

Simt neveia să adaug o pledoarie specială pentru «cronica 
literară», ca formă deosebită de exercitare a funcțiunii 
critice, cu atât mai mult cu cât în legătură cu ea, pe lângă 
prejudecățile generale pomenite, există și altele speciale, 
chiar în rândul oamenilor de meserie. (...) În sfârșit nu 
mai insist asupra faptului că extinderea exerciţiului cro- 
nicii literare periodice ar mai face să dispară din catastiful 
păcatelor criticii noastre, o serie întreagă de paragrafe, 
dintre care cel al ruperii de actualitate nu CATEG 
puţin. (...) 

La noi, tocmai datorită absenței cronicii periodice, fane 
ționează foarte adesea un fel de loterie a cărților. Cutare 
trage numărul câștigător, adică are norocul sau nefe- 
ricirea să suscite interesul unuia dintre critici și atunci 
volumul respectiv devine obiect de studiu, fiind disecat și 
supus la mai multe experimente decât broaștele lui Galvani. 
Alte zeci de cărţi apărute n-au în schimb parte nici măcar 
de un rând. (...) Cum se vede, cu toate neajunsurile ei (...) 
permanent ancorată în actualitate, cronica literară ră- 
mâne o formă a criticii foarte populară. (...)” 

În permanentizarea cronicii literare la Viaţa românească, 
în ideile susţinute de titularul ei, revista clujeană Steaua“? 
vede un semn de progres și maturitate critică: „De vreun 
an încoace se înmulţesc semnele care indică, în fine, și un 
început de avânt al criticii noastre literare. Volumele edi- 
tate de Ov. S. Crohmălniceanu, Mihail Novicov, Traian 
Șelmaru, Silvian Iosifescu, cele câteva culegeri în care au 
fost înmănunchiate lucrări mai izbutite ale unor critici, 
iar recent de tot inaugurarea unei colecţii speciale, inti- 
tulată Mica bibliotecă critică, în cadru căreia au apărut 
sau sunt pe cale să apară studii de Silvian losifescu, Paul 
Georgescu, Ov. S. Crohmălniceanu și alţii — iată numai 
câteva din indiciile care dovedesc o intensificare a acti- 
vităţii criticilor noștri. (...) 

Un semn al acestei maturităţi l-a constituit, recent, reîn- 
fiinţarea de către revista Viaţa românească a unei rubrici 
permanente destinate «cronicii literare», a cărei redactare a 
fost încredinţată criticului Ov. S. Crohmălniceanu. (...) Cum 
singur subliniază în cronica inaugurală, îi revine sarcina 
de a consemna sistematic de acum înainte fiecare apariţie 
(literară) demnă de interes și să-i acorde atenţia cuvenită. 
lar ceea ce n-am găsit menţionat în respectiva cronică e 
efortul pe care trebuie să-l depună cronicarul pentru a-și 
menţine gândirea vie, trează, sagace și-a și-o îmbogăţi cu 
experienţa cea mai înaintată în aceeași măsură în care se 
îmbogățește literatura însăși. Pentru că, date fiind parti- 
cularităţile domeniului în care s-a angajat, repetarea, anchi- 
lozarea în anumite idei și procedee îi pândesc activitatea 
mai mult ca în alte sectoare ale criticii. (...) 

Salutăm iniţiativa - pe care o dorim fertilă în urmări — 
a Vieţii românești și râvna cu care cronicarul a început să 
o slujească.” 

Și pentru că a venit vorba de volume de critică literară, 
să reținem că, în acest an, sunt publicate doar două vo- 
lume despre literatura din vreme; unul scris de un critic 
literar: Silvian Iosifescu (Probleme și opere contemporane) 
altul de un prozator: Petru Dumitriu (Despre viață și cărți), 
ambele cuprinzând și referiri la literatura rusă și sovietică. 
Cărţile de istorie literară sunt mai multe la număr și mai 
variate ca modalităţi de abordare. E.S.P.L.A., de pildă, 
inaugurează colecţia editorială „Mica bibliotecă critică”, 
în care publică studiul menţionat de noi la începutul cărții 
Cu privire la valorificarea moștenirii culturale de Nestor Ignat 
și monografia Liviu Rebreanu de Ov. S. Crohmălniceanu. 

Dar, mai ales, apare, sub egida Institutului de istorie 
literară și folclor al Academiei RPR primul volum al Istoriei 
literaturii române. Volumul este redactat de G. Călinescu, 
Ion Vinter și Ov. S. Crohmălniceanu; alţi colaboratori: 
Corin Grossu, I.C. Chiţimia și ]. lana. Volumul are doar 
270 de pagini și un tiraj de peste 30.000 exemplare. 

Să încheiem acest tablou cu o imagine mai concretă asupra 
unuia dintre criticii literari fruntași, Ov. S. Crohmălniceanu. 
Volumul acestuia Cronici și articole publicat în 1953, dis- 
tins cu Premiul de Stat al RPR - cl. II, are, și în acest an, 
ecouri în presă. În Tânărul scriitor$+, de pildă, este accen- 
tuată ideea consecvenţei cu care, din 1949 încoace, 
criticul a aplicat învăţătura marxist-leninistă în judecarea 
operei și în impunerea metodei realismului socialist în 
critica literară, volumul fiind — așa cum reiese și din titlul 
comentariului — un adevărat izvor de învățăminte practice 
pentru munca scriitorului: „În critica noastră literară, Ov. 
S. Crohmălniceanu ocupă unul din posturile înaintate ale 
luptei pentru o literatură cât mai legată de viaţă și de 
sarcinile arzătoare pe care viaţa le pune în fața scriitorilor. 
El a atacat pieptiș o serie de probleme din domeniul teoriei 
literare dintre cele mai grele și mai complexe (cum este de 
pildă problema tipicului), a analizat creaţiile unor scriitori 
clasici pe baza învăţăturii marxism-leninismului, iar prin 
cronicile publicate (...) el a câștigat merite deosebite în 

îndrumarea scriitorilor. (...) Prin editarea volumului Cronici 
și articole, E.S.P.L.A. pune la îndemâna maselor de cititori 
un ghid care, ca o adevărată călăuză, îţi semnalează lucru- 
rile cele mai interesante. (...) 

O simplă privire asupra registrului tematic al cărţii ne 
indică acest lucru. Volumul reunește alături de articole ca 
Arta literară a lui Karl Marx, studii de teorie literară 
Exagerarea conștientă și problemele tipicului, scurte prezen- 
tări ale creaţiei unor scriitori binecunoscuţi (Maiakovski, 
Topârceanu), articole despre oglindirea trecutului revo- 
luţionar al poporului în unele opere literare (cum sunt 
cele referitoare la romanele Nicoară Potcoavă și Sfârșitul 
jalbelor și la poemul Bălcescu), precum și o serie de 
recenzii. (...) 

Trebuie relevat de la început că punctul de plecare al 
autorului, temelia de pe care își sprijină el argumentațţia, 
este întotdeauna principiul leninist al partinității lite- 
raturii. 

De altfel faptul este și foarte firesc, poziţia criticului 
decurgând din însăși rolul pe care îl are astăzi literatura 
în ţara noastră și pe care Crohmălniceanu îl subliniază cu 
claritate: «Tocmai pentru că este cea mai revoluționară 
dintre arte - arată el — arta realismului socialist nu se 
poate mulțumi numai cu cunoașterea, cu zugrăvirea rea- 
lităţii, ci trebuie, mai mult decât literatura realistă a 
trecutului, să contribuie la schimbarea nat nopti a 
acestei realități». (...) 

Poziţia militantă a scriitorului marxist se stilata chiar 
la alegerea temelor. Problemele pe care le atacă o operă, 
subiectul ei, trebuie să se găsească în coordonatele celor 
mai arzătoare cerinți ale actualităţii. Scriitorului nu-i este 
admis ca să caute calmul lagunelor, liniștea golfurilor, unde 
vântul stârnește valuri mici, unde este ușor de vâslit (...). 
Relevând meritul lui Jon Călugăru de a fi axat acţiunea 
romanului Oțel și pâine pe viaţa unui colectiv uzinal, pe 
lupta muncitorilor pentru industrializarea socialistă a pa- 
triei, Ov. S. Crohmălniceanu arată că: «nu e posibil să 

creezi imaginea constructorilor socialismului, nu poți cu- 
prinde noul vieţii decât căutându-i acolo unde el pulsează 
mai puternic». (...) 

Descoperirea noului, prezentarea invincibilităţii sale în 
luptă cu vechiul, sunt sarcini grele și complexe. Pentru 
aceasta e nevoie ca scriitorul să se împlânte - după expre- 
sia plastică a lui Crohmălniceanu «o sondă profundă, care 
să capteze preţioasa păcură subterană a vieții ce se împli- 
nește mereu». (...) În înţelegerea unei probleme principiale 
a teoriei literare marxiste, problema tipicului, volumul 
Cronici și articole constituie un sprijin imediat. (...) 

Ajutorul porneşte și în acest studiu de la teza leninistă 
asupra caracterului de partid al literaturii. «Nu se poate 
milita cu ajutorul exagerării realiste pentru orice ideal 
social și moral» arată el, demascând poziţia de clasă a 
scriitorilor decadenţi care pentru a acoperi contradicţiile 
din societatea burgheză, exagerează împotriva legilor firii, 
mistifică. Și aceasta tocmai pentru că - așa cum subli- 
niază Crohmălniceanu -— alegerea și cu atât mai mult 
sublinierea şi afirmarea unui lucru în raport cu celelalte 
implică o concepţie şi o atitudine faţă de viaţă. (...) 

Bazându-se pe indicaţiile date de Marx cu privire la rolul 
comediei, pe cugetări pline de adevăr din Cernișevski și 
Maiakovski în legătură cu aceeași problemă, Crohmălniceanu 
subliniază necesitatea ca scriitorii să răspundă chemării 
adresate scriitorilor de tovarășul Malenkov la Congresul 
al IX-lea al P.C.U.S. de a reinvia tradiţiile scriitorilor satirici 
clasici. În partea introductivă a comentariului asupra piesei 
Mielul turbat de Aurel Baranga, autorul comentariului 
arată cât de nefaste au fost consecinţele teoriei «lipsei de 
conflict» care a dus la înclinația către comedia «vegeta- 
riană», «fără dinţi». Piesa lui Baranga, care răspunde unei 
necesităţi imperioase în literatura noastră, dovedește — 
așa cum arată Ov. S. Crohmălniceanu... «cât de neinte- 
meiate erau temerile diferiților „îindrumători” preocupați 
ca nu cumva ridiculizarea să minimalizeze primejdia forțelor 
sociale dușmănoase». (...) 

Volumul împlinește un gol în critica noastră literară, 
chemată să ajute la dezvoltarea literaturi, la creșterea 
teoretică și maturizarea artistică a scriitorilor. (...) Ov. S. 
Crohmălniceanu a făcut un bun serviciu literaturii noastre. 
El a dat numeroase sugestii și indicaţii scriitorilor și a 
atras atenţia asupra unor lipsuri în creaţia noastră literară, 
a făcut o adevărată muncă de îndrumare a slujitorilor 
literaturii din patria noastră.” i 


* 


Mai ponderat în elogii, Dan Costa folosește prilejul 
comentării volumului lui Ov. S. Crohmălniceanu, pentru 
a extinde discuţia spre câteva slăbiciuni ale criticii literare 
și ale criticului în discuţie, cum ar fi, bunăoară, didac- 
ticismul excesiv, optica sociolizantă, statistică ș.a. Publicate 
în iunie, opiniile acestuia vor avea o replică târzie, în 
octombrie, aparținând lui Ion Mihăileanu, proaspătul redac- 
tor-șef adjunct (al treilea) al Gazetei literare. Dar să citim 
documentele. 


+ 


Pentru o ținută literară a criticii literare...55: „În fine... 
carte de critică literară în rodnicul și eficientul înţeles și 
cuvântului. 
= Totodată - bilanţul unei susţinute și pasionate activităţi 
pe tărâmul scrisului militant. Bilanţ fără îndoială activ, al 
unuia pentru care oficiul critic e mai mult decât simplă 
enunţare de principii și sarcini, ori tabelă de realizări și 
slăbiciuni: ceva care aspiră să devină (ceea ce echivalează 
cu treapta cea mai înaltă la care poate râvni critica) unul 
dintre factorii propulsivi esenţiali, lăuntrici, în procesul 
de creștere și dezvoltare a literaturii. (...) 

Iată — credem — destule pricini care explică interesul și 
bunele nădejdi stârnite de apariţia culegerii celor mai izbutite 
Cronici și articole semnate de criticul Ov. S. Crohmălniceanu. 

Ceea ce nu ne va împiedica să semnalăm de câte ori se va 
ivi prilejul și punctele de mai slabă rezistență pe care le 
oferă privirii, aceleași Cronici și articole - cu atât mai 
supărătoare, cu cât în imediata lor vecinătatea se înalţă — 
suple — generalizări și soluţii pline de pătrundere. 

Și pentru că am început cu acest aspect, socotim că nu 
e lipsit de interes să arătăm că acolo unde criticul se 
adresează scriitorului, acolo unde «actul critic» vizează 
mai cu seamă procesul de creaţie și munca scriitorului 
actual (...) acolo în special contribuţia criticului e sub- 
stanţială și cu totul pozitivă. Astfel, «cronici și articole» ca: 
Exagerarea conștientă și problemele tipicului, în legătură 
cu comedia satirică, Un roman al industrializării socialiste, 
„Cumpăna luminilor” roman de N. Jianu și alte câteva se 
înscriu alături de tot ce s-a realizat mai bun în domeniul 
criticii literare. În această direcţie criticul se arată a fi un 
diagnostician încercat, care sesizează cele mai fine reacții 
ale operei literare cercetate (...). Așa stau lucrurile, bună- 
oară, cu articolul consacrat problemelor comediei satirice, 
în care, dezbătând pe toate fețele comedia Mielul turbat al 
lui Aurel Baranga, criticul se înalță nu odată la genera- 
lizări menite să orienteze pe autorii noștri dramatici (...). 

Un «buletin» critic remarcabil (redactor sobru și în acea 
notă de tehnicitate stâmpărată ce șade atât de bine artico- 
lelor criticului nostru) este și cronica închinată romanului 
Otel și pâine al lui lon Călugăru. Sunt cuprinse aici judecăţi 
deosebit de ascuţite cu privire la reușitele și neajunsurile 
romanului (...). 

Dușman al oricăror tipare ori chestionare prestabilite care 
îmbunătăţesc opera literară și transformă munca criticului 
literar într-o treabă de statistician, Ov. S. Crohmălniceanu 
tinde în cronicile sale la o cât mai adecvată sinteză a ceea 
ce reprezintă - într-un moment anume al dezvoltării scri- 
itorului și în cadrul mai larg al literaturii — creaţia aces- 
tuia, (...) 

Sub semnul unui focar unic sunt situate și lipsurile 
romanului, identificate în faptul că «există în romanul lui 

Ion Călugăru o evidentă subapreciere a'forţelor noului, a 
puterii oamenilor care duc cu ei acest now». Tot astfel, în 
cazul romanului Cumpăna luminilor, criticul surprinde pe 
viu una din cauzele principale care explică «numeroasele 
lui slăbiciuni». (...) | 
Un al doilea grup, cu o configuraţie întrucâtva deosebită 
de a celui dintâi, îl formează acele articole ale criticului 
mai libere de necesitatea îndrumării nemijlocite a scriito- 
rului (și, prin el, a cititorului), destinate într-o mai largă 
măsură să răspundă întrebărilor felurite pe care și le pun 
cititorii săi chiar să satisfacă, odată cu firești cerinţe ale 
acestora, preferinţe ori năzuinţe proprii. Din această cate- 
gorie fac parte studii și articole: Trecutul de luptă al poporului 
în opera lui Mihail Sadoveanu, Humorul lui G. Topârceanu, 
Maiakovski și câteva probleme ale poeziei, Influența lui N. 
Bălcescu asupra dezvoltării literaturii noastre și, — ocupând 
un loc aparte — acea încercare spirituală de a construi din 
datele psihologiei și biografiei lui Caragiale și în idiom 
caragialesc, un virtual discurs de recepţie la Academia 
zilelor noastre, ale marelui satiric (Fragmente din discursul 
de recepție la Academie al lui I.L. Caragiale. (...) 
Recunoscând de fiecare dată justeţea afirmațiilor cri- 
ticului (...) să mărturisim o oarecare dezamăgire ce am 
încercat citind, bunăoară, articolul despre Bălcescu și. 
chiar prima parte din studiul consacrat lui Sadoveanu. 
Stăruie anume impresia, la lectura celor două încercări de 
sinteză, că la baza muncii criticului n-a stat totdeauna un 
belșug de fapte, de impresii și asociaţii vii, bogate în 
sugestii, și că intenţia foarte pozitivă a criticului de a 
construi, năzuinţa lui de a se înălța la studiul de amploare 
se bizuie pe existența unui material faptic destul de la 
îndemână, care nu depășește calitativ pretențiile sinte- 
zelor didactice (sinteze care în clipa de faţă se găsesc la 
noi — e adevărat -— la un nivel foarte onorabil, ceea ce nu 
înseamnă că în critica literară nu se poate pretinde mai 
mult). Astfel, de pildă, studiul consacrat influenţei lui 
Bălcescu asupra literaturii noastre, așezat pe fruntea 

volumului, ni se pare a fi prea mult fructul spiritului de 
sistemă în critica literară. (...) 

Aer de mare panou reconstitutiv adus însă la proporţii 
maniabile are și prima parte a studiului consacrat lui 
Mihail Sadoveanu. (...) 

Toate acestea reprezintă însă numai o faţă a didac- 
ticismului și anume, cea mai inocentă, căci în afară de ea 
mai există un fel de a vedea lucrurile (încetățenit mai cu 
seamă în domeniul istoriei literare și-al marilor sinteze) 
(...) care fac din critică o îndeletnicire mai degrabă sim- 
plistă. Despre ce anume e vorba? Se practică adeseori la 
noi (...) obiceiul de a considera opera de artă mai ales 
clasică și personalitatea artistului, drept izvoare necesare 
de consideraţii generale disparate, detașabile, misiunea 
criticului constând doar în a le grupa și ierarhiza în funcţie 
de scopul și de subiectul ales. Faptul acesta explică nu se 
poate mai bine, ușurința cu care se scriu și azi la noi lungi 
studii de o mare penurie de idei «fertile» și de o monotonie 
deprimantă. Este oare aceasta critică literară? Mai bine zis, 
se reduce critica literară la operaţia extragerii la întâmplare 
de simple concluzii generale, de «merite» și «imite» cultural — 
ideologice (după sistemul: scriitorul a văzut... scriitorul n-a 
văzut), de adevăruri sociologice desperecheate? [...). 

Reacţiunea împotriva exceselor sociologiste s-a declarat 
_cu putere — trebuie să se declare - dar ea n-a dărâmat 
toate poziţiile sociologismului. Unul din acestea, poate 
cea mai persistentă, e vizibilă în practica de zi cu zi a 
criticii și constă în pulverizarea analizei critice în tot atâţia 
corpusculi câte probleme, teme și aspecte socotește cri- 
ticul necesar să inventarieze. (...) În felul acesta nu criticul 
e cel care = de la o operă la alta (...) e chemat să-și 
potrivească cele mai apte unelte și metode de investigaţie 
pentru a surprinde și cuprinde întregul univers al scri- 
itorului comentat, ci scriitorul însuși e invitat (uneori 
dincolo de viaţă) să se prezinte în vederea completării 
chestionarelor și formularelor criticului, cunoscând că în 
caz de neprezentare va suferi rigorile... criticii. (...) 

Acestui sistem de «critică cu pulverizatorul» i se opune 
și va trebui să i se opună tot mai mult critica ce se apleacă 
temeinic peste fenomenul literar în străduinţa de a-i sonda 
esenţialitatea. Un magistral exemplu de analiză princi- 
pială a operei literare și a trăsăturilor și tendinţelor do- 
minante ce caracterizează conștiința unei personalități 
creatoare ni le-a dat marele Lenin însuși, în analiza făcută 
operei lui Tolstoi și semnificației ei. (...) 

Un cavaler intrepid - chiar dacă nu totdeauna fără 
prihană - în lupta împotriva sociologismului și schema- 
tismului în critica literară, s-a arătat a fi de la început 
autorul Cronicilor și articolelor. Certă este, în orice caz, 
orientarea hotărâtă a lui Ov. S. Crohmălniceanu spre un 
astfel de mod de interpretare a operei de artă care, punând 
în lumină «forţa de acţionare» a acesteia, nu uită nici un 
moment că întreagă această forță și proprietățile ei p 
dintr-o conștiință și o natură umană (...). 

Din păcate, studiul consacrat lui G. Topârceanu are și 
unele lipsuri care - cu mai multă exigenţă — puteai fi ușor 
înlăturate. Astfel, dacă în problemele esenţiale, studiul se 
sprijină pe câteva linii directoare deduse organic din însăși 
natura operei cercetate, și dă chiar prin aceasta lovituri 
considerabile poziţiilor didacticismului și sociologismului 
(de care se resimţeau întrucâtva studiile anterioare), în 
schimb trebuie să spunem că în analiza de detaliu se mai 
strecoară încă o seamă de consideraţii sociologiste și cu iz 
didactic, ce transformă uneori comentariul criticului în 
inutile și obositoare prelucrări școlărești. 

Este aici o.tendinţă de natură gospodărească - aș zice — 
a criticii și istoriei noastre literare (exercitată pentru mo- 
ment tot de critici) care nu arareori se apucă să înregis- 
treze o serie de mărunţișuri, să prezinte drept calități și să 
problematizeze simple locuri comune ale spiritului, sau 
cel mai adesea, folosind citatul, să-l ridice la pătratul 
semnificației. Să ne mai mire atunci că în felul acesta 
studiul ori articolul de reconsiderare se transformă, în 
mâini mai puţin experte, într-o listă de elogii așezate cap 

la cap (...). Am relevat și până aici o seamă de însușiri ale 
criticului ce puteau fi verificate și pe planul expresiei. 
Criticul are darul formulărilor expresive și cunoaște în- 
semnătatea lor critică, conștient fiind de forţa lor. (...) Cu 
atât mai izbitoare sunt de aceea o serie întreagă de for- 
mulări presărate peste tot în volum, nu numai fără «stră- 
lucire», dar de-a dreptul greoaie și inestetice, iar în câteva 
rânduri incorecte. (...) 

Suntem (...) ispitiţi să credem că în practica de zi cu zi 
a criticului mai stăruie totuși o oarecare indiferenţă cu 
privire la necesitatea unui scris cât mai expresiv și îngrijit 
și — de ce n-am spune-o - destulă grabă. (...) 

Cititorii și scriitorii noștri așteaptă de la criticul fruntaș 
care este Ov. S. Crohmălniceanu și odată cu el de la toți 
ceilalți critici, mereu mai bune intervenţii în viaţa noastră 
literară, care să îmbine combativitatea și o înaltă com- 
petenţă, pe toate planurile de manifestare. (...)” 


+ 


Despre o falsă ţinută literară a unei cronici$: „Primejdia 
schematismului în critica literară, necesitatea dezvăluirii 
cauzelor care-l determină și lupta pentru promovarea con- 
cepției marxist-leniniste în problemele estetice sunt subiecte 
de o actualitate arzătoare pentru literatura noastră. 

Ecouri ale unei astfel de cerinţe pătrund într-un articol 
apărut în nr.3 al revistei Steaua din Cluj (...). Sunt aduse - 
acuzaţii unor critici lipsiţi de curaj, fără opinii personale, 
cărpănoși în dezvăluirea calităților unor opere, obtuzi în 
înțelegerea specificului fenomenului artistic, care iscălesc 
cronici șablonarde, sărace de idei, ocolite de cititori. 

Cât de îndreptăţite sunt rândurile apărute în Steaua, 
îți dai seama dacă citești de pildă o cronică la romanul - 
Pasărea furtunii, apărut recent în nr. 2146 al ziarului 
Munca. Autorul, M. Coleșiu, descoperind două calităţi ale 
romanului, conturarea eroului principal și din proza de 
pastel — în paranteză fie spus substantivul proză e recalcitrant 

și refuză drept însoțitor adjectivul pastel — ne promite ca 
într-o excursie de două coloane de ziar să-l contureze pe 
Adam Jora. În loc de aceasta, ne trezim în faţa unui 
rezumat «de idei școlărești». (...) Critica literară marxistă 
n-are nimic comun cu acele articole care, sub pretextul 
analizei tematice a unei opere, substituie analizei știin- 
țifice, principiale, a ideilor, un rezumat cenușiu, ce ig- 
norează total sau parţial existenţa imaginilor artistice. 

Împotriva unor astfel de cronici militează și revista 
Steaua. Se pune însă întrebarea: care este poziţia ideolo- 
gică de pe care atacă Dan Costa, autorul articolului Pentru 
o ținută literară a criticii? 

Se impune în primul rând o constatare: autorul nu face 
de fapt o analiză a volumului de Cronici și articole de Ov. 
S. Crohmălniceanu, așa cum își propune la început, ci 
emite o serie de consideraţii cu privire la dezvoltarea cri- 
ticii noastre literare. (...) 

Până acum știam anumite lucruri despre cauzele schema- 
tismului și didacticismului în critica literară. articolul 
aduce însă o contribuţie de natură să «revoluţioneze» cuce- 
ririle esteticii. Dacă studiul lui Ov. S. Crohmălniceanu 
consacrat lui Bălcescu are unele slăbiciuni, ele ar fi «fructul 
spiritului de sistemă în critica literară», s-ar datora ase- 
mănării studiului cu-un posibil «tratat de istorie literară 
alcătuit în spirit științific» (p. 82). Vrei, nu vrei, îţi pui 
întrebarea: dacă autorul are o asemenea repulsie față de 
caracterul științific, sistematic, al cronicilor lui Ov. S. 
Crohmălniceanu, nu cumva preferă, o critică impresio- 
nistă, subiectivistă? 

Actualizare, tematică, conţinut de idei, exagerarea me- 
ritelor și limitelor cultural-ideologice ale unui scriitor, 
capătă, datorită miraculoasei pene a lui Dan Costa, o 
poreclă: sociologism. Autorul se bucură că în sfârșit s-a 
declarat «reacţiunea împotriva exceselor sociologismului». 
Noroc de redactorul clujan, altfel muream și nu știam cât 
de numeroși sunt prozeliţii lui Durkheim și Taine din ţara 
noastră. 

E regretabil însă că articolul din Steaua, îndreptându-și 
tirul de artilerie împotriva «sociologismului», omite să arate 
cauza fundamentală a succeselor obţinute de criticii noștri 
de frunte — printre ei și Ov. S. Crohmălniceanu - aplicarea 
la fenomenul artistic a concepţiei marxist-leninist, care 
prin spiritul ei profund științific este ostilă oricărui sche- 
matism, didacticism. 

Până acum am văzut fobiile aktiebiabiti din Steaua, dar 
pentru ce pledează el, ce apără? 

După o muncă de arheolog, ai suprema satisfacție a 
cercetătorului care a descoperit o lume «nouă», necu- 
noscută până acum. În ce constă munca unui critic li- 
terar? Iată «rețeta» redactorului nostru: «scoate la iveală 
principiul generator, mobilul intim din care purced, în 
legătură: cu fiecare din scrierile comentate, reușite sau 
mai adesea lipsurile și slăbiciunile lor» (p. 78). Dacă această 
formulă magică nu vă satisface, găsiţi în articol, în locul 
«principiului generator», sub semnul egalităţii, și altele: 
esențialmente, focar, forță de acţionare, generator unic, 
viul, complex organic. Formulele acestea de oracol sunt 
tălmăcite printr-o definire a datoriilor criticii noastre literare 
«de a căuta căile cele mai nimerite pentru ca infinita 
varietate a talentelor, particularităţilor de stil și concepție 
variind de la un scriitor la altul și de la o operă la alta, 
elementele familiare viziunii unui scriitor, modalitățile de 
expresie etc. să nu cadă pradă schemelor brutale și sim- 
plificatoare». 

Nu vă tulburaţi că în definiţie lipsește cercetarea conți- 
nutului de idei al operei literare. Cu siguranţă că trebuie 
subinţeleasă la etcetera. 

O, străluciți și defuncțţi titani ai criticii burgheze, cutre- 
murați-vă în mormintele voastre și descoperiți-vă în faţa 
aceluia care a descoperit America criticii românești. 

În toată această exhibiţie «critică» există un semn de-al 
nostru chinuit ca Tantal: Ov. S. Crohmălniceanu cu al 
său volum de Cronici și articole. Ba este proclamat, fără a 
fi întrebat, «cavaler în lupta împotriva sociologismului», 

ba este pus să caute tot felul de generatoare unice, focare 
și alte forţe de acţionare. (...) 

O judecată critică, care merită toată atenţia, este aceea 
după care «un al doilea grup, îl formează acele articole ale 
criticului, mai libere de necesitatea îndrumării nemijlocite 
a scriitorului (și prin el a cititorului), destinate într-o mai 
largă măsură să răspundă întrebărilor pe care și le pun 
cititorii săi și chiar să satisfacă, odată cu firești cerinţe ale 
acestora, preferinţe ori năzuinţe proprii». 

Nu ne putem astâmpăra dorința arzătoare de a ne 
descurca totuși în labirintul acestei fraze. (...) Vorbele 
umflate care sună din coadă, stilul pretenţios și greoi care 
trădează sărăcia de idei, nu pot să se plimbe printre noi 
decât ca niște fantome. 

E posibil să existe unii care să se mire că un articol, ce 
are pretenţia să analizeze câteva din problemele cele mai 
acute ale criticii noastre literare, nu pomenește nimic de 
principialitate, de spiritul de partid în aprecierea unei 
opere de artă, de caracterul educativ al literaturii, de lupta 
împotriva manifestărilor ideologiei burgheze. Probabil, după 
Dan Costa, «ținuta literară a critici» este incompatibilă cu 
discutarea unor asemenea chestiuni fără contingenţă cu 
arta. 

Se cuvine însă a fi pusă o întrebare: redacţia revistei 
Steaua, care a obţinut în ultimul timp unele succese remar- 
cabile, nu consideră oare că poziţiile marxismului au de- 
venit într-atât de puternice, încât ea să fie în stare să 
lupte pentru o adevărată ţinută literară, respingând astfel 
de «idei», de bâlbâieli critice?” 

Dimensiunea festivă a anului n-a încurajat nici co- 
mentariul critic negativ, cu accent pe lipsurile cărţilor 
analizate, nici polemicile pe problemele generale ale cre- 
aţiei; am reţinut, de altfel, ce procent mic din volumele de 
poezie și proză, editate în acest an, a stat în atenţia cri- 
ticilor din presa literară, procent comentat de obicei în 
tonalitate imnică — registru mimetic translat în presa ne-lite- 
rară, centrală și regională. Dacă totuși, a fost o dezbatere 
despre insuccesele poeziei — a poeziei tinere - aceasta a 
fost susținută de poeţii înșiși, după cum știm; criticii 
literari au stat, de astă-dată, pe margine. Ei se vor angaja 
în două dispute referitoare la domeniul prozei; prima, o 
mai veche obsesie a metodei realismului socialist privind 
personajul pozitiv, a doua - cu o respiraţie polemică mai 
scurtă - referitoare la problemele schiţei satirice. Tot legat 
de proză și cu intenţia închegării unei dezbateri mai largi 
sunt și opiniile lui Ov. S. Crohmălniceanu despre optica 
șablonardă și climatul critic călduţ ale unor cronici publi- 
cate în numărul al doilea al Gazetei literare — dornică să 
însuflețească schimbul de idei prin abordarea făţișă a 
unor probleme esenţiale ale frontului literar; „de ce” — 
urile formulate de critic rămân fără răspuns; noi le consem- 
năm, căci ilustrează vigilența ideologică, promptitudinea 
Și perseverenţța aceluia în a o demasca și a aduce la 
ordine... realist-socialistă. 

Logica în suferință”: „De ce de pildă, ori de câte ori se 
vorbește de compoziţia unei cărţi, criticii recurg imediat la 
o graţioasă imagine acvatică? Opera epică e identificată 
cu o apă curgătoare: fluviu, râu sau pârâu - iar dificul- 
tăţile comentariului se reduc la urmărirea modului cum 
s-au respectat sau nu s-au respectat legile cursului ei? În 
Almanahul literar nr. 4, pe baza analogiei de mai sus, se 
ajunge chiar la o teorie a... «albiei» romanului (vezi arti- 
colul O carte consacrată reconstrucției socialiste a orașelor 
de Laurenţiu Tudor), iar în Contemporanul nr. 41 (366), 
Eugen Luca, după ce analizează destul de judicios câteva 
probleme ale compoziţiei, se întoarce la aceeași imagine, 
reproșându-i lui I. Istrati faptul că «acțiunea romanului 
său, în loc să se închege din diferite episoade ca un râu în 
care-și unesc apele mai multe pâraie, se resfiră, asemă- 
nătoare fiind șuvoaielor ce se formează primăvara din 
omături și de aceea cititorul descoperă cu aa tendinţa 
generală a cărţii». (...) 

De ce, de exemplu, se consideră întotdeauna drept o 
reușită artistică asemănarea personajelor unei cărţi cu 
eroii basmelor și baladelor noastre? De ce crede tov. Al. 
Oprea și se străduiește să demonstreze pe aproape o coloană 
din Viaţa românească nr. 12, cât de bine aduc prota- 
goniștii nuvelei lui Marin Preda, Întâlnirea din pământuri, 
cu Novac [...), cu Prâslea cel Viteaz, cu fata cu părul de 
aur, sau cu alte figuri ale mitologiei populare? (...). 

Dar există și o altă categorie de «de ce-uri» în care se 
oglindesc stări sufletești mai complexe. (...) De exemplu, 
ziarul Munca nr. 1929 îl încredinţează pe cititor că « forma 
dialogală deși ajută într-un fel caracterizarea personajelor, 
totuși în unitatea nuvelei frânează desfășurarea acţiunii 
atunci când e folosită peste măsură». (O carte despre o 
luptătoare pentru viitor, recenzia nuvelei Ana Nucului de 
Remus Luca). 

«De ce, tovarăși?» strigă năucit sărmanul cititor. Pe câte 
imi amintesc, Moș Nechifor Coţcariul e, de la un moment 
dat, numai «forma dialogală», cum spuneţi dumneavoastră 
și, iertaţi-mă, nu mi se pare o nuvelă atât de proastă. (...) 

În zadar se va frământa cititorul să afle de ce tov. Dan 
Costa, după un lung război, uneori îndreptăţit, împotriva 
prozei versificate, ajunge să condamne în bloc și irevocabil 
elementele narative și anecdotice, precum și — supremă 
eroare — poanta, în poezie. Ce îndreptățește această sen- 
tință? Sunt incompatibile anecdota și narațiunea cu înde- 
letnicirile poetice? A uitat criticul că La Fontaine a fost un 
poet eminamente anecdotic-narativ fără să-și facă de râs 
meseria? (...). | 

intr-o a treia categorie de „de ce-uri”, nedumerirea 
începe să capete accente tragice. Cititorul s-a împăcat 
oarecum cu contradicţiile dintre cunoștințele sale și afir- 
maţiile criticului. Ce e de făcut, însă, când acesta se 
contrazice singur? 

Tovarășul M. Gafiţa scrie, de exemplu, privitor la eroii 
romanului Prăpădul Solobodei și a nuvelelor Seceta, Avizuha 
și Satan de Eusebiu Camilar: «Este firesc ca oamenii aceștia 
să simtă mereu nevoia de a se ucide între ei, de a cauza 
durere și suferinţă altora». De ce atunci - se întreabă 
cititorul desnădăjduit — criticul îi reproșează prozatorului 
rânduri mai înalte, tocmai acest lucru notând: «În Prăpădul 
Solobodei și în Avizuha suntem în faţa unei mari abdicări 
a autorului de la realism, mergând până la desfigurarea 
oamenilor și transformarea lor în animale, în fiare» (Vezi 
articolul Drumul creaţiei lui Eusebiu Camilar — Viata ro- 
mânească nr. 10). Nu poate fi arătat drept tipic ceea ce e 
firesc? E greșită o afirmaţie? E greșită cealaltă? Sunt 
greșite amândouă? (...) 

De ce — se întreabă astfel lumea - atâtea cronici literare 
se feresc să pună probleme? De ce criticii noștri inven- 
tariază contabilicește calităţile și defectele unei lucrări, 
înșirând întâi numeroasele ei «părți pozitive», urmate imediat, 
după un diplomatic «totuși», de «numeroasele ei lipsuri»? 

De ce menţin între ei o dulce antantă, păzindu-se parcă 
să stârnească vreo ciocnire de păreri? De ce se combate 
cu îndârjire șablonul - în cronici scrie șablon? În sfârșit, 
lista acestor «de ce-uri» aș putea-o lungi, dacă nu m-aș 

tere că incit o ultimă întrebare Apr Me ce articolele 
critice sunt atât de lungi?»” 


x 


În același număr al Gazetei literare, într-o notă tipărită 
pe ultima pagină, Mihai Gafița, vrând parcă să spargă 
„Spiritul de antantă din critica literară”, combate opiniile 
unor confrați privitoare la personajele pozitive și negative. 
În numărul următor, Andrei Băleanu pune totul sub semnul 
unui „exemplu de critică neprincipială”. Intervine în dis- 
cuție Al. Oprea, apoi din nou Andrei Băleanu și, în fine, H. 
Wald încheie dezbaterea. Să citim pledoariile: 

Pentru contra8...: „Problema zugrăvirii veridice a oame- 
nilor, a complexităţii chipurilor artistice, a fost pusă la fel 
de ciudat, ca să nu spunem greșit, în mai multe articole 
recente. Cel mai elocvent exemplu este cel oferit de M. 
Ghimpu într-o cronică dramatică apărută în iaia 
Bucureștiului (nr. 191 din 10.11. 1954). (...) 

Autorul cronicii socoate, deci, că un personaj este mai 
complex dacă are mai multe slăbiciuni. Că aceasta nu 
mai e o impresie lăsată de vreo neprecizie în formulare, 
ne-o dovedește alt paragraf al aceleași cronici: vorbind 
despre un personaj negativ, cronicarul apreciată drept un 
curaj al autorului piesei, faptul că a încercat să realizeze 
un dușman care să aibă inteligenţă, îndrăzneală. (...) 

Tradus în limbaj mai explicit, afirmaţiile cronicarului 
pot fi «complexe», personajele pozitive trebuie să aibă slă- 
biciuni, iar cele negative să aibă calităţi. (...) 

Exact la aceleași concluzii — nu atât de teoretizate, însă, 
ajunge și I. Nafta în articolul: Câteva observaţii cu privire 
la nuvela „Biruinţa” (Viaţa românească nr.1 / 1954) unde 
vorbește despre lipsa de complexitate a personajelor pozi- 
tive «lipsite de slăbiciuni», iar în privinţa celor negative, 
aceleași «teorii» i se dovedește adept I. Sârbu în recenzia 
despre Valea Fierului (Iașul nou, nr. 3-4, 1953). Recen- 
zentul ajunge să condamne pe Dragoș Vicol, autorul Văii 

Fierului pentru vina de a fi... defăimat (sic) niște pei- 
sonajele negative, atribuindu- le nume — după părerea recen- 
zentului, nepotrivite. 

Sau, cu alte cuvinte — împotriva defăimării personajelor 
negative (vezi M. Ghimpu și I. Sârbu) și pentru înjosirea 
personajele pozitive (vezi M. Ghimpu și I. Nafta)”. 


x 


Pentru ce și contra cu®: „Un exemplu, neprincipială 
este, după părerea mea, nota Pentru contra... de M. Gafiţa, 
publicată în nr. 2 al Gazetei literare. [...) 

De la început izbește modul dogmatic de a pune proble- 
ma. În loc de a analiza dacă aprecierile lui M. Ghimpu cu 
privire la piesa respectivă sunt juste sau nu, criticul se 
mulțumește să discute «în principiu» dacă eroii pozitivi 
trebuie să aibă lipsuri — și tot «în principiu» dacă eroii 
negativi trebuie să aibă calităţi. Argumentarea concretă 
este înlocuită cu prescrierea — mult mai comodă - a unei 
reţete generale și fără drept de apel. 

De ce oare se ferește criticul nostru să se refere «pe viu» 
la piesa respectivă — «uitând» până și să-i pomenească 
numele? (lată un „de ce” care poate sta cu cinste alături 
de alţi «de ce» formulaţi de tov. Ov. S. Crohmălniceanu în 
același număr al Gazetei literare). 

Cu voia tovarăşului Gafiţa, îmi voi permite să dezvălui 
«secretul». E vorba de piesa Lumina de la Ulmi de Horia 
Lovinescu. Ce-i drept, era destul de greu de demonstrat că - 
prezentarea mai complexă a lui Emil Comşa - personajul 
principal al piesei — n-ar fi cerut dezvăluirea puţin profundă 
a slăbiciunilor sale — și tot atât de greu de demonstrat că 
autorul ar fi greșit înzestrându-l pe sabotorul Baziliade cu 
inteligenţă și îndrăzneală. Așa încât semnatarul notei Pentru 
contra... a preferat să nu-și spună deschis părerea despre 
piesă, nepronunţându-se nici pentru, nici contra... (...). 

De altfel, M. Gafiţa se poartă și incorect, denaturând 
sensul unuia dintre citate. În creme ce cronica lui M. 

“Ghimpu cerea ca autorul piesei să-ţi fie prezentat pe 
Comșa mai complex, dezvăluind mai profund slăbiciunile 
sale (care există în piesă, dar nu sunt suficient înfățișate 
artistic), M. Gafiţa face următorul comentariu: «Autorul 
cronicii socoate că un personaj este mai complex dacă are 
mai multe slăbiciuni» (?). 

= O astfel de «critică» nu poate stârni decât confuzii. 
Dimpotrivă, noi avem nevoie de o cât mai amplă dezbatere 
principială a problemelor de teoria literaturii. lar Gazeta 
literară oferă pentru asemenea dezbateri un teren excelent.” 


* 


Două puncte de vedere, o singură greşeală: „După 
cum se vede sunt deopotrivă de dogmatice cele două note 
care ţin să hotărască «ex-catedra» dacă personajele pozi- 
tive și negative trebuie să aibă lipsuri și calităţi. Aceasta, 
de fapt, depinde de unitatea caracterelor personajelor res- 
pective, de fenomenele sociale din realitate, pe care le 
întruchipează. Rădăcina greșelilor celor două note se gă- 
sește în concepţia nedialectică. Nota lui Andrei Băleanu și 
cronica lui M. Ghimpu consideră generalul ca fiind esenţa 
imaginii, iar dezvăluirea acestui general într-o formă con- 
cretă și individuală drept un simplu proces artistic. 
Aceasta apare foarte clar în cronica piesei Lumina de la 
Ulmi, unde adăugarea de calităţi dușmanului și scutirea 
de lipsuri a personajelor pozitive, este considerată nici 
mai mult nici mai puţin ca un «procedeu», «artisticește 
valabil», care se poate «aplica» — termenul aparţine lui M. 
Ghimpu - după libera dispoziţie a autorului, dacă vrea să 
creeze personaje negative și pozitive complexe. Tot atât de 
greșită este însă și interzicerea unor calităţi sau lipsuri 
personajelor, când s-ar putea să se tipizeze de pildă tocmai 
categoria de eroi pozitivi care au și slăbiciuni, în acest fel 
se ajunge să se opună generalului — care tipizează o anu- 
mită categorie de oameni, particularul, individualul care 
trebuie creat conform tipicului criticului. În ambele cazuri 

se rupe generalul de particular — ignorându-se legea carac- 
terului specific a imaginii artistice care constă în unitatea 
dintre individual și general — și se ajunge să se prezinte 
tipare și scheme în construirea personajelor care nu fac 
decât să dăuneze literaturii în zugrăvirea adevărată a 
realităţii. 

Deci la întrebarea tovarășului Băleanu: «Pentru ce?» se 
poate răspunde: pentru zugrăvirea vie și veridică în litera- 
tură a personajelor pozitive și negative, iar la întrebarea 
«Contra cui?» se poate răspunde: contra interpretărilor 
scolastice și dogmatice din critica literară.” 


x 


Precizare”: „Rândurile de mai jos nu sunt destinate 
continuării polemicii, deoarece consider că tezele teoretice 
expuse de Al. Oprea sunt juste; de la aceleași teze, stabilite 
de estetica marxist-leninistă, am pornit și eu în scrisoarea 
mea. Tocmai de aceea am fost foarte mirat și neplăcut 
impresionat văzând că tov. Al. Oprea îmi atribuie o serie 
de idei și afirmaţii care nu-mi aparțin și care vin în directă 
contradicţie cu textul notei mele. În interpretarea dena- 
turată a tov. Al. Oprea nota mea ar susţine «că eroii pozitivi 
trebuie să aibă lipsuri și personajele negative însuşiri 
pozitive». Dar în sprijinul unei asemenea interpretări nu 
s-ar putea cita nici măcar o singură propozițiune. În rea- 
litate, eu am combătut metoda dogmatică de a înlocui 
discuţia concretă asupra operei literare respective cu — 
citez — «preşcrierea unei reţete generale și fără drept de 
apel». Eu am-criticat teza că a înfățișa în literatură lip- 
surile eroilor pozitivi înseamnă a-i defăima, precum și 
teza că eroul negativ nu trebuie să aibă calități. inseamnă 
oare aceasta că am cerut ca eroii pozitivi să aibă neapărat 
lipsuri iar eroii negativi să aibă neapărat calități? Pe cât 
se pare, tov. Al. Oprea consideră că a combate o rețetă 
dogmatică înseamnă implicit a prescrie rețeta dogmatică 
de la extrema opusă. [...) 

La noi polemica este o formă a criticii reciproce tovă- 
rășești, este o luptă de idei cinstită — nu un «jiu-jitsu». Ea 
nu se desfășoară în detrimentul unora și în folosul altora, 
ci în interesul comun al lămuririi adevărului (...). Apă- 
rându-și părerile cu convingerea că sunt juste, nici unul 
dintre participanţii la discuţie nu are nevoie să răstăl- 
măcească spusele celuilalt spre a-i «slăbi» poziţia în mod 
artificial. Sunt convins că numai neatenţia ori super- 
ficialitatea l-au dus pe tov. Al. Oprea la denaturarea inten- 
ționată a textului - cu atât mai mult cu cât punctele 
noastre de vedere sunt evident identice. 

Modul de a polemiza al tov. Al. Oprea amintește de 
întâmplarea celor trei surzi care s-au întâlnit pe malul 
unei ape. «Mergi la pescuit?» a întrebat unul dintre ei. 
«Nu! Merg la pescuit» a răspuns al doilea. «Aha! a exclamat 
cel de-al treilea surd. Şi eu credeam că mergi la pescuit!» 
Surdul nu aude dar le potrivește”. (Andrei Băleanu) 


+ 


Un singur punct de vedere dar două greșeli de logică”?: 
„Este vorba de scrisoarea către redacţie a lui Al. Oprea din 
Gazeta literară nr. 4, în care autorul se referă mai puţin la 
nota lui M. Gafiţa Pentru contra din al doilea număr al 
revistei și mai mult la scrisoarea lui Andrei Băleanu Pentru 
ce și contra cui? din al treilea număr. 

După câte am înţeles eu, Al. Oprea are exact același 
punct de vedere cu Andrei Băleanu. Şi, deoarece Gazeta 
literară plânge, încă din numărul trecut, cu lacrimile lui 
Ov. S. Crohmălniceanu, lângă patul de suferinţă al logicii, 
vreau să oftez și eu, împreună cu ea, «de ce-ul» meu. 

Iată-l! De ce a avut nevoie Al. Oprea de sofistică pentru 
a se alătura punctului de vedere al lui Andrei Băleanu? 
De ce și-a transformat tovarășul de idei în adversar? Numai 
ca să scrie la Gazetă?... 

Punctul de vedere atât al lui Andrei Băleanu cât și al 
lui Al. Oprea este același: scriitorul trebuie să oglindească 
realitatea așa cum este eal... (...) 

Al. Oprea nu respinge punctul de vedere al lui Andrei 
Băleanu, cu care, în fond, este de acord, ci un punct de 
vedere confecţionat ad hoc pentru uzul polemicii. Creând 
impresia că se referă la punctul de vedere al lui Andrei 
Băleanu, dar combătând, de fapt, un alt punct de vedere, 
Al. Oprea strecoară sub pana interlocutorului o altă idee, 
călcând prima lege elementară a gândirii corecte: legea 
identităţii. În sfârșit, Al. Oprea mai calcă o dată legea 
identităţii, atribuind lui Andrei Băleanu idei ale lui M. 
Ghimpu asupra cărora Andrei Băleanu nu-și spusese pă- 
rerea în scrisoarea vizată. De pildă, teoria opoziţiei metafizice 
dintre general și individual în imaginea artistică. 

Sunt și eu pentru o cât mai intensă luptă de opinii în 
critica literară, dar, ca logician sunt împotriva folosirii 
sofisticii în lupta de opinii”. 


+ 


A doua dezbatere de teorie literară realist-socialist are 
o dimensiune aplicativă mult mai accentuată. Este vorba 
de Bălic - personajul schiţei Cișmele și noroi de Ștefan 
Luca, mostră de umanitate mai puţin exemplară pentru 
societatea socialistă dar care are admiratori și prozeliţi. 
S-a discutat despre doza de satiră și „exagerare conștientă”, 
despre oportunitatea raportului real-grotesc, despre defor- 
marea realităţii prin proliferarea tipologiei negative etc., 
în schița satirică — specie literară care se impune în acest 
an și în proză, după ce în lirică, satira și fabula aveau deja 
o vechime de mai bine de un an. În discuţia pornită de 
Vera Călin se angajează Al. Oprea, Lucian Raicu”, Sergiu 
Fărcășan. Întrucât ultimul preopinent face o istorie a 
dezbaterii, vom reproduce, doar fragmentar, acest scurt 
scenariu polemic: 

Vera CĂLIN”: „Belinski a subliniat, vorbind despre 
Gogol, caracterul specific al genului scurt [...). 

S-a subliniat adesea cât de bogate în semnificații au 
devenit aspectele cotidiene ale construirii socialismului. 

Un fapt comun tipic, când scriitorul, dându-i viaţă, concen- 
trează în el semnificaţii cât mai variate. Tocmai această 
valoare a faptului obișnuit în zilele noastre, explică, spu- 
neam, îndreptarea scriitorilor spre genul scurt. De pildă 
schița lui Siită Andras A șaptea bucurie la casă istorisește 
un fapt banal prin semnificaţiile pe care le poartă. Un 
țăran cu șase fete e obișnuit a domni în mod absolut peste 
această casă cu «muieret». Dar iată că destinul, pe care 
și-l alege una dintre fete — cea care se face tractoristă — îi 
surpă autoritatea și-l silește să-și revizuiască părerea 
despre femei. Oaia rătăcită, Cati tractorista, dispreţuită 
de bătrân pentru că a părăsit casa părintească și poartă 
«nădragi», devine al doilea bărbat în casă, câștigând stima 
bătrânului ce se închină în faţa priceperii cu care trac- 
torista i-a arat ogorul. (...) 

Despre exagerarea conștientă în schiţă se pot spune 
multe lucruri, valabile însă și pentru alte specii literare. 
Există însă un mijloc de realizare a acestei exagerări care 
ni se pare mai specific schiţei decât altor specii literare și 
anume finalul neașteptat, surpriza cu care se încheie 
unele schițe. Surpriza pentru scriitorul realist, nu echi- 
valează cu «o lovitură de teatru», cu un neprevăzut total, 
străin de logica povestirii și de psihologia personajelor. El 
nu are nimic de a face cu acel «deux ex machina» cu care 
se încheie uluitor unele drame romantice sau acel senza- 
tional absurd ce încheie unele dintre povestirile «fantastice», 
«extraordinare» sau «grotești» ale lui E.A. Poe. Surpriza în 
schiţa realistă nu înseamnă înșelarea cititorului, răstur- 
narea datelor acceptate până atunci pentru a-l lăsa cu 
gura căscată. Ea reprezintă, în schimb, o subliniere a 
datelor până atunci asimilate, o accentuare menită să 
evidenţieze tipicul. (...) 

Foarte interesantă mi se pare folosirea surprizei finale 
în schiţa lui Remus Luca, Prostul. Cu multă subtilitate a 
înfățișat autorul transformarea pe care o trăiește un ţăran, 
care cucerește cu greu taina buchiilor. (...) 

Astfel de surprize dezvăluie esenţa fenomenelor sociale 
și contribuie la realizarea tipicului. Ele nu au nici un rost 
însă, când devin gratuite, sunt folosite doar cu scopul 
surprinderii cititorului și orientării acţiunii. Astfel, în schiţa 
Întâlnirea de Tamara Pânzaru, două stahanoviste se întâl- 
nesc din întâmplare în autobuz, recunoscându-se după 
fotografiile din ziar. (...) 

Problemele schiţei satirice nu sunt în esenţă deosebite 
de cele ale oricărui gen ce folosește arma satirei. (...) 

O astfel de situaţie exploatează cu succes Sergiu Fărcășan 
în schiţa Direcțiunea mișcării hărtiilor. Caricatural și hiper- 
bolic înfățișat, birocratismul ne apare aici ca o plagă, cu 
atât mai primejdios cu cât așii lui folosesc cu măiestrie 
acele elemente pe care munca de tip nou le-a adus cu 
sine: grafica de producţie, statistici etc. Planul de «simpli- 
ficare» prezentat de unul din acești campioni e o capo- 
doperă de creaţie birocratică. (...) 

A exagera, da, dar fără a diforma realitatea. Deosebirea 
este esenţială și unele schiţe folosind procedeul pe muchie 
de cuţit, riscă să cadă dincolo de realism. Schița lui Ștefan 
Luca, Cișmele și noroi pornește de la ideea de a înfățișa 
efectele dezastruoase și absurde ale mentalităţii birocratice 
aplicate «pe teren». (...) 

Un mijloc de redare a atmosferei și personajelor, adesea 
folosit la schiţă și adus la desăvârșire de către meșterii ei, 
este dialogul. Un dialog ca cel folosit în Amicii, redă pe 
larg portretele celor doi Mitici recrutaţi din clientela cafe- 
nelelor bucureștene, o întreagă atmosferă socială, aruncând 
reflectorul asupra vieţii meschine și imorale a micii bur- 
ghezii. Un dialog ca cel prezentat de schița Cameleonul de 
Cehov, redă figura de neuitat a polițaiului, slugarnic slujbaș, | 
îngrozit de ideea că ar putea aduce o jignire generalului 
Jigalov, în fiinţa javrei sale. 

Regăsim în unele din schiţele ce s-au scris la noi dia- 
loguri ce dovedesc că lecţia clasicilor dă roade. În schiţa 
Prostul de Remus Luca, portretul atât de reușit al per- 
sonajului principal, se reliefează prin dialog, un dialog 


387 


Ana Selejan 


viu, ce urmează cu sensibilitate schimbările sufletești ale 
personajului. Dialogul sprinten și concis din schița Titei 
Chiper În căutarea eroului pozitiv, dialog ce se desfășoară 
între poetul șablonard și secretarul organizaţiei de partid 
din fabrică, e un duel animat între două tipuri de oameni, 
între două mentalități: muncitorul, omul hotărât, om al 
faptelor și poetul picat din nori cu versozitatea lui găunoasă.” 


x 


Al. OPREA”: „Eu cred orbește în tot ce spun articolele 
de critică literară, astfel că am crezut și tot ce am citit, 
într-o noapte, în articolul publicat nu demult în Con- 
temporanul, intitulat: Însemnări despre unele probleme ale 
schiţei și semnat de tovarășa Vera Călin. Vreau să mă 
opresc la un singur capitol din acest studiu pentru că 
mi-a provocat o puternică mișcare sufletească, acela despre 
hiperbolizarea satirică, unde este criticată cu severitate 
schiţa lui Ștefan Luca: Cișmele și noroi care — mărturisesc 
cu rușine — îmi plăcuse când o citisem. (...) 

Articolul (...) aducând importante argumente teoretice, 
m-a convins repede și pe deplin de lipsa de valoare a 
schiţei. Articolul demonstrează că în Cișmele și noroi se 
amestecă cele două planuri — real și absurd (...). 

Pe când meditam cât de ușor poţi să-ţi faci păreri bune 
despre o scriere proastă, aud un zgomot la ușă. N-apuc ca 
să mă scol din pat, că ușa se deschide și-și face apariţia... 
un nas și anume nasul unuia din eroii lui Gogol din nuvela 
Nasul. La început nu-mi venea să-mi cred ochilor. Dar 
chiar el era, fără nici o urmă de îndoială. Era nasul ma- 
iorului Covaliov care fugise, ingratul, de la nobilul lui 
stăpân. 

Aha, spun eu, aducându-mi aminte de articolul din 
Contemporanul, este vorba de «hiperbolizarea artistică» — 
şi m-am simţit parcă mai liniștit. (...) Dar nu mi-am sfârșit 
bine gândul, că musafirii mei dispăruseră. Pe ușă își făcea 
acum loc corpul deșirat al lui - nici mai mult nici mai 

puţin - Don Quichotte [...). Şi întrebând cu voce năpraz- 
nică: «Unde s-au ascuns bandiții?» După el se ţinea o 
umbră - deși corpul său era destul de rotofei - Sancho 
Panza, care afirma foarte candid că aici nu este o vizuină 
de bandiți, ci camera unui burlac. Bine, am spus eu, dar 
Cervantes în acest roman «amestecă cele două planuri — 
real și absurd»: pe de o parte Sancho Panza este un om 
foarte normal, dar pe de alta, Don Quichotte este cel puţin 
scrântit la minte, încât, vorba tovarășei Vera Călin, «ne 
miră că cei din jurul lui nu pei ae normal și grabnic, 
internându-l.» (...) 

Dar când a dispărut și Gargantua cu șleahta lui și a 
apărut moșierul sălbăticit din schiţa lui Salticov-Scedrin, 
cu părul crescut peste ochi, cu unghiile lungi și ascuțite 
de animal de pradă, stând de vorbă cu perceptorul fiscal 
din acea regiune, n-am mai putut suporta, m-am sculat 
din pat și am răcnit, citând pasajul respectiv din articolul 
tovarășei Vera Călin: «Acestea nu sunt opere realiste», în 
ele «se cade dincolo de realism», «se deformează realitatea». 

La acel strigăt, m-am trezit. Adormisem cu Contemporanul 
in mână. Mi-am șters sudoarea rece de pe frunte, nu fără 
un sentiment de ciudă: ce bine ar fi dacă asemenea coș- 
maruri le-ar avea și unii critici literari!” 


x 


Sergiu FĂRCĂȘAN*: „Cu schițele sale noi prin genul 
lor (e știut că avem prea multe volume actuale de schițe 
satirice), Șt. Luca luptă să deschidă o pârtie de care vor 
trebui să ţină seama și ceilalţi creatori de scrieri satirice. 
Tocmai de aceea, schiţele tânărului autor au stârnit oarecare 
răsunet, articolele prin care, pe rând, Lucia Olteanu, Vera 
Călin și Lucian Raicu și-au spus părerea în privinţa acestor 
schiţe, pot constitui obiectul unei discuţii folositoare, menite 
să învioreze liberul schimb de opinii în Gazeta literară și 
alte publicaţii. 

Analizate prin prisma unei singure probleme - unitatea 
caracterelor — schiţele au fost supuse unui șir lung de 
obiecţii. (...) 

Despre ce e vorba? I se reproșează scriitorului faptul că 
în construirea caracterelor există tendinţe și manifestări 
de (...) arbitrariu, simplism, vulgarism și îmbogățire artifi- 
cială a caracterelor, nerespectare a logicii lăuntrice, a 
unității interioare a caracterelor, aglomerare de trăsături 
specifice contradictorii — într-un cuvânt se reproșează că 
în înfățișarea caracterelor autorul pierde din vedere «o 
anume conduită interioare unică» și astfel unele trăsături 
intră «în altă sferă caracteriologică» (L. Raicu). 

Din păcate, aceste formule științifice atât de promi- 
țătoare sunt folosite pentru a ni se explica următoarele: 
de vreme ce Bălic reprezintă un cap «sistematic», un om 
obsedat de mania alcătuirii unor planuri «sistematice și 
utopice», «nu merge» ca el să fi scris în tinereţe versuri 
decadente sau pur și simplu triviale, nu are legătură cu 
un astfel de caracter faptul de a-și face autocritica for- 
mală; și mai mult, de vreme ce el e un «sistematizor», nu 
mai poate fi, totodată, și flecar, deoarece acest fapt ar 
submina unitatea lăuntrică a caracterului său. (...) Oare 
nu e evident că arbitrarul provine nu din partea tânărului 
scriitor — care a redat fidel și cu fineţe realitatea - ci din 
partea unei asemenea analize rigide? Spaţiul nu ne per- 
mite să analizăm în continuare și celelalte obiecții concepute 
în același spirit farmaceutic, nepăsător la adevărul vieții. 

Nu ar fi stricat - ca ideea de bază să fi fost reliefată cu 
și mai multă siguranţă și vigoare satirică; însă, în loc de a 
orienta în această direcţie, cerinţele critice cum sunt cele 
de mai sus imping la schematism, simbolism sau oricum 
altfel vreți să-i spuneţi - numai la realism nu. 

În sfârșit, merită ca în acest scurt spaţiu să fie măcar 
semnalată problema contradicţiilor, a trăsăturilor con- 
tradictorii existente în caracter. Zugrăvirea lor ~ dacă e 
realistă - nu poate fi reproșată scriitorului, ci numai uni- 
versului (...). 

O altă problemă discutată în legătură cu schițele lui 
Ștefan Luca a fost aceea a raportului între real și fantastic 
(grotesc). Citind articolul tovarășei Vera Călin, în ciuda 
unei formulări confuze cuprinse în articol, oricine își poate 
da seama că ideea lor dominantă nu este nicidecum aceea 
că «nu ar fi voie» de amestecat grotescul cu absurdul, cu 
lumea reală. Ideea articolului este că tocmai de vreme ce 
«planul grotesc» al lui Bălic se mișcă într-o lume reală, 
această îmbinare a planului real cu cel absurd trebuie 
făcută «după anumite legi», cu scopul dea ajuta «la dezvă- 
luirea raporturilor reale dintre oameni». Însă în articolul 
de răspuns intitulat Reţete critice, umbrele gigantice ale 
lui Gogol, Rabelais, Cervantes, Scedrin au fost convocate 
în acest proces literar, pentru a depune mărturie — dacă 
mai era nevoie... — că grotescul sau fantasticul se pot 
foarte bine îmbina cu realul. (...) Problema este de fapt 
următoarea: îmbinarea real-fantastic, în acest caz, așa 
cum e făcută, dezvăluie ea oare mai adânc esenţa feno- 
menelor realității? Nu «procentajul» real-fantastic importă, 
ci cerința realistă fundamentală ca - hiperbolizând unele 
laturi ale realității, și la nevoie, micşorând sau excluzând 
altele — ceea ce e esenţial să apară mai lesne la suprafaţă, 
mai puternic, cu relief”, . 


Alte aspecte ale criticii literare 


Suita de articole pe care le reproducem în continuare 
iși propune să contribuie la conturarea figurii critice din 
epocă și prin aceste câteva imagini, aparent disparate, 
referitoare la receptarea din exterior (scriitori) și din inte- 
rior (critici) a actului analitic, cu lărgirea sferei de cunoaș- 
tere a acestuia și spre alte gazete, cum ar fi, bunăoară, 
Scrisul bănățean, Iaşul nou, reviste necercetate de noi, dar 

cunoscute prin „ochiul” analitic al Vieţii românești, singura 
revistă care radiografiază regulat presa literară. 

Păreri și păreri”?: „Să ne închipuim că un cititor oarecare, 
după lectura volumului lui Ștefan lureș Cântec despre 
tinereţe ar dori să cunoască și părerile criticii literare 
despre poeziile din volum. 

Despre poezia Cu căluțul, el va afla că e scrisă «cu 
multă profunzime» (Viaţa românească) dar că «poetul acu- 
mulează fapte și probleme care fiind enunțate în fugă, nu 
reușesc să se integreze în mod logic» (Viaţa militară). 

Poezia Premieră 1879 redă «cu elemente grotești, corosive», 
«un aspect al descompunerii societăţii burgheze» (Tânărul 
scriitor), dar ea e «o tratare insuficientă, exterioară, sim- 
plistă a unor teme importante» (Viaţa militară). În poemul 
Brigada lui Roaită, «versul scurt, fremătător, bătăios, a 
slujit rodnic și cu credinţă intenţia poetului» (Viaţa ro- 
mânească), dar el este «scurt, chinuit, incapabil să redea 
măreţia» (Tânărul scriitor). O strofă din poezia Alături, 
aspru ironizată în Scânteia Tineretului e dată de Viaţa 
românească drept o dovadă a sentimentului «grav, delicat, 
statornic» al poetului. Poezia Rolul «se sprijină pe comen- 
tariul abstract, lipsit de emoţii» (Tânărul scriitor), dar ea e 
«printre cele mai realizate ale poetului... conținând idei și 
sentimente adânci» (Viaţa românească). 

Se poate continua: exemple sunt din belșug. E drept, 
fiecare critic cu personalitatea și cu părerile lui. Dar există 
și adevărul care e unul singur. 

Și ceea ce e de mirare, autorii cronicilor se ignorează 
total unul pe altul și nu simt niciodată nevoia să arate de 
ce au altă părere decât confratele lor. 

Poate că poetul, cu o mare stăpânire de sine, va reuși 
să-și evite buimăceala. Dar cititorii?” 


4 


Ceva despre critica liricii'&: „Critica e un domeniu al 
literaturii noastre adesea învinuit în ultima vreme. Ea ar 

fi necombativă și ar străluci chiar prin absenţă în fața 
problemelor stringente pe care le suscită literatura de azi. 
(...) Trebuie să observăm că există o zonă a literaturii 
noastre, asupra căreia se mai exercită uneori cu stângăcie, 
și cu o ignorare inexplicabilă a problemelor esenţiale. E 
vorba de poezia lirică, a cărei vitregă soartă este să aibă 
parte mai rar de judecăţi adânci, principiale, izvorâte dintr-o 
cunoaște temeinică a problemelor specifice liricii și, vai, 
mai ales, de caracterizări sumare, consideraţii ne princi- 
piale și etichete stereotipe. 

Poate că părerea infantilă și primejdioasă că poezia — 
cea lirică mai ales - ar fi o oază a acalmiei politice, a 
molipsit pe unii critici care scriu despre poezia lirică. (...) 

Și atunci, cronica despre o operă lirică, neputând fi 
înlocuită prin expunerea subiectului, iar caracterizarea 
eroului liric fiind mai anevoioasă decât a celui epic, multe 
pagini de critică ce se scriu încă despre lirică sunt concepute 
după principiul binecunoscut al diluţiilor farmaceutice, 
ceea ce în limbaj literar se traduce prin: o idee la două 
kilograme de apă distilată. 

Această ignorare a problemelor esenţiale, probleme pe 
care le pune orice operă scrisă în spiritul realismului 
socialist, e uneori mărturisită cu ingenuitate. Într-un articol, 
care ne va folosi drept material demonstrativ, articol apă- 
rut în Scrisul bănăţean și semnat de Ernyes Laslo, autorul 
scrie: «Firește, volumul de poezii al lui Amavi pune, dincolo 
de problemele schițate de noi, o serie de alte probleme, 
care nu intră în preocupările articolului de faţă. Dintre 
acestea ar fi: în ce fel e prezentat eroul liric în poezia lui, 
cum pune și rezolvă poetul problema luptei de clasă și 
altele». E uimitor că în faţa sarcinii majore a criticii noas- 
tre, care este combaterea apolitismului în literatură, criticul 
de la Scrisul bănățean nu știe că tocmai problema prezen- 
tării eroului liric și cea a rezolvării luptei de clasă cu 
mijloacele poeziei, ar fi trebuit, în primul rând să intre în 
preocupările articolului său. (...) Multe articole, având ca 
preocupare prezentarea unei lucrări lirice, au următoarea 

compoziţie: parafrazări lungi ale poeziilor, plus citate abun- 
dente, plus (în unele cazuri) enunţarea unor probleme 
care ar trebui tratate, dar nu se tratează. Să vorbim mai 
întâi de parafrazări. (...) Ce poate simți cititorul din forța 
și tumultul poeziei lui Mihai Beniuc prin intermediul acestei 
parafrazări în articolul din Steaua (aprilie) al lui D. Florea- 
-Rariște - poet el însuși: «Ultimele două strofe ne fac 
mărturia - frumoasă ca sentiment patriotic — că, de va fi 
nevoie, poetul va renaște ca pasărea Phoenix. (...)». (...) 

Într-un articol ce analizează o operă lirică, parafraza — 
în cantitate raţională — își are rostul ei. (...) Criticii noștri 
„de frunte știu însă cum să dea viaţă unei cronici, alter- 
nând analiza cu citatele, ilustrând aprecierile critice prin 
parafrazarea unor versuri. 

Impresia de lipsă de densitate a cronicilor, de care 
vorbim, e sporită atunci când sărăcia ideilor, incapacitatea 
de a dezbate problematica unei opere lirice, sunt înlocuite 
prin formularea unor caracterizări — de obicei adjectivele — 
a unor epitete ornate oferite în chip de surogat cititorului. 
Firește, nu dorim să pornim o campanie împotriva adjec- 
tivelor în critică literară, ci doar a acelor caracterizări 
adjectivele care, în intenţia autorilor lor, conferă dispensă 
de analiză critică. Sunt binecunoscute circumstanţialele 
caracterizări — de rigoare când e vorba de lirică: poezia e 
de un «lirism profund», ea reflectă «o gamă bogată de 
sentimente»: de obicei poezia amintită e «reprezentativă» etc. 
Se mai întrebuinţează adjectivele «frumos» și «minunat», 
despre care se știe că nu numai că sunt inexpresive într-o 
operă de critică literară, dar și că au un conţinut istoric 
determinat. E «frumoasă», adică realizată, în zilele noastre 
o poezie lirică exprimând sentimentele omului ce constru- 
iește. socialismul și contribuind la educarea acestui om, 
eficacitatea mesajului pe care-l transmite conţinutului 
fiind asigurată de o formă artistic realizată. E rostul criti- 
cului ca, prin analiza tematică și a mijloacelor artistice, 
să convingă cititorul că poezia e frumoasă în sensul amin- 
tit. (...) De acest lucru nu pare să fie convins, de pildă. 

Sorin Arghir care în articolul Un poem emotionant, apărut 
în Gazeta literară, dorește să demonstreze valoarea poemului 
lui Marcel Breslașu Cântecul de leagăn al Doncăi, axându-și 
cronica pe folosirea unei «game bogate» de derivate ale 
cuvântului «maestru». (...) 

În genere, înclinarea către caracterizări adjectivele supra- 
abundente se observă chiar din titlurile unor articole: Un 
poem emotionant sau Mesajul vibrant al poemului pentru 
pace. Lucrul n-ar fi îngrijorător, dacă aceste caracterizări 
n-ar rămâne doar făgăduiala unei argumentaţii critice, 
nefiind.susţinute de vreo demonstrație. (...) 

Pe aceeași linie a escamotării unei analize constructive, 
prin care autorul să-și spună părerea despre ideile unei 
poezii și felul în care se realizează ele poetic, plasăm și 
metoda - s-o numim enunțţiativă. În articolul din Viaţa 
românească, Mesajul vibrant al poemului, Mihai Gafiţa 
spune despre poemul Războiul de Mihu Dragomir: «... 
avem de-a face cu un lirism autentic. (...)» (...). 

Toate astea nu vădesc doar o superficialitate în dez- 
voltarea unor idei enunțate, ci grave confuzii în înţelegerea 
problematicii unei opere lirice. Se vorbește atât de mult 
despre eroul liric și totuși unii critici dovedesc un sche- 
matism dezarmant în caracterizarea lui. Într-un articol 
scris pe marginea poeziilor lui D. Corbea (Viaţa românească), 
I.D. Bălan identifică într-atât eroul ultim cu autorul, încât 
îi atribuie biografia acestuia din urmă. I.D. Bălan scrie: 
«Eroul liric al poeziilor lui Dumitru Corbea s-a născut 
simplu și trist..., undeva uitat...» etc. (...) 

Nu putem pune punct acestei jalbe, fără a aminti de 
imaginile devenite stereotipe în critica noastră literară, 
imagini menite a sulemeni un conținut plat și fad. Le 
cunoaștem cu toţii: „imaginii agricole (poetul însămân- 
țţează ogorul poeziei sau culege roadele) acvatice (poezia e 
un șuvoi, care se revarsă sau întemeiază când năvalnic), 
meteorologice, pomicole etc. Și pentru a încheia și noi cu 
o imagine — de data asta culinară - lirica poeţilor noștri de 
azi merită cu prisosinţă o critică hrănitoare, abundentă în 

idei, în locul articolelor — încă destul de numeroase — 
asemănătoare cu acele triste mâncări, alcătuite din câteva 
bucățele de carne slabă ce plutesc într-un interminabil 
sos alb”. 


* 


Coșcogea bârna”*: „Într-una din notele publicate în 
primul său număr din acest an - sub semnătura M.G. — 
Viaţa românească supune unei aspre și de fapt îndrep- 
tățite critici sectorul de Însemnări criticeal revistei Tânărul 
scriitor, și, în special una dintre recenzii — contestabilă din 
toate punctele de vedere — apărută într-un număr mai 
vechi. Terenul era — se vede — prielnic intervențiilor și 
criticul de la Viaţa românească n-avea cum absenta de la 
îndatorirea de a da o mână de ajutor. 

Rămâne, desigur, ca revista Tânărul scriitor să tragă 
din observaţiile făcute («fără îndoială că juste») concluziile 
ce-o privesc. Dar cititorul? Cu ce rămâne cititorul notei 
din Viața românească? Nici o teamă! Criticul s-a gândit și 
la cititorii săi, oferindu-le în finalul notei o seamă de 
generalizări suculente, să le fie merinde pentru cât ar 
avea de trăit: «Să ne îngrijim de paiele din ochiul vecinului, 
fără îndoială, să-l ajutăm să le scoată dar aceasta să nu 
ne îndemne a trece cu vederea coșcogea bârna din propriul 
nostru ochi!» 

În calitate de cititor, apreciem nespus alegoria păioasă 
a criticului de la Viaţa românească. Am avea totuși o 
lămurire în legătură cu un punct din parabolă ce nu ni se 
pare suficient de limpezit (...). În timp ce în ochiul nostru 
mai stăruie «coșcogea bârna» sau e nevoie - pentru a putea 
critica nestânjeniţi pe alţii — să oferim în prealabil spre 
extragere propria-ne bârnă. 

Ironia superioară și atitudinea de «magister dixit» a 
criticului de la Viața românească ar putea permite să se 
creadă că acolo bârna a fost de mult lichidată și că în nici 

un caz aproapele nu poate fi ajutat atâta vreme cât nu s-a 
pus încă deplină ordine în treburile proprii. (...) 

Întemeiaţi în această din urmă interpretare a parabolei 
cu pricina și înclinați fiind să considerăm tonul dojenitor 
autoritar al semnatarului notei mai degrabă ca o trăsătură 
temperamentală decât ca un argument programatic demn 
de luat în considerare, îndrăznim să ne aducem și noi 
obolul modest în acţiunea de «despăiere» a organelor vizuale 
ale confratelui. Pentru început privirea noastră (deși stân- 
jenită întrucâtva de bârna proprie, la îndepărtarea căreia 
lucrăm tot mereu) s-a oprit asupra cronicii O izbândă a 
poeziei tinere, semnată de Al. |. Ștefănescu și publicată în 
primul număr din acest an al Vieţii românești (pp. 213- 
-293). Mărturisim de la început că ne vine foarte greu să 
spunem în puţine cuvinte ce ne-a nemulțumit la lectura 
acestui articol care nu se ridică nici o clipă, nu la nivelul 
corectitudinii celei mai plate. (...) 

Vom spune și noi despre felul de a se exprima al cri- 
ticului că tehnica sa e mai degrabă monstruoasă decât 
foarte avansată și aceasta nu atât pentru absurdul unei 
formulări ca «tema fostei monarhii», cât mai ales pentru 
acea distincţie proletcultistă şi vulgarizatoare pe care cri- 
ticul o stabilește între căderile «poeziei» lui lureș și acelea 
ale «măiestriei sale artistice», ca și cum creaţia poetică ar 
fi un lucru, iar măiestria poetului cu totul altceva. De aici 
urmează apoi, în chip absurd, că poţi fi poet remarcabil 
fără «măiestrie». (...) 

După toate acestea, rămâne totuși o enigmă pentru 
cititor, pricinile care au determinat redacţia Vieţii romă- 
neștisă publice un articol ce-și oferea, de altminteri, chiar 
de la primele rânduri «cheia». 

«Vremurile noastre au întors poezia la rostul ei iniţial 
de însoțitor al aurului în faptă. De la epopeea aedului 
antic, menită să înflăcăreze inimile războinicilor porniţi 
să-și apere patria și până la verbul incandescent al „scării” 
maiacovskiene care caracterizează artistic măreţul salt 
din Octombrie 1917 -! menirii (...).» 

Dacă ar fi să ne conducem după spusele criticului de la 
Viața românească, «vremurile noastre» au întors cam de 
multișor poezia la rostul ei iniţial... mai precis, începând 
din perioada aedului antic... 


* 


Scrisul bănăţean: „Sectorul de critică al revistei bă- 
năţene apare mult mai înviorat prin publicarea notelor 
critice - polemice la rubrica În câteva rânduri. Printre 
acestea sunt însă unele scrise numai de dragul de a face 
polemică sau din dorinţa de a etala virtuțile satirice. 

Așa de pildă, în nota intitulată Ace critice (nr. 2/1954), 
autorul ei e foarte indignat de faptul că în Iașul nou nr. 1/ 
1954 au fost criticate, ce-i drept, pe un ton cam ironic, 
niște poezii nereușite ale poeţilor A.E. Bakonski, Aurel 
Gurghianu și V. Felea. Autorul notei Ace critice se întreabă 
alarmat de ce I. Sârbu îi «face praf» pe cei trei poeţi și de ce 
mai afirmă după aceea că poeţii discutaţi «se pot ridica la 
nivelul poeziei adevărate». Mai întâi aici nu e vorba de nici 
o contradicţie, așa după cum se căznește să demonstreze 
autorul notei din Scrisul bănățean. Dacă discuţi și critici, 
fie și într-un stil ironic o poezie slabă a unui poet, nu 
înseamnă că-l «faci praf» (o poezie nu se confundă doar cu 
întreaga creaţie a unui poet) și că-i «negi orice merite» ` 
poetului, ci doar semnalezi o latură slabă a activităţii sale; 
de aceea nici nu era nevoie ca I. Sârbu să analizeze așa 
cum pretinde L. G. și alte poezii realizate ale poetului ` 
discutat. Ni se pare însă curios că autorul notei mai sus 
citate, care este aici de acord cu faptul că un poet are 
«dreptul de a percepe în felul său evenimentele sau lu- 
crurile, de a-și exprima atitudinea sa proprie faţă de ele», 
nu mai pricepe același lucru când e vorba de un critic (în 
nota din nr. 3) - Miniaturism, monumentalism și poziţii 
față de univers. 

Un articol al lui M. Petroveanu despre M.R. Paraschivescu 
este trecut cu consternare în categoria «extraordinarelor 

invenţii personale» ale criticului de la Gazeta literară. 
Credem că ceea ce l-a speriat pe autorul notei din Scrisul 
bănățean şi l-a făcut să anunţe alarmat «renunţarea la 
principiile realismului socialist și ale esteticii marxist- 
-leniniste» a lui M. Petroveanu a fost desigur, nu reaua 
intenţie pe care i-o atribuia în nota precedentă lui |. Sârbu 
de la lași, ci mai degrabă o slabă percepere a ideilor 
cronicii sus citate, sau marea grabă cu care tov. L.G. 
categorisește poziţia unora. (...) Cu aceeași grabă cu care 
s-a ridicat, mărinimos și indignat pentru a lua apărarea 
poeţilor clujeni (faţă de un pericol închipuit) face de data 
asta, el însuși «praf» descoperă ir e are periculoase 
acolo unde nu sunt de fapt. 

Autorul notei din Scrisul bănățean nu este de acord cu 
faptul că M. Petroveanu, discutând volumul lui cu M.R. 
Paraschivescu, ridică problema foarte justă a modului 
propriu, specific, în care scriitorii și, în general artiștii, 
privesc și reflectă viaţa, realitatea -— și că, datorită «deo- 
sebirii de optică», care l-a supărat atât de mult pe tov. L.G. 
~ credem că M. Petroveanu s-a referit exact la ceea ce, cu 
alte cuvinte (mai simplu și mai clar) criticul de la Scrisul 
bănățean numise (în nota din nr. 2) «dreptul artistului de 
a percepe în felul său evenimentele sau lucrurile, de a-și 
exprima atitudinea sa proprie faţă de ele». (...) Fiind de 
acord cu tov. L.G. atunci când critică «frazele labirintice» 
și «stilul încâlcit» al cronicarului de la Gazeta literară, nu 
putem fi totuși de acord cu dânsul atunci când îi aduce 
invinuiri atât de grave ca «renunţarea la principiile rea- 
lismului socialist» de care el nu se face de fapt vinovat. 
Poate că, dând dovadă de un efort mai mare și o atenţie 
mai trează, tov. L.G. va reuși să cadă de acord cu noi. 

Este încurajator faptul că în Scrisul bănățean se scriu 
articole teoretice și se discută măiestria literară a marilor 
clasici ai literaturii universale (Balzac, Anderson), dar ne 
întrebăm de ce nu scriu asemenea articole despre marii 
noștri clasici, din măiestria cărora tinerii scriitori au atâtea 
de învăţat?” 

Gazeta literară! nr. 21, 22, 23, 24: „Critica literară la 
volumul lui Mihai Beniuc Mărul de lângă drum e izbutită, 
dar avem impresia că S. Damian ar putea scrie mai bine. 
Observațiile sunt în cea mai mare parte judicios gândite 
dar nu sunt noi, s-au mai făcut și de către alți autori pe 
marginea poeziei lui Beniuc. Ne interesează și ne bucură 
în mod deosebit că S. Damian este în căutarea unui limbaj 
critic propriu, a unui stil. 

Ca să-i venim în sprijin, facem câteva consideraţiuni. 
O primă observaţie ar fi aceea că criticul abuzează de o 
aceeași construcție de frază, constând în repetarea ace- 
leași idei cu alte cuvinte și în aglomerarea de epitete 
pentru ușurința caracterizării, ceea ce face stilul său, mai 
ales în ultimele articole, cam obositor. De pildă criticul ne 
anunţă că este în căutarea unei trăsături a poeziei lui 
Beniuc pe care o vrea caracteristică și — apasă - funda- 
mentală, și o găsește în preferința insistentă către mărtu- 
risirea crezului poetic, El caută indicii sigure și — imediat 
întărește — concludente, care să destăinuie o căutare chinu- 
itoare și — întărește — rodnică pentru definirea rolului etic — 
și adaugă - social al artei. Apoi se constată în poezia lui 
Beniuc «izbucnirea violentă, vulcanică, spiritul pătimaș, 
neînduplecat... protestul îndârjit... răzvrătirea acerbă, nedo- 
molită...». Și această avalanșă pe întinderea a trei fraze. 
Mai semnalăm primejdia stereotipiei construcţiei de tipul: 
«Pentru dezbaterea problemei rostului artei, pentru defi- 
nirea rolului ei, etc. etc., pentru... etc.». 

E îmbucurătoare prezenţa în paginile revistei a criticului 
Radu Lupan. Avem însă de observat că folosirea improprie 
a imaginilor dă pe alocuri articolelor sale un caracter 
artificial. Astfel, în loc de trecut, criticul zice «neguroasa și 
vântoasa toamnă a trecutului». Culmea este că până și 
clasificările și consideraţiile generale teoretice, Radu Lupan 
nu se îndură a le prezenta pe un plan abstract ce i se pare 
searbăd și inexpresiv și, în consecinţă, le reducem la 
imagini”. (...) 

Versuri banale ca acestea: 

' Fluierând pe uliţi trec flăcăi... 
Negre-s nopțile din ochii tăi... 
Dar cu cine greul lor se-mparte? 
Gândurile tale trec departe 
Peste valul munților aici 
Zboară ca un stol de rândunici 


smulg cronicarului exclamaţii de entuziasm despre «delica- 
teţe», «caldă afectivitate», «gingășie», «subtilă artă», aprecieri 
care ţinu se justifică și ne arată că autorul articolului nu 
și-a luat sarcina în serios. 

Articolul lui Cicerone Theodorescu, Scriitorul și cartea, 
la noi nu e lipsit de interes. Dar ne-a mirat că poetul 
cheltuiește' energia pe o coloană întreagă, scrie o schiţă 
literară, începe cu «Într-o bună zi», face să se audă «bătăi 
în ușă» și «pași pe scări», construiește un dialog („poftim, 
intră” etc.) ca să ne arate cum responsabilul c.c.s. din 
stațiunea climaterică i-a adus chaiselongue. 

lată ce 'avem de observat în general în legătură cu 
sectorul de critică al revistei. Se pare că Gazeta literară, 
părăsind discuţiile agitate și sterile pe teme neimportante, 
s-a repezit cu atâta frenezie să-și îndrepte erorile încât 
abia o mai recunosti. Sectorul de critică literară s-a plictisit 
într-atâta de... lupta de păreri, încât se pare speriat de 
opiniile ce nu se suprapun. 

La rubrica de note, A. Dumitrașcu, tremură de indig- 
nare la vestea că cineva a îndrăznit să-și arate dezapro- 
barea faţă de o ediţie a unei cărţi. Potolind excesul critic al 
unora, revista se grăbește a ieși din câmpul de bătaie, 
deplasând problema pe un plan teoretic, elaborând o defi- 
niție a recenziei ca nu cumva să se mai incurce lucrurile, 
ajungându-se la ciocniri. În loc de dispute goale, cititorului 
i se servesc învățături și sfaturi moralizatoare. De pildă: 
«nu mai reținem atenţia cititorului decât cu o învăţătură. 
O recenzie poate fi o dare de seamă fără observaţii critice, 
capabilă să facă cunoscut cuprinsul unei lucrări. Ea e: 
binevenită și poate face servicii autorului și cititorului». 
Odată precizată poezia teoretic, practic lucrurile nu mai 

prezintă dificultăţi. Paginile revistei se acoperă repede cu 
note informative, fișe bibliografice, fișe de publicitate (A 
apărut revista cutare... semnează cutare) și recenzii: «fără 
observaţii critice». 

S-a instaurat deci, în paginile de critică ale revistei, o 
liniște patriarhală, somnolentă. (...) 


* 


Așa nu mai merge*?: „Formula poetului Marcel Breslașu 
se dovedește a fi contagioasă. Simţi nevoia s-o utilizezi 
chiar atunci când nu mai e vorba de poezie, ce să zicem de 
critică. (...) | 

Pare curios dar așa e: Gazeta literară nu are o critică 
literară susținută cu pricepere și autoritate, și în general 
partea de recenzii, note și comentarii privind felurite aspecte 
ale viţii noastre literare, este extrem de sărăcăcioasă și 
diletantică. (...) i 

De la un punct însă nu mai pricepem paradoxurile 
Gazetei literare. Anume că, având astfel de critici la în- 
demână, Gazeta literară evită cu măiestrie diabolică să le 
ceară concursul, preferând în schimb să publice cronici, 
articole și recenzii de serviciu, șablonarde sau scrise bă- 
trânicios. E aceasta -orice s-ar spune -o dovadă gravă de 
subapreciere a aportului pe care-l are critica literară în 
orientarea cititorului către literatură. Gazeta literară care 
s-a înviorat în ultima vreme datorită dezbaterilor despre 
poezie susținute de poeţii înșiși, continuă să dea așadar 
un rău exemplu în privința modului cum înțelege rostul 
criticii și necesitatea de a oglindi variat în forme vii și 
atractiv, problemele vieții noastre literare. Vorba poetului 
Marcel Breslașu: Așa nu mai merge!” 


* 


Mult e dulce și frumoasă...5%: „În cele ce urmează vom 
da unele exemple din activitatea semnată sau nu a unora 

din criticii noștri, care dovedesc că nu totdeauna sunt 
conștienți de caracterul complex al genului literar în care 
se exercită, neglijând când unul când altul din cei doi 
factori, logicul și artisticul, și uneori chiar pe amândoi. 

Sunt de serviciul 

În publicistica noastră există o plagă destul de întinsă 
și trebuie combătută cu energie articolele numite «de serviciu». 
Acestea se caracterizează prin trei trăsături fundamentale: 
sunt lungi, sărace în idei și lipsite de valoare artistică. În 
general, ele au darul nefericit de a compromite tema tra- 
tată. Există și încercări de critică literară «de serviciu». 
Așa de pildă, în Viaţa românească nr. 11/1953, a apărut 
o recenzie despre una din capodoperele literaturii sovie- 
tice; Bursucii de Leonid Leonov. Ce se constată? Tot timpul 
cât recenzentul «redă» conţinutul cărții, el are o exprimare 
îngrijită, variată, artistică. Îndată ce trece la consideraţii 
critice, limbajul recenzentului se îngustează brusc, zbă- 
tându-se în câteva expresii cu virtuţi de bumerang. Un 
astfel de bumerang este formula «A» comunică ideea că 
«B»... Iată diversele faze ale formulei de-a lungul celor 10 
pagini ale recenziei: «(...)». 

De altfel în recenzia respectivă se mai pot întâlni și alte 
abuzuri lingvistice ca, de pildă, substantivele: eveniment, 
sentiment, transformare, semnificaţie; adjectivele: deosebit, 
semnificativ, puternic, justificat sau verbele: a reliefa, a 
sublinia, a înfățișa, a sugera; Recordul îl dețin totuşi 
verbele. (...) 

Poate n-am fi făcut atâta caz dacă în Contemporanul 
din 9 aprilie 1954 nu am fi citit o recenzie a aceluiaşi 
cronicar despre o altă mare creație a literaturii sovietice: 
Al nouălea val de Ilya Ehrenburg. Trebuie să recunoaştem 
că aici autorul a renunțat la procedeul «A» comunică ideea 
că «B»... Ceea ce ne-a bucurat la început. Apoi, însă, am 
constat că «lupu-și schimbă părul, dar năravul ba». «A 
comunica» a cedat scena lui «a reliefa». (...) Pentru un 
tânăr critic literar ce se dorește conștiincios ca tov. Eugen 
Luca, asemenea crase neglijenţe stilistice sunt de neiertat. 
Am ţinut să le reliefăm și să le comunicăm. (...) 

Asta nu-i însă, din păcate, totul. Cerem iertare citi- 
torului că trebuie să cităm pentru a treia oară, dar nu se 
poate altfel. De data aceasta isprava se petrece în Flacăra 
nr. 7 (32) din 1 apr. 1954. Avem prilejul să cităm o nouă 
recenzie despre Bursucii lui Leonid Leonov, însă (sic) tot 
de Eugen Luca. De data aceasta sunt doar 3500 de semne 
tipografice. Formula «A» comunică ideea că «B», nu este 
întrebuințată decât de trei ori, iar „reliefarea” o singură 
dată, în fraza finală. Poate că întrebaţi de ce nu repro- 
ducem și aceste trei ipostaze ale formulei «A» comunică 
ideea că «B»? Foarte simplu: Pentru că sunt la fel cu cele 
din Viata românească. Dar nu numai «ele» sunt la fel. 
Surpriza cea mai dezagreabilă este că recenzia din Flacăra 
s-a confecţionat cu ajutorul foarfecei, care a fost folosită 
(și vai) cu ce îndemânare împotriva (sic) cronicii din Viata 
românească. Jumătate din cronica Flăcării este copiată 
din Viaţa românească, singura diferenţă este că prin neglijenţa 
redacţiei, Senia Rahleev a fost botezată acum Senia Rahler. 

Rătăcind prin 12 jumătăţi de coloană 

Cu totul altfel se prezintă neglijenţa stilistică la un 
critic mai versat, cum este tov. Vera Călin. În cronica 
literară din România liberă din 28 mart. despre marele 
roman al lui Camil Petrescu Un om între oameni nu întâlnim 
repetiţia obsedantă, aliată cu sărăcia ideilor. (...) Din păcate, 
neglijența sintactică, topică, mai rar de vocabular, a cri- 
ticului, le întunecă uneori. (...) O altă confuzie sintactică- 
se află câteva rânduri mai jos: scriitorul realist-socialist 
alege... ciocnirile cele mai dramatice, pe luptătorii vorbind 
în modul cel mai convingător în numele maselor asuprite». 
Corect era: «luptătorii care au vorbit...» | 

6 alineate pentru 60 de scriitori 

Editura Tineretului ne-a dăruit o frumoasă și emo- 
ționantă publicaţie. E vorba de Almanahului tinerilor scri- 
itori, Aproape 60 de tinere condeie au colaborat pentru a 
dura acest volum. (...) Rândurile ce urmează se referă 
doar la prezentarea acestei cărţi, la un așa-zis «cuvânt 
inainte», care duce de fapt «înapoi». (...) 

Cuvântul» e foarte scurt. O pagină. Evidentă, încă de 
la început, apare desconsiderarea conţinutului cărții. (...) 
În primul alineat, afli că vei întâlni «zeci de semnături noi, 
cele mai multe necunoscute». În a doua frază a acelui 
alineat afli că «unele lucrări au apărut în reviste și ziare... 
iar altele văd pentru prima oară lumina tiparului...» (...). 
În sfârșit apare o idee nouă (în același alineat!): «acești 
începători de talent... anunţă prin scrisul lor sosirea unui 
nou șir de combatanți cu arma de preț a literaturii». (...) 

În alineatul al treilea afli principalele trăsături (...). 

Treci cu greu peste aceste aprecieri critice în cea mai 
mare parte de ordin biologic, și abordezi, senin încă, ali- 
neatul al patrulea. Aici afli că «cine parcurge săptămânal 
presa noastră întâlnește zi de zi nume proaspete». (...) În 
sfârșit, în alineatul al cincilea afli că Almanahului tinerilor 
scriitori, își propune să strângă în paginile sale speranţe 
scriitoricești ale fiecărui an. (...) 

Cu totul'istovit, ajungi la al șaselea alineat (şi ultimul) 
alineat. Afli acum că te-ai înșelat, că deși în primul alineat 
încercările literare «au apărut în cursul anului 1952», aici, 
la al șaselea etaj al bâjbâielii prefaţatorului, ele fac parte 
din «recolta anului 1953» care «e bogată». 

Anotimpul «cuvântărilor» mai aruncă o ultimă frază la 
a cărei citare renunțăm și... dispare. 

Unele greșeli de formă într-un articol de fond 

În primul număr al Gazetei literare, a apărut un articol- 
-program intitulat Gazeta noastră literară. Fără a ne îndoi 
de orientarea generală justă a acestui articol, trebuie să 
semnalăm unele inadvertenţe. 

Astfel se afirmă că «arta realist-socialistă are o func- 
țiune educativă a poporului» (corect gramatical: o funcţiune 
de «educare a poporului»). Mai departe, citim: «Uriașele 
succese ale literaturii sovietice... stă (sic) în fața tuturor 
scriitorilor», dezacord de care nu ne îndoim că e vinovată 
corectura. 

Nu se înţelege în fraza: «Înșiși scriitorii din R.P.R. împlinesc 
10 ani de activitate literară liberă», rostul cuvântului «înşişi». 

În altă frază, vorbindu-se despre «succesele hotărâtoare» 
ale scriitorilor noştri, se arată că «ele se cer curățate de 
orice «arici» al dușmanului încă nestârpit în întregime sau 
de putregaiul ce mai stăruie în conștiința oamenilor». Ni 
se pare greșită afirmaţia — ieșită astfel din cauza exprimării 
defectuoase — că în «succesele hotărâtoare» ale literaturi 
s-ar afla diverși «arici» ai dușmanului. . 

Cele de mai sus, și alte impurități ale articolului, ne- 
consemnate aici, trebuie să dea de gândit redactorilor 
Gazetei literare. Deși înţelegem ce însemnătate are pro- 
blema «tracului», credem totuși că acolo unde din primul 
număr am citit proza de înalt nivel a maestrului Sadoveanu, 
a lui Geo Bogza, Zaharia Stancu, Petru Dumitriu, Paul 
Georgescu, unde au răsunat stihurile îndelung dăltuite 
ale poeţilor Mihai Beniuc, Cicerone Theodorescu, Marcel 
Breslașu, nu pot fi admise neglijențe faţă de genul celor 
semnalate. 

Există și exemple bune? ] 

Există. Şi nu vrem să pomenim pe marii clasici, de arta 
lucidă a lui Caragiale, de verbul înflăcărat al lui Belinski, 
de tumultul lui Gorki. Sunt modele greu de atins, deși nu 
cu neputinţă. Celor discutați mai sus le recomandăm să 
` ia model de la tovarășii modești și serioşi, care lucrează 
împreună cu ei pe același ogor: de la Paul Georgescu, 
Ov.S. Crohmălniceanu, Silvian Iosifescu. Iată, de pildă, 
un pasaj din articolul Roadele bucuriei de Paul Georgescu 
apărut în acelaşi număr al Gazetei literare, în care a apă- 
rut și „fondul” de care am vorbit. Parafrazând într-o măsură 
pe poetul despre care scrie, Paul Georgescu se exprimă 
astfel: 

«Peisajul are totdeauna la Beniuc o semnificație emotivă, 
expresia plastică a unor sentimente. Cel mai adesea e un 
peisaj stâncos, aspru. Pădurea românească freamătă de 
furtuna răscoalei. În noapte se aude un șuier de piatră pe 
tăiș de coastă, muntele durerilor umane se înalță maies- 
tuos, iar de fiecare creangă a copacilor codrului său spânzură 
câte un om ucis de boieri. De pe cocoașa munţilor, coboară, 

trepte cu trepte, în haine albe, cu coase drepte, strănepoții 
lui Horea, în vreme ce în orașe mulţimea se leagănă în 
valuri largi, ca marea, strigând cu vocile furtunii, flutu- 
rând steaguri și pancarde. Oceanul geme, genunele fierb, 
bolizii fulgeră incandescent în spații. În urmă, veacurile 
de asuprire ard, transformându-se în momente de mâine. 

lar poporul, în uriașa sa mânie, peste netrebnicii exploa- 
tatori, răstoarnă Carpaţii».” 

În loc de concluzii 


„Miercuri, 15 decembrie a.c., la Casa Scriitorilor din 
București, a avut loc o adunare a scriitorilor cu prilejul 
începerii luerărilor celui de-al doilea Congres al scriitorilor 
sovietici. La această adunare a vorbit criticul Ov.S. 
Crohmălniceanu care, după ce a amintit de împrejurările 
istorice din 1934, când a avut loc primul congres și 1954 
când se desfășoară cel de-al doilea Congres al scriitorilor 
sovietici, după ce a arătat că drumul uriaș străbătut de 
Uniunea Sovietică în acești douăzeci de ani, strălucește în 
zeci şi zeci de lucrări literare, a spus printre altele: «Într-un 
contras radical cu literatura decadentă contemporană, 
devenită o adevărată sevă a degenerescenţei și abjecţiei 
umane, operele scriitorilor sovietici stau în fruntea lite- 
raturii care luptă împotriva a tot ce întunecă și înjosește 
existenţa omului. 

La capătul acestor douăzeci de ani, noi, ca toți scri- 
itorii progresiști din lumea întreagă, am tras câteva pre- 
țioase învățăminte, care constituie însăși temelia acti- 
vităţii noastre. l 

Literatura sovietică ne-a învățat că la baza metodei 
realismului socialist stă principiul spiritului de partid. 

Evoluţia literaturii sovietice în acești douăzeci de ani 
ne oferă o lecţie exemplară de atașament faţă de popor, de 
legătură nemijlocită a scriitorilor cu aspiraţiile maselor 
populare ale căror probleme esenţiale istorice adevărații 
artiști le trăiesc cu intensitate. 


409 


Ana Selejan 


Cei douăzeci de ani de experienţă literară a metodei 
realismului socialist sunt o lecţie de permanentă stră- 
duinţă pentru ridicarea măiestriei literare, pentru ca arta 
să dea o maximă expresivitate conținutului ideologic, de 
a-i comunica cititorului în modul cel mai viu și mai con- 
vingător din punct de vedere artistic. 

Cel de-al doilea Congres al scriitorilor sovietici consti- 
tuie un eveniment cultural de o covârșitoare însemnătate. 
La Moscova se vor dezbate de fapt problemele principiale 
ale literaturii care stă de mult în fruntea luptei pentru 
împlinirea celor mai nobile idealuri omenești, și a celor 
mai cutezătoare idealuri artistice. Deci, numai cei loviți de 
o gravă miopie nu înţeleg că o asemenea dezbatere privește 
implicit problemele fundamentale ale literaturii epocii noas- 
tre (...). Caracterul acesta excepţional al Congresului apare 
foarte viu, chiar de pe acum, din discuţiile preliminare 
publicate în presă. Ele au stârnit un larg ecou care a 
depășit hotarele Țării Socialismului. Întreaga lume literară 
progresistă urmărește cu pasiune controversele iscate, 
ideile inedite care se afirmă în ciocnirea diverselor opinii, 
efectul lor înnoitor asupra creaţiei artistice. 

Interesul acesta este nemijlocit legat de sentimentul 
fiecărui artist autentic, că frământarea creatoare din viaţa 
literară sovietică îl privește și pe el, că nimeni în nici o 
parte a globului nu va putea scrie cărțile care să răspundă 
cerinţelor epocii noastre, ignorând probleme de categoria 
celor ce se vor ridica la cel sa al doilea Congres al scri- 
itorilor sovietici». 

După cuvântarea criticului Ov.S. Grobmianâieetati a caii 
itorii din R.P.R. întruniţi la Casa Scriitorilor din București 
au trimis o telegramă de salut Congresului. Telegrama a 
fost citită de Eusebiu Camilar. 

Delegaţia scriitorilor din R.P.R. care participă la lucră- 
rile Congresului scriitorilor sovietici este alcătuită din: 
acad. Mihail Sadoveanu, președintele Uniunii Scriitorilor 
din R.P.R., Mihai Beniuc, secretar al ua sein Scriitorilor 
din R.P.R și V. Em. Galan'sf, 

Aşadar, în chiar ziua începerii congresului unional al 
scriitorilor sovietici, breasla scriitorilor români, prin cele 
mai autorizate voci ale ei, ţine să accentueze și cu acest 
prilej viabilitatea metodei realismului socialist, a spiritului 
de partid în literatură. N-a fost un fapt singular, nici 
conjunctural, nici concesiv, nici de suprafaţă. Propaganda 
sovietică a fost un obiectiv permanent în politica redac- 
țională (și editorială) și-ar trebui să scriem alte cărți dacă 
faptul n-ar fi subinţeles și parţial bibliografiat?. Este 
adevărat;că în preajma amintitului eveniment propaganda 
sovietică se intensifică, astfel că anul literar 1954 se încheie 
într-o atmosferă sărbătorească, optimistă în privinţa invin- 
cibilităţii metodei. Totalitarismul realist-socialist rămâne, 
în continuare, singura opțiune estetică iar dovezile de 
atașament, adeziunile pentru modelul tutelar, găsesc în 
respectivul congres alt prilej de reafirmare a lor din partea 
multor scriitori fruntași. Le menţionăm parțial în notes6, 

Cât adevăr şi câtă demagogie conţin? Admiţând că 
procentul conjunctural este covârșitor, că toate comen- 
tariile sunt scrise sub imperiul comandamentului politic, 
ce ne facem cu creaţiile literare radiografiate anterior — 
strădanii izbutite sau mai puţin izbutite de asumare a 
ideologicului în universul operei? Vom spune că și ele 
sunt roadele comandamentului politic, întrebându-ne iarăși 
câtă convingere estetică şi câtă demagogie conţin? 

Suntem în impas dar câteva certitudini avem: s-a scris 
enorm după 1948; cu adevărat a existat un larg front 
literar; dirijismul politic a fecundat multă literatură sufi- 
cientă sieși, dar fără putere de supraviețuire. In limitele 
unei libertăţi de creaţie minime, paradoxal, s-au inghesuit 
să publice atâţia scriitori! De ce? E posibil să scrii, să-ți 
irosești imaginaţia, mintea, timpul, viaţa, sub pecetea 
gratuităţii, nesincerităţii și deriziunii? Nu cred că această 
conduită poate fi admisibilă la nivel de masă și fenomen. 
Pot fi doar cazuri. Oricum, se pare că, o vreme, vom mai 

cantona în inima unei formule literare destinate să dureze 
atâta cât a durat sistemul opresiv care a generat-o: lite- 
ratura realist-socialistă, o literatură pentru prezent şi fără 
viitor. ` 

Dar sunt speranţe că vidul valoric literar își încheie 
ultimele volute și că puţinele semne de spargere a tota- 
litarismului ideologic în plan estetic - atât de sever, de 
repede izolate și partinic denunțate — vor reuși să impună 
creaţia în durată: idealul dintotdeauna al oricărui artist, 

Cuprinsul revistei Viața românească pe anul 1954. În Viața 
românească, nr. 12, dec. 1954. 

Andriţoitu, Al. - Bursa, Lalele şi zdrențe, Cum a pălit Hans 
(în nr. 7); Moșierița valahă către cățelușa ei, Poveste despre 
distinsa doamnă Huberman (în nr. 10). 

Banuș, Maria. - Prima carte comunistă, Prima întâlnire lin 
nr. 5), Pe dâmbul cu gherghini (in nr. 10). 

Bănuţă,-lon. — Regele, Armele (în nr. 3); Cântec despre 
libertate, Focul, Suveica (în nr. 7); Bobul de orez, Rătăcind pe 
valea Peleș (în nr. 12). 

Bardos B. Arthur. - Nemuritorii (în româneşte de Al. Philippide, 
în nr. 11). 

Beniuc, Mihai. — În mine, tată, tu mergi mai departe..., Bucuria 
de a trăi, Aduce anotimpul..., De veghe (în nr. 3), Nu doarme, 
În pungi de brad lin nr. 9), Imn, Eroii (în nr. 10), Codrul, 
Trecutul, Început de toamnă (în nr. 11). 

Bârna, Vlaicu. - Pace în Indochina (în nr. 9). 

Boiculesi, Valeria. - Reintoarcere în sat, Bob de grâu lin nr. 4). 
Botez, Demostene. - Noaptea (în nr. 6), Scrisoare unui poet 
ieșan (în nr. 12). 

Brad, Ion. — De veacuri [în nr. 3), Balada împușcaților (in nr. 7). 
Breslașu, Marcel. — Micul tratat de zoologie (fragment) lin 
nr. 10). 

Căldăraru, Emilia. — În ajun de seceriș lin nr. 8). 
Cavarnali, Vladimir. - Mânjii colectivei (în nr. 1). 

Cazimir, Ştefan. - Primăvara fără moarte lin nr. 8). 

Cornu, Aurora. - Maica (în nr. 4). 

Dan, George. - Corabia cu regi strigoi (în nr. 12). 

Delciu, Suzana. - Oraș natal (poem) (in nr. 5). 

Deşliu, Dan. — Hic fuerunt tartari, un cântec, Dealul florilor, 
Principalul, Zăpadă târzie (în nr. 1), Înainte de luptă (frag- 
ment din poemul Cuvânt despre sergentul Belate Alexandru) 
(în nr. 7). 

Dragomir, Mihu. — Acasă, Dunărea (în nr. 1), Balada Savului 
(în nr. 2), Tudor din Vladimiri (poem) (în nr. 6), Acum zece 
ani (fragment din Războiul, vol. 2) (în nr. 7). 


= Eftimiu, Victor. = Sonete (în nr. 4). 


Frunză, Eugen. - Industrializare în. târgul meu. Poveste 
despre buze (în nr. 7). 

Gheorghe, Ion. — Pegasul meu (în nr. 4). 

Gheorghiu, Mihnea. - Scrisoarea stegarului Frătiţă (în nr. 
1), Pe unde fuse Ion-ăl-mare (în nr. 8). 

Horea, Ion. - Despre oameni și despre recolte (în nr. 5); 
Achim, Furtuni (în nr. 8). ` 

Ionescu, Victoria. — La masă cu Simion Darie (în nr. 9). 
lureș, Ștefan. — Legendă străveche: Protestul cremenei și al 
altor roci tari, Cap sau pajură, O minunată manta imper- 
meabilă (în nr. 1). 

Jeno, Kiss. - Rapsodie de ge (în românește de Al. 
Andriţoiu (în nr. 7). 

Labiş, Nicolae. - Moartea Farre Din ciclul Fiul plaiurilor 
mele (în nr. 10). 

Luscalov, Petre. - Scrisoare de departe (în nr. 12). 
Maiorescu, Toma George. — Întoarcerea în le -tii (poem) (în 
nr. 8). 

Meițoiu, Ioan. - Cântecul grănicerilor marinari (în nr. 6), 
Înfruntarea (în nr. 8). 

Milian, Claudia. — Autoportret (în nr. 12). 

Mugur, Florin. — În mica odaie de tară (în nr. 6). 

Mureșan, Rusalin. — Puiul de Mot (poem) (in nr: 2). 
Nisipeanu, Constantin. - Ghidul (în nr. 3). 

Papu, Letiţia. — Văd cum cântecele... (în nr. 5), Lângă un 
geam deschis, Am plecat la sat (în nr. 7), Nu v-am cunoscut 
(în nr. 10), Pâinea (in nr. 11). 

Petrache, Ion. — Urmașilor (în nr. 12). 

Porumbacu, Veronica. - Vara, O noapte la Sinaia (în nr. 4), 
Fata apelor (poem dramatic) (în nr. 9). 

Sârbu, Cristian. — Mi-am amintit (în nr. 1), De vorbă cu Mihali 
Borş (poem) (în nr. 3); Revedere (în nr. 4); Președintele 
colectivei, Semne de primăvară, Chiaburul (în nr. 5); Versuri 
de spital (in nr. 9); Eşti pretutindeni (în nr. 12). 

Solomon, Petre. - La cherhana, La Taliane, La gura Dunării 
(în nr. 11). i | 
Sperber, Alfred Margul. — Partidul (în românește de Al. 
Philippide) (în nr. 10); Cântecul unei culegătoare de bumbac, 
Călătoriile lui Guliver; Musafirul (în românește de Al. 
Philippide) (în nr. 11). 

- Szemler, F. - La mormântul ostașilor căzuţi în 1916 lângă 
gara Bartolomeu (in românește de Al. Philippide) (în nr. 5); 
Cartea care mi-e dragă lin românește de Al. Philippide) (în 
nr. 11). 

Tăutu, Nicolae. — Parcul Kremlinului, Dimineaţă de iunie (în 
nr. 6), Borna de hotar, Buciumul, Grănicerul Corj (în nr. 7). 
Teodorescu, Virgil. - Partidului (în nr. 10). 

Toma, A. — Mergi spre vremea care vine (în nr. 2); Secerișuri 
sfinte; Avangardei, Partidului (în nr. 8). $ 

Tulbure, Victor. — Întâiul vers (în nr. 2); Tezaur, In față, Fala 
(în nr. 4). 

Tutoveanu, George. - Niciodată (în nr. 6). 

Zamfirescu, Violeta. — Patru flăcăi. Scrie, scrie să se știe (in 
nr. 6). 

Nicolae Tăutu. - Dedicaţie. În: Contemporanul, nr. 8 (385), 
19 febr. 


Pe pisc înalt, în zări, frenetic, 
Din bronzul tare românesc, 
Încerc ostașului sovietic 

Un monument să-i dăltuiesc. 


Cerul mi-a zis: poftim culoarea 
În ochii lui adânci s-o pui, 
Căci îndrăgește pașnic zarea 
Nu vrea furtună nimănui. 


Soarele zise: mai aleasă 
Ca raza asta nu găsești, 
Ca zâmbetu-i de luminoasă, 
Pe fata lui s-o impietrești. 


Vulturul zise: îți dau zborul 
Cel mai înalt, cutezător, 
Așa străbate și el norul, 
Liber și neinvins în zbor. 

Muntele spuse: ia-mi bazaltul, 
Pe cel mai tare să-l alegi, 

Acel soldat ca nimeni altul 

A biruit furtuni întregi. 


„Şi omul zise: vreau iubirea 
În monument să i-o ridici, 
Căci fără dânsul, fericirea 
Noi n-am fi cunoscut pe-aici... 


Iar eu? Eu inima mi-aş prinde 
În bronzul dur să-l încălzesc, 
Să simt bătaia-i cum aprinde 
Văpăi în ochi: să-i mulțumesc. 


Mihai Beniuc - Fulgere şi stele. În: Steaua, nr. 1, apr. 1954 


Că fulgeri, pana mea, ori scaperi stele 
Nu-mi pasă mie. N-are ce să-mi pese. 
Pot fi şi stele cântecele mele, 

Și fulgere ce urme n-o să lese. 


Dar de e stea, să fie stea polară, 
Ce-arată drum spre căutatul port; 
De-i fulger, să topească-n foc și pară, 
Tot ce e putred și uscat și mort. 


Ion Brad — Unul din mai multe mii. În: Steaua, nr. 4, iul. 1954 


Sunt unul din mai multe mii 

Ce-ţi bat în poartă - poate-mi vei deschide 
Că ne știai până mai ieri copii, 

Că-n loc de poame numai aguride 
Umpleau grădina gândurilor noastre! 
Noi recunoaștem, scump partid, așa e! 
Dar fructele s-au copt ca de-o văpaie 
Venit-a vremea să ne spui: intraţi! 

Și cu părinții să ne-așezi la masă [...) 
Dar glasul meu nu-i glasul tuturor: 

Să depene deci firul vieţii mele! 

Eu am crescut sub soarele-arzător, 

Sub vatra cerului spuzit de stele, 

Pe câmp, la sapă, lângă toți ai mei. 
Un străbunic cu păr de colilie, 
Bunicul, buna, tata, mama, cei 

Vreo șase frați câți imi urmară mie. 
Mi-aduc aminte, parc-a fost doar ieri: 
La şcoală-n sat, cu pajura crăiască 
Ne-au ispitit și ne-au făcut străjeri 
Domni grași cu pantalonii scurţi și bască. (...) 
Dar iată! 

Trec ostașii sovietici! 

La luptă! 

Sus! 

Vin tancurile! 

Bine! 

În ciuda celor ce tipau bezmetici, 

Am auzit atunci de tine. 

Pe garduri trandafiri au înflorit, 
Afișe roșii — seceri și ciocane. 

Dar tatăl meu, la ochi îimbrobodit, 

Îmi tot spunea: „Ia seama, mă Ioane, 
Ce ai de gând? De ce te-am dat la școli?” 
Şi eu m-am potolit din bună vreme 
Scobeam în suflet găuri de soboli 
Scoţând, în loc de mușuroi, poeme. 
Poeme negre despre-al meu destin 
Şi despre-o bucurie nebunească. 

În sat ţăranii s-au gândit puțin 

Apoi i-ai dus chiar tu să-și împărțească 
Pământul boieresc (Pământ! Pământ!). (...) 
Fără să ştiu, tu m-ai privit prelung, 
Fără să știu, tu mi-ai rămas de veghe 
Și iată-mă la alte școli ajung 

În urbea mea iubită și străveche. 

În locul târgului văzui orașul: 

Un furnicar cu mii de muncitori, 
Cuvântul tău de tunet, uriașul, 

L-am înţeles din glasurile lor. (...) 
Acasă spun câte-am văzut prin țară 
Și-adeseori cu tata mă mai cert. 

Vecinii, cei găzdari, cam fac pe triștii, 

Mă căinează ori mă iau la rost: 

„Al lui Traian s-a dat cu comuniștii, 
Păcat de el că nu era chiar prost! 
Hei, s-o-ntoarce lumea, da, să știe 
Ce scrie nu se șterge-așa ușor!” 
Și-ntunecata urii lor solie 

Mai viu mi-aprinde sufletu-arzător! (...) 
Tu dă-mi tărie-n ceasurile grele 

Și iată-mă să-ți fiu ostaș cinstit, 

Tu, inima și mintea țării mele, 

Tu, brațul neînvins, Partid iubit! (...) 


Horia Aramă - Scrisoare călătoare. În: Tânărul scriitor, nr. 6, 
iunie 1954 


„Dragă tată 

azi și ieri 

Am avut dictare 

Eu sunt tare la scăderi 
Și la adunare. 

Și să știi că s-o stricat 
Trotineta dragă [...). 
Până vii o duc în pod 
Cine s-o repare? 

De-ntâi mai tot n-am s-o pot 
Lua la defilare. 

Cum e vremea la Moreni? 
Tot e cald și bine? (...)” 
Aceste cuvinte 

Petruc le scrie 

Tătucăi spre seară. 

Scria și în minte, 

Un vis legăna 

Și nu-întâia oară: 

Să zboare pe aripi (...). 
La tatăl lui drag, 

să-l vadă la chip 

Și strada s-o vadă 

Cu sonde șirag. 

(poem de aprox. 200 versuri - n.n.) 

Victor Eftimiu - Autocritică. În: Viaţa românească, nr. 4, apr. 
1954 


Îmi recitesc poemele solemne: 
Război, încolonări și revoluții... 
Legendele: Jason, argonauţii, 
Hercule înfruntând pe Strâmbă-Lemne. 
Elogiindu-mă, veneau limbuți 
Oficiali, didactic să mă-ndemne: 

„Le vrem cât mai sonore, cât mai demne, 
Să premiem elevi la distribuții!” 


Aceste pagini de antologie 

Nu cântă-n mine nici o nostalgie 

Îmi par străine, șterse, nude, mate. 

În sarcofagul artei fără artă 

În fantasmagoria lor deșartă, 

Le descompun, cadavre-mbălsămate. (1952) 


Vanda Maria Panaitescu - Să nu mă-ntrebi. În: Tânărul scriitor, 
nr. 5, mai 1954 


Să nu mă-ntrebi de ce mi-e dragă viața 
Căci n-am să pot răspunde îndeajuns 
Încrederea ce-mi stăpânește fața 

Tu să-nţelegi: și-n suflet mi-a pătruns! (...) 


Să cânte versul meu - și sus pe schele, 
Când braţe strașnice strunesc unealta (...) 
Și dragostea și dragostea s-o spună 

Ca pe un basm cu soare, versul meu; (...) 


Dar n-am să uit că-n umbre de palate 
Se socotește încă moartea-n bani; 
Voi face versul spadă ce răzbate, 
Cu furie și ură, prin dușmani. 
Tiberiu Utan - Un cântec. În: Steaua, nr. 4, iul. 


În curând vom pleca... 
Vor rămâne departe 

Ștefan Cazimir — Primăvara fără moarte. Lui A. Toma. 


Batistele albe, prietenii dragi, 

și a Moskovei stea.... 

Din dealul lui Lenin, 

cu brațele-n piatră sculptate, 
Universitatea ne va saluta... (...). 


Un cântec pleca-va pe cincizeci de drumuri, 
În cincizeci de limbi l-am cântat 

Și trenuri și-or pierde prin stepă 

albastre fumuri 

Spre Sofia, Tonisc, București 

ori spre Stalingrad. 


Vorbește-acel cânt 

Despre tineri din lumea întreagă 
Ce-au făcut legământ 

În viață și-n luptă 

tot umăr la umăr să meargă. 
Răsună-acel cânt 

Tineresc, îndrăzneț, avântat. (...) 


Va porni cântecul nostru 

în cincizeci de graiuri 

Depărtări despicând. 

Si-or rămâne în noi 

precum bobul ascuns sub zăpezi 
Multe, multe poeme nescrise, 

Le vom duce cu noi, și vor da 

într-a țărilor noastre livezi 

Rod bogat și-ndrăzneală în vise. pe .) 


Viața românească, nr. 8, aug. 1954 


Când bezna cotropise, grea, 
Sleite de nădejdi ogoare, 
Privirea ta întrezărea- 
Lumina vremii viitoare. 


Tu pregăteai semințe vii 
In tăinuite ascunzișuri, 

Încredințat că s-o ivi 
Un timp de sfinte secerișuri. 


Ai dăltuit ostași de stei 
Purceși sub flamuri de poeme 
În luptă cot la cot cu cei 

Meniti să surpe vechi blesteme 


Iar braţul vremilor de chin 
Când fu de-a pururi să se rupă, 
Sorbit-ai al izbânzii vin 

Din roșia izbânzii cupă. 


Sămânța ce-ai trudit s-o crești 
Si cu iubire să o sameni 

Sub raza anilor acești 
Rodește-n glie și în oameni. 


Şi e adânc, statornic crez 
Săpat în pieptul fiecărui, 

Tot ce-ndrăznit-ai să pisezi 
Si-n vers știut-ai să ne dărui. 


Se-nșală unii când socot 

Că ai trecut vieții pragul... 

Tu nu ești dintre cei ce pot 

Să părăsească-n lupte steagul. 


Căci anii înainte-ți curg, 
Căci ai, cu noi alături, parte 
De viață fără de amurg, 

De primăvară fără moarte. 


.. În: Viaţa românească, nr. 1, ian. 1954 

În: Contemporanul, nr. 13 (390), 26 mart. 1954 
In: Viata românească, nr. 5, mai 1954 

Idem. 

În: Steaua, nr. 7, oct. 1954 

in: Tânărul scriitor, nr. 9-10, sept.-oct. 1954 
In: Contemporanul, nr. 50 (427), 10 dec. 1954 
. In: Viața românească, nr. 8, aug. 

Remus Luca, Al. Oprea. — Mic manual pentru uzul făcătorilor 
de literatură. În: Viata românească, nr: 3, mart. 1954 

xxx „Mic manual pentru îndepărtarea de viață”. Însemnări. 
În: Scânteia nr. 2972, 14 mai; Reprodus și în Viața 
românească, nr. 6, iunie și Gazeta literară, nr. 10, 20 mai 
1954 

Eugen Campus. - Poporul izvor al forței noastre. În: Viaţa 
românească, nr. l, ian. 1954 

I.D. Bălan. - Tinerete fără bătrâneţe și viață RRS de moarte. 
Idem, nr. 2, febr. 1954 

În: Gazeta literară, nr. 7, 29 apr. 1954 

Traian Șelmaru. — Pe teme „nepoetice”. În: Gazeta. ai 
nr. 11. 1954 

A.R.B. — O realizare a poeziei noastre. În: Steaua, nr. 2, mai 
1954 

Lucian Raicu. — „Despre pământ” şi despre poezie. În: Viaţa 
românească, nr. 6, iunie 1954 

A.E. Bakonski. - Din Turnul Golia; Celor din urmă ruini. În: 
Contemporanul, nr. 1 (378), 1 ian. 1954 

A.E. Bakonski. - Ceea ce spun cocorilor. În: Gazeta literară, 
nr. 5, 15 aprilie, în nr. 21, 5 aug.: Cântecul verii acesteia. 

xxx. Revista revistelor. În: Viaţa românească, nr. 5, mai 1954 
S. Damian. - Poezia indirectă și atemporală... În: Gazeta 
literară, nr. 11, 27 mai 1954 

D. Micu. - Realizări ale poeților clujeni. Idem, nr. 20, 29 iul. 

1954 

Petru Dumitriu. — Două poeme despre oamenii de mare. În: 
România liberă nr. 2903, 31 ian. 

V. Nicorovici. — Matroz și rapsod. În: Gazeta literară, nr. 27, 
16 sept. 1954 

Mihail Cosma. - Un rapsod al marinarilor. În: Viaţa romă- 
nească, nr. 10, oct. 1954 

Poezii publicate de Eugen Frunză în România liberă: Viscol 
(nr. 2918), Să-mi văd de lucrul meu (nr. 2944), E timpul (nr. 
2950), Dar vine un ceas... (nr. 3031); alți poeți publicaţi în 
România liberă în 1954; Constanţa Tudorache (nr. 2884), 
Mihu Dragomir (nr. 3045), Nichita Bistriceanu (nr. 2962, 
nr. 3069), Demostene Botez (nr. 2972, 3182), Miron Radu 
Paraschivescu (nr. 2981), Al. Andriţoiu (nr. 3003), Nina 
Cassian (nr. 3059), Ion Brad (nr. 3067), Mihai Beniuc (nr. 
3074, 3116), Marcel Breslașu (nr. 3074), Sorin Petrescu 
(nr. 3109), D. Tabacu (nr. 3116, 3158), Al. N. Trestieni (nr. 


28. 


19. 

3146, 3180), Grigore Pop (nr. 3164), Gellu Naum (nr. 3185) 
şi G. Dem. Pan (nr. 3185). 

Tita Chiper. — Vârsta poetului. În: Contemporanul nr. 9 (386), 
26 febr. 1954 

S. Damian. - Despre exigenta poetică. in: Gazeta literară, 
nr. 37, 18 nov. 1954 


„ Remus Luca. - Nu pot pricepe... În: Gazeta literară, nr. 15. 


24 iunie 1954 


„E.T. — Ceva despre poeti și arte poetice. În: Contemporanul, 


nr. 15 (392), 9 apr. 1954 


. Mihail Cosma. - Inovații „poetice”. În: Tânărul scriitor, nr. 6, 


iunie 1954 


„D. Micu. - Realizări ale poeţilor clujeni. În: Gazeta literară, 


nr. 20, 29 iul. 1954 


. În: Viaţa românească, nr. 9, sept. 1954 Ă 
„Gh. Achiţei. — Întâmplări dintr-un poem... fără poezie. In: 


Contemporanul, nr. 15 (392), 9 apr. 1954 


. Mihu Dragomir. — Critică la mir. În: Gazeta literară, nr. 5, 15 


apr. 1954 


„ Mihai Gafiţa. - Cărţi care evocă trecutul. Idem, nr. 10, 20 


mai 1954 . 


„XXX. Scrisul Bănăţean. Revista revistelor. În: Viața româ- 


nească, nr. 9, sept. 1954 


„xxx Iașul literar. Revista revistelor, Idem, nr. 12, dec. 1954 
„xxx Cuprinsul revistei Viaţa românească pe anul 1954. In: 


Viaţa românească, nr. 12, dec. 1954, p. 240 (romane, nuvele, 
schiţe, teatru). 

Stită Andras. - Necazul neîntrecutului cosaș (schiţă), nr. 7. 
1954 

Breintenhofer, Anton. — Al doisprezecelea (schiţă), nr. 6. 1954 
Cassian, Nina. — Actriţă (schiţă), nr. 2. 1954 
Cazaban, Alex. — Inspiraţie (schiţă), nr. 2. 1954 

Cosașu, Radu. — Pasiunea (schiţă), nr. 6. 1954 

Domokos, Geza. — Întâmplare de demult; Trei Neni, nr. 9. 
1954 

Dorin, Gh. — Directorul nostru (povestire), nr. 1. 1954 
Dumitriu, Petru. = Davida (nuvelă), nr. 6. 1954 

Fărcășan, Sergiu. - James B. Clawhead în fortăreața leului 
roșu (fragment de roman), nr. 7. 1954 

Galan, V. Em. — Bărăgan (roman), nr. 3, 5, 6. ?? 

Iosif Petre. — Fundătura (schiţă), nr. 6. 1954 

Jar, Alexandru, O poveste simplă (nuvelă), nr. 6. 1954 

Larian, Sonia. — În fața ferestrei (nuvelă), nr.6. 1954 
Luca, Ștefan. — Ascensoare. Onoarea orașului, Avansarea lui 
Chipăruș (schiţă), nr. 2. 1954 

Mihale, Aurel. — Floarea vieții (roman), nr. 7, 8. 1954 
Munteanu, Francisc. — În orașul de pe Mureș (fragment de 
roman), nr. 10. 1954 

Preda, Marin. — Îndrăzneala (schiţă), nr. 7. 1954 
Petrescu, Camil. - Un episod... (nuvelă), nr. 7; Un om între 
oameni (fragment de roman), nr. 12. 1954 

Petrescu, Cezar. — Vino și vezi! (nuvelă), nr. 2. 1954 
Sadoveanu, Mihail. - Moș Irimie Dorobanţu își aduce aminte 
de anul 1907 (fragment de roman), nr. 10. 1954 

Ţic, Nicolae. - Tudor (schiţă), nr. 3. 1954 

Vintilă, Petru. — Mr Guliver Pickerston în Tara uriașilor (nuvelă), 
nr. 4. 1954 

Zincă, Haralamb. - Urmele, Tambalagiul Danillo, Povestire 
despre Ingro și Agriș (povestiri), nr. 2; Ultimul macina de 
front), nr. 5. 1954 


. Proză publicată în Gazeta literară, 1954 


nr. 2, 25 mart. 1954: Al. Jar- Ilegaliștii; 

nr. 3, 1 apr. 1954: Eusebiu Camilar. - Pajura; Nicuţă Tănase 
— Vino să mă vezi pe tractor; 

nr. 6, 22 apr. 1954: Eusebiu Camilar. — Livezile tinere; 

nr. 8, 6 mai 1954: Ion Pas. — Aducere aminte; 

nr. 12, 3 iun. 1954: Liviu Bratoloveanu. - Rămășagul; Dumitru 
Mircea -— Întrecerea; 

nr. 16, 1 iul. 1954; Mihnea Moisescu. — Nu-mi vând copilul; 
nr. 22, 12 aug. 1954: Aurel Mihale. — Furtuna; 

nr. 24, 26 aug. 1954: Petru Vintilă. — La pod; 

nr. 27, 15 sept. 1954: Ion Băieșu — Tușa Lisaveta; 

nr. 29, 30 sept. 1954: Francisc Munteanu. - Moţoganul. 


. Proză publicată în Steaua, Cluj, 1954: 


nr. 1, apr. 1954: Petru Dumitriu. - Pasărea furtunii (fragment); 
nr. 2, mai 1954: Eusebiu Camilar. — Vulcan (schiță); Horvath 
Istvan - La prășit (nuvelă); Dumitru Popescu — O partidă de 
sah; 

nr. 3, iun. 1954: Grigore Beuran. — Soferul (schiţă); Mehes 
Gyorgy - Păsări călătoare (nuvelă); 

nr. 4, iul. 1954: Pavel Aioanei. - Bufnița (povestire); Kovacs 
Balint - Florinel (nuvelă); 

nr. 5, aug. 1954: Teofil Bușecan. - Se auzeau tunurile 
(nuvelă); Pavel Aioanei — Cu trenul la Sibiu (povestire); Nagy 
Ilona. — În furtună (fragment de nuvelă); 

nr. 6, sept. 1954: "Teodor Tanco. - Sluga (schita): Tamas 
Gaspar - Sz6cs lanos se-nvoieşte (schiţă); 


nr. 7, oct. 1954: Pavel Aioanei. — În seara munţii de argint 


(schiţă); 

nr. 8, nov. 1954: Dumitru Mircea. Aren -baci s-a înfuriat 
(schiţă); Dumitru Radu Popescu - Zi de vară (schiță); 

nr. 9, dec. 1954: Vasile Albu. — Muntii noștri aur poartă 
(nuvelă). 


. Comentarii critice în Steaua, Cluj, 1954: 


nr. 2, mai 1954: I. Oarcăsu. — „Florile pământului” (cronică 
literară); 

nr, 7, oct. 1954: Leon Baconsky. — Petru Dumitriu: „Pasărea 
furtunii”; Dan Costa - Mai aproape de cititor. Idem. 


. Proză comentată în Contemporanul, 1954: 
nr, 5,29 ian. 1954: Al. Simion. — Tendenţiozitate şi didacticism; 


în nr. 8 (385), 19 febr. 1954: Lucia Olteanu. -— „Ana Nucului” 

de Remus Luca; 

în nr. 18 (399), 30 apr. 1954: Eugen Luca. - Ion Călugăru: 
„Copilăria unui netrebnic”; 

în nr. 34 (411), 20 aug. 1954: Eugen Luca. - V. Em. Galan: 
„Bărăgan”; i 

în nr. 38 (415), 17 sept. 1954: Aurél Martin. - H. Zincă: 
„Ultimul atac”; 

în nr. 41 (418), 8 oct. 1954: Dumitru Micu. — Mihail Sadoveanu: 
„IStorisiri vechi și nouă”; 

în nr. 48 (425), 26 nov. 1954: Al. Simion. — Sergiu Fărcășan: 

„L.B.C. trece Cortina”. 


„ Scrieri în proză apărute în 1954, comentate în recenzii şi 


cronici literare în Gazeta literară: 

nr. 16-17, 1-7iul. 1954: M. Gafiţa. - V. Em. Galan: „Bărăgan” 
(1-11). 

nr. 28, 23 sept. 1954: Valeriu Râpeanu. — „Casa apelor” de 
Maria Vlad. 

nr. 31, 14 oct. 1954: Radu Lupan. - Semnificaţia socială a 
lui Adam Jora. 

nr. 32, 21 oct. 1954: L. Raicu. — „Neculai Milescu Spătarul” 
de Dumitru Almaș. 

nr. 33, 28 oct. 1954: Valeriu Râpeanu. - „Ciobanul care și-a 
pierdut oile” de Tiberiu Vornic (I-11). 

nr. 35-36, 11-18 nov. 1954: Radu Popescu. — „Sub pajura 
împărăției” de Tiberiu Vornic (11); 

nr. 37, 25 nov. 1954: M. Dragu. - Noile schiţe ale lui Sütö 
Andras; 

nr. 38, 2 dec. 1954: George Mareuiedăii. — „I.B.G/ trece 
Cortina” de Sergiu Fărcășan; 

nr. 39, 9 dec. 1954: Alexandru Simion. — „Floarea vieţii” de 
Aurel Mihale; 

nr. 41, 23 dec. 1954: Ion Mihăileanu. - Cu sau fără „pete”? 
(Francisc Munteanu - În orașul de pe Mureș); 

nr. 42, 30 dec. 1954: Silvian Iosifescu. - Ion Pas — „Lanţuri”, 
vol. 4. 


. Mihai Gafiţa. - V. Em. Galani „Bărăgan” (1-11). În: Gazeta 


literară, nr. 16-17, 1-7 iul. 1954 


. Eugen Campus. - Un nou roman valoros al literaturii îâsire, 


În: Viaţa românească, nr. 6, iulie 1954 


„ Ov.S. Crohmălniceanu. — Trei nuveliști. Cronica literară. În: 


Viața românească, nr. 6, iun. 1954 


. M. Dragu. - Noi schiţe ale lui Săt5 Andras. În: Gazeta literară, 


nr. 37, 25 nov. 1954 


. Valeriu Râpeanu. - „Casa apelor” de Maria Vlad. Idem, nr. 


28, 23 sept. 1954 


. D. Carabăţ. - Un scriitor activ: Petru Vintilă. În: Viaţa 


românească, nr. 11, nov. 1954 


. Leon Baconsky. - Petru Dumitriu: „Pasărea furtunii”. În: 


Steaua, nr. 7, oct. 1954 


. Radu Lupan. - Semnificaţia socială a lui Adam Jora. În: 


Steaua, nr. 7, oct. 1954 


. Cezar Radu. - Caractere și limbă. În: Tânărul scriitor, nr. 


12, dec. 1954 


. Ov.S. Crohmălniceanu. = Petru Dumitriu: „Pasărea furtunii”. 


În: Viaţa românească, nr. 12, dec. 1954 


. Petru Vintilă. — Mr. Guliver Pickerston în Țara uriașilor 


. (nuvelă). În: Viaţa românească, nr. 12, dec. 1954 


58. 


Mihail Cosma. — O reușită nuvelă satirică. Idem, nr. 9, sept. 
1954 


. Eugen Campus. — Orientare către obiective de mare 


importanţă (I. Ludo - Gură de lup, ESPLA, 1954. În: Viaţa 
românească, nr. 10, oct. 1954 

George Macovescu. - „J.B.C. trece Cortina” de Sergiu 
Fărcășan. În: Gazeta literară, nr. 38, 2 dec. 1954 


59. Titus Priboi. - Faptul de viață și imaginea artistică. În: Viaţa 

românească, nr. 6, iunie, vezi și nota 48. 


60. 


61. 

S. Damian. - Unele recidive ale naturalismului. În; Gazeta 
literară, nr. 20, 29 iul. 1954 

Dan Costa. — Mai aproape de cititor. În: Steaua, nr. 6, e dida 
1954 


62.Ov.S. Crohmălniceanu. — Trei nuveliști. În: Viata românească, 


63. 
64. 
65. 
66. 
67. 


68. 
69. 


70. 


71l. 
72. 


73. 


74. 


75. 
76. 
77. 
78. 


79: 
80. 


81. 
82. 


nr. 6, iun., vezi și nota 48. 

G.M. - Progrese în critica noastră literară. În: Steaua, nr. 6, 
sept. 1954 . 

Cezar Radu. — Învăţăminte practice pentru munca scriitorului. 
În: Tânărul scriitor, nr. 4, apr. 1954 

Dan Costa. — Pentru o ținută literară a criticii : cu prilejul unui 
volum de cronici și articole. În: Steaua, nr. 3, iun. 1954 
Ion Mihăileanu. — Despre o falsă ținută literară a unei cronici. 
În: Gazeta literară, nr. 31, 14 oct. 1954 

Ov.S. Crohmălniceanu. - Logica în suferință. În: Gazeta 
literară, nr. 2, 25 mart. 1954 

M. Gafiţa. - Pentru contra... Idem. 

Andrei Băleanu. - Pentru ce și contra cui? Ibidem, nr. 3, 1 
apr. 1954 

Al. Oprea. — Două puncte de vedere, o singură greșeală. 
Ibidem, nr. 4, 8 apr. 1954 

Andrei Băleanu. — Precizare. Ibidem, nr. 5, 17 apr. 1954 
H. Wald. - Un singur punct de vedere dar două greșeli de 
logică. Ibidem. 

Lucian Raicu. - Despre unitatea caracterelor în satira 
realistă. În Viaţa românească, nr. 8, aug. 1954 

Vera Călin. — În cuvinte puține despre lucruri mari. (Despre 
câteva probleme ale schiţei). În: Contemporanul, nr. 2 (379), 
8 ian. 1954 

Al. Oprea. - Reţete critice. În: Gazeta literară, nr. 9, 13 mai. 
1954 

Sergiu Fărcășan. — Un rodnic Poia de drum. Idem, nr. 32, 
21 oct. 1954 

Florin Mugur. - Păreri și păreri. În: Gazeta literară, nr. 9, 13 
mai. 1954 

Vera Călin. - Ceva despre critica liricii. Idem, nr. 31, 14 oct. 
1954 

D.C. = Coșcogea bârna. În: Steaua, nr. 2, mai. 1954 

Al. Philippide. — Revista revistelor. În: Viaţa românească, nr. 
9, sept. 1954 

Idem. 

D.C. - Așa nu mai merge. În: Steaua, nr. 8, nov. 1954 

83. 


84. 


85. 


86. 

Al. I. Ștefănescu. — Mult e dulce și frumoasă... Note dintr-o 
călătorie prin meleagurile publicisticii noastre literare. In: 
Viaţa românească, nr. 6, iunie. 

Adunarea Scriitorilor din R.PR cu prilejul deschiderii celui 
de-al doilea Congres al scriitorilor sovietici. În: Gazeta lite- 
rară, nr. 40, 16 dec. 1954 
Propaganda sovietică și rusă consemnată în lucrări biblio- 
grafice apărute până în 1954 și după (selectiv): 

Aspecte din viața și activitatea lui V.I. Lenin oglindite în lite- 
ratura sovietică, București, 1954. 

Cartea sovietică în Biblioteca Academiei R.P.R., 2 vol., București, 
1953-1954. | 
Catalogul Editurii Cartea Rusă 1944-1954, București, 1954. 
Indicator selectiv de articole din  periodicele marxiste, 
București, 1958-1963. r 

Roman, Filip (Barbu Theodorescu) — Literatura rusă și so- 
vietică în limba română (1830-1959), Bucuresti, 1959. 
Constantinescu-lași, P. — Studii privind relaţiile româno-so- 
vietice, 3 vol. București, 1958-1963. 

Articole și studii literare sovietice, București, 1953. 
Literatura sovietică, București, 1953-1954. 

În propaganda modelului literar sovietic și a celui de-al 
doilea congres unional al scriitorilor sovietici, excelează 
Gazeta literară. Astfel, numerele 41-42 sunt dedicate 
aproape în exclusivitate lucrărilor congresului, dar acţiunea 
de popularizare a început mult mai devreme. Subiectul este 
prezent și în celelalte reviste literare. 

In Tânărul scriitor, nr. 12, dec. 1954: Salut Congresului 


unional al scriitorilor sovietici; însemnări și opinii de: Victor 


Tulbure, Al. Andriţoiu, Dumitru Mircea, Dumitru Micu, 
Aurel Covaci, Nicolae Labiş, Gica Iuteș și Horia Aramă. În 
Viața românească, nr. 12, dec. Cu menţiunea că „in nu- 
merele viitoare vom da, în continuare, lucrările Congre- 
sului” - sunt publicate trei materiale: Salutul adresat de 
cititor al PCUS, Cuvântul de deschidere rostit de Olga Forș și 
Situaţia și sarcinile literaturii sovietice — raportul tovarăşului 
A.A. Surkov. 

Adeziuni, opinii, angajamente în: Gazeta literară, nr. 39, 9 
dec. 1954 

Sut6 Andras. — Arma cu cea mai lungă bătaie; 

Eugen Frunză. - Marele exemplu; 

Un eveniment de seamă în viața literaturii sovietice și 
mondiale. De vorbă cu Mihai Beniuc; i 


— 

Lucia Demetrius. — Maeștrii noștri; 
Al. Jar. — Slujitori ai poporului; 
Eusebiu Camilar. — Nişte mărturisiri; 


În nr. 40, 16 dec. 1954: 


Salut celui de-al doilea Congres al scriitorilor sovietici (eaitorial); 
xxx Prima zi a Congresului; 

xxx 75 de ani de la naşterea lui I.V. Stalin - marele conti- 
nuator al lui Lenin; 

Adunarea Scriitorilor din R.P.R cu prilejul deschiderii celui 
de-al doilea Congres al scriitorilor sovietici; 

xxx Să folosim creativ ajutorul literaturii sovietice. De vorbă 
cu scriitorul V. Em. Galan; 

Zaharia Stancu. — Arta creării unui erou iubit; 

Cezar Petrescu. — Mărturisiri vechi și nouă; 

lon Bănuţă. — În aceste opere am găsit adevărul; 

Maria Banus. — Prinos literaturii umanismului contemporan; 
Ion Pas. — Tot ce am realizat valabil; 

Eugen Jebeleanu. — Apărând libertatea; 

A.E. Bakonski. - Un bilanț grandios; 

Horia Deleanu. — Discuţiile din preajma Congresului scriitorilor 
sovietici. 


În nr. 41, 23 dec. 1954 


Ai 


Salutul adresat de'cititor al PCUS celui de-al II-lea Congres 
unional al scriitorilor sovietici; 

Situaţia și sarcinile literaturii sovietice. Raportul tovarășului 
A.A. Surkov; 

Lucrările Congresului: Ziua a I-a; Ziua a Il-a; Ziua a III-a; Ziua 
a IV-a; Ziua a V-a; Ziua a VI-a. 

Rostul scriitorului. Corespondenţă specială trimisă de la Moscova 
de Mihai Beniuc. l 

Aurel Mihale. — Să învăţăm de la un mare maestru. 


nr. 42, 30 dec. 1954, selectiv: 


Literatura sovietică pentru copii și tineret. Co- raportul lui B. 
Polevoi; 

Poezia satirică. Co-raportul lui Samed Vurgun; 

Lucrările Congresului: Ziua a 7-a; ziua a 8-a; ziua a 9-a; ziua 
a 10-a; ziua a 11-a. 

Inchiderea lucrărilor Congresului scriitorilor sovietici. 

Indice de nume 


A 


Achiţei, Gheorghe 315, 316, 
318, 421 

Acsan, I 163, 200, 228 

Adam, Victor 244 | 

Ady, Endre 40, 94 

Agârbiceanu, Ion 73 

Agricola, Lidia 57 

Aioanei, Pavel 324, 422, 423 

Albu, Florența 159, 163, 324 

Albu, Vasile 423 

Alecsandri, Vasile 67, 124, 
197 - 

Alexandrescu, Grigore 124, 
197 

Alexandrescu, Sică 241 

Almaș, Dumitru 238, 324, 423 

Alterescu, Simion 107, 241 

Andreescu, Silvia 228 

Andrei, Ştefan 35, 114, 354 

Andrieș, Andi 159, 194, 200, 
e Sp A 

Andriţoiu, Alexandru 31, 33, 
60, 154,159, 178, 181, 
203, 215, 217, 220, 225, 
228, 245, 277, 279, 412, 
420, 426 

Anghelescu, Marcel 59 

Angheluţă, Octavian 57 


Antoniu, Costache 59 

Aramă, Horia 159, 247, 416, 
426 

Arghezi, Tudor 69, 74, 77, 79, 
141, 142, 145, 146, 148, 
157, 230, 238, 242, 251 

Arghir, Pavel 394 | 

Arsene, Maria 323 

Asztalos, Istvan 34, 35, 38, 
40, 41, 42, 43, 125, 199 

Atanasiu, Niki 59 

Attila, lozsef 94 

Axan, D. 163 


B 


Baconsky, A.E. 31, 33, 38, 40, 
50, 78, 154, 159, 255, 184, 
285, 286, 287, 288, 289, 
290, 292, 295, 311, 312, 
359 

Baconsky, Leon 241, 339, 
359, 423, 424 

Baltazar, Camil 237, 251 

Banuș, Maria 29, 31, 36, 40, 
75, 78, 85, 95, 125, 154, 
159, 207, 209, 211,213, 
215, 216, 218, 221, 223, 
233, 248, 251, 277, 278, 

280, 282, 283, 284, 285, 

286, 287, 411, 427 


Baranga, Aurel 29, 37, 61, 77, 


78, 107, 109, 125, 159, 
238, 241, 273, 366, 368 

Bart, Jean 237 

Băicoianu, Zoe 58 

Băieșu, Ion 159, 324, 422 

Bălan, lon Dodu 246, 359, 
360, 394, 420 

Bâlcescu, Nicolae 16, 29, 37, 
41, 55, 66, 68, 70, 93, 96, 
97, 114, 115,121. 122, 
241, 272, 275, 365, 369, 
373 

Băleanu, Andrei 379, 381, 
382, 383, 384, 425 

Bănulescu, Ștefan 159, 238 

Bănuţă, lon 411, 427 

Bârna, Vlaicu 225, 279, 411 

Bejancu, Gheorghe 244 

Beligan, Radu 59 

Belici, Anton 57 

Belinski, V. G. 384, 405 

Bellu, Pavel 320 

Beniuc, Mihai 9, 13, 21, 29, 
31, 40, 50, 70, 73, 77, 78, 
82, 83, 84, 95, 125, 159, 
162, 181, 182, 183, 188, 
189, 209, 215, 217, 222, 
230, 236, 237, 239, 251, 
274, 275, 277, 278, 279, 
393, 399, 405, 408, 411, 
414, 420, 426, 427 

Beuran, Grigore 324, 422 

Birou, Virgil 357 

Bistriceanu, Nichita 420 

Blaga, Lucian 69, 74, 76, 77, 
79,89, 90, 141, 152, 153, 
230, 243 

Bogza, Geo 60, 73, 125, 159, 

230, 232, 235, 247, 405 

Boiculesi, Valeria 159, 200, 
4ll 

Bolintineanu, Dimitrie 65, 
114, 197, 217 

Bolliac, Cezar 67, 71 

Bondi, Dinu 113, 119 

Botez, Demostene 31, 32, 60, 
75, 77, 78, 79, 80, 102, 
103, 124, 154, 159, 238, 
244, 257, 411, 420 

Boureanu, Radu 78, 125, 154 

Brad, lon 31, 39, 41,85, 154, 
159, 174, 178, 183, 184, 
185, 186, 203, 228, 241, 
246, 251, 295, 311, 359, 
411, 414, 420 

Bratu, Horia 239, 359 

Bratu, Savin 51, 238, 360 

Bratoloveanu, Liviu 324, 422 

Breitenhofer, Anton 247, 324 

Breslașu, Marcel 9, 10, 15, 
29, 31, 50, 95, 125, 159, 
207, 215, 216, 222, 233, 
237, 248, 251, 253, 394, 
401, 405, 411, 420 

Bușecan, Teofil 39, 324, 422 

Butunoiu, Marius 58 

Buzilă, Boris 188, 193, 194 


Cc 


Camilar, Eusebiu 9, 29, 33, 
34, 35, 75, 77, 125, 159, 
237, 247, 323, 324, 378, 
408, 422, 427 

Campus, Eugen 330, 349, 
360, 420, 424 

Cantemir, Dimitrie 58, 71 

Carabâăț, D. 424 

Caragiale, lon Luca 33, 59, 


61, 63, 68, 70, 71, 111, 
114, 117, 162, 178, 369, 
405 
Caragiale, Mateiu 19 

CRITICĂ a ISTORIE LITERARĂ 


În 1954 — anu/„gloriosului deceniu” chestiunea centrală, ilustrată 
prin numeroase decupaje din presa culturală a momentului, este 
dezbaterea în jurul conceptului de „valorificare a moştenirii litera- 
re”. Sunt invocate în acest „dosar” tematic mai multe nume mari ale 
literaturii interbelice, între care Mihail Sadoveanu, Camil Petrescu, 
Cezar Petrescu, Tudor Arghezi, G. Călinescu, Lucian Blaga, Al. 
Philippide. Se deschide foarte timid calea către redescoperirea și 
valorificarea selectivă şi orientată ideologic a unor autori puşi la in- 
dex precum Arghezi sau Blaga. Sunt de reţinut, de asemenea, 
ecourile contradictorii stârnite de apariţia, cu un an înainte, a 
romanului Bietul loanide. Un volum de documente - selectate cu 
acribie - la fel de incitant şi de necesar ca și celelalte volume din 
Literatura în totalitarism. 


Esenţială, în ordine retrospectivă, apare capacitatea de a confrunta 
un bogat material arhivistic -față de încercările lui M. Niţescu și ale 
lui lon Cristoiu, opera Anei Selejan are meritul de a rămâne fidelă 
unui imperativ al exhaustivităţii. Nimic din articulările discursului 
oficial nu e neglijat, teritoriul privilegiat din spaţiul căruia sunt 
extrase citatele (unele dintre ele savuroase, prin etalarea poncifelor 


ideologice) rămânând cel al articolelor de direcţie şi al criticii literare. 
can Stanomir 


